
PASTABA 


Spaudai šią knygą 1$ Ernesto rankraščio parengėme mudu su 
Carlzu Skribneriu jausnesniuoju. Be grynai techniškos korektū- 
ros, šiek tiek trumpinome tas rankraščio vietas, kurias, jaučiu, 
būtų tikrai trumpings ir pais Ernestas. Ši knyga — visa Ernesto. 


Mes nuo savęs nepridėjome nė žodžio. 


MERĖ HEMINGVĖJ 


I DALIS 


Biminis 


Namas stovėjo aukščiausioje dalyje siauros nerijos tarp įlan- 
kos ir atviros jūros. Suręstas tvirtai it laivas, jis buvo atlaikęs tris 
uraganus. Jį supo aukštos, pasatų nulenktos kokoso palmės, o 
išėjęs pro duris į vandenyno pusę, galėjai nusileisti nuo skardžio 
ir, perėjęs balto smėlio ruožą, įbristi į Golfo srovę. Tykiame ore 
vanduo iš toliau atrodė tamsiai mėlynas. Tačiau įbridus jis virs- 
davo vien žalsva šviesa virš miltiškai balto smelio, ir stambesnės 
žuvies šešėlis šmėkšteldavo dugne, kai pati žuvis būdavo dar toli 
nuo kranto. 

Dieną tai buvo puiki, saugi vieta maudytis, tačiau naktį plau- 
kyti čia buvo negalima. Naktimis į pačią pakrantę atplaukdavo 
rykliai pamedžioti palei Golfo srovės pakraštį, ir kai būdavo ty- 
ku, nuo viršutinės verandos girdėdavosi jų vaikomų žuvų 
plekšėjimas, o nuo kranto vandenyje matydavosi švytintys ryk- 
lių pėdsakai. Naktį rykliai nieko nebijodavo, ir visi, kas gyvas, 
saugodavosi jų. Tačiau dieną jie laikydavosi toliau nuo šviesaus 
balto smelio, o jeigu ir atplaukdavo, jų šešėlius pamatydavai ge- 
rokai anksčiau. 

Tame name didžiąją metų dalį gyveno ir namie bei saloje 


dirbo geras dailininkas Tomas Hadsonas. Ilgiau tose platumo- 

se pagyvenus, metų kaita žmogui pasidaro tokia pat svarbi kaip 
bet kur kitur, ir Tomui Hadsonui, pamėgusiam šią salą, rūpėjo 
čia sutikti kiekvieną pavasarį, vasarą, rudenį ir žiemą. 

Kai kada, rugpjūty stojus tykai arba biržely ar liepos mėnesį 
apmalšus pasatams, čia būdavo per karšta. Rugsėjy ir spaly, ir 
net lapkričio pradžioje neretai užeidavo uraganų, o nelauktos 
atogražų audros nuo birželio galėjai tikėtis bet kada. Tačiau kai 
nebūdavo audrų, oras ir pačiais audrotaisiais mėnesiais būdavo 
puikus. 

Tomas Hadsonas jau daug metų stebėjo atogrąžų audras. Ir 
iš dangaus daug anksčiau už barometrą nuspėdavo pablogė- 
siant orą. Jis mokėjo nustatyti audros kryptį ir žinojo, kokių atsar- 
gumo priemonių imtis. Jis žinojo, ką reiškia drauge su kitais 
saliečiais pergyventi uraganą, ir jautė, kokie artimi jam visi, kar- 
tu su juo tatai patyrę. Žinojo ir tai, kad esti uraganų, nepalie- 
kančių savo kely nieko gyva. Tačiau jis manė, kad jei toks baisus 
uraganas kada užeitų, tai verčiau likti namie ir, jei žūti, tai drauge 
su savo namu. Name jis jautėsi nelyginant laive. Kad atlaikytų 
audras, namas buvo pastatytas taip, jog atrodė jaugęs į salą; ta- 
čiau pro visus langus buvo matyti jūra, o kambariai puikiai vėdi- 
nosi, todel miegoti būdavo nekaršta ir karščiausiomis naktimis. 
Kad vasarą neįšiltų, namas buvo nudažytas baltai ir matėsi iš 
tolo nuo Golfo srovės. Saloje už jį aukštesnės buvo tik kazuari- 
nos, kurių ilgą eilę, plaukdamas link salos, išvysdavai pirmu- 
čiausia. Įžiūrėjęs virš vandens neryškią kazuarinų dėmę, netru- 
kus pamatydavai ir baltą namo korpusą. Paskui, artėjant prie 
kranto, Pietinė sala pamažu iškildavo visu ilgiu, ir įžiūrėdavai 
kokoso palmes, lentinius namukus, baltą paplūdimio ruožą ir 
už jo nusidriekusią salos žalumą. Iš salos namo nebuvo matyti, o 


jo vaizdas iš jūros Tomą Hadsoną visada pradžiugindavo. To- 

mas Hadsonas buvo prisirišęs prie savo namo kaip jūreivis prie 
laivo. Žiemą, kai pūsdavo šiaurys ir oras smarkiai atvėsdavo, na- 
me būdavo šilta ir jauku, nes jame, vieninteliame iš visų salos 
namų, buvo židinys. Židinys buvo didelis, atviras, ir kūreno jį 
Tomas Hadsonas bangų atplukdytais šiekštais. 

Pagal pietinę namo sieną jis turėjo susikrovęs didelę šiekštų 
rietuvę. Šiekštai buvo saulės nubalinti ir vėjo nušvitrinti smėliu, 
ir kai kurios nuolaužos jam taip patikdavo, jog gailedavo kūrenti. 
Tačiau po didelių audrų paplūdimyje visada likdavo naujų 
šiekštų, ir jam būdavo gražu žiūrėti, kaip dega net ir jam patin- 
kantys šiekštai. Jis žinojo, kad jūra išmes naujų, ir šaltais vakarais, 
sėdėdamas dideliame kresle priešais židinį ir skaitydamas prie lem- 
pos, stovinčios ant storų lentų stalo, jis kartais pakeldavo galvą ir 
klausydavosi, kaip lauke ūžia šiaurės vakarų vėjas ir daužosi ban- 
gų Mūša, ir žiūrėdavo, kaip dega stambūs išblukę šiekštai. 

Kai kada jis užgesindavo lempą ir atsigulęs ant kilimo žiūrė- 
davo į liepsnos apkraščius, spalvotus nuo jūros druskos ir smė- 
lio. Gulint ant grindų jo akys būdavo lygiai su degančiomis mal- 
komis, ir jis matydavo, kaip liepsna atitrūksta nuo medžio 
paviršiaus, ir jam darydavosi liūdna ir gera. Degančių malkų 
vaizdas visada jį taip nuteikdavo. Tačiau matant, kaip dega ban- 
gų išmesti šiekštai, jį apimdavo sunkiai nusakomas jausmas. Jam 
atrodydavo, kad turbūt negerai deginti medžio nuolaužas, ku- 
rios taip patinka, tačiau sąžinė jo dėl to negrauždavo. 

Gulėdamas ant grindų, jis jusdavo, jog vėjas traukia virš jo, 
nors iš tikrųjų vėjo gūsiai čaižydavo ir sienų apačią, ir žemiausią 
salos žolę, ir andrus bei varnalėšas, ir patį smėlį. Gulėdamas ant 
grindų ir klausydamasis, kaip dunda bangų mūša, jis jausdavo- 
si panašiai kaip jaunystėje, kai gulėdavo ant žemės netoli nuo 


artileristų baterijos ir klausydavosi, kaip drioksi sunkieji pabūklai. 


Ernest Hemingway 


Puikus daiktas buvo tas židinys žiemą, ir visus kitus mėne- 
sius Tomas Hadsonas meiliai žvelgdavo į jį ir galvodavo, kaip 
bus gera, kai vėl ateis žiema. Žiema saloje būdavo pats geriau- 


sias metų laikas, ir jis visus metus nekantriai jos laukdavo. 


II 


Kai į salą atvyko Tomo Hadsono sūnūs, žiema buvo praėju- 
si ir jau ėjo į pabaigą pavasaris. Buvo sutarta, kad jie visi trys 
susitiks Niujorke ir drauge važiuos traukiniu, o baigs kelionę į 
salą lektuvu. Kaip paprastai sunkiai sekėsi derybos su jaunes- 
niųjų sūnų motina. Ji buvo susiplanavusi kelionę į Europą, bet, 
aišku, nieko iš anksto nepranešė sūnų tėvui ir pageidavo, kad 
sūnūs per vasarą pabūtų pas ją. Pas jį jie galėsią paviešeti per 
Kalėdų atostogas — žinoma, per pačias Kalėdas tai ne. Kalėdas 
jie sutiksią pas ją. 

Tomui Hadsonui tokios derybos buvo ne pirmiena ir bai- 
gėsi jos kaip paprastai kompromisu. Jaunesnieji sūnūs atvyks 
penkioms savaitėms paviešėti į salą pas tėvą, o paskui grįš į Niu- 
jorką, o iš ten moksleivišku tarifu keleiviniu laivu nuplauks į 
Prancūziją ir susitiks su motina Paryžiuje, kur ji ketino įsigyti 
būtinai reikalingų jai drabužių. Kelionėje juos prižiūrės vyres- 
nysis brolis Tomas. Jis paskui važiuos pas savo motiną, kuri fil- 
mavosi Pietų Prancūzijoje. 

Jaunojo Tomo motina sūnaus nereikalavo ir būtų mielai pa- 
likusi jį saloje pas tėvą visai vasarai. Bet jai būtų smagu ir su- 
laukti sūnaus, ir toks kompromisas buvo visai pakenčiamas, tu- 
rint minty nepalaužiamą kitų dviejų sūnų motinos nusistatymą. 


Ji buvo nuostabi, žavinga moteris, nė sykio gyvenime nepakei- 

tusi savo plano. Planuodavo ji viską slaptai it geras karvedys ir 
taip pat ryžtingai savo planus įgyvendindavo. Geriausiu atveju 
galėjai tikėtis kompromiso, bet jokiu būdu ne esminės pataisos, 
nesvarbu, ar tas planas būdavo gimęs nemigos naktį, ar kada 
rytą, be nuotaikos, ar vakare, prisisiurbus džino. 

Ji nekeisdavo jokio savo plano, jokio savo nutarimo, ir, žino- 
damas tai bei būdamas išėjęs gerą išsiskyrusių sutuoktinių ben- 
dravimo mokyklą, Tomas Hadsonas džiaugėsi, kad pavyko pa- 
siekti kompromisą ir kad pas jį penkioms savaitėms atvažiuoja 
vaikai. Jei mums skirtos penkios savaitės, galvojo jis, vadinasi, 
tiek tepavyko iškovoti. Penkių savaičių užtektinai pabūti su žmo- 
nėmis, kuriuos myli ir su kuriais norėtum niekada nesiskirti. 
Bet kodel aš išvis mečiau Tomo motiną? Geriau apie tai negal- 
vok, tarė jis sau. Apie tai geriau negalvoti. O antrosios kokie 
puikūs vaikai! Labai savotiški ir labai sudėtingi, ir tu žinai, kiek 
daug gerų savybių jie yra paveldėję kaip tik iš jos. Ji puiki mote- 
ris, ir jos tau irgi nereikėjo mesti. Ne, reikėjo, po kurio laiko 
pasake jis sau. 

Tačiau krimstis dėl to beveik nesikrimto. Jis jau seniai nebe- 
sikrimto ir kaltės jausmą, kiek įmanoma, slopino darbu, ir da- 
bar jam rūpėjo tik viena: kad atvažiuoja sūnūs ir kad jie čia 
smagiai praleistų vasarą. O jiems išvažiavus jis vėl imsis darbo. 

Darbas ir pastovus veiklaus gyvenimo ritmas, kurį buvo įsi- 
vedęs saloje, jam atstojo viską, išskyrus vaikus. Jis tikėjo, kad yra 
čia sukūręs tokių dalykų, kurie išliks ir padės išlikti jam pačiam. 
Pasiilgęs Paryžiaus, jis dabar, užuot keliavęs tenai, prisiminė, kaip 
kadaise gyveno Paryžiuje. Taip pat darė ir su kitomis Europos 
šalimis ir daugeliu Azijos ir Afrikos kraštų. 

Jis prisiminė, ką pasakė Renuaras išgirdęs, jog Gogenas išvyko 
tapyti į Taičio salą. „Kam jam eikvoti tiek pinigų tokiai ilgai 

kelionei, kai taip gera tapyti čia pat, Batinjoly?“ Prancūziškai 
skambėjo gražiau: „guand on peint si bien aux Batignolles“, ir 
Tomas Hadsonas galvojo apie salą kaip apie savo guartier! ir 
buvo įleidęs čia šaknis, ir pažinojo kaimynus, ir dirbo su tokiu 
atsidėjimu, kaip dirbo nebent Paryžiuje, kai sūnus Tomas dar 
buvo kūdikis. 

Kai kada jis išplaukdavo iš salos pažvejoti palei Kubą ar ru- 
denį pagyventi kalnuose. Tačiau savo rančą Montanoje jis bu- 
vo išnuomojęs, kadangi geriausia ten vasarą ir rudenį, o rudenį 
sūnums dabar visada reikia grįžti į mokyklą. 

Retkarčiais jis išvykdavo į Niujorką pas savo agentą. Bet pas7 
taraisiais metais dažniau jo agentas atvykdavo pas jį ir išsivežda- 
vo į žemyną drobes. Kaip dailininkas, jis turėjo gerą reputaciją 
ir buvo vertinamas ir Europoje, ir tėvynėje. Reguliarių pajamų 
jis gaudavo iš savo senelio naftingų žemių nuomos. Seniau ten 
buvo ganyklos; jos buvo parduotos pasiliekant teises į iškasenas. 
Apie pusė tų pajamų ėjo alimentams, o likusios dalies visiškai 
užteko pragyvenimui, taigi jis galėjo tapyti kas patinka, nepai- 
sydamas komercinių sumetimų. Ir gyventi galėjo ten, kur norė- 
jo, ir keliauti kur susimanęs. 

Beveik visame kame, išskyrus vedybinį gyvenimą, jį lydėjo 
sėkmė, nors jai jis buvo visai abejingas. Jam rūpėjo tik tapyba ir 
sūnūs, ir jis tebemylėjo pirmąją savo mylėtą moterį. Po jos jis 
mylėjo dar daug moterų, ir kai kurios atvykdavo pas jį į salą 
paviešėti. Jam reikėdavo moters draugijos, ir iš pradžių jis kurį 
laiką džiaugdavosi. Jam patikdavo, kad namuose yra moteris, ir 
kai kurios užsibūdavo gana ilgai. Tačiau net jeigu jos ir labai 


patikdavo, jas išlydėjęs jis vis dėlto visada pajusdavo palengvėji- 


' Kvartalą (pranc. J(Čia ir toliau — vert. past.) 

mą. Jis buvo įsigudrinęs vengti barnių su moterimis ir mokėjo 
išsisukti nuo vedybų. Išmokti šitų dviejų dalykų buvo lygiai taip 
pat sunku, kaip įprasti gyventi vienoje vietoje ir įprasti regulia- 
riai, laikantis disciplinos, tapyti. Tačiau jis to išmoko ir tikėjosi, 
kad visam gyvenimui. Tapyti jis mokėjo jau seniai, ir jam atro- 
dė, jog kasmet tapo vis geriau. Tačiau įprasti gyventi vienoj vie- 
toj ir tapyti, laikantis disciplinos, sekėsi nelengvai, nes buvo jo 
gyvenime tarpas, kai jis nepripažino disciplinos. Negalima sa- 
kyti, kad būtų gyvenęs visiškai palaidai, bet vis delto jo būta 
nedisciplinuoto, savanaudžio ir negailestingo. Dabar jis tai žino- 
jo. Ir ne vien todel, kad daug moterų buvo jam tą sakiusios, bet 
ir todel, kad pats galų gale tai suprato. Tuomet jis nutarė būti 
savanaudis, tik jeigu to reikalaus tapyba, negailestingas — tik 
jeigu to reikalaus darbas, ir nutarė įsivesti discipliną ir jos laikytis. 

Jis užsibrėžė daug dirbti ir džiaugtis gyvenimo malonumais 
tik tiek, kiek leis jo nusistatyta disciplina. O šiandieną buvo lai- 
mingas, kad rytoj atvyks jo vaikai. 

— Pone Tomai, gal jums ko reikia? — paklausė jį tarnas Džoze- 
fas. — Šiandien darbą jau baigėt, tiesa? 

Džozefas buvo aukštas vaikinukas, pailgo, labai juodo vei- 
do, stambių rankų ir kojų. Jis vilkėjo baltą švarką ir kelnes ir 
vaikščiojo basas. 

— Ačiū, Džozefai, kad kaip ir nieko nereikia. 

— Gal džino su toniku? 

— Kad ačiū. Geriau nueisiu, išgersiu pas poną Bobį. 

— Gerkit namie. Pigiau. Ponas Bobis, eidamas mačiau, labai 
piktas. Privargo bemaišydamas kokteilius. Tokia moteris iš vie- 
nos jachtos paprašė jį kažkokios „Baltosios damos“, tai jis pada- 
vė jai butelį amerikietiško mineralinio vandens — kur etiketėje 


dama prie šaltinio su suknele kaip tinklelis nuo moskitų. 

— Vis tiek geriau nueisiu pas poną Bobį. 

— Leiskit, suplaksiu bent vieną kokteilį. Locmano botu jums 
atvežė laiškų. Perskaitysit, išgersit kokteilį ir galėsit eiti pas po- 
ną Bobį. 

— Tegu bus taip. 

— Ir puiku, - pasake Džozefas. - Nes aš jums jau suplakiau. 
Laiškai, atrodo, nieko ypatinga, pone Tomai. 

— Kur jie? 

— Virtuvėj. Tuoj atnešiu. Pora su moterišku braižu. Vienas iš 
Niujorko. Vienas iš Palm Byčo. Gražus braižas. Vienas nuo pono, 
kuris Niujorke pardavinėja jūsų paveikslus. Keli nežinau nuo ko. 

— Gal parašysi už mane atsakymus? 

— Taip, pone. Jei tik pageidaujate. Aš mokytesnis, negu leis- 
tų mano kišenė. 

— Geriau atneški juos man. 

— Gerai, pone Tomai. Yra ir laikraštis. 

— Prašom palikti jį pusryčiams, Džozefai. 

Tomas Hadsonas atsisėdo ir ėmė skaityti laiškus, sriubčio- 
damas šaltą gėrimą. Vieną laišką jis perskaitė dusyk, o paskui 
įkišo visus laiškus į rašomojo stalo stalčių. 

— Džozefai, - pašaukė jis. — Ar berniukams viską paruošei? 

— Taip, pone Tomai. Paėmiau viršaus dvi dėžes kokakolos. 
Tomis tikriausiai jau bus praaugęs mane? 

— Nebus dar. 

— Kaip sakot, ar mane jau nuveiktų? 

— Vargu. 

— Oi kiek laisvalaikiu mano su juo eita imtynių! — pasakė 
Džozefas. —- Net keista, kad reikės jį vadinti ponu. Ponas 
Tomas, ponas Deividas ir ponas Endrius. Tokių šaunių ber- 


niūkščių kaip jie reikia paieškot. O Endis — tai iš visų sukčiausias. 

— Toks jis jau nuo gimimo, — tarė Tomas Hadsonas. 

— O augdamas, kad jį kur, pasidarė dar suktesnis, — susi- 
žavėjęs pasakė Džozefas. 

— T'urėsi šią vasarą rodyti jiems gražų pavyzdį. 

— Pone Tomai, nelaukite, kad šią vasarą aš jūsų berniukams 
rodyčiau gražų pavyzdį. Prieš trejetą ketvertą metų, būdamas 
nekaltas vaikelis, gal ir būčiau galėjęs. Aš pats ketinu imti pa- 
vyzdį iš Tomo. Jis lanko elegantišką mokyklą ir yra gražių, ele- 
gantiškų manierų. Panašus į jį nepasidarysiu. Tačiau galiu elg- 
tis taip, kaip jis. Drąsiai, laisvai, bet sykiu ir mandagiai. O 
guvumo norėčiau būti toks guvus kaip Deivas. Šitai bus sun- 
kiausia. Ir dar reikės išsiaiškinti, iš kur Endis toks suktas. 

— Tik nors pats nepradėk čia sukčiaut. 

— Ne, pone Tomai, jūs mane ne taip supratot. Man suk- 
tumo reikia ne tarnyboj, o laisvalaikiu. 

— Smagu bus, kai jie atvažiuos, tiesa? 

— Pone Tomai, tai bus pats didžiausias įvykis nuo didžiojo 
gaisro. Man jis lygus Jėzaus Kristaus antrajam atėjimui. Klau- 
siate, ar smagu bus. Oi kaip smagu! 

— Reikės visko prigalvoti, kad jie nenuobodžiautų, 

— Ne, pone Tomai, - pasakė Džozefas. - Mums, priešingai, 
reikia pagalvoti, kaip jų pačių pavojingiems planams užkirsti 
kelią. Cia mums Edis galėtų padėti. Jis juos pažįsta geriau negu 
aš. Visa blogybe, kad aš - jų draugas. 

— Kaip Edis kruta? 

— Truputį išmetęs karalienės gimtadienio proga. Pačią normą. 

— Reikia man vis dėlto nueit pas poną Bobį, kol jis be 
nuotaikos. 

— Jis kaip tik prašė, kad jūs ateitumėt, pone Tomai. Ponas 


Bobis tikras džentelmenas, o tie šiukšlės, kur atplaukia su 

jachtom, jam gyva bėda. Kai buvau užėjęs, mačiau — nusivaręs 
baisiausiai. 

— Ką tu ten veikei? 

— Buvau kokakolos ir truputį pastumdžiau biliardą. 

— Stalas toks pat? 

— Dar blogesnis. 

— Einu, - tarė Tomas Hadsonas. — Palįsiu po dušu ir per- 
sivilksiu. 

— Drabužius padėjau ant lovos, — pasakė jam Džozefas. — 
Gal norite dar džino su toniku? 

— Ačiū, gana. 

— Yra atplaukęs su savo laivu ponas Rodžeris. 

— Puiku. Reikės jį susirast. 

— Ar jis pas mus svečiuosis? 

— Galimas daiktas. 

— Del visa pikta paklosiu lovą ir jam. 


— (Gerai. 


III 


Tomas Hadsonas nusimaudė duše, išsimuilijo galvą, o pas- 
kui išplovė muilą, pakišęs galvą po aštriomis, badančiomis van- 
dens čiurkšlelėmis. Buvo jis stambaus sudėjimo ir nuogas atro- 
dė stambesnis negu apsirengęs. Buvo tamsiai įdegęs, o plaukai 
ruožais išblukinti saulės. Atliekamo svorio nesinešiojo — atsisto- 
jęs ant svarstyklių matė, jog sveria 87 kilogramus. 

Reikėjo prieš dušą paplaukyti, pagalvojo jis. Bet juk rytą, 
prieš pradėdamas dirbti, ilgokai plaukiau, ir šiaip esu pavargęs. 
Prisiplaukysiu, kai atvyks vaikai. Be to, ir Rodžeris čia. Puiku! 

Jis apsimovė švarius šortus, apsivilko seną baskišką palaidi- 
nę, apsiave mokasinus ir, išėjęs pro duris ir nusileidęs į pakalnę, 
pro vartelius žiogrių tvoroje išėjo į akinamą, saulės išbalintą, ko- 
ralinėmis klintimis grįstą Karališkąjį plentą. 

Iš nedažytų lentų pirkelės, kokių daug stovėjo palei kelią, 
ant kurio mete šešėlį dvi aukštos kokoso palmės, išėjo ir priešais 
Hadsoną nužingsniavo labai tiesus senas negras juodu alpakos 
švarku ir kelnėmis su aštriu kantu. Negrui išeinant ant plento, 
Tomas Hadsonas pamatė jo gražų juodą veidą. 

Už pirkelės vaiko balsas senos anglų dainos melodija pašai- 


piai užtraukė: 


Dede Edvardas 15 Nasau 
Pargabeno saldainiukų, 
Ir kas jų tik nusipirko, 


Tam pilvelį jie susuko. 


Dėdė Edvardas atsigręžė, gražus jo veidas skaisčioje popie- 
tės saulėkaitoje atrode ir liūdnas, ir piktas. 

— Aš tave pažįstu, — tarė jis. — Nors ir nematau, žinau, 
kas tu toks. Pasiskųsiu policininku! 


Vaikas skardžiu, linksmu balseliu traukė toliau: 


Dede, dėde, kaip ten buvo, 
Kad saldainiai tau supuvo? 


— Bus pasakyta policininkui, — tarė dėdė Edvardas. - Polici- 
ninkas žinos, ką daryt. 
— Gal turi supuvusių saldainių, dėde Edvardai? — šūktelėjo 


vaikas. Jis apdairiai nerodė nosies. 

— Uja žmogų, - pasakė nueidamas dėdė Edvardas. - Nori 
nuplėšt ir į dulkes sumint jo orumo skraistę. O didis Dieve, 
atleisk jiems, nes jie nežino, ką darą. 

Karališkajame plente iš kambarių virš „Ponso de Leono“! 
baro irgi sklido dainos. Tomą Hadsoną pralenkė koraliniu plen- 
tu skubantis negriukas. 

— Skandalas ten, pone Tomai, — tarė jis. — Baisus skandalas. 
Ponas iš jachtos svaide pro langą daiktus. 

— Kokius daiktus, Luji? 

— Visokius, pone Tomai. Kas tik pakliūva po ranka. Ponia 
mėgino jį nuramdyti, tai jis sako, išbruksiu ir tave. 

— Iš kur tas ponas? 

— Stambus veikėjas iš žemyno. Sako, galiu nupirkt ir par- 
duot visą salą. Mažai, man rodos, jam kainuotų, jeigu viską 
taip švaisto. 

— O policininkas ką, Luji? 

— Nieko, pone Tomai. Policininko niekas dar nepašauke. 
Bet visi sako, kad be policininko nieko nebus. 

— Tai tu tam ponui parsisamdei, Luji? O aš norėjau prašyt 
rytojui jauko. 

— Bus, pone Tomai, parūpinsiu. Del jauko nesijaudinkit. 
Aš jau kuris laikas pas juos. Šįryt mane pasisamdė, kad ves- 
čiau Žuvauti, ir nuo tada aš pas juos. Tik kad nieko jie ne- 
žuvauja. Toli gražu! O gal jiems žvejyba — svaidyti lėkštes ir 
puodelius, ir bokalus, ir kėdes?.. O kai ponas Bobis atneša 
sąskaitą, drasko į skutelius ir šaukia, kad ponas Bobis vagis, 
plėšikas ir sukčius. 


— Sunkoko charakterio esama to pono, Luji. 


' Ponsas de Leonas (1460-1521) - ispanų admirolas, Floridos atradėjas. 

— Pone Tomai, tokį bjaurų poną aš pirmąkart gyvenime 
matau. Jis man užsakė jiems padainuoti. Jūs juk žinot, aš ne- 
moku dainuot taip gražiai kaip Džozis, bet dainuoju, kaip su- 
gebu, o kai kada dar ir geriau. Dainuoju kaip galėdamas gražiau. 
Na, patys suprantat. Esat girdėjęs, kaip aš dainuoju. O jis ne- 
nori girdėt nieko kita, tik tą dainą, kaip mama nenori pupų, 
nenori ryžių, nenori kokoso aliejaus. Tą pačią ir tą pačią. Tai 
sena daina, man nusibodo, ir sakau: „Pone, aš moku ir naujo- 
viškų dainų. Gerų dainų. Gražių. Moku ir senų, sakysim, kaip 
žuvo Džonas Džeikobas Astoras, kai susidūręs su ledkalniu nu- 
skendo „Titanikas“, ir jeigu pageidautumėt, aš geriau padai- 
nuočiau jas, o ne šitą apie ryžius ir pupas . Pasakiau kaip mokė- 
damas mandagiau ir gražiau. Na, jūs suprantat. Tai šitas ponas 
man: „Tu žinai ką, juodasnuki tu neišmaneli, aš turiu daugiau 
krautuvių, fabrikų ir laikraščių, negu tavo Astoras turėjo šitų, 
na žinot, puodų, ir tu man dar pabandyk aiškint, kokios dainos 
man klausytis, tai kaipmat įgrūsiu tavo makaulę į tokį puodą 
O jo ponia sako: „Brangusis, ko taip įsismarkavai? Juk šitas ber- 
niukas labai gražiai dainuoja, ir aš su mielu noru pasiklausyčiau 
kokių nors naujoviškų dainų“. O ponas sako: „Žinai ką? Tu tų 
dainų negirdėsi, 0 jis tų dainų nedainuos!“ Pone Tomai, jis la- 
bai keistas ponas. O ponia tik tiek pasakė: „Ak brangusis, kaip 
su tavim sunku sutarti“. Pone Tomai, naujagimiui beždžioniu- 
kui lengviau būtų sutarti su dyzeliniu varikliu negu mums su 
tuo ponu. Jūs man atleiskit, kad įsiplepėjau. Labai sujaudino 
mane tas dalykas. Ponia baisiausiai be nuotaikos. 

— Ir ką dabar žadi daryti, Luji? 

— Štai parinkau kriauklių perlų, — atsakė jis. 

Jie šnekėjosi palmės pavėsy, ir negriukas ištraukė iš kišenės 


visai švarų skudurėlį ir išvyniojęs parodė kelis blizgančius, perla- 

mutriškai rožinius, į perlus nepanašius perliukus, kurių vietiniai 
gyventojai kartais randa valydami kriaukles ir kurių nė viena Tomo 
Hadsono pažįstama moteris, išskyrus Anglijos karalienę Mariją, 
nebūtų priėmusi už dovaną. Tiesa, pažinodamas karalienę Mariją 
tik iš laikraščių, kino kronikų ir iš profilio 7Zhe New Yorker, Tomas 
Hadsonas negalėjo tvirtinti artimai ją pažįstąs, bet kadangi ji mė- 
go kriauklių perlus, jam atrodė, jog pažįsta ją geriau negu dauge- 
lį savo senų pažįstamų. Karaliene Marija mėgsta kriauklių perlus, 
ir šįvakar sala švęs jos gimtadienį, galvojo jis, tačiau vargu ar kriauk- 
lių perlai pataisys nuotaiką anai poniai. O be to, galimas dalykas, 
kad karalienė Marija sakosi mėgstanti kriauklių perlus tik no- 
rėdama įtikti savo pavaldiniams, gyvenantiems Bahamų salyne. 

Jie priėjo „Ponsą de Leoną“, ir Lujis kalbėjo: 

— Ponia apsiverkė, pone Tomai. Labai graudžiai verkė. 
Todel aš sakau, einu pas Rojų ir atnešiu jai pasižiūrėti perlų. 

— Reik manyt, ji labai apsidžiaugs, — pasakė Tomas Had- 
sonas. — Jeigu megsta kriauklių perlus. 

— Tikiuosi, kad apsidžiaugs. Einu, nešu. 

Tomas Hadsonas įėjo į barą, kur buvo vėsu ir po spiginan- 
čios koralinio plento baltumos atrode beveik tamsu, ir užsisakė 
džino su toniku ir keliais lašais angosturos kartimo ir citrinos 
žievele. Ponas Bobis stovėjo už baro niūrus kaip debesis. Keturi 
jauni negrai žaidė biliardą, kartkarčiais kilstelėdami stalą, kai 
reikedavo iškombinuoti sunkesnį karambolį. Dainos viršuje nu- 
tilo, ir girdėjosi tik kamuolių kaukšėjimas. Prie baro sėdėjo du 
jūreiviai iš prieplaukoje stovinčios jachtos, ir kai Tomo Hadso- 
no akys priprato prie šviesos, bare pasirodė besą blandu, vėsu ir 
malonu. Laiptais nulipo Lujis. 

— Ponas miega, — tarė jis. — Palikau perlus poniai. Žiūri į 


juos ir verkia. 

Jis matė, kad jūreiviai iš jachtos susižvalgė, tačiau nė vienas 
nieko nesakė. Jis stovėjo, laikydamas aukštą taurę su maloniai 
karčiu gėrimu, skonėdamasis pirmuoju gurkšniu, kuris jam pri- 
minė Tangą, Mombasą, Lamu ir visą tą pakrantę, ir jį staiga 
apėmė Afrikos ilgesys. Štai jis įleidęs šaknis šioje saloje, o juk 
galėtų taip pat sėkmingai gyventi Afrikoje. Po velnių, pagalvo- 
jo jis, juk aš bet kada galiu ten nuvažiuoti. Kad ir kur būtum, 
atgaivos susirasti turi pačiame savyje. O tu tą neblogai sugebi. 

— Tomai, ar tau tikrai gardu šitas gėralas? - paklausė jį Bobis. 

— O kaipgi. Antraip negerčiau. 

— Aš sykį apsirikęs gurkštelėjau, tai man skonis pasirodė kaip 
chinino. 

— Jame ir yra chinino. 

— Žmonės iš proto kraustos, — tarė Bobis. - Gėrimų — tik 
rinkis. Pinigų turi. Atrodo, gerk ir džiaukis — tai ne, primarma- 
lija į geriausią džiną kažkokios hindusiškos giros su chininu. 

— Man skanu. Man patinka chinino ir citrinos žievelės sko- 
nis. Šitas kokteilis sakytum poras skrandy atidaro. Aš nuo jo 
patiriu didesnį kaifą negu nuo kokio kito kokteilio su džinu. Jis 
man smarkiai pataiso savijautą. 

— Žinau. Gėrimas tau visada pataiso savijautą. O man — 
bjauriai pagadina. Kur Rodžeris? 

Rodžeris buvo Tomo Hadsono draugas, salos gale turintis 
žūklės trobelę. 

— Turėtų tuoj pasirodyt. Mudu pietausim su Džoniu Gudneriu. 

— Nesuprantu, ko čia trintis šitoj saloj tokiems vyrams kaip 
tu, Rodžeris Deivis ir Džonis Gudneris. 

— Sala kaip sala. Tu irgi čia triniesi, a? 

— Aš čia užsidirbu duonos plutą. 


— Galėtum ją užsidirbt ir Nasau. 

— Kas tame Nasau! Čia smagiau. Mūsų saloj smagu. Ir pini- 
go daugiau galima užkalt. 

— Man čia patinka. 

— Taip taip, - pasakė Bobis. - Man irgi. Pats žinai. Kad tik 
būtų iš ko pragyvent. O tu tuos paveikslus, kur vis paišai, 
parduodi? 

— Juos dabar labai perka. 

— Žmonės moka pinigą už paveikslus su dėde Edvardu. Už 
paveikslus su negrais vandeny. Su negrais ant žemės. Su negrais 
botuose. Su vežliautojų botais. Su pinčių rinkėjų botais. Su ky- 
lančiais škvalais. Su vandens viesulais. Su sudaužytom škunom. 
Su nebaigtom statyti škunom. Su viskuo, ką galima pamatyti už 
dyką. Ir tikrai perka? 

— Tikrai. Kartą per metus Niujorke vyksta paroda, ten juos 
ir pardavinėja. 

— Kaip aukcione? 

— Ne. Agentas, kuris pateikia paveikslus, kiekvienam nustato 
kainą. Ir žmonės perka. Kartais vieną kitą nuperka koks muziejus. 

— O tu pats jų parduot negalėtum? 

— Aišku, galėčiau. 

— Aš jei pirkčiau, tai paveikslą su vandens viesulu, — pasakė 
Bobis. — Su dideliu dideliu viesulu. Juodu kaip velnias. Gal net 
geriau su dviem vandens viesulais, kurie kurtinamai kaukdami 
lekia pakrante. Siurbia vandenį aukštyn — siaubas! O aš sėdžiu 
bote prisirinkęs pinčių, ir nė ką daryt. Viesulas išplėšė man iš 
rankos vandens žiūroną. Dar kiek, ir patį botą iš vandens iškels. 
Viešpatėliau, koks viesulas. Kiek toksai paveikslas kainuotų? Pa- 
sikabinčiau čia pat, bare. Arba ir namie, jei tik bobikė nuoma- 
rio iš baimės negautų. 


— Žiūrint, kokio didumo. 

— Didumą palieku tavo nuožiūrai, — kilniadvasiškai pasakė 
Bobis. — Tokiam paveikslui didumo niekad nebus per daug. 
Nutapyk visus tris vandens viesulus. Aš sykį prie Andro salos 
ranka pasiekiamai mačiau tris vandens viesulus. Visi — lig 
padebesių, ir vienas buvo įsukęs pinčių rinkėjo botą, ir kai jis 
nukrito, variklis kiaurai pramušė korpusą. 

— Paveikslas kainuos tik tiek, kiek drobė, — tarė Tomas 
Hadsonas. — Aš paimsiu tik už drobę. 

— Oi, tai pirk drobę kuo didesnę, - pasake Bobis. - Mudu 
nutapysim tokius vandens viesulus, kad žmonės persigandę neš 
kudašių ne tik iš baro, bet ir iš pačios salos. 

Sujaudintas plano didybės, jis ėmė jame įžvelgti naujas ga- 
limybes. 

— Tomai, drauguži, kaip sakai, ar galėtum pavaizduoti visą 
uraganą? Pavaizduok patį audros centrą tuo momentu, kai vie- 
sulas iš vienos pusės jau benurimstąs, o iš kitos dar tik pradeda 
pūsti. Pavaizduok šitame paveiksle visko, pradedant negrais, vėjo 
užsviestais ant kokoso palmių, ir baigiant laivais, skrendančiais 
su banga virš salos. Pavaizduok, kaip griūva didžiulis viešbutis. 
Kaip oru tartum ietys švilpia visokia smulkmė, o negyvi pelika- 
nai skrieja it lietaus bangos. Nutapyk barometrą, rodantį dvi- 
dešimt septynis, ir velniop nuplėštas vėjo greičio matuokles. Pa- 
vaizduok vėtros iki dugno nušluotą dvidešimties metrų storumo 
vandens sluoksnį ir mėnulį, šviečiantį pačiame audros centre. 
Pavaizduok, kaip, užliedama visa, kas gyva, kyla potvynio banga. 
Pavaizduok jūron nuneštas moteris vėjo nudrekstais drabužiais. 
Pavaizduok, kaip plūduriuoja visur ir lekia oru negyvi negrai... 

— Tam reikės velniškai didelės drobės. 

— Velniam mums drobe! — tarė Bobis. —- Aš tau parūpinsiu 


škunos grotą. Mudu nutapysim, po perkūnais, paveikslų, ko- 

kių pasaulis nėra matęs, ir mūsų vardai įeis į istoriją. O tu tep- 
lioji kažkokius niekam tikusius paveiksliukėlius. 

— Pradžiai pamėginsiu nutapyt vandens viesulus, — pasakė 
Tomas Hadsonas. 

— Gerai, — Bobis nenoriai atitrūko nuo didžiojo projekto. — 
Teisingai. Bet, kaip Dievą myliu, mudu galėtume sukurti didžių 
paveikslų — juk tiek daug esame matę, o tu jau tiek esi įgudęs 
valdyti teptuką. 

— Nuo rytdienos pradedu tapyt vandens viesulus. 

— Pradžiai bus gerai, - pasake Bobis. - Bet, kaip Dievą my- 
liu, norečiau, kad mudu nutapytume ir tą uraganą. O ar yra 
kas tapęs skęstantį „Titaniką“? 

— Stambaus paveikslo — niekas. 

— Galėtume nutapyti ir tą. Šitas reginys labai žadina man 
vaizduotę. Reikėtų perteikti šaltumą ledkalnio, plaukiančio sau 
po susidūrimo su laivu. Nutapyk visą vaizdą tirštame rūke. 
Pavaizduok menkiausias smulkmenas. Nutapyk tą vyriškį, kur 
įlipo į valtį su moterimis, atseit kaip jachtininkas, gal galės ką 
padet. Pavaizduok, kaip jis, griozdas, žergia per moteris į valtį. 
Jis man atrodo kaip tas tipas, kur yra apsistojęs pas mane antra- 
me aukšte. Gal tu nueik ir nusipaišyk jį, kol miega, o paskui 
panaudosi tame paveiksle? 

— Man regis, geriau pradėkim nuo vandens viesulų. 

— Tomai, aš noriu, kad tu taptum tikrai didžiu dailinin- 
ku, - pasake Bobis. - Gana tų terlionių! Tu eikvoji savo ta- 
lentą niekams. Tik pamanyk: mudu mažiau kaip per pusva- 
landį sugalvojom tris paveikslus, o aš juk dar nedaviau kaip 
reikiant fantazijai valios. O ką tu veiki? Tapai negrą, pagavusį 
paplūdimyje vežlį. Netgi ne žaliąjį - paprastą jūrinį vėžlį. Ar- 


ba du negrus valtyje, besikrapštančius su vėžių kirbinėmis. 

Drauguži, tu tuščiai leidi gyvenimą! — jis nutilo ir pasiėmęs iš 
po bufeto stalo stiklinę greitom gurkštelėjo. — Šitas nesiskai- 
to, — tarė jis. — Tu manęs geriant nematei. Klausyk, Tomai, 
šitie trys paveikslai — tai dideli meno kūriniai. Stambūs meno 
kūriniai. Pasaulinio masto meno kūriniai. Juos verta pakabin- 
ti Krištolo rūmuose! tarp didžiausių pasaulio šedevrų. Tiesa, 
pirmasis gal ir kuklokas. Tačiau mudu dar net nesam pradė- 
ję. Kodėl mums nenutapius tokio, kuris visus užtemdytų? Kaip 
sakai? 

Jis vel labai staigiai gurkštelėjo. 

— Apie ką? 

Jis pasilenkė virš bufeto stalo, kad niekas negirdėtų. 

— Tu tik nepersigąsk, — tarė Bobis. — Neišsigąsk jo masto. 
Reikia duoti vaizduotei daugiau laisvės, Tomai. Mudu galime 
pavaizduoti pasaulio pabaigą, - jis patylėjo. —- Natūralaus dydžio. 

— Pragarą, — pasake Hadsonas. 

— Ne, prieš pragarą. Pragaro vartai dar tik veriasi. Sektantai 
sukritę savo bažnyčioj ant kalno voliojasi ir visi balbatuoja kažką 
nesuprantamom kalbom. Velniūkštis smaigo juos šakėm ir krau- 
na į vežimą. Anie bliauna, vaitoja ir Pono Dievo šaukiasi. Visur 
ant žemės pasliki tyso negrai, ir per jų kūnus šliaužioja mure- 
nos, vėžiai ir krabai. Vienoj vietoj žiojėja tokia kiaurymė, ir vel- 
niai velka ir bruka į ją negrus, Bažnyčios tarnus, sektantus ir 
visus kitus. Salą semia vanduo, ir įvairiausi rykliai suka ir suka 
aplink ir ryja bandančius pasprukti plaukte nuo velnių, kad jie 
su šakėmis nenudrebtų į tą didžiulę kiaurymę, iš kurios virsta 
garas. Girtuokliai rauna po paskutinį gurkšnį ir bando bute- 


liais atsimušti nuo velnių. Tačiau ir juos arba velniai subruka į 


! Pastatas iš stiklo ir metalo Londone, skirtas Pirmajai tarptautinei parodai. 

kiaurymę, arba praryja kylantis vanduo, kur pilna pačių didžiųjų 
ryklių ir kitų milžiniškų žuvų, kurios suka ratu atokiau nuo ryk- 
lių, dorojančių tuos žmogelius. Salos aukštumoje knibžda šunys 
ir katės, ir velniai su šakėm bruka į kiaurymę ir juos, ir šunys 
gūžiasi ir šiepia nasrus, o katės skuodžia šalin ir drasko velnius, 
visos pasišiaušusios, ir galiausiai šoka į jūrą ir plaukia kiek įka- 
bindamos. Vieną kitą numuša ryklys, ir matos, kaip katė grimz- 
ta į dugną. Bet daugumai pasiseka pasprukti. 

Pro kiaurymę ima veržtis dvokiantis karštis, o velniai žmo- 
nes turi tempti tempte, nes bandydami pasmeigti keletą Bažny- 
čios tarnų sulaužė savo šakes. O paveikslo centre stovime mudu 
su tavimi ir ramiai stebime, kas dedasi aplink. Tu darai kokius 
nors eskizus, o aš po truputį tuštinu buteliuką, kartais pasiūly- 
damas gurkštelti ir tau. Retkarčiais koks suplukęs subuvęs vel- 
niukas pravelka pro mus riebų kunigą, tasai mėgina įsikibti 
pirštais į smėlį, kad jo neįbruktų į kiaurymę, ir šaukiasi Pono 
Dievo, o velniukas sako: „Atsiprašau, pone Tomai. Atsiprašau, 
pone Bobi. Šiandien baisiai daug darbo“. 

O kai tas velnias, sumuręs, paišinas, grįš pro mus dar vieno 
kunigo, aš pasiūlysiu jam išgert, o jis atsakys: „Kad ačiū, pone 
Bobi. Darbe nevartoju . Išeitų velniškai puikus paveikslas, T'o- 
mai, jei tik mums pavyktų perteikti tą sambrūzdį ir mastą. 

— Man regis, šiandien užtektinai priplanavom. 

— Dievaž, teisybę sakai, — pritarė Bobis. —- Beplanuodamas 
šitą paveikslą net ištroškau. 

— Maždaug šitokiu stilium gana neblogai tapė toksai Boschas. 

— Elektrikas? 

— Ne, Hieronimas Boschas. Labai seniai gyvenęs. Labai ge- 
ras dailininkas. Yra tapęs tokius dalykus ir Piteris Breigelis. 


— Irgi seniai gyvenęs? 

— Taip, labai seniai. Ir labai geras dailininkas. Tau jis patiktų. 

— Pasakė! — tarė Bobis. - Mudviem joks senovės dailininkas 
neprilygs. Be to, pasaulio pabaigos dar nėra buvę, tai iš kur, po 
šimts, jis gali žinoti daugiau už mudu? 

— Jį pralenkti būtų gana nelengva. 

— Netikiu nė per nago juodymą, - pasakė Bobis. - Mudvie- 
jų kūrinys bus toks, kad į jo paveikslus niekas ir nežiūrės. 

— Gal, sakau, dar po vieną? 

— Gerai sakai, velniai griebtų. Pamiršau, kad mudu bare. 
Tegu Dievas sergsti karalienę, Tomai. Mudu pamiršom, kokia 
šiandien diena. Še, išgerkim — aš statau — į karalienės sveikatą. 

Jis įsipylė sau taurelę romo, o Tomui Hadsonui padavė bu- 
telį geltono Boo:hs džino, lekštutę su keletu citrinų, peilį ir bu- 
telį švepio — indiško tonizuojamojo gėrimo. 

—  Pasitaisyk savo gėralo pats. Velniai trauktų tuos maišytus 
gėrimus. 

Kai Tomas Hadsonas pasidarė sau gerimo ir įlašino kelis lašus 
kartimo iš butelio, kurio kamštis buvo persmeigtas žuvėdros 
plunksna, Bobis pakėlė savo stiklą ir pasižiūrėjo į baro galą. 

— O jūs ką ten geriat? Pasakykit, jei ne kokteilis. 

— „Šuns galvą“, — atsakė vienas iš jūreivių. 

— Štai jums „Šuns galvų“, - pasakė Bobis ir, išėmęs iš ledų 
dėžės, padavė jiems po butelį šalto alaus. — Va tik stiklinių ne- 
ber. Girtuokliai per dieną išdaužė. Ar visi turit ko gert? Ponai, 
už karalienę! Nemanau, kad jai labai rūpėtų mūsų sala, ir kažin 
ar jai čia labai patiktų. Ir vis tiek, ponai, už karalienę! Tegu 
Dievas ją sergsti. 

Visi išgėrė į karalienės sveikatą. 

— Šauni turbūt moteriškė, - pasakė Bobis. - Mano galva, 


kiek griežtoka. Man asmeniškai labiau patiko karalienė Alek- 

sandra. Simpatiška tokia. Bet karalienės gimtadienį pasisteng- 
sim atšvęsti kaip pridera. Mūsų salelė mažutė, bet patriotiška. 
Vienas iš mūsiškių dalyvavo pastarajame kare, ir jam nutraukė 
ranką. Kur jūs matę didesnį patriotizmą? 

— Kieno, jis sako, šiandien gimtadienis? — paklausė vienas 
iš jūreivių. 

— Anglijos karalienės Marijos, - atsakė Bobis. - Dabartinio 
karaliaus imperatoriaus motinos. 

— Tai ta, kurios vardu pavadintas laivas, tiesa? — paklausė 
kitas jūreivis. 


— Tomai, — tarė Bobis, — kitą tostą mudu gersim vienudu. 


IV 


Buvo jau sutemę, ir pūtė vėjelis, todėl neskraidžiojo nei 
moskitai, nei smeliniai uodai, ir kateriai buvo grįžę į prieplauką, 
dar farvateryje pakėlę autrigerius, ir dabar stovėjo pririšti trijose 
prieplaukose, išsikišusiose nuo kranto į jūrą. Buvo prasidėjęs 
spartus atoslūgis, ir laivų žiburiai atsispindėjo vandenyje, kuris 
šviesoje atrodė žalias ir taip greitai traukėsi atgal, kad sukosi it 
piltuvėlis aplink tiltelių polius ir verpetavo palei vairagalį didelės 
kreiserinės jachtos, kur jie sėdėjo. Vandenyje, šviesos take, 
bėgančiame nuo lentinio jachtos apkalo link nedažytų doko 
polių su fenderiais iš senų automobilių bei sunkvežimių 
padangų, juoduojančių tamsiais ratilais akmenų šešėlyje, — 
nesileido srovės nunešamos šviesos priviliotos vėjažuvės. Plonos 
ir ilgos, švytinčios taip pat žalsvai, kaip ir vanduo, jos nei 
maitinosi, nei žaidė, o šviesos pakerėtos stovėjo sau vienoj vietoj, 


tik uodegas tejudindamos. 

Džonio Gudnerio kreiserinė jachta „Narvalas“, kurioje jie 
laukė Rodžerio Deivio, stovėjo priekiu į nešamą jūron vandenį, 
o užpakaly jos prie to paties tiltelio stovėjo jachta tipo, kuris visą 
dieną praleido pas Bobį; abi jachtos stovėjo vairagaliais į viena 
kitą. Džonis Gudneris sėdėjo kresle laivo gale, kojas susidėjęs 
ant kito kreslo, dešinėje rankoje laikydamas stiklinę „Tomo 
Kolinzo“, o kairėje — ilgą žalią meksikinio pipiro ankšųį. 

— Nuostabu, - tarė jis. — Atsikandi kąsneliuką, ir burna ima 
degte degti, ir aš atšaldau ją su šituo. 

Jis atsikando ankšties, nugurkė, pro dūdele susuktą liežuvį 
fu išpūtė ir nugėrė gerą gurkšnį kokteilio. Stora apatine lūpa 
apsilaižė ploną airišką viršutinę ir nusišypsojo pilkomis akimis. 
Jo burnos kampučiai buvo įpjauti aukštyn, todel visą laiką 
atrode, kad jis tuoj tuoj nusišypsos ar kad tik tik šypsojosi, tačiau 
daugiau burna, išskyrus ploną viršutinę lūpą, apie jį labai mažai 
byloja. Pirmiausia reikėjo gerai įsižiūrėti į jo akis. Iš sudėjimo jis 
sudribęs tokia poza, kai formą praradęs vyras atrodo bjauriai, — 
jis atrodė esąs geros formos. Jo veidas buvo rudai įdegęs, o nosis 
ir kakta, tolydžio didėjanti, aukštyn kopiant plaukų linijai, net 
luposi. Ant smakro tamsavo randas, kurį galėjai palaikyti 
duobute, jei būtų buvęs truputėlį arčiau centro, o tarpunosė 
buvo vos pastebimai įlenkta. Bukumo jo nosis nebuvo buka, tik 
atrodė tartum ją tiesiai iš akmens būtų iškirtęs modernus 
skulptorius ir nuskėlęs mažulyčiu trupineliu per daug. 

— Tomai, nenaudėli, sakyk, ką beveiki? 

— Atsidėjęs dirbu. 

— Aš manau! — pasakė jis ir vel atsikando pipiro. Ankštis 
buvo apie sprindžio ilgumo, labai susiraukšlėjusi ir nukabusi. — 


Skauda tik pirmą kartą, — tarė jis. — Kaip ir meilėje. 

— Nė velnio! Pipirai degina visada. 

— O meilė? 

— Velniop meilę! — atšovė Tomas Hadsonas. 

— Kas per nusiteikimas! Kas per kalbos! Kuo tu pavirtai 
šioje saloje begyvendamas? Aviganių pasiutlige apsirgai? 

— Čia avių ner, Džoni. 

— Na, tai krabaganių, - pasake Džonis. - Būtų nesmagu, jei 
reikėtų traukti tave su tinklu. Paragauk pipiro. 

— Ragavau jau, - atsakė Tomas Hadsonas. 

— Žinau aš, žinau tavo praeitį, - pasakė jis. - Nekaišiok man 
į akis tos savo šlovingos praeities. Tu tikriausiai juos Čia ir įveisei. 
Žinau žinau. Tu pirmasis ir atgabenai juos ant jakų į Patagoniją. 
Bet aš — žmogus šiuolaikinis. Klausyk, Tomi! Aš valgau šituos 
pipirus, įdarytus lašišiena. Valgau įdarytus menke. Čilietiška 
skumbre. Meksikinių karvelių krūtinėlėmis. Kalakutiena ir 
kurmiena. Įdaro juos visokiu velniu — aš viską perku. Bet tai 
nenormalu. Užvis geriausia — šita ilga, nukabusi, neviliojanti, 
niekuo neįdaryta, paprasčiausia pipiro ankštis su rudu čupango 
padažu. Fu, velnias, — jis vėl išpūtė pro susuktą liežuvį, — per 
daug atsikandau. 

Jis nugėrė itin didelį gurkšnį „Tomo Kolinzo“. 

— Pipirai duoda man pagrindo išgerti, — paaiškino jis. — 
Turiu šaldyti nasrus. Ką tu gersi? 

— Neatsisakyčiau džino su toniku. 

— Berniuk! — pašaukė Džonis. - Džino su toniku bvanai 
M'Kubvai. 

Fredas, Džonio kapitono pasamdytas vietinis berniukas, 
atnešė gėrimo. 

— Prašom, pone Tomai. 

— Ačiū, Fredai, - pasakė Tomas Hadsonas. - Už karalienę, 


duok, Dieve, jai sveikatos, — ir jiedu išgėrė. 

— O kur mūsų kekšyno direktorius? 

— Namie. Tuoj ateis. 

Jis be komentarų vėl užkando pipiro, baigė tuštinti stiklinę 
ir tarė: 

— Rimtai, Tomai, kaip tu gyveni? 

— Liuks, - atsakė Tomas Hadsonas. — Pripratau gyvent vienas 
ir daug dirbu. 

— Tau čia patinka? Na, visą laiką čia gyvent? 

— Taip. Nusibodo visur trankytis. Verčiau pagyvensiu vienoj 
vietoj. Cia man gana neblogai sekasi, Džoni. Tikrai neblogai. 

— Vieta čia gera, — tarė Džonis. — Gera tokiam kaip tu 
žmogėnui, turinčiam šiokių tokių vidinių resursų. Bet velnias, 
ne vieta tokiam kaip aš, kažko ieškančiam ar nuo kažko bė- 
gančiam. Ar tiesa, kad Rodžeris parsidavė raudoniesiems? 

— Net jau taip šneka? 

— Aš tą girdėjau žemyne. 

— Kas ten jam nutiko? 

— Tiksliai nežinau. Kažkas nelabai gerai. 

— Rimtai blogai? 

— Ten žmonės kitaip supranta blogumą. Ne, jį prigriebė 
ne už nepilnamečių tvirkinimą, jei tu tą turi galvoj. Šiaip ar 
anaip, o tenykštis klimatas, šviežios daržovės ir visa kita kūnan 
eina ne vien jų futbolininkams. Penkiolikmetė mergiūkštė 
atrodo kaip gera dvidešimt ketverių metų merga. O sulaukus 
dvidešimt ketverių — tikra dama, Meja Viti. Jeigu neketini vesti, 
gerai apžiūrėk jų dantis. Nors, teisybė, ir iš dantų nė velnio ne- 
pasakysi. Ir visos turi tėvą motiną ar vieną katrą, ir visos amžinai 
peralkusios. Be to, ir klimatas, žinia, taiso apetitą. Blogiausia, 
kad galvos vyrukams ima ir apsisuka, ir jie neprašo parodyti 
vairuotojos pažymėjimo ar draudimo kortelės. Man regis, kad 


apie moteris reikėtų spręsti ne vien iš amžiaus, bet iš ūgio, svorio 

ir bendrų sugebėjimų. Žiūrint vien iš amžiaus, daug kas susi- 
klosto neteisingai. Tiek mums, tiek joms. Jokioj kitoj sporto ša- 
koj nebaudžia už per ankstyvą pradžią. Atvirkščiai! Teisingiau- 
sia būtų, jei pradedančiosioms būtų atskiros normos. Kaip žirgų 
lenktynėse. Mane sykį dėl to buvo gerokai pričiupę. Bet mūsų 
Rodžerį prigriebė ne del to. 

— O tai dėl ko jau mane prigriebe? — paklause Rodžeris 
Deivis. 

Su sandalais virveliniais padais jis buvo negirdimai nušokęs 
nuo prieplaukos ant denio ir dabar stovėjo prieš juos, velniškai 
stambus, apsivilkęs trim numeriais per dideliu medvilniniu 
sportiniu megztiniu ir ankštomis nunešiotomis darbinėmis 
medvilninės saržos kelnėmis. 

— Sveiks, — tarė Džonis. — Neišgirdau skambučio. Aš Tomui 
sakau: nežinau, ką tau pripaišė, bet tik ne paauglių tvirkinimą. 

— Na gerai, —- pasakė Rodžeris. — Ir gana šia tema. 

— Nekomanduok čia, — tarė Džonis. 

— Aš nekomanduoju, — atsakė Rodžeris. — Aš gražiai pa- 
prašiau. Ar jūsų laive geriama? — jis pasižiūrėjo į jachtą, kuri 
stovėjo vairagaliu į jų laivą. — Kas čia tokie? 

— Čia tie, iš „Ponso“. Negirdėjai? 

— A, tie, - pasake Rodžeris. — Na, vis vien išgerkim, kad ir 
kokį blogą pavyzdį jie mums rodo. 

— Berniuk! - pašaukė Džonis. 

Fredas atėjo iš kajutės. 

— Klausau, pone, — tarė jis. 

— Paklausk, ko geidaus šitie sahibai. 

— Prašom, ponai, — tarė Fredas. 

— Man to paties kaip ir Tomui, - pasakė Rodžeris. — Jis 


mano auklėtojas ir dvasios vadovas. 

— Ar daug berniukų šiemet jūsų stovykloj? — paklause Džonis. 

— Kol kas tik du, - atsakė Rodžeris. - Mudum su auklėtoju. 

— Ne mudum, o mudu, - pasakė Džonis. - Dar rašytojas 
vadinasi! 

— Gramatikai patvarkyti galima nusisamdyt žmogų. 

— Patvarko ir už dyką, - pasake Džonis. - Man tavo auk- 
lėtojas šį tą papasakojo. 

— Auklėtojas sako, kad jis visai laimingas ir patenkintas. Jis 
čia amžinai nuleido inkarą. 

— Užeitum pažiūrėt, kaip mes gyvenam, — tarė jam Tomas. — 
Jis man kartais leidžia užeiti išgerti. 

— Moterių?.. 

— Moterių ner. 

— Tai ką judu, berniukai, čia veikiat? 

— Ogi visą dieną tą patį, ką ir dabar. 

— Bet tu gi čia nebe pirma diena. Ką seniau veikėt? 

— Plaukom, valgom, geriam. Tomas dirba, skaitom, šneka- 
mės, skaitom, žvejojam, žvejojant, plaukom, geriam, miegam... 

— O moterių ner? 

— Moterių kaip ner, taip ner. 

— Nesveikas, sakyčiau, gyvenimas. Bjauri atmosfera. Rūkot 
daug opiumo, berneliai? 

— Ar rūkom, Tomai? — paklausė Rodžeris. 

— Tik geriausios rūšies, - atsake Tomas Hadsonas. 

— Pasisėjot sklypelį marihuanos? 

— Ar pasisėjom, Tomai? — paklausė Rodžeris. 

— Blogi metai, — atsakė Tomas Hadsonas. -— Lietus išmušė paselį. 

— Gyvenat, kiek suprantu, bjauriai, - Džonis gurkštelėjo. — 
Vienintelis punktas jūsų naudai — kad tebegeriat. Į religiją 


metėtės, berniukai, ar ką? Gal Tomą Šventoji Dvasia apšvietė? 

— Kaip, Tomai? — paklause Rodžeris. 

— Santykiai su Dievybe po senovei, — atsakė Tomas Had- 
sonas. 

— Nuoširdūs? 

— Mudu tolerantiški, — pasakė Tomas Hadsonas. — Prakti- 
kuok tikėjimą, koks patinka. Mūsų saloj yra beisbolo aikštė — 
praktikuok ten sau, kad nori. 

— Jeigu Dievybė užims „namus“, tai aš kaip šveisiu iš viso 
vieko į pilvą, — tarė Rodžeris. 

— Rodžeri, — priekaištingai tarė Džonis. — Jau sutemę. Ar 
nematei, kaip priblėso žara, stojo prieblanda ir žemę apgaubė 
tamsa? Tu juk rašytojas. Pavojinga įžeidinėti Dievybę patamsy. 
Gal ji, muštuku užsimojusi, jau stovi tau už nugaros. 

— Garantija, kad ji ir pičerio vietą užimtų, — pasakė Ro- 
džeris. — Yra paskutiniu metu tekę matyt. 

— Taip, tamsta, — tarė Džonis. — Ir ji atmuštų tavo smūgį ir 
ištaškytų tau smegenis. Esu matęs ją kertant. 

— Tikiu, kad esi matęs, — pritarė Rodžeris. - Ir Tomas yra 
matęs, ir aš. Bet aš vis tiek mėginčiau pramušt kamuolį pro 
šalį. 

— Gana tų teologinių disputų, — pareiškė Džonis. - Užkąskim 
ko nors. 

— Ar tas iškaršęs seniokas, kur vairuoja tavo laivą po 
vandenyną, dar nepamiršo virėjystės meno? — paklausė Tomas 
Hadsonas. 

— Šįvakar bus žuvienės, — tarė Džonis. - Ir geltonųjų ryžių 
su sėjikiena. Su auksinių sėjikų mėsele. 

— Iš kalbos tu tikras interjero dekoratorius, —- pasake T'o- 
mas. — Na, ir šiuo metų laiku sėjikai visai ne auksiniai. Kur tu jų 


sumedžiojai? 

— Pietinėj saloj, kur buvom išmetę inkarą ir išlipę pasimaudyt. 
Aš švilpte dusyk prisiviliojau jų pulką ir klojau vieną po kito. 
Bus po du kiekvienam. 

Buvo gražus vakaras, ir pavakarieniavę jie sėdėjo jachtos 
vairagalyje, gėre kavą ir rūkė cigarus, ir iš kitos jachtos atklydo 
pora dykūnų su gitara ir bandža, ir prieplaukoje prisirinko 
negrų, ir tarpais vienas kitas mėgino dainuoti. Tamsoje vyrukai 
užtraukia dainą, ją pagauna Fredas Vilsonas, tas su gitara, o 
Frenkas Hartas pritaria brązgindamas bandžą. Tomas Hadsonas 
dainuoti nemokėjo, todėl sėdėjo patamsy ir klausėsi. 

Bobio bare buvo plačiu mastu švenčiamas karalienės gim- 
tadienis, ir pro atviras duris krintanti šviesa atsispindėjo van- 
denyje. Vanduo traukėsi vis dar taip pat sparčiai, ir šviesoje buvo 
matyti, kaip šokinėja žuvys. Daugiausia tai pilkieji sneperiai, 
medžiojantys smulkmę, kurią atoslūgis neša į jūrą, pagalvojo 
Tomas Hadsonas. Keli negriukai meškeriojo, ir buvo girdėti, 
kaip jie šnekasi ir pusbalsiu keiksnoja, nutrūkus žuviai, ir buvo 
girdeti, kaip plekšteli sneperis, numestas ant prieplaukos. Sne- 
periai buvo stambūs, ir berniūkščiai juos gaudė su marlino mė- 
sos gabaliukais — tą žuvį vienas kateris pargabeno tuoj po pu- 
siaudienio; ją pakabino ant kablio, nufotografavo, pasvėrė ir 
sukapojo gabalais. 

Prieplaukoje dainavo jau visas pulkas, ir Rupertas Pinderis, 
labai stambus negras, apie kurį buvo pasakojama, esą vienas 
ant nugaros nunešęs pianiną Karališkuoju plentu nuo Valsty- 
bines prieplaukos iki senojo, dabar uragano sugriauto klubo, ir 
kuris vaizdavosi esąs didelis ristikas, — taigi šitas Rupertas Pinderis 
šūktelėjo nuo prieplaukos: 

— Kapitone Džonai, vyrukams, sako, gerklės išdžiūvo! 


— Nupirkit ko nors pigaus ir sveiko, Rupertai. 

— Supratau, kapitone Džonai. Romo. 

— Tą ir turėjau minty, - pasakė Džonas. —- Ar nepaėmus viso 
apipinto butelio? Man regis, išeitų pigiau. 

— Didžiai dėkui, kapitone Džonai, - padėkojo Rupertas. 

Rupertas prasibrovė pro minią, ši ėmė sparčiai retėti ir nusekė 
paskui jį. Tomas Hadsonas mate, kaip jie visi žygiuoja Rojaus 
baro link. 

Kaip tik tuo metu iš vieno laivo, pririšto Brauno prieplaukoje, 
švilpdama aukštai į dangų iškilo raketa ir pokšt subiro, apšvies- 
dama įlankos žiotis. Antra švilpdama šovė pajžulniai ir subiro 
beveik virš jų prieplaukos galo. 

— O kad tave! — tarė Fredas Vilsonas. — Reikėjo ir mums 
parsisiųsdinti iš Majamio. 

Dangus nušvito nuo švilpiančių ir pokšinčių raketų, ir švie- 
soje buvo matyti, kaip Rupertas, ant peties nešinas dideliu 
vytelėmis apipintu buteliu, su savo palydovais grįžta į prieplauką. 

Kažkas iš vienos gretimos jachtos iššovė raketą, ir ji susprogo 
tiesiai virš prieplaukos, nušviesdama žmonių būrį, jų tamsius 
veidus, kaklus ir rankas ir Ruperto plokščią veidą, plačius pečius, 
storą kaklą ir vytelėmis apipintą butelį, meiliai ir išdidžiai pri- 
gludusį jam prie galvos. 

— Puodelius! — per petį tarė jis savo palydovams. — Ema- 
liuotus puodelius! 

— Mes turim skardinius, Rupertai, - atsakė vienas vaikinų. 

— Emaliuotus! —- pasakė Rupertas. — Gaukit, kur norit. Nu- 
pirkit iš Rojaus. Še pinigų. 

— Suieškok mūsų pistoletus, Frenkai, - tarė Fredas Vilsonas. — 
Iššaudom signalines raketas; gausim naujų. 

Kol Rupertas oriai laukė puodelių, kažkas atnešė nediduką 
puodą, ir Rupertas įpylė į jį romo ir paleido ratu. 

— Mažiems žmoneliams, — tarė Rupertas. — Lakit, menki 
žmoneliai. 

Daina dabar sekė dainą, viena nedarnesnė už kitą. Iš laivų 
šaudė ne vien raketas, bet pykšėjo ir šautuvai bei pistoletai, o 
nuo Brauno prieplaukos kažkas iš Zhompson automato leido 
trasuojamųjų kulkų serijas. Iš pradžių paleido seriją po tris ke- 
turias, o paskui iškart visą apkabą, ir raudonos trasuojamosios 
kulkos nubrėže virš įlankos dailų lanką. 

Į jachtos vairagalį, nešinas dėžute su pistoletu ir signalinių 
raketų komplektu, nušoko Frenkas Hartas, ir kaip tik tuo metu 
atnešė puodelius, ir vienas iš Ruperto pagalbininkų ėmė pilstyti 
į puodelius romą ir dalyti vyrams. 

— Dieve, duok sveikatos karalienei, — tarė Frenkas Hartas 
ir užtaisęs pistoletą iššovė signalinę raketą pro prieplaukos galą 
tiesiai į atdaras Bobio baro duris. Raketa atsimušė į cementinę 
sieną šalia durų, sprogo ir sudegė skaisčia liepsna ant koralinio 
plento, viską aplink nutvieksdama balta šviesa. 

— Atsargiau! - sušuko Tomas Hadsonas. — Su tokiu daiktu 
gali žmogų apdegint. 

— Velniop atsargumą! — atsake Frenkas. — Pamėginsiu cvak- 
telėt į komisaro namą. 

— Padegsi, - pasakė jam Rodžeris. 

— Aš padegsiu — aš ir atsakysiu, — atsiliepė Frenkas. 

Signalinė raketa lanku šovė link didelio namo su balta ve- 
randa, bet, nepasiekusi jo, sudegė skaisčia liepsna prieš pat 
komisaro verandą. 

— Komisarėli brangiausias, — Frenkas vel užtaisė pistoletą. — 
Tuoj tu, rupūže, pamatysi, ar mes patriotai, ar ne. 

— Ramiau, Frenkai, - primygtinai prašė jį Tomas. — Kam 


chuliganauti. 

— Šiandien mano naktis, - pasakė Frenkas. — Karalienės ir 
mano. Pasitrauk, Tomai, pykštelėsiu į Brauno prieplauką. 

— Ten yra benzino, — perspėjo Rodžeris. 

— Greit nebebus, — atsakė jam Frenkas. 

Sunku pasakyti, ar jis pro šalį šaudė tyčia, erzindamas Rodžerį 
ir Tomą Hadsoną, ar jam iš tikrųjų nesisekė. Nežinojo to nė 
Rodžeris su Tomu Hadsonu, tačiau jie žinojo, kad labai tiksliai 
iš signalinio pistoleto pataikyti sunku. O prieplaukoje buvo 
benzino. 

Frenkas atsistojo, it dvikovininkas nuleidęs prie šono kairę 
ranką, atidžiai prisitaikė ir iššovė. Raketa pataikė ne ten, kur 
buvo sukrautos benzino statinės, o į kitą prieplaukos galą, ir 
atsimušusi nukrito į vandenį. 

— Ei! — suriko kažkas iš laivų, pririštų prie Brauno prie- 
plaukos. — Ten dabar kas, po galais? 

— Beveik taiklus šūvis, — pasakė Frenkas. — O dabar vel 
pabandysiu cvaktelt komisarui. 

— Baigtum verčiau, šimts pypkių, — metė jam Tomas 
Hadsonas. 

— Rupertai! — šūktelėjo Frenkas, neklausydamas Tomo 
Hadsono. - Duok ir man gurkšnį, a? 

— Tuojau, pone kapitone Frenkai, — atsiliepė Rupertas. — 
Puodelį turite? 

— Duok man puodelį, - tarė Frenkas Fredui, kuris stovėjo 
netoliese ir žiūrėjo. 

— Tuojau, pone Frenkai. 

Fredas šoko iš vietos ir grįžo su puodeliu. Jo veidas blizgėjo 
iš džiugaus susijaudinimo. 

— Ketinate padegti komisaro namą, pone Frenkai? 


— Jeigu užsidegs. 

Jis padavė puodelį Rupertui, tas pripylė tris ketvirčius ir 
atidavė Frenkui. 

— Už karalienę, Dieve, duok jai sveikatos, - Frenkas ištuš- 
tino puodelį. 

Tai buvo arkliška romo doze. 

— Dieve, duok jai sveikatos, Dieve, duok jai sveikatos, 
kapitone Frenkai, — iškilmingai pasakė Rupertas. 

Kiti atitarė: 

— Dieve, duok jai sveikatos. Dieve, duok jai daug sveikatos. 

— O dabar į komisarą — ugnis! — sušuko Frenkas. Jis iššovė 
tiesiai aukštyn, šiek tiek prieš vėją. Buvo užtaisęs pistoletą pa- 
rašiutine raketa, ir vėjas nunešė ryškią baltą šviesą virš gretimai 
stovinčios jachtos. 

— Šįkart smarkiai pro šalį, — tarė Rupertas. — Kaip čia taip, 
kapitone Frenkai? 

— Norėjau apšviesti šitą puikų vaizdą, — atsakė Frenkas. — 
Su komisaru ner ko skuba. 

— Komisaro namas gražiai degtų, kapitone Frenkai, — pa- 
tarinėjo Rupertas. — Nepagalvokit, kad aš jus kurstau, tačiau 
jau du menesiai, kai saloj nelijo, ir komisaro namas sausas kaip 
parakas. 

— O kur policininkas? — paklausė Frenkas. 

— Policininkas nerodo nosies, — atsakė Rupertas. —- Del poli- 
cininko galit būti ramūs. Jei iš čia bus iššauta, niekas šioje prie- 
plaukoje nebus matęs, kas šovė. 

— Visi šioje prieplaukoje gulėjo kniūbsti ir nieko nematė, — 
pasigirdo balsas iš būrio. - Niekas nieko negirdėjo. Niekas nieko 
nematė. 

— Duodu komandą, — neatlyžo Rupertas. — Visiems nu- 
sisukti! — paskui drąsinamai pridūrė: — Ta sena gryčiutė sausa 


kaip parakas. 

— Pažiūrėsiu, ar nusisukot, — tarė Frenkas. 

Jis vel užtaisė pistoletą parašiutine raketa ir iššovė aukštyn, 
kur ją pagavo vėjas. Akinama raketa krisdama apšvietė vyrus 
prieplaukoje, gulinčius kniūbsčius arba klūpančius keturpėsčius, 
užsimerkusius. 

— Dieve, jums padek, kapitone Frenkai, — pasigirdo iš tamsos 
iškilmingas Ruperto balsas, užgesus raketai. — Tegu gailestin- 
gasis Viešpats įkvėps jums drąsos sudeginti komisaro gryčiai. 

— O kur jo žmona ir vaikai? — paklausė Frenkas. 

— Mes juos išvesim. Nesijaudinkit, - atsakė Rupertas. - Ne- 
kaltas niekas nenukentės. 

— Ar deginam? - Frenkas atsisuko į Džono Gudnerio svečius. 

— Kaip Dievą myliu, užteks jau! - sušuko Tomas Hadsonas. 

— Aš ryt rytą išplaukiu, — tare Frenkas. — Atvirai kalbant, 
manęs niekas nejįtars. 

— Deginam, — pasakė Fredas Vilsonas. — Ciabuviai, regis, 
tam pritaria. 

— Padekit, kapitone Frenkai, — ragino Rupertas. — Kaip sa- 
kot? — paklausė jis saviškius. 

— Padegrti! Padegti! Duok, Dieve, jums stiprybės padegti jo 
gryčiai, — atsiliepė vaikinai nuo prieplaukos. 

— Ar niekas nenori, kad nepadegtume? — paklausė juos 
Frenkas. 

— Padekit, kapitone Frenkai! Niekas nieko nematys. Niekas 
nieko negirdėjo. Nebuvo jokios kalbos. Padekit! 

— Reikia truputį pasitreniruot, - pasakė Frenkas. 

— Jei žadi padegt komisaro namą, nešdinkis po velnių iš 
mano laivo! - sušuko Džonis. 

Frenkas pasižiūrėjo į jį ir taip nežymiai pakratė galvą, kad to 


nepastebėjo nei Rodžeris, nei vaikinai ant prieplaukos. 

— Jam jau galas, - tarė jis. - Duok, Rupertai, išlenksiu dėl 
drąsos dar vieną! 

Jis padavė puodelį. 

— Kapitone Frenkai, — pasilenkė prie jo Rupertas. - Tai bus 
didžiausias jūsų gyvenimo žygdarbis. 


Vaikinai ant prieplaukos užtraukė naują dainą: 


Sią naktį ponas Frenkas 


Pradžiugins mus visus. 
Paskui pauzė, ir tas pats, tik vienu tonu aukščiau: 


Šią naktį ponas Frenkas 


Pradžiugins mus visus. 
Antrąją eilutę jie būgnyte išbūgnijo. Tada dainavo toliau: 


Juodais šunimis, komisare, 
Vadini tu mus. 
O ponas Frenkas pykšt — 


Supleškins tau namus. 


Paskui jie vėl užtraukė senoviniu afrikietišku ritmu - keturi 
vyriškiai jachtoje buvo girdėję taip dainuojant negrus, virvėmis 
traukiančius keltus per upes pakrantės kelyje tarp Mombasos, 
Malindžio ir Lamu; sutartinai tempdami negrai improvizuodavo 
darbo dainas, apibūdinančias ir išjuokiančias baltaodžius, 


kuriuos jie keldavo per upę. 


Šią naktį ponas Frenkas 
Pradžiugins mus visus. 


Šią naktį ponas Frenkas... 

Įžūliai, įžeidžiamai, iki kaulų smegenų įžūliai nuskambėjo 


minorinės gaidos. Tada subūgnijo priedainį: 
Pradžiugins mus visus! 


— Matot, kapitone Frenkai? — pasilenkęs virš kokpito, ragino 
Rupertas. — Žygio dar neatlikot, o jūsų šlovei jau giesmę gieda. 

— Baigiu galutinai pasiryžti, - tarė Frenkas Tomui Hadsonui. 
Paskui pridūrė Rupertui: — Na, dar vieną šūvį treniruotės dėlei. 

— Eiti tik eidamas, dirbti tik dirbdamas išmoksi, — džiugiai 
atsiliepė Rupertas. 

— Kapitonas Frenkas pasitreniruos ir dės mirtiną šūvį, — 
tarė kažkas ant prieplaukos. 

— Kapitonas Frenkas įdūkęs labiau kaip šernas, — pasigirdo 
kitas balsas. 

— Kapitonas Frenkas — tikras vyras! 

— Rupertai, — kreipėsi Frenkas, — gal įpiltum man dar puo- 
delį. Bet ne dėl drąsos — kad ranka nedrebėtų. 

— Dieve, jums padek, kapitone Frenkai, - Rupertas padavė 
jam puodelį. - Dainą kapitono Frenko garbei, vyručiai! 

Frenkas ištuštino puodelį. 

— Paskutinį kartą bandau, — pareiškė jis ir iššovė virš kai- 
myninės jachtos; raketa atsimušė nuo Brauno benzino statinių 
ir įkrito į vandenį. 

— Šunsnuki, — pusbalsiu tarė jam Tomas Hadsonas. 

— Parylėk, davatkine tu, — atsake Frenkas Tomui Hadso- 
nui. - Čia buvo mano meistriškiausias šūvis. 

Tuo metu į kitos jachtos vairagalį iš kajutės atėjo vyriškis, 
apsivilkęs vienomis pižamos kelnėmis, ir suriko: 

— Kiaulės jūs, girdit? Ar nenustosit? Jachtoj moteris užmigt 


negali. 

— Moteris? — paklausė Vilsonas. 

— Taip, kad tave velniai, moteris! - pasakė vyriškis. - Mano 
žmona. O jūs, prakeiktieji, užmigt jai neleidžiat. Koks čia miegas, 
kai toks triukšmas! 

— O kodel jūs neduodat jai migdomųjų? — tarė Frenkas. — 
Rupertai, pasiųsk kurį bernioką, tegu atneša migdomųjų. 

— Žinot ką padarykit, pulkininke? - kreipėsi Vilsonas. - Imkit 
ir atlikit pačiutei vyrišką pareigą. Išsyk užmigs. Gal ji prislėgta. 
Gal be nuotaikos. Šitaip psichoanalitikas visad sako maniškei. 

Vyrukai tie buvo žmonės šiurkštūs, ir Frenkas, be abejo, 
kaltas, tačiau vyriškis, visą dieną pylęs į lempą, iš pat pradžių 
paėmė labai netikusį toną. Nei Džonas, nei Rodžeris, nei Tomas 
Hadsonas nesikišo. Kiti du nuo tos minutės, kai vyriškis atėjo į 
jachtos vairagalį ir apšaukė juos kiaulėmis, — ėmė doroti jį 
nelyginant du gerai susižaidę beisbolininkai. 

— Šlykštūs paršai! — tarė vyriškis. Žodynas jo atrodė ne pla- 
tus, o metų jam buvo galima duoti nuo trisdešimt penkerių 
iki keturiasdešimties. Tiksliai jo amžiaus nebūtum atspėjęs, 
nors jis uždegė kokpito šviesas. Jis atrodė daug geriau, negu 
kad, prisiklausęs per dieną apie jį pasakojimų, buvo tikėjęsis 
Tomas Hadsonas, ir Tomas Hadsonas nutarė, kad jisai bus 
nusnūdęs. Tuomet Tomas Hadsonas prisiminė, jog jis mie- 
gojo pas Bobį. 

— Aš jai pasiūlyčiau nembutalio, — lyg geram draugui tarė 
jam Frenkas. — Nebent jai nuo jo alergija. 

— Nesuprantu, ko ji tokia nepatenkinta, — pasakė Fredas 
Vilsonas. — Jūs juk visai gražiai nuaugęs vyrėkas. Dievaž, atrodot 
velniškai gerai. Galvą dedu, kad esat kokio teniso klubo pažiba. 
Kaip ir įstengiat išlaikyti tokią puikią formą? Tu tik užmesk akį, 
Frenkai. Ar esi kada matęs šaunesnę krūtinę kaip jo? 

— O vis dėlto, gerbiamasis, apsirikot, — pareiškė Frenkas, — 
Apsivilkot ne tą pižamos dalį. Atvirai sakau, pirmąkart gyvenime 
matau vyrą, mūvintį pižamos kelnėm. Negi tikrai su jom einat gult? 

— Ar neleisit jūs, kiaulės, moteriai miegot? — širdo vyriškis. 

— Eitumet sau į kajutę, — tarė jam Frenkas. - Dar susigriebsit, 
visaip šūkaudamas ant žmonių. Jūs juk neturit vairuotojo, kuris 
jus prižiūrėtų. Ar vairuotojas jus visada vežioja į mokyklą? 

— Jis neina į mokyklą, Frenkai, — pasake Fredas Vilsonas, 
padedamas gitarą. — Jis jau suaugęs vaikinas. Jis komersantas. 
Negi nematai, kad čia didelio masto komersantas? 

— Jūs komersantas, sūneli? — paklausė Frenkas. — Tai žinot, 
kad daugiausia pelnysit, jeigu spruksit į savo kajutę. Jei liksit 
čia, jūsų laukia vieni nuostoliai. 

— Teisingai jis sako, — tarė Fredas Vilsonas. - Čia jums 
nėra jokių perspektyvų. Eikit į savo kajutę. Su triukšmu, nieko, 
apsiprasit. 

— Šlykštūs kiaulės, — pareiškė vyriškis, apžvelgdamas juos visus. 

— Keliaukit, gražuoli, į kajutę, gerai? — tarė Vilsonas. — 
Manau, kad savo ponią užmigdyti sugebėsit. 

— Kiaulės, - pakartojo vyriškis. — Šlykštūs kiaulės. 

— Ar negalit sugalvot ko kita? — paklausė Frenkas. — „Kiaulės“ 
velniškai nusibodo. Eitumėt verčiau į kajutę, dar sušalsit. Jei 
turėčiau tokią nuostabią krūtinę kaip jūsų, nestypsočiau pus- 
plikis naktį ant vėjo. 

Vyriškis nužvelgė juos visus tarsi norėdamas įsiminti. 

— Prisiminsit jau, prisiminsit, — tarė jam Frenkas. — O jei ne, 
tai aš pats jus pamatęs priminsiu. 

— Šiukšlės, — pasakė vyriškis ir nulipo į kajutę. 

— Kas jis toks? —- paklausė Džonis Gudneris. - Man kažkur 


matytas. 


44 


SALOS VANDENYNLE 


— Ir aš jį pažįstu, ir jis pažįsta mane, — pasake Frenkas. — 
Nevidonas toksai. 

— O ar neprisimeni jo pavardės? — paklausė Džonis. 

— Pašlemėkas, ir viskas, — atsake Frenkas. - Koks skirtumas, 
kaip tas pašlemėkas vadinas? 

— Skirtumo tikriausiai jokio, - pasakė Tomas Hadsonas. — 
Na ir atakavot judu jį! 

— Taip pašlemėkams ir reikia. Atakuoti juos. Bet kad būtu- 
me jį labai įžeidę, tai nepasakyčiau. 

— Man regis, jūs savo antipatiją labai aiškiai išreišket, — 
pasake Tomas Hadsonas. 

— Aš girdėjau lojant šunį, — tare Rodžeris. — Raketos tikriau- 
siai išgąsdino jo šunį. Užteks šaudyt. Tu, Frenkai, linksminies, 
aš suprantu. Laimė dar, kad nieko nenudėjai. Bet kam gąsdint 
nekaltą gyvulėlį? 

— Ten lojo jo žmona, - linksmai tarė Frenkas. — Pykštelim 
raketą į kajutę ir apšviečiam šeimyninę sceną. 

— Nešdinuos aš velniop iš čia, - tarė Rodžeris. - Tavo pokš- 
tai man nepatinka. Man nejuokinga, kai krečia pokštus su 
automobiliais. Man nejuokinga, kai girti sėda vairuoti lektuvo. 
Man nejuokinga, kai gąsdina šunis. 

— Niekas tavęs nelaiko, — pareiškė Frenkas. — Tu jau kadai 
visiems kaip dagys po uodega. 

— Šit kaip? 

— Taigi. Davatkinai jūs abu su Tomu. Gadinat visą malonu- 
mą. Pasitaisė jie, matai. Kadaise patys dar ir kaip pasismaginda- 
vot. O dabar tai niekam pasilinksmint nevalia. Taip mat liepia 
jūsų naujoviškos sąžinės balsas. 

— Tai tu manai, man sąžinė liepia perspėti tave, kad nepa- 


degtum Brauno prieplaukos? 

— Na taip. Gali jos balsas ir šitaip pasireikšt. O ji neduoda 
tau ramybės. Girdėjau apie tave, būdamas žemyne. 

— Pasiimtum savo pistoletą ir eitum žaisti kur kitur, — tarė 
Frenkui Džonis Gudneris. - Mums buvo taip smagu, kol tu čia 
nesiautėjai. 

— Tai tu irgi toks pat, — atrėže Frenkas. 

— Prikąsk liežuvį, - pagrasino jam Rodžeris. 

— Aš tik vienas moku linksmintis, — tarė Frenkas. — O jūs 
visi išpendėję davatkinai, labdaringi poneliai ir veidmainiai... 

— Kapitone Frenkai! — šūktelėjo pasilenkęs nuo tiltelio 
Rupertas. 

— Rupertas — mano vienintelis draugas, — pareiškė pakėlęs 
galvą Frenkas. — Tiesa, Rupertai? 

— Kapitone Frenkai, tai kaip darom su komisaru? 

— Padegsim mes jį, mielasis Rupertai, padegsim. 

— Tegu Dievas jus laimina, — pasakė Rupertas. — Gal lašiuką 
romo? 

— Jaučiuosi liuks, — atsakė jam Frenkas. —- O dabar visi gult! 

— Visi gult! - sukomandavo Rupertas. - Gult ir nejudėt! 

Frenkas iššovė virš prieplaukos, ir raketa plykstelėjo ir sudegė 
ant žvyruoto keliuko netoli nuo komisaro verandos. Vaikinai 
prieplaukoje sunkiai atsiduso. 

— Tai velnias! — tarė Rupertas. - Vos nepataikėt. Nepasiekė. 
Užtaisykit iš naujo, kapitone Frenkai. 

Greta stovinčios jachtos kokpite įsižiebė šviesa, ir iš kajutės 
vel išėjo vyriškis. Dabar jis buvo apsivilkęs baltais marškiniais ir 
apsimovęs darbinėmis kelnėmis, ir apsiavęs šlepetėmis. Plaukai 
buvo sušukuoti, o raudonas veidas išmėtytas baltomis dėmėmis. 
Arčiausia jo vairagalyje stovėjo nusisukęs nuo jo Džonas, o šalia 


Džono sėdėjo susiraukęs Rodžeris. Abi jachtas skyrė apie metro 

pločio vandens juosta, ir vyriškis atsistojo vairagaly ir parodė 
pirštu į Rodžerį. 

— Šiukšle tu, — tarė jis. — Parazite. 

Rodžeris nustebęs pažvelgė į jį. 

— Pats apie mane? - atsiliepė Frenkas. — Aš juk ne parazitas — 
kiaulė. 

Vyriškis nuleido jo žodžius negirdomis ir ėmė toliau šaukti 
ant Rodžerio. 

— Pilvūze tu! — užsirydamas šaukė vyriškis. — Sukčiau! Me- 
lagi! Melagių karaliau! Rašeiva tu, terliau! 

— Kam jūs tą taikot ir ką jūs turit minty? — paklausė stoda- 
masis Rodžeris. 

— Tau šitą taikau, tau, veidmaini tu, baily! Ak tu šiukšle! 
Parazite tu! 

— Tamstai galvoj negerai, - ramiai tarė Rodžeris. 

— Šiukšle tu! — riktelėjo vyriškis kitapus vandens juostos tarp 
jachtų, tartum erzindamas žveris moderniame zoologijos sode, 
kur žiūrovus nuo žvėrių skiria ne grotos, o grioviai. - Veidmaini! 

— Čia jis apie mane, - linksmai tarė Frenkas. — Ar jūs manęs 
nebepažįstat? Aš juk kiaulė! 

— Ne, aš apie tave, — vyriškis pirštu parode į Rodžerį. - Apie 
tave, veidmaini. 

— Klausykit, — tarė jam Rodžeris. - Jūs su manim visai nesi- 
šnekat. Jūs rėkaujat tik tam, kad Niujorke atkartotumėt, kuo 
mane esat išvadinęs. 

Jis kalbėjo įtaigiai, santūriai, tartum iš tiesų norėdamas, kad 
vyriškis susiprastų ir nutiltų. 

— Šiukšle tu! — riktelėjo vyriškis, kurstydamas savyje didesnę 
ir didesnę isteriją, dėl kurios jis ir apsirengė. — Skretena, veid- 


maini prakeiktas! 

— Jūs juk su manim visai nesišnekat, - labai ramiai pakarto- 
jo Rodžeris, ir Tomas Hadsonas suprato, kad jis jau apsispren- 
dęs. — Todėl užsičiaupkit. Jei norit su manim pasišneket, lipkit 
ant prieplaukos. 

Rodžeris žengė prieplaukos link, ir vyriškis, keisčiausia, kaip 
įdiegtas irgi ėmė ropštis ant prieplaukos. Bekeikdamas jis taip 
įsierzino. Ir dabar jis lipo ant prieplaukos. Negrai atsitraukė, o 
paskui apstojo ratu, palikdami juodviem plačiai vietos. 

Tomas Hadsonas nesuprato, ko tikėjosi tas vyriškis, lipdamas 
ant prieplaukos. Visi tylėjo, iš visų pusių jį supo juodi veidai, ir 
jis užsimojo ant Rodžerio, o Rodžeris trenkė jam į dantis kaire, 
ir vyriškio burna apsikraujavo. Jis vėl užsimojo ant Rodžerio, o 
Rodžeris dusyk dėjo kablį jam į dešinę akį. Tasai nutverė Ro- 
džeriui už megztinio, ir megztinis plyšo, kai Rodžeris dešine stip- 
riai smogė jam į pilvą, o tada atstūmė ir atsivedėjęs atgalia kaire 
ranka plojo per veidą. 

Negrai visi kaip vienas tylėjo. Jie stovėjo aplink juos ratu, 
palikę užtektinai vietos grumtis. Kažkas, Tomui pasirodė, jog 
Džono tarnas Fredas, užžiebė prieplaukos žibintus, ir dabar vis- 
kas buvo gerai matyti. 

Rodžeris puolė vyriškį ir triskart staigiai smogė jam per gal- 
vą. Vyriškis tvėrė jį, ir megztinis plyšo kitoj vietoj, kada Rodžeris 
atstūmė vyriškį ir dusyk kirto į dantis. 

— Gana iš kairiosios! — suriko Frenkas. — Vėstelek dešine! 
Atšaldyk tu šitą šuns kumpį, atšaldyk! 

— Gal tamsta norėjai man ką pasakyt? — tarė Rodžeris vy- 
riškiui ir dėjo stiprų kablį į dantis. To burna plūdo krauju, dešinė 
veido pusė buvo jau patinus, o dešine akis visai užėjus. 

Vyriškis įsitvėre Rodžerio, ir Rodžeris jį apkabino ir neleido 


parvirsti. Vyriškis sunkiai alsavo. Jis taip ir nepratarė nė žodžio. 

Rodžeris laikė suėmęs vyriškiui už alkūnių, ir Tomas matė, kaip 
jis maigo nykščiais sausgysles bicepsų apačioje. 

— Nesitaškyk čia krauju, tu velnio kinka, — tarė Rodžeris 
ir staiga, paleidęs kairę ranką, trenkė taip, kad vyriškis loštelėjo, 
o tada atgalia plaštaka dar sykį tvojo per veidą. 

— Galėsi užsisakyt naują nosį, —- pasake jis. 

— Atšaldyk tu jį, Rodžeri. Atšaldyk tu jį, - maldavo Frenkas. 

— Ar tu nematai, ką jis daro, asile? — tarė Fredas Vilsonas. — 
Jis juk jį triuškina! 

Vyriškis vėl įsitvere Rodžerio, ir Rodžeris suėmė ir atstūmė jį. 

— Nagi suduok man, - ragino jis. - Drąsiau! Trenk man! 

Vyriškis užsimojo, bet Rodžeris išsisuko nuo smūgio ir nu- 
tvere jį vel. 

— Gal susipažinsim? — tarė jis vyriškiui. 

Vyriškis neatsakė. Jis tik sunkiai gaudė kvapą, tartum mer- 
dėdamas nuo astmos priepuolio. 

Rodžeris ir vel laikė vyriškį, nykščiais spausdamas sausgysles. 

— O tu stiprus, velnio kinka, — pasake jis vyriškiui. - Bet kas 
tau sakė, kad tu moki muštis? 

Vyriškis lėtai užsimojo, ir Rodžeris nutvėrė jį, patraukė į save, 
suktelėjo ir dešinės rankos kumščiu dusyk plojo per ausį. 

— Na, dabar žinosi kibti prie žmonių? — paklause jis vyriškį. 

— Pažiūrėkit, kokia jo ausis, — tarė Rupertas. — Kaip vynuo- 
gių kekė. 

Rodžeris vėl laikė vyriškį už alkūnių, nykščiais mygdamas 
sausgysles. Tomas Hadsonas stebėjo vyriškio veidą. Iš pradžių 
jis neatrodė išsigandęs, tik šlykštus kaip paršo, kaip šlykščiausio 
šerno snukis. Bet dabar jis visas buvo iškreiptas baimės. Vyriškis 
tikriausiai nebuvo girdėjęs, kad esama muštynių, kurių niekas 


nebando nutraukti. O gal mintyse jam šmėstelėjo kažkada 

skaitytos istorijos, kaip parkritusieji būdavo mirtinai užspardomi. 
Jis dar bandė priešintis. Kiekvieną kartą, kai Rodžeris liepdavo 
jam suduoti arba atstumdavo nuo savęs, jis bandydavo smogti. 
Pasiduoti jis nenorėjo. 

Rodžeris atstūmė jį. Vyriškis stovėjo ir žiūrėjo į Rodžerį. Kai 
tik Rodžeris paleisdavo iš savo gniaužtų, kuriuose jis jausdavosi 
visiškai bejėgis, baimė apmažėdavo ir grįždavo niekšingumas. 
Jis stovėjo persigandęs, sudaužytas, sutinusiu veidu, kruvina bur- 
na, o ausis atrodė nelyginant pernokusi figa, nes visi smulkūs 
kraujoplūdžiai buvo susilieję po oda į vieną didžiulę mėlynę. Ir 
kol jis taip stovėjo, neliečiamas Rodžerio, baimė apmalšo ir iškilo 
neįveikiamasis niekšingumas. 

— Nieko neturi pasakyt? — paklausė jį Rodžeris. 

— Šiukšle, — tarė vyriškis. Tai sakydamas, jis tarytum ne- 
klaužada vaikiūkštis palenkė smakrą ir pakėlė kumščius, ir pa- 
sisuko šonu. 

— Dabar tai bus! - sušuko Rupertas. - Dabar tai galas! 

Bet neatsitiko nieko efektingo ar pamokomo. Rodžeris stai- 
ga žingtelėjo prie vyriškio, kilstelėjo už kairio peties ir užsimojęs 
iš apačios trenkė dešinės kumščiu jam per galvą. Tasai krito 
kniūbsčias ir kakta atsimušė į prieplaukos lentas. Minutę klūpojo 
kakta atsirėmęs į lentas, o tada minkštai nuvirto ant šono. Ro- 
džeris pasižiūrėjo į jį, paskui nuėjo prie prieplaukos krašto ir 
nušoko į kokpitą. 

Jūreiviai nunešė savo šeimininką į jachtą. Į muštynes jie 
nesikišo ir dabar tik pakėlė jo sudribusį kūną, gulintį ant šono 
prieplaukoje, ir nutempė. Keletas negrų padėjo jiems nuleisti 
vyriškį ant vairagalio ir nunešti į kajutę. Įnešę į vidų, jie uždarė 
kajutės duris. 


— Jam reikėtų gydytojo, — tarė Tomas Hadsonas. 

— Plojosi ne per smarkiausiai, — paprieštaravo Rodžeris. — 
Aš žiūrėjau, kad nepramuštų lentų. 

— Nemanau, kad paskutinysis antausis išeitų jam į sveika- 
tą, — pasakė Džonis Gudneris. 

— Oi sudirbai tu jam fizionomiją, — pasakė Frenkas. — O 
ausis, ausis! Pirmą kartą matau, kad taip staigiai sutintų. Iš pra- 
džių atrode kaip vynuogių kekė, o paskui išburko lyg apelsinas. 

— Plikom rankom muštis pavojinga, - tarė Rodžeris. — Kiti 
neįsivaizduoja, ką su jom galima padaryt. Verčiau akyse aš jo 
nebūčiau matęs. 

— Užtat dabar pamatęs negalėsi nepažint. 

— Tikėkimės, kad išsikepurnės, — tarė Rodžeris. 

— Gražios buvo muštynės, pone Rodžeri, — pasake Fredas. 

— Trauk jas velniai, — tare Rodžeris. - Ir reikėjo, kad taip 
atsitiktų! 

— Tas ponas pats užsiprašė, - pasake Fredas. 

— Nesuk tu galvos, girdi? — tarė Rodžeriui Frenkas. - Nieko 
jam neatsitiks. Mačiau šimtus šitaip aptvarkytų. 

Vaikinai, šnekėdamiesi apie muštynes, skirstėsi nuo prie- 
plaukos. Juos nemaloniai nuteikė į jachtą nunešto vyriškio iš- 
vaizda, ir narsus pasiryžimas padegti komisaro namą baigė 
išgaruoti. 

— Na, tad labos nakties, kapitone Frenkai, — tarė Rupertas. 

— Jau eini, Rupertai? — paklausė jį Frenkas. 

— Einam, pažiūrėsim, kas gero pas Bobį. 

— Labanaktis, Rupertai, — pasakė Rodžeris. — Ligi rytojaus. 

Rodžeris buvo nusiminęs, o jo kaire ranka išpampus sulig 
greipfrutu. Dešinė irgi buvo patinus, bet ne taip baisiai. Kitokių 
muštynių pėdsakų nesimatė, tik megztinio apykaklė buvo per- 
plešta ir kadaravo ant krūtinės. Vyriškis sykį užvežė jam per galvą, 

ir dabar ten pūpsojo nedidelis gumbelis. Džonas merkurochro- 
mu patepė nubrozdintus ir prakirstus krumplius. Rodžeris į savo 
rankas net nepažvelgė. 

— Eime pas Bobį, pažiūrėsim, kas ten įdomaus, - tarė Frenkas. 

— Nesijaudink, Rodžai, - pasakė Fredas Vilsonas, lipdamas 
ant prieplaukos. — Tik pienburniai jaudinas. 

Jie nuėjo prieplauka, nešini gitara ir bandža, link „Ponso de 
Leono“ baro, pro kurio duris krito šviesa ir sklido dainos. 

— Fredis šaunus vyriokas, — tarė Tomui Hadsonui Džonas. 

— Jis visada buvo šaunus, - pasakė Tomas Hadsonas. — Bet 
kai susieina su Frenku - baigta. 

Rodžeris tylėjo, ir Tomas Hadsonas sunerimo dėl jo - dėl jo 
ir del kitko. 

— Gal, sakau, sukam ir mes? — tarė jis jam. 

— Man vis dar neramu dėl to tipo, — atsakė Rodžeris. 

Jis sėdėjo atsukęs nugarą į vairagalį, niūrus, dešine ranka 
suemęs kairę. 

— Dėl jo nebėdok, - sušnibždėjo Džonas. - Jis jau vaikšto. 

— Tikrai? 

— Išėjo, 1r su šautuvu. 

— Oi prisiviriau košės! — tare Rodžeris, tačiau jau linksmesniu 
balsu. Jis sėdėjo nugara į vairagalį ir nė negrįžtelėjo. 

Vyriškis dabar išėjo apsivilkęs visa pižama, tačiau pirmiausia 
į akis krito jo šautuvas. Tomas Hadsonas perkėlė žvilgsnį nuo 
šautuvo ant vyriškio veido, o veidas atrode baisiai. Kažkas jį ap- 
tvarkė, ir skruostai buvo apklijuoti marle ir pleistru ir gausiai 
ištepti merkurochromu. Tačiau ausies sutvarstyti nepavyko. To- 
mas Hadsonas pagalvojo, kad nuo menkiausio prisilietimo ją 
turi smarkiai skaudėti, ir jinai styrojo, standi, išpampusi, virtusi 


iškiliausia veido dalimi. Visi tylėjo, ir vyriškis sudarkytu veidu 

stovėjo sau, laikydamas šautuvą. Jis tikriausiai vargu ar įžiūrėjo 
juos savo užputusiomis akimis. Jis tik stovėjo ir tylėjo. Tylėjo ir 
visi kiti. 

Rodžeris labai lėtai pasuko galvą, pasižiūrėjo per petį ir tarė: 

— Eik, padėk šautuvą ir eik gult. 

Vyriškis su šautuvu tebestovėjo. Jo lūpos krutėjo, tačiau 
nesigirdėjo nė žodžio. 

— Niekšingumo šauti žmogui į nugarą pačiam užtektų, bet 
neužteks drąsos, — per petį ramiai tarė Rodžeris. —- Eik, padėk 
šautuvą ir eik gult. 

Rodžeris kaip ir pirma sėdėjo atsukęs į vyriškį nugarą. Ir 
tuomet jis pasielgė, Tomo Hadsono nuomone, baisiai rizikingai. 

— Ar šitas vyrukas jums truputį nepanašus į ledi Makbet su 
naktiniais marškiniais? — paklausė jis kitus tris vyrus, stovinčius 
vairagalyje. 

Tomas Hadsonas jau laukė šūvio. Tačiau nieko neatsitiko, 
vyriškis palūkėjęs apsisuko ir nuėjo su šautuvu į kajutę. 

— Kaip akmuo nuo širdies nusirito, — tarė Rodžeris. — Juste 
jutau, kaip prakaitas iš pažastų bėga per kojas. Eime namo, 
Tomai. Tas vyrelis jau atsigaivelėjo. 

— Nepasakyčiau, -— tarė Džonis. 

— Užtektinai atsigaivelėjo, - pasakė Rodžeris. - Žmogumi 
dar vadinasi! 

— Eime, Rodžeri, — tarė Tomas Hadsonas. - Užsukam valan- 
dėlei pas mane. 

— Užsukam. 

Jie atsisveikino su Džonu ir nužingsniavo Karališkuoju plentu 
Hadsono namų link. Aplink tebegaudė šventės triukšmas. 

— Nenori užeit į „Ponsą“? —- paklause Tomas Hadsonas. 


— Ne ne, - atsakė Rodžeris. 

— Reikėtų pasakyt Fredžiui, kad tas žmogėnas atsigaivelėjo. 

— Tai ir pasakyk. Aš einu į tavo namus. 

Kai Tomas Hadsonas grįžo namo, Rodžeris gulėjo kniūbsčias 
ant lovos verandoje į salos pusę. Buvo tamsu, ir šventės triukšmas 
vos besigirdėjo. 

— Miegi? — paklausė jį Tomas Hadsonas. 

— Ne. 

— Išgert nori? 

— Ačiū, gal ne. 

— Kaip ranka? 

— Nieko. Sutinus, skauda, ir tiek. 

— Vel be nuotaikos? 

— Aha. Baisiai. 

— Rytą atvažiuos vaikai. 

— Bus smagu. 

— Tikrai nenori išgert? 

— Nenoriu, broliuk. Tu tai išgerk. 

— Išgersiu viskio, kad miegas geriau imtų. 

Tomas Hadsonas nuėjo prie šaldytuvo, įsipylė viskio su 
gazuotu vandeniu ir grįžo pasėdėti į tamsią verandą, kur ant 
lovos gulėjo Rodžeris. 

— Kiek šunsnukių bastos pasauly! — tarė Rodžeris. — Nedo- 
ras žmogus tas tipas, Tomai. 

— Tu jį šiek tiek pamokei. 

— Kažin. Vargu. Aš jį pažeminau ir truputį sudirbau 
marmūzę. Bet jis atsigriebs ant kito žmogaus. 

— Ko norėjo, tą gavo. 

— Taip. Bet aš nebaigiau jo mokyt iki galo. 

— Tu padarei visa, kas reikia, tik neužmušei jo. 


— Tataigi. Dabar jis dar labiau suniekšės. 

— O gal, sakau, jam tai bus pamoka? 

— Abejoju. Panaši istorija man buvo ir Amerikoj. 

— Kaip ten buvo? Atvažiavęs tu man nieko nepapasakojai. 

— Muštynės, maždaug kaip šįvakar. 

— Su kuo? 

Rodžeris pasakė žymaus pramonininko pavardę. 

— Visai to nenorėjau, — tarė Rodžeris. — Atsitiko tai vienuose 
namuose, kur turėjau konfliktą su tokia moteriške ir kur, atvirai 
kalbant, man visai nederėjo būti. Ir tą vakarą tas tipas mane kone- 
veikė ir koneveikė, ir koneveikė. Dar bjauriau negu šįvakar. Ga- 
liausiai trūko mano kantrybė, ir aš dėjau jam, dėjau, nieko negalvo- 
damas, ir jis smarkokai trenkėsi galva į marmurinius baseino 
laiptelius. Tai atsitiko prie baseino.Trečią dieną „Libano kedrų“ 
ligoninėje jis atsigaivelėjo, ir todel aš netapau žmogžudžiu. Bet jų 
viskas jau buvo suorganizuota. Liudytojų pririnko tokių, kad 
būčiau buvęs laimingas, jei būtų pripaišę tik žmogžudystę. 

— Na, o toliau? 

— Na, o kai jis grįžo į darbą, man tokį kaltinimą drėbtelėjo, 
kad būk sveikas! Blogesnio būt nebegali. 

— Ir kuo tave kaltino? 

— Daug kuo. Viskuo po truputį. 

— Nepapasakosi? 

— Et, ne. Kas tau iš to, kad papasakočiau? Tu jau patikėk 
mano žodžiu — viskas buvo sufabrikuota. Tokia šunybė, kad 
niekas man apie tai net neužsimena. Nepastebėjai? 

— Sakykim, pastebėjau. 

— Todėl aš šiandien ir nukabinau nosį. Baisu, kiek niekšų 
trainiojas pasauly. Niekšų kaip reikiant. Prikulti juos — ne išeitis. 
Man regis, iš dalies todėl jie mus ir provokuoja, — jis apsivertė 


aukštielninkas. - Žinai, Tomi, blogis — bjaurus daiktas. Ir klas- 

tingas kaip žaltys. Seniau, supranti, žmonės labiau skyrė, kas 
gerai ir kas blogai. 

— Daug kas ir tavęs nepriskirtų prie šventuolių, — pasakė 
jam Tomas Hadsonas. 

— Na taip. Bet aš į juos ir netaikau. Nelaikau savęs ne tik 
geru, bet ir apygeriu žmogum. O norėčiau būti toks. Tačiau 
kovodamas su blogiu, šventas nepasidarysi. Šiandien pasiprie- 
šinau blogiui ir pats juo užsikrėčiau. Jaučiau, kaip jis užliejo 
mane it banga. 

— Bet kokios muštynės — blogas dalykas. 

- Žinau. O ką daryt? 

— Jei jau susikibai, tai laimek. 

— Teisingai. Bet aš jau nuo pat pirmos minutės mušiausi su 
malonumu. 

— Bet dar maloniau tau būtų buvę, jei ir jis būtų mokėjęs 
muštis. 

— Tikriausiai, - pasake Rodžeris. — Nors ką gali žinot. Aš 
noriu juos nušluot nuo žemės paviršiaus, ir daugiau nieko. Bet 
jei tau muštis malonu, tai velniškai mažai skiriesi nuo to, su 
kuriuo mušiesi. 

— O tas tipas šlykštus, — tarė Tomas Hadsonas. 

— Ne šlykštesnis už tą, su kuriuo turėjau reikalo Amerikoj. 
Blogiausia, Tomi, kad jų tiek daug. Jų pilna visame pasaulyje, 
ir jie tolydžio labiau įsitvirtina. Blogais laikais gyvenam, Tomi. 

— O kada jie buvo geri? 

— Esam matę ir gerų dienų. 

— Esam. Esam mes šen bei ten smagiai pagyvenę. Bet laikai 
būdavo blogi. 

— Aš to nejaučiau, — pasakė Rodžeris. — Žmonės kalbėjo: 


„Geri laikai, geri laikai“, o paskui visi staiga ėmė ir bankrutavo. 

Kai jie visi turėjo pinigų, aš neturėjau nė skatiko. O kai 
prasimaniau pinigo, užėjo blogi laikai. Tačiau žmonės niekad 
man neatrodė tokie nedori, tokie niekšai kaip dabar. 

— Tarp tavo pažįstamų irgi esama bjaurių žmogystų. 

— Yra ir gerų. 

— Ne kažin kiek. 

— Yra, yra! Tu ne visus mano draugus pažįsti. 

— Susidedi su visokiais pasturlakais. 

— O kieno čia šįvakar buvo draugužiai — tavo ar mano? 

— Kiek tavo, tiek mano. Ne tokie jau jie blogi. Šiukšlelės, bet 
nepiktybiški. 

— Taip, - pasakė Rodžeris. — Gal ir taip. Frenkas - žmogus 
ne iš gerųjų. Visišku nedorėliu aš jo, tiesa, nelaikau. Bet daugelio 
jo pokštų tiesiog nepakenčiu. O jiedu su Fredu sparčiai rieda 
pakalnėn. 

— Kas gerai ir kas blogai, aš, nebijok, skiriu. Ir nesidedu 
kvailas ar nesupratingas. 

— Apie gėrį nesiimu spręsti, nes man tai amžinai nesisek- 
davo. Štai blogį — pažįstu kaip nuluptą. 

— Gaila, kad taip nevykusiai šįvakar išėjo. 

— Prasta nuotaika man, ir tiek. 

— Einam miegot? Tu miegok čia. 

— Dėkui. Jei tik tu nieko prieš. Bet gal aš dar nueisiu į bib- 
lioteką, valandėlę paskaitinėsiu. Praeitą kartą, kai čia buvau, tu- 
rėjai tokių australiškų apsakymų. Kaži kur jie dabar galėtų būt? 

— Henrio Losono? 

— Aha. 

— Palauk, suieškosiu. 

Tomas Hadsonas nuėjo miegoti, o kai naktį pabudo, šviesa 


bibliotekoje tebedegė. 

V 


Kai Tomas Hadsonas atsibudo, pūtė švelnus rytys ir paplū- 
dimio smėlis švietė kaulo baltumu, ir aukštai mėlynu dangumi 
vėjas nešė mažus debesiukus, kurie ant žalsvo vandens metė tam- 
sius judančius šešėlius. Vejelis sukiojo vėtrungę, ir gražus rytas 
dvelkė gaiva. 

Rodžeris buvo išėjęs, ir Tomas Hadsonas pusryčiavo vienas, 
skaitydamas vakar gautą Merilendo laikraštų. Vakar jo neskai- 
tė — pasidėjo pusryčiams. 

— Kada atvažiuoja berniukai? — paklausė Džozefas. 

— Apie dvyliktą. 

— Tai priešpiečius jau valgys pas mus? 

— Na taip. 

— Pono Rodžerio, kai atėjau, jau nebebuvo, — pasake Džo- 
zefas. — Išėjo be pusryčių. 

— Gal tuoj grįš. 

— Toks berniokas sakė matęs — išsiyrė į jūrą. 

Papusryčiavęs ir perskaitęs laikraštį, Tomas Hadsonas nuėjo 
į verandą vandenyno pusėje padirbėti. Dirbti sekėsi ir baigdamas 
darbą jis išgirdo, kaip Rodžeris įėjo ir lipa laiptais pas jį. 

Rodžeris pasižiūrėjo jam per petį ir tarė: 

— Geras dalykelis bus. 

— Gal ir bus. 

— Kur tu matei tokius viesulus? 

— Niekur nemačiau. Dirbu pagal užsakymą. Kaip ranka? 

— Sutinus dar. 

Rodžeris žiūrėjo, kaip jis dirba, o jis neatsisuko. 

— Jei ne ranka, sakyčiau, kad tai buvo tik slogus sapnas. 

— Slogumo tikrai slogus. 

— Kaip tau rodos, tas tipas tikrai norėjo mane nušaut? 

— Nežinau, - atsakė Tomas Hadsonas. — Ir nesuku galvos. 

— Dovanok, - pasakė Rodžeris. - Man pasišalint? 

— Ne, pabūk. Tuoj baigiu. Tu man netrukdysi. 

— Švintant jie išplaukė, — tarė Rodžeris. - Pats mačiau. 

— Ko ten tau reikėjo taip anksti? 

— Baigęs skaityti, niekaip negalėjau užmigt, o vienam labai 
nuobodu, todel nuėjau į prieplauką ir pasedėjau su vaikinais. 
„Ponsas“ ūžė kiaurą naktį. Mačiau Džozefą. 

— Džozefas sakė, tu irsteisi. 

— Irklavau dešine. Mankštinau. Ir padėjo. Visai nebeskauda. 

— Na, šiai dienai užteks, — tarė Tomas Hadsonas ir ėmė plauti 
teptukus ir tvarkyti kambarį. — Vaikai tuoj sės į lektuvą, — tarė 
jis, pasižiūrėjęs į laikrodį. — Gal po šlakelį? 

— Valio. Man labai praverstų. 

— Dar ner dvylikos. 

— Koks skirtumas? Tu baigei darbą, o man atostogos. Bet 
jeigu tu laikais tokios taisyklės, galim palaukt dvylikos. 

— Palaukim. 

— Aš irgi esu laikęsis tokios taisyklės. Velniškai nepatogu, kai 
kokį rytą reikia šlakelio pataisyt sveikatai. 

— Tai padarom išimtį, - tarė Tomas Hadsonas. — Aš velniškai 
jaudinuos žinodamas, kad greit juos pamatysiu, — paaiškino jis. 

— Suprantu. 

— Džo! - šūktelėjo Rodžeris. — Atnešk plakiklį ir ko reikia 
martinio kokteiliui. 

— Klausau, pone. Mano viskas paruošta. 

— Kodėl taip anksti? Kuo tu - girtuokliais mus laikai? 

— Ne, pone Rodžeri. Aš pagalvojau, kad tamsta del to iki 


šiol ir nevalgęs. 

— Na, tai į mūsų ir į vaikučių sveikatą! — tarė Rodžeris. 

— Tegul jie šiemet čia smagiai pagyvena. Tu irgi pabūk pas 
mane. Jei matysi, kad tampo nervus, galėsi grįžt į savo trobelę. 

— Jei netrukdysiu — paviešėsiu truputį. 

— Netrukdysi, nebijok. 


— Smagu bus jiems atvažiavus. 


Ir iš tiesų buvo smagu. Šaunūs jie buvo vaikai, ir štai jau 
savaitė, kai jie gyvena čia. Tunų sezonas buvo praėjęs, ir botų 
aplink salą buvo matyti vos vienas kitas, ir gyvenimas slinko lėtai, 
įprasta vaga, ir oras buvo kaip visada vasaros pradžioje. 

Berniukai miegodavo sulankstomosiose lovelėse stiklinėje 
verandoje, ir žmogus jautiesi ne toks vienišas, kai pabudęs naktį 
girdi vaikų alsavimą. Naktimis būdavo vėsu nuo pakrantės vėjo, 
o jam nurimus, vėsa dvelkdavo nuo jūros. 

Iš pradžių berniukai truputį varžėsi ir buvo daug tvarkingesni 
negu vėliau. Didelio rvarkingumo iš jų niekas ir nereikalavo — 
bent jau kad įeidami į vidų nusimazgotų smėlėtas kojas ir šlapias 
glaudes pakabintų ore, o viduje persimautų sausomis. Rytą, klo- 
damas jų loveles, Džozefas pakabindavo saulėje jų pižamas, o kai 
išsivedindavo, sulankstydavo ir padėdavo, ir išmėtyti likdavo tik 
jų marškiniai ir megztiniai, apsivelkami vakare. Taip jau bent teo- 
riškai turėjo būti. Iš tikrųjų be tvarkos išmėtyti buvo visi jų daiktai. 
Tomas Hadsonas nieko nesakė. Gyvendamas vienas, žmogus išsi- 
ugdo labai griežtus įpročius, ir jie teikia malonumo. Tačiau savo- 
tiškai malonu buvo ir tuos įpročius laužyti. Jis žinojo, kad išvykus 
berniukams jis vėl grįš prie savo senos tvarkos. 

Sedėdamas ir dirbdamas vandenyno pusės verandoje, jis ma- 
te didįjį, vidutinįjį ir mažąjį sūnus, gulinčius su Rodžeriu paplū- 
dimyje. Jie šnekučiavo, kapstė smėlį ir ginčijosi, tačiau apie ką — 


jam nebuvo girdėti. 

Didysis berniukas buvo aukštas, juodbruvis, su Tomo Had- 
sono sprandu ir pečiais ir ilgomis plačiapėdėmis plaukiko ko- 
jomis. Iš veido buvo gerokai panašus į indėną ir buvo jis ber- 
niukas linksmas, nors ramybės minutę jo veidas įgaudavo kone 
tragišką išraišką. 

Tomas Hadsonas sykį, pamatęs jį sėdintį liūdną, paklausė: 

— Apie ką susimąstei, Schatz!? 

— Apie blizges, - atsake berniukas, ir jo veidas nušvito. Akys 
ir burna, jam užsigalvojus, teikė veidui tragišką išraišką, o 
prakalbus — gyvybę. 

Vidurinysis berniukas Tomui Hadsonui panėšėjo į ūdrą. Jo 
plaukai buvo tokios pat spalvos kaip ūdros kailiukas ir tokie pat 
švelnūs kaip vandens gyvūno, ir nuo saulės jis visas nurusdavo 
keistu tamsiai auksinių rudumu. Tėvui jis panėšėjo į žvėrelį, kuris 
linksmas ir sveikas gyvena pats sau vienas. Udros ir meškos - tai 
žvėrys, labiausiai mėgstantys pokštauti, o meškos, kaip žinia, labai 
panašios į žmogų. Šis berniukas nei stambumu, nei stiprumu 
neprilygs meškai, ir iš jo nebus sportininko (juo jis ir nenorėjo 
būti); tačiau jis smarkiai panėšėjo į mažutį žverelį ir buvo guvaus 
proto, ir turėjo savo pasaulį. Jis buvo meilus, teisingas ir malonus 
pašnekovas. Kaip tikras kartezininkas viskuo abejodavo, karštai 
ginčydavosi ir pašnekovą erzindavo gražiai, be pykčio, nors kar- 
tais ir gana kandžiai. Turėjo jis ir daugiau savybių, kurių niekas 
neįtarė, ir kiti du berniukai jį itin gerbė, nors ir patraukdavo 
per dantį ir triuškindavo, kai tik apčiuopdavo silpną vietą. Kas 
be ko, jie ir susipešdavo, ir pasišaipydavo vieni iš kitų gana dy- 
giai, bet su suaugusiaisiais elgdavosi mandagiai ir pagarbiai. 

Mažasis berniukas buvo šviesiaplaukis, sudėtas nelyginant 


žaislinis karo laivas. Iš išvaizdos atrodė gyvas Tomas Hadsonas, 


' Mtielasis (vok. ). 

tik mažesnis, drūtesnis ir trumpesnis. Nuo saulės jo odą nuber- 
davo strazdanos, ir buvo jis komiško veido, ir jau gimė tikras 
seneliokas. Ir tikras pasiutėlis, ir jis siutindavo abu savo vyres- 
niuosius brolius, ir turėjo negerų būdo bruožų, kuriuos tesupra- 
to vienas Tomas Hadsonas. Nei tėvas, nei sūnus del to labai 
nesikrimto — jie tik matė tuos vienas kito bruožus ir žinojo, kad 
jie negeri, ir tėvas suprato, iš kur berniukas juos turi, ir su tuo 
skaitėsi. Juodu buvo labai artimi, nors Tomas Hadsonas su šiuo 
berniuku buvo mažiau bendravęs negu su kitais dviem. Šitas 
jauniausiasis berniukas, Endrius, buvo ne pagal metus stiprus 
ir, vos pramokęs jodinėti, — šaunus raitelis. Jo broliai labai juo 
didžiavosi, tačiau nosies riesti jam neleido. Jo stiprumas buvo 
kiek neįtikimas, ir bet kas būtų suabejojęs jo žygiais, tačiau daug 
žmonių savo akimis buvo matę jį su šaltoku profesionalo kuklu- 
mu jodinėjant ir imant kliūtis. Berniukas buvo iš prigimimo 
nenaudėlis, tačiau elgėsi labai gražiai ir nedorumą buvo pavertęs 
linksmu priekabiavimu. Tačiau buvo jis nedorėlis, ir kiti tą žino- 
jo; žinojo tą ir jis pats. Kol blogis jame tik brendo, elgėsi jis gražiai. 

Jie gulėjo keturiese už verandos ant smelio: vyresnėlis, To- 
mas, — vienoj pusėj Rodžerio, mažasis, Endrius, - kitoj, o viduri- 
nysis, Deividas, — užsimerkęs, išsitiesęs aukštielninkas — šalia 
Tomo. Tomas Hadsonas išplovė teptukus ir nuėjo pas juos. 

— O, tėte! — tarė vyresnysis berniukas. — Gerai padirbėjai? 

— Tu plaukysi, tėte? — paklausė vidurinysis. 

— Vanduo geras, tėte, - pasakė jaunėlis. 

— Kaip gyveni, tėvuli? — nusišiepė Rodžeris. - Kaip tapybos 
reikalai, pone Hadsonai? 

— Su tapyba šiandien kvit, gerbiamieji. 

— Tai valio! — tarė vidurinysis berniukas, Deividas. — O žu- 


vaut po vandeniu eisim? 

— Galėsim po priešpiečių eit. 

— Puiku! — pasakė vyresnėlis. 

— O arbangos nebus per didelės? — paklausė jaunėlis, Endrius. 

— Tau gal ir per didelės, - pasakė jam vyresnysis brolis Tomas. 

— Ne, Tomi, ne man vienam - visiems. 

— Kai bangos didelės, žuvys slepiasi tarp akmenų, — tarė 
Deividas. - Jos bijo bangavimo kaip ir žmonės. Man rodos, joms 
irgi darosi bloga. Tėte, ar žuvys serga jūros liga? 

— Žinoma, serga, — atsakė Tomas Hadsonas. - Žvejų laive- 
liuose vėjuotu oru gruperiai skiaurėse net dvesia nuo jūrligės. 

— Ar nesakiau? — tarė Deividas vyresniajam broliui. 

— Na suserga, na nudvesia, — pasake jaunasis Tomas. — Bet 
kur įrodymas, kad jos serga būtent jūrlige? 

— Man rodos, tikrai jūrlige, - pasakė Tomas Hadsonas. — 
Nors nežinau, ar jos serga, kai laisvai plaukioja. 

— Betgi, tėte, rifuose jos irgi negali laisvai plaukioti, supran- 
ti? — tare Deividas. — Jos sulenda į visokias olas ir kitokias slėp- 
tuves. Jos tūno tose olose, bijodamos didesnių žuvų, ir bangos 
supa jas ne mažiau kaip laivelyje, skiaurėje. 

— Tik jau ne taip smarkiai, — paprieštaravo jaunasis Tomas. 

— Gal ir ne taip, — blaiviai sutiko Deividas. 

— Bet vis delto, —- pasakė Endrius. Tėvui jis sukuždėjo: — 
Jeigu jie nenustos, tai niekur mes neisim. 

— Argi tu nemegsti? 

— Labai, bet bijau. 

— O ko? 

— Būti po vandeniu. Kai tik išpučiu orą, man pasidaro baisu. 
Tomis plaukioja puikiai, bet jis irgi bijo po vandeniu. Vienas 
Deividas nebijo po vandeniu. 


— Aš irgi baisiai bijau, - pasake jam Tomas Hadsonas. 

— Tikrai? 

— Man rodos, visi bijo. 

— Deividas nebijo. Ber kokiam gyly. Bet jis pradeda bijot 
žirgų, nes jį tiek daug kartų yra numetrę. 

— Ei tu, pūgžly! - nugirdęs jį, tarė Deividas. — Tu pasakyk, 
kodel mane numeta! 

— Nežinau. Tiek daug kartų tas buvo, kad nebeatsimenu. 

— Tai aš tau pasakysiu. Aš žinau, kodel tiek daug kartų esu 
buvęs numestas. Kai anais metais jodinėjau Juoduku, jis balnoja- 
mas išpūsdavo šonus, o paskui aš su balnu ir nuslysdavau. 

— O aš — ne, - atrežė Endrius. 

— Velniūkšti tu! - tare Deividas. - Gal tu jam, kaip ir visiems, 
kas tave pažįsta, patikai. Gal kas nors jam pasake, kas tu toks. 

— Aš jam skaitydavau, ką apie mane rašo laikraščiai, — pa- 
sakė Endrius. 

— Na, tada jis tikriausiai švilpė kaip vėjas, - pasakė Tomas 
Hadsonas. - Deividui taip atsitikdavo todėl, kad jis iškart sėdo 
ant to nujodyto žirgo — jis pas mus pasitaisė, o bėgioti neturėjo 
kur. Tokioj vietovėj, kaip pas mus, labai nepašuoliuosi. 

— Aš nesigiriu, kad būčiau pajojęs, tete, — pasakė Endrius. 

— Pamėgintum girtis! — nusišaipė Deividas. Paskui: — Nors 
velnias tave žino, gal ir būtum pajojęs. Tikriausiai būtum. Die- 
važ, Endi, tu neįsivaizduoji, kaip ant jo slydinėjo balnas. Bet 
paskui aš pradėjau bijot. Baisu buvo balno gugos. Velniop. Bijo- 
jau, ir viskas. 

— Tėte, o ar tikrai eisim žuvaut po vandeniu? — paklausė 
Endrius. 

— Jei nebus didelių bangų. 

— O kas pasakys, ar bangos didelės, ar ne? 

— Aš, 

— Tai gerai, - pasakė Endis. - Man atrodo, kad labai didelės. 

— Tėte, o tu tebeturi rančoj Juoduką? —- paklausė Endis. 

— Tikriausiai tebėra, — atsakė Tomas Hadsonas. — Matai, 
rančą aš išnuomojau. 

— Rimtai? 

— Taip. Prieš Naujuosius metus. 

— Bet mes dar galėsim ten nuvažiuot, ką? — gyvai paklausė 
Deividas. 

— Na žinoma. Ten paupy yra dar ta didelė troba. 

— Man niekur nebuvo taip gera kaip rančoj, - tarė Endis. — 
Žinoma, neskaitant šitos salos. 

— Kiek suprantu, tau labiausiai patikdavo Ročesteryje, — 
įgėlė jam Deividas. Ročesteryje Endrius gyvendavo su aukle, 
kai ji vasarą viešėdavo pas saviškius, o vyresnieji broliai išvykdavo 
į Vakarus. 

— Patikdavo. Ročesteryje labai smagu. 

— O tu prisimeni, Deivi, kaip mes aną rudenį, kai nušovėm 
tris grizlius, grįžom namo ir tu norėjai jam papasakot apie me- 
džioklę, prisimeni, ką jis tada pasakė? — paklausė Tomas Hadsonas. 

— Ne, tėte, neprisimenu, labai seniai buvo. 

— Tai buvo podėlio kambariuke, kur jūs valgydavot. Jūs 
vakarieniavot ir pasakojot Endriui apie medžioklę, ir Ana sakė: 
„Oi tai įdomu jums buvo, Deivi! Na, o paskui?“ O šitas bjaurus 
seniokas, jam tada gal penkeri ar šešeri buvo, irgi prašneko: „Kas 
domisi, Deividai, tam gal ir įdomu. Bet pas mus, Ročesteryje, 
grizliai nesiveisia“. 

— Girdi, kavaleriste? — tarė Deividas. - Koks tu tada buvai, a? 

— Na gerai, tėte, - pasake Endrius, — tai papasakok ir kaip 
Deividas skaitė vien komiksus: važiuojam mes per Evergleidzą, 


o jis skaito komiksus ir nesiteikia net akies užmest. Mat tą rudenį, 


65 


Ernest Hemingway 


kai mes gyvenom Niujorke, jis pradėjo lankyt tą savo mokyklą 
ir pasidarė baisus šmikis. 

— Aš pats prisimenu, - tarė Deividas. — Tėtė gali nepasakot. 

— Tau tas greit praėjo, - pasakė Tomas Hadsonas. 

— Ko čia nepraeis. Būtų nekas, jeigu būčiau toks ir likęs. 

— Papasakok jiems, koks aš buvau mažas, — tarė Tomas, 
apsivertęs ant pilvo ir nutvėręs Deividui už kulkštymo. — Kaip 
gyvas nebūsiu toks gerutis, kokį pasakoja mane mažą buvus. 

— Atsimenu tave mažą, - pasakė Tomas Hadsonas. — Keistas 
tipelis tu tada buvai. 

— Jis buvo keistas, nes gyveno keistose vietose, — tarė mažasis 
berniukas. — Aš irgi būčiau buvęs keistas, jei būčiau gyvenęs 
Paryžiuj, Ispanijoj ir Austrijoj. 

— Jis ir dabar keistas, kavaleriste, — tarė Deividas. - Jam ne- 
reikia jokio egzotiško fono. 

— Ką reiškia „egzotiškas fonas“? 

— Tas, ko tau trūksta. 

— Neturiu, tai turėsiu. 

— Parylėk, tegu tėtė pasakoja, - sudraudė jaunasis Tomas. — 
Papasakok, kaip mudu abu vaikštinėdavom po Paryžių. 

— Tada tu dar nebuvai toks keistas, —- pasakė V'omas Hadso- 
nas. - Kūdikystėj buvai labai blaivaus proto. Kai gyvenom bute 
virš lentpjūvės, mudu su mama palikdavom tave lopšely iš skal- 
binių pintinės, ir mūsų didelis katinas F. Murklys susirangydavo 
tau gale kojų ir neleisdavo niekam prie tavęs prisiartint. Tu sa- 
kydavai, kad tavo vardas Kling Kling, ir mes tave taip ir vadin- 
davom: Kling Klingas Baisusis. 

— Iš kur aš susigalvojau tokį vardą? 

— Gal nusiklausei tramvajuje ar autobuse. Nuo kondukto- 


riaus skambalo. 

— Ar prancūziškai mokėjau? 

— Tuomet dar ne per geriausiai. 

— Papasakok, koks buvau vėliai:. Kai jau mokėjau prancūziškai. 

— Veliau aš vežiodavau tave su vežimėliu — pigiu, lengvučiu 
sulankstomuoju vežimėliu — į C/oserie des Lilas, kur mes 
pusryčiaudavom ir aš skaitydavau laikraštį, o tu žiūrėdavai, kas 
dedasi bulvare. Papusryčiavę... 

— O ką mes valgydavom? 

— Bandeles su cafė au last! 

— Ir aš? 

— Tu gerdavai pieną, pagardintą lašeliu kavos. 

— Atsimenu. O kur eidavom iš ten? 

— Aš stumdavau tave vežimėlyje skersai gatvę, pro fontaną 
su bronziniais žirgais, žuvimis ir undinėmis, paskui ilga kaštonų 
alėja, kur žaisdavo prancūziukai, o ant suolelių palei žvyruotus 
takus sėdėdavo jų auklės... 

— O po kairei — Scoke Alsacienne“, — pasakė jaunasis Tomas. 

— O po dešinei — gyvenamieji namai... 

— Gyvenamieji namai ir dailininkų studijos su įstiklintais 
stogais toje gatvėje, kuri leidžiasi žemyn ir suka į kairę, ir tokia 
triste" nuo tamsių akmeninių sienų, nes tos pusės neapšviesdavo 
saulė, — pasakė Tomas. 

— Ar tu kalbi apie rudenį, pavasarį ar žiemą? — paklausė 
Tomas Hadsonas. 

— Vėlų rudenį. 

— Tada tau šaldavo veidukas, ir skruostai ir nosis parausda- 


vo, ir mes pro geležinius vartus įvažiuodavom į aukštutinę Liuk- 


" Baltinta kava (pranc). 
“ Elzaso mokykla (pranc). 
* Liūdna (pranc). 

semburgo sodo dalį, sukdavom link ežero ir, sykį apvažiavę aplink 
jį, pasukdavom į dešinę, link Medičių fontano ir statulų, ir pro 
vartus priešais Odeoną ir šoninėmis gatvelėmis įvažiuodavom į 
Sen Mišelio bulvarą... 

— Į Bulmišą... 

— O per Bulmišą pro Kliuni... 

— Po dešinei... 

— Jis toks tamsus ir niūrus. Paskui skersai Sen Žermeno 
bulvarą... 

— Tai pati įdomiausia gatvė, joje daugiausia mašinų. Keista, 
kad ji mane jaudindavo ir baugindavo. O ties Reno gatve atro- 
dydavo visiškai saugu — na, toje perėjoje tarp De Magot ir Lipo 
baro. Kažin kodel taip, tėte? 

— Nežinau, Scbarz. 

— Jūs papasakotumėt kokių atsitikimų, dabar tik vardijat 
gatvių pavadinimus, — tarė Endrius. - Nuobodu klausytis gat- 
vių pavadinimų, kai nesi buvęs tam mieste. 

— Papasakok kokį atsitikimą, tėte, - paprašė Tomas. — Apie 
gatves galėsim pasišneket kada vieni. 

— Kad nieko ypatinga neatsitikdavo, - pasakė Tomas Had- 
sonas. — Mudu nuvažiuodavom į Sen Mišelio aikštę ir sėdėda- 
vom kavinės terasoje. Ir tavo tėte, užsisakęs cafė crėme ', piešda- 
vo eskizus, o tu gerdavai alų. 

— Aš tada mėgau alų? 

— Buvai didelis alaus mėgėjas. Bet kai valgydavom, tau 
labiau patikdavo vanduo, padažytas trupučiu raudonojo vyno. 


— Atsimenu. L eau raugie“. 


' Kavos su grietinėle (pranc.). 
3 . 
* Parausvintas vanduo (pranc. ). 

— Exactement ', - pasakė Tomas Hadsonas. — Buvai baisiai 
įjunkęs į /eau rougie, bet nespjaudavai ir į alų. 

— Prisimenu, kaip mes Austrijoj važinėdavomės /uge“, ir 
prisimenu mūsų šunį Šnaucą ir sniegą. 

— O prisimeni, kaip ten sutikom Kalėdas? 

— Ne, prisimenu tik tave, sniegą, mūsų šunį Šnaucą ir savo 
auklę. Ji buvo labai graži. Ir prisimenu mamą su slidėm ir kokia 
ji buvo graži. Prisimenu, mačiau, kaip judu su motina leidotės 
su slidėmis per sodą. Kur tai buvo, nežinau. O Liuksemburgo 
sodą prisimenu gerai. Prisimenu laivelius dienos metu ežere su 
fontanu tankiame parke. Takai tarp medžių buvo žvyruoti, ir 
kai mes eidavom rūmų link, tarp medžių vyrai žaisdavo kegliais, 
o aukštai ant rūmų būdavo matyti laikrodis. Rudenį imdavo 
kristi lapai, ir aš prisimenu plikus medžius ir lapus ant takų. 
Rudenį prisiminti man užvis maloniausia. 

— Kodel? — paklausė Deividas. 

— Del daug ko. Malonu man prisiminti ir rudens kvapą, ir 
karnavalus, ir kaip graužas būdavo sausas, nors šiaip visa žemė 
būdavo šlapia, ir kaip vėjas pūsdavo ežere laivelių bures, ir kaip 
žerdavo nuo medžių lapus. Ir prisimenu, kaip man po antklode 
gulėdavo dar šilti balandžiai, kuriuos tu užmušdavai prieš su- 
temstant, ir kaip,. mums keliaujant namo, aš glostydavau jų švel- 
nias plunksneles ir glausdavau prie savęs, ir šildydavausi rankas, 
kol balandžiai pagaliau atšaldavo. 

— Kur tu juos užmušdavai, tete? — paklausė Deividas. 

— Dažniausia prie Medičių fontano prieš pat uždarant sodą. 


Sodą supa aukšta geležinė tvora, ir temstant uždaro vartus ir 


! Visai teisingai (pranc. ). 


* Rogutėmis (704. ). 

visus iš ten išvaro. Prižiūrėtojai vaikšto, perspėdami žmones, kad 
laikas išeiti, ir užrakinėja vartus. Sargams praėjus, aš iš laidynės 
mušdavau balandžius, nutūpusius ant žemės aplink fontaną. 
Prancūzijoje daro nuostabias laidynes. 

— O tu pats jų nepasidarydavai? Juk buvot neturtingi, — 
paklause Endrius. 

— Aišku, darydavausi. Pačią pirmą pasidariau iš dvišako 
medelio, kurį nusipjoviau Rambujė miške, kai mes sykį vaikš- 
čiojom tenai su Tomio mama. Aš jį apdrožiau, ir mes kancelia- 
rinių reikmenų parduotuvėj Sen Mišelio aikštėj nusipirkom pla- 
čių guminių juostų, o iš Tomio mamos senos pirštinės pasidarėm 
odinį kapšelį. 

— K3 tu svaidydavai iš laidynės? 

— Akmenukus. 

— O iš kokio tolumo? 

— Prieidavau kuo arčiau, kad spėčiau kuo greičiau pastverti 
tr pakišti po antklode. 

— Prisimenu, kaip vienas sykį atgijo, — tarė Tomas. — Ir aš 
tyledamas laikiau jį suėmęs ir, kol parvažiavom namo, nieko apie 
jį nesakiau, nes norėjau pasilikti sau. Tai buvo stambus balan- 
dis, beveik purpurinis, ilgu kaklu, nuostabia galvute, baltais 
sparnų galeliais, ir tu man leidai jį laikyti virtuvėje, kol gausim 
narvelį. Tu jį ten pririšai už kojos. Bet tą patį vakarą mūsų kati- 
nas jį papjovė ir atitempė į mano lovelę. Katinas žingsniavo 
išdidus ir vilko balandį tartum tigras papjautą žmogų, ir įšoko 
su juo stačiai į mano lovelę. Tada jau turėjau keturkampę love- 
lę - tuoj po tos pintinės. Pintinės tai neatsimenu. Judu su mama 
buvot išeję į kavinę, o aš buvau likęs vienas su katinu, ir prisi- 
menu, kad langai buvo atviri, o virš lentpjūvės švietė didelis 


mėnulis, ir buvo žiema, ir kvepėjo pjuvenomis. Prisimenu, ma- 

čiau, kaip katinas ateina grindimis iškėlęs galvą ir balandžio 
beveik nevilkdamas žeme, o paskui tik strykt ir įšoko su visu 
balandžiu pas mane į lovelę. Aš baisiausiai nusiminiau, kad jis 
papjovė mano balandį, bet katinas buvo toks išdidus ir laimin- 
gas, ir mudu buvom tokie geri draugai, kad aš irgi pasijutau 
išdidus ir laimingas. Prisimenu, kaip jis žaidė su balandžiu, pas- 
kui ėmė braižyti letenelėmis man krūtinę ir murkti, o paskui 
vel ėmė žaisti su balandžiu. Galų gale prisimenu, kaip jis ir aš, ir 
balandis visi sumigom. Aš laikiau prispaudęs balandį delnu, o 
jis — letenele, o paskui naktį pabudau, ir jis edė balandį, lyg 
tigras garsiai narnėdamas. 

— Čia daug įdomiau už tuos gatvių pavadinimus, — tarė 
Endrius. — O tu neišsigandai, kai jis edė balandį? 

— Ne. T'as katinas buvo tada geriausias mano draugas. Pats 
artimiausias draugas. Man rodos, jis būtų apsidžiaugęs, jeigu 
būčiau padėjęs jam dorot balandį. 

— Reikėjo pamėgint, — pasake Endrius. - Papasakok dar 
apie laidynes. 

— Kitą laidynę mama tau padovanojo per Kalėdas, - pasakė 
jaunasis Tomas. - Ji užėjo ją medžioklės reikmenų parduotuvėj; 
norėjo padovanot tau šautuvą, bet turėjo per mažai pinigų. 
Kiekvieną dieną, eidama pro tą parduotuvę į epicerie', ji 
apžiūrėdavo vitrinoje išstatytus šautuvus, o kartą pamatė laidynę 
ir nupirko, nes bijojo, kad neparduotų kam kitam, ir padėjo iki 
Kalėdų. Kad tu nesužinotum, ji gavo suklastoti sąskaitas. Ji man 
šimtą kartų apie tai pasakojo. Prisimenu, kaip padovanojo ją 
tau per Kalėdas, o senąją atidavei man. Bet aš tada buvau per 


silpnas ją įtempti. 


' Bakalėjos krautuvę (pranc. ). 

— Tete, o mes ar esam buvę neturtingi? — paklausė Endrius. 

— Ne. Kai judu gimėt, aš jau buvau prakutęs. Mes dažnai 
pristigdavom pinigų, bet neskurdom kaip su Tomu ir jo mama. 

— Papasakok dar apie Paryžių, — tarė Deividas. — Ką dar 
veikdavot judu su Tomiu? 

— Ką mudu veikdavom, Scbarz? 

— Rudenį? Pirkdavom keptų kaštonų, ir aš jais šildydavausi 
rankas. Eidavom į cirką ir matėm kapitono Valio krokodilus. 

— Tu ir tą prisimeni? 

— Net ir labai gerai. Kapitonas Valis eidavo imtynių su 
krokodilu (jis tardavo „kriokodilas“ kaip žodyje „kriokti '), o graži 
mergina baksčiodavo su trišakiu. Bet patys stambieji krokodilai 
net nekrusteledavo. Cirkas buvo gražus, apskritas, raudonas, pa- 
auksuotas ir atsidavė arklidėmis. Už kulisų buvo kambariukas, 
kur tu eidavai išgerti su ponu Krosbiu, liūtų tramdytoju ir jo žmona. 

— Tu prisimeni poną Krosbį? 

— Jis, kad ir kaip būtų šalta, nenešiojo nei kepurės, nei 
palto, o jo dukrelė vaikščiodavo palaidais plaukais kaip Alisa 
Stebuklų šalyje. Aišku, iliustracijose. Ponas Krosbis visados bū- 
davo baisiausiai neramus. 

— Ką dar tu prisimeni? 

— Poną Džoisą. 

— Kaip jis atrodė? 

— Aukštas ir plonas, su ūsais ir užsirietusia barzdele, ir su 
storais akiniais, ir vaikščiodavo aukštai iškėlęs galvą. Prisimenu, 
kaip jis gatvėje nieko nesakydamas praėjo pro mus, ir tu jį 
prašnekinai, ir jis sustojo ir pasižiūrėjo į mus pro akinius lyg 
žuvis iš akvariumo, ir sako: „O, Hadsonas! Aš jūsų ieškojau“, ir 
mes trise nuėjom į kavinę, ir lauke buvo šalta, bet mes susedom 


kampe prie tokios... kaip ji vadinasi? 

— Brasiter. 

— Kas ta bras:er? — paklausė Endrius. 

— Tai tokia skylėta skardinė, kurioje degina akmens ar me- 
džio anglis, kad būtų galima pasišildyti kur nors ore - sakysim, 
kavinės terasoje — sėdi prie jos ir šildais, arba hipodrome, kur 
žmonės apstoja ir šildosi, — paaiškino Tomas. — Toje kavinėje, į 
kurią tėtė, aš ir ponas Džoisas paprastai eidavom, jų stovėdavo 
išilgai visos terasos, ir ten net per didžiausius šalčius būdavo šil- 
ta ir jauku. 

— Kiek suprantu, didžiausią gyvenimo dalį tu praleidai ka- 
vinėse, smuklėse ir kitose linksmose vietose, - pasakė jaunelis. 

— Žinai, kad panašiai, - atsakė Tomas. — Ar ne, tėte? 

— Ir kietai miegodavai vežimeėly ant šaligatvio, kol tėtė 
greitosiom išmes taurelę, — tarė Deividas. - Kad žinotumet, kaip 
nekenčiu šito pasakymo: „greitosiom“. Mano supratimu, niekas 
nesitęsia taip ilgai kaip tas gėrimas „greitosiom“. 

— Apie ką šnekedavo ponas Džoisas? — paklausė jaunąjį To- 
mą Rodžeris. 

— Eikit, pone Deivi, aš tuos laikus silpnai prisimenu. Šnekė- 
davo, rodos, apie italų rašytojus ir apie poną Fordą. Ponas Džoi- 
sas nekentė pono Fordo. Gadino nervus jam ir ponas Paundas. 
„Ezra baigia pasiusti, Hadsonai“, — sakė jis tėveliui. Prisimenu 
todėl, kad pagalvojau, jog jis pasiutęs kaip šuo, ir aš, prisimenu, 
sėdėjau ir žiūrėjau į pono Džoiso veidą, paraudusį tartum nuo 
šalčio ir nepaprastai glotnų, ir į akinius, kurių vienas stiklas buvo 
storesnis už kitą, ir galvojau apie poną Paundą — rudaplaukį, 
smailia barzdele, malonių akių, ir kaip jam iš burnos drimba 
kažkas panašaus į muilo putas. Aš galvojau, jog baisu, kad ponas 
Paundas pasiuto. Ir norėjau, kad tik jo nesusitiktume. Paskui 


ponas Džoisas pasake: „Fordas, ką ir kalbėt, seniai pasiutęs“, ir 

aš įsivaizdavau stambų, blyškų, juokingą pono Fordo veidą, 
blankias akis ir visada pražiotą burną su išklibusiais dantimis, ir 
kaip jam per smakrą irgi drimba tos baisios putos. 

— Nebepasakok daugiau, — tarė Endrius. - Dar prisisap- 
nuos man. 

— Pasakok, pasakok, — ragino Deividas. — Čia panašiai kaip 
apie vilkolakius. Mama užrakino knygą apie vilkolakius, nes 
Endrių ėmė kamuoti baisūs sapnai. 

— Ar ponas Paundas ką nors apriejo? — paklausė Endrius. 

— Ne, ne, neapriejo, kavaleriste, — atsakė jam Deividas. — 
Taip tiktai sakoma. Jis kalba apie tokį pasiutimą, kai žmogus ne 
viso proto. O ne kai bijo vandens. O kodėl jis juos vadino pa- 
siutusiais? 

— To aš nežinau, — atsakė Tomas. - Aš buvau nebe toks 
mažas kaip tada, kai sode šaudydavom balandžius. Bet vis dėlto 
buvau per mažas, kad viską įsiminčiau, ir kai įsivaizduodavau 
poną Paundą ir poną Fordą, baisiausiai apsiseilėjusius ir gata- 
vus aprieti, visa kita išdulkėdavo man iš galvos. Ar jūs pažinojot 
poną Džoisą, pone Deivi? 

— Taip. Jis, tavo tėvas ir aš buvom labai geri draugai. 

— Tete buvo daug jaunesnis už poną Džoisą. 

— Teėtė tada buvo už visus jaunesnis. 

— Tik ne už mane, - išdidžiai pasakė Tomas. — Aš, ko gera, 
buvau pats jauniausias pono Džoiso bičiulis. 

— Įsivaizduoju, kaip jis tavęs pasiilgsta! — tarė Endrius. 

— Kaip gaila, kad jis neturėjo garbės susipažinti su tavimi! — 
tarė Endriui Deividas. — Jei nebūtum amžinai tupėjęs Ročes- 
teryje, būtum suteikęs jam tą garbę. 

— Ponas Džoisas — įžymus žmogus, — pasakė Tomas. - Labai 


jam būtumėt rūpėję judu, kažkokie slapukai. 

— Taip tik tau atrodo, - tarė Endrius. - Ponas Džoisas ir 
Deividas būtų puikiausiai galėję draugauti. Deividas irgi rašo — 
į mokyklos laikraštėlį. 

— Tėte, papasakok dar apie tuos laikus, kai judu su Tomio 
mama skurdot. Ar labai skurdžiai gyvenot? 

— Gana skurdžiai, — tarė Rodžeris. — Prisimenu, kaip jūsų 
tevas rytą paruošdavo Tomiui buteliukus ir eidavo į turgų pirk- 
ti geriausių ir pigiausių daržovių. Eidamas pusryčiauti, susitik- 
davau jį grįžtantį iš turgaus. 

— Aš buvau geriausias po;reaux žinovas visame šeštajame 
arrondissement, —- pasakė berniukams Tomas Hadsonas. 

— Kas tie poireaux? 

— Porai. 

— Tai tokie ilgi, žali, didoki svogūnai, — pasakė Tomas. — 
Tik jie neblizga taip, kaip svogūnai. Blizga dulsvai. Lapai žali, 
o galvos baltos. Juos verda ir valgo šaltus su alyvų aliejum ir 
actu, pasūdytus ir pabarstytus pipirais. Valgo su visais lapais, su 
viskuo. Skanu! Tikriausiai niekas visame pasaulyje nesuvalgė jų 
tiek, kiek aš. 

— O kas tas šeštas... kur sakei? — paklausė Endrius. 

— Tu trukdai šnekėtis! - pasakė jam Deividas. - Aš nemoku 
prancūziškai, todėl ir klausinėju. 

— Paryžius padalytas į dvidešimtį arrondissements, arba ra- 
jonų. Mes gyvenome šeštajame. 

— Tete, ar negalėtume apsieiti be tų arondismanų? Papasa- 
kok ką nors kita, — paprašė Endrius. 

— Sportininke tu sportininke, nejau tau neįdomu? - paklausė 
Deividas. 

— Kodel, įdomu, — atsakė Endrius. — Bet tiems arondisma- 


nams aš per mažas. Jūs visą laiką man sakot, kad aš tai tam per 


75 


Ernest Hemingway 


mažas, tai tam. Sutinku: arondismanams aš per mažas. Ne- 
susigaudau. 

— Koks Tajaus Kobo vidutinis rezultatas? — paklausė jį 
Deividas. 

— Trys šimtai šešiasdešimt septyni. 

— Šitam tu ne per mažas. 

— Nustok, Deividai. Vieniems patinka beisbolas, tau - aron- 
dismanai. 

— Maryr, pas jus, Ročesteryje, arondismanai nesiveisia. 

— Nustok! Aš sakau, gal tetė ir ponas Deivis žino tokių 
dalykų, kurie bus visiems įdomesni negu tie prakeikti... velniai, 
nebeatsimenu net pavadinimo. 

— Prie mūsų tau nederėtų keiktis, - pamoke jį Tomas Hadsonas. 

— Dovanok, tete, - pasakė maželis. —- Juk aš nekaltas, velniai 
griebtų, kad esu toks mažas. Dar kartą atsiprašau. Norėjau 
pasakyt — aš nekaltas, kad esu toks mažas. 

Jis užsigavo ir nusiminė. Deividui neblogai sekėsi jį erzinti. 

— Ateis laikas — užaugsi, —- pasakė jam Tomas Hadsonas. — 
Žinau, kad įsikarščiavus sunku susilaikyti nesikeikus. Tik nesi- 
keik nors prie suaugusiųjų. Tarpusavy šnekekit, ką norit. 

— Nereikia, tete. Aš juk atsiprašiau. 

— Girdėjau, —- pasakė Tomas Hadsonas. — Aš tavęs neūdiju, 
tik aiškinu. Aš jus, vaikai, taip retai matau, kad susidaro daug 
aiškinimo. 

— Ne tiek jau daug, tėte, — paprieštaravo Deividas. 

— Nelabai, — sutiko Tomas Hadsonas. 

— Mamai girdint Endrius niekad nesikeikia, - pasakė Deividas. 

— Palik mane ramybėj, Deividai. Užteks, tėte, tiesa? 

— Jeigu norit, vyrukai, išmokt kaip reikiant keiktis, — tarė 
Tomas, — patarčiau pasiskaityti poną Džoisą. 


76 


SALOS VANDENYNE 


— Kiek man reikia, aš moku, — pasake Deividas. — Bent kol 
kas užtenka. 

— Mano bičiulio Džoiso raštuose yra tokių žodžių ir posakių, 
kokių aš girdėti nesu girdėjęs. Garantuoju, kad niekas jokia kalba 
nepralenktų jo keiksmais. 

— Vėliau jis pats sukūrė visiškai naują kalbą, — pasakė 
Rodžeris. Jis gulėjo ant smėlio aukštielninkas, užsimerkęs. 

— Nesuprantu aš tos jo naujos kalbos, - atrėmė Tomas. — 
Turbūt irgi esu tam per mažas. Bet kad jūs, vyrukai, perskai- 
tytumet „Ulisą“! 

— Ta knyga ne vaikams, - pasakė Tomas Hadsonas. - Rimtai. 
Jūs ten nieko nesuprastumet, ir nera reikalo net bandyti su- 
prast. Rimtai sakau. Palaukit, paūgėkit. 

— Aš ją perskaičiau ištisai, — pasakė Tomas. — Pirmą kartą 
skaitydamas, aš iš tikrųjų, kaip tu sakai, tėte, ničnieko nesupra- 
tau. Bet skaičiau dar ir dar, ir dabar dalį gerai suprantu ir galiu 
paaiškint kitiems. Aš išties didžiuojuosi, kad buvau vienas iš po- 
no Džoiso draugų. 

— Jis tikrai buvo pono Džoiso draugas, tėveli? — paklausė 
Endrius. 

— Ponas Džoisas visada apie jį klausinėdavo. 

— Gali neabejoti - buvau! — patvirtino Tomas. —- Ponas Džoi- 
sas buvo vienas geriausių mano draugų. 

— Kažin, ar tu gerai galėtum paaiškint tą knygą, — pasakė 
Tomas Hadsonas. —- Dar per anksti. Kokią ten dalį tu aiškini? 

— Paskutinį skyrių. Kur ponia šnekasi su savimi. 

— Vidinį monologą, - paaiškino Deividas. 

— Tu irgi esi skaitęs? 

— O kaipgi, - atsake Deividas. - Tomis man skaitė. 


— Ir aiškino? 

— Kiek mokėjo, tiek aiškino. Kai kurioms vietoms mudu 
abu dar per maži. 

— Kur tu ją gavai? 

— Radau namie tarp knygų. Išsivežiau į mokyklą. 

— Ką3ą' 

— Aš skaitydavau vaikams ir pasakodavau, kad ponas Džoisas 
buvo mano draugas ir kiek laiko mes praleidom su juo drauge. 

— Kaip vaikams ji patiko? 

— Pamaldesniesiems berniokams atrodė per drąsi. 

— O mokytojai nesužinojo? 

— Kur nesužinos! Tu apie tai negirdėjai, teveli? Tikriausiai 
tada buvai Abisinijoj. Direktorius norėjo mane išmest, bet aš paaiš- 
kinau, kad ponas Džoisas įžymus rašytojas ir mano draugas, todėl 
galiausiai pasakė, kad knygos neatiduos, o parsiųs namo, ir liepė 
man prižadėti, kad be jo leidimo nieko berniukams neskaitysiu ir 
nemeginsiu aiškint klasikų kūrinių. Iš pradžių jis norėjo mane 
išmesti, nes manė, kad mano iškrypusi vaizduotė. Bet taip nėra, 
teveli. Mano vaizduotė iškrypusi ne daugiau negu kieno kito. 

— O knygą parsiuntė? 

— Parsiunte. Norėjo konfiskuoti, bet aš paaiškinau, kad tai 
pirmas leidimas su paties pono Džoiso įrašu tau ir kad kontis- 
kuoti jos negalima, nes ji ne mano. Man rodos, jis nusiminė, 
kad negali konfiskuoti. 

— Kada man bus galima perskaityt tą pono Džoiso knygą, 
tete? — paklause Endrius. 

— Dar negreit. 

— Bet Tomis skaitė! 

— Tomis - pono Džoiso draugas. 

— Užtaigi! —- pasake Tomas. — Tėte, o su Balzaku mes ne- 


buvom pažįstami, a? 

— Ne. Jis gyveno kitais laikais. 

— Ir su Gotje ne? Namie aptikau dvi šaunias jų knygas — 
„Valiūkiškas istorijas“ ir „Panelę de Mopen“. Aš dar nelabai 
suprantu, ką rašo „Panelėje de Mopen“, bet skaitau iš naujo ir 
iš naujo, ir atrodo, kad tai klasiškas dalykas. Bet jeigu tie rašytojai 
nebuvo mūsų draugai, tai mane tikrai išmestų iš mokyklos, jei 
pabandyčiau jas skaityt vaikams. 

— Ar geros tos knygos, Tomi? — paklause Deividas. 

— Nuostabios. Tau patiktų. 

— O tu imk ir paklausk direktorių, ar galima paskaityt vai- 
kams, — pasakė Rodžeris. — Tos knygos daug geresnės už tas, 
kurias vaikai susiieško patys. 

— Ne, pone Deivi. Verčiau neklausiu. Vel jis pamanys, kad 
mano galva pilna nešvankių minčių. Be to, vaikai ne taip tikėtų 
manimi, nes tie rašytojai nebuvo mano draugai kaip kad ponas 
Džoisas. O be to, aš nepakankamai gerai suprantu „Panelę de 
Mopen', kad galėčiau paaiškinti kitiems, ir mano paaiškinimai 
nebūtų tokie svarūs, kaip kad remiantis pono Džoiso draugyste. 

— Įdomu būtų pasiklausyt, kaip tu ten aiškini, — pasakė 
Rodžeris. 

— Ką jūs, pone Deivi! Aiškinu aš labai primityviai. Jums 
nebūtų jokio įdomumo. Juk tą dalį jūs gerai suprantat, tiesa? 

— Neblogai. 

— Gaila, kad mes nedraugavom su Balzaku ir Gotjė taip, 
kaip su ponu Džoisu. 

— Man irgi gaila, - pasakė Tomas Hadsonas. 

— Bet mes ir be jų pažinojom gerų rašytojų, ar ne? 

— Tikrai taip, — atsakė Tomas Hadsonas. Ant smelio buvo 
karšta ir malonu, ir po darbo jis jautėsi aptingęs ir laimingas. Jis 


jautėsi laimingas, girdėdamas šnekučiuojant savo vaikus. 

— Eime, paplaukom ir — pusryčiauti, — tarė Rodžeris. — 
Darosi karšta. 

Tomas Hadsonas žiūrėjo į juos. Visi keturi lėtai plaukė per 
žalią vandenį, o jiems iš paskos smėlėtu dugnu slinko truputį 
kampu atmušti šešėliai. Keturi kūnai judėjo pirmyn, ant švaraus 
balto smelio mesdami šešelius, modami rankomis, delnais kirsda- 
mi vandenį, kabindamiesi už jo ir stumdami atgal, be paliovos 
plakdami jį kojomis, sukiodami galvas įkvėpti oro, alsuodami 
lengvai ir lygiai. Tomas Hadsonas stovėjo ir žiūrėjo, kaip jie plaukia 
pavėjui, ir visi keturi jam buvo mieli. Jis panoro nutapyti juos 
plaukiančius, nors tai būtų ir sunku. Tačiau vasarą jis pamėgins. 

Jį buvo apėmęs toks tingulys, kad nesinorėjo lįsti į vandenį, 
bet galiausiai prisivertė ir įbrido jausdamas, kaip vėjo atvėsintas 
vanduo maloniai šaldo įkaitusias kojas, kaip šaltis apsemia 
papilvę, ir tada jis niro į vandenį ir nuplaukė pasitikti grįžtančių 
plaukikų. Dabar, kai jų galvos buvo viename lygyje, vaizdas atro- 
dė kitaip; jis buvo pasikeitęs ir todel, kad anie dabar stūmėsi 
prieš vėją, ir Endrius su Deividu, bangų mėtomi, plaukė netoly- 
giai. Dabar ketveriukė nebeatrodė panaši į jūros būtybes. Pirma 
jie plaukė gražiai ir sklandžiai, dabar mažieji grūmėsi su vėju ir 
bangomis. Sunkumo labai sunku jiems nebuvo. T'ačiau to užteko 
sugriauti pirmykštei iliuzijai, kad jūra — jų gimtinė. Tai buvo tarytum 
du skirtingi paveikslai, iš kurių antrasis buvo kažin ar ne geresnis. 
Visi penki plaukikai išlipo iš vandens ir patraukė namo link. 

— Todel man labiau ir patinka po vandeniu, - tarė Deivi- 
das. — Nereikia rūpintis kvėpavimu. 

— Tai ir eik popiet žuvaut po vandeniu su tėte ir Tomiu, — 
pasakė jam Endrius. - O aš pabūsiu su ponu Deiviu ant kranto. 

— O jūs argi nenorit, pone Deivi? 


— Galėsiu pabūt ant kranto. 

— Jei dėl manęs, tai galit eit, - pasakė Endrius. -- Aš turiu 
visokių užsiėmimų. Tik pagalvojau, kad gal jūs nežuvausit. 

— Gal nežuvausiu, — pasakė Rodžeris. — Padrybsosiu, pa- 
skaitysiu. 

— Jūs jam nenusileiskit, pone Deivi. Nesiduokit jo apke- 
rėjamas. 

— Gal geriau pabūsiu ant kranto, — tarė Rodžeris. 

Persimovę sausais šortais, visi susirinko verandoje. Džozefas 
atnešė dubenį moliuskų mišrainės. Berniukai ėmė valgyti, jau- 
nasis Tomas — dar ir užsigerdamas alumi. Tomas Hadsonas sė- 
dėjo atsilošęs kedėje, o Rodžeris stovėjo kratydamas plakiklį. 

— Po pusryčių mane ima miegas, — tarė jis. 

— Mums bus nuobodu be jūsų, — pasakė Tomas. — Gal ir 
man pasilikus ant kranto? 

— Pasilik, pasilik, Tomai, — pritarė Endrius. - Tegu eina 
tetė su Deividu. 

— Beisbolo su tavim aš nežaisiu, — pasake jam Tomas. 

— Ir neprašau. Čia yra toks negriukas, jis pažais su manim. 

— Ko tu taip užsidegęs pasidaryt beisbolininku? — paklausė 
Tomas. —- Toks stambus tu neužaugsi. 

— Užaugsiu toks kaip Dikas Rudolfas arba Dikas Keras. 

— Kas jie per vieni? — paklausė Tomas. 

— Pasakykit kokį nors žokėjų, - sukuždėjo Deividas Rodžeriui. 

— Erlas Sandas. 

— Tu užaugęs būsi tokio ūgio kaip Erlas Sandas, —- pasakė 
jam Deividas. 

— Eikit jūs sau žuvaut, - tarė Endrius. - Aš būsiu pono Dei- 
vio draugas, kaip kad Tomas — pono Džoiso. Gerai, pone Dei- 
vi? Tada mokykloj sakysiu: „Mudu su ponu Deiviu sykį vasaro- 


jom vienoj atogrąžų saloj ir rašėm visokius riebius apsakymus, o 

mano tėvas paišė paveikslus, kur esat visi matę, su nuogom 
moterim“. Juk tu paišai nuogas moteris, tėte, ar ne? 

— Kai kada. Bet jos visos pusjuodės. 

— Ir kas! - šūktelėjo Endrius. - Spalva man nesvarbu. Tomui 
pono Džoiso raštus skaityt tai galima. 

— Tu sarmatytumeis į jas ir pasižiūrėt, - suniekino Deividas. 

— Gal ir sarmatyčiaus. Bet priprasčiau. 

— Tėtės nuoga moteris — niekis, palyginti su tuo skyrium 
pono Džoiso knygoj, - pasake Tomas. - Mažas esi, dėl to tau ir 
atrodo, kad nuogybė — tai kažin kas. 

— Ir tegu. Vis tiek imu pono Deivio knygas su tetės iliustra- 
cijom. Kažkas mokykloj sakė, kad pono Deivio apsakymai labai 
riebūs. 

— Gerai. Aš irgi imu poną Deivį. Mudu seni draugai su ponu 
Deiviu. 

— Tr su ponu Pikasu, ir su ponu Braku, ir su ponu Miro, ir 
su ponu Masonu, ir su ponu Paskenu, — pasakė Tomas Had- 
sonas. — Tu juos visus pažinojai. 

— Ir dar poną Voldą Pirsą, - pridūrė Tomas. - Matai, mielas 
Endi, su manim nesusilyginsi. Per vėlai susigriebei. Su manim 
tau nesusilygint. Kol tu tupėjai savo Ročestery ir dar kai tavęs 
nebuvo, mudu su tėte pamatėm pusę pasaulio. Aš pažįstu kone 
visus didžiausius šiuolaikinius dailininkus. Daugelis iš jų - mano 
geriausi draugai. 

— Juk reikia kada nors pradėt, — tarė Endrius. — Aš ir pra- 
dedu nuo pono Deivio. Jūs riebių apsakymų galit ir nerašyt, 
pone Deivi. Aš primeluosiu taip, kaip Tomis. Jūs man tik papa- 
sakokit kokį nors baisų atsitikimą iš savo gyvenimo, ir aš sakysiu, 
kad pats tai mačiau. 

— Lyg aš meluočiau! — sušuko jaunasis Tomas. — Tėtė ir 


ponas Deivis kai kada tiktai padeda man prisimint. Bet aš bu- 

vau ištisos dailės ir literatūros epochos liudininkas bei dalyvis ir, 
jei reikėtų, galėčiau nors tuoj pat sėst ir rašyt memuarus. 

— Tau galvoj nebegerai, Tomi! - sušuko Endrius. — Žiūrėk, 
kad visai neišprotėtum. 

— Nepasakokit jam nė trupučio, pone Deivi, - tarė Tomas. — 
Tegu ir jis pradeda nuo nulio, kaip ir mes. 

— Čia mūsų su ponu Deiviu reikalas, — pasakė Endrius. — 
Tu nesikišk. 

— Papasakok dar apie mano pažįstamus, tėveli, — tarė To- 
mas. — Aš žinau, kad mes su jais draugavom ir kad vaikščio- 
davom kartu į kavines, bet man įdomu būtų sužinot ir daugiau 
smulkmenų apie juos. Tokių kaip apie poną Džoisą. 

— Tu prisimeni poną Paskeną? 

— Ne, nelabai. Kaip jis atrodė? 

— Koks jis tau draugas, jeigu net neprisimeni, kaip jis 
atrodė? — suniekino Endrius. - Tu manai, aš po kelerių metų 
neprisiminsiu, kaip atrodė ponas Deivis? 

— Nutilk tu, - tare Tomas. - Papasakok man apie jį, tėte, a? 

— Ponas Paskenas piešdavo tokius piešinius, kurie tiktų 
iliustruoti tavo taip mėgstamam pono Džoiso knygos skyriui. 

— Rimtai? Oho, tai nieko sau! 

— Tu sėdėdavai su juo kavinėj, ir jis kartais piešdavo ant 
servetėlių tavo portretus. Jis buvo nedidelio ūgio, labai tvirtas ir 
labai keistas. Beveik nenusiimdavo katiliuko ir buvo nuostabus 
dailininkas. Jis visada atrodydavo taip, lyg žinotų didžiulę 
paslaptį, lyg būtų ką tik išgirdęs ir lyg jinai būtų jį labai 
sudominus. Kartais atrodydavo lyg sužinojęs džiugią paslaptį, 
kartais — liūdną. Bet visada buvo matyt, kad jis turi kažkokią 
paslaptį ir kad jai neabejingas. 

— Kas tai buvo per paslaptis? 

— Girtavimas, narkotikai ir tai, apie ką pasakojo savo pasku- 
tiniame skyriuje ponas Džoisas, ir sugebėjimas nuostabiai tapyti. 
Niekas gražiau už jį tuomet nemokėjo tapyti, ir tai buvo dar 
viena jo paslaptis, bet jis jos nevertino. Atrodė, kad jam į viską 
nusispjaut, tačiau iš tikrųjų taip nebuvo. 

— Jis buvo pasileidęs? 

— Labai. Jis buvo baisiai pasileidęs, ir tai irgi buvo viena iš jo 
paslapčių. Jis mėgo palaidą gyvenimą, ir sąžinė jo negraužė. 

— Ar mudu su juo buvom geri draugai? 

— Labai. Jis tave vadindavo Siaubūnu. 

— Žiūrėk tu man! - linksmai sušuko Tomas. — Siaubūnu! 

— Ar mes turim pono Paskeno paveikslų? - paklausė Deividas. 

— Vieną kitą. 

— O Tomio jis nėra nutapęs? 

— Ne. Tomį jis piešdavo dažniausiai ant servetėlių ir ant 
marmurinių kavinių stalų viršaus. Jis vadindavo Tomį Baisiuo- 
ju Alaus Pripampusiu Siaubūnu iš Kairiojo kranto. 

— Užsirašyk savo titulą, Tomai, — tarė Deividas. 

— Ar pono Paskeno vaizduotė buvo iškrypusi? — paklausė 
Tomas. 

— Ko gera. 

— O tikrai nežinai? 

— Man regis, galima sakyt, kad toks jis buvo. Tai buvo dalis 
jo paslapties. 

— Bet ponas Džoisas toks nebuvo. 

— Nebuvo. 

— Ir tu toks nesi. 

— Reik manyt, nesu, - pasakė Tomas Hadsonas. 

— O jūsų vaizduote iškrypusi, pone Deivi? - paklausė Tomis. 

— Reik manyt, kad ne. 

— Tai gerai, - pasakė Tomas. — Aš pasakiau direktoriui, kad 
nei tėtės, nei pono Džoiso vaizduotė nėra iškrypusi, o dabar, 
jeigu paklaus, galėsiu tą patį pasakyt ir apie poną Deivį. Jis užsi- 
spyręs tvirtina, girdi, mano iškrypusi vaizduotė. Bet aš nesijau- 
dinu. Mūsų mokykloj yra berniūkštis, kurio vaizduotė tikrai 
iškrypus, ir skirtumas iškart matyti. O kuo ponas Paskenas vardu? 

- Žiulis. 

— Kaip jį parašyti? — paklausė Deividas. Tomas Hadsonas 
pasakė paraidžiui. 

— O kur ponas Paskenas dabar? — paklause Tomas. 

— Jis pasikorė, — atsakė Tomas Hadsonas. 

— Oje! - atsiliepė Endrius. 

— Vargšas ponas Paskenas, — pamaldžiai tarė Tomas. — Šį- 
vakar reikės man už jį pasimelst. 

— O aš melsiuosi už poną Deivį, - pasake Endrius. 


— Daryk tą dažniau, — patarė Rodžeris. 


VI 


Tą vakarą, berniukams nuėjus gulti, Tomas Hadsonas ir 
Rodžeris Deivis sėdėjo didžiajame kambaryje ir šnekėjosi. Žuvau- 
ti po vandeniu buvo per didelės bangos, bet po vakarienės ber- 
niukai su Džozefu išėjo meškerioti sneperių. Grįžo jie nuilsę ir 
laimingi, palinkėjo vieni kitiems saldžių sapnų ir nuėjo gulti. 
Vyrai kurį laiką girdėjo juos šnekantis, o paskui jie užmigo. 

Endrius bijojo tamsos, ir broliai tą žinojo, tačiau iš jo del to 
nesišaipydavo. 

— Kaip manai, kodėl jis bijo tamsos? — paklausė Rodžeris. 


— Nežinau, - atsakė Tomas Hadsonas. — O tu nebijodavai? 

— Atrodo, ne. 

— O aš bijodavau, - pasakė Tomas Hadsonas. — Ar tai ką 
nors reiškia? 

— Nežinau, - atsakė Rodžeris. — Aš bijodavau mirti ir bijo- 
davau, kad ko neatsitiktų mano broliui. 

— Aš ir nežinojau, kad turi brolį. Kur jis dabar? 

— Miręs. 

— Atleisk. 

— Nieko. Mes tada buvom dar vaikai. 

— Jis buvo vyresnis už tave? 

— Metais jaunesnis. 

— Kas jam buvo? 

— Mudu išvirtom iš kanojos. 

— Kiek tau tada buvo metų? 

— Apie dvylika. 

— Jei nenori, nepasakok. 

— Paveikti tatai mane paveikė ne į gerąją pusę, — pasakė 
Rodžeris. — Ar tu tikrai nežinojai? 

— Pirmą kartą girdžiu. 

— Ilgą laiką man rodės, kad visas pasaulis tą žino. Vaikas 
kitaip protauji. Vanduo buvo per daug šaltas, ir jis, matyt, iškart 
nuėjo į dugną. Žodžiu, aš išplaukiau, o jis ne. 

— Užjaučiu, Rodžeri. 

— Nereikia, — pasake Rodžeris. - Man buvo per anksti to- 
kius dalykus patirti. O be to, aš jį labai mylėjau ir vis bijodavau, 
kad tik jam ko neatsitiktų. Man vanduo irgi buvo šaltas. Bet 
prieš ką tu pasiteisinsi? 

— Kur tai atsitiko? 

— Meine. Tėvas man, matyt, taip ir neatleido, nors ir 
stengėsi būti teisingas. Nuo tada visą gyvenimą graužiuosi, 


kad nuskendo jis, o ne aš. Bet argi tai gyvenimas? 

— Kuo vardu buvo tavo brolis? 

— Deivas. 

— O, velnias! Todėl šiandien ir į povandeninę žūklę eit 
atsisakei? 

— Ko gera. Šiaip aš juk dažnai einu. Bet nežinai žmogus 
savo likimo. 

— Suaugęs žmogus — ir taip kalbi. 

— Aš tada nardžiau, ieškojau jo. Bet neradau, — pasakė 
Rodžeris. —- Buvo per gilu, ir vanduo buvo tikrai baisiai šaltas. 

— Deividas Deivis, — tarė Tomas Hadsonas. 

— Taip. Mūsų giminėje visi vyriausieji sūnūs Rodžeriai, o 
antrieji — Deividai. 

— Bet ilgainiui su tuo apsipratai, Rodžai? 

— Ne, - atsake Rodžeris. — Su tokiais dalykais apsiprast ne- 
įmanoma, ir anksčiau ar veliau reikia tą prisipažinti. Man 
geda del to taip pat, kaip dėl tų muštynių prieplaukoje. 

— Jų gėdytis tau nera ko. 

— Yra. Aš jau tau sakiau. Nebegrįžkim prie tos temos. 

— Tegu bus taip. 

— Daugiau niekados nebesimušiu. Niekados. Tu juk niekad 
nesimuši, nors sugebėtum ne blogiau už mane. 

— Ne. Taip, kaip tu, aš nemokėčiau. Aš tik esu davęs sau 
žodį nesimušti. 

— Aš pasitaisysiu, nebesimušiu ir neberašysiu šlamšto. 

— Tai protingiausi žodžiai, kokius iš tavęs esu girdėjęs, — 
tarė Tomas Hadsonas. 

— Kaip sakai, ar sugebėčiau aš parašyt bent šio to vertą 
dalyką? 

— Bandyk. Kodėl tu metei tapybą? 

— Nes nusibodo save apgaudinet. O dabar ir su literatūra 


tas pats. 

— O ką konkrečiai žadi daryt? 

— Išvažiuosiu kur nors ir pabandysiu, gal pavyks parašyt 
gerą, teisingą romaną. 

— Rašyk pas mane! Vaikai išvažiuos, ir gyvenk sveikas. 
Tavo trobelėj rašyt per karšta. 

— O ar aš tavęs per daug neapsunkinčiau? 

— Ką tu, Rodžai! Man vienam irgi, žinok, liūdna. Negalima 
juk visą laiką nuo kažko bėgti ir begti. Na, bet aš jau pamoks- 
lauju. Verčiau patylėsiu. 

— Ne ne, kalbėk. Man tai į sveikatą. 

— Jei tikrai žadi pradeti dirbti, pradėk čia. 

— Manai, Vakaruose nebūtų geriau? 

— Gerai bet kur. Svarbiausia — nebūk beglys. 

— Ne - ne bet kur, - paprieštaravo Rodžeris. — Savo kailiu 
esu patyręs. Iš pradžių gerai gerai, o paskui žiūri, kad blogai. 

— Tai tiesa. Bet dabar čia gerai. Gal vėliau bus kitaip, bet 
dabar čia puikumėlis. Ir tu, ir aš turėtume su kuo pasišnekėt, 
baigę darbą. Mudu viens kitam netrukdytume, ir tu galėtum 
rimtai atsidėti darbui. 

— Ar tikrai manai, kad aš sugebėčiau parašyti šio to vertą 
romaną? 

— Nemėginęs nieko neparašysi. Šįvakar tu man papasakojai 
velniškai gerą siužetą — tik sesk ir rašyk. Pradėk nuo kanojos... 

— O užbaigti kaip? 

— Sukursi. 

— Velnias, — tarė Rodžeris. —- Aš toks pagedęs, kad jeigu 
paminėsiu kanoją, tai joje būtinai sėdės gražuolė indėnė, pas- 
kui į ją nušoks jaunikaitis Džonsas, skubantis perspėti kolonistus, 


kad atvyksta Sesilis B. de Milis'. Tas Džonsas viena ranka laikosi 


' JAV kino režisierius (1881-1959). 

įsitvėręs vijoklių, aprietusių upę, o antrąja spaudžia savo ištiki- 
mą skiltuvinį šautuvą „Elžbietėle“, o gražioji indėnė sako: „O, 
Cuonsai, čia jūs? Na tai dabar mudum pasimyliesim, kol mūsų 
laivukielis plauks link kriuoklio, kuris ateity vadinsis Niagara“. 

— Ne, - pasake Tomas Hadsonas. - Aprašyk kanoją, šaltą 
ežero vandenį ir savo broliuką... 

— Deividą Deivį. Vienuolikos metų. 

— Ir kas tada atsitiko. O toliau iki pat pabaigos — kurk. 

— Nemėgstu pabaigų, — pasakė Rodžeris. 

— Atvirai kalbant, niekas tikriausiai nemėgsta, — pritarė To- 
mas Hadsonas. — Bet pabaiga viskam yra. 

— Na, gal gana plepėt? — tarė Rodžeris. - Man jau rūpi pra- 
dėti apmąstinėt romaną. Tomi, kodėl gerai tapyti - malonu- 
mas, o gerai rašyti — baisi kankynė? Aš niekad nieko gera nenu- 
tapiau. Tačiau net ir man tapyti būdavo malonumas. 

— Nežinau, - atsakė Tomas Hadsonas. — Gal todel, kad ta- 
pyboje aiškesnė tradicija ir kryptis, ir galima daugiau tikėtis ki- 
tų paramos. Net jei ir išklystum iš pagrindinio didžiosios dailės 
kelio, vis vien gali visada remtis. 

— Aš manau, dar ir del to, kad daile užsiima doresni žmo- 
nės, — pasake Rodžeris. - Jei būčiau doresnis tipas, gal iš manęs 
būtų išėjęs geras dailininkas. Matyt, aš toks šunsnukis, kad iš 
manęs jei kas ir išeitų, tai tik geras rašytojas. 

— Nesu girdėjęs labiau suprastinto požiūrio! 

— Aš visada viską per daug suprastinu, — patvirtino Rodže- 
ris. — Todel ir esu nė velniam netikęs. 

— Einam miegot. 

— Aš dar truputį paskaitysiu, — pasakė Rodžeris. 

Miegojo jie gerai, ir kai Rodžeris vėlai naktį atėjo ir atsigulė, 
Tomas Hadsonas neatsibudo. Po pusryčių vėjas nurimo, dan- 


guje nebuvo ne debesėlio, ir jie išsiruošė į povandeninę žūklę. 

— Jūs irgi su mumis, ar ne, pone Deivi? — paklausė Endrius. 

— Būtinai. 

— Tai gerai, — apsidžiaugė Endrius. 

— Kaip savijauta, Endi? — paklause Tomas Hadsonas. 

— Baimė ima, — atsake Endrius. — Kaip visada. Bet jeigu 
ponas Deivis su mumis, tai nebe taip ir baisu. 

— Niekad nebijok, Endi, - pasakė Rodžeris. — Kas iš to. Taip 
sako tavo tėvelis. 

— Sako! — tarė Endrius. — Pasakyti lengva. Bet iš visų protin- 
gesnių berniokų, kiek pažįstu, Deividas vienas nebijo. 

— Patylėtum geriau nefantazavęs, — tarė Deividas. 

— Mudu su ponu Deiviu visko bijom, — pasakė Endrius. — 
Tikriausiai todel, kad mes supratingesni už kitus. 

— Tu, Deivi, atsargiai, gerai? - pasake Tomas Hadsonas. 

— Koks klausimas! 


Endrius pasižiūrėjo į Rodžerį ir gūžtelėjo pečiais. 


VII 


Palei rifą, kur jie tą dieną žuvavo po vandeniu, riogsojo ge- 
ležiniai seniai sudužusio garlaivio griaučiai, ir net per potvynį 
surūdiję jo katilai kyšojo virš vandens. Pūtė pietys, ir Tomas 
Hadsonas nuleido inkarą rifo užuovėjoje, bet ne palei pat rifą, 
ir Rodžeris su berniukais pasiruošė kaukes ir žeberklus. Žeber- 
klai buvo labai primityvūs, visi skirtingi; Tomas Hadsonas su 
vaikais juos pasidarė kaip kuris išmanė. 

Pairkluoti valtelę apsiėmė Džozefas. Jis įsisodino Endrių, ir 
juodu nusiyrė link rifo, o kiti nušoko nuo katerio ir nuplaukė. 

— Teveli, o tu ne? — šūktelėjo Deividas tėvui, stovinčiam ant 


savojo žūklės katerio tiltelio. Su apvaliu, akis, nosį ir kaktą den- 

giančiu stiklo langeliu, kurio guminis apkraštis gaubė panosę, 
skruostus ir ypač standžiai kaktą, o standi guminė juosta — pa- 
kaušį, berniukas atrodė tartum pseudomokslinio komikso herojus. 

— Aš paskiau. 

— Nelauk, kol išbaidysim visas žuvis. 

— Rifas didelis. Viso neapžiosit. 

— Bet aš žinau už tų katilų dvi puikias duobes. Radau, kai 
buvom atplaukę čia vieni. Ten niekieno nebūta ir taip tiršta 
žuvų, kad palikau jas tam kartui, kai atplauksim čia visi. 

— A, žinau. Po kokios valandos nuplauksiu ir aš. 

— Pasaugosiu tas duobes del tavęs, - pasakė Deividas ir 
nuplaukė paskui kitus, dešinėje rankoje iškėlęs dvimetrinę kie- 
to medžio lazdą su storu valu pririštu savo darbo dvišakiu žeber- 
klu. Jis plaukė veidą panėręs į vandenį, pro kaukės stiklą apžiū- 
rinėdamas jūros dugną. Vanduo buvo jo stichija, ir kai dabar 
jis, toks įdegęs, plaukė ir virš vandens kyšojo tiktai šlapias pa- 
kaušis, — jis Tomui Hadsonui dabar labiau negu kada nors pa- 
nėšėjo į ūdrą. 

Jis žiūrėjo, kaip Deividas lėtai, vienodai plaukia tolyn, irda- 
masis kaire ranka ir ilgomis kojomis mušdamas vandenį, kart- 
karčiais, vis rečiau ir rečiau, sukteldamas galvą į šoną įkvėpti 
oro. Rodžeris ir vyresnysis sūnus su atsmauktomis ant kaktos 
kaukėmis plaukė gerokai priekyje. Valtelė su Endrium ir Džozefu 
užlindo už rifo, tačiau Endrius dar tebesėdėjo valtelėje. Pūtė 
lengvas vėgias, ir vanduo palei rifą ribėjo šviesiomis putotomis 
bangelėmis; rifas atrodė rudas, o jūra tolumoje tamsiai mėlyna. 

Tomas Hadsonas nulipo į kambuzą, kur pasistatęs tarp ko- 
jų kibirą lupo bulves Edis. Jis žiūrėjo pro kambuzo iliuminato- 
rių rifo link. 

— Berniokai tegu neišsisklaido, — tarė jis. — Laikos tegu ar- 


čiau valtelės. 

— Sakai, gali atplaukt svečių iš už rifo? 

— Vanduo smarkiai pakilęs. Pilnaties potvynis, atminkit. 

— Vanduo velniškai skaidrus, - pasakė Tomas Hadsonas. 

— Vandenyne bjaurybių pilna, — tęsė Edis. — O čia tokia 
vieta, kad tegu tik jie užuos žuvį — būtų prastai! 

— Jie dar nieko nepagavo. 

— Bet greit pagaus. Ir tegu tuoj meta į valtelę, kol vanduo 
neišnešiojo žuvų ar kraujo kvapo. 

— Plaukiu, pasakysiu. 

— Nebūtinai. Šūktelkit, kad neišsisklaidytų ir mėtytų žuvis 
į valtelę. 

Tomas Hadsonas užlipo ant denio ir sušuko Rodžeriui, ką 
buvo sakęs Edis. Tasai pakėlė žeberklą ir pamojavo, atseit suprato. 

Vienoje rankoje nešinas pilnu bulvių puodu, kitoje laikyda- 
mas peilį, į kokpitą užlipo ir Edis. 

— Pasiimkit, pone Tomai, savo šautuvėlį, tą mažąjį, gerąjį, ir 
pabūkit ant denio, — pasakė jis. - Neramu man, ir gana. Nera- 
mu man, kad berniokai plaukioja per tokį potvynį. Juk atviras 
vandenynas - visai Čia pat. 

— Tai šaukim, kad grįžtų. 

— Nereikia. Gal man nervai išklebę, daugiau nieko. Blogai 
miegojau šiąnakt. Aš juos myliu kaip savo vaikus, ir man vel- 
niškai del jų neramu, — jis pastatė puodą su bulvėmis ant grin- 
dų. - Žinot, ką padarom? Paleiskit variklį, aš ištrauksiu inka- 
rą — plaukiam prie rifo ir nuleidžiam inkarą ten. Kai toks potvynis 
ir vėjas, apsigręšim laisvai. Plaukiam prie rifo. 

Tomas Hadsonas paleido pagrindinį variklį ir užlipęs ant 
tiltelio atsistojo prie vairo. Kol Edis traukė inkarą, Tomas Had- 
sonas žiūrėjo į žeberklininkus, kurie dabar jau visi buvo vande- 


ny, ir Deividas tuo metu išniro iš vandens su žuvimi, spurdan- 

čia ant aukštai iškelto žeberklo, ir Tomas Hadsonas girdėjo, kaip 
jis šaukia valtį. 

— Sukit tiesiai į rifą! — laikydamas inkarą, iš katerio priekio 
sušuko Edis. 

Tomas Hadsonas lėtai privairavo katerį prie pat rifo, maty- 
damas didžiulius rudus koralinius polipus, juodus jūros ežius 
ant smėlio ir nuo potvynio srovės banguojančias violetines jū- 
ros vėduokles. Edis išmetė inkarą, ir Tomas Hadsonas įjungė 
atbulinę pavarą. Kateris pasisuko, ir rifas nutolo į šalį. Edis lei- 
do lyną, kol jis įsitempė, Tomas Hadsonas išjungė variklį, ir ka- 
teris eme suptis vietoje. 

— Dabar jie bus mums ant akių, - tarė Edis, stovėdamas 
priekyje. - Negaliu, kai reikia nerimaut dėl šitų berniokų. Pilvą 
ima sukt. Jau ir taip su virškinimu blogai. 

— Aš čia pastovėsiu, pažiūrėsiu. 

— Paduodu jums šautuvą ir einu virt bulvelių. Berniokai 
juk, regis, mėgsta mūsiškas bulvių salotas, ar ne? 

— Dar kaip! Rodžeris irgi. Nepamažink tik kietai virtų kiau- 
šinių ir svogūnų. 

— Taikysiu, kad bulvės išvirtų gražios, nesukristų. Še, pra- 
šom šautuvą. 

Tomas Hadsonas paėmė sunkų ir sakytum beformį šautuvą 
apkirptu avikailiu pamuštame ir alyva sumirkytame dekle, kad 
šautuvas nuo drėgno oro nerūdytų. Jis ištraukė jį už buožės ir 
dėklą pakišo po tiltelio paklotu. Šautuvas buvo dabar jau už- 
draustas pardavinėti 6,5 mm kalibro manlicheris šenaueris su 
senoviškų 45 cm ilgumo vamzdžiu. Buožė ir sankabas nuo aly- 
vos ir trinties buvo nurudę it graikinio riešuto branduolys, o 
vamzdis, mėnesius zulinęsis balno dekle, blizgėjo it alyvuotas, 


be dėmelės rūdžių. Buožės dalis, kur prisispaudžia skruostas, 

buvo nusvidinta, ir atitraukęs spyną jis pamatė būgninę dėtuvę 
su sunkiais, pilvotais šoviniais, iš kurių kyšojo ilgų, plonų, pieštu- 
ko formos švininių kulkų viršūnėlės. 

Šautuvas buvo per geras laikyti kateryje, bet Tomui Hadso- 
nuijis taip patiko ir priminė tiek visokių atsitikimų, visokių žmo- 
nių ir visokių vietovių, kad jis mėgo turėti jį po ranka, be to, 
žinojo, kad laikomam trumpavilnio avikailio dekle, impregnuo- 
tame alyva, šautuvui sūrus oras nekenkia. Šautuvas, kaip sau 
nori, yra tam, kad šaudytum, galvojo jis, o ne tam, kad laiky- 
tum užkonservavęs dekle, o šitas šautuvas buvo tikrai geras, leng- 
va buvo iš jo šaudyti, lengva mokyti šaudymo kitą, ir jis buvo 
pravartus laive. Ne iš vieno savo turėto šautuvo Tomas Hadso- 
nas nebuvo šaudęs su tokiu pasitikėjimu savimi, ir taikydamasis 
iš arti, ir iš vidutinio nuotolio, tad dabar jis su malonumu ištraukė 
Jį iš dėklo ir atitraukė spyną, ir įstūmė į uoksą šovinį. 

Potvynis ir vėjelis katerio beveik nesupo, ir jis pakabino šau- 
tuvą už diržo ant vairo rankenos, kad būtų po ranka, ir atsigulė 
kniūbsčias ant pripučiamojo čiužinio. Degindamasis nugarą, 
jis žiūrėjo, kaip Rodžeris ir vaikai žuvauja. Jie nardė, vieni ilgiau, 
kiti trumpiau būdavo po vandeniu, iškišę galvas įkvėpdavo oro 
ir vėl panirdavo, ir kartais iškildavo su žuvimi ant žeberklo. 
Džozefas irklavo nuo vieno prie kito, nuiminėjo nuo žeberklų 
žuvis ir metė į valtelę. Jis girdėjo, kaip Džozefas šūkauja ir kva- 
toja, ir, Džozefui kratant ar traukiant nuo žeberklo žuvis ir mė- 
tant į šešėlį valtelės gale, Tomas Hadsonas mate ryškias žuvų 
spalvas: tai raudonas, tai raudonas su rudais taškeliais, tai rau- 
donai geltonas, tai geltonai dryžuotas. 

— Edi, būk geras, duok man ko išgert! — sušuko Tomas 
Hadsonas, pasilenkęs žemyn. 

- O ko pageidautumėt? — Edis iškišo galvą iš priekinio 
kokpito. Buvo užsimaukšlinęs seną fetrinę skrybėlę, apsivilkęs 

baltais marškiniais, akys nuo spiginančios saulės buvo pasruvu- 
sios krauju, ir Tomas Hadsonas pastebėjo, kad jis pasitepęs mer- 
kurochromu lūpas. 

— Kas burnai? — paklausė jis. 

— Vakar vakare truputį apsistumdėm. Tik dabar pasitepiau. 
Ar baisiai atrodau? 

— Kaip kokia užkampio kekše. 

— Tai velnias! - nusikeikė Edis. — Tepiausi patamsy, nežiū- 
rėdamas. Apčiuopom. Gal norėtumėt ko nors su kokoso pie- 
nu? Turiu kokosų. 

— Puiku. 

— Gal suplakt „Žaliąjį Aizeką“? 

— Gerai. Tegu bus „Aizekas“. 

Gulinčiam ant čiužinio Tomui Hadsonui galvą denge šešėlis 
nuo pakylos tiltelio priekyje, ties vairu, ir kai Edis atnešė į laiva- 
galį didelę stiklinę šalto gėrimo iš džino, citrinos sulčių, žalsvo 
kokoso pieno, ledo gabalėlių ir trupučio angosturos kartimo, 
nudažiusio visą stiklinę rožiška rūdžių spalva, jis stiklinę pasidė- 
jo šešėly, kad neištirptų ledas, kol pasidairys po jūrą. 

— Berniokams, atrodo, sekasi, — tarė Edis. — Pietums žuvies 
jau bus. 

— O prie žuvies ko? 

— Bulvių košės. Turiu ir pomidorų salotų. Bulvių salotos 
bus pradžiai. 

— Gerai šviečia. O su bulvių salotom kaip? 

— Dar bulvės, Tomai, neataušusios. 

— Megsti terliotis su puodais, tiesa, Edi? 

— Megstu, ir dar kaip! Mėgstu plaukiot kateriu ir mėgstu 
terliotis su puodais. O ko nemėgstu, tai skandalų, muštynių 
ir visokių nemalonių istorijų. 


— Bet tau neblogai sekasi į jas įsivelti. 

— Aš, Tomai, visada stengiuosi nesivelti į jokias istorijas. 
Kartais įsiveliu norom nenorom, bet stengiuosi nesivelti. 

— O kas ten atsitiko vakar vakare? 

— Nieko ypatinga. 

Jam nesinorėjo apie tai šnekėti. Jis nemėgo prisiminti ir se- 
nų laikų, kai nemalonių istorijų būdavo tiek ir tiek. 

— Na gerai. O ko dar bus valgyt? Berniukus reikia gerai 
penet. Jie, žinok, auga. 

— Namie iškepiau ir įsidėjau pyragą ir dar turiu ant ledo 
porą šviežių ananasų. Reikės juos supjaustyt. 

— Puiku. O kaip pataisysi žuvį? 

— Kaip kas pageidaus. Atrinksiu iš sugautųjų geriausias ir 
pataisysiu, kaip jie ir jūs, ir Rodžeris pageidausit. Deividas pa- 
smeigė didelę geltonuodegę. Buvo pasmeigęs ir kitą, bet ana 
nusprūdo. Na, bet šita stambi. Tik jis per toli nuplaukęs. Žuvis 
ant žeberklo, o Džo su valtele dar kažin kur link Edžio iriasi. 

Tomas Hadsonas pastatė stiklinę į šešėlį ir atsistojo. 

— Jėzau Jėzau! — suriko Edis. — Atplaukia! 

Link duobės rifo gale, kur kaukėtas berniukas laike iškėlęs 
virš vandens žuvį, tartum ruda valtelės burė jūros mėlynėje, ga- 
lingais, uodega vairuojamais, veržliais yriais skrosdamas vande- 
nį, plaukė aukštas trikampis pelekas. 

— Dievulėliau, Dievulėliau! — sudejavo Edis. — Kūjaryklis, 
velniai jį griebtų! O Jėzau Jėzau, Tomai! Dievulėliau! 

Veliau Tomas Hadsonas prisimindavo, kad didžiausią įspūdį 
jam padarė peleko didumas ir tai, kaip jis, nelyginant skalikas, 
lekiantis pėdsakais, sukinėjosi, suposi ir kaip nėrė į priekį skros- 
damas vandenį ir tuo pat metu tarytum vingiuodamas į šonus. 

Jis pakėlė šautuvą ir iššovė truputį į priekį nuo peleko. Išėjo 
perlekis, ir vanduo patiško kaip iš fontano, ir jis prisiminė, jog 


neišvalė vamzdžio. Pelekas vingiuodamas smigo į priekį. 

— Mesk jam tą prakeiktą žuvį! — suriko Edis Deividui ir 
nušoko į kokpitą. 

Tomas Hadsonas iššovė dar sykį, ir fontanėlis šįkart patiško 
užpakaly peleko. Pasidarė silpna paširdy, tarytum kas viduje būtų 
sugniaužęs ir smaugęs, ir jis iššovė dar sykį; nusitaikė kuo tiks- 
liau ir šalčiau, aiškiai suvokdamas, koks svarbus šitas šūvis; ir 
vandens fontanėlis patiško prieky peleko. Pelekas grėsmingai 
tebejudėjo pirmyn. Tomui Hadsonui buvo likęs vos vienas šūvis, 
atsarginių šovinių jis neturėjo, o ryklį, vis taip pat skrodžiantį 
vandenį, nuo berniuko beskyrė mažiau kaip trisdešimt metrų. 
Deividas, numovęs nuo žeberklo, laikė žuvį rankoje ir atsmau- 
kęs kaukę ant kaktos nenuleisdamas akių žiūrėjo į artėjantį ryklį. 

Tomas Hadsonas stengėsi atsipalaiduoti ir drauge susikaupti, 
stengėsi nekvėpuoti ir galvoti vien tik apie šūvį; spausti gaiduką 
ir taikytis per pirštą į priekį nuo peleko, kuris dabar vingiavo 
dar labiau negu pirma, — tik staiga išgirdo, kaip katerio vaira- 
galyje sutarške automatas, ir pamatė, kaip aplink peleką patiško 
vandens purslai. Vel sutarške trumpa serija, ir vanduo supur- 
slojo ties pačia peleko pašakne. Jis iššovė, ir tuo metu nutarškė 
dar viena serija, trumpa ir griežta, ir pelekas nuvirto į vandenį, 
vanduo užvirė, ir į paviršių iškilo neregėtai didelis baltapilvis 
kūjaryklis, toks didelis, kokio jis gyvenime nebuvo matęs, ir ėmė 
pašelusiai raitytis, plakdamas vandenį tarsi hidroplanas. Pilvas 
švietė begėdišku baltumu, metro pločio nasrai atrodė nelygi- 
nant apverstas šypsnys, ilgi ragai su akimis galuose, jam raitantis 
ir sūpuojantis ant vandens, išsikėtė į šonus, o Edžio automatas 
kapojo ir varpė kulkomis baltą jo pilvą, palikdamas ant jo juo- 
das dėmes, kurios prieš rykliui apsiverčiant ir nueinant į dugną 
spėjo parausti, ir Tomas Hadsonas matė, kaip jis grimzdamas 


vartaliojasi. 

— Varykit greičiau šen tuos vaikigalius! — išgirdo jis šaukiant 
Edį. - Žiūrėt daugiau nebegaliu! 

Rodžeris sparčiai plaukė pas Deividą, o Džozefas, įkėlęs į 
valtelę Endį, yrėsi link anų dviejų. 

— Velniai rautų! — tarė Edis. — Tai bent ryklėnas! Dėkui 
Dievui, kad užuodę grobį jie nors iškyla į paviršių. Dekui Die- 
vui! Visada jie, nevidonai, iškyla. Matėt, kaip jis plaukė? 

— Duok man dėžutę šovinių, — tarė Tomas Hadsonas. Jis 
visas drebėjo, o paširdį smelkė tuštuma. — Plaukit visi šen! — 
sušuko jis. Žuvautojai plaukiojo palei valtelę, ir Rodžeris pa- 
dėjo Deiviui įlipti į ją. 

— Dabar galėtų ir žuvaut, — tarė Edis. — Visi rykliai dabar 
supuls prie šito. Jis prišauks ryklius iš viso vandenyno. Ar matet, 
Tomai, kaip jis apsivertė ant nugaros, o paskui kad pradės rai- 
tytis? Dievuliau, tai ryklys! O berniukas, matėt, užsimojęs mest 
jam žuvelę? Deivas mano! Vaikiukas brangiausias! 

— Verčiau tegu grįžta į katerį. 

— Žinoma, tegu grįžta. Aš taip tik šneku. Grįš grįš. Tuoj 
grįš, nesijaudinkit. 

— Na ir baisu buvo! Iš kur tu ištraukei tą automatą? 

— Komisaras prikibo, kam laikau automatą, tai aš ir pasidė- 
jau jį katery, skrynelėj po gultu. 

— Šaudai tu meistriškai. 

— Kaip nešaudysi, po galais, kai ryklys baigia priplaukti prie 
Deivio, o tas vargšiukas sau ramutis laukia, pasiruošęs mest jam 
žuvelę? Ir žiūri tiesiai į ryklį. Perkūnėlis, daugiau tokio vaizdo 
gyvenime nenoriu pamatyti. 

Žuvautojai iš valtelės sulipo į katerį. Vaikai buvo šlapi ir la- 
bai susijaudinę, o Rodžeris sukrėstas. Jis priėjo ir paspaudė Edžiui 


ranką, ir Edis tarė: 

— Be reikalo mes jiems leidom plaukyt per tokį potvynį. 

Rodžeris palingavo galvą ir apkabino Edį. 

— Čia aš kaltas, — pasakė Edis. — Juk aš vietinis. O jūs — 
nečionykštis. Jūs čia niekuo dėtas. Kaltas, padariau klaidą. 

— Savo klaidą jūs labai gražiai ištaisėt, - pagyrė Rodžeris. 

— Ką jūs! —- pasake Edis. — Iš tokio nuotolio bet kas būtų 
pataikęs. 

— Tu jį matei, Deivai? — pagarbiai paklause Endrius. 

— Iš pradžių tik peleką. O paskui pamačiau visą, ir tada 
Edis jį pašovė, ir jis pasinėrė, o paskui iškilo aukštielninkas. 

Edis rankšluosčiu šluostė berniuką, ir Tomas Hadsonas ma- 
te, jog jo kojos, nugara ir pečiai tebėra pašiurpę. 

— Iškilo ir ėmė verstis ant nugaros! Pirmąkart tokį dalyką 
mačiau! — šūktelėjo Tomas. — Nieko panašaus kaip gyvas ne- 
buvau matęs! 

— Ir kažin ar kada bepamatysi, - pasakė jam tėvas. 

— Toksai svers bent pusę tonos, — tarė Edis. - Stambesnių ryk- 
lių vargu ar būna. Dievuliau, Rodžeri, jūs matet, koks jo pelekas? 

— Mačiau, - atsakė Rodžeris. 

— Kažin, mes jį ištrauktume? — paklausė Deividas. 

— Ištrauksi tu jį! - pasakė Edis. — Jis nusivartė velniai žino 
kur. Nugrimzdo į kokį pusantro šimto metrų gylį, ir dabar visas 
vandenynas jį doros. Visi dabar prie jo sulėks. 

— Gerai būtų ištraukus, - pasakė Deividas. 

— Tu, vaikeli, nusiramink. Visas tebesi pašiurpęs. 

— Ar labai išsigandai, Deivai? — paklausė Endrius. 

— Labai, — atsakė jam Deividas. 

— O ką tu būtum daręs? - itin pagarbiai paklausė Uomas. 

— Būčiau metęs jam žuvį, - atsakė Deividas, ir Tomas Had- 
sonas pastebėjo, kaip jo pečiai staiga iš naujo pašiurpo. — () 


paskui būčiau dūręs žeberklu į snukį. 

— Oh tu, velnias! - nusikeikė Edis ir nusisuko, neišleisdamas 
iš rankų rankšluosčio. - Ko norėtumėt išgerti, Rodžeri? 

— Nuodų kartais neturi? — paklausė jį Rodžeris. 

— Baik, Rodžeri, - pasakė Tomas Hadsonas. — Čia buvo 
mūsų visų atsakomybė. 

— Greičiau neatsakingumas. 

— Dabar jau po visam. 

— Na gerai. 

— Suplaksiu kokteilį su džinu, - pasake Edis. - Tomas kaip 
tik tuo metu gėrė džino kokteilį. 

— Mano kokteilis ten ir tebestovi. 

— Dabar jau bus išsivadėjęs, - pasakė Edis. - Suplaksiu šviežio. 

— Tu vyriškai laikeisi, Deivi, — didžiuodamasis broliuku, 
pagyrė Tomas. — Būtinai papasakosiu apie tave mokykloj ber- 
niokams. 

— Jie nepatikės, — pasakė Deividas. — Jeigu ir aš eisiu į tą 
pačią, nepasakok apie mane niekam. 

— Kodel? - paklausė [omas. 

— Pats nežinau, — atsakė Deividas. Ir staiga jis kaip mažas 
pravirko. — Aš pasiusčiau, jeigu netikėtų, kad taip buvo. 

Tomas Hadsonas pakėlė jį, ir Deividas prisiglaudė jam prie 
krūtinės, ir kiti berniukai nusigręžė, o Rodžeris nusuko akis. 
Paskui iš kambuzo išėjo Edis, nešinas trimis kokteilio stiklinė- 
mis, į vieną įkišęs nykšų. Tomas Hadsonas suprato, kad kam- 
buze jo spėta ir vėl išmesti. 

— Kas čia dabar tau, Deivai? — paklausė jis. 

— Nieko. 

— Tai gerai, - pasakė Edis. — Tokia šneka, rupūs miltai, man 
patinka. Lipk žemen, baik snarglėtis ir leisk tėvokui išgert. 

Deividas atsistojo šalia tevo išsitempęs. 


— O per atoslūgį žvejot čia galima? — paklausė jis Edį. 

— Per atoslūgį — ramiausiai, - atsake Edis. — Pasitaiko murenų, 
bet stambiųjų plėšikų nebūna. Per atoslūgį jiems čia per seklu. 

— Ar galėsim pažuvaut per atoslūgį, tėte? 

— Jeigu Edis leis. Čia viršininkas jis. 

— Ką jūs čia, Tomai, — pasakė Edis, baisiai laimingas: laime 
švietė merkurochromuotos lūpos, o krauju pasruvusios akys iš 
laimės spindėte spindėjo. — Tokiam, kuris su mano žaisliuku 
nebūtų pašovęs to nevidono ryklio, žaisliuką derėtų mest po 
velnių, kol neprisivirė košės. 

— Gražiai tu jį suvarpei, - pasakė Tomas Hadsonas. — Su- 
varpei kaip korį. Apsakyt nemoku, kaip gražiai tu jį suvarpei. 

— Nereikia nieko man sakyt, — atsiliepė Edis. — Iki karsto 
lentos nepamiršiu, kaip tas velnio išpera apsivertė aukštielnin- 
kas. Šlykštybė nematyta! 

Jie sėdėjo, laukdami priešpiečių, ir Tomas Hadsonas žiūrė- 
jo į Džozefą, nusiyrusį su valtele į tą vietą, kur nugrimzdo į dug- 
ną ryklys. Džozefas, persilenkęs per valtelės bortą, žiūrėjo pro 
vandens žiūroną. 

— Ar kas nors matyti? — šūktelėjo jam Tomas Hadsonas. 

— Per gilu, pone Tomai. Bus pagrimzdęs po rifu. Dabar ant 
paties dugno guli. 

— Kad taip nasrus jam išlupus! — tarė Tomas. - Išdžiovinai ir 
pakabinai ant sienos, a, tėte? 

— Man dar kas baisaus prisisapnuotų, — pasakė Endrius. — 
Gerai, kad ir neturėsim. 

— Tai bent būtų trofėjus! - nenustygo Tomas. - Tokį daik- 
telį nusinešus mokyklon! 

— Jei ir turėtume, tai jie priklausytų Deivui, - pasakė Endrius. 

— Ne Deivui, o Edžiui, - paprieštaravo Tomas. - O jis, jei 
paprašyčiau, atiduotų man. 


— Jis atiduotų Deivui, — pasakė Endrius. 

— Man regis, tu neskubek vel Iįst į vandenį, Deivai, — tarė 
Tomas Hadsonas. 

— Taigi negreit, po priešpiečių, — atsake Deividas. — Reikės 
sulaukt atoslūgio. 

— Aš kalbu apie povandeninę žūklę. 

— Edis sakė, kad galima. 

— Sakė tai sakė. Bet aš dar neatsigavau nuo ano išgąsčio. 

— Betgi Edis žino! 

— O gal vis dėlto neitum? Tegu tai bus kaip dovana man. 

— Gerai, tėte, jei tu nenori — neisiu. Bet man patinka po 
vandeniu. Nieko kita taip nemėgstu. O ir Edis sako... 

— Na gerai jau, - nusileido Tomas Hadsonas. — Be to, pra- 
šinėti dovanų nemandagu. 

— Tėte, tu ne taip supratai. Jei nenori, aš neisiu. Tik va Edis 
sakė, kad... 

— O murenos? Edis minėjo murenas. 

— Murenų,, teveli, visą laiką yra. Tu pats mane mokei mure- 
nų nebijoti, aiškinai, kaip su jom elgtis ir kaip jų saugotis, ir 
kokiose duobėse jos gyvena. 

— Na, aiškinau. Ir leidau plaukioti ryklio panosėj. 

— Mes juk visi, tėveli, ten plaukiojom. Kam tu save kaltini? 
Aš tiesiog per toli nuplaukiau ir nusmeigęs paleidau didelę gel- 
tonuodegę, ji sukruvino vandenį, o ryklys ir užuodė. 

— Atkūrė kaip skalikas, a? — tarė Tomas Hadsonas. Jis norė- 
jo atsikratyti jaudulio. - Man yra tekę matyt, kaip jie neria to- 
kiu baisiu greičiu. Vienas gyveno netoli nuo Signalinės uolos, 
tai jis šitaip atnerdavo, užuodęs jauką. Man baisiausiai gėda, 
kad aš jo nepašoviau. 

— Nedaug trūko, kad būtum pašovęs, tėti, - pasakė jaunasis 
Tomas. 


— Daug nedaug, o nepašoviau. 

— Jis būtų puolęs ne mane, tėti, — pasakė Deividas. —- Jam 
žuvis rūpėjo. 

— Būtų ir tave sutvarkęs, — pasakė Edis. Jis dengė stalą. — 
Klysti, vaikeli, — būtų ir tave griebęs: vanduo kruvinas, o nuo 
tavęs žuvim trenkia. Arklį, ir tą būtų griebęs. Bet ką būtų grie- 
bęs. Perkūnėlis, nebeminėk tu man jo. Vel reiks man gert. 

— Edi, - tarė Deividas. — O per atoslūgį tikrai nepavojinga? 

— Gali būt ramus. Jaugi sakiau. 

— Tu nori man kai ką žūtbūt įrodyt, ar ne? — paklause To- 
mas Hadsonas Deividą. Jis nusiramino ir nebežiūrėjo į jūrą. 
Suprato, kad Deividas elgiasi taip, kaip jam reikia, o kodėl — 
nesvarbu, ir jis suprato, kad pats elgiasi egoistiškai. 

— Aš, teveli, tik noriu pasakyt, kad žūklė man — viskas. () 
šiandien tokia graži diena, ir ką gali žinoti, gal kitąsyk bus vėjuota... 
— O beto, Edis sako... — pertraukė jį Tomas Hadsonas. 

— O be to, Edis sako... — nusišypsojo Deividas. 

— Edis sako: velniai jus parautų! Eikit valgyt, kol aš neišme- 
čiau visko už borto, — Edis rankose laike dubenį sų salotomis, 
medinę lekštę su rudai apkepusia žuvimi ir dubenį bulvių ko- 
šes. — Kur tas Džo? 

— Ieško ryklio. 

— Nenormalus! 

Kai Edis nulipo į kambuzą, o jaunasis Tomas perdavinėjo 
patiekalus, Endrius sukuždėjo tėvui į ausį: 

— Tėte, Edis — girtuoklis? 

Tomas Hadsonas dalijo šaltas bulvių salotas su marinatu, 
apibarstytu rupiai maltais juodaisiais pipirais. Jis buvo pamokęs 
Edį taisyti salotas taip, kaip, būdavo, taiso Paryžiuje, Lipo alaus 
bare, ir tai būdavo vienas skaniausių valgių, kuriais Edis vaišinda- 
vo kateryje. 

— Tu matei, kaip jis sušaudė ryklį? 

— Kaip nematysiu! 

— Girtuokliai taip nešaudo. 

Jis įdėjo salotų Endriui ir įsidėjo sau. 

— Aš todel klausiu, kad iš čia man matosi kambuzas, ir kol 
mes čia sėdim, jis jau bent aštuonis kartus užsivertė butelį. 

— Tai jo nuosavas butelis, — paaiškino Tomas Hadsonas ir 
dar įdėjo Endriui salotų. Endrius valgė kaip niekas sparčiai. Jis 
sakėsi to išmokęs mokykloj. - Neskubėk taip valgyt, Endi. Edis 
visada į katerį atsineša savo butelį. Beveik visi geri virėjai trupu- 
tį išgeria. O yra, kad išgeria ir nemažai. 

— Aš suskaičiavau aštuonis kartus. Pala! Užsivertė devintą. 

— Eik tu žinai kur, Endriau! - pasake Deividas. 

— Liaukitės, — nutildė abu Tomas Hadsonas. 

Čia įsiterpė jaunasis Tomas. 

— Nuostabus, puikus žmogus išgelbėjo tavo broliui gyvybę, 
o išgerė kokį gurkšnelį kitą, ir tu jį išsyk apšauki girtuokliu. Tau 
ne vieta tarp žmonių. 

— Niekuo aš jo neapšaukiau. Tik paklausiau tėtę, ar jis 
girtuoklis, ar ne. Aš prieš girtuoklius nenusistatęs. Man šiaip 
įdomu, kas girtuoklis, o kas ne. 

— Kai užsidirbsiu pinigų, pirmiausia nupirksiu Edžiui to jo 
gėrimo ir išgersiu su juo, — iškilmingai pasakė Tomas. 

— Ten dabar! — virš trapo pasirode Edžio galva su atsmaukta 
ant pakaušio fetrine skrybėle. Įdegusiame veide bolavo kaktos 
ruoželis, o iš merkurochromuotos burnos kyšojo cigaras. — Te- 
gu tik sugausiu geriant ką nors stipresnio už alų, tai prilupsiu, 
kad iki karsto lentos atsiminsit. Visus tris. Tik išsižiokit jūs man 
apie gėrimą. Ar dar norit košės? 

— Prašom atnešti, Edi, — paprašė jaunasis Tomas, ir Edis 


nulipo žemyn. 

— Dešimtas, — pasakė Endrius, žiūrėdamas į apačią. 

— Nutilk tu, kavaleriste, — sudraudė jį Tomas. — Negerbi 
tokio didžio žmogaus! 

— Valgyk dar žuvies, Deividai, - pasakė Tomas Hadsonas. 

— Kuri čia ta didžioji geltonuodegė? 

— Ta tikriausiai dar neiškepta. 

— Tai įsidėsiu geltonojo niurzglio. 

— Jie smarkiai salsteli. 

— Man rodos, kad jeigu valgai tą pačią dieną, tai žeberklu 
nusmeigti skanesni, nes jiems nuteka kraujas. 

— Teveli, galima, aš pakviesiu Edį išgerti su mumis? — pa- 
klausė Tomas. 

— Žinoma, - atsakė Tomas Hadsonas. 

— Jis jau gėrė su mumis. Neprisimeni? — įsiterpė Endrius. — 
Kai tik grįžom, tuoj ir gėrė. Prisimeni juk. 

— Teveli, galima, aš jį pakviesiu dar sykį su mumis išgerti ir 
pavalgyti? 

— Be abejo, — pasake Tomas Hadsonas. 

Jaunasis Tomas nulipo į apačią, ir Tomas Hadsonas išgirdo 
jį sakant: 

— Edi, tėtis sako, gal įsipiltumėt ko nors ir ateitumėt pas mus 
išgerti ir pavalgyti. 

— Ką jūs, Tomi! — atsakė Edis. — Dieną aš nevalgau. Tik 
pusryčius ir vakarienę. 

— Tai gal išgertumėt su mumis? 

— Kad aš jau truputį išmečiau, Tomi. 

— Tai gal išgersit su manim, o man duotumėt alaus? 

— O žinai, kad išgeriam, — pritarė Edis. Tomas Hadsonas 
išgirdo, kaip atsidarė ir užsidarė šaldytuvas. — Į jūsų sveikatą, 


Tomit. 


105 


Ernest Hemingway 


Tomas Hadsonas išgirdo, kaip canktelėjo du buteliai. Jis 
žvilgtelėjo į Rodžerį, tačiau Rodžeris žiūrėjo į jūrą. 

— Į jūsų sveikatą, Edi, — išgirdo jis Tomo žodžius. - Man 
didelė garbė gerti su jumis. 

— Ką jūs, Tomi! - atsakė jam Edis. — Tai man garbė gerti su 
jumis. Kaip man smagu! Ar matet, kaip aš nupyliau tą rykleną? 

— Kaip nematysiu, Edi! O gal vis delto užkąstumėt su mumis? 

— Ai ne, Tomi. Tikrai nenoriu. 

— Gal man pabūt su jumis, kad jums nereikėtų gerti vienam? 

— Ką jus, Tomi! Čia kažką painiojat. Aš galiu gert, galiu 
negert. Man tik rūpi truputį pavirėjauti ir užsidirbti duonos 
plutą. Savijauta mano ir taip puiki. Jūs matėt, kaip aš jį nupy- 
liau? Tikrai matėt? 

— Edi, gražesnio vaizdo kaip gyvas nebuvau matęs. Aš 
tik paklausiau jus, gal norėtumėt, kad kas palaikytų kompaniją, 
kad nesijaustumėt vienišas. 

— Kaip gyvas nesu jautęsis vienišas, — atsakė jam Edis. — 
Aš laimingas, o va nuo šito daikto — dar laimingesnis. 

— Vis tiek norėčiau pabūti su jumis, Edi. 

— Nereikia, Tomi. Jūsų vieta ten, viršuj. Eikit ir užneškit šitą 
dubenį su žuvimi. 

— Bet aš grįšiu ir pabūsiu su jumis, gerai? 

— Aš ne ligonis, Tomi. Jei sirgčiau, man būtų smagu, kad 
pabudėtumet prie manęs. Bet aš jaučiuosi puikiai kaip niekad. 

— Edi, ar jums tikrai užteks šito butelio? 

— Kur neužteks! Jei pristigsiu, pasiskolinsiu iš Rodžerio ar 
jūsų tėvuko. 

— Na, tai aš tada nešu žuvį, - pasake Tomas. — Man labai 
smagu girdėti, kad jūs gerai jaučiatės, Edi. Jei taip, tai puiku. 

Tomas užnešė į viršų lėkštę su geltonuodegėmis, geltonai- 


siais ir baltaisiais niurzgliais ir dėmėtaisiais gruperiais. Žuvys 

buvo rudos ir paskrudusios, jų šonuose buvo matyti gilūs tri- 
kampiai dūriai, kuriuose bolavo mėsa; jis ėmė perdavinėti 
lėkštę aplink stalą. 

— Edis labai dėkoja, bet jis jau gėręs, — pasakė jis. — Ir 
priešpiečių, sako, nevalgąs. Ar žuvis skani? 

— Nepaprastai, — atsakė jam Tomas Hadsonas. —- Prašom 
valgyti, — kreipėsi jis į Rodžerį. 

— Gerai, — atsakė Rodžeris. — Mėginsiu. 

— Jūs dar nevalgėt, pone Deivi? — paklausė Endrius. 


— Dar ne, Endi. Bet dabar valgysiu. 


VIII 


Naktų pabudęs Tomas Hadsonas girdedavo ramų miegančių 
vaikų alsavimą ir mėnesienoje matydavo gulinčius juos ir Rodžerį. 
Rodžeris dabar miegodavo kietai, beveik nekrūpčiodamas. 

Tomas Hadsonas buvo laimingas, kad jie visi pas jį vieši, ir 
vijo šalin mintį, jog po kurio laiko jie išvyks. Laimingas jis jautė- 
si ir prieš jiems atvykstant ir seniai mokėjo gyventi ir dirbti ne- 
kamuojamas nepakeliamos vienatvės; tačiau atvykus sūnums sa- 
visaugos dėlei susikurta gyvenimo tvarka pairo, ir dabar jis jau 
buvo spėjęs su tuo apsiprasti. Tame maloniai sutvarkytame gy- 
venime buvo valandų, skirtų įtemptai dirbti, buvo valandų bui- 
ties reikalams; kiekvienas daiktas buvo savo vietoje, gerai prižiū- 
rimas; buvo gera laukti, kada ateis laikas valgyti ir gerti, skaityti 
naujas knygas ir iš naujo skaityti daugelį senų knygų. Tokiame 
gyvenime gauti laikraštį būdavo įvykis, tačiau jį pristatinėjo ne 
taip reguliariai, kad nesulaukęs jaustumeis nuskriaustas. Buvo 
tame gyvenime ir daugel gudrybių, kurių vieniši žmonės grie- 


biasi savisaugos sumetimais ir kurių dėka netgi jaučiasi nevie- 

niši, jis buvo nusistatęs visokių taisyklių, be to, susidaręs visokių 
įpročių ir sąmoningai ar nesąmoningai jų laikydavosi. Tačiau 
sūnums atvažiavus su palengvėjimu liovėsi jų laikęsis. 

O vis dėlto sunku bus, galvojo jis, kai vėl reikės grįžti prie 
senos tvarkos. Jis labai gerai įsivaizdavo, kaip tai atrodys. Dalį 
dienos bus smagu, kad namuose tvarka, kad niekas savo šneko- 
mis netrukdo tau galvoti ir skaityti ir kad gali be žodžių žiūrėti 
į daiktus ir nekliudomas rimtai dirbti, o paskui, žinojo, prasidės 
vienatvė. Sūnūs dabar užėmė jo pasaulyje daug vietos, kuri jiems 
išvykus liks tuščia, ir del to kurį laiką bus sunku. 

Jo gyvenimo tvirtą pagrindą sudarė darbas, Golfo srovės ar- 
tumas ir salos buitis, ir tai padės ištverti. Nuo vienatvės gelbėjo 
visokios gudrybės, papročiai ir įpročiai, ir dabar jis žinojo, kad, 
vaikams išvykus, vienatvei atsivers didžiulė tuščia erdvė. Bet čia 
jau nieko nepaveiksi. Vis viena su laiku taip bus, o kadangi taip, 
tai išankstinis baiminimasis nieko gera neduos. 

Kol kas šią vasarą viskas klostėsi gerai ir labai laimingai. 
Visa, kas galėjo baigtis liūdnai, baigėsi gerai. Ir ne vien tokie 
dramatiški atsitikimai, kaip Rodžerio muštynės su tuo vyru 
prieplaukoje, galėjusios baigtis labai liūdnai, arba Deivido 
nuotykis su rykliu; gerai baigėsi ir daug visokių smulkių daly- 
kų. Laimė dažnai dvelkia nuoboduliu, galvojo jis atsibudęs 
naktį, tačiau taip atrodo todel, kad kai kurie tušti žmonės esti 
labai laimingi, o išmintingieji kartais nuodija gyvenimą ir sau, 
ir kitiems. Jam pačiam laimė niekada neatrodė nuobodi. Jis 
tikėjo, jog tam, kam lemta ją patirti, tai kaip niekas jaudinanti 
ir lyg sielvartas intensyvi būsena. Galbūt tat ir netiesa, tačiau 
jis jau seniai tuo tiki, 0 šią vasarą štai jau visą mėnesį jie gyvena 
laimingi, ir naktimis jis jau ilgedavosi buvusios laimės, nors ji 


dar nebuvo pasibaigusi. 

Jis tiek, kiek reikia, pažino gyvenimą vienatvėje ir pažino 
gyvenimą su mylinčiais ir mylimais žmonėmis. Jis visada mylėjo 
savo vaikus, tačiau tik dabar suvokė, kaip stipriai juos myli ir 
kaip negerai, kad gyvena atskirai nuo jų. Jam norėjosi, kad vai- 
kai visada gyventų su juo ir kad Tomo motina būtų jo žmona. 
Paskui jis pagalvojo, kad norėti to taip pat kvaila, kaip ir norėti, 
kad tau priklausytų viso pasaulio turtai, kuriais galėtum protin- 
gai naudotis, ar kad mokėtum piešti kaip Leonardas arba tapyti 
kaip Piteris Breigelis, ar kad tau priklausytų absoliuti veto teisė 
uždrausti visokiam blogiui ir kad sugebėtum neklystamai ir vi- 
sada teisingai nustatyti jį užgimstant ir užkirsti jam kelią taip 
lengvai, kaip spustelėdamas mygtuką, ir kad, be to, amžinai bū- 
tum sveikas ir amžinai gyventum, ir nesentum nei kūnu, nei 
dvasia. Taigi, kad taip būtų, galvojo jis šiąnakt. Tačiau viso to 
nebus, lygiai kaip negalėsi gyventi su savo vaikais; lygiai kaip 
nesulauksi grįžtant mylėto žmogaus, jeigu jis miręs ar pasitrau- 
kęs iš tavo gyvenimo. Šalia visų neįmanomų dalykų buvo ir įma- 
nomų, ir vienas iš jų — gebėjimas jausti, kada esi laimingas, ir 
džiaugtis laime, kol esi laimingas ir kol viskas klojasi gerai. Lai- 
mės pojūtį jam teikdavo daug kas. Tačiau dabar, šį mėnesį, ke- 
turi žmonės suteike jam tiek.džiaugsmo, kiek kadaise teikdavo 
bendravimas su vienu žmogumi, ir kol kas jis dar nebuvo paty- 
ręs sielvarto. Jokio sielvarto. 

Jis nesijaudino, kad neima miegas, ir prisiminė laikus, kai 
negalėdavo užmigti ir naktimis gulėdavo ir mąstydavo, kaip ne- 
teko visų trijų sūnų, ir keikdavo savo kvailumą. Jis galvodavo 
apie tai, kaip būdavo pasielgęs vien todėl, kad kitaip pasielgti 
negalėdavo, o gal jam tik atrodydavo, kad kitaip pasielgti nega- 
lima, ir, padaręs vieną pražūtingą klaidą, darydavo kitą, dar pra- 


žūtingesnę. Dabar visa tai buvo praeitis, ir jis dėl nieko nebe- 

sikrimto. Jo elgtasi kvailai, o kvailių jis pats nemėgo. Tačiau da- 
bar viskas praėję, o jo sūnūs čia, ir jie myli jį, jis myli juos. Ir kol 
kas to pakanka. 

Pasibuvę jie išvyks, ir vėl prasidės vienatvė. Bet tatai bus tik 
kelio etapas, ir jis baigsis, kai jie vel grįš. Būtų daug lengviau, jei 
pas jį padirbėti ir palaikyti kompanijos pasiliktų Rodžeris. T'a- 
čiau niekad nežinai, ką Rodžeris sumanys ar padarys. Jis nu- 
sišypsojo patamsyje, galvodamas apie Rodžerį. Paskui jam pa- 
gailo jo, bet pagalvojo, kad tai nedraugiška, nes Rodžeris 
nekenčia užuojautos, tad jis liovėsi jo gailėjęsis ir klausydamasis, 
kaip jie ramiai alsuoja, užmigo ir pats. 

Bet kai ant veido užslinko menesiena, Tomas Hadsonas vėl 
pabudo ir ėmė galvoti apie Rodžerį ir apie moteris, su kuriomis 
jis buvo turėjęs nemalonumų. Ir jis, ir Rodžeris buvo elgęsi su 
moterimis kvailai ir negražiai. Apie savąsias kvailystes galvoti jam 
nesinorėjo, todėl ėmė galvoti apie Rodžerio. 

Aš jo nesigailėsiu, galvojo jis, vadinasi, nesielgiu nedrau- 
giškai. Aš pats bedų esu patyręs užtektinai, todel nebus ne- 
draugiška, jei galvosiu apie Rodžerio bėdas. Mano bėdos kito- 
kios, kadangi aš tikrai mylėjau vieną vienintelę moterį ir ją 
praradau. Ir žinau kodėl. Bet apie tai — gana, nebegalvosiu, ir 
geriausia gal būtų negalvoti ir apie Rodžerį. Bet mėnesiena 
šiąnakt kaip paprastai neleido užmigti, ir jis ėmė galvoti apie 
Rodžerį, apie jo rimtas ir komiškas bėdas. 

Jis prisiminė paskutinę Rodžerio moterį, kurią Rodžeris bu- 
vo įsimylėjęs juodviem gyvenant Paryžiuje, ir prisiminė, kokia 
daili ir kokia dirbtine ji jam pasirode, kai Rodžeris atsivedė ją 
pas jį į studiją. Rodžeris neįžvelgė jokio jos dirbtinumo. Ji buvo 
dar viena jo iliuzija, ir jis eikvojo jai savo didžiulį ištikimybės 
talentą, kol abiem nebeliko kliūčių susituokti. O paskui, ne- 


praėjus ir menesiui, Rodžeriui staiga paaiškėjo visa teisybė apie 

tą moterį, teisybe, kurią žinojo visi jos geri pažįstami. Diena, kai 
jam atsivėrė akys, turėjo būti nelengva, tačiau tada, kai Rodžeris 
užėjo pas jį į studiją, jo jau ne pirmą dieną buvo žvelgta tiesai į 
akis. Jis kurį laiką apžiūrinėjo paveikslus ir labai protingai ir 
kritiškai juos apibūdino. O paskui pareiškė: 

„Aš tai Ejerz pasakiau, kad jos nevesiu ". 

„Gerai padarei, — atsakė Tomas Hadsonas. - Ar ji nustebo?“ 

„Ne itin. Jau buvom apie tai šnekėję. Veidmainė ji“. 

„Ką tu sakai, — tare Tomas Hadsonas. - Kuriuo atžvilgiu?“ 

„Visais. Kad ir iš kurios pusės žiūrėtum . 

„O aš maniau, ji tau patinka“. 

„Ne. Stengiausi ją pamegti. Tačiau veltui, neskaitant, tiesa, 
pačios pradžios. Buvau ją įsimylėjęs . 

„Ką reiškia — įsimylėjęs?“ 

„Pats turėtum žinoti . 

„Taip, - atsake Tomas Hadsonas. — Turėčiau žinoti“. 

„Tau ji nepatiko?“ 

„Ne. Negaliu, kokia bjauri “. 

„Tr kodėl nieko man nesakei?“ 

„Ji juk tavo simpatija. Be to, tu manęs neklausei“. 

„Žodžiu, aš atsisakiau. Ir nebesitrauksiu“. 

„Verčiau išsikraustytum kur nors“. 

„Ne, - atsakė jis. — Tegu jinai“. 

„Sakau, gal taip būtų paprasčiau . 

„Čia valia gyventi ir jai, ir man“. 

„Tas tai taip“, — pasakė Tomas Hadsonas. 

„Tau irgi yra tekę pasitraukt iš žaidimo, a?“ — paklausė 
Rodžeris. 

„Yra. Laimėti tuo nieko nelaimėsi. Tačiau bent gali pasi- 
traukt. Kodel tau nepakeitus guartier?“ 


„Man ir čia gerai . 

„Pagal formuluotę: je me trouve trės bien ici et je vous prie de 
me laisser tranguille !“. 

„Jos pradžia — je refuse de recevoir ma femme“, — pasakė 
Rodžeris. — Ir sakoma šitaip buzssier“. Bet mūsų atveju tai ne 
skyrybos. Mes tiesiog nutraukiame santykius“. 

„O ar tau nebus nemalonu matytis su ja?“ 

„Ne. Ją matydamas ir girdėdamas, aš tik greičiau išsigydysiu“. 

„O jai kaip gyvent?“ 

„Ką nors sukombinuos. Per pastaruosius ketverius metus 
kombinuot paprato . 

„Per penkerius“, — pataise Tomas Hadsonas. 

„Pirmaisiais metais ji kažin ar kombinavo . 

„Geriau būtų tau išsikrausčius, - pasakė Tomas Hadsonas. — 
Jei manai, kad ji pirmaisiais metais nekombinavo, tai geriau 
spruk ir kuo toliau“. 

„Ji moka rašyt labai įtikinamus laiškus. Jei išvažiuočiau, bū- 
tų dar blogiau. Ne. Liksiu čia ir imsiu ūžti. Šitaip aš galutinai 
išsigydysiu“. 

Išsiskyręs Paryžiuje su ta moterimi, Rodžeris ėmė ūžu, kaip 
reikiant ūžti. Jis juokėsi iš tos istorijos ir šaipėsi pats iš savęs; ta- 
čiau širdies gilumoje niršo, kad taip apsikvailino, ir ėmė negai- 
lestingai niokoti ir žudyti savąjį ištikimybės talentą — geriausią 
savo talentą greta dailininko ir rašytojo talento ir greta įvairių 
puikių dvasinių ir fizinių savybių. Ėmęs ūžti, jis pasidarė nege- 
ras visiems, O ypač sau, ir jis pats tą suprato ir nebegalėjo apsi- 
kęsti, ir su didžiausiu malonumu griovė šventovės kolonas. Ta 
šventovė buvo labai graži ir stipriai suręsta, ir savyje tokią šven- 


tovę ne taip lengva sugriauti. Bet jis dėjo visas pastangas. 


! Man čia labai gera, ir prašom duoti man ramybę (pranc. ). 
“ Aš atsisakau priimti savo žmoną (pranc. ). 


* Teismo vykdytojui (pranc. ). 

Vėliau jis turėjo iš eilės tris merginas, su kuriomis Tomas 
Hadsonas geriausiu atveju galėjo būti mandagus, bet ne dau- 
giau, o paskutiniąsias dvi buvo galima pateisinti nebent pa- 
našumu į pirmąją. O pirmąją įsitaisė tuoj po tos, su kuria išsi- 
skyrė, ir Rodžeriui ji buvo per prastos markės, tačiau vėliau 
padarė labai sekmingą karjerą ir lovoje, ir už miegamojo ribų, 
ir Amerikoje nugriebė gerą kąsnį trečio ar ketvirto pagal didu- 
mą kapitalo, o už kito tokio pat kapitalo savininko ištekėjo. Va- 
dinosi ji Tanisė, ir Tomas Hadsonas prisiminė, kaip, išgirdęs jos 
vardą, Rodžeris krūpteldavo, o pats jo niekad netardavo; nie- 
kas negirdėjo, kad jis būtų jį kada ištaręs. Jis vadindavo ją Did- 
kekše. Buvo ji juodaplauke, švelniaodė tartum jaunutė, išpuo- 
selėta, subriliai nuodėminga Cenčių giminės atžala. Morale ji 
nesiskyrė nuo dulkių siurblio, o siela - nuo totalizatoriaus, tu- 
rėjo dailią figūrą ir tąjį gražų nuodėmingą veidą ir pravaikščio- 
jo su Rodžeriu lygiai tiek laiko, kiek jai reikėjo pasirengti pir- 
mam solidžiam gyvenimo šuoliui. 

Ji buvo pirma Rodžerį metusi moteris, ir tatai jį taip pavei- 
ke, kad jis susirado dar dvi, kurios buvo panašios į ją kaip sese- 
rys. Tiktai šias abi jis pats paliko, paliko tikrąja žodžio prasme, ir 
Tomui Hadsonui atrode, kad tatai padėjo jam atsigauti; bet ne 
kažin kiek. 

Tikriausiai yra mandagesnių ir gražesnių būdų mesti mote- 
rims, negu paprasčiausiai, be jokių barnių ir skandalų, restorane 
„21“ atsiprašius išeiti į tualetą ir nebegrįžti. Bet, pasak Rodžerio, 
sąskaitas jis visada apmokėdavęs ir jam esą malonu prisimint, 
kaip paskutinį kartą pažvelgus ji sėdėjo viena kampe prie staliu- 
ko, tokioje jai tinkančioje ir patinkančioje aplinkoje. 

Antrąją jis ketino palikti Srork, jos pamėgtame restorane, 
bet pabūgo, kad tai gali nepatikti ponui Bilingsliui, o jis kaip 


tik norėjo iš pono Bilingslio skolintis pinigų. 

„Ir kur tu ją palikai?“— paklausė jį Tomas Hadsonas. 

— El Morocco. Dabar amžinai prisiminsiu ją sėdinčią tarp 
seržantukų. £/ Morocco jai irgi patinka, — pasakė jis. — Bet jos 
širdis, man regis, priklauso „Naujokų salei“. 

Paskui jis susidėjo su tokios apgaulingos išvaizdos moterimi, 
kokių Tomas Hadsonas mažai buvo pažinojęs. Išvaizda ji griežtai 
skyrėsi nuo anų trijų Cenčių ar Parko aveniu Bordžų. Atrodė 
labai sveikatinga, turėjo rusvus plaukus ir ilgas dailias kojas, la- 
bai gražią figūrą ir gyvą, protingą veidą. Nors ir ne gražuolė, iš 
veido buvo gražesnė už daugumą moterų. Be to, jos buvo gražios 
akys. Iš pirmo žvilgsnio ji atrodė protinga, meili ir patraukli ir 
buvo paskutinė girtuokle. Visai prasigėrusi ji nebuvo ir pažiū- 
reti neatrodė alkoholike. Tačiau gėrė ji be perstojo. Kas tikras 
girtuoklis, paprastai lengva atspėti iš akių, ir Rodžeriui ėmus 
gerti, akys tuoj išduodavo. Tačiau šios merginos, Katlinos, akys 
buvo nuostabiai gražios, rusvos, derančios prie rusvų plaukų ir 
nosį bei skruostus nubėrusių smulkių strazdanelių, sveikatos ir 
gero būdo liudytojų; ir iš jos akių nieko negalėjai išskaityti. Iš 
išvaizdos ji atrodė tikra buriuotoja ar sveikatinga kaimietė, ir 
atrodė, jog ji labai laiminga. O iš tiesų ji buvo girtuoklė. Jos 
kelias vedė nežinia kur, 1r Rodžeris ją truputį palydėjo tuo keliu. 

Tačiau vieną rytą Niujorke jis atėjo pas Tomą Hadsoną į 
studiją, ir jo kairės rankos plaštaka buvo apdeginta cigaretėmis. 
Tartum kas būtų į jo ranką nelyginant į stalo viršų gesinęs 
nuorūkas. 

„Šit kas jai vakar šovė į galvą, — pasakė jis. - Jodo neturi? 
Nesinorėjo eit tokiam į vaistinę . 

„Kas ta 717“ 

„Katlina. Sveikatingasis gamtos vaikas . 


„Ir tu leidaisi!“ 

„Jai buvo smagu, o juk mūsų pareiga stengtis, kad mote- 
rims būtų smagu . 

„Ranka smarkokai apdeginta“. 

„Ne taip jau baisiai. Bet dabar aš kuriam laikui iš čia iš- 
važiuosiu“. 

„Nuo savęs vis tiek nepabėgsi 

„Taip. Tačiau galima pabėgti nuo daugelio pažįstamų 

„Ir kur žadi patraukti?“ 

„Išvažiuosiu kuriam laikui į Vakarus“. 

„Geografine terapija nuo savo ligos neišsigydysi'. 

„Teisybe. Bet sveikai pagyventi ir rimtai padirbėti —- nepa- 
kenks. Metęs gerti gal pasveiksiu, gal ne. Tačiau gėrimas tai 
tikrai nė velnio nepadeda“. 

„Na ir mauk sau. Gal nori į mano rančą?“ 

„Ji dar tavo?“ 

„Iš dalies . 

„O ar nieko, jeigu aš ten apsigyvenčiau?“ 

„Gyvenk sveikas, - atsakė jam Tomas Hadsonas. — Bet iki 
pavasario ten bus sunkoka, o ir pavasarį ne pyragai“. 

„Ir gerai, kad ne pyragai, — pareiškė Rodžeris. — Atversiu 
naują gyvenimo lapą“. 

„Kiek jau tų naujų lapų esi atvertęs?“ 

„Daugiau, negu reikia, — atsakė Rodžeris. — Ir nėr čia ko 
man prikaišiot . 

Taigi jis ir vel ketina atversti naują lapą, ir kažin kas iš to išeis 
šį kartą? Nejaugi jis mano, kad, švaistęs savo talentą ir rašęs pa- 
gal užsakymą ir pagal pelną garantuojantį modelį, jis sugebės 
rašyti gerai ir teisingai? Visa, ką kuria dailininkas ar rašytojas, 
yra mokymasis ir rengimasis sukurti vienintelį tikrą savo kūrinį. 


Rodžeris eikvojo, prievartavo ir švaistė savo talentą. Bet gal jam 

pakaks vitališkumo ir mąstysenos savarankiškumo pradėti viską 
iš naujo? Bet kuris talentingas rašytojas, jeigu jis sąžiningas, gali 
parašyti vieną gerą romaną, galvojo Tomas Hadsonas. Tačiau 
visą tą laiką, kai reikėjo rengtis didžiajam viso gyvenimo kūri- 
niui, Rodžeris savo talentą švaiste niekams, ir kas žino, ar visai jo 
neiššvaistė? Apie meistriškumą nėra ir kalbos, pagalvojo jis. Keis- 
ta, kad kai kas linkęs ignoruoti, niekinti arba nevertinti meist- 
riškumo, net jei ta nepagarba tera tik poza, — ir drauge tikėtis, 
kad prireikus ir rankos, ir smegenys bus meistro rankos ir sme- 
genys. Meistriškumo neatstos niekas, tarė sau Tomas Hadso- 
nas. Niekas neatstos ir talento, ir nei talentas, nei meistriškumas 
nelaikomi šventoje taurėje. Talentas — tavyje. Jis tavo širdyje ir 
galvoje, ir kiekvienoje ląstelėje. Tas pats ir su meistriškumu, svarstė 
jis. Tai ne koks įnagių komplektas, su kuriuo esi įgudęs dirbti. 

Dailininkams geriau, pagalvojo jis, nes mes turime daugiau 
darbo priemonių. Mums lengviau, nes savo darbą dirbame ran- 
komis, ir mūsų įgytas meistriškumas - konkretus ir apčiuopia- 
mas. O štai Rodžeriui dabar prireiks to, ką jis atbukino, sugadi- 
no, nupigino, — ir visa tai tėra vien jo galvoje. Bet sielos gilumoje 
jis turi kažką švaraus, sveiko ir gražaus. Gražu — būdamas rašyto- 
jas, turėčiau labai atsargiai vartoti šį žodį, pagalvojo jis. Tačiau 
tatai viena iš jo charakterio sudėtinių dalių, ir jeigu jis mokėtų 
rašyti taip, kaip prieplaukoje mušėsi, sukurtų žiaurokų, tačiau 
labai gerų dalykų. O dar geresnių dalykų sukurtų, jei protautų 
taip sveikai, kaip protavo po muštynių. 

Menulio šviesa nuslinko nuo Tomo Hadsono lovos galvū- 
galio, ir po truputį jis liovėsi galvojęs apie Rodžerį. Galvok ne- 
galvojęs — kas iš to? Gal parašys, gal ne - kaip bus, taip. Būtų 
puiku, jei parašytų. Kad galėčiau kuo padėti! O gal ir galėsiu, 


tarė sau jis ir užsnūdo. 

IX 


Saulės pažadintas Tomas Hadsonas nuėjo į paplūdimį, paplau- 
kiojo, o paskui, kol kiti dar buvo nesukilę, papusryčiavo. Edis 
pasakė manąs, kad vėjas bus visai silpnas, o gal ir visai vėjo nebus. 
Žūklės įrankiai esą paruošti kateryje, ir jis pasiuntęs vaiką jauko. 

Tomas Hadsonas paklausė, ar jis patikrinęs valą, kadangi jie 
jau senokai buvo plaukę gaudyti stambių žuvų, ir Edis atsakė, 
jog patikrinęs ir visą nebetikusį išmetęs. Jis pridūrė, kad gerai 
būtų gavus kiek trisdešimt šešių gijų ir kuo daugiau dvidešimt 
keturių gijų valo, ir Tomas Hadsonas pažadėjo tuo pasirūpinti. 
O kol kas Edis vietoj išmestųjų valo gabalų buvo pridurstęs 
užtektinai gero valo, ir abi didžiosios ritės buvo pilnos. Be to, jis 
buvo nuvalęs ir pasmailinęs visus didžiuosius kablius ir patikri- 
nęs visus pavadėlius bei sukučius. 

— Kada tu ir spėjai? 

— Ogi naktį nemiegojau, dursčiau, — atsake jis. —- O paskui 
dar sutvarkiau naująjį tinklaitį. Mėnulis, velnias, neleido užmigt. 

— Tavęs irgi mėnesienoj miegas neima? 

— Nė pradet, kad tave pypkis! - keiktelėjo Edis. 

— Kaip sakai, Edi, ar labai nesveika miegot, kai mėnesiena 
duoda į veidą? 

— Taip seni žmonės sako. Nežinau. Aš bent visados jaučiuos 
prastai. 

— Kaip regis, ar pagausim šiandien ką? 

— Nėr žinios. Šituo metų laiku pasitaiko baisingų žuvų. 
Duositės iki Aizeko švyturio? | 

— Berniokai prašosi ten. 

— Tai reikia išplaukt tuoj po pusryčių. Priešpiečiams nežadu 


nieko nei virt, nei kept. Turiu moliuskų mišrainės, bulvių salo- 

tų, alaus, dar sutepsiu sumuštinių. Turim kumpio, kurio aną- 
kart atgabeno žuvies surinkėjų botas, be to, turiu gūžinių salo- 
tų, o iš prieskonių — garstyčių ir čatnio. Vaikams garstyčios gal 
nepakenks? 

— Nemanau, kad pakenktų. 

— Mums, kai buvau mažas, garstyčių neduodavo. Čatnis ir- 
gi skanu! Nevalgot su sumuštiniais? 

— Ne. 

— Kai jums pirmąkart atsiuntė, neturėjau supratimo, kas tai 
per daiktas, ir užsitepiau vietoj marmelado. Skanumėlis velniškas! 
Dabar kartais pridedu į avižinę košę. 

— Gal, sakau, kurią dieną pataisytum kerio'? 

— Kitu reisu žadėjo atvežt avino koją. Per porą kartų ir su- 
valgysim, o gal ir iš karto, kai Tomas su Endrium taip kerta, o 
kas liks, bus keriui. 

— Puiku. Ko iš manęs reiketų prieš išplaukiant į jūrą? 

— Nieko, Tomai. Tiktai žadinkit, tegu jie keliasi. Gal su- 
plakt kokio gėrimo? Šiandien nedirbar. Galit išmest kokį stiklą. 

— Išgersiu per pusryčius butelį šalto alučio. 

— Geras dalykas praplaut gerklę. 

— Ar Džo jau čia? 

— Ne. Išėjo ieškot to berniūkščio, kur pasiunčiau jauko. 
Tuoj paduosiu pusrytį. 

— Ne, einu, patikrinsiu katerį. 

— Nėra reikalo. Eikit į vidų, išgersit butelį alaus, paskaitysit 
laikraštį. Katery tvarkele, net blizga. Tuoj nešu pusryų. 

Pusryčiams buvo sūdytos kapotos mėsos kepsnys su kiaušiniu, 


baltos kavos ir didelė stiklinė atšaldytų greipfrutų sulčių. To- 


' Padažas iš mėsos, žuvies, vaisių ar daržovių su geltonuoju imbieru ir kitais 
aštriais prieskoniais. 

mas Hadsonas neparagavo nei kavos, nei sulčių, o užgėrė keps- 
nį buteliu šaltutėlio Heineken alaus. 

— Padėsiu sultis šaltai, berniokams tegu bus, — pasakė Edis. — 
Neblogai iš anksto ryto šitokio alučio maktelėt, ką? 

— Taip nesunku ir prasigert, ar ne, Edi? 

— Jūs neprasigersit. Jūs per daug mėgstat darbą. 

— Bet vis dėlto išgėrus rytą velniškai puiki savijauta. 

— Kur nebus puiki! O dar tokio alučio! 

— Bet išgėrus darbas nebeitų. 

— Jūs juk šiandien nedirbat, ko jums jaudintis? Baikit gert, 
atnešiu kitą. 

— Nereikta. Gana vieno. 

Jie išplaukė iš įlankos devintą, prasidėjus atoslūgiui. Tomas 
Hadsonas stovėjo ant tiltelio prie vairo ir vedė katerį per seklu- 
mą tiesiai link tamsios Golfo srovės. Vanduo buvo ramus ir toks 
skaidrus, kad aiškiai buvo matyti dugnas penkiasdešimties met- 
rų gelmėje, buvo matyti sroves nulenktos jūrų vėduoklės; dug- 
nas, nors ir miglotai, buvo matyti dar ir septyniasdešimties met- 
rų gilumoje, o paskui gylis padidėjo, vanduo patamsėjo, ir jie 
pasijuto įplaukę į tamsius srovės vandenis. 

— Atrodo, tėte, bus graži diena, — pasakė Tomas. — Regis, 
nebloga vieta čia. 

— Vieta čia gera. Žiūrėk, kaip sukas pakraščiu verpetėliai. 

— Ar čia vanduo ne toks pat kaip prieš mūsų namą? 

— Būna ir toks pat. Dabar atoslūgis, ir srovė nuo įlankos 
žiočių nutolusi. Ten, žiūrėk, kur kranto linija tiesi, srovė arčiau. 

— Ten vanduo toks pat mėlynas kaip ir šičia. O kodėl Golfo 
vanduo toks mėlynas? 

— Tankumas vandens kitoks. Stačiai visai kitoks vanduo. 


— Bet tamsesnis jis ir todėl, kad ten giliau. 

— Tik žiūrint iš viršaus. Nuo planktono jis kitur kone vio- 
letinis. 

— Kodel? 

— Matyt, todėl, kad jis mėlyną spalvą atmiešia raudona. 
Raudonąją jūrą, girdėjau, taip vadina todėl, kad nuo plankto- 
no ji raudona raudona. Jo ten tiršta. 

— Tau patiko Raudonojoj jūroj, tėte? 

— Nepaprastai. Buvo baisiai karšta, bet niekur kitur ne- 
mačiau tokių gražių rifų, o musonų laike ten knibžda žuvies. 
Tau, Tomai, ten patiktų. 

— Aš apie ją skaičiau prancūziškai dvi pono de Montredo 
knygas. Abi labai įdomios. Jis buvo vergų pirklys. Ne šiuolai- 
kinių „baltųjų vergių“, o senovės vergų pirklys. Jis pono Deivio 
bičiulis. 

— Žinau, - atsakė Tomas Hadsonas. — Aš su juo irgi pa- 
Žįstamas. 

— Ponas Deivis man pasakojo, kaip ponas de Monfredas sy- 
kį grįžo iš savo prekybinių kelionių ir, važinėdamasis kur su da- 
ma, liepdavo vairuotojui pakelti taksi viršų ir nurodinedavo, 
kur važiuoti, žiūrėdamas į žvaigždes. Sakysim, jie dabar Santar- 
vės aikštėj ir nori nuvažiuot į Šv. Magdalenos bažnyčią. Tai jis 
nesakydavo taksistui trumpai drūtai, kad važiuotų į Šv. Magda- 
lenos bažnyčią ar kad važiuotų skersai Santarvės aikštę, o paskui 
Karališkąja gatve taip, kaip darytum tu, tėte, ar aš. Ponas de 
Monfredas kelią į Šv. Magdalenos bažnyčią rasdavo pagal Šiau- 
rės žvaigždę. 

— Aš šito nebuvau girdėjęs, — pasakė Tomas Hadsonas. — 
Tačiau esu girdėjęs apie jį daug kitokių anekdotų. 

— Gan sudėtinga šitaip važinėt po Paryžių, tiesa? Ponas Dei- 


vis vienu metu irgi norėjo drauge su ponu de Monfredu užsi- 

imti vergų prekyba, bet kažkas sukliudė. Nebeprisimenu kas. 
A, prisiminiau. Ponas de Monfredas metė vergų prekybą ir ėmė 
prekiauti opiumu. Taip, taip. 

— O ponas Deivis opiumo prekyba nepanoro užsiimt? 

— Ne. Prisimenu, sakė, geriau tegu opiumu prekiauja ponai 
de Kvinsis ir Kokto. Sake, kad jiems tas taip sekasi, kad būtų 
negražu kišti koją. Šito jo pasakymo aš taip ir nesupratau. Tėte, 
tu man visada paaiškini, ko nesuprantu, bet kai aš klausinėju ir 
klausinėju, tai labai trukdosi pokalbis, todėl aš nutariau kai ku- 
riuos nesuprantamus dalykus įsiminti ir paklausti kada nors ki- 
tą kartą. Cia ir bus vienas tokių dalykų. 

— Jų tikriausiai susikaupė nemažai. 

— Šimtai. O gal ir tūkstančiai. Kai kuriuos aš po truputį 
išsiaiškinu pats. Bet šio to reikės klausti tave. Šiemet mokykloj 
galėsiu susirašyt visus tokius dalykus ir panaudot anglų kalbos 
rašinyje. Kai kurie tokiam rašiniui labai tiks. 

— Tau patinka eit į mokyklą, Tomai? 

„— Patinka nepatinka, o reikia. Kažin ar kam patinka, ypač 
jeigu esi matęs kitokio gyvenimo, tiesa? 

— Nežinau. Aš mokyklos stačiai nekenčiau. 

— Ar ir meno mokykloj tau nepatiko? 

— Nepatiko. Man patiko mokytis piešti, bet nepatiko mo- 
kyklinė tvarka. 

— O man - nieko, - pasakė Tomas. - Bet kai žmogus pagy- 
veni tarp tokių vyrų kaip ponas Džoisas, ponas Paskenas, tu ar 
ponas Deivis, tai moksladraugiai atrodo tikri geltonsnapiai. 

— Bet tu ten nenuobodžiauji, ką? 

— Tai jau ne! Turiu daug draugų ir mėgstu sportuoti, tik ne 
su kamuoliu, ir daug mokausi. Bet tokio gyvenimo, tėte, visa- 


verčiu nepavadinsi. 

— Man irgi taip atrodydavo, - pasake Tomas Hadsonas. — 
O tu stenkis jį kaip nors pajvairint. 

— Aš taip ir darau. Stengiuosi, kiek leidžia mokyklos tvarka, 
jį pajvairint, bet vis tiek jis gana ribotas. 

Tomas Hadsonas pažvelgė už laivo vairagalio, kur lygiu 
jūros paviršiumi bėgo ribantis kilvaterio takelis ir, panirdami 
ir šokčiodami per bangeles, kurias kateris kėlė lygiame vande- 
nyje, neatstodami sekė nuo autrigerių nutįsę du jaukai. Dei- 
vidas ir Endrius sėdėjo žūklės krėsluose, laikydami meškery- 
kočius. Tomas Hadsonas matė jų nugaras. Jie buvo nusisukę į 
vairagalį ir stebėjo jaukus. Jis pažvelgė tolyn ir pamatė keletą 
šokinejančių skumbrių; tai po vieną, tai po porą jos šaudė iš 
vandens ir vėl krito atgal, ir vanduo beveik nesuraibuliuoda- 
vo, kai jos, blizgančios nuo saulės, iškildavo ir beveik neplekšte- 
lėdamos niurkteldavo sunkiomis galvomis žemyn į vandenį. 

— Žuvis! — išgirdo Tomas Hadsonas sūnaus Tomo balsą. — 
Žuvis! Žuvis! Ana, kyla aukštyn, tavo pusėj, Deivai! Žiūrėk, 
žiūrėk! 

Tomas Hadsonas matė, kaip smarkiai kunkuliuoja vanduo, 
bet pačios žuvies nesimatė. Deividas, įstatęs meškerykočio stor- 
galį į lizdą, žiūrėjo į drabužių gnybtuku suspaustą valą. Tomas 
Hadsonas pamatė, kaip valas ilgu palaidu lanku nukrito nuo 
autrigerio, tačiau vandenyje įsitempė ir vyniodamasis ėmė aštriu 
kampu pjauti vandenį. 

— Užkirsk, Deivai! Stipriai užkirsk! — nuo trapo suriko Edis. 

— Užkirsk, Deivai! Na užkirsk, užkirsk! - maldaute maldavo 
Endrius. 

— Parylėk, — atsake Deividas. — Susitvarkysiu pats. 

Jis dar nebuvo užkirtęs, ir valas tokiu pačiu kampu slydo 


nuo sulinkusio meškerykočio, kurį berniukas laikė abiem ran- 

kom, leisdamas valui vyniotis. Tomas Hadsonas išjungė varik- 
lius, ir kateris dabar palengvėle sukosi vietoje. 

— Užkirsk gi, užkirsk! - maldavo Endrius. - Arba duok, aš. 

Tačiau Deividas tiktai įsitempęs laikė meškerykotį ir sekė 
valą, kuris slydo tuo pačiu kampu. Stabdį buvo atleidęs. 

— Čia, tėte, kardžuvė, — tarė jis, nepakeldamas galvos. - Ma- 
čiau, kai griebė jauką, jos kardą. 

— Dievaž? — paklausė Endrius. - Ohoho! 

— Man rodos, dabar pats laikas užkirsti, — tarė Rodžeris, 
atsistojęs šalia berniuko. Jis buvo atlenkęs krėslo atlošą ir segė 
prie ritės dirželius. —- Užkirsk, Deivai, ir užkirsk taip, kad būtų 
užkirsta! 

— Sakot, jau gana leist? — paklausė Deividas. — O gal ji tiktai 
laiko kablį žiomenyse ir plaukia sau? 

— Tai ir užkirsk, nelauk, kol išspjaus. 

Deividas įsispyrė, dešine užveržė stabdį ir stipriai trūktelėjo 
didžiulį svorį kitame valo gale. Paskui užkirto dar sykį ir dar 
sykį, lanku sulenkdamas meškerykotį. Tačiau valas slydo kaip 
slydęs. Berniuko pastangos nepadarė žuviai jokio įspūdžio. 

— Užkirsk dar, Deivai, — mokė Rodžeris. — Įvaryk kablį kuo 
giliau. 

Deividas dar sykį iš visų jėgų užkirto, ir valas ėmė vyniotis 
nuo ritės zyzdamas, o meškerykotis sulinko taip, kad berniukas 
jį vos išlaikė. 

— Ačiū Dievui, — dievobaimingai tarė jis. — Dabar tai jau, 
atrodo, užkirtau. 

— Atleisk truputį stabdį, - patarė jam Rodžeris. - Suk žuviai 
iš paskos, Tomai, ir stebėk valą. 

— Klausau: sukti žuviai iš paskos ir stebėti valą, — pakartojo 


Tomas Hadsonas. - Jautiesi gerai, Deivai? 

— Puikiausiai, tėveli! - atsakė Deivas. — Tai kad aš ją pagaučiau! 

Tomas Hadsonas apsuko katerį taip, kad vairagalis liko be- 
veik toje pačioje vietoje. Valas baigė nusivynioti nuo ritės, ir 
Tomas Hadsonas paleido katerį žuviai iš paskos. 

— Užversk stabdį ir bandyk vyniot valą, - pasakė Rodžeris. — 
Pradek ją vedžiot, Deivai. 

Deividas ėmė kilsčiodamas ir nuleidinėdamas meškerykotį 
vynioti valą ant ritės, kilsčiojo ir vyniojo ritmingai it automatas, 
ir prisuko ant ritės storokai valo. 

— Iš mūsų dar niekas nesam pagavę kardžuvės, — tarė Endrius. 

— Nešnekek tu apie ją, gerai? - supyko Deividas. - Nešne- 
kek visai. 

— Nebešneku, - atsake Endrius. - Nuo tos akimirkos, kai ji 
užkibo, aš meldžiuos, kad tik tau pasisektų. 

— Kaip sakai, neperpleš kablys jai žiomenų? — sukuždėjo 
Tomas tėvui, kuris laikė vairą ir žiūrėjo į vairagalį, stebėdamas 
baltą valą, nuožulniai smingantį tamsiau vandeniu. 

— Reikia manyr, atlaikys. Deivas ne toks stiprus, kad išplėštų 
jai nasrus. 

— Kažin ką padaryčiau, kad mes ją sugautume, — tarė T'o- 
mas. — Kažin ką! Bet ko galėčiau atsisakyti. Su bet kokiom sąly- 
gom sutikčiau. Atnešk jam, Endi, vandens. 

— Aš turiu, — pasakė Edis. — Vaikeli brangus, Deivai, ne- 
paleisk tu jos! 

— Arčiau nebereikia! — šūktelėjo Rodžeris. Jis buvo patyręs 
žvejys, ir laive juodu su Tomu Hadsonu suprasdavo vienas kitą 
iš pusės žodžio. 

— Atsuksiu jai vairagalį! —- atsišaukė Tomas Hadsonas ir taip 
švelniai ir lengvai apsuko katerį, kad vairagalis vos vos tesujudi- 


no vandens paviršių. 

Žuvis dabar nėrė gilyn, ir Tomas Hadsonas labai lėtai palei- 
do katerį atpakalią, kad kiek galint susilpnintų valo įtampą. Bet 
kateriui vos pastebimai pasistūmėjus atgal, paskui žuvį, valas su 
visų meškerykočio galu smigo į vandenį statmenai, ir valas niro 
į vandenį trūkčiodamas ir plėšdamas meškerykotį Deividui iš 
rankų. Tomas Hadsonas truputį pavarė katerį į priekį, kad va- 
las nesileistų taip statmenai į vandenį. Jis žinojo, kaip vargina 
tokia padėtis nugaros raumenis, tačiau reikėjo saugoti, kad neišsi- 
vyniotų visas valas. 

— Jeigu stabdį dar paveršiu, trūks valas, — tarė Deividas. — 
Ką ji dabar darys, pone Deivi? 

— Ners gilyn tol, kol tu ją sustabdysi, — atsake Rodžeris. — 
Arba pati sustos. Tada bandyk ją pakylet. 

Valas vyniojosi ir niro į vandenį, vyniojosi ir niro į vandenį. 
Meškerykotis sulinko taip, kad, atrodė, lūš, valas įsitempė lyg 
violončelės styga, o ritė buvo bemaž tuščia. 

— Ką daryti, tete? 

— Nieko. Tu viską darai kaip reikiant. 

— O ji nesileis iki dugno? 

— Nėr čia jokio dugno, —- pasake jam Rodžeris. 

— Laikyk ją, Deivi, laikyk, — tare Edis. - Nusibos, ir išplauks 
viršun. 

— Negaliu, kaip mane priveike šitie diržai, - tarė Deividas. — 
Baisiai pjauna pečius. 

— Nori, aš perimsiu, — pasisiūlė Endrius. 

— Eik sau, kvaily, — atsakė Deividas. - Na pasakiau, kad pjau- 
na — ir kas? Ir tegu pjauna, labai tai man. 

— Pamėgink jį apjuost plačiuoju diržu, — šūktelėjo nuo 
tiltelio Tomas Hadsonas Edžiui. — Jei dirželiai per ilgi, per- 


rišk valu. 

Edis apjuose Deividą per juosmenį plačiu, su pamušalu, 
diržu ir storu valu pririšo prie ritės žiedus gale dirželių išilgai 
plačiojo diržo. 

— O, dabar daug lengviau, - tarė Deividas. - Labai ačiū, Edi. 

— Dabar tu ją laikysi ne tik pečiais, bet ir nugara, - pasakė 
jam Edis. 

— Bet kad jau baigiasi valas, — tare Deividas. — Ko ji, velnias, 
neria ir neria gilyn? 

— Tomai! - šūktelėjo Edis. — Pavaryk truputį į šiaurės vaka- 
rus. Man regis, ji suka į tą pusę. 

Tomas Hadsonas pasuko šturvalą ir lengvai, lėtai ir lengvai 
pavarė katerį į atvirą jūrą. Priekyje geltonavo jūros dumblių 
salelė, ant jos tupėjo paukštis, ir vanduo buvo toks ramus, mė- 
lynas ir skaidrus, kad gelmėje buvo matyti tarsi prizmėje lūž- 
tantys šviesos ruožai. 

— Na matai, — tarė Deividui Edis. - Nebesivynioja. 

Meškerės aukščiau pakelti berniukas nepajėgė, tačiau valas 
nebetrūkčiojo ir nebeniro į vandenį. Jis tebebuvo taip pat įtemp- 
tas kaip ir pirma, ir ant ritės nebebuvo likę ir pusšimčio metrų. 
Tačiau jis nebesivyniojo. Deividas laikė žuvį, o kateris sekė jai iš 
paskos. "Tomas Hadsonas matė, kaip vos ne statmenai sminga į 
mėlyną gelmę baltas valas, lėtai lėtai judant kateriui, kurio va- 
rikliai dirbo taip tyliai, kad net nebuvo girdėti. 

— Matai, Deivai, jinai nusileido, kiek jai reikėjo, o dabar 
plaukia, kur jai reikia. Netrukus bus galima iš jos atimt valo. 

Įdegusi berniuko nugara buvo sukumpusi, meškerykotis su- 
linkęs, valas lėtai pjovė vandenį, kateris lėtai slinko vandens pa- 
viršiumi, o puskilometrio gilumoje plaukė didžiulė žuvis. Kiras 
pakilo nuo dumblių salelės ir pasuko katerio link. Jis paskraide 
virš Tomo Hadsono galvos, o tada nulekė link kitos geltonų 


dumblių salelės. 

— Pamėgink pavyniot, — patarė berniukui Rodžeris. — Jei 
gali ją išturėt, tai galėsi ir kiek kilstelėt. 

— Pavaryk dar truputelį į priekį! —- šūktelėjo Edis, ir Tomas 
Hadsonas kaip begalėdamas švelniau pavarė katerį pirmyn. 

Deividas kelė kėlė, tačiau meškerykotis tik labiau sulinko, o 
valas labiau įsitempe. Atrodė, lyg jo gale kabotų inkaras. 

— Nieko, Deivi, nenusimink, — tarė jam Rodžeris. — Pakylėsi 
paskui. Kaip savijauta? 

— Puiki, — atsake Deividas. — Su šituo diržu man labai gerai. 

— Kaip atrodo, išturėsi? — paklausė Endrius. 

— Nustok tu, - atsakė Deividas. - Edi, gal duotumėt gurkšne- 
lį vandens? 

— Kur aš jį padėjau? — paklausė Edis. - Maryrt, būsiu išpylęs. 

— Aš atnešiu, — tarė Endrius ir nubėgo žemyn. 

— Iš manęs, Deivai, nieko nereikia? — paklausė Tomas. — 
Einu į viršų, nesimaišysiu po kojų. 

— Ne, Tomai, nereikia nieko. Kad ją galas, kas čia yra, kad aš 
jos nepakeliu? 

— Tai baisiai didelė žuvis, Deivai, — tarė jam Rodžeris. — 
Jėga jos nepaimsi. Ją reikia palengva vesti, reikia įtikinėti, kad 
plauktų ten, kur tu nori. 

— Jūs man sakykit, ką daryt, ir aš mirsiu, bet padarysiu, — 
pasakė Deividas. — Aš pasikliauju jumis. 

— Nešnekėk apie mirtį, — pasake Rodžeris. — Nedera taip 
šnekėt. 

— Aš rimtai, — atsakė Deividas. — Aš tikrai taip galvoju. 

Jaunasis Tomas užlipo ant tiltelio pas tėvą. Juodu žiūrėjo 
žemyn, į Deividą, susilenkusį, prikinkytą prie žuvies, ir į šalia jo 
stovintį Rodžerį, ir krėslą laikant Edį. Endrius prinešė Deividui 
prie lūpų stiklinę su vandeniu. Deividas gurkštelėjo ir išspjovė. 


— Užpilk man ant rankų, Endi, a? - paprašė jis. 

— Kaip sakai, tėte, jis išturės? — pusbalsiu paklausė Tomas tėvą. 

— Šita žuvis ne jo jėgoms. 

— Man baisu, — pasake Tomas. - Aš myliu Deividą ir ne- 
noriu, kad kažkoks žuvėgalis jį pribaigtų. 

— Nenorim šito niekas — nei aš, nei Rodžeris, nei Edis. 

— Mums reikia atidžiai žiūrėt. Jeigu jis visiškai nusilps, tegu 
arba ponas Deivis perima iš jo žuvį, arba tu perimk. 

— Iki to dar toli. 

— Bet tu nepažįsti jo taip, kaip mes. Jis mirs, bet jos nepaleis. 

— Nesijaudink, Tomai. 

— Kad negaliu, - atsake Tomas. — Aš vienintelis iš mūsų 
amžinai jaudinuos. Gal su laiku praeis. 

— Aš, tavim dėtas, kol kas nesijaudinčiau, —- pasakė Tomas 
Hadsonas. 

— Bet, tėveli, kaip Deividas, toks mažiukas, ištrauks tokią 
žuvį? Jis savo gyvenime nėra sugavęs didesnes už buržuvę ar 
seriolą. 

— Žuvis vienąkart pavargs. Juk ji ant kablio. 

— Tačiau kokia baisinga! — pasakė Tomas. — O Deividas 
pririštas prie jos tiek pat, kiek ji prie Deivido. Tikras stebuklas 
būtų, jei Deivas ją ištrauktų. Verčiau ji būtų užkibus tau arba 
ponui Deiviui. 

— Deivas kol kas laikosi vyriškai. 

Jie be paliovos stūmėsi tolyn, į jūros pusę, ir vanduo buvo 
toks pat lygus lygutelis. Vis dažniau violetiniame vandenyje pa- 
sitaikydavo nuo saulės išgeltusių dumblių, ir kartais lėtai slen- 
kantis įtemptas valas užkabindavo dumblių salelę, ir tuomet Edis 
pasilenkdavo ir nuimdavo prie valo prikibusius dumblius. Kai 
jis kartą šitaip pasilenkęs per komingsą traukė nuo valo ir metė 


šalin geltonus dumblius, Tomas Hadsonas, žiūrėdamas į raukšle- 

tą raudonai įdegusį jo sprandą ir seną fetrinę skrybėlę, išgirdo, 
kaip jis sako Deivui: 

— Ji, Deivi, faktiškai tempia mūsų katerį ant buksyro. Ji kuo 
tolyn, tuo labyn įvargsta. 

— Ber ir mane vargina, — pasakė Deividas. 

— Galvytės nesopa? — paklausė Edis. 

— Ne. 

— Uždėk jam kepurę, — pasakė Rodžeris. 

— Nereikia man kepurės, pone Deivi. Geriau sušlapinkit 
plaukus. 

Edis pasemė kibirėlį jūros vandens ir iš saujos rūpestingai 
sudrekino berniukui galvą, pirštais nušukavo nuo akių plaukus. 

— Jei pradės sopet galvytę, pasakyk, — tarė jis jam. 

— Nieko man neskauda, - atsakė Deividas. — Sakykit, ką 
daryt toliau, pone Deivi. 

— Pamėgink pavyniot valo, - pasake Rodžeris. 

Deividas tampe tampė, bet nepakylėjo žuvies nė per pirštą. 

— Na nieko. Pataupyk jėgas, — tarė jam Rodžeris. O paskui 
Edžiui: - Sušlapink ir uždėk jam kepurę. Jokio vėjelio, velniškai 
karšta. 

Edis pamirke kibirelyje su jūros vandeniu kepurę ilgu prie- 
kakčiu ir uždėjo Deivui ant galvos. 

— Atsiprašau, vanduo sūrus į akis teka. Labai graužia. 

— Tuoj praplausiu gėlu, — tare Edis. - Duokit man nosinę, 
Rodžeri. O tu, Endi, eik, atnešk ledo vandens. 

Įsiręžęs, įsispyręs kojomis, berniukas iš visų jėgų stengėsi 
atlaikyti didžiulį svorį, o kateris tuo metu lėtai slinko į atvirą 
jūrą. Vakarų pusėje ramus vandens paviršius suraibuliavo nuo 
būrio skumbrių ar tunų, ir tenai susišaukdamos ėmė rinktis 


žuvėdros. Tačiau žuvų būrys nunerė gilyn, ir žuvėdros nutū- 


129 


Ernest Hemingway 


pė ant ramaus vandens, laukdamos vėl pasirodant žuvų. Edis 
nušluostė berniukui veidą, pamirkė nosinę stiklinėje ledo van- 
dens ir apšluostė Deividui sprandą. Tada atvėsino jam riešus, 
o paskui, vėl sumirkęs ledo vandenyje, išgręžė nosinę Deivi- 
dui ant sprando. 

— Jeigu pradės sopėt galvytę, pasakyk, — priminė jam Edis. — 
Tai nebus pralaimėjimas. Protingai padarytum, ir tiek. Vėjo nėr, 
tai šutina kaip puode. 

— Man visai gerai, - atsakė Deividas. - Tik pečius labai skau- 
da ir rankas, o daugiau nieko. 

— Tai nieko tokio, - pasakė Edis. — Greičiau vyru pasidary- 
si. Mes tik nenorim, kad patrūktum ar kad saulės smūgis trenktų. 

— Ką ji toliau darys, pone Deivi? — perdžiūvusiu balsu 
paklausė Deividas. 

— Tikriausiai tą patį, ką ir dabar. O gal pradės sukt ratu. 
O gal iškils į paviršių. 

— Negerai, kad ji iš karto taip giliai nunėrė ir dabar per 
mažai valo jai pavairuoti, - tarė Tomas Hadsonas Rodžeriui. 

— Svarbiausia, kad Deivas ją suturėjo, — pasakė Rodžeris. — 
Netrukus žuvis pakeis taktiką. Tada mes ją pamankštinsim. Pa- 
bandyk dar kilstelt, Deivai. 

Deivas pabandė, tačiau nė kiek nepakėlė. 

— Ji iškils, Deivai, — tarė Edis. — Pamatysi. Dar kiek, ir paju- 
si, kad nebetempia. Burnos prasiskalaut nenori? 

Deivas linktelėjo galva. Jis jau gaudė kvapą. 

— Išspjauk, — pasakė Edis. — Nugurk tik trupučiuką, — jis 
atsisuko į Rodžerį. — Lygiai valanda, — tarė jis. —- Galvytei, Dei- 
vi, nieko? 

Berniukas pakrate galvą. 


— Kaip tau atrodo, tėte? — paklausė tėvą Tomas. — Atvirai! 

— Man regis, jis laikos kaip reikalas, — atsakė tėvas. — Edis 
prižiūrės, kad jam nieko neatsitiktų. 

— Aš irgi taip manau, — pritarė Tomas. —- Bet man norėtųsi 
kuo nors padėt. Einu, nunešiu Edžiui ko išgert. 

— Tai, būk geras, ir man. 

— Mielai. Nunešiu ir ponui Deiviui. 

— Kažin ar jis norės. 

— Paklausiu. 

— Timptelek, Deivi, dar, - sušnibždėjo Rodžeris, ir berniukas, 
abiem rankom suspaudėęs ritę, iš visų jėgų pabandė kilstelėti. 

— Truputį ir atkovojai, — tare Rodžeris. - Užvyniok ir pa- 
bandyk pakylėt dar kiek. 

Štai kada prasidėjo tikras susirėmimas. Pirma Deividas tik- 
tai laike žuvį, kuri, kateriui sekant iš paskos, plauke tolyn į jūrą. 
Dabar jis turėjo pakylėti žuvį, atitiesti meškerykotį ir, palengva 
Jį nuleisdamas, užvynioti ant ritės atkovotą valą. 

— Neskubėk, - mokė jį Rodžeris. - Nesiplėšyk. Dirbk vienodai. 

Berniukas tarsi gyvas svertas lankstėsi žemyn, o paskui, kelda- 
mas, kaip ilgas lošėsi atgal ir lenkdamasis dešine spėriai suko ritę. 

— Deividas — žvejys gražu pažiūrėti, - tarė Tomas. — Žvejoja 
jis nuo mažens, bet nežinojau, kad moka žvejoti taip puikiai. Jis 
dažnai šaiposi iš savęs, kad nemoka sportuoti. Bet pažiūrėk, koks 
jis dabar! 

— Bala nematė to sporto, - pasakė Tomas Hadsonas. - Ką, 
Rodžeri, sakai? 

— Pavaryk mažumytį pirmyn! - atsišaukė Rodžeris. 

— Klausau: mažumytį pirmyn, —- pakartojo Tomas Hadso- 
nas ir, kateriui pasislinkus į priekį, Deividas lenkdamasis užvy- 
niojo jau daugiau valo. 


— Tu irgi nemėgsti sporto, tėte? — paklausė Tomas. 

— Kadaise mėgau. Net labai. Bet dabar nebe. 

— Man patinka tenisas ir fechtavimas, — pasakė Tomas. - O 
nemėgstu žaidimų su kamuoliu. Tikriausiai todel, kad augau 
Europoj. Iš Deivido, esu tikras, jei tik jis norėtų, išeitų puikus 
fechtuotojas — tokią galvą turi! Bet jis nenori mokytis. Jam rūpi 
tik skaityti, žuvauti, šaudyti ir daryti blizges. Lauke jis šaudo 
geriau už Endį. O kokias gražias blizges daro! Aš neįkyrėjau, 
tete, savo šnekomis? 

— Ką tu, Tomai, ne. 

Laikydamasis už tiltelio turėklo jis, kaip ir tėvas, žiūrėjo į 
vairagalį, ir tevas uždėjo jam ant peties ranką. Petys buvo drus- 
kuotas nuo jūros vandens, kuriuo berniokai laistėsi katerio vai- 
ragalyje prieš užkimbant žuviai. Druska buvo labai smulki, ir 
petys atrode tartum smėlėtas. 

— Matai, žiūrėdamas į Deividą, aš labai nervinuos, todėl šne- 
ku, kad negalvočiau apie jį. Nieko taip nenoriu — kad tik Deivi- 
das ištrauktų šitą žuvį, 

— Žuvis velniškai didelė. Palauk, pats pamatysi. 

— Mačiau sykį tokią, kai mudu su tavim prieš kažkiek metų 
žvejojom. Buvo pavėrusi ant kardo mūsų skumbrę ir iššokusi 
išspjovė kablį. Didumas neapsakomas — ji man paskui sapnuo- 
davos. Einu, pataisysiu ko išgert. 

— Nėr ko skuba, - pasakė jam tėvas. 

Deividas savo sukamajame žūklės krėsle su nulenkta atkalte, 
įsispyręs kojomis į vairagalio grindis, ir rankomis, ir nugara, ir 
sprandu, ir šlaunimis kėlė žuvį; paskui lenkėsi, vyniojo ant ritės 
valą ir vel kėlė. Pamažu, tačiau be atvangos, ant ritės prisideda- 
vo po tris, po penkis, po septynis centimetrus valo. 

— Ar galvytei nieko? — paklausė jį Edis, už ranktūrių prilai- 
kydamas kreslą, kad nesisukiotų. 

Deividas linktelėjo. Edis uždėjo ranką berniukui ant galvos 
ir pačiupinėjo kepurę. 

— Drėgna dar, — tarė jis. — Na ir duodi, Deivi, tu garo 
šitai žuviai. Varai kaip užsuktas. 

— Traukt lengviau, negu laikyt, - tuo pačiu sausu balsu pa- 
sakė Deividas. 

— Žinia, kad lengviau, — atsakė jam Edis. — Šiaip ar taip, 
reikalai pajudėjo. Pirma tik nugarą tau plėšė, daugiau nieko. 

— Tik nepersitempk, - tarė Rodžeris. - Dabar tu dirbi nuo- 
stabiai, Deivai. 

— O kai iškils — dursim žeberklu? — paklausė Endrius. 

— Nekranksėk tu čia, būk geras! — atreže Deividas. 

— Aš juk nieko bloga nepasakiau. 

— Nagi nutilk, Endi, geruoju prašau. Nepyk. 

Endrius keturpėsčias užlipo ant tiltelio. Jis dėvėjo kepurę 
ilgu priekakčiu, tačiau tėvas vis vien pastebėjo, kad jo akys su- 
drėkusios, ir berniukas nusisuko, kad tėvas nematytų, kaip vir- 
pa lūpos. 

— Tu nieko bloga nepasakei, - tarė jam Tomas Hadsonas. 

Endrius atsiliepė neatsigręždamas. 

— Jei nutrūks, sakys, aš kaltas, — kartelio kupinu balsu ati- 
tarė jis. — O aš tik padėti norėjau - kad viskas būtų po ranka, 
ko reikia. 

— Deivas nervinasi, ir tai suprantama, — pasakė jam tėvas. — 
Bet jis vis dėlto stengiasi tvardytis. 

— Suprantu, - pasakė Endrius. - Jis kovoja su šita žuvimi ne 
blogiau už poną Deivį. Man tik skaudu, kad jis negerai apie 
mane pagalvojo. 

— Didelei žuviai užkibus, daug kas suirzta. O Deivui čia juk 


pirmoji. 

— O štai tu ir ponas Deivis nervų niekad neparodot. 

— Ne visada mes tokie buvom. Kai mokėmės gaudyti 
didžiąsias žuvis, būdavo, kad ir nervindavomės, ir pykdavom, ir 
prikaišiodavom vienas kitam. Baisu, kuo mes pavirsdavom. 

— Tikrai? 

— Taip, taip, tikrai. Kaip mes kamuodavomės ir elgdavomės — 
lyg visas pasaulis būtų prieš mus nusistatęs. Ir tai suprantama. 
O savitvardos ir sveiko proto įgauni vėliau, pramokęs. Pradė- 
jom tvardytis, nes matėm, kad pykdami ir nervindamiesi nesu- 
gebam su didelėmis žuvimis susitvarkyti. O jei ir susitvarkom, 
tai džiaugsmo iš to mažai. O nesivaldydavom mes baisiai: ir ner- 
vindavomės, ir širsdavom, ir bardavomės, ir džiaugsmo iš to būda- 
vo mažai. Todel dabar, gaudydami didelę žuvį, mes elgiamės san- 
tūriai. Apsitarėm ir nusprendėm: kad ir kas - būsim mandagūs. 

— Aš irgi būsiu mandagus, —- pasakė Endrius. — Tik su Dei- 
vu kartais mandagiai neišeina. Tėveli, kaip sakai, ar jis iš tikrųjų 
gali ištraukt tą žuvį? Čia ne sapnas ar kas panašaus? 

— Nešnekėkim apie tai. 

— Aš vel ką nors ne taip pasakiau? 

— Ne. Tik tiek, kad tokios šnekos esą prišaukia nelaimę. 
Seni žvejai taip sako. Iš kur jie tą ištraukė, nežinau. 

— Pasistengsiu nešneket. 

— Prašom, tėte, — tarė Tomas, iš apačios duodamas stiklinę, 
apvyniotą trilinku popieriniu rankšluosčiu, kuris — kad netirp- 
tų ledas — buvo prispaustas prie stiklo gumine juostele. — Pri- 
dėjau citrinos sulčių, kartimo, o cukraus — ne kiek. Tau taip 
gerai? Ar sutaisyt kaip kitaip? 

— Bus gerai. Kokoso pieno pylei? 

— Pyliau, o Edžiui nunešiau viskio. Ponas Deivis gert nieko 


nenori. Tu būsi čia, Endi? 

— Ne, lipu žemyn. 

Tomas užlipo ant tiltelio, o Endrius nusileido žemyn. 

Pažvelgęs už katerio vairagalio, Tomas Hadsonas pamatė, 
kad valo nuožulnumas mažėja. 

— Rodžeri, dėmesio! — sušuko jis. — Atrodo, kyla. 

— Kyla! — suriko Edis. Jis irgi buvo pastebėjęs valo nuožul- 
numą mažėjant. — Žiūrėkit šturvalą! 

Tomas Hadsonas pasižiūrėjo žemyn, ar daug ant ritės valo 
manevrui. Valo nebuvo prisukta nė ketvirtis, o jam bežiūrint jis 
staiga zyzdamas ėmė vyniotis nuo ritės. Edis sušuko: 

— Atgal, Tomai, duok atgal! Kyla, velnio išpera. Mums 
neužteks apsisukti valo. 

Tomas Hadsonas paleido katerį atpakalią, tuo pat metu suk- 
damas vairagalį tolstančiam valui tiesiai įkandin. 

— Aukščiau kotą! — paliepė Deividui Rodžeris. — Ir neleisk 
nulenkti! - o Tomui Hadsonui: — Dar atgal, dar atgal, I'omai. 
Štai taip. Varyk jai visąlaik iš paskos. 

Ir tuomet už vairagalio, daugiau į dešinio borto pusę, lygus 
vandens paviršius plyšo, ir iš jo, atrode, be galo lėtai iškilo si- 
dabriškai žvilganti tamsiai melyna žuvis, neįtikėtinai ilga ir stam- 
bi, iškilo ir sakytum pakibo ore, ir galiausiai pūkštelėjo atgal, 
aukštai ištekšdama baltą vandenį. 

— Ohoho, tai bent! —- sušuko Deividas. - Matet?! 

— Vien kardas sulig manim didumo, - su baimingu susižavė- 
jimu pasakė Endrius. 

— O graži kokia! — gėrėjosi Tomas. - Daug gražesnė už tą, 
kur man sapnuodavos. 

— Leisk jai iš paskos, - pasakė Tomui Hadsonui Rodžeris. O 
Deividui: —- Pavyniok dabar palaido valo. Ji išplaukė iš giliai, ir 
atsirado gerokas galas palaido valo, tad gali šiek tiek suvyniot. 

Kateris buvo privijęs žuvį tiek, kad valas nebesivyniojo nuo 
ritės, ir dabar Deividas tik traukė, lankstėsi ir suko ritę, ir valas, 
berniukui iš visų jėgų sukant rankenėlę, straipsnis po straipsnio 
vyniojosi ant ritės. 

— Truputį lėčiau, — tarė Rodžeris. - Kad nepraplauktume 
Virš jos. 

— Šita velnio išpera svers arti pusės tonos, — tarė Edis. — Vy- 
niok, vaikeli, vyniok palaidą valą. 

Vandens paviršius ten, kur buvo iššokus žuvis, plytėjo lygus 
ir tuščias, tik platėdamas tebetolo nuo tos vietos ratilas. 

— Matei, tėte, kiek ji vandens šokdama išmetė? — paklausė 
Tomas tėvą. - Lyg jūra būtų sprogus. 

— O tu matei, kaip ji lėtai lėtai iškilo, Tomai? Matei, kokia ji 
mėlyna, taip nuostabiai sidabruota? 

— Kardas irgi melynas, — pasake Tomas. — Visas viršus me- 
lynas. Ar tikrai ji svers pusę tonos, Edi? — sušuko jis, pasilenkęs 
žemyn. 

— Man regis, svers. Iš akies nepasakysi. Bet svert turėtų 
nemažai. 

— Suvyniok, Deivi, kuo daugiau valo, kol palaidas, — tarė 
jam Rodžeris. — Tau gerai einas. 

Berniukas ir vėl it automatas vijo valą, didžiuliu lanku plū- 
duriuojantį vandenyje, o kateris lėtai, vos pastebimai slinko at- 
pakalias. 

— O dabar ką ji darys? - paklausė tėvą Tomas. 

Tomas Hadsonas stebėjo valo nuožulnumą vandenyje ir gal- 
vojo, kad dabar saugiausia būtų paplaukėti truputį į priekį, 
tačiau jis žinojo, kiek rūpesčio kilo Rodžeriui, kai buvo išsivy- 
niojęs kone visas valas. Tereikėjo žuviai dar patraukti, ir būtų 


nuvyniojus nuo ritės visą valą ir nutrūkus, ir dabar Rodžeris 

norėjo, naudodamasis proga, sudaryti jo atsargą. Žiūrėdamas į 
valą, Tomas Hadsonas pastebėjo, kad Deividas prisukęs beveik 
pusę ritės ir dar tebesuka. 

— Ką tu sakei? - paklausė Tomas Hadsonas sūnų Tomą. 

— Kaip manai, ką ji darys dabar? 

— Minutelę, Tomai... — atsakė tėvas ir šūktelėjo Rodžeriui: — 
Klausyk, vyruti, kad tik mes nepraplauktume viršum jos. 

— Tai pavaryk iš lengvo pirmyn, - atsakė Rodžeris. 

— Klausau: iš lengvo pirmyn, - pakartojo Tomas Hadsonas. 
Deividui vynioti valą pasidarė sunkiau, tačiau nebebuvo baisu, 
kad žuvis palįs po laivu. 

Staiga valas ėme vėl vyniotis nuo ritės, ir Rodžeris sušuko: 

— Išjunk! 

Tomas Hadsonas išjungė pavarą ir leido varikliui suktis tuš- 
čia eiga. 

— Išjungiau, - atsiliepė jis. 

Rodžeris stovėjo pasilenkęs virš Deivido. Berniukas įsispyręs 
laikė meškerykotį, o valas slydo ir slydo į vandenį. 

— Paveržk stabdį, Deivi, - tarė Rodžeris. - Lengvai valo ne- 
atiduok. 

— Bijau, kad nenutrūktų, — pasakė Deividas. Tačiau stabdį 
paveržė. 

— Nenutrūks, — atsakė jam Rodžeris. — Nepriveržei juk 
mirtinai. 

Valas vyniojosi kaip vyniojęsis, tačiau meškerykotis sulin- 
ko labiau, ir berniukas, priešindamasis įtampai, basom kojom 
atsispyrė į vairagalio grindis. Po kurio laiko valas nustojo vy- 
niojęsis. 

— Dabar pasukėk valo, — tarė berniukui Rodžeris. — Ji eina 


ratu ir dabar grįžta. Suvyniok kuo daugiau. 

Berniukas pasilenkęs suko ritę; paskui tempė; atitiesinęs ko- 
tą, vel lenkėsi ir vėl suko ritę. Valas ir vėl vyniojosi lengvai. 

— Ar gerai aš viską darau? — paklausė jis. 

— Tu dirbi puikiai, — atsakė jam Edis. — Kablys, vaike, įsmi- 
gęs giliai. Kai buvo iššokus, mačiau. 

Staiga, berniukui tempiant, valas vėl ėmė vyniotis nuo ritės. 

— Tai velnias! — tarė Deividas. 

— Nieko nieko, - pasakė jam Rodžeris. — Taip ir turėjo būti. 
Dabar ji plaukia nuo mūsų. Pirma plaukė į mus, todel atleido 
valo. O dabar atima. 

Vos ne trūktinai įtemptu valu prilaikoma žuvis lėtai, bet ne- 
stabčiodama atėmė visą Deivido ką tik atkovotą valą ir dar tru- 
putį viršaus. Paskui berniukas ją suturėjo. 

— Gerai. Dabar vyniok, — ramiai pasakė Rodžeris. — Ji didi- 
na ratą, bet dabar plaukia į mus. 

Tomas Hadsonas dabar tik protarpiais pavarydavo katerį, 
kad žuvis visą laiką būtų už vairagalio. Katerio manevrais jis sten- 
gėsi kuo labiau padėti berniukui, o patį berniuką ir kovą su 
žuvimi buvo pavedęs Rodžeriui. Jo akimis žiūrint, daugiau jam 
nebuvo kas darą. 

Sukdama naują ratą, žuvis atemė dar šiek tiek valo. Dar kitą 
ratą sukdama, atėmė dar. Tačiau berniukas tebeturėjo valo be- 
veik puspilnę ritę. Jis vedžiojo žuvį taip, kaip reikia, ir klusniai 
vykdė, ką sakė Rodžeris. Bet buvo jau gerokai išvargęs, ir nuo 
prakaito bei druskingo vandens jam ant įdegusios nugaros ir 
pečių blizgėjo druskos dėmės. 

— Lygiai dvi valandos, - tarė Rodžeriui Edis. - Kaip galvytė, 
Deivi? 

— Nieko. 

— Neskauda? 

Berniukas pakratė galvą. 

— Tau jau praverstų koks gurkšnis vandens, — pasakė Edis. 
Deividas linktelėjo ir, kai Endrius prinešė jam prie lūpų stikli- 
nę, atsigerė. 

— Atvirai, Deivi, kaip tu jauties? — pasilenkęs prie jo, paklau- 
se Rodžeris. 

— Puikiausiai. Tik nugarą, kojas ir rankas skauda, — jis se- 
kundę užsimerkė, gniauždamas meškerykočio storgalį, o valas 
tuo metu vyniojosi nuo ritės, nors stabdis buvo priveržtas be- 
veik iki galo. — Nesinori šnekėt, — pasakė jis. 

— Dabar galėtum kiek pavyniot, — pasakė jam Rodžeris, ir 
berniukas vel suskato sukti ritę. 

— Deividas — šventasis, kankinys! — tarė tėvui Tomas. — To- 
kio brolio kaip jis paieškot reikia. Ar nieko, tėte, kad aš šneku? 
Baisiai jaudinuos. 

— Šnekėk, šnekėk, Tomi. Aš irgi jaudinuos. 

— Jis nuo mažens šaunuolis, - kalbėjo Tomas. - Ne genijus 
jis ir ne sportininkas kaip Endis. Jis stačiai šaunuolis. Žinau, tu 
jį Iš visų mūsų labiausiai myli — ir teisingai, nes jis pats geriau- 
sias, ir aš žinau, jog tai, kas dabar dedas, — jo paties labui, kitaip 
tu neleistum. Bet vis tiek aš baisiausiai jaudinuos. 

Tomas Hadsonas apkabino jį per pečius ir, atsigręžęs atgal, 
vairavo, laikydamas vairą laisvąja ranka. 

— Matai, Tomi, jeigu mes jam neleistume, tai būtų dar blo- 
giau. Rodžeris su Edžiu reikalą išmano, ir aš žinau, kad jie jį 
myli ir neleis daryti to, kas ne jo jėgoms. 

— Deividas, tėte, nežino saiko. Tikrai. Jis būtinai daro tą, kas 
ne jo jėgoms. 

— Pasikliauk manim, o aš pasikliausiu Rodžeriu ir Edžiu. 


— Tegu bus taip. Bet dabar aš už jį pasimelsiu. 

— Pasimelsk, — pasakė Tomas Hadsonas. — O kodel tu sakai, 
kad aš jį iš visų labiausiai myliu? 

— Taip turėtų būti. 

— O tave aš myliu ilgiausiai. 

— Nebegalvokim apie save. Pasimelskim abu už Deivį. 

— Gerai, - pasakė Tomas Hadsonas. - Klausyk. Jinai užki- 
bo lygiai pusiaudienį. Dabar jau turėtų būt šioks toks šešėlis. 
Regis, jau ir yra. Atsargiai pasuksiu, kad ant Deivio kristų šešė- 
lis, - Tomas Hadsonas sušuko Rodžeriui: - Rodžai, ar nieko, 
jei aš iš lengvo pasukėčiau, kad ant Deivio kristų šešėlis? Man 
regis, kol žuvis suka ratu, nuo to niekas nepasikeis, o kai nu- 
stos, seksim iš paskos. 

— Puiku! - pritarė Rodžeris. - Kaip čia man pačiam neatėjo 
į galvą? 

— Iki šiol nebuvo šešelio, — pasakė Tomas Hadsonas. 

Jis taip lėtai apsuko katerį, kad vairagalis beveik nepajudėjo 
ir jie beveik neprarado ne kiek valo. Deivido galva ir pečiai dabar 
atsidūrė kapitono būdelės šešėlyje. Edis rankšluosčiu šluostė ber- 
niukui kaklą ir pečius ir drekino nugarą ir sprandą spiritu. 

— Kaip reikalai, Deivai? — šūktelėjo Tomas. 

— Kuo puikiausiai, - atsakė Deividas. 

— Dabar man dėl jo ramiau, - tarė Tomas. - Žinai, mokyk- 
loj kažkas pasakė, girdi, Deividas man netikras brolis, tai aš at- 
sakiau, kad mūsų šeimoj jokių netikrų brolių nėr. Ką man da- 
ryt, tete, kad aš taip jaudinuos? 

— Pracis. 

— Tokioj šeimoj kaip mūsų kas nors turi jaudintis, - pasakė 
Tomas. — Bet del tavęs nebesijaudinu. Dabar dėl Deivido. Gal 
geriau einu, sutaisysiu dar ko išgert. Ir kartu galėsiu melstis. 


Gersi, tėte? 

— Su mielu noru. 

— Edis tikriausiai nebegali kęst negėręs, — pasakė berniu- 
kas. — Greit trys. Per tris valandas Edis tik vieną stiklinę išgėrė. 
Mano apsileidimas. Kodėl tu manai, tėte, kad ponas Deivis 
negers? 

— Man regis, kol Deividas čia vargsta, jis negers. 

— Gal dabar, kai Deivas šešėly, ir išgers. Reiks pasiūlyt. 

Jis nulipo žemyn. 

— Kad gal ne, Tomi, — išgirdo sakant Rodžerį Tomas 
Hadsonas. 

— Jūs juk visą dieną neėmėt į burną, pone Deivi, — neatlyžo 
Tomas. 

— Dėkui, Tomi, - atsakė Rodžeris. — Išgerk už mane butelį 
alaus, — pasiūlė. Paskui šūktelėjo vairininkui: — Pavaryk truputį 
į priekį, Tomai. Mes jai ant kelio. 

— Klausau: truputį į priekį, — pakartojo Tomas Hadsonas. 

Žuvis giliai tebesuko ratu, tačiau ratą siaurino, kadangi ka- 
teris judėjo ta pačia kryptimi kaip ir ji. Be to, dabar buvo aiškiau 
matyti valo nuožulnumas. Kateriui užstojus saulę, valas tamsia- 
me vandenyje matėsi daug giliau, ir Tomui Hadsonui buvo 
lengviau prisiderinti prie žuvies judėjimo. Laimė, galvojo jis, 
kad taip tyku, nes žinojo, kad Deividas neatlaikytų, jei žuvis 
būtų užkibus kad ir nelabai vėjuotą dieną. Dabar, kai Deividas 
sėdėjo šešėlyje, o jūra kaip ir pirma tebebuvo rami, jam paleng- 
vėjo ant širdies. 

— Dekui, Tomi, — išgirdo jis Edžio balsą, o paskui pas jį užli- 
po sūnus su popieriumi apvyniota stikline, ir Tomas Hadsonas 
paragavo, nurijo šaltą gurkšnį, pajusdamas citrinos aštrumą, 
kvapnų, glotnų angosturos skonį ir džino sustiprintą ledinio ko- 


koso pieno švelnumą. 

— Ar gerai sutaisiau, tete? — paklausė berniukas. Rankoje 
jis laikė ką tik iš ledo išimtą butelį alaus, nuo saulės išrasojusį 
šaltais lašais. 

— Puikiausiai, - atsakė jam tėvas. — Džino nepamažinai. 

— Nebuvo kas daro, — atsakė Tomas. — Baisiai greit ledas 
tirpsta. Būt gerai turet kokių nors šilumos nepraleidžiančių dėklų 
stiklinėms, kad netirptų ledas. Grįžęs į mokyklą, ką nors sugal- 
vosiu. Manau, kad būtų galima jų pagamint iš kamštmedžio. 
Ko gera, per Kalėdas tau ir padovanosiu. 

— Tu tik pažiūrėk į Deivą, -— tarė tėvas. 

Deividas vedžiojo žuvį taip, lyg kova būtų ką tik prasidėjus. 

— Matai, koks jis plokščias? — paklausė Tomas. - Ir krūti- 
nė, ir nugara nesiskiria. Lyg suklijūotas. Tačiau kokie ilgi jo 
rankų muskulai — niekas tokių neturi. Tokio pat ilgumo tiek 
iš priekio, tiek iš kitos pusės — ir bicepsai, ir tricepsai. Baisiai 
keisto jis sudėjimo, tete. Keistas jis berniokas, o brolio geres- 
nio už jį ir įsivaizduot negalima. 

Edis, kokpite ištuštinęs stiklinę, rankšluosčiu vel šluoste Dei- 
vidui nugarą. Paskui apšluostė jam krūtinę ir ilgas rankas. 

— Jautiesi gerai, Deivi? 

Deividas linktelėjo. 

— Žinai, — tarė jam Edis, - man yra tekę matyt, kaip vienas 
suaugęs vyras, stiprus, pečiai kaip buliaus, supliuško ir pasida- 
vė, tepadaręs vos pusę to, ką esi padaręs tu. 

Deividas toliau dirbo savo darbą. 

— Stambus vyras. Tavo tetis ir Rodžeris jį irgi pažįsta. Paty- 
ręs. Žvejoja seniai. Užkibo jam neregėtai didelė žuvis, ir jis pišš 
ir pasidavė — pavargo, matai. Žuvis jį nuvargino, jis ir pasidavė. 
Tad laikykis, Deivi. 

Deividas neatsakė. Jis lankstėsi, gaudydamas kvapą; leido 


meškerykotį žemyn, tempė, suko ritę. 

— Šitas žuvogalis — patinas, todėl toks stiprus, — pasakė 
jam Edis. — Jei patelė, būtų seniai pasidavus. Arba žarnos 
trūkusios būtų, arba širdis, arba ikrai būtų išburbėję. Šitos 
veislės patinai stipresni. Daugelio kitų stipresnės patelės. O 
kardžuvių — ne. Šitas žuvėnas velniškai stiprus. Bet tu vis tiek 
jį priveiksi. 

Valas vėl ėmė vyniotis nuo ritės, ir Deividas sekundę užsi- 
merkė, įsispyrė basomis kojomis į lentas, atsilošė, spausdamas 
meškerykotį, - ilsėjosi. 

— Teisingai, Deivi, — tarė Edis. - Dirbk tik tada, kai reikia. 
Ji suka ratu, ir tiek. Tačiau stabdis atima iš jos vis daugiau jėgų. 

Edis pasuko galvą ir pažvelgė žemyn, ir iš jo primerktų akių 
Tomas Hadsonas spėjo, kad jis žiūri į didelį žalvarinį laikrodį 
ant kajutės sienos. 

— Penkios ketvirtos, Rodžeri, — pasakė jis. — Su ja imiesi tris 
valandas ir penkias minutes, vaikeliuk. 

Pagal laiką Deividui reikėjo vynioti valą. Bet valas tebesivy- 
niojo nuo ritės. 

— Vel ji neria gilyn, - tarė Rodžeris. — Atsargiai, Deivi. Ge- 
rai matai valą, Tomai? 

— Matau gerai, — atsakė jam Tomas Hadsonas. Valas leidosi į 
vandenį nelabai statmenai ir nuo tiltelio jis matėsi giliai. — Ji, ko 
gera, leidžiasi ant dugno padvėsti, - pusbalsiu tarė Tomas Had- 
sonas vyresniajam sūnui. — Būtų Deivui pats didžiausias smūgis. 

Tomas palingavo galva ir sukando lūpas. 

— Laikyk, kiek gali, Deivai, -— išgirdo Tomas Hadsonas sa- 
kant Rodžerį. — Priveržk labiau stabdį, ir tegu tada vyniojasi, 
kiek vyniosis. 

Berniukas užveržė stabdį beveik iki pat galo ir pasiruošė 
atremti artėjantį išbandymą, o valas vyniojosi ir vyniojosi, niro 


ir niro į vandenį. 

— Jei šįsyk sulaikysi, manau, būsi ją priveikęs, — tarė Deivi- 
dui Rodžeris. - Tomai, išjunk! 

— Išjungiau, - atsakė Tomas Hadsonas. - Bet man regis, jei 
pavaryčiau truputį atgal, susitaupytų valo. 

— Gerai. Pamėgink. 

— Leidžiu atgal, - pasakė Tomas Hadsonas. 

Kateriui pasistūmėjus atgal, jie atėmė šiek tiek valo, bet ne 
kažin kiek, ir dabar valas leidosi žemyn siaubingai statmenai. 
Ant ritės jo bebuvo likę mažiau negu pirma pačiais kritiškiau- 
siais momentais. 

— Reikės dabar tau pereit į patį laivo galą, Deivi, — tarė 
Rodžeris. — Atleisk stabdį, kad galėtum išimt storgalį. 

Deividas atleido stabdį. 

— Dabar statyk storgalį į laikiklį ant diržo. Apkabink jį per 
juosmenį, Edi. 

— Vajėj, teveli! - sušuko Tomas. - Ji leidžias tiesiai ant dugno. 

Deividas dabar klūpojo pačiame katerio gale; meškerykotis 
buvo sulinkęs taip, kad viršūnė mirko vandeny; storgalis buvo 
įspraustas į odinį lizdą ant plačiojo diržo. Endrius laikė Deividą 
už kojų, o Rodžeris, atsiklaupęs šalimais, stebėjo, kaip valas ny- 
ra į vandenį ir kiek jo likę ant ritės. Jis atsigręžė į Tomą Hadso- 
ną ir palingavo galvą. 

Ant ritės nebebuvo likę ir dvidešimties metrų, ir meškery- 
kotis, iki pusiau paniręs į vandenį, traukė Deividą žemyn. Pas- 
kui nebeliko ir penkiolikos metrų. Nebeliko ir dešimties. O pas- 
kui staiga valas nustojo vyniojęsis. Berniukas tebebuvo 
persilenkęs per bortą, ir didžioji meškerykočio dalis tebebuvo 
vandeny. Tačiau valas nebesivyniojo. 

— Pasodink jį į krėslą, Edi. Atsargiai, neskubėk, — tarė 
Rodžeris. — Sodink, kai bus galima. Žuvį jis suturėjo. 

Suėmęs per juosmenį, kad staigiai šoktelėjusi žuvis neištrauk- 
tų berniuko per bortą, Edis nuvedė Deividą prie žūklės krėslo. 
Pasodino jį, ir Deividas įstatė meškerykočio storgalį į lizdą ir 
įsispyrė į bortą, ir pabandė patempėti meškerykotį. Žuvis 
mažumą kilstelėjo. 

— Trauk tik tada, kai vyniosi valą, — patarė Deividui Ro- 
džeris. — O šiaip tegu traukia ji. Kai nieko nedarai, atsipūsk. 

— Tu ją priveikei, vaikeli, — pasakė Edis. — Ji nuo pačios 
pradžios tavo rankoj. Atsargiai, neskubek, ir jai bus galas. 

Tomas Hadsonas pavarė katerį truputį į priekį, kad žuvis 
pasiliktų toliau už vairagalio. Visą vairagalį dabar dengė šešėlis. 
Kateris tolydžio slinko į atvirą jūrą, ir nė mažiausias vėjelis ne- 
drumstė vandens paviršiaus. 

— Tete, — tarė tėvui Tomas, - maišydamas gėrimus, užme- 
čiau akį į jo kojas. Padai visi kruvini. 

— Susibraižė į lentas. 

— Gal padėt pagalvėlę? Turės traukdamas į ką atsispirt. 

— Eik, paklausk Edį, - pasake Tomas Hadsonas. — Tik ne- 
trukdyk Deivui. 

Kova su žuvimi truko tris valandas su geru trupučiu. Kateris 
po senovei slinko į atvirą jūrą, o Deividas, sėdėdamas krėsle, 
kurį už atkaltės dabar laikė Rodžeris, be atvangos kėlė žuvį. Dei- 
vidas dabar atrode žvalesnis negu prieš valandą, tačiau Tomas 
Hadsonas matė nuo padų ant kulnų nuvarvėjusį kraują. Krau- 
jas žvilgėjo saulėje it lakas. 

— Kaip kojos, Deivi? — paklause Edis. 

— Kojoms nieko, — atsakė Deividas. — Skauda tik rankas ir 
nugarą. 

— Gal pagalvėlę pakišt? 

Deividas pakratė galvą. 

— Dar prilips, — atsakė jis. — Lipnios nuo kraujo. Skaudėt 
neskauda. Tikrai tikrai. 

Tomas užlipo ant tiltelio ir pasakė: 

— Padai — vienos žaizdos. Rankos — irgi. Suvėlė pūsles, o 
dabar trūkusios. Oi tėte! Nežinau... 

— O sakykim, jam reikėtų irkluoti prieš stiprią srovę, Tomi? 
Arba visai jėgų nebetekus kopti į kalną, arba stengtis išsilaikyti 
balne? Tai beveik tas pats. 

— Aš suprantu. Bet šitaip žiūrėti ir nieko neveikti — tai baisu. 
Jis juk man brolis. 

— Aš tave atjaučiu, Tomi. Bet visi berniukai, kad suvyriškė- 
tų, turi patirti tokius išbandymus. Deivui čia kaip tik ir yra toks 
išbandymas. 

— Aš, tėte, suprantu. Bet kai matau jo kojas ir rankas — ne- 
žinau... 

— O jei tu pats šitaip gaudytum žuvį, ar norėtum, kad Ro- 
džeris ar aš ją Iš tavęs atimtume? 

— Na. Mirčiau — jai nepasiduočiau. Bet žiūrėti į Deivį — 
visai kas kita. 

— Nepamirškim, ką jaučia dabar jis, — tare tėvas. — Ir kaip 
jam tai svarbu. 

— Suprantu, — beviltiškai pasakė Tomas. — Tačiau man jis — 
broliukas, daugiau nieko. Negerai, kad gyvenimas taip sutvar- 
kytas ir kad broliukas turi taip kamuotis. 

— Man irgi tokia tvarka nepatinka, — pritarė Tomas Hadso- 
nas. — Tu labai geras vaikas, Tomi. Bet suprask: aš seniai būčiau 
nutraukęs šį išbandymą, tik žinau, kad jeigu Deividas šitą žuvį 
nugalės, tai duos jam visam gyvenimui jėgų įveikti visokiems 
sunkumams. 


Čia prabilo Edis. Jis kaip tik atsigręžęs žiūrėjo į kajutę. 

— Lygiai keturios valandos, Rodžeri, - pasakė jis. - Gurkšte- 
lek vandeniuko, Deivi. Kaip jauties? 

— Puikiai, — atsakė Deividas. 

— Sugalvojau sau naudingą užsiėmimą, — tarė Tomas. — Pa- 
taisysiu Edžiui ko išgert. O tu, tėte, nenori? 

— Ne, šįsyk praleisiu, - atsakė Tomas Hadsonas. 

Jaunasis Tomas nulipo žemyn, ir Tomas Hadsonas žiūrėjo, 
kaip lėtai, nuvargęs, bet be atvangos darbuojasi Deividas; kaip 
Rodžeris, pasilenkęs prie jo, kažką jam pusbalsiu aiškina; kaip 
Edis pačiame laivo gale stebi vandenyje valo nuožulnumą. To- 
mas Hadsonas bandė įsivaizduoti, kaip gelmėje plauko kard- 
žuvė. Ten, aišku, tamsu, bet gal žuvis — kaip arklys — ir tamsoje 
gerai mato? Be to, ten labai šalta. 

Jis spėliojo: ar žuvis ten viena, ar su ja plaukioja kokia kita? 
Jokios kitos žuvies jie nebuvo matę, tačiau tai nereiškia, kad 
žuvis plauko viena. Galbūt su ja tenai tamsybėje ir šaltyje plau- 
ko kita Žuvis. 

Tomas Hadsonas svarstė: kodėl žuvis, nunėrusi taip giliai, 
staiga ėmė ir sustojo? Ar pasiekė maksimalų gylį, kaip kad lėk- 
tuvas, galintis kilti iki tam tikros ribos? O gal sulinkęs meškery- 
kotis, kietai priveržtas stabdis ir valo trintis į vandenį taip palau- 
žė žuvį, kad ji dabar plaukia, kur jai reikia, nesiblaškydama? 
Gal tik po truputį, Deivido traukiama, kyla aukštyn — klusniai 
kyla aukštyn, kad susilpnėtų jos nepaleidžiantis nemalonus įtem- 
pimas? Tomas Hadsonas nusprendė, kad taip tikriausiai ir yra, 
ir jei žuvis dar stipri, Deividas turės su ja nemažai vargo. 

Tomas nuneše Edžiui jo butelį, ir Edis gerokai iš jo patraukė, 
o tada paprašė Tomą padėti butelį į dėžę su jauku, kad nesušiltų. 

— Be to, bus po ranka, — pridūrė jis. — Jei reikės dar ilgai žiūrėt, 


kaip Deividas imasi su šita žuvimi, pasidarysiu tikras girtuoklis. 

— Kai užsinorėsit, aš atnešiu, —- pasakė Endrius. 

— Nešk, ne kai norėsiu, - pasakė jam Edis. - Nešk, kai pa- 
prašysiu. 

Vyresnysis sūnus užlipo pas Tomą Hadsoną, ir juodu drau- 
ge stebėjo, kaip Edis pasilenkęs atidžiai žiūri Deividui į akis. 
Rodžeris laikė krėslą ir sekė valą. 

— Klausyk, vaikiuk, — tarė berniukui Edis, įdėmiai žiūrėda- 
mas jam į veidą. — Rankos ir kojos — niekis. Jos ir skauda, ir 
atrodo liūdnai, bet tai nieko baisaus. Tokios ir turi būti žvejo 
rankos ir kojos, kitą kartą jos bus kietesnės. Bet va galva tau 
kaip — neskauda? 

— Nė trupučio, - atsakė Deividas. 

— Na tai, Dieve, padek tau laikyt šitą žuvėną — tuoj mes jį 
ištrauksim. 

— Deivi, — kreipėsi į berniuką Rodžeris, — gal duok, aš tave 
pavaduosiu. 

Deividas pakratė galvą. 

— Nieks nesakys, kad tu pasidavei, — pasakė Rodžeris. — 
Sveikas protas to reikalauja. Galim perimt arba aš, arba tavo 
tevelis. 

— Ar aš ne taip ką nors darau? — nuskaustu tonu paklausė 
Deividas. 

— Ne. Tu viską darai puikiai. 

— Tai kodėl man ją mest? 

— Ji baigia, vaikeli, tave nukamuot, — pasakė Rodžeris. — 
Bijau, kad neapsargdintų. 

— Kablys žabtuos ne man, o jai, - trūksmingai pratarė Deivi- 
das. - Ne ji mane kamuoja. Tai aš ją kamuoju, žuvokšlę prakeiktą. 

— Šnekėk, kas tik užeina ant seilės, Deivai, — pasakė jam 


Rodžeris. 

— Žuvokšliną prakeiktą. Bjaurybę šitą. 

— Jis verkia, — pasakė Endrius, užlipęs ant tiltelio pas Tomą 
ir tėvą. — Jis šitaip šneka, kad nustotų verkęs. 

— Tylek tu, kavaleriste, - sudraudė Tomas. 

— Tegu ji mane pribaigia, šita žuvokšlė, — nebijau, —- pasakė 
Deividas. - Bet ką aš čia? Argi aš jos nekenčiu? Aš juk ją myliu! 

— Gana, patylek, — tarė Deividui Edis. - Kvapo pritrūksi. 

Jis pasižiūrėjo į Rodžerį, o Rodžeris patraukė pečiais: atseit 
nežinau. 

— Tu man dar taip pasijaudink, tai kaipmat atimu, — pagra- 
sino Edis. 

— Aš visada jaudinuos, - atsakė Deividas. —- Nesisakau, todel 
niekas ir nežino. Jaudinuos dabar ne labiau kaip paprastai. Tik 
tiek, kad keikiuos. 

— Na tai nutilk ir nusiramink, - pasakė Edis. - Nusiramink, 
suimk save į nagą, ir ji niekur nuo mūsų nedings. 

— Aš jos nepaleisiu, — pasakė Deividas. — Gailiuosi, kad 
negražiai išvadinau. Nenoriu pasakyt apie ją nieko bloga. Man 
atrodo, nieko puikesnio už ją nėra pasauly. 

— Endi, paduok man tą butelį su spiritu, — tarė Edis. — Aš 
jam ištrinsiu rankas, pečius ir kojas, — paaiškino jis Rodžeriui. — 
Nuo ledo vandens bijau, kad nesutrauktų mėšlungis. 

Jis dirstelėjo į kajutę ir tarė: 

— Praėjo lygiai penkios su puse, Rodžeri, — tarė. Tada atsisu- 
ko į Deividą: — Tu kartais neperšilai, Deivi, a? 

Berniukas pakratė galvą. 

— Labiausiai bijojau, kai vidudienį saulė kepino patį vir- 
šugalvį, - pasake Edis. —- Dabar jau, Deivi, nieko baisaus. Tik 
nusiramink ir priveik šitą žuvėną. Būtų gerai jį priveikus iki su- 


temstant. 

Deividas linktelėjo. 

— Tete, ar yra tekę tau matyt, kad žuvis taip ilgai priešin- 
tųs? — paklausė Tomas. 

— Yra, - atsake Tomas Hadsonas. 

— Daug kartų? 

— Neskaičiavau, Tomi. Golfo srovėj žuvų pasitaiko milži- 
niškų. Tiesa, kai kurias, kad ir dideles, gaudyt lengva. 

— Kažin kodėl? 

— Gal kad nusenusios ir nusipenėjusios. Kai kurios esti to- 
kios senos, kad tik dvėst. Na o kitos iš tų didžiųjų nusibaigia 
besiblaškydamos. 

Diena ėjo vakarop, ir jų kateris buvo toli vandenyne tarp 
salos ir didžiojo Aizeko švyturio. Ir jau senokai akiratyje nebuvo 
matyti jokio laivo. 

— Pamėgink dar sykį, Deivi, - pasakė Rodžeris. 

Berniukas pasilenkė ir ėmė įsispyręs traukti, ir meškerykotis 
lėtai pakilo aukštyn. 

— Pajudėjo, - tarė Rodžeris. — Susuk valą ir pamegink dar sykį. 

Berniukas dar pakylėjo ir vėl užvyniojo truputį valo. 

— Kyla, kyla, — pasakė Rodžeris Deividui. — Trauk trauk, 
neatleisk. 

Berniukas darbavosi kaip automatas arba kaip labai nuvar- 
gęs berniukas, atliekantis automato darbą. 

— Štai kada pagaliau! — tarė Rodžeris. — Dabar jau aiškiai 
kyla. Pavaryk truputį į priekį, Tomai. Būtų gerai ištraukus ją už 
kairiojo borto. 

— Klausau: truputį į priekį, — atsakė Tomas Hadsonas. 

— Daryk, kaip tau pačiam atrodo geriau, - pasakė Rodžeris. — 
Reikėtų ištraukt ją taip, kad Edžiui būtų patogu smeigti že- 


berklu, o mums — užmesti kilpą. Aš griebsiu pavadėlį. Tomi, 

eikš čia, palaikysi krėslą ir žiūrėk, kad kai nutversiu už pavadė- 
lio, valas neužsinarpliotų už meškerykočio. Valas turi niekur ne- 
kliūti — kartais galiu būt priverstas paleist žuvį. Endi, tu padėsi 
Edžiui — paduosi, ko jis prašys. Reikės paduot kilpą ir kuoką. 

Žuvis tolydžio kilo aukštyn, ir Deividas ritmingai kilojo ir 
nuleidinėjo meškerykotį. 

— Tomai, gal tu lipk žemyn ir vairuok iš čia! - sušuko jam 
Rodžeris. 

— Lipu jau, — atsiliepė Tomas Hadsonas. 

— Atsiprašau, — pasakė Rodžeris. — Deivi, atsimink: jeigu ji 
ners šalin ir man reikės ją paleist, laikyk meškerykotį iškėlęs 
aukštai ir žiūrėk, kad nesusipainiotų valas. Kai tik nutversiu už 
pavadėlio, iškart atleisk stabdį. 

— Valą, vaikiuk, vyniok lygiai, - pasakė Edis. - Žiūrėk, kad 
neužsikirstų. 

Tomas Hadsonas nušoko nuo tiltelio į kokpitą ir atsistojo 
prie šturvalo. Vandens gelmė nuo čia buvo ne taip lengvai įžvel- 
giama kaip nuo tiltelio, tačiau kritišku atveju čia buvo patogiau 
manevruoti ir lengviau palaikyti ryšį su kitais. Taip ilgai žiūrė- 
jusiam iš viršaus, nusileidus į veiksmo areną viskas atrodė keis- 
tai. Panašiai jaustumeis, iš ložės nulipęs į sceną ar į ringą arba 
atsistojęs prie treko aptvaro, pagalvojo jis. Žmonės atrodė stam- 
besni ir artimesni ir tarytum paūgėję. 

Jis matė kruvinas Deivido rankas ir nuo kraujo tarsi nuo 
lako blizgančius padus ir mate diržo įspaudus ant nugaros ir 
beveik beviltišką veido išraišką, kai tasai, baigdamas traukti, grįž- 
telėjo į šoną. Jis pasižiūrėjo į kajutę — žalvarinis laikrodis rodė 
be dešimties minučių šešias. Iš taip arti ir iš šešėlio jūra atrodė 
kitoniška, baltas valas nuo linkstančio meškerykočio nuožulniai 


smigo į tamsų vandenį, o meškerykotis be atvangos kilo ir leido- 

si. Edis klūpojo vairagalyje, nuo saulės strazdanotomis rankomis 
spausdamas žeberklą, ir žvelgė į kone violetinį vandenį, steng- 
damasis įžiūrėti žuvį. Tomas Hadsonas pastebėjo virvės mazgus 
ant žeberklo koto ir ant pilerso, o paskui vel pasižiūrėjo į Deivi- 
do nugarą, ištiestas kojas ir ilgas rankas, laikančias meškerykotį. 

— Nesimato, Edi? — paklause Rodžeris, priturėdamas už at- 
kaltės krėslą. 

— Kol kas ne. Darbuokis, vaikeli, neatleisk nė minutės. 

Deividas ir toliau kilojo ir nuleidinėjo meškerykotį ir suko 
ritę; valo ant ritės buvo storai, ir sulig kiekvienu sūkiu jo storėjo 
ir storėjo. 

Vienu metu žuvis sustingo vietoje, ir meškerykotis nulinko 
iki pat vandens, ir valas ėmė vyniotis nuo ritės. 

— Čia dabar! Negali būti! — sušuko Deividas. 

— Gali, — pasakė Edis. - Nežinai, kas jai šaus į galvą. 

Bet paskui Deividas letai, įtempęs visas jėgas, pakėlė meške- 
rykotį, ir valas netrukus ėme vėl taip pat lengvai ir vienodai, 
kaip ir pirma, vyniotis ant ritės. 

— Ji tik minutę buvo stabtelėjus, - pasakė Edis. Atsismaukęs 
seną fetrinę skrybėlę ant pakaušio, jis žvelgė žemyn, į skaidrų 
tamsiai violetinį vandenį. — O šit ir ji! — šūktelėjo jis. 

Tomas Hadsonas atšoko nuo šturvalo ir pažvelgė už borto. 
Giliai žuvis atrodė smulkesnė ir trumpesnė negu iš tikrųjų, ta- 
čiau bežiūrint ėjo didyn ir didyn. Didėjo ji ne taip staigiai kaip 
artėjantis lėktuvas, bet taip pat nesulaikomai. 

Tomas Hadsonas spustelėjo Deividui petį ir grįžo prie štur- 
valo. Staiga jis išgirdo Endrių: 

— Ei ei, žiūrėkit! — ir dabar jau išvydo žuvį, neatsitraukęs 
nuo šturvalo — ruda, tartum pailgėjusi ir paplatėjusi, ji plaukė 
tolokai už katerio vairagalio. 

— Tokiu pat greičiu, — neatsigręždamas tarė Rodžeris. 

Tomas Hadsonas atsakė: 

— Klausau: tokiu pat greičiu. 

— Viešpatie, žiūrėkit! — suriko jaunasis Tomas. 

Kardžuvė dabar buvo išaugus iki milžiniško dydžio — tokios 
Tomas Hadsonas kaip gyvas nebuvo matęs. Jos ilgas liemuo at- 
rode nebe rudas, o violetiškai mėlynas, ir ji lėtai ir vienodai plaukė 
už vairagalio, dešinėje nuo Deivido, į tą pusę, kur ir kateris. 

— Neatleisk, Deivi, neatleisk, - mokė Rodžeris. - Dabar ji 
gerai eina. Truputį į priekį, — tarė Rodžeris, nenuleisdamas akių 
nuo žuvies. 

— Klausau: truputį į priekį, - atsakė Tomas Hadsonas. 

— Suk valą, nenustok, — tarė Deividui Edis. 

Tomas Hadsonas pamatė iš vandens išnirusį pavadėlio sukutį. 

— Dar truputį į priekį, — tarė Rodžeris. 

— Klausau: dar truputį į priekį, - pakartojo Tomas Hadsonas. 

Jis stebėjo žuvį ir kreipė katerį, kad plauktų ten link, kur ir 
žuvis. Dabar jis matė visą didžiulį violetinį liemenį, didžiulį 
platų kardo priekį, vandenį skrodžiantį peleką ant plačios nu- 
garos ir milžinišką uodegą, kuri beveik nejudėdama varė žuvį 
į priekį. 

— Dar truputį į priekį, — tarė Rodžeris. 

— Klausau: truputį į priekį. 

Deividas buvo jau ranka pasiekiamai pritraukęs pavadėlį. 

— Pasirengęs, Edi? — paklausė Rodžeris. 

— Pasi, — atsake Edis. 

— Stebek ją, Tomai, — pasakė Rodžeris ir, persilenkęs per 
bortą, nutvėrė vielinį pavadėlį. - Atleisk stabdį, - pasakė jis Dei- 
vidui ir eme lėtai už sunkaus pavadėlio traukti žuvį, kad būtų 


galima pasiekti žeberklų. 

Žuvis kilo aukštyn, ilga ir plati it storas, įgrimzdęs į vandenį 
rąstas. Deividas žiūrėjo į ją, tarpais užmesdamas akį į meškery- 
kočio viršūnę, ar nesusipainiojo valas. Pirmą kartą per šešias va- 
landas jo nugara, rankos ir kojos nejuto įtampos, ir Tomas Had- 
sonas matė, kaip trūkčioja ir virpa jo kojų raumenys. Edis laukė, 
su žeberklu pasilenkęs ties bortu, o Rodžeris lėtai, bet nesusto- 
damas traukė žuvį. 

— Svers arti pusės tonos, — pasakė Edis. Paskui labai tyliai 
pridūrė: —- Rodžeri, kablys vos laikos. 

— Dar nepasieksi? — paklausė Rodžeris. 

— Ne dar, - atsake Edis. — Atsargiai tempk, atsargiai. 

Rodžeris traukė vielinį trosą, ir didžiulė žuvis pamažu artėjo 
prie laivo. 

— Kablys prakirtęs žiauną, - tarė Edis. — Jau kaip ir už nieko 
nebesilaiko. 

— O dabar pasieksi? — nepasikeitusiu balsu paklausė Rodžeris. 

— Dar ne, - tyliai atsakė Edis. 

Rodžeris traukė žuvį kaip galėdamas švelniau ir atsargiau. 
Staiga įtampa prapuolė, ir jis atsitiese, laikydamas rankose lais- 
vai nukarusį pavadėlį. 

— Ne! Ne! Ne! Del Dievo meilės! - sušuko jaunasis Iomas. 

Edis su žeberklu puolė į vandenį, mėgindamas pasiekti ir 
įsmeigti jį į Žuvį. 

Tačiau veltui. Didžiulė žuvis kurį laiką kybojo gelmėje nely- 
ginant milžiniškas tamsiai violetinis paukštis, o paskui ėmė lėtai 
grimzti. Visi žiūrėjo, kaip ji grimzta, eidama mažyn ir mažyn, 
kol galiausiai išnyko iš akių. 

Lygiame vandens paviršiuje plūduriavo Edžio skrybėlė, o jis 
pats laikėsi už žeberklo koto. Žeberklas buvo pririštas prie pi- 


lerso vairagalyje. Rodžeris apkabino Deividą, ir Tomas Hadso- 

nas matė, kaip krūpčioja Deivido pečiai. Tačiau jis paliko Dei- 
vidą Rodžerio globai. 

— Numesk Edžiui štormtrapą, — tarė jis Tomui. - Tu, Endi, 
paimk Deivio meškerę. Išimk iš lizdo. 

Rodžeris pakėlė berniuką nuo krėslo ir nunešęs paguldė į 
lovelę, stovinčią palei dešinį bortą. Berniukas gulėjo kniūbsčias 
ant lovelės, o Rodžeris tebelaikė jį apkabinęs. 

Edis užlipo į katerį kiaurai peršlapęs ir ėmė rengtis. Endrius 
žeberklu išgriebė jo skrybėlę, o Tomas Hadsonas nulipo į kaju- 
tę paieškoti Edžiui marškinių ir kelnių, taip pat marškinių ir 
šortų Deividui. Jis stebėjosi, kad nejaučia ničnieko, išskyrus gai- 
lestį ir meilę Deividui. Visi kiti jausmai išgaravo kovos su žuvimi 
valandomis. 

Kai jis grįžo, Deividas nuogas tebegulėjo ant lovelės, o 
Rodžeris trynė jį spiritu. 

— Skauda pečius ir sėdynę, — pasakė Deividas. — Prašom 
atsargiau, pone Deivi. 

— Prisitrynei — todėl, — pasakė jam Edis. — Tėvelis pateps 
rankas ir kojas merkurochromu. Nebijok, neskaudės. 

— Apsivilk šitais marškiniais, sūneli, - tarė Tomas Hadsonas. — 
Kad nesušaltum. Atnešk jam kur plonesnę antklodę, Tomai. 

Tomas Hadsonas patepė merkurochromu diržo pritrintas 
nugaros vietas ir padėjo apsivilkti marškiniais. 

— Jau man gerai, - bespalviu balsu pratarė Deividas. — Gal 
galima kokakolos, tėveli? 

— Aišku, galima, — atsakė jam Tomas Hadsonas. — Edis tuoj 
pašildys tau sriubos. 

— Aš nealkanas, — pasake Deividas. — Kol kas nieko nesinori 
valgyt. 


— Tai vėliau truputį, - tarė Tomas Hadsonas. 

— Įsivaizduoju, kaip tu jautiesi, Deivai, — pasakė Endrius, 
atnešęs kokakolos. 

— Kaip aš jaučiuos, neįsivaizduoja niekas, — atsakė Deividas. 

Tomas Hadsonas paaiškino vyresniajam sūnui, kokiu kursu 
vairuoti katerį į salą. 

— Sureguliuok, kad varikliai dirbtų vienodai — po tris šimtus 
apsisukimų, Tomi, — pasake jis. — Kai sutems, bus matyti švytu- 
rio šviesa, o paskiau aš pakoreguosiu kursą. 

— Tikrink, tete, dažniau, kaip vairuoju. Man baisiai negera 
ant širdies, ar tau irgi? 

— Nieko nepadarysi. 

— O Edis taip stengėsi! - apgailestavo Tomas. —- Ne kiekvie- 
nas būtų šokęs į vandenį durti žuvies. 

— Nedaug trūko, ir jam būtų pavykę, — pasakė tėvas. - Nie- 
ko sau būtų buvę, jeigu jis būtų vandeny įsmeigęs žeberklą. 

— Edis būtų susitvarkęs, — pasakė Tomas. — Ar dabar va- 
rikliai suderinti? 

— O tu nustatyk iš klausos, - atsakė jam tėvas. — O ne vien 
tik dairykis į tachometrus. 

Tomas Hadsonas nuėjo ir atsisėdo ant lovelės šalia Deivido. 
Berniukas gulėjo suvyniotas į ploną antklodę, ir Edis tepė jam 
rankas, o Rodžeris — kojas. 

— Čia tu, tėte, — tarė jis ir pasižiūrėjo į Tomą Hadsoną, o 
paskui nusisuko. 

— Baisiai gaila, sūneli, — tarė tėvas. — Pirmąkart mačiau 
tokią gražią kovą su žuvimi. Kovojai gražiau ir už Rodžerį, ir 
už visus. 

— Labai ačiū, teveli. Būk geras, nekalbėk apie tai. 

— Gal tau ko atnešti, sūneli? 


— Būtų gerai dar kokakolos, jei galima, — pasakė Deividas. 

Tomas Hadsonas leduose jauko dėžėje rado ir atidarė koka- 
kolos butelį. Tada atsisėdo šalia Deivido, ir berniukas, laikydamas 
butelį merkurochromuotoje rankoje, atsigerė kokakolos. 

— Tuoj duosiu sriubos. Šyla jau, — pasakė Edis. - Gal pašil- 
dyt pipirų, Tomai? Turim moliuskų mišrainės. 

— Pasišildom, - atsakė Tomas Hadsonas. - Juk nevalgę nuo 
pusryčių. O Rodžeris visą dieną nė lašo negėręs. 

— Ką tik išgėriau butelį alaus, - pasakė Rodžeris. 

— Edi, — tarė Deividas, — kiek ji iš tikrųjų galėjo svert? 

— Apie pusę tonos, — atsakė jam Edis. 

— Labai ačiū, kad šokot už borto, - pasake Deividas. - Labai 
ačiū, Edi. 

— Šūds, — atsakė Edis. — O kas beliko daryt? 

— Ar ji tikrai būtų svėrus pusę tonos, teveli? — paklausė 
Deividas. 

— Be abejonės, — atsakė Tomas Hadsonas. — Tokios didelės 
žuvies — nei kardžuvės, nei marlino — nebuvau matęs. 

Saulė buvo nusileidusi, ir kateris urgzdamas plaukė ramia 
jūra, sparčiai vagodamas tuos pačius vandenis, kuriais jie buvo 
taip lėtai atsikasę per tas ilgas valandas. 

Endrius dabar irgi sėdėjo ant plačios lovelės krašto. 

— Na, kavaleriste? — tarė jam Deividas. 

— Jei tu būtum ją ištraukęs, —- pasakė Endrius, - būtum išgar- 
sėjęs visam pasauly. 

— Kam man to reikia? — atsakė Deividas. - Garsek pats, 
kad nori. 

— O mes būtume išgarsėję kaip tavo broliai, — pasakė En- 
drius. — Rimtai sakau. 

— O aš būčiau išgarsėjęs kaip tavo bičiulis, — tarė jam 


Rodžeris. 

— O aš būčiau išgarsėjęs, kadangi vairavau, — pratęsė Tomas 
Hadsonas. - O Edis - kad dūrė žeberklu. 

— Edis ir taip vertas garbės, - pasakė Endrius. - Tomis būtų 
išgarsėjęs tuo, kad sutaisė tiek daug kokteilių. Per visą šią bai- 
singą kovą Tomis visus aprūpino gėrimais. 

— O žuvis? Ar ji nebūtų išgarsėjus? — paklause Deividas. 
Jis jau buvo atsigavęs. Bent jau iš kalbos taip atrodė. 

— Ji būtų už visus labiausiai išgarsėjus, - pasakė Endrius. — 
Ji būtų tapus nemirtinga. 

— Tikiuosi, kad jai nieko bloga neatsitiko, - tare Deividas. — 
Tikiuosi, kad ji sveika. 

— Esu tuo tikras, — pasakė jam Rodžeris. — Iš to, kaip buvo 
užkibus ir kaip priešinos, mačiau, kad jai nieko bloga neatsitiko. 

— Kada nors papasakosiu, ką išgyvenau, — pasakė Deividas. 

— Papasakok dabar, — paragino jį Endrius. 

— Dabar aš pavargęs, be to, pamanysit, kad išprotejau. 

— Papasakok. Nors truputį, - pasake Endrius. 

— Kažin ar verta. Ar pasakot, tėveli? 

— Pasakok, — pritarė Tomas Hadsonas. 

— Suprantat... —- užsimerkęs tarė Deividas. — Sunkiausiomis 
minutėmis, kai pasijusdavau labiausiai nuvargęs, aš nebeskir- 
davau, kur aš ir kur ji. 

— Suprantu, — pasakė Rodžeris. 

— O paskiau aš pradėjau ją mylet labiau už viską pasauly. 

— Mylet? Iš tikro? — paklausė Endrius. 

— Aha. Iš tikro mylėti. 

— Oho! — pasakė Endrius. — Šito aš nesuprantu. 

— O kai pamačiau iškylant, aš ją nebegaliu, kaip mylėjau, — 
užsimerkęs sakė Deividas. - Nieko nenorėjau — tik pamatyt ją iš 


arčiau. 

— Suprantu, — pasakė Rodžeris. 

— Nusispjaut man dabar, kad ją paleidau, — pratarė Deivi- 
das. —- Nereikia man jokių rekordų. Aš tik iš pradžių maniau, 
kad reikia siekt rekordo. Džiaugiuosi, kad ir ji sveika, ir aš svei- 
kas. Mudu ne priešai. 

— Ir gerai, kad pasipasakojai, — tarė Tomas Hadsonas. 

— Labai ačiū, pone Deivi, už tai, ką pasaket, kai ji tik nutrū- 
ko, - vis dar užsimerkęs pasake Deividas. 

Tomas Hadsonas taip ir nesužinojo, ką Rodžeris jam tada 


pasakė. 


X 


Tą naktį sunkioje tykoje prieš pakylant vėjui Tomas Hadso- 
nas sėdėjo krėsle ir mėgino skaityti. Kiti jau miegojo, tačiau jis 
žinojo neužmigsiąs, todėl nutarė paskaityti, kol apims miegas. 
Skaityti nesisekė, ir jis ėmė galvoti apie praėjusios dienos įvy- 
kius. Apmąstė visą dieną nuo pradžios iki galo, ir jam pasirodė, 
jog sūnūs, išskyrus nebent Tomą, gerokai nuo jo atitolę arba jis 
pats gerokai atitolęs nuo jų. 

Deividą paviliojo Rodžeris. Jis linkėjo, kad Deividas perim- 
tų iš Rodžerio visa, kas įmanoma, - iš Rodžerio, kuris tiek pat 
šaunus ir protingas kovoje, kiek netikęs ir nesumanus asmeninia- 
me gyvenime ir kūryboje. Deividas Tomui Hadsonui nuo mažų 
dienų buvo gyva mįslė. Mylima mįslė. O Rodžeris jį suprato ge- 
riau negu savas tėvas. Jis džiaugdavosi, kad juodu taip gerai su- 
pranta vienas antrą, tačiau šiąnakt del to jautėsi kažkoks vienišas. 

Be to, jam nepatiko Endriaus elgesys, nors jis ir žinojo, kad 


Endrius lieka Endrius, kad jis dar vaikas ir kad negalima jo 

smerkti. Nieko bloga jis nepadarė, tiesą sakant, elgėsi net labai 
gražiai. Tačiau kažkuo jis kėlė nepasitikėjimą. 

Kaip negražu, kaip egoistiška šitaip svarstyti apie mylimus 
žmones, pamanė jis. Kodėl negali šiaip prisiminti dienos įvykių, 
jų neanalizuodamas ir nenarstydamas iki smulkių kaulelių? Eik 
gulti, tarė sau, ir prisiversk užmigti. Visa kita — velniai nematę. 
O rytą įsijunk į įprastą gyvenimo ritmą. Ne taip jau ilgai liko 
berniukams pas tave gyventi. Pasistenk, kad jiems būtų čia sma- 
gu. Stengiausi, pasakė jis sau. Stengiausi, kad būtų smagu ir 
jiems, ir Rodžeriui. Tau ir pačiam buvo labai smagu, pasakė 
sau. Savaime aišku. Bet šiandien kažkas mane nugąsdino. O 
paskui atvirai sau prisipažino: kuo nors nugąsdina kiekviena die- 
na. Eik gulti, gal pasiseks išsimiegot. Atmink: turėsi pasistengti, 
kad jiems ryt būtų smagu. 

Naktį pakilo stiprus pietvakarių vejas, auštant jis virto tikra 
vetra. Linko palmės, daužesi langinės, oru lėkė popieriai, o pa- 
plūdimį plakė putota bangų mūša. 

Kai Tomas Hadsonas nuėjo pusryčiauti, Rodžeris jau buvo 
kažkur išėjęs. Berniukai tebemiegojo, ir jis skaitė laiškus, ku- 
riuos iš žemyno atplukdė žuvies surinkėjų botas, kartą per sa- 
vaitę pristatantis ledo, mėsos, šviežių daržovių, benzino ir kitų 
prekių. Vėjas pūtė taip smarkiai, jog padėjęs ant stalo laišką To- 
mas Hadsonas prislėgė jį kavos puodeliu, kad nenuskristų. 

— Duris uždaryti? - paklausė Džozefas. 

— Kol niekas nedūžta, nereikia. 

— Ponas Rodžeris išėjo pasivaikščioti po paplūdimį, — pasa- 
kė Džozefas. — Į aną salos galą nuėjo. 

Tomas Hadsonas toliau skaitė laiškus. 


— Prašom laikraštį, — tarė Džozefas. — Lygintuvu perleidau. 


— Dėkui, Džozefai. 

— Pone Tomai, ar apie tą žuvį — teisybė? Ką Edis pasakojo? 

— O kąjis pasakojo? 

— Kokia didelė ji buvus ir kaip jis jos vos nenusmeigęs. 

— Teisybė. 

— O tai tai! Būčiau ir aš su jumis buvęs, bet va atplaukė 
botas, ir reikėjo kraut ledą ir produktus. Būčiau nėręs su žeber- 
klu ir nusmeigęs. 

— Edis ir nėrė, - tarė Tomas Hadsonas. 

— O man nepasakojo, - jau tylesniu balsu pasakė Džozefas. 

— Norėčiau dar puodelio kavos, Džozefai, ir dar skiltelės me- 
liono, —- papraše Tomas Hadsonas. Jis atsikėlė praalkęs, o vėjas 
dar labiau sužadino apetitą. — Ar kiaulienos botu neatvežė? 

— Man regis, atsiras, — pasakė Džozefas. — Šiandien tamstos 
geras apetitas. 

— Pakviesk čia Edį, gerai? 

— Edis parėjo namo gydytis akies. 

— O kas atsitiko? 

— Kažkas kumščiu užvanojo. 

Tomas Hadsonas numanė kodel. 

— O daugiau kur nesužeidė? 

— Jis visas smarkiai sumuštas, — atsakė Džozefas. — Ne vie- 
nam bare niekas netikėjo, ką jis pasakojo. Žmonės niekad ne- 
tiki jo pasakojimais. Ką ir kalbėt, labai gaila. 

— Kur jis mušesi? 

— Visur. Visur, kur juo netikėjo. Ir vis tiek niekas juo nepati- 
kėjo. Velai naktį kiti, net nežinodami, apie ką kalba, sakydavo, 
jog netiki juo, norėdami sukurstyti muštis. Apsimuše jis, ko gera, 
su visais salos mušeikom. O šįvakar — paminėsit mano žodį - kai 
kas atvažiuos iš Vidurinės salos specialiai tam, kad pavadintų jį 
melagiu. Vidurinėje saloje, statybose, dabar maišosi keletas mušeikų. 

— Reikės, kad ponas Rodžeris jį lydėtų, — pasakė Tomas 
Hadsonas. 

— Čia tai bent! - Džozefo veidas nušvito. - Šįvakar šiuodu 
ponai pradžiugins mus visus! 

Tomas Hadsonas išgėrė kavą, suvalgė šaltą citrinos sultimis 
apšlakstytą meliono skiltį ir dar keturis bryzus kiaulienos, ku- 
rios atnešė Džozefas. 

— Iš karto buvo matyt, kad jūsų geras apetitas, — pasakė 
Džozefas. — O tą pastebėjęs nepraleidžiu progos. 

— Aš žmogus valgus. 

— Ne visada, —- pasakė Džozefas. 

Jis padavė dar puodelį kavos, ir Tomas Hadsonas nusinešė 
jį į viršų, skubedamas į porą laiškų parašyti atsakymus, kuriuos 
norėjo išsiųsti žuvies surinkėjų botu. 

— Nueik pas Edį, tegu surašo, ko reikėtų parsisiųsdint kitu 
reisu, — paliepė jis Džozefui. — Ir atnešk man parodyt. Ar liko 
kavos ponui Rodžeriui? 

— Jis jau gėrė, —- atsakė Džozefas. 

Tomui Hadsonui prie rašomojo stalo baigus rašyti laiškus, į 
viršų užlipo Edis su sąrašu produktų ateinančiai savaitei. Atro- 
dė Edis tikrai nekaip. Akiai gydymas nepadėjo, o lūpos ir skruos- 
tai buvo sutinę. Ištinus buvo ir viena ausis. Perskeltas lūpas jis 
buvo pasitepęs merkurochromu, ir ryški jų spalva teikė veidui 
anaiptol ne tragišką išvaizdą. 

— Vakar naktį pakvailiojau, — pasakė jis. — Atrodo, surašiau 
visa, ko reikia, Tomai. 

— Mestum šiandien visus darbus ir ilsėtumeis sau namie. 
Kaip sakai? 

— Namie negera, - atsakė jis. — Nieko, šiandien anksti eisiu 


miegot. 

— Daugiau dėl to nesimušk, — pasakė Tomas Hadsonas. — 
Jokios iš to naudos. 

— Radot ką mokyt, - ryškiai raudonom, prakirstom ir suti- 
nusiom lūpom išvebliojo Edis. — Turėjau viltį, kad teisybė nu- 
galės, bet pasimaišydavo dar kas nors, ir aš su visa teisybe ploda- 
vausi ant užpakalio. 

— Džozefas sakė, kad su daug kuo mušeisi. 

— Kol kažkas mane parvedė namo, - pasakė Edis. — Ar tik 
ne Gerulis Benis. Juodu su policininku išgelbėjo mane nuo su- 
mušimo. 

— Argi tu dar nesumuštas? 

— Aš tik apmuštas, bet nesumuštas. Ek velnias, Tomai, gaila, 
kad jūsų ten nebuvo! 

- Ir džiaugiuosi, kad manęs ten nebuvo. Ar kas mėgino tave 
iš rimtųjų sumušt? 

— Vargu. Jie tik norėjo man įrodyt, kad klystu. O štai polici- 
ninkas patikėjo. 

— Tikrai? 

— O taip. Jis ir dar Bobis. Jie vieninteliai manim patikėjo. 
Policininkas žadėjo pasodint tą, kuris kirto man pirmas. Šįryt mane 
klausė, ar nežinąs, kas tas pirmasis. Atsakiau, jog žinau, — juk aš 
pirmas ir pradėjau. Sunkiai kentėjo vakar teisybe, Tomai, oi sunkiai. 

— Tai tu rimtai žadi taisyt priešpiečius? 

— O kodėl ne? — atsakė Edis. — Kaip tik atvežė jautienos. 
Labai geros nugarinės. Gražumėlis! O prie mėsos manau išvirt 
bulvių košės su padažu ir Limos pupelėm. Garnyrui yra gūži- 
nių salotų ir šviežių greipfrutų. Berniukai mėgsta pyragą, o mes 
turim konservuotų loganuogių — įdaras toks, kad liežuviukus 
nuris. Atvežė ir ledų — bus desertui. Na, kaip? Noriu, kad Dei- 


vidas, vargšelis, atsigautų. 

— Ko tu tikėjaisi, šokdamas su žeberklu už borto? 

— Maniau, įsmeigsiu žeberklą tiesiai po peleku, ir kai būtų 
įtempus virvę — būtų jai iškart buvęs galas, o pats — dui kiek 
įkirsdamas atgal į laivą. 

— Kaip ji atrodė po vandeniu? 

— Plati kaip gera valtis, Tomai. Visa violetinė, o akis — 
juoda, didumo sulig plaštaka. Papilvė sidabrinė, o jau kardas — 
baisu žiūrėti! Leidos ji žemyn iš lengvo, iš lengvo, bet aš jos ne- 
pasiekiau, nes žeberklo kotas didelis, ir jį vanduo kėlė aukštyn. 
Jis man neleido panert. Todel nieko ir neišdegė. 

— O ji tave mate? 

— Bala ją žino. Atrode viskam abejinga. 

— Išvargus buvo — kaip manai? 

— Man rodos, buvo paskutines jėgas atidavus. Greičiausiai 
būtų nebesipriešinus. 

— Kitos tokios mes nebepamatysim. 

— Taigi. Tokia pasitaiko kartą gyvenime. O man užteks 
proto nebejtikinėti žmonių. 

— Aš žadu nutapyti Deividui paveikslą su ta žuvimi. 

— Nutapykit, kad būtų panašu, be visokių keistenybių, kaip 
kad mėgstat. 

— Nutapysiu tiksliau kaip fotografijoj. 

Taip tai man patiks. 

— Bus baisiai sunku pavaizduot, kas dėjosi po vandeniu. 

— Ar šitas paveikslas bus kaip tas su vandens viesulais, kur 
pas Bobį? 

— Ne, šitas bus kitoks — tikiuosi, išeis geresnis. Šiandien 
pat pradesiu daryt eskizus. 

— Tas su viesulais man patinka, — pasakė Edis. — Bobis jo 


stačiai apžavėtas ir visus sugeba įtikint, jog tada iš tikrųjų 

buvę tiek viesulų, kiek matyti paveiksle. Bet šitą su žuvim 
nutapyti bus velniškai sunku. 

— Manau, kad sugebėsiu, - pasakė Tomas Hadsonas. 

— O kaip ji iššoko iš vandens - irgi galėtumėt nutapyt? 

— Manau, kad sugebėčiau. 

— Tai nutapykit, Tomai, du paveikslus. Nutapykit, kaip 
ji iššoko iš vandens, o kitą — kaip Rodžeris tempia už pavadėlio, 
o Deivis sėdi krėsle, o aš tupiu vairagaly. Visi galėtume pasida- 
ryt nuotraukų. 

— Tuoj pat pradedu daryt eskizus. 

— Jei manęs reikėtų, būsiu virtuvėj, - pasakė Edis. - Berniu- 
kai tebemiega? 

— Tebemiega visi trys. 

— Tai kad tave! — tare Edis. — Po atsitikimo su šita žuvimi 
man į viską nusispjaut. Bet pavalgyt, kaip sau nori, reikia. 

— Gaila, nera dėlių — uždėtume tau ant paakio. 

— Spjaut į tą paakį. Puikiausiai matau ir taip. 

— Pamigdysiu berniokus, kol patys susikels. 

— Džo man pasakys, kada bus atsikėlę, ir paduosiu jiems 
pusrytį. Jei atsikels pavelinčiai, daug valgyt neduosiu — paskui 
priešpiečių nenorės. Kokios mėsos mums atvežė, nematėt? 

— Ne, nemačiau. 

— Kainuos, po šimts, tai kainuos, bet jau kad graži mėsytė, 
Tomai, tai graži. Mūsų saloj tokios niekas gyvenime nebus ra- 
gavęs. Įdomu būtų pamatyt tuos jautukus gyvus. 

— Trumpakojai, pilvai žeme velkasi, - pasakė Tomas Had- 
sonas. — Ir beveik kiek ilgio, tiek skersio. 

— Sveria tikriausiai atsakančiai, - pratęse Edis. - Įdomu bū- 
tų pamatyt gyvą tokį. Šičia karvę pjauna, tik jeigu pati baigias 


nuo bado. Ir mėsa karti. Cionykščiai iš proto išeitų, pamatę to- 

kią mėsą, kokios mes esam gavę. Jie nė nežinotų gerai, kas tai 
yra. Ko gera, dar pilvus nuo jos susuktų. 

— Reikia man baigti rašyt laiškus, - pasake Tomas Hadsonas. 

— Dovanokit, Tomai. 

Baigęs tvarkyti korespondenciją, parašęs atsakymus į dar du 
valdiškus laiškus, kuriuos buvo ketinęs atidėti kitam kartui, 
peržiūrėjęs užsakymų kitai savaitei sąrašą ir išrašęs čekį bendrai 
produktų sumai plius dešimt procentų, — mat Anglijos vyriau- 
sybe buvo apdėjusi muitu visokį importą iš žemyno, - Tomas 
Hadsonas nužingsniavo į Valstybinę prieplauką, kur buvo pa- 
kraunamas žuvies surinkėjų botas. Kapitonas priiminėjo salos 
gyventojų užsakymus įvairiems produktams, drabužiams, me- 
dikamentams, geležies prekėms, atsarginėms dalims bei kitkam, 
ką sala gaudavo iš žemyno. Į laivą krovė gyvus vėžius ir valgo- 
muosius moliuskus, denis buvo nustatytas krepšiais su kriauklė- 
mis, tuščiomis benzino ir dyzelinės alyvos statinėmis, ir nuo ka- 
pitono kajutės buvo nutįsusi vėjo pagairėje laukiančių salos 
gyventojų eile. 

— Viskas gerai, Tomai? — iškišęs galvą pro kajutės langelį, 
sušuko Tomui Hadsonui kapitonas Ralfas. — Ei tu, marš iš ka- 
jutės, palauk savo eilės! — aprekė jis drūtą negrą šiaudine skry- 
bele. — Kai ko nebuvo, gavau pakeist kitkuo. Kaip mėsa? 

— Edis sakė, nuostabi. 

— Puiku. Duokit šen savo laiškus ir sąrašą. Tikra vėtra 
įsisiautėjo. Noriu, kol potvynis, peršokt per seklumą. Atleiskit, 
labai užsiemęs. 

— Iki kitos savaitės, Ralfai. Negaišinsiu. Labai ačiū, drauguži. 

— Pasistengsiu kitą savaitę pristatyti visko, kas užsakyta. 
Gal reikia pinigų? 


— Ne, turiu dar nuo praeito karto. 

— Jei reikia, turiu užtektinai. Na gerai. Tai ką pasakysi, 
Liucijau? Kokiems reikalams žadi leist pinigučius? 

Tomas Hadsonas nužingsniavo atgal prieplauka, kur neg- 
rai kvatojosi žiūrėdami, ką vėjas išdarinėja su kartūninėmis mer- 
ginų ir moterų suknelėmis, o paskui koraliniu plentu nužings- 
niavo į „Ponsą de Leoną. 

— Tomas! — tarė ponas Bobis. — Užeik, prisėsk. Kur, šimts 
pypkių, buvai pražuvęs? Mes ką tik išsišlavėm, ir baras dabar 
oficialiai veikia. Nagi išgerk, nėr maloniau gert kaip iš ryto. 

— Kad ankstoka. 

— Nesąmonė! Štai puikiausias importinis alus. Be to, turim 
elio „Šuns galva“, — jis išėmė iš dėžės su ledu butelį Pilzeno alaus, 
atidarė ir padavė Tomui Hadsonui. — Stiklinės, manau, nerei- 
kia? Išlenk šitą ir apsigalvok, ar gersi ką rimtesnio, ar ne. 

— Išgėrus koks be darbas. 

— Ir velniai jo nematę! Tu ir taip daug dirbi. Pagalvok ir 
apie save, Vomai. Gyveni vieną kartą. Negalima juk be perstojo 
tapyt ir tapyt. 

— Vakar buvom išplaukę į jūrą, tai nedirbau. 

Tomas Hadsonas žiūrėjo į didelę drobę su vandens viesulais, 
kabančią ant sienos baro gale. Geras paveikslas, pagalvojo To- 
mas Hadsonas. Geriau tuo tarpu nesugebėčiau, nusprendė jis. 

— Gavau perkabinti aukščiau, - pasake Bobis. — Vakar vakare 
vienas ponas taip įsiūžė, kad sumanė lipt į valtį. Aš jam pasa- 
kiau, kad jeigu jis koja perplėš drobę, turės paklot dešimt tūks- 
tančių dolerių. Ir policininkas tą patį jam pasakė. Policininkas 
norėtų, kad ir jam nutapytum paveikslą — turįs kažkokią idėją. 

— Kas ten jo per idėja? 

— Nesisako. Tik tiek, kad vertinga, girdi, idėja. Norėtų pasi- 


tart su tavim. 

Tomas Hadsonas pasižiūrėjo į drobę iš arčiau. Ji nebeatro- 
dė kaip nauja. 

— Kaip Dievą myliu, tvirtas daiktas, — išdidžiai pareiškė Bo- 
bis. - Aną vakarą toks ponas kad suriks ir kad leis pilną alaus 
bokalą į vieną vandens stulpą —- numušt, matai, užsimanė. Bet 
jokios žymelės nepaliko. Nei įlenkė, nei nieko. Alus lyg nuo žą- 
sies vanduo nubėgo, ir viskas. Kaip Dievą myliu, Tomai, pa- 
darei atsakančiai. 

— Jei taip ir toliau, tai neilgai laikys. 

— Kaip Dievą myliu, — pakartojo Bobis, - nagų prie jo kol 
kas niekas nekiša. Bet vis tiek perkabinsiu dar aukščiau. Tas 
ponas vakar mane nugandino. 

Jis padavė Tomui Hadsonui kitą butelį šaltutėlio Pilzeno alaus. 

— Tomai, žinotum, kaip man gaila, kad jums taip nepasise- 
kė su ta žuvim. Aš Edį pažįstu nuo mažystės ir niekad nesu gir- 
dėjęs jo meluojant. T'ai yra apie rimtus reikalus negirdėjau me- 
luojant. Na, kai jo prašai sakyt teisybę. 

— Bjauriai ten mums išėjo. Nesinori net niekam pasakot. 

— Teisingai, - pritare Bobis. — Aš tik norėjau pasakyt, kaip 
man gaila, kad jums taip nepasisekė. Baik tą alų ir mostelk 
ko rimtesnio. Netinka iš pat mielo ryto nukabint nosį. Kas 
tau geriausiai pataisytų nuotaiką? 

— Mano nuotaika ir taip nebloga. Dieną žadu padirbet, 
todėl nenoriu apsinešt. 

— Gerai jau, gerai. Jei tavęs nesugundžiau, tai palauksiu, 
gal užeis kas sukalbamesnis. Tu tik pažiūrėk į tą jachtutę. 
Gramzdos ji nedidelės. Gerokai, matyt, pamete, kol atplaukė. 

Tomas Hadsonas pažvelgė pro duris ir išvydo per žiotis įlan- 
kon plaukiantį dailų baltą laivanamio tipo laivą. Tokias jachtas 
paprastai frachtuoja kokiame žemyno uoste pasiplaukyti palei 

Floridos salas, o tykią, bevėję kaip vakar dieną ji laisvai galėjo 
perplaukti ir skersai Golfo srovę. Tačiau šiandien, su tokia ne- 
didele gramzda ir su tokiais griozdiškais denio antstatais, ją tu- 
rėjo gerokai pasvaidyti. Tomas Hadsonas nusistebėjo, kaip jai 
pavyko per atoslūgį perplaukti seklumą. 

Jachta įplaukė įlankon ir nuleido inkarą, ir Tomas Hadso- 
nas su Bobiu žiūrėjo pro duris į ją, baltą ir žvilgančią variu, ir į 
jos keleivius, taip pat vilkinčius baltai. 

— Klientai, — tarė ponas Bobis. - Tikėkimės, padori publi- 
ka. Nuo tunų žūklės pas mus nebuvo pasirodžius nė viena nor- 
malaus dydžio jachta. 

— Kaži kas čia tokie? 

— Pirmąkart matau. Gražus laiviukas, nieko. Bet tik ne per 
Golfo srovę su juo plaukti. 

— Tikriausiai jie išplaukė vidunakų, kai buvo tyku, o vėjas 
užklupo beplaukiant. 

— Taip ir bus, - pasakė Bobis. — Ir pasiūbavo, matyt, ir pa- 
svaidė. Pučia kaip reikalas. Nieko, tuoj sužinosim, kas jie per 
vieni. Tomai mielas, leisk, aš tau ko nors įpilsiu. Nervais netve- 
riu, matydamas tave negeriantį. 

— Na gerai, tegu bus džinas su toniku. 

— Toniko nebeturiu. Džo nunešė paskutinę dėžę į tavo namus. 

— Tai viskio su citrina. 

— Airiško viskio ir be cukraus, — pasake Bobis. — Trims. 
Ateina Rodžeris. 

Tomas Hadsonas pamatė jį pro atviras duris. 

Rodžeris įėjo į vidų. Buvo basas, su išblukusiomis medvilni- 
nės saržos kelnėmis ir sena, nuo skalbimo susitraukusia jūrini- 
ke. Kai jis pasilenkė ir alkūnėmis atsirėmė į bufeto stalą, buvo 


matyti, kaip po jūrinike juda nugaros raumenys. Baro prieblan- 

doje jo oda atrode labai tamsi, o plaukai nuo sūraus jūros van- 
dens ir saulės buvo daiktais išblukę. 

— Berniokai tebemiega, - tarė jis Tomui Hadsonui. - Kažkas 
primušė Edį. Matei? 

— Vakar jis visą vakarą luposi, —- pasakė jam Bobis. — Bet 
nieko baisaus. 

— Nepatinka man, kai Edis kur nors įkliūva, - pasakė Ro- 
džeris. 

— Nieko baisaus, Rodžeri, —- nuramino jį Bobis. — Jis gėrė 
ir mušėsi su tokiais, kurie nenorėjo juo tikėti. Sudirbti jo niekas 
labai nesudirbo. 

— Negera ant širdies man del Deivido, - tarė Rodžeris T'o- 
mui Hadsonui. — Be reikalo mes jam leidom. 

— Man regis, bus atsigavęs, - pasakė Tomas Hadsonas. — 
Miega ramiai, kietai. O kaltas del visko tik aš. Tai aš privalėjau 
uždrausti. 

— Ne, tu gi pavedei jį man. 

— Atsakyti privalo tėvas, - pasake Tomas Hadsonas. - O aš 
atsakomybę perleidau tau, nors neturėjau teisės. Ne toks čia 
dalykas, kad būtų galima pavesti kitam. 

— Bet aš atsakomybę prisiėmiau, — paprieštaravo Rodžeris. — 
Nemaniau, kad gali blogai baigtis. Ir Edis nemanė. 

— Žinau, - pasakė Tomas Hadsonas. — Aš ir pats nemaniau. 
Man atrode, kad svarbu visai kas kita. 

— Ir man, — tarė Rodžeris. - Bet dabar mane velniškai 
graužia sąžinė, jaučiuos baisus egoistas. 

— Del visko kaltas aš, - pasakė Tomas Hadsonas. - Esu jo tėvas. 

— Bjauriai jums išėjo su ta žuvim, — pasakė Bobis, paduoda- 
mas jiems viskio su citrina ir pasiimdamas vieną taurę sau. — 


Išgerkim, kad užkibtų dar didesne. 

— O ne, - pasake Rodžeris. - Didesnės nenoriu nė matyt. 

— Kas čia dabar tau, Rodžeri? — paklausė Bobis. 

— Nieko, - atsakė Rodžeris. 

— Sugalvojau nutapyti Deividui porą paveikslų su ta žuvimi. 

— Nuostabu! Manai, pavyks? 

— Jei seksis, kodel ne? Vaizduotėj juos matau ir tikiu, kad 
sugebėsiu. 

— Laisvai! Tu bet ką sugebėtum nutapyt. Įdomu, kas čia 
atplaukė su jachta? 

— Klausyk, Rodžeri, tu, matyt, atgailaudamas apvaikščiojai 
visą salą... 

— Ir dar basas, — pabaigė tasai. 

— O aš tik iki kapitono Ralfo laivo ir čia. 

— Vaikščiodamas sąžinės nenuraminau, o alkoholy jos skan- 
dinti nė neketinu, — pasakė Rodžeris. — Nors ir labai šitas tavo 
gėrimėlis nusisekęs, Bobi. 

— O kaipgis, — tare Bobis. — Tuoj sutaisysiu dar po vieną. 
Geriausias vaistas nuo sąžinės graužimo. 

— Neturėjau aš teisės rizikuoti vaiku, - pasakė Rodžeris. — Ir 
dar svetimu. 

— Rizika rizikai nelygu. 

— Nesutinku. Vaikais rizikuoti nevalia. 

— Žinau. Bet žinau, ir dėl ko rizikavau. Ne dėl žuvies, ne- 
manyk. 

— Aišku, ne dėl žuvies, - pasakė Rodžeris. - Bet kam kam, o 
kad Deividui taip atsitiktų — nevalia buvo leisti. Neturėjo jam 
atsitikti nieko panašaus. 

— Išsimiegos, ir bus viską užmiršęs. Pamatysi. Jis labai atspa- 
rus vaikas. 


— Jis, jeigu nori žinot —- mano idealas, — pareiškė Rodžeris. 

— Na ir gerai. Gana save laikyt idealu. 

— Be juoko, — pasakė Rodžeris. — Jis ir tavo idealas. 

— Sutinku, - pritarė Tomas Hadsonas. — Jo gerumo mudviem 
abiem pakaks. 

— Rodžeri, — tarė ponas Bobis, — ar judu su Tomu kartais 
ne giminės? 

— Kodel klausi? 

— Man taip pasirodė. Judu gerokai panašūs. 

— Ačiū, - pasakė Tomas Hadsonas. - O tu, Rodžeri, už save 
padekok pats. 

— Didžiai dėkui, Bobi, — padėkojo Rodžeris. — Negi aš iš 
tiesų panašus į šitą dailininko ir žmogaus hibridą? 

— Judu panašūs kaip ketvirtos eilės pusbroliai, o berniukai 
panašūs į judu abu. 

— Mudu ne giminės, - pasake Tomas Hadsonas. — Mudu 
tik esam gyvenę tame pačiame mieste ir kartais darę tokias pa- 
čias klaidas. 

— Na ir trauk jus devynios, — tarė ponas Bobis. — Išgerkit, 
ir gana tų sąžinės sąskaitų. Kam čia jos, ir dar bare? Ir kieno 
tik išpažinčių nesu klausęs: ir negrų, ir frachtuotų botų jū- 
reivių, ir jachtų virėjų, ir milijonierių bei jų žmonų, ir kontra- 
bandininkų, ir bakalėjininkų, ir vienakių vėžliautojų, ir šun- 
snukių visokių - žodžiu, visokio plauko publikos. Nepradėkim 
dienos nuo sąžinės sąskaitos. Tokioj vėtroj gėrus gert, o ne 
sąžinės graužimu bėdotis. Sąžinės sąskaitos šiais laikais nema- 
dingos. Dabar — radijas, visi tik ir klauso BBC. Sąžinės sąskai- 
tai nei laiko, nei vietos nebėr. 

— O tu, Bobi, irgi BBC klausaisi? 

— Tik Didžiojo Beno. Kiti dalykai man nuobodulį varo. 


— Bobi, — tarė Rodžeris, — geras tu žmogus, doras žmogus. 

— Nei aš geras, nei aš doras. Bet kad judu jau linksmesni — 
labai džiaugiuosi. 

— Man jau linksmiau, - pasakė Rodžeris. - Kaip manai, kas 
ten tokie atplaukė ta jachta? 

— Klientai, — atsakė Bobis. — Išmetam dar po vieną, ir aš 
būsiu nusiteikęs jiems patarnauti, kad ir kas jie būtų. 

Kol Bobis spaudė citrinos sultis ir maiše kokteilius, Rodžeris 
tarė Tomui Hadsonui: 

— Jei apie Deivį nusišnekėjau, tai ne iš blogos valios. 

— Nieko tu nenusišnekėjai. 

— Norėjau pasakyt štai ką. Velnias, kaip čia paprasčiau 
išsireiškus? Taikliai tu man užvežei, kad laikiau save idealu. 

— O užvežinėti niekas man nedavė teisės. 

— Man - gali. Bėda ta, kad velniškai seniai man neatsitinka 
nieko be komplikacijų, nors taip siekiu paprastumo. 

— Dabar tu rašysi nuoširdžiai, paprastai, gerai. Štai tau ir 
bus pradžia. 

— O jeigu aš nei nuoširdus, nei paprastas ir nei geras? Ar 
sugebesiu aš taip rašyti? 

— Būk, koks nori, tik rašyk nuoširdžiai. 

— Man dar reikia mokytis daug ką geriau suprast, Tomai. 

— Tu ir mokaisi. Prisimink mūsų paskutinį susitikimą Niu- 
jorke ir tą šliundrą, kur gesino nuorūkas. 

— Ji nusižudė, — pasakė Rodžeris. 

— Kada? 

— Kai buvau kalnuose. Prieš man išvažiuojant į Ramiojo 
vandenyno pakrantę rašyti to scenarijaus. 

— Atleisk, — tarė Tomas Hadsonas. 

— Ji jau seniai tam rengėsi, - pasakė Rodžeris. — Laimė dar, 


kad aš pats laiku susigriebiau. 

— Tu to nepadarytum. 

— Ką gali žinoti? — pasakė Rodžeris. — Kartais man tokia 
išeitis atrodo labai logiška. 

— Tu to nedrįstum padaryti vien del to, kad tai būtų vel- 
niškas smūgis vaikams. Įsivaizduok, ką jaustų Deivas! 

— Jis, ko gera, suprastų. Be to, kai ryžtiesi tokiam žingsniui, 
apie kitus nelabai galvoji. 

— Va dabar tai jau tikrai nusišnekėjai. 

Bobis pastūmėjo jiems taures. 

— Rodžeri, tokiomis šnekomis tu net man numuši ūpą. O 
prisiklausau aš visokiausių dalykų — už tai juk pinigus man mo- 
ka. Bet iš savo draugų tokių šnekų girdėt nenoriu. Rodžeri, baik! 

— Baigiau. 

— Ir gerai, - pasakė Bobis. — Gerk. Buvo čia toks atvykėlis 
iš Niujorko, gyveno viešbuty ir dienų dienas sėdėdavo pas ma- 
ne ir gerdavo. Šnekėdavo ir šnekėdavo, kaip jis, girdi, galą 
pasidarysiąs, ir daugiau nieko. Pusę žiemos jis taip nervus vi- 
siems gadino. Policininkas jį perspėjo, kad savižudybę draudžia 
įstatymai. Prašiau policininką, kad perspėtų, jog įstatymai 
draudžia ir tokias šnekas. Bet policininkas sako, reikia atsiklaust 
Nasau. Ilgainiui žmonės su jo ketinimais apsiprato, o vėliau 
daugelis girtuoklėlių ėmė net pritarti. Sykį jis išsišneko su Drim- 
ba Hariu ir pasisakė ketinąs nusižudyti ir norėtų pasiimt ką 
nors į kompaniją. 

„Aš jūsų vienmintis, — sako jam Drimba Haris. — Aš — tas, 
kurio jūs ieškot“. Ir Drimba Haris ima jį kalbint, girdi, keliau- 
jam į Niujorką, nusilakam tiek, kad nebesinorėtų gyvent, ir 
šokam nuo aukščiausio dangoraižio tiesiai į nebūtį. Drimba Haris 
nebūtį, matyt, įsivaizdavo lyg kokį priemiestį. Tarytum kokį ai- 
rių kvartalą. 

Šita mintis tam ponui gana patiko, ir juodu aptarinėdavo ją 
kiekvieną mielą dienelę. Prie jų bandė prisiplakti ir kiti, siūlė 
organizuoti mirtininkų ekskursiją ir pirmai pradžiai nukakti į 
Nasau. Bet Drimba Haris griežtai atsisakė iškeisti Niujorką į 
Nasau ir vieną dieną pasisakė tam ponui, kad gyvenimas jam 
galutinai atsipykęs ir kad jis pasirengęs keliauti. 

Atsitiko taip, kad kapitonas Ralfas užsakė Drimbai Hariui 
prigaudyti vėžių, ir jo porą dienų nebuvo, o ponas tasai tuo 
laiku įsigėrė be jokio saiko. Pauosto pauosto kažkokio amonia- 
ko, prasiblaivo — ir vėl šutina. O alkoholis jo organizme taigi 
kaupiasi ir kaupiasi. 

Mes jį buvom praminę Savižuda, tai aš jam sakau: „Žinai, 
Savižuda, tu verčiau padaryk pertrauką, antraip nesulauksi nė 
tos savo nebūties“. 

„Aš jau sulaukiau, — sako jis man. — Jau einu. Jau iškeliauju. 
Prašom pinigus už tai, ką išgėriau. Baisusis sprendimas priimtas!“ 

„Prašom grąžą“, - sakau jam. 

„Nereikia man jokios grąžos. Atiduokit Drimbai Hariui, te- 
gu išgeria žmogus, prieš pasekdamas mano pėdomis“. 

Ir jis išlekė laukan ir pūkšt nuo Džonio Bleko prieplau- 
kos į įlanką, buvo atoslūgis, vakaras tamsus, be mėnulio, ir 
tiek mes jį tematėm, kol po dviejų dienų bangos išmetė pa- 
čioje kyšulio smailumoje. Nors ieškojom jo tą vakarą visi at- 
sidėję. Man taip šviečia, kad jis prasiskėlė galvą į kokį seną 
betono gurvolį, o atoslūgis nunešė į jūrą. Drimba Haris grį- 
žęs jo gedėjo, kol pragerė visą grąžą. O grąža buvo iš dvi- 
dešimties dolerių. Paskui Drimba Haris man ir sako: „Žinai, 
Bobi, mūsų Savižudėliui, man regis, buvo ne visi namie“. Ir, 
pasirodo, teisybę sakė, nes kai ano namiškiai atsiuntė žmogų 


parvežti kūno, tas žmogus komisarui paaiškino, jog mūsų Sa- 

vižuda sirgęs kažkokia mechanine depresija. Tu, Rodžeri, 
kartais nesi tokia sirgęs? 

— Nesu, - atsakė Rodžeris. — Ir manau, kad jau niekad ne- 
sirgsiu. 

— Čia tai šneka! — tarė Bobis. — O su nebūtimi žaisti nėra ko. 


— Velniop nebūtį, - pasakė Rodžeris. 


XI 


Priešpiečiai buvo puikūs. Kepsniai buvo nurudę, nuo gro- 
telių dryži. Peilis lengvai ėme plutelę, o viduje mėsa buvo 
minkšta ir sultinga. Visi nupyle padažą iš lėkščių ant bulvių 
košės, ir grietinės baltumo košėje atsirado padažo ežerėlis. Svieste 
troškintos Limos pupelės buvo nesukritusios, salotos — vėsios ir 
traškios, o greipfrutai — šalti kaip ledas. 

Nuo vėjo visiems buvo pakilęs apetitas, ir Edis užlipo į viršų 
ir žiūrėjo, kaip jie valgo. Jo veidas atrode labai prastai, ir jis 
paklause: 

— Na, tai kaip mėselė? 

— Nuostabi, — atsakė jaunasis Tomas. 

— Gerai sukramtyk, — pasakė Edis. — Taip skubėdamas, tik 
treki. 

— Nereikia nė kramtyt — pati burnoj tirpsta, — atsakė jam 
Tomas. 

— O trečio, Edi, bus? - paklause Deividas. 

— O kaipgi. Pyrago ir ledų. 

— Valio! - nudžiugo Endrius. - Po dvi porcijas išeis? 

— Galėsi dubyti, kol iš vietos nepasikelsi. Ledai kieti kaip 
akmuo. 

— Koks pyragas? 

— Su loganuogėm. 

— O ledai? 

— Kokoso. 

— Iš kur jų čia atsirado? 

— Žuvies surinkėjų botas atvežė. 

Valgydami jie gėrė arbatą su ledu, o Rodžeris ir Tomas po 
deserto išgėrė kavos. 

— Edis — virėjas, kokių reta, - pagyrė Rodžeris. 

— Daug ir apetitas reiškia. 

— Tokį kepsnį ir nenorėdamas valgysi. Arba tokias salotas. Ir 
tokį pyragą. 

— Virėjas jis puikus, - sutiko Tomas Hadsonas. — Kava gardi? 

— Nuostabi. 

— Tėte, - pasiūlė Tomas, - jei tie, atplaukę jachta, bus pas 
poną Bobį, tai gal ir mes nueikim. Endis girtuoklį suvaidintų. 

— Vargu ar tas patiktų ponui Bobiui. Jis gali turėt nemalo- 
numų su policininku. 

— O aš nueisiu ir susitarsiu su ponu Bobiu ir pasišnekėsiu 
su policininku. Jis juk mūsų draugas. 

— Na gerai. Paaiškink viską ponui Bobiui ir palauk, kada 
pasirodys tie iš jachtos. O kaip darom su Deivu? 

— Galėtume nunešt ant rankų. Gražus vaizdelis būtų. 

— Aš apsiausiu Tomo šlepetėm ir nueisiu pats, - pasake Dei- 
vidas. - Tu jau viską sugalvojai, ką reikia daryt, Tomi? 

— Sugalvosim eidami, — atsakė Tomas. — Ar tu akių vokus 
išverst tebemoki? 

— Laisvai, — atsakė Deividas. 

— Tik būk geras, ne dabar, — tarė Endrius. - Kad iškart po 


priešpiečių nesusivemčiau. 

— Dešimt centų — ir kaipmat tave pravimdau, kavaleriste. 

— Nereikia dabar, būk geras. Veliau — nieko prieš. 

— Nori, ir aš su jumis? — paklausė jaunąjį Tomą Rodžeris. 

— Puiku! - atsake Tomas. —- Drauge ką nors sugalvosim. 

— Tai eime, - pasakė Rodžeris. - O tu, Deivi, kiek nusnaustum. 

— Gerai sakot, — sutiko Deividas. — Pasiimsiu ką skaityt — 
greičiau miegas apims. O tu, tėte, ką veiksi? 

— Verandoj, užuovėjoj, padirbėsiu. 

— Tai aš atsigulsiu ten ant lovelės ir žiūrėsiu, kaip tu 
dirbi. Galima? 

— Prašom. Man dar geriau darbas eisis. 

— Mes greit grįšim, — pasakė Rodžeris. - O tu, Endi? 

— Būtų gerai nuėjus ir parepetavus. Bet ne — gal tie atvykė- 
liai jau ten. 

— Turi galvą, — pagyrė brolį Tomas. — Galvotas tu vyras, 
kavaleriste. 

Jie išėjo, i: Tomas Hadsonas visą popietę dirbo. Endis iš 
pradžių žiūrėjo, kaip jis dirba, o paskui kažkur išdūmė, o Deivi- 
das žiūrėjo arba skaitė ir tėvo nešnekino. 

Tomas Hadsonas norėjo pirmiau nutapyti žuvies šuolį, nes 
atvaizduoti ją vandenyje bus daug sudėtingiau, ir jis brūkštelė- 
jo porą eskizų, bet nė vienas jų jam nepatiko, o galiausiai — tre- 
čią, šiuo liko patenkintas. 

— Kaip sakai, Deivi, panašumo yra? 

— Oi, tete, kaip gražu! Bet juk jai iššokant pakyla daug 
vandens, tiesa? Ne vien krintant. 

— Pakyla, — sutiko tėvas. — Jai reikia pramušti vandens paviršių. 

— Ji iššoko tokia ilga! Vandens turėjo išmest nemažai. Jei 
spėtum sugaut akim, vanduo tikriausiai taip ir žliaugia nuo jos. 


Ar ji dar kyla, ar jau krinta? 

— Čia tik eskizas. Įsivaizdavau ją aukščiausiame taške. 

— Aš žinau, kad tai tik eskizas, tėte. Tu atleisk, kad kišu 
savo trigrašį. Visai nenoriu pasirodyt koks žinovas. 

— Man įdomu pasiklausyt tavo nuomones. 

— Jei ko verta pasiklausyt, tai Edžio. Jo akis viską pagauna 
greičiau už fotoaparatą, ir jis viską įsimena. Reta tokių žmonių 
kaip Edis, tiesa? 

— Tikrai reta. 

— O juk mes Edžio, atvirai pasakius, gerai nepažįstam. 
Išskyrus, tiesa, Tomį. Edis po tavęs ir pono Deivio mano mėgs- 
tamiausias žmogus. Su kokiu atsidėjimu jis gamina valgyt ir tiek 
daug žino, ir tiek visko moka. Prisimink, kaip jis pašovė ryklį 
arba kaip vakar šoko į vandenį paskui tą žuvį. 

— O vakar žmonės jį palaikė melagiu ir primušė. 

— Bet Edis, tėte, vis tiek nenuleidžia nosies. 

— Taip. Jis viskuo patenkintas. 

— Net ir šiandien, primuštas, jis laimingas. Ir aš tikiu — jis 
laimingas, nes šoko vytis žuvies. 

— Be abejo. 

— Ponui Deiviui trūksta Edžio linksmumo. 

— Ponas Deivis — sudėtingesnis žmogus už Edį. 

— Aš suprantu. Bet pamenu, koks jis yra buvęs linksmas 
ir nerūpestingas. Aš labai gerai pažįstu poną Deivį, tėte. 

— Jis ir dabar linksmas. Nerūpestingu, tiesa, jo nepavadinsi. 

— Aš ne apie blogą nerūpestingumą. 

— Aš irgi. Bet jis yra praradęs tam tikrą pasitikėjimą savimi. 

— Suprantu, — pasake Deividas. 

— Gerai būtų, kad atgautų. Gal kai pradės vėl rašyti, ir 
atgaus. Edis, žinok, laimingas, nes jam sekasi darbas ir dirba 


kiekvieną dieną. 

— Matyt, ponui Deiviui neišeina dirbt darbą kasdien, kaip 
tau ar Edžiui. 

— Taip. Bet yra ir kitų priežasčių, 

— Žinau. Pagal savo metus, tėveli, aš per daug visko žinau. 
Tomis žino dvidešimt kartų daugiau už mane ir žino visokių 
baisių dalykų, ir tai jo nežeidžia. O mane visa, ką sužinau, žeidžia. 
Pats nesuprantu, kodėl taip. 

— Tu nori pasakyt — atjauti? 

— Taip, atjaučiu, ir man viduje kažkas darosi. Tarytum 
kęsčiau už svetimas nuodėmes. Jei taip gali būt. 

— Suprantu... 

— Tėte, tu nepyk, kad aš šneku tokiom rimtom temom. 
Žinau, kad taip nedera. Bet kartais norisi išsišnekėt, nes mes 
tiek daug ko nežinom, o kai sužinom, tai pasijuntam lyg bangos 
užgriūti. Tokios kaip šiandien jūroj. 

— Tu gali bet kada ir bet ko mane klausinėti, Deivi. 

— Žinau. Labai dėkui už tai. Bet kai ko turbūt palauksiu, 
neklausiu. Yra tokių dalykų, kuriuos reikia, matyt, pačiam savo 
kailiu išmėginti. 

— Kaip manai, ar verta tau su Endžiu ir Tomiu pas Bobį 
„girtuokliauti“? Nepamiršk, kad aš turėjau nemalonumų, kai 
tas žmogus išsitarė, jog tu amžinai neišsipagiriojąs. 

— Pamenu — jis per trejus metus buvo dukart matęs mane 
pasigėrusį nuo vyno... bet geriau neprisiminti. Jei kada iš tikrų- 
jų pasigerčiau, tai šitas vaidinimas pas Bobį bus man patei- 
sinimas. Jei buvau girtas dukart, tai galiu pasigert ir trečią. Ne, 
man rodos, tėte, suvaidint reikia būtinai. 

— Ar esat neseniai kada vaidinę girtuoklius? 

— Esam. Mudviem su Tomiu išeina neblogai. Bet Endžiui — 
nepalyginamai! Endis tikras artistas. Jis taip suvaidina, kad siau- 


bas! Aš vaidinu kitokias sceneles. 

— Ką esi paskutiniu metu vaidinęs? — paklausė Tomas Had- 
sonas, neatsitraukdamas nuo eskizo. 

— Ar nesi matęs, kaip aš vaidinu broliuką idiotą? Mongolinį 
idiotą. 

— Ne, nesu. Na, o kaip tau dabar, Deivi? — paklausė Tomas 
Hadsonas, rodydamas eskizą. 

— Gražu, — pasakė Deividas. - Dabar suprantu, ką norėjai 
pavaizduot: kaip žuvis prieš krisdama pakimba ore. Ar tikrai 
šitas paveikslas bus man, tete? 

= Žinoma, 

— Aš jį labai saugosiu. 

— Nutapysiu bent du. 

— Vieną nusivešiu į mokyklą, o kitą laikysiu namie pas ma- 
mą. O gal tu norėtum vieną pasilikt sau? 

— Ne. Gal mamai patiks. Papasakok dar, ką jūs esat vaidi- 
nę, — paprašė Tomas Hadsonas. 

— Ko tik mes neprivaidinom traukiniuose! Traukiny sma- 
giausia. Gal dėl to, kad ten žmonės tokie susirenka. Niekur ki- 
tur nesusirenka tiek žioplių kaip traukiny. Svarbiausia — jiems 
nėra kur dingt. 

Tomas Hadsonas išgirdo gretimame kambaryje Rodžerio 
balsą ir ėmė plauti teptukus ir tvarkyti darbo vietą. Įėjo Tomas 
ir tarė: 

— Kaip sekasi, tėte? Gerai padirbėjai? Galima pasižiūrėt? 

Tomas Hadsonas parodė jam eskizus, ir jis pasakė: 

— Man abu patinka. 

— O katras labiau? — paklause Deividas. 

— Ne katras. Abu gražūs, - atsakė jis. Tomas Hadsonas ma- 
te, kad jis skuba ir kad jo mintys sukasi visai apie ką kita. 

— O kaip jūsų reikalai? — paklausė jį Deividas. 

— Liuks! — atsakė Tomas. — Bus klasiškas dalykas, reikia tik 
gerai suvaidint. Jie visi ten sedi, ir mes visą pusdienį dūmėm 
jiems akis. Prieš jiems ateinant aptarėm viską su ponu Bobiu ir 
policininku. Suvaidinom, kad ponas Deivis girtas kaip žemė, o 
aš jį atkalbinėju. 

— Nepersistengėt? 

— Ką tu! — atsakė Tomas. — Kad jus būtumėt matę poną 
Deivį! Po kiekvienos taurės jis girtėjo ir girtėjo. Bet vos vos 
pastebimai. 

— Ką jis gėrė? 

— Arbatą. Bobis pilstė iš romo butelio. O Endžiui turi pri- 
pylęs vandens į džino butelį. 

— Kaip tu atkalbinėjai poną Deivį? 

— Maldavau, kad nebegertų. Bet taip, kad jiems nesigirdė- 
tų. Ponas Bobis irgi prie mūsų vaidinimo prisidėjo, tik jis gėrė 
tikrą viskį. 

— Tai reikia eit, - pasakė Deividas. — Kol ponas Bobis neišvir- 
to iš koto. O kaip ponas Deivis jaučias? 

— Nuostabiai. Jis klasiškas artistas, Deivai. 

— Kur Endis? 

— Apačioj, repetuoja prieš veidrodį. 

— Ar Edis irgi prisidės? 

— Ir Edis, ir Džozefas. 

— Jie neatsimins, ką sakyt. 

— Jie turi tik po vieną sakinį. 

— Edis vieną sakinį atsimins, bet Džozefas — kažin. 

— Jam reikės kartot paskui Edį. 

— Ar policininkas irgi prisidės? 

— O kaipgi. 

— O anų kiek? 

— Septyni. Dvi moterys. Viena graži, o kita tiesiog nuostabi. 
Jai, mačiau, gaila pono Deivio. 

— Čia tai bent! — šūktelėjo Deividas. — Eime! 

— Kaip tu ten nueisi? — paklause Deividą Tomas. 

— Aš jį nunešiu, — pasakė Tomas Hadsonas. 

— Leisk man, tėveli, eit su šlepetėm, a? — paprašė Deividas. — 
Jeigu leisi, apsiausiu Tomo. Eisiu, mindamas pėdos šonu — ir 
neskaudės, ir gražiai atrodys. 

— Na gerai. Galim ir eit. Kur Rodžeris? 

— Su Edžiu laisto savo debiutą, — pasakė Tomas. - Jis juk 
taip ilgai vaidino pagrindinį vaidmenį su viena arbata, tėte. 

Vėjas, kai jie suėjo į „Ponsą de Leoną“, tebepūtė taip pat 
smarkiai. Žmonės iš jachtos sėdėjo prie bufeto stalo ir gėrė 
romą. Graži kompanija, įdegę, baltais kostiumais, jie manda- 
giai pasitraukė į šoną, padarydami jiems vietos. Du vyriškiai ir 
moteris sėdėjo prie plokštelių automato, o kiti trys ir mote- 
ris — kitame bufeto stalo gale, prie durų. Prie automato sėde- 
jo gražioji, bet ir antroji buvo neprasta. Rodžeris, Tomas Had- 
sonas ir berniukai nuėjo stačiai prie bufeto. Deividas net 
stengėsi nešlubuoti. 

Ponas Bobis pasižiūrėjo į Rodžerį ir tarė: 

— Vel jūs čia? 

Rodžeris beviltiškai linktelėjo, ir Bobis pastatė priešais jį bu- 
telį romo ir taurę. 

Rodžeris tyledamas prisitraukė butelį ir taurę. 

— Tai, sakai, pili į lempą, Hadsonai? — tarė Bobis Tomui 
Hadsonui, nutaisęs griežtą teisuolio miną. Tomas Hadsonas link- 
telėjo. — Laikas būtų nustot, — pasake Bobis. — Viskam yra ri- 
bos, šimts pypkių. 

— Man tik lašiuką romo, Bobi. 

— To, kur anas geria? 

— Ne, bakardžio. 

Ponas Bobis pripylė taurę ir padavė Tomui Hadsonui. 

— Še, — tarė jis. — Nors, po teisybei, privalėčiau tavęs neap- 
tarnaut. 

Tomas Hadsonas vienu mauku išlenkė taurę. Romas šildė ir 
teikė įkvėpimo. 

— Dar vieną, — tare Tomas Hadsonas. 

— Ne anksčiau kaip po dvidešimties minučių, Hadsonai, — 
pasake Bobis. Jis atsigręžęs pasižiūrėjo į laikrodį ant sienos. 

Žmonės iš jachtos jau ėmė po truputį į juos dirsčioti, bet 
nenusižengdami mandagumui. 

— O tu, vyre, ką gersi? — paklause ponas Bobis Deividą. 

— Pamiršot, kad mečiau, ar kuris galas? — piktai atšovė jam 
Deividas. 

— Nuo kada gi? 

— Lyg nežinotumėt — nuo vakar vakaro! 

— Atsiprašau, — pasake ponas Bobis ir pats išlenkė taurę 
romo. — Velnią čia atsiminsi kiekvieną chuliganėlį. Vieno tik 
prašau: veskit jūs iš čia šitą Hadsoną, pas mane padori publi- 
ka susirinkus. 

— Aš netriukšmauju, — pasakė Tomas Hadsonas. 

— Pačiam irgi gana. 

Ponas Bobis užkimšo Rodžerio butelį ir pastatė ant lentynos. 

Jaunasis Tomas pritariamai linktelėjo ir ėmė kažką kuždėti 
Rodžeriui į ausį. Rodžeris parėmė rankomis galvą. Paskui pake- 
lė ir parodė pirštu į butelį. Tomas pakratė galvą. Bobis paėmė 
butelį, atkimšo ir pastatė priešais Rodžerį. 

— Lak, greičiau nusprogsi, — tarė jis. — Labai, manai, kas 


tavęs gailės. 

Dabar jau visi stebėjo juos gana atidžiai, nors vis dar nenu- 
sižengdami mandagumui. Jie čia buvo atėję išgerti, tačiau elgė- 
si mandagiai ir apskritai atrodė žmonės kultūringi. 

Čia pirmą kartą prašneko Rodžeris. 

— Duok ir šitam špingaletui išgert, — tarė jis Bobiui. 

— Ko gersi, vyre? — paklausė ponas Bobis Endį. 

— Džino, - atsakė Endis. 

Tomas Hadsonas stengėsi nežiūrėti į kaimynus. Bet jų žvilgs- 
nius juste juto. 

Bobis pastate priešais Endį butelį, o šalia — taurę. Endis pri- 
sipylė pilną taurę ir pakėlė, sveikindamas Bobį. 

— Į jūsų sveikatą, pone Bobi! — tarė jis. - Šiandien pirmąkart 
geriu. 

— Gerk gerk, — pasakė Bobis. — Velokai šįkart atėjai. 

— Tėtė ateme iš jo pinigus, — paaiškino Deividas. - Kur ma- 
ma atsiuntė gimimo dienai. 

Tomas pasižiūrėjo į tėvą ir pravirko. Jis valdėsi, kad nepra- 
dėtų kūkčiot, tačiau nepersistengė, ir žiūrėti į jį buvo sunku. 

Visi tylėjo, o paskui Endis tarė: 

— Jei galima, norėčiau dar vieną džino, pone Bobi. 

— Įsipilk pats, — atsakė Bobis. — Vargšelis, — tada atsisuko į 
Tomą Hadsoną. — Hadsonai, — tarė jis. - Gerk paskutinę ir 
marš iš Čia. 

— Neuždrausi man sėdėt, aš netriukšmauju, — atsakė Tomas 
Hadsonas. 

— Pažįstu aš tave, neilgai ramiai sėdėsi, — įgėlė jam Bobis. 

Rodžeris parodė į butelį, ir jaunasis Tomas nutvėrė jam už 
rankovės. Jis, kaip doras, geras vaikas, tramdė ašaras. 

— Pone Deivi, — tarė jis. — Nereikia, 

Rodžeris nieko neatsakė, ir ponas Bobis vel pastatė priešais 


jį butelį. 

— Pone Deivi, jums juk šįvakar reiks rašyt, - pasakė Tomas. — 
Jūs gi žadėjot vakare rašyt. 

— O tai del ko daugiau aš geriu? — atsake jam Rodžeris. 

— Bet, pone Deivi, kai rašėt „Audrą“, jūs tiek negerdavot. 

— Patylėtum verčiau, — pasakė jam Rodžeris. 

Tomas spinduliavo kantrybe ir geraširdiškumu. 

— Tyliu, pone Deivi. Aš jus prilaikau tik todėl, kad jūs pats 
mane to prašėt. Gal eikim geriau namo? 

— Geras tu vaikas, Tomai, — pasakė Rodžeris. - Bet mudu 
liekam čia. 

— Ar ilgai, pone Deivi? 

— Iki pat galo. 

— Gal nereikia, pone Deivi, — tare Tomas. — Tikrai. Jeigu 
jūs gersit, kol akys apraibs, jūs nieko nebegalėsit rašyt. 

— Aš diktuosiu, — atsake Rodžeris. —- Kaip Miltonas. 

— Diktuojat jūs, tiesa, puikiai, — pasakė Tomas. — Bet kai 
šįryt panele Felps norėjo perrašyt mašinėle, pasirodė, kad ten 
beveik vienos natos. 

— Aš rašau operą, — pasake Rodžeris. 

— Tikiu, kad opera jums išeitų nuostabi, pone Deivi. Bet 
ar jums neatrodo, kad pirmiau mums vertėtų užbaigti romaną? 
Jūs juk už jį esat paėmęs didelį avansą. 

— Baik jį pats, - pasakė Rodžeris. — Siužetą jau turėtum žinot. 

— Siužetą, pone Deivi, aš žinau. Gražus siužetas. Tik kad jūs 
pasakojat apie tą pačią merginą, kurią ankstesnėje knygoje nu- 
marinot, ir skaitytojai dabar painiosis. 

— Diuma irgi taip darydavo. 

— Nekibk tu prie jo, - tarė jaunajam Tomui Tomas Hadso- 
nas. — Kaip jis rašys, jeigu tu amžinai neduodi jam ramybės? 

— Pone Deivi, įsitaisytumėt jūs gerą, patyrusį sekretorių, ir 


tegu rašo už jus. Esu girdėjęs, kiti rašytojai taip daro. 

— Netinka. Per daug išlaidų. 

— Gal nori, kad aš tau padėčiau, Rodžeri? — paklause Tomas 
Hadsonas. 

— Noriu. Nutapyk mano romaną. 

— Puiki mintis! — tarė jaunasis Tomas. - Rimtai, tėte, nutapysi? 

— Per dieną ir nutapau, - atsakė Tomas Hadsonas. 

— Tapyk aukštyn kojom kaip Mikelandželas, — pasakė 
Rodžeris. — Nutapyk tokio didumo, kad pats karalius Jurgis 
galetų be akinių perskaityt. 

— Nutapysi, tėte? — paklausė Deividas. 

— Na taip. 

— Valio! - pasakė Deividas. - Pagaliau girdžiu protingą šneką. 

— O ar nebus sunku, tėte? 

— Sunkumo būta! Juokas. Apie kokią ten merginą? 

— Apie tą pačią, apie kurią ponas Deivis visada rašo. 

— Nutapysiu ją per pusdienį, - pasake Tomas Hadsonas. 

— Aukštyn kojom, - pridūrė Rodžeris. 

— Nepersūdyk, - pasakė jam Tomas Hadsonas. 

— Pone Bobi, galima, išmesiu dar vieną? — paprašė Endis. 

— O kiek jau išgėrei, vyre? — paklausė jį Bobis. 

— Tik dvi. 

— Gerk, — atsakė jam Bobis ir padavė butelį. —- Klausyk, 
Hadsonai, kada išsineši šitą savo terlionę? 

— Ką, niekas nenori pirkt? 

— Niekas, — atsakė Bobis. — Visą vaizdą man gadina. Ir ner- 
vus. Kad greičiau išsineštum iš čia! 

— Atleiskit, — kreipėsi į Rodžerį vienas vyrų iš jachtos. — Ar 
šis paveikslas parduodamas? 

— Ar mes jums ką sakem? - atsigręžė į jį Rodžeris. 

— Ne, nieko, - atsakė vyriškis. — Jūs Rodžeris Deivis, tiesa? 


— Švenčiausia teisybė. 


187 


Ernest Hemingway 


— Jei šis paveikslas jūsų bičiulio ir jei jis parduodamas, 
norėčiau pasišneketi su juo dėl kainos, - pasakė vyriškis, atsi- 
sukdamas į Tomą Hadsoną. - Jūs Tomas Hadsonas, tiesa? 

— Hadsonas vadinuos. 

— Ar šis paveikslas parduodamas? 

— Labai gaila, - atsakė jam Tomas Hadsonas, - neparduo- 
damas. 

— Betgi barmenas sakė... 

— Jis nenormalus, — tarė jam Tomas Hadsonas. — Velniškai 
šaunus vyrukas. Bet, deja, nenormalus. 

— Pone Bobi, ar galima dar vieną džino? - labai mandagiai 
paprašė Endrius. 

— Prašom, vaikuti, prašom, — atsakė Bobis ir įpylė jam iš 
butelio. - Žinai, ką reikėtų padaryt? Reikėtų etiketėse ant džino 
butelių vietoj šitų idiotiškų uogų nupaišyt tavo sveiką žavingą 
veidelį. Hadsonai, imtum ir nupaišytum džino buteliui tinka- 
mą etiketę — su žavingu Endžio snukučiu. 

— Paleistume į apyvartą naują markę, — pritarė Rodžeris. — 
Yra džinas „Senis Tomas“. Kodėl mums neišleidus „Linksmu- 
čio Endriaus'? 

— Finansuoju aš, — tarė Bobis. — Džino išsivarysim vietoj. 
Vaikai tegul pilstys į butelius ir klijuos etiketes. Pardavinėsim ir 
urmu, ir atskirais buteliais. 

— Grįšim prie namų ūkio, - pasakė Rodžeris. - Kaip Vilja- 
mo Morio laikais. 

— O iš ko mes varysim džiną, pone Bobi? —- paklausė Endrius. 

— Iš žuvų, — atsakė Bobis. — Ir iš moliuskų. 

Žmonės iš jachtos dabar nebežiūrėjo nei į Rodžerį, nei į To- 
mą Hadsoną, nei į vaikus. Jie sunerimę stebėjo Bobį. 


— Tai kaip del to paveikslo? — paklausė tas pats vyriškis. 

— Kokį paveikslą jūs turit minty, gerbiamasis? — paklausė jį 
Bobis, lenkdamas dar vieną porciją viskio. 

— Tą didelį, su trim vandens viesulais ir žmogumi valtyje. 

— Kur jis? — paklausė Bobis. 

— Štai ten, — parodė vyriškis. 

— Atsiprašau, pone, man regis, jums jau užteks. Čia padori 
įstaiga. Pas mus negeriama tol, kol pradeda vaidentis viesulai ir 
žmonės valtyse. 

— Aš kalbu apie ana tą paveikslą. 

— Neerzinkit manęs, pone. Nėra ten jokio paveikslo. Jei 
ir būtų, tai jis kabotų virš baro, kur jam vieta, ir nutapyta 
būtų nuoga moteris, išsitiesus, kaip pridera, visu ilgumu. 

— Aš kalbu apie ana tą paveikslą. 

— Kokį paveikslą? Kur? 

— Ten va. 

— Gal jums, pone, selterio? O gal iškviesti rikšą? —- paklause Bobis. 

— Rikšą? 

— Taip, po paraliais. Rikšą, jei norit žinot. Pats jūs rikša. Ir 
jau gana prisisiurbėt. 

— Pone Bobi, o man jau gana? — labai mandagiai paklausė 
Endrius. 

— Ką tu, branguti. Žinoma, kad ne. Įsipilk. 

— Ačiū, pone Bobi, — padėkojo Endis. — Ketvirta. 

— Gerk nors šimtą, - pasakė Bobis. - Tu mano džiaugsmas. 

— Einam gal iš čia, Helai, ką? — tarė vienas iš tos kompanijos 
vyriškiui, kuris norėjo pirkti paveikslą. 

— Norėčiau įsigyti šį paveikslą, — atsakė jam tasai. — Kad tik 
kaina būtų prieinama. 

— O aš norėčiau išeit iš čia, — neatstojo pirmasis. — Juokai 
juokais ir taip toliau, bet žiūrėti, kaip geria vaikai — tai jau 


per daug. 

— Ar jūs tikrai duodat šitam berniukui džino? — paklausė 
Bobį graži blondinė, sėdinti bufeto stalo gale durų pusėje. Ji 
buvo aukšta, labai šviesiais plaukais ir simpatingomis strazda- 
nomis. Strazdanos buvo ne kaip rudaplaukių, o kaip blondi- 
nių, kurioms oda neįdega, o tik truputį patamsėja. 

— Taip, gerbiamoji. 

— Tai bjauru, — pasakė moteris. — Tai šlykštu, tai bjauru, tai 
nusikaltimas. 

Rodžeris į moterį nežiūrėjo, o Tomas Hadsonas sėdėjo nu- 
leidęs akis. 

— O ką, jūsų nuomone, jam gerti, gerbiamoji? — paklausė 
Bobis. 

— Nieko. Jam visai negalima gerti. 

— Vargu ar būtų teisinga, - suabejojo Bobis. 

— Ką reiškia „teisinga“? Pasak jūsų, teisinga nuodyti vaiką 
alkoholiu? 

— Girdi, tėte? — care Uomas. — Sakiau, kad Endžiui negali- 
ma gert. 

— Iš visų trijų tik jis vienas geria, gerbiamoji. Šitas vyrukas va 
metė, — įtikinėjo ją Bobis. — Ar teisinga būtų atimti vieninte- 
liam iš trijų brolių šį mažą malonumą? 

— Teisinga? — perklausė moteris. — Jūs - monstras. Ir jūs — 
monstras, — pasakė ji Rodžeriui. — O jūs — irgi monstras, — pa- 
sakė ji Tomui Hadsonui. - Jūs visi man šlykštūs, nekenčiu jūsų. 

Jos akyse sublizgo ašaros, ir ji atsuko į berniukus ir poną 
Bobį nugarą ir tarė savo palydovams: 

— Ar jūs nė vienas negalit įsikišt? 

— Man rodos, jie juokais, — pasakė jai vienas iš jos palydovų. 

— Kaip kad kitur tyčia samdo šiurkštų padavėją. Arba aptar- 


naudami kalba vagių žargonu. 

— Ne, jie nejuokauja. Tas baisus žmogus pila jam džiną. 
Tai baisu, stačiai tragedija! 

— Pone Bobi, — tarė Tomas Hadsonas. - Ar man daugiau 
kaip penkių negalima? 

— Šiandien negalima, - atsakė Bobis. — Nenoriu, kad per- 
gąsdintum damą. 

— Oi, veskit mane iš čia, — suaimanavo moteris. — Žiūrėti 
negaliu. 

Ji pravirko, ir du vyriškiai išlydėjo ją iš baro, ir Tomui Had- 
sonui, Rodžeriui ir berniukams paliko nejauku. 

Antroji moteris, gražuolė, priėjo prie jų. Jos buvo gražus 
veidas, skaisti įdegusi oda ir rusvi plaukai. Ji mūvėjo kelnes, ta- 
čiau figūrą, kiek Tomas Hadsonas galėjo spręsti, turėjo dailią, 
ir jos plaukai žvilgėjo it šilkas ir bangavo į žingsnių taktą. Jis 
žinojo, kad jau yra ją kažkur matęs. 

— Čia visai ne džinas, tiesa? — paklausė ji Rodžerį. 

— Taip. Aišku, ne džinas. 

— Einu, pasakysiu jai, — tarė ji. — Ji labai susisielojo. 

Ji išėjo, o tarpduryje nusišypsojo jiems. Moteris ji buvo nuo- 
stabiai graži. 

— Na, štai ir viskas, teveli, — tarė Endis. —- Ar galima mums 
kokakolos? 

— Oaš, tete, norėčiau alaus, jei tik ta ponia labai nesisielos, — 
tarė jaunasis Tomas. 

— Nemanau, kad del alaus ji sielotųsi, - atsakė Tomas Had- 
sonas. — Galima, aš jus pavaišinsiu? — paklausė jis vyriškį, kuris 
norėjo pirkti paveikslą. — Atleiskit, jei per daug kvailai atrodėm. 

— Ką jūs, ką jūs, — atsakė vyriškis. — Labai įdomu buvo. 
Labai labai. Nuostabu tiesiog! Rašytojai ir menininkai — įdo- 


mūs žmonės. Čia buvo jūsų improvizacija? 


191 


Ernest Hemingway 


— Taip, - atsakė Tomas Hadsonas. 

— O kaip del to paveikslo? 

— Jis pono Sonderso nuosavybė, — paaiškino Tomas Hadso- 
nas. — Aš nutapiau jam. Nemanau, kad jis norėtų parduoti. Ta- 
čiau paveikslas jo nuosavybė, ir jis gali daryti su juo ką tinkamas. 

— Aš noriu jį turėti sau, — tarė Bobis. — Ir nesiūlykit krūvos 
pinigų — tik nuotaiką man sudirbsit. 

— Aš labai norėčiau jį turėti. 

— Aš irgi, po paraliais, —- pasakė Bobis. — Ir aš jį turiu. 

— Bet, pone Sondersai, tokiam vertingam paveikslui čia ne 
vieta. 

Bobis ėmė širsti. 

— Duokit man ramybę, girdit? — tarė jis vyriškiui. — Mes 
sau nuostabiai smagiai leidom laiką. Taip smagiai, kaip retai 
kada, ir še tau - bobos ima žliumbt ir suknisa mums visą malo- 
numą. Aš suprantu, ji nori gera. Bet čia ir visa bėda. Tie geri 
norai — stačiai peilis. Mano sene irgi nori tik gera ir daro gera, o 
man nuo to gerumo nors imk ir pasikark. Velniop tuos gerus 
norus! O dabar štai jūs — prisistatot, ir duok jums, girdi, pa- 
veikslą, labai reikia. 

— Bet, pone Sondersai, jūs juk pats sakėt, kad nenorit 
laikyt paveikslo čia ir kad jis parduodamas. 

— Niekai, — tarė Bobis. — Mes krėtėm juokus. 

— Vadinasi, paveikslas neparduodamas? 

— Taip. Paveikslas neparduodamas, neišnuomojamas ir ne- 
skolinamas. 

— Ką gi, — pasakė vyriškis. — Prašom mano vizitinę kortelę. 
Jei kartais sugalvotumėt parduoti. 

— Puiku, — tarė Bobis. — Gal Tomas kartais turi namie 


parduotinų paveikslų. Kaip, Tomai? 

— Vargu, - atsakė Tomas Hadsonas. 

— Norėčiau užsukti pas jus pasižiūrėti, — tarė jam vyriškis. 

— Šiuo metu neturiu ką parodyti, - atsakė Tomas Hadso- 
nas. — Jei pageidausit, galiu duoti Niujorko galerijos adresą. 

— Būsiu dėkingas. Gal užrašytumėt šičia? 

Vyriškis turėjo parkerį ir vizitinės kortelės antroje pusėje užsi- 
rašė adresą, o kitą kortelę įteikė Tomui Hadsonui. Tada vy- 
riškis dar sykį padekojo Tomui Hadsonui ir pasisiūlė pavaišinti. 

— Gal galėtumėt pasakyti bent apytikrę savo didesniųjų 
paveikslų kainą? 

— Negaliu, - atsake Tomas Hadsonas. — Tą sužinosite iš agento. 

— Grįžęs į Niujorką, tuoj pat su juo susisieksiu. Šis paveikslas 
mane itin sudomino. 

— Dekui, - padėkojo Tomas Hadsonas. 

— Vadinasi, šito paveikslo tikrai neparduosit? 

— Kristau karaliau! — šūktelėjo Bobis. — Baikit jūs vienąsyk! 
Šitas paveikslas mano. Aš daviau idėją, ir Tomas man nutapė. 

Vyriškis draugiškai nusišypsojo su tokia išraiška, lyg many- 
damas, jog vėl prasideda juokeliai. 

— Nenoriu pasirodyti įkyrus, bet... 

— Esat įkyrus kaip velnias, - pasake jam Bobis. — Gana. Iš- 
gerkit mano sąskaita, o visa kita pamirškim. 

Berniukai šnekučiavo su Rodžeriu. 

— Mums sekėsi visai neblogai, tiesa, pone Deivi? — paklausė 
jaunasis Tomas. — Aš labai nepersistengiau, ne? 

— Išėjo puikiai, — atsakė Rodžeris. — Va tik Deiviui neteko 
pasireikšt. 

— Aš ruošiausi suvaidint pabaisą, - pasakė Deividas. 

— Ponia negyva būtų kritus, ko gera, - tarė Tomas. — Jau ir 


taip susisielojo. O tu dar, sakai, norėjai suvaidint pabaisą? 

— Jau buvau išvertęs vokus ir ruošiausi pasirodyt, — pasakė 
jiems Deividas. - Pasilenkiau, išverčiau vokus, ruošiaus pasiro- 
dyt, o čia viskas ir baigės. 

— Gaila, kad pasitaikė tokia maloni ponia, — tarė Endis. — 
Aš net nespėjau parodyt, kaip mane veikia gėrimas. O kitos 
tokios progos, ko gera, nepasitaikys. 

— O kaip šauniai vaidino ponas Bobis! - pasigėrėjo |'omas. — 
Oi, pone Bobi, kaip jūs klasiškai vaidinot! 

— Gaila, kad nebaigėm, — pasakė Bobis. — O policininkas nė 
ateit nespėjo. Aš tik pradėjau įsivažiuot. Dabar žinau, kaip 
scenoj jaučiasi garsieji aktoriai. 

Į barą grižo jaunoji moteris. Jai einant pro duris, megztukas 
nuo skersvėjo prigludo prie kūno, o plaukai plevėsavo, ir ji pa- 
suko pas Rodžerį. 

— Ji nebenori grįžt. Bet viskas gerai. Ji nusiramino. 

— Gal išgertumėt su mumis? — paklausė ją Rodžeris. 

— Mielai. 

Rodžeris pasakė visų saviškių vardus, o ji pasisakė esanti Odrė 
Brius. 

— Gal galėčiau užeiti jūsų paveikslų pasižiūrėti? 

— Žinoma. 

— Aš irgi norėčiau nueiti su panele Brius, — tarė įkyrusis 
vyriškis. 

— Jūs jos tėvas? — paklausė jį Rodžeris. 

— Ne. Bet mudu labai seni draugai. 

— Jums negalima, — pasake Rodžeris. — Palaukit labai senų 
draugų dienos. Arba gaukit organizacinio komiteto kvietimą. 

— Nebūkit su juo toks šiurkštus, — tarė Rodžeriui moteris. 

— Kad gal jau buvau. 

— Tai daugiau nebebūkit. 

— Gerai. 

— Nesipykim. 

— Sutarta. 

— Man patiko Tomo pasakymas apie tą pačią visų jūsų 
knygų veikėją. 

— Jums tikrai patiko? — paklausė ją jaunasis Tomas. — Bet 
ten viskas netiesa. Aš tik erzinau poną Deivį. 

— Man pasirodė, kad šiek tiek tiesos yra. 

— Ateikit pas mus į svečius, - pakvietė ją Rodžeris. 

— Su draugais? 

— Be. 

— Nė vieno atsivest negalima? 

— O be jų apsieit negalit? 

— Galiu. 

— Tai ir gerai. 

— Kokiu laiku man pas jus ateit? 

— Bet kada, - pasakė Tomas Hadsonas. 

— O priešpiečių pasilikt bus galima? 

— Savaime aišku, - atsakė Rodžeris. 

— Man šita sala pradeda patikt, — tarė ji. - Džiaugiuosi, kad 
mes nesipykstam. 

— Deividas galės parodyt, kokį pabaisą jis ketino pavaizduot, 
bet nespėjo, — pasakė jai Endis. 

— Oje! — tarė ji. — Kiek daug ko dar mūsų laukia! 

— Jūs čia ilgam? — paklausė ją jaunasis Tomas. 

— Nežinau. 

— O jachta čia ilgam? — paklausė Rodžeris. 

— Nežinau. 

— O ką jūs žinot? — paklausė Rodžeris. - Draugiškai. 

— Ne kažin ką. O jūs? 

— Jūs gražuolė, - pasakė Rodžeris. 

— O! — tarė ji. — Labai ačiū. 

— Ar dar čia pabūsit? 

— Nežinau. Gal. 

— Gal einam pas mus, išgersim tenai? - paklausė ją Rodžeris. 


— Gerkim čia, — atsakė ji. - Cia labai jauku. 


XII 


Kitą dieną vėjas aprimo, ir Rodžeris su berniukais nuėjo pa- 
plaukyti, o Tomas Hadsonas liko dirbti viršutinėje verandoje. 
Edis pasakė manąs, jog sūrus vanduo Deivido kojoms ne- 
pakenksiąs, tik reiksią pasimaudžius jas tuoj perrišti. Visi mau- 
dėsi, ir Tomas Hadsonas tapydamas retkarčiais pasižiūrėdavo į 
juos iš viršaus. Jis galvojo apie Rodžerį ir jaunąją moterį, bet šios 
mintys trukdė susikaupti, todėl nuvijo jas šalin. Tik nedavė ra- 
mybes tas, kad ji labai panaši į sūnaus Tomo motiną tada, kai su 
ja tik susipažino. Tačiau tiek daug buvo į ją panašių moterų, ir 
jis dirbo toliau. Jis buvo tikras, kad šią moterį dar pamatys, ir 
gana tikras, kad matys ją dažnai. Tatai buvo aišku kaip dieną. 
Ką gi, ji graži ir, atrodo, labai miela. Blogai tik, kad panaši į 
Tomo motiną. Bet čia jau nieko nepadarysi. Šitai jis buvo jau 
ne sykį patyręs. Jis dirbo toliau. 

Jis žinojo, kad šis paveikslas nusiseks. O štai su kitu, kur žuvis 
vandeny, teks gerokai pavargti. Gal reikėjo pradėti nuo jo, pa- 
galvojo jis. Bet ne, verčiau baigsiu šitą. O tą galėsiu tapyti ir 
jiems išvykus. 

— Leisk, aš tave nunešiu, Deivi, — išgirdo jis Rodžerio balsą. — 


Neaplips kojos smeliu. 

— Gerai, — atsakė Deividas. — Pala, nusiplausiu švariai 
vandeny. 

Rodžeris atnešė jį nuo paplūdimio ir pasodino į krėslą prie 
durų į jūros pusę. Kai jie ėjo pro verandą, Tomas Hadsonas 
išgirdo, kaip Deividas paklausė: 

— Kaip manot, pone Deivi, ji ateis? 

— Nežinau, - atsakė Rodžeris. — Tikėkimės, ateis. 

— Graži jinai, tiesa, pone Deivi? 

— Taip, labai. 

— Man rodos, ir mes jai patikom. Pone Deivi, o kas ji tokia 
galėtų būti? 

— Nežinau. Neklausiau. 

— Tomis ją įsimylėjo. Ir Endis. 

— O tų? 

— Nežinau. Aš ne taip greit įsimyliu kaip jie. Bet pamatyt ją 
dar norėčiau. Pone Deivi, ji ne kokia šliundrele, ne? 

— Nežinau. Nepanaši. Kodėl klausi? 

— Tomis sakė ją įsimylėjęs, bet ji tikriausiai esanti šliundrelė. 
Endis sako, kad tegu ji ir šliundrelė, jam tas pats. 

— Nepanaši, — pasakė jam Rodžeris. 

— Pone Deivi, tie jos draugai kažkokie keisti, ar ne? 

— Tikrai. 

— Kas jie galėtų būti tokie? 

— Paklausim, kai ateis, jos. 

— Manot, ji ateis? 

— Taip, — atsakė Rodžeris. - Gali nesijaudinti. 

— Jeigu kas jaudinasi — tai Tomis su Endžiu. Aš įsimylėjęs 
kitą. Jūs žinot. Pasakojau. 

— Pamenu. Beje, ši mūsų pažįstama gerokai į aną panaši, — 


pasakė jam Rodžeris. 

— Gal yra mačiusi filme ir stengiasi pamėgdžioti, — tarė Dei- 
vidas. 

Tomas Hadsonas dirbo toliau. 

Ji pasirodė paplūdimyje, kai Rodžeris tvarstė Deividui ko- 
jas. Žingsniavo basa, ant maudymosi kostiumėlio apsivilkusi to- 
kios pat medžiagos sijoną, nešina pliažiniu krepšeliu. Tomas Had- 
sonas su pasitenkinimu pastebėjo, kad jos kojos tokios pat gražios 
kaip ir veidas, tokios pat gražios kaip jos krūtys, kurias vakar 
buvo spėtinai nužiūrėjęs po megztuku. Jos rankos buvo dailios, 
ir visa ji buvo įdegusi saulėje. Pasidažiusi buvo tik lūpas, tokias 
dailias, kad Tomui Hadsonui parūpo pamatyti jas nedažytas. 

— Labas, — pasisveikino ji. - Nepavelavau? 

— Ne, - atsakė jai Rodžeris. — Mes jau pasimaudėm, bet aš 
eisiu ir vėl. 

Rodžeris buvo perkėlęs Deivido krėslą į paplūdimio pakraštį, 
tr Tomas Hadsonas žiūrėjo, kaip ji pasilenkė prie Deivido kojų, 
tr, jos plaukų garbanai nuslydus žemyn, matė ant kaklo smul- 
kias susivijusias sruogeles. Sruogelės sidabriškai žvilgėjo saulėje 
rudos odos fone. 

— Vargšės kojytės, — tarė ji. - Kas joms atsitiko? 

— Prisitryniau traukdamas žuvį, - paaiškino jai Deividas. 

— Kokio didumo buvo? 

— Taip ir nesužinojom. Nutrūko. 

— Kaip gaila. 

— Nieko, - pasakė Deividas. — Mes jau ją ir pamiršom. 

— Ar plaukyt su tokiom kojom nieko, nebus blogai? 

Rodžeris tepė pūslių vietas merkurochromu. Pėdos buvo 
sausos ir švarios, tik nuo jūros vandens oda buvo truputį susi- 
raukšlėjusi. 


— Edis sako, kad kaip tik sveika. 

— Kas tas Edis? 

— Mūsų virėjas. 

— Jūsų virėjas — ir daktaras? 

— Jis tokius dalykus išmano, — paaiškino Deividas. — Ponas 
Deivis irgi sako, kad nekenkia. 

— O ką dar ponas Deivis sako? — paklausė ji Rodžerį. 

— Jis džiaugiasi jus matydamas. 

— Malonu girdėti. Tai ką, vyrai, vakar vakare pasiautėjot? 

— Nelabai, — atsakė Rodžeris. — Palošėm pokerį, o vėliau 
truputį paskaičiau ir nuėjau miegot. 

— Kas laimėjo pokerį? 

— Endis su Edžiu, — atsake Deividas. - O ką jūs veiket? 

— Žaidėm triktraką. 

— Miegojot gerai? — paklause Rodžeris. 

— Taip. O jūs? 

— Nuostabiai, — atsakė jis. 

— Iš mūsų tik Tomis moka žaisti triktraką, — pasakė jaunajai 
moteriai Deividas. — Jį išmokė vienas tipelis, kurio, pasirodo, 
būta homoseksualo. 

— Tikrai? Liūdna istorija. 

— Sprendžiant iš Tomio pasakojimo, ne tokia ir liūdna, — 
pasakė Deividas. — Nieko bloga neatsitiko. 

— Liūdnas, man rodos, tokių žmonių gyvenimas, — tarė ji. — 
Nelaimingi jie. 

— Bet ta istorija baigėsi ir visai juokingai, — pasake Deivi- 
das. - Tas tipelis, kur išmokė Tomį žaisti triktraką, ėmė jam 
aiškinti apie homoseksualizmą ir apie senovės graikus, ir apie 
Damoną su Pitijum, ir apie Dovydą su Jonatanu. Maždaug kaip 
mokykloj kad aiškina apie žuvų ikrus ir pienius ir kaip bitės 


apdulkina augalus ir panašiai, o Tomis jį užklausė, ar jis skaitęs 

vieną Žido knygą. Kaip ji vadinasi, pone Deivi? Ne „Korido- 
nas“, kita. Kur apie Oskarą Vaildą. 

— „57 Ie grain ne meurt '“— pasakė Rodžeris. 

— Knyga ta siaubinga, o Tomis ją buvo nusivežęs į mokyklą 
paskaityti berniokams. Jie prancūziškai, aišku, nemokėjo, bet 
Tomis jiems išvertė. Vietomis nuobodoka, bet ten, kur ponas 
Židas pereina prie Afrikos, prasideda tikros baisybės. 

— Esu skaičiusi, — pasakė jaunoji moteris. 

— O, tai gerai, — pasakė Deividas. — Tada suprantat, ką aš 
turiu galvoj. Tai va, tas žmogus, kur išmokė Tomį triktrako ir 
kurio, pasirodo, būta homoseksualo, smarkiai nustebo, kai To- 
mis paminėjo šitą knygą, bet iš dalies ir apsidžiaugė, kad jam 
nebereiks pasakot apie bitutes ir geleles, ir jis sako: „Džiugu 
girdeti, kad tu tą žinai“ ar kažką panašaus, ir Tomis tada jam 
štai ką atsakė — atsimenu žodis į žodį: „Pone Edvardsai, aš ho- 
moseksualizmu domiuosi grynai iš teorinės pusės. Labai ačiū, 
kad išmokėte mane triktrako, ir leiskite palinkėti jums viso ge- 
riausio“. Tomis tada buvo labai kultūringų manierų, — paaiški- 
no Deividas. — Jis buvo ką tik grįžęs iš Prancūzijos, kur gyveno 
su tete, ir buvo labai kultūringas. 

— Ar tu irgi gyvenai Prancūzijoj? 

— Visi mes esam gyvenę, tik ne tuo pačiu laiku. Tačiau 
Tomis vienintelis viską gerai prisimena. Jo, tiesa, ir atmintis ge- 
riausia, ir jis prisimena smulkiai ir tiksliai. O jūs Prancūzijoj esat 
gyvenus? 

— Ilgai. 

— Mokyklą lankėt? 

— Taip. Paryžiaus priemiesty. 


! Jei gudrus, nežus (pranc. ). 

— O, tai turėsit šnekos su Tomiu, - tarė Deividas. — Jis pa- 
žįsta Paryžių ir jo priemiesčius taip, kaip aš vietinius rifus ir sek- 
lumas. Ko gera, aš rifus pažįstu dar blogiau negu jis Paryžių. 

Dabar jinai sėdėjo verandos šešėlyje ir kojų pirštais žarstė 
baltą smėlį. 

— Papasakok man apie rifus ir seklumas, — tarė ji. 

— Verčiau aš jums parodysiu, - atsake Deividas. - Galėsim 
nusiirt su valtele į seklumas ir, jei mėgstat, pažeberkluot po 
vandeniu žuvų. Rifą tik taip ir galima gerai pažint. 

— Su malonumu plaukčiau. 

— Kas ten tokie su jumis jachtoje? — paklausė Rodžeris. 

— Žmonės, ir tiek. Jums nepatiks. 

— Pažiūrėti labai malonūs. 

— Kam tokių šnekų? 

— Gerai, nereikia, — atsake Rodžeris. 

— Su įkyruoliu jūs jau pažįstami. Jis pats turtingiausias ir 
pats nuobodžiausias. Geriau nekalbėkim apie juos. Visi jie la- 
bai geri, labai malonūs ir mirtinai nuobodūs. 

Atbego Tomas, o jam iš paskos — Endrius. Juodu plaukė 
kitame paplūdimio gale, o išlipę iš vandens ir pamatę prie Dei- 
vido krėslo moterį pasileido bėgti kietu smėliu, ir Endrius atsi- 
liko. Atbėgęs ilgai neatgavo kvapo. 

— Galėjai palaukt, — tarė jis Tomui. 

— Nepyk, Endi, - pasakė Tomas. Paskui tarė: — Labas rytas. 
Mes jūsų nesulaukėm ir nuėjom maudytis. 

— Atsiprašau, kad pavelavau. 

— Jūs nepavelavot. Mes eisim dar. 

— Aš nebeisiu, — pasakė Deividas. — Eikit visi iškart dabar. 
Aš jau per daug įsiplepėjau. 

— Priešinės povandeninės srovės galite nebijoti, — pasakė jai 


Tomas. - Dugnas čia nuolaidus. 

— O ryklių ar barakudų nėra? 

— Ryklių atplaukia tik naktį, — paaiškino jai Rodžeris. - O 
barakudos žmonių nepuola. Puola tik drumstame, nešvariame 
vandenyje. 

— Pamačiusios kažką šmėstelint ir nežinodamos, kas tai, 
gali per klaidą ir pulti, — pridūrė Deividas. — Bet švariam van- 
deny nepuola. Plaukydami mes dažnai su jom susiduriam. 

— Tik žiūrėk — palei dugną jau ir plaukia šone, - tarė To- 
mas. — Jos labai smalsios. Bet tuoj nuplaukia sau. 

— Bet jei turėtum sugavęs žuvų, — pasakė jai Deividas, — 
sakysim, ant žeberklo ar maišely, jos žuvį pultų ir gali netyčia 
sužeist — jų baisus greitumas. 

— Arba jeigu įsimaišytum į kefalių ar sardinių būrį, — pratę- 
sė Tomas. — Tada gali kliudyrt, įsirėžusios tarp tų žuvų. 

— Plaukit mums su Tomu per vidurį, — tarė Endis. — Ir galit 
būt rami. 

Bangos dusliai dužo į krantą, ir, vandeniui atsitraukus, ant 
šlapio, kietai suplakto smėlio žibėdami plunksnomis supuldavo 
tilvikai ir sėjikai. 

— Kažin ar verta plaukyti, kai tokios bangos ir nieko nesimato? 

— Kodėl neverta? — atsakė jai Deividas. — Tik brisdama at- 
sargiai statykit kojas. Nors, kai tokios bangos, vargu ar bus ant 
dugno rajų. 

— Mes su ponu Deiviu jus saugosim, — pasakė Tomas. 

— Ir aš saugosiu, — tarė Endis. 

— Jei ir susidursit su kokia žuvimi, kai taip banguoja, tai ne- 
bent su mažyčiais pompanais, — pasakė Deividas. — Jie per po- 
tvynį atplaukia medžioti smiltblusių. Labai gražiai atrodo van- 
deny, smalsūs, patiklūs. 


— Jaučiuosi, lyg eičiau plaukioti į akvariumą, — pasakė ji. 

— Endis jus pamokys, kaip iškvėpti orą, kad giliau panirtu- 
mėt, — tarė jai Deividas. - Tomas parodys, kaip išsisukti nuo 
murenų. 

— Negąsdink tu jos, Deivai, - pasakė Tomas. — Jis, matot, 
tikras narų naras, o mes — ne. Ir būtent todėl, kad jis narų na- 


ras, panele Brius... 


— Odrėe. 
— Odre... - pasakė Tomas ir užsikirto. 
— K3 tu norėjai pasakyt, Tomi? 


— Nebežinau, - atsakė Tomas. - Eime paplaukyti. 

Tomas Hadsonas kurį laiką padirbėjo. Paskui nulipo žemyn 
pas Deividą ir atsisedo šalia, ir stebėjo tarp bangų keturis plauki- 
kus. Moteris, be kepuraitės, plaukė ir nardė blizgėdama it ruo- 
nis. Plaukė ji ne blogiau už Rodžerį, tik jos mostai buvo ne tokie 
galingi. Kai jie išbrido iš vandens ir standžiai suplaktu smėliu ėme 
žingsniuoti namo link, šlapi moters plaukai, atversti nuo kaktos 
aukštyn, neslėpė galvos formos, ir Tomas Hadsonas pagalvojo, 
kad nėra matęs gražesnio veido ir dailesnio kūno. Tik tos vienos, 
pagalvojo jis. Tik jos, visų dailiausios ir gražiausios. Šalin tokias 
mintis, tarė sau. Žiūrėk į šią moterį ir džiaukis, kad ji čia. 

— Na, kaip? — paklause jis Odrę Brius. 

— Nuostabu, — nusišypsojo jinai. — Bet aš nemačiau nė vie- 
nos žuvies, — pasakė ji Deividui. 

— Kai taip banguoja, nelabai ir pamatysit, — tarė Deividas. — 
Nebent susidurtumėt su kokia. 

Ji atsisėdo ant smėlio, rankomis apkabindama kelius. Šlapi 
plaukai gulėjo jai ant pečių, o šalia jos susedo abu berniukai. Ro- 
džeris, pasidėjęs galvą ant sunertų rankų, atsigulė ant smėlio priešais. 
Tomas Hadsonas atidarė tinklines duris, įėjo į vidų ir užlipo į ve- 
randą toliau tapyti paveikslo. Jis nutarė, kad taip bus geriausia. 

Tomas Hadsonas nebematė, kaip žemai, ant smėlio, mote- 
ris žiūri į Rodžerį. 

— Liūdite? — paklausė jinai. 

— Ne. 

— Mintys ramybės neduoda? 

— Gal. Nežinau. 

— Tokią dieną geriausia nieko negalvoti. 

— Tegu bus taip. Negalvokim. O į bangas žiūrėti galima? 

— Nedraudžiama. 

— Norite dar paplaukyti? 

— Veliau. 

— Kas jus išmokė plaukti? — paklausė Rodžeris. 

— Jūs. 

Rodžeris pakele galvą ir pasižiūrėjo į ją. 

— Pamenat paplūdimį Antibų kyšulyje? Mažąjį, ne Iden Ro- 
ką. Dažnai žiūrėdavau, kaip šokinedavot iš aukštai į vandenį 
Iden Roke. 

— Kurių galų jūs čia atsibaladojot ir kokia jūsų tikroji pavardė? 

— Jūsų aplankyti atsibaladojau, — atsakė ji. - O mano pavar- 
dė, sakykim, Odrė Brius. 

— Mums gal pasišalint, pone Deivi? — paklausė Tomas. 

Rodžeris jam net neatsakė. 

— Tai kokia jūsų tikroji pavardė? 

— Kadaise buvau Odrė Reibern. 

— O kodėl jūs susimanėt mane lankyti? 

— Užsinorėjau, ir viskas. O ką, negalima? 

— Kodel, nieko, - atsakė Rodžeris. — O iš kur jūs sužinojot, 
kad aš čia? 

— Iš tokio bjauraus tipo, su kuriuo susipažinau Niujorke, 
viename pobūvyje. Jūs čia su juo esat mušęsis. Sake, jog verčia- 


tės atsitiktiniais uždarbiais. 

— Verčiuosi, bet dar neapsiverčiau, - pasakė Rodžeris, žiū- 
rėdamas į jūrą. 

— Sakė ir daugiau ką. Ir ne iš gerosios pusės. 

— Su kuo jūs tada buvot Antibuose? 

— Su motina ir Diku Reibernu. Dabar prisimenat? 

Rodžeris atsisėdo ir įsižiūrėjo į ją. Paskui priėjo, apkabino ją 
ir pabučiavo. 

— Šimts perkūnų! — tarė jis. 

— Ar nieko, kad atvažiavau? — paklausė ji. 

— Čia tu, merguče? — tarė Rodžeris. - Nejaugi ta pati? 

— Reikės įrodyti? Žodžiais netikit? 

— Nepamenu jokių slaptų žymių. 

— Ar dabar aš jums patinku? 

— Baigiu įsimylėti. 

— Nenorėkit, kad aš visą amžių atrodyčiau kaip kumeliukas. 
Pamenat, kaip sykį Otejyje pavadinot mane kumeliuku ir aš 
apsiraudojau? 

— Juk tai buvo komplimentas. Aš pasakiau, kad jūs panaši 
į kumeliuką Tenjelo iliustracijoje „Alisa Stebuklų šalyje . 

— Bet aš apsiraudojau. 

— Pone Deivi, — tarė Endis. - Ir jūs, Odre. Mes einam koka- 
kolos. Jums atnešti? 

— Man nereikia, Endi. O jums, merguče? 

— Taip. Būtų labai ačiū. 

— Eime, Deivai. 

— Ne, aš noriu pasiklausyt. 

— Žinai, broli, tu kartais tikras pašlemėkas, — tarė Tomas. 

— Atneškit ir man butelį, - pasake Deividas. - Jūs šnekeki- 
tes, pone Deivi, manęs nesivaržykit. 

— Aš tavęs ir nesivaržau, Deivi, - pasakė moteris. 


— Bet kur jūs dėjotės paskui ir kodėl jūs dabar Odrė Brius? 

— Painoka istorija. 

— Tikiu. 

— Žodžiu, motina galiausiai ištekėjo už tokio Briuso. 

— Aš Jį pažinojau. 

— Man jis patiko. 

— Tyliu, - pasakė Rodžeris. — Bet kodėl „Odrė'? 

— Tai mano antrasis vardas. Ėmiau juo vadintis, nes man 
nepatiko motinos vardas. 

— O man nepatiko pati motina. 

— Nepatiko ir man. Patiko Dikas Reibernas ir patiko Bilas 
Briusas, ir buvau įsimylėjusi jus, ir buvau įsimylėjusi Tomą Had- 
soną. Jis irgi manęs neatpažino, tiesa? 

— Nežinau. Jis žmogus savotiškas, galėjo pažint ir nesakyr. 
Žinau tik, kad jūs jam panaši į Tomo motiną. 

— Taigi, kad taip būtų. 

— Ir iš tikrųjų esat gerokai panašios. 

— Tikrai, tikrai, — įsiterpė Deividas. — Ką jau ką, bet šitą 
garantuoju. Atleiskit, Odre. Liepkit man užsičiaupt ir eit šalin. 

— Nemylėjot jūs nei manęs, nei Tomo. 

— Dievaž, mylėjau. Iš kur jūs galit žinot? 

— Kur dabar jūsų motina? 

— Ištekėjo už tokio Džefrio Taunsendo ir gyvena Londone. 

— Narkotikus tebevartoja? 

— Kur ji nevartos! Ir tebėra graži. 

— Rimtai? 

— Ne, ji tikrai graži. Tai ne kokie klusnios dukrytės žodžiai. 

— Anuomet iš tikro buvot klusni dukrytė. 

— Teisingai. Už visus melsdavausi. Viską labai imdavau į šir- 
dį. Kiekvieno mėnesio pirmąjį penktadienį eidavau komunijos, 
kad pelnyčiau motinai mirtį be sunkios nuodėmės. Jūs nejsi- 


vaizduojat, kaip melsdavausi už jus, Rodžeri. 

— Gaila, mažokai tos maldos tepadėjo, - pasakė Rodžeris. 

— Gaila, — pritarė ji. 

— Ką gali žinoti, Odre. Gal dar padės, — tarė Deividas. — 
Ne, aš nesakau, kad už poną Deivį reikia melstis. Aš apie mal- 
das apskritai. 

— Ačiū, Deivai, - pasakė Rodžeris. — O kur dėjosi Briusas? 

— Mire. Nepamenat? 

— Ne. Kaip Dikas Reibernas mirė, atsimenu. 

— Aš manau. 

— Taip, nepamiršau. 

Nešini kokakolos buteliais, grįžo Tomas ir Endis, ir Endis 
padavė vieną šaltą butelį moteriai, o kitą — Deividui. 

— Dekui, - pasakė ji. - Kokia skani, šalta. 

— Odre, - tarė Tomas, - dabar aš jus prisimenu. Jūs ateida- 
vot į studiją su ponu Reibernu. Ir nieko nešnekėdavot. Jūs, aš 
su tėveliu ir ponas Reibernas eidavom į cirką ir į žirgų lenkty- 
nes. Tik tada jūs buvot ne tokia graži kaip dabar. 

— Buvo, buvo, - pasakė Rodžeris. — Paklausk savo tėvą. 

— Gaila pono Reiberno, — tarė Tomas. — Labai gerai atsi- 
menu, kaip jis mirė. Jis žuvo per bobslėjaus lenktynes, kai ro- 
gutės posūkyje perlėkė per barjerą ir įsirėžė į žiūrovų minią. 
Jis prieš tai ilgai sirgo, ir mudu su tėveliu buvom nuėję jo ap- 
lankyti. Paskui, po kurio laiko, pasijutęs geriau, jis nuėjo pa- 
sižiūrėt bobslėjaus lenktynių. Ir be reikalo. Kai jis užsimušė, 
mes ten nebuvom. Atleiskit, Odre, jeigu šitie prisiminimai jus 
skaudina. 

— Jis geras buvo žmogus, - pasakė Odrė. — Bet nebijok, tu 
manęs neįskaudinai, Tomi. Juk praėjo tiek laiko! 

— O mudviejų katrą nors prisimenat? — paklausė ją Endis. 

— Iš kur ji prisimins, kavaleriste tu? Mudu dar gimę tada 


nebuvom, — pasakė Deividas. 


207 


Ernest Hemingway 


— Iš kur aš galiu žinot? — paklausė Endis. - Aš Prancūzijos 
visai neprisimenu, o ir tu kažin ar labai ką prisimeni. 

— Aš nieko ir nesakau. Tomis prisimena Prancūziją už mus 
visus. O aš kada nors prisiminsiu šią salą. Ir aš prisimenu kiek- 
vieną, kurį mačiau, tėtės paveikslą. 

— O tuos, su žirgų lenktynėm? - paklausė Odrė. 

— Prisimenu visus, kiek esu matęs. 

— Į kai kuriuos ir aš esu pakliuvus, - pasake Odrė. — Pa- 
kliuvau Lonšane, Otejyje ir Sen Klu. Ir visuose mano matyti tik 
pakaušis. 

— Aš irgi prisimenu jūsų pakaušį, — tare Tomas. — Jūsų 
plaukai siekė iki pusiaujo, ir aš stovėjau, kad geriau matyčiau, 
dviem laipteliais aukščiau už jus. Buvo miglota rudens diena, 
kai atrodo sakytum ore dūmelis melsvas plaukioja, ir mes stovė- 
jom viršutinėj tribūnoj tiesiai prieš griovį su vandeniu, o į kairę 
nuo mūsų buvo barjeras ir mūrinė sienelė. Mūsų pusėj buvo 
finišas, o griovys — kitapus. Jei nestovedavom žemai, prie pat 
keliuko, mano vieta paprastai būdavo, kad geriau matyčiau, 
aukšteliau už jūsų. 

— Tu man atrodei juokingas vaikiukas. 

— Matvyr, toks ir buvau. O jūs niekad manęs nešnekindavot. 
Tikriausiai buvau jums per mažas. Bet koks gražus Otejo hi- 
podromas, tiesa? 

— Nuostabus. Pernai buvau. 

— Gal ir mes ten šiemet nuvažiuosim, Tomi, — tarė Deivi- 
das. — Jūs irgi su ja važinėdavot į žirgų lenktynes, pone Deivi? 

— Ne, - atsakė Rodžeris. — Aš buvau jai tik plaukimo moky- 
tojas, daugiau nieko. 

— Jūs buvot mano idealas. 


— O tėvelis nebuvo jūsų idealas? — paklausė Endrius. 

— Be abejo, buvo. Bet aš neleidau sau iki valios juo žavėtis, 
nes jis buvo vedęs. Kai išsiskyrė su Tomio motina, parašiau jam 
laišką. Labai jausmingą laišką, ir buvau pasiryžus žūtbūt užimti 
Tomio motinos vietą. Bet laiško taip ir neišsiunčiau, nes jis vedė 
Deivio ir Endžio motiną. 

— Gyvenimas — sudėtingas dalykas, — pasakė Tomas. 

— Papasakokit mums dar apie Paryžių, — tarė Deividas. — 
Mes ten tuoj važiuosim, tad pravartu kuo daugiau apie jį žinoti. 

— O ar prisimenat, Odre, kaip mes stovėdavom žemai, prie 
pat barjero, ir kaip žirgai, įveikę paskutinę kliūtį, bėgdavo sta- 
čiai į mus, eidami didyn ir didyn, ir kaip dundeėdavo žemė, jiems 
lekiant pro mus? 

— Arba kaip šalta būdavo ir kaip mes šildydavomes prie di- 
delių gorių ir valgydavom, nusipirkę bufete, sumuštinius? 

— Labiausiai man patikdavo hipodrome rudenį, - pasake 
Tomas. - Namo, prisimenat, grįždavom tokia atvira karieta? 
Važiuodavom per Bulonę, paskui, jau temstant, palei upę — kve- 
pedavo deginamais lapais, ir upe buksyrai tempdavo baržas. 

— Tu tikrai viską taip gerai prisimeni? Buvai visai mažutis. 

— Aš prisimenu visus aliai vieną tiltus nuo Šiureno iki Šaran- 
tono, — pasake jai Tomas. 

— Negali būti. 

— Pavadinimų neišvardyčiau. Bet jie visi man stovi akyse. 

— Nepatikėsiu, kad tu galėtum juos visus atsiminti. Be to, ir 
upė vietom, ir daugelis tiltų tokie, kad žiūrėt ner į ką. 

— Tai tiesa. Bet aš dar po jūsų ilgokai ten gyvenau, ir mudu su 
teveliu išvaikščiojom visus paupius. Išvaikščiojom ir gražias vietas, 
ir negražias, ir su įvairiais draugais aš ten dažnai žuvaudavau. 

— Tu tikrai esi žuvavęs Senoj? 


— Na taip. 

— O tėtis irgi? 

— Jis rečiau. Žuvaudavo kartais Sarantone. Bet po darbo 
jam norėdavos pasivaikščiot, tad mudu ir vaikščiodavom, kol aš 
pavargdavau, ir tada mes galą kelio grįždavom autobusu. Kai 
atsirasdavo pinigų, važiuodavom taksi ar ekipažais. 

— Jūs tikriausiai turėjot pinigų ir tada, kai mes važinėdavom 
į žirgų lenktynes. 

— Tikriausiai turėjom, — atsake Tomis. - Neatsimenu. Kada 
turėdavom, kada ne. 

— O mes pinigų turėdavom visada, - pasakė Odre. — Moti- 
na tekedavo tik už pinigingų. 

— O jūs turtinga, Odre? — paklausė Tomis. 

— Ne, — atsakė moteris. — Mano tėvas, vedęs motiną, dalį 
pinigų iššvaistė, dalį taip prarado, o patėviai nė vienas man nie- 
ko neužraše. 

— Jums pinigų nė nereikia, — pasakė jai Endrius. 

— Likit gyventi pas mus, ką? — pasiūlė Tomas. - Pamatysit, 
nenuobodžiausit. 

— Viliojamas pasiūlymas. Bet nenoriu būti išlaikytinė. 

— Mes iš čia keliaujam į Paryžių, — tare Endrius. — Keliau- 
kim drauge. Tai būtų smagu! Mudu su jumis apvaikščiotume 
visus arondismanus. 

— Reikės pagalvoti, — atsake moteris. 

— Kad lengviau būtų apsispręsti, norite, suplaksiu kokį kok- 
teilį? — pasisiūlė Deividas. - Pono Deivio knygose visi taip daro. 

— Tik nenugirdykit manęs. 

— Senas baltųjų vergių pirklio triukas, — pasakė Tomas. — 
Atsipeikėjusios žiūri — jau Buenos Airėse. 

— Matyt, joms duoda baisiai stiprių gėrimų, — pasake Deivi- 
das. — Kelionė taigi ilga. 

— Kažin ar yra stipresnių gėrimų už pono Deivio kokteilius 
su martiniu, —- pasakė Endrius. — Sutaisykit jai tokį kokteilį, po- 
ne Deivi. Norite, Odre? — paklausė Endrius. 

— Noriu. Jei tik priešpiečių nereikės ilgai laukt. 

Rodžeris atsikėlė ir nuėjo ruošti kokteilių, ir Tomas persėdo 
arčiau jos. Endrius sėdėjo jai prie kojų. 

— Aš jums, Odre, nepatarčiau, — tarė jis. —- Tai pirmas žings- 
nis. Žinokit, ce 2 est gue le premier pas gui compie!. 

Tomas Hadsonas verandoje tapė toliau. Jis norom neno- 
rom girdėjo jų pašnekesį, bet nuo tada, kai jie grįžo pasimaudę, 
nė karto nepasižiūrėjo į juos. Jam sunku buvo ištverti tuose dar- 
bo šarvuose, kuriuos buvo susikūręs savisaugai, ir jis galvojo: jei 
dabar mesčiau dirbęs, likčiau be šarvų. O paskui jam atėjo min- 
tis, kad turės užtektinai laiko darbui, kai jie visi išvyks. Tačiau 
žinojo, kad privalo dirbti kaip dirbęs, antraip gali sugriūti visa 
darbu pagrįsta savisaugos sistema. Padarysiu lygiai tiek, kiek bū- 
čiau padaręs, jei jų čia nebūtų, pagalvojo jis. O tada apsitvarky- 
siu ir nulipsiu žemyn, ir velniop Reiberną ir senus laikus, ir visa 
kita. Tačiau dirbdamas jis juto, kaip prie jo jau selina vienatvė. 
Kitą savaitę jie iškeliaus. Dirbk, dirbk, tarė sau. Nepamesk gal- 
vos ir neatprask nuo savo įpročių — netrukus jų tau prireiks. 

Baigęs darbą ir nuėjęs pas juos, Tomas Hadsonas tebegal- 
vojo apie paveikslą ir tarstelėjęs moteriai: „Labas!“ nusuko į šalį 
akis. Paskui vel atsisuko į ją. 

— Norėdamas ar nenorėdamas, bet girdėjau, — tarė jis. — 
Arba, jeigu norit, — nusiklausiau. Malonu, kad mes besą seni 
pažįstami. 


— Man irgi. Jūs mane atpažinot? 


" Tereikia žengti pirmą žingsnį (pranc. ). 

— Gal... - atsakė jis. - Eime priešpiečių. Ar jūs nudžiūvus, 
Odre? 

— Einu į dušą, persirengsiu, — pasakė ji. — Turiu atsinešus 
palaidinukę ir sijoną. 

— Pasakyk Džozefui ir Edžiui, kad mes pasiruošę, — tarė To- 
mas Hadsonas sūnui Tomui. - Eime, nuvesiu jus į dušą, Odre. 

Rodžeris nuėjo į vidų. 

— Nenorėjau pasirodyti pas jus su melagingu pretekstu, — 
pasake Odre. 

— Jūs to ir nepadarėt. 

— Kaip manot, ar galėčiau būti jam bent kiek reikalinga? 

— Gal ir galėtumėt. Jo sielą išgelbėti gali pirmučiausia rim- 
tas darbas. Aš nelaikau savęs sielų žinovu. Tačiau faktas, kad 
jisai savąją pusvelčiui pardavė, kai patį pirmą kartą išvažiavo į 
Ramiojo vandenyno pakrantę. 

— Ber dabar jis ketina rašyti romaną. Gerą romaną. 

— Iš kur jūs tą sužinojot? 

— Skaičiau kažkieno straipsnyje. Ar ne Colio Nikerbokerio. 

— A, - pasake Tomas Hadsonas. - Tada, matyt, taip ir bus. 

— Rimtai — ar galečiau jam kuo nors padėti? 

— Gal ir galėtumėt. 

— Yra šiokių tokių kliūčių. 

— Kada jų nebūna? 

— Pasakyti, kokių? 

— Nereikia, - atsakė Tomas Hadsonas. — Verčiau apsiren- 
kit, susišukuokit ir lipkit į viršų. Kol jūsų belaukiant jam nepa- 
sipainiojo kokia kita moteris. 

— Seniau jūs toks nebuvot. Tada man atrodėt švelniausias, 
maloniausias žmogus pasauly. 

— Nepykit, Odre. Man labai malonu, kad jūs svečiuojatės 


pas mus. 

— Mes juk seni draugai, tiesa? 

— Na žinoma, žinoma, - atsakė jis. —- Persirenkit, pasitvarky- 
kit, ir prašom į viršų. 

Jis nusigręžė nuo moters, ir ji uždarė dušo duris. Jis nepajė- 
gė suprasti kodel, tačiau vasaros džiaugsmo sieloje mažėjo ir ma- 
žėjo nelyginant seklumoje vandens, prasidėjus atoslūgiui, kai 
vanduo įlankos žiotimis grįžta į jūrą. Jis žiūrėjo į jūrą ir į paplū- 
dimio liniją ir pastebėjo, kad prasidėjęs atoslūgis ir ant šlapio 
smėlio ruožo lesioja paukščiai. Bangos, vandeniui traukiantis 
atgal, tolydžio mažėjo. Jis apžvelgė ilgą kranto ruožą, paskui įe- 
jo į vidų. 


XIII 


Paskutiniąsias kelias dienas jie praleido puikiai. Buvo taip 
pat smagu, kaip ir iki tol, ir nė vienas nejautė artėjančio išsisky- 
rimo liūdesio. Jachta išplaukė, ir Odrė išsinuomojo kambarį 
virš „Ponso de Leono“. Tačiau gyveno ji Tomo Hadsono na- 
me; miegodavo ant sulankstomosios lovelės verandoje tolima- 
jame namo gale, o šiaip būdavo svečių kambaryje. 

To, kad myli Rodžerį, ji daugiau nė karto neužsiminė. 
Rodžeris Tomui Hadsonui apie ją tepasake tik tiek: 

— Ji ištekėjusi už kažkokio šunsnukio. 

— O tu tikėjaisi, kad ji visą gyvenimą lauks tavęs, ką? 

— Bet nors ne už šunsnukio būtų. 

— Apie visus taip sakoma. Turi ir jis kokį nors gerą bruožą. 

— Jis turtingas. 

— Tai bene ir bus jo gerasis bruožas, - pasakė Tomas Had- 
sonas. — Visos jos išteka už šunsnukių, o pasirodo, jog tie šun- 


snukiai turi kokių nors velniškai gražių bruožų. 

— Na gerai, — tarė Rodžeris. - Užteks apie tai. 

— Tu, jei neklystu, ketini rašyti knygą? 

— Taip. To ir ji iš manęs nori. 

— Todėl tu ir rašysi? 

— Baik, Tomai, — pasakė jam Rodžeris. 

— Gal nori gyvent Kuboj? Ten mano tik trobelikė, tačiau 
ten tau niekas netrukdytų. 

— Ne, ketinu patraukt į Vakarus. 

— Į Ramiojo vandenyno pakrantę? 

— Ne, ne į pakrantę. Gal galėčiau pagyvent tavo rančoj? 

— Mano ten likus tik rąstų trobelė paplūdimio gale. Kitką 
išnuomojau. 

— Man būtų labai gerai. 

Jaunoji moteris ir Rodžeris ilgai vaikščiodavo po paplūdimį 
ir plaukydavo dviese ir su berniukais. Berniukai, plaukdami 
meškerioti albulių arba žeberkluoti po vandeniu palei rifą, im- 
davo kartu ir Odrę. Tomas Hadsonas įtemptai dirbo ir, ber- 
niukams išplaukus į seklumą, su maloniu jauduliu galvodavo, 
jog jie netrukus grįš namo ir visi drauge valgys pietus ar vaka- 
rienę. Jiems išsiruošus į povandeninę žūklę, jis nerimaudavo, 
tačiau žinodavo, jog Rodžeris su Edžiu žiūrės, kad jie būtų at- 
sargūs. Sykį jie visai dienai buvo visi išplaukę blizgiauti iki pačio 
paskutinio švyturio seklumos gale, puikiai praleido dieną ir pa- 
gavo skumbrių, delfinų ir vahu, iš jų tris stambius. Endžiui, 
pagavusiam stambiausią, jis nutapė ir padovanojo paveikslą su 
vahu keista suplota galva ir dryžuotu ilgu aptakiu kūnu. Nuta- 
pė jį fone didelio voriškomis kojomis švyturio, vasariškų debesų 
ir krantų žalumos. 

Paskui vieną dieną aplink jo namą apsuko ratą ir nusileido 


įlankoje senoviškas „Sikorskio“ hidroplanas, ir jie valtimi nu- 

plukdė į jį visus tris berniukus. Kitą valtelę, su bagažu, irklavo 
Džozefas. Jaunasis Tomas pasakė: 

— Lik sveikas, tėveli. Puiki buvo vasara. 

Deividas pasakė: 

— Lik sveikas, teveli. Buvo labai smagu. Nesijaudink. Mes 
būsim atsargūs. 

Endrius pasakė: 

— Lik sveikas, tėte. Ačiū už tokią nuostabią nuostabią vasarą 
ir už kelionę į Paryžių. 

Jie sulipo trapu į hidroplaną ir kiekvienas tarpduryje pamo- 
javo Odrei, stovinčiai prieplaukoje, ir sušuko: 

— Likite sveika! Likite sveika, Odre! 

Rodžeris padėjo jiems užlipti, ir jie pasakė: 

— Likite sveiki, pone Deivi! Lik sveikas, tėveli! - o paskui visa 
gerkle, kad girdėtųsi prieplaukoje: — Likite sveika, Odre! 

Tada iš vidaus uždarė duris, užsklendė skląsčius, ir liko tik 
trys veideliai mažuose langučiuose, juos aptaškė vanduo, kai ėmė 
birgzti hidroplano „kavos malūnėliai“. Tomas Hadsonas ėmė 
irtis toliau nuo vandens purslų sūkurio, ir nedailus, senoviškas 
lėktuvas slystelėjo per vandenį ir pakilo į orą prieš lengvą vėjelį, 
o paskui apsuko ore ratą ir, nedailus, lėtas, paėmė kursą skersai 
Golfo srovę. 

Tomas Hadsonas žinojo, kad Rodžeris su Odre irgi ruošiasi 
išvykti, ir, kadangi kitą dieną turėjo atplaukti žuvies surinkėjų 
botas, jis paklausė Rodžerį, kada jis ketinąs išvažiuoti. 

— Rytoj, Tomi, — atsakė Rodžeris. 

— Su Vilsonu? 

— Taip. Paprašiau, kad grįžtų paimti mūsų. 

— Matai, man reikia žinot, kiek ko užsakyt, kad argabentų 


laivu. 

Ir rytojaus dieną juodu irgi išskrido. Tomas Hadsonas atsi- 
sveikindamas pabučiavo jaunąją moterį, ir jinai pabučiavo jį. 
Atsisveikindama su berniukais, ji apsiverkė. Apsiverkė ir dabar, 
ir apkabinusi tvirtai prisiglaudė prie jo. 

— Žiūrėkite jo ir žiūrėkite savęs. 

— Pasistengsiu. Jūs buvot mums be galo geras, Tomai. 

— Ką jūs čia niekus! 

— Aš tau parašysiu, — tarė Rodžeris. — Gal reikia ten ką nors 
patvarkyti? 

— Smagiai pagyventi jums. Brūkštelk, kaip ten jums klosis. 

— Būtinai. Šita va irgi parašys. 

Ir štai juodu išvyko, ir, grįždamas namo, Tomas Hadsonas 
užsuko pas Bobį. 

— Liūdna bus tau velniškai, — tarė Bobis. 

— Taip, - pasakė Tomas Hadsonas. — Bus velniškai liūdna 


vienam. 


XIV 


Tomas Hadsonas pasijuto nelaimingas, vos tik išlydėjęs sūnus. 
Tačiau jis manė, jog tai natūralus vaikų ilgesys, ir dirbo kaip 
dirbęs. Žmogaus pasaulis griūva ne taip, kaip vaizduojama vie- 
name iš grandiozinių pono Bobio sumanytų paveikslų. Pasaulis 
griūva, kai vietinis berniūkštis atneša iš pašto radiogramą ir sako: 

— Prašom pasirašyt šaknelėje. Mums labai liūdna, pone Tomai. 

Jis padavė berniukui šilingą. Tačiau berniukas tik pasižiū- 
rėjo į pinigą ir padėjo ant stalo. 

— Nereikia man arbatpinigių, pone Tomai, — pasakė ber- 


niukas ir išėjo. 

Jis perskaitė. Tada įsikišo radiogramą į kišenę ir išėjęs atsi- 
sėdo verandoje į jūros pusę. Išsiėmė radiogramą ir perskaitė 
dar sykį. „JŪSŲ SUNUS DEIVIDAS IR ENDRIUS KARTU SU 
MOTINA ŽUVO AUTOKATASTROFOJE NETOLI BIARICO 
VISUS FORMALUMUS IKI JUMS ATVYKSTANT TVARKYSI- 
ME MES PRIIMKITE GILIAUSIĄ UŽUOJAUTĄ.“ Pasirašė Niu- 
jorko banko Paryžiaus skyrius. 

Į verandą atėjo Edis. Jis jau žinojo apie tai iš Džozefo, kuris 
tą sužinojo iš vieno radisto. 

Edis atsisėdo šalia ir tarė: 

— Perkūnas trenktų, Tomai, kaip taip galėjo atsitikti? 

— Nežinau, - atsake Tomas Hadsonas. - Matyt, su kuo nors 
susidūrė ar kas ant jų užvažiavo. 

— Duodu galvą, kad vairavo ne Deivis, — pasakė Edis. 

— Aš irgi. Bet tai nebeturi jokios reikšmės. 

Tomas Hadsonas žiūrėjo į mėlyną jūros lygumą ir į tamsiau 
mėlyną Golfo srovės ruožą. Saulė leidosi, netrukus ji turėjo įlįsti 
į debesis. 

— Manot, vairavo motina? 

— Ko gera. O gal turėjo vairuotoją. Koks skirtumas? 

— O gal Endis, kaip sakot? 

— Galėjo ir jis. Motina būtų jam leidus. 

— Jis gana pasitikintis savimi, — pasakė Edis. 

— Buvo, — pasakė Tomas Hadsonas. — Dabar jau vargu ar 
savim bepasitiki. 

Saulė leidosi į debesis. 

— Per kitą radijo ryšį pasiųsim telegramą Vilkinsonui, kad 
anksti atskristų čia, ir tegu paskambina ir užsako bilietą į lėktu- 
vą Niujorkan. 


— Ką man veikti, kol jūsų nebus? 

— Žiūrėk namus, daugiau nieko. Paliksiu čekius kiekvieno 
mėnesio išlaidoms. Jei užeitų uraganų, nusamdyk užtektinai 
žmonių, kad būtų kas prižiūri ir namus, ir katerį. 

— Bus padaryta, - pasakė Edis. — Bet, perkūnėlis, kaip man 
niekas nebemiela. 

— Man irgi, - pasakė Tomas Hadsonas. 

— Mums dar liko Tomas. 

— Kol kas, - pasakė Tomas Hadsonas ir pirmą kartą pažvel- 
gė tiesiai į ilgą jo laukiančios absoliučios tuštumos perspektyvą. 

— Ištversit kaip nors, — tarė Edis. 

— Žinoma. Kada aš neištvėriau? 

— Pagyvenkit Paryžiuj, o paskui nuvažiuokit į Kubą, ir To- 
mis galėtų kartu su jumis pabūti. Ten ir tapyti jums bus gera, ir 
permaina šiokia tokia. 

— Žinoma, - pasakė Tomas Hadsonas. 

— O kad norit, keliaukit — tai irgi padės nusiraminti. Plaukit 
kokiu nors dideliu laivu — aš pats seniai svajoju tokiu pakeliaut. 
Plaukit visais iš eilės. Kur plukdys, ten ir plaukit. 

- Žinoma. 

— Perkūnas, — tarė Edis. — Ir kodėl, kodel, sakykit, turėjo 
žūti Deivis? 

— Nereikia, Edi, - pasakė Tomas Hadsonas. — Šito mes ne- 
žinom ir niekad nesužinosim. 

— Et, po perkūnais viską! — susikeikė Edis ir atsismaukė ant 
pakaušio skrybėlę. 

— Stengsimės sulošti kaip galima geriau, — pasakė jam To- 


mas Hadsonas. Bet jis žinojo, kad lošimas jo visai nebedomina. 

XV 


Plaukdamas // de France garlaiviu skersai vandenyną į rytus, 
Tomas Hadsonas patyrė, jog pragaras nebūtinai toks, kokį jį 
pieše Dantė ar kiti didieji pragaro dainiai, bet kad tai gali būti 
ir komfortiškas, jaukus, širdžiai mielas garlaivis, vežantis tave į 
šalį, į kurią tu visados plaukdavai, iš anksto džiaugdamasis būsi- 
mu susitikimu. Širame pragare buvo daug ratų, bet jie neturėjo 
tokių aiškių ribų kaip ratai didžiojo Florencijos egotisto praga- 
re. Jis įlipo į laivą anksti, tikėdamasis (dabar tą tiksliai žinojo) čia 
pasislėpti nuo miesto, kur bijojo susitikti su pažįstamais, kurie 
visi būtų kalbėję su juo apie tai, kas atsitiko. Jis manė, jog laive 
galės kaip nors susitarti su savo skausmu, tuomet dar nežinoda- 
mas, jog su skausmu susitarti neįmanoma. Išsigydyti nuo jo ga- 
lima mirtimi ir jį galima įvairiais būdais atbukinti bei apmalšin- 
ti. Sako, gydo nuo jo ir laikas. Bet jeigu nuo jo išgydo kokie 
nors vaistai, silpnesni už tavo paties mirtį, vadinasi, greičiausiai 
tai nebuvo tikras skausmas. 

Laikinai jį atbukinti, atbukindamas drauge ir visus kitus jaus- 
mus, gali alkoholis; taip pat prablaškyti sunkias mintis gali dar- 
bas. Tomui Hadsonui buvo žinomi abu šie vaistai. Tačiau žino- 
jo jis ir tai, kad girtaudamas pražudytų gebėjimą gerai dirbti, o 
darbas jau seniai buvo jo gyvenimo pamatas, todėl jis nieku bū- 
du negalėjo sau leisti to gebėjimo netekti. 

Bet žinodamas, jog dabar kurį laiką dirbti negalės, jis nuta- 
rė gerti, skaityti ir daug judėti, kol nuovargis nuvarys miegoti. 
Lėktuve jis miegojo. Tačiau Niujorke užmigti negalėjo. 

Dabar jis sėdėjo savo kajutėje su svetaine, ir nešikai jau buvo 
atnešę lagaminus ir didelį paketą jo nusipirktų žurnalų ir laik- 


raščių. Jis nutarė, jog nuo jų pradėti bus geriausia. Jis atidavė 

stiuardui bilietą ir paprašė atnešti butelį Per7/er vandens ir 
ledo. Kai atnešė, jis išsiėmė iš lagamino vieną iš penkių gero 
škotiško viskio butelių, atkimšo ir susitaisė gėrimo. Paskiau per- 
pjove virvelę, kuria buvo perrištas storas žurnalų ir laikraščių 
vėslas, ir paskleidė juos ant stalo. Žurnalai atrodė nauji ir ne- 
lytėti, palyginti su tais, kokius gaudavo saloje. Jis pasiėmė 7he 
New Yorker. Saloje visada jį pasilikdavo vakarui ir jau seniai 
nebuvo matęs išėjusio tą pačią savaitę bei neperlenkto nume- 
rio. Jis sėdėjo giliame, patogiame fotelyje, gėrė viskį ir greit 
įsitikino, jog negalima skaityti 7he New Yorker, kada vos prieš 
keletą dienų yra žuvę tavo mylimi žmonės. Jis pabandė skaity- 
ti Time ir pajėgė skaityti, net ir nekrologų skyrių, kur rado 
negyvus abu savo sūnus ir net jų amžių; taip pat, nors ir ne 
visai tikslų, jų motinos amžių; jos civilinę būklę ir pastabą, jog 
ji išsiskyrusi su juo 1933 metais. 

Newsweek kartojo tuos pačius faktus. Tačiau skaitant tą trum- 
pą žinutę, Tomui Hadsonui susidarė keistas įspūdis, jog auto- 
riui buvo gaila žuvusių berniukų. 

Jis susitaisė dar vieną porciją gėrimo ir pagalvojo, kad ner 
geresnio daikto atskiesti viskiui kaip Perrier, ir tada perskaitė 
ištisai Time ir Newsweek. Kokio velnio jai prireikė tame Biarice, 
pagalvojo jis. Būtų važiavus bent į Sen Žan de Lusą. 

Iš to jis suprato, kad viskis jau daro savo gerą darbą. 

Pamiršk juos, tarė sau. Prisimink, kokie jie buvo, ir išbrauk 
iš atminties. Anksčiau ar vėliau vis tiek reikės taip padaryti. 
Nedelsk. 

Skaityk dar, tarė jis. Ir tuo metu garlaivis pajudėjo. Judėjo 
labai lėtai, — ir jis nežiūrėjo pro svetainės iliuminatorių. Jis sėdė- 
jo patogiame fotelyje ir peržiūrinėjo laikraščių ir žurnalų kau- 


gę, ir gėrė viskį su Perrzer. 

Visai nėra ko tau kamuotis, pasakė jis sau. Tu juos pamiršai, 
ir jų nebera. Nereikėjo, visų pirma, taip jų myleti. Nereikėjo 
mylėti jų ir nereikėjo mylėti jų motinos. Čia ne tu, čia viskis 
kalba, pasakė sau. Visos mūsų bėdos tirpsta viskyje. Alhemikų 
tirbiklis, mūsų auksą sunkų akimirksniu paverčiantis šūdu. Ne, 
neskamba. Akimirksniu paverčiantis į šūdą. Dabar geriau. 

Kur kažin dabar Rodžeris su ta moterimi, pagalvojo jis. Kur 
Tomis, sužinosiu banke. Kur aš — aš pats žinau. Aš čia, su bute- 
liu „Senos lašišos“. Ryt išprakaituosiu visą viskį sporto salėje. Pa- 
sikaitinsiu pirtyje. Pasivažinėsiu niekur nevažiuojančiu dviračiu 
ir pasijodinėsiu mechaniniu žirgu. Štai ko man reikia. Gerai 
pasikratyti ant mechaninio žirgo. Vėliau — atsakantis masažas. 
Paskui susitiksiu bare kokį pažįstamą, ir mes apie šį bei tą pa- 
sišnekučiuosim. Juk tik šešios dienos. Šešios dienos — nieko. 

Naktį jis užmigo, o pabudęs pajuto, kaip garlaivis vagoja 
vandenį. Ir iš pradžių, užuodęs jūros kvapą, pamanė, kad jis 
savo name saloje ir kad jam buvo prisisapnavęs košmariškas sap- 
nas. Paskui suvokė, jog tai nebuvo sapnas, ir užuodė aštrų tepa- 
lo kvapą nuo atdaro iliuminatoriaus rėmo. Jis uždegė šviesą ir 
atsigerė Perrier. Jį smarkiai troškino. 

Ant stalo stovėjo stiuardo iš vakaro atneštas padeklas su su- 
muštiniais ir vaisiais, o kibirėlyje su Perr427 vandeniu dar nebu- 
vo ištirpęs ledas. 

Jis panoro užkąsti ir pasižiūrėjo į sieninį laikrodį. Buvo dvi- 
dešimt ketvirtos. Jūros oras dvelke vėsa, ir jis suvalgė sumuštinį 
ir du obuolius, o paskui išgriebė iš kibirėlio gabaliuką ledo ir 
susitaisė gėrimo. „Senos lašišos“ butelis buvo kaip ir tuščias, ir 
jis išsiemė kitą ir dabar, šiurpinamas priešaušrio vėsos, sėdėjo 
patogiame fotelyje ir gėrė, ir skaitė 7he New Yorker. Pasirodė, 


kad jau gali skaityti ir jį ir kad visai malonu gerti naktį. 

Metų metais jis griežtai laikėsi taisyklės negerti naktį ir nie- 
kad, išskyrus nedarbo dienas, negerti, kol nebus baigęs darbo. 
Tačiau dabar, atsibudęs naktį, jis pajuto vaikišką džiaugsmą, 
kad gali nebesilaikyti taisyklės. Jis pirmą kartą nuo tos minutės, 
kai gavo radiogramą, pajuto nieko nevaržomą džiaugsmą, pir- 
mą kartą pajuto, jog dar nėra praradęs gebėjimo džiaugtis. 

Geras žurnalas 7he New Yorker, pagalvojo jis. Tai, matyt, 
žurnalas, kurį galima skaityti ketvirtą dieną po nelaimės. Ne 
pirmą ir ne antrą, ir ne trečią. O tiktai ketvirtą. Pravartu tą 
žinoti. Po 7he New Yorker jis perskaite /he Ring, o paskui visa, 
kas verta ir kas neverta skaityti, žurnale The Atlantic Monthly. 
Tada susitaisė dar vieną stiklinę gėrimo ir perskaitė Harper s. 


Na matai, tarė sau, ir nieko. 


II DALIS 


Kuba 


Visiems išėjus, jis gulėjo didžiajame kambaryje ant grindų, 
ant demblio, ir klausėsi vėjo ūžimo. Pūtė stiprus šiaurės vakarų 
vėjas, ir jis pasiklojo ant grindų antklodžių, sukrovė krūvą prie- 
galvių, paremdamas juos minkšta fotelio atkalte, kurią atspyrė į 
stalo koją, ir užsidėjęs kepurę su ilgu priekakčiu, kad ryški ant 
stalo stovinčios didelės lempos šviesa nedurtų akių, ėmė skaityti 
korespondenciją. Ant krūtinės jam gulėjo katinas, ir jis apklojo 
ir jį, ir save plona antklode, ir atplešinėjo vokus, ir skaitė laiškus, 
ir gurkšnojo vandeniu atmieštą viskį iš stiklinės, kurią po kiek- 
vieno gurkšnio pasidėdavo ant grindų. Kai užsinorėdavo, ran- 
ka pati ją rasdavo. 

Katinas murke, bet jis negirdėjo, nes murkė jisai tyliai, ir 
kartais, laikydamas vienoje rankoje laišką, kitos pirštu jis paku- 
tendavo katinui kaklą. 

— Tau gerklėj mikrofonas, Boizai, - sakė jis. - Ar myli mane? 

Katinas švelniai, nagais vos užkabindamas storo mėlyno 
megztinio vilną, maigė jam krūtinę, ir jis juto meiliai prigludusį 
ilgą, sunkų katino kūną, o pirštais juto jo murkimą. 

— Šliundra ji, Boizai, — tarė jis katinui ir atplėšė kitą laišką. 


Katinas emė trintis galva žmogui į pakaklę. 

— Moterės tau visus nagus nukarpytų, Boizai, - pasakė žmo- 
gus ir pasitrynė neskusta barzda katinui į pakaušį. - Nemėgsta 
jos jų. Gaila, kad tu negeri, Bojau. Šiaip jau beveik viską moki. 

Katinas buvo pavadintas kreiserio „Boizo“ vardu, bet žmo- 
gus jau seniai jį vadino sutrumpintai — Bojum. 

Antrąjį laišką jis perskaitė be komentarų ir pasisiekęs stikli- 
nę gurkštelėjo vandeniu atskiesto viskio. 

— Ne, — tarė jis. — Taip nieko neišeis. Žinai ką, Bojau? Tu 
skaityk laiškus, o aš gulėsiu tau ant krūtinės ir murksiu. Kaip 
tau patiktų? 

Katinas ištiesęs kaklą ėmė trintis galva žmogui į barzdą, o 
žmogus, neskustu smakru paplaukiui glostydamas katinui tar- 
puausį, sprandą ir tarpumentį, atpleše trečią laišką. 

— Ar nerimavai del mūsų, Boizai, kai užėjo vėtra? — paklausė 
jis. - Kad tu būtum matęs, kaip mes įlėkėm į įlanką, kai bangos 
trankesi į Morą! Persigandęs būtum, Bojau. Siaubingos, milži- 
niškos, viena per kitą griūvančios bangos įmetė mūsų laivelį įlan- 
kon it banglentę. 

Katinas gulėjo ramus, kvėpuodamas į taktą žmogui. Stam- 
bus katinas, ilgas ir meilus, pagalvojo žmogus, ir pavargęs nuo 
ilgų naktinių medžioklių. 

— Kaip tau sekesi, kol manęs nebuvo, Bojau? — jis padėjo 
laišką ir ėmė glostyti katiną po antklode. - Ar daug pagavai? 

Katinas apsivertė ir kaip laimingomis vaikystės dienomis atkišo 
paglostyti pilvą. Žmogus jį apkabino ir stipriai prispaudė prie 
krūtinės, ir katinas pavirto ant šono, o jo galva palindo jam po 
smakru. Žmogaus spaudžiamas, jis staiga apsivertė ir kietai prisis- 
paudė prie žmogaus, suleisdamas į megztinį nagus. Ir nebemurkė. 

— Nepyk, Bojau, — tarė žmogus. — Aš labai atsiprašau. Leisk, 
perskaitysiu dar šitą laiškapalaikį. Nieko nepadarysi. Gal tu žinai 
kokią išeitį, ką? 

Katinas nemurkdamas gulėjo beviltiškai sudribęs jam ant 
krūtinės. Žmogus glostė jį ir skaitė laišką. 

— Nusiramink, Bojau, — tarė jis. — Nera išeities. Jei kokią 
išeitį rasiu, pasakysiu. 

Kol jis perskaitė trečiąjį, ilgiausią, laišką, didelis margas kati- 
nas užmigo. Miegojo jis sfinkso poza, tik nuleidęs žmogui ant 
krūtinės galvą. 

Na ir puiku, pagalvojo žmogus. Reikėtų rengtis, maudytis 
ir eiti gulti į lovą, bet nebus karšto vandens, o ir lovoj šiąnakt 
nepamiegočiau. Per daug ji kruta juda. Išmestų mane ant grin- 
dų. Su šituo keturkoju neužmigsiu tikriausiai ir čia. 

— Bojau, — tarė jis, — keliu tave — noriu atsigult ant šono. 

Jis pakėlė sunkų, suglebusį katiną, tasai jo rankose staiga 
atgijo, o paskui vel suglebo, ir pasiguldė šalimais, o tada pasi- 
verte ant dešinio šono ir pasirėmė alkūne. Katinas dabar gulėjo 
jam už nugaros. Keliamas katinas neslėpė nepasitenkinimo, ta- 
čiau netrukus ir vel užmigo, susirangęs žmogaus pašonėj. Vy- 
riškis paėmė laiškus ir visus tris perskaitė antrąsyk. Laikraščių 
nusprendė neskaityti ir ištiesęs ranką užgesino lempą, ir atsigu- 
lė ant šono, sėdmenimis jusdamas katino kūną. Jis gulėjo abiem 
rankom apkabinęs priegalvį, o ant kito priegalvio pasidėjęs gal- 
vą. Lauke pūtė stiprus vėjas, ir grindų vibravimas dar šiek tiek 
priminė kapitono tiltelį. Kai jie grįžo į uostą, jis buvo ant tiltelio 
prastovėjęs aštuoniolika valandų. 

Jis gulėjo ir stengėsi užmigti, bet miegas neėmė. Akys buvo 
įvargusios, ir jam nesinorėjo nei degti šviesos, nei skaityti, todel 
jis gulėjo ir laukė ryto. Pro antklodes juto demblį, kuris buvo 
nupintas būtent šiam kambariui ir atgabentas kreiseriu iš Sa- 
mojos pusė metų prieš Perl Harborą. Demblis dengė visas plytu- 
čių grindis, tik ties stiklinėmis durimis į vidinį kiemelį jis buvo 


nuo durų darinėjimo užsirietęs, ir žmogus juto, kaip vėjas, pra- 

sigavęs pro durų apačią, skverbiasi po dembliu ir jį kuproja. Jis 
pagalvojo, kad vėjas dar kokią dieną pūs iš šiaurės vakarų, o 
tada atsisuks iš šiaurės, o galiausiai pūs, kol nurims, iš šiaurės 
rytų. Tokia visada būdavo žiemą vėjų kaita, tačiau gali būti ir 
taip, kad stiprus šiaurės rytų vėjas išsilaikys bent keletą dienų, o 
paskiau pavirs brisa, kaip čiabuviai vadina šiaurės rytų pasatą. 
Pūsdamas su uraganine jėga priešais Golfo srovę, šiaurės rytų 
vėjas sukels tokias bangas, kokių nepamatysi niekur kitur, ir jis 
žinojo, kad tada nelįs į paviršių joks fricų povandeninis laivas. 
Vadinasi, pagalvojo jis, mes prabūsim krante mažiausiai ketu- 
rias dienas. Paskui jie jau garantuotai išlįs. 

Jis prisiminė pastarąjį žygį ir štormą, kuris užklupo juos per 
trisdešimt mylių nuo kranto, nuplaukusius šešiasdešimt mylių 
palei kranto liniją, ir varganą kelionę atgal, kai jis nusprendė 
sukti ne į Bahija Ondą, o grįžti į Havaną. Jam smarkiai apdau- 
žė laivelį. Apdauže kaip reikiant, ir dabar šį tą reikės gerai pa- 
tikrint. Bene saugiau būtų buvę plaukti į Bahija Ondą. Tačiau 
jie pastaruoju laiku ten per dažnai lankėsi. Be to, vietoj planuo- 
tų dešimties dienų jis prabuvo jūroj visas dvylika. Jis turėjo per 
mažai informacijos ir nebuvo tikras, kiek truks šitas štormas, 
todėl jie nutarė kastis į Havaną ir pasiekė ją smarkiai aplamdyti. 
Rytą jis nusimaudys, nusiskus, išsivalys drabužius ir atiduos ra- 
portą jūros atašė. Jie, galimas daiktas, pageidaus, kad jis dar 
papatruliuotų palei krantą. Tačiau jis žinojo, kad tokiu oru joks 
povandeninis laivas nelįs į paviršių — tai neįmanoma. O tai svar- 
biausia. Jei jis šiuo punktu teisus, tai ir visa kita bus gerai. Nors 
ne visada viskas taip paprasta. Tikrai ne visada. 

Nuo grindų užtirpo dešinys klubas, šlaunis ir petys, todel jis 
apsivertė ant nugaros ir gulėjo remdamasis į grindis pečių rau- 


menimis, pastatęs po antklode kelius ir atsispyręs kulnais į ant- 

klodę. Nuovargis atlėgo, ir jis kaire ranka apčiuopė miegantį 
katiną ir emė jį glostyti. 

— Tu nuostabiai moki atsipalaiduoti, Bojau, ir kietai mie- 
gi, — tarė jis katinui. — Vadinasi, tavo reikalai ne tokie jau prasti. 

Jis pagalvojo: gal, kol Boizas miega, įsileidus dėl kompani- 
jos, kad būtų su kuo pasišnekėti, keletą kitų kačių? Bet nutarė 
neleisti. Boizas įsižeistų ir imtų pavyduliauti. Kai jie atvažiavo 
dideliu automobiliu, Boizas kieme jau jų laukė. Jis buvo baisiai 
susijaudinęs ir, kol jie krovė daiktus, maišėsi po kojų, visus svei- 
kindamas ir landžiodamas vidun ir iš vidaus, žmonėms darinė- 
jant duris. Jis tikriausiai laukdavo jų, kol jie būdavo jūroj, kiek- 
vieną vakarą. Vos tik žmogus gaudavo įsakymą išvykti, katinas 
tą iškart pajusdavo. Apie įsakymą jis, suprantama, nežinodavo; 
bet jis pažinojo pirmuosius ruošimosi į kelionę požymius, ir kol 
ruošimasis laipsniškai pasiekdavo paskutinę stadiją, kai namie 
viskas apvirsdavo aukštyn kojom ir apsinakvodavo svetimi žmo- 
nės (Hadsonas visada, kai reikėdavo išplaukti auštant, sumig- 
dydavo juos prieš dvyliktą), katinas darydavosi vis liūdnesnis ir 
neramesnis ir galiausiai, jiems pradėjus krautis daiktus, visai pa- 
mesdavo galvą, ir reikėdavo jį užrakinti, kad nesektų iš paskos 
keliuku, paskui kaimo keliu ir plentu. 

Sykį Centriniame plente jis pamatė automobilio parmuštą 
katę, ir ji, neseniai parmušta ir nebegyva, pasirode visiškai pa- 
naši į Bojų. Nugarelė juoda, kaklas, krūtinėlė ir priekinės lete- 
nos — baltos, o ant snukučio — juoda kaukė. Jis žinojo, kad tai 
negali būti Bojus, nes iki sodybos buvo mažiausiai dešimt kilo- 
metrų; ir vis tiek jam pasidarė negera, ir jis sustabdė mašiną ir 
pavarė atgal, ir pakėlė katę, ir įsitikino, kad tai ne Bojus, o tada 
paguldė šalikelėje, kad niekas nebepervažiuotų. Katė buvo rie- 


bi, vadinasi, turėjo šeimininkus, ir jis paliko ją pakelėje, kad jie 

verčiau rastų ją negyvą, užuot kamavęsi nieko nežinodami. Ki- 
taip būtų įsidėjęs katę į mašiną ir palaidojęs savo ūky. 

Kai vakarop grįžo namo, katės lavonėlio toj vietoj, kur buvo 
palikęs, nebebuvo, ir jis pamanė, kad šeimininkai bus ją radę. 
O vakare, sėdėdamas dideliame krėsle, šalia pasiguldęs Boizą ir 
skaitydamas, jis pagalvojo: ką aš daryčiau, jei užmuštų mano 
Boizą? Sprendžiant iš nevilties priepuolių, Boizas žmogui jautė 
irgi kažką panašaus. 

Jis viską ima į širdį labiau už mane. Kam to reikia, Bojau? 
Mažiau jaudinsies — ramiau gyvensi. Aš kuo mažiau viską imu į 
širdį, tarė jis sau. Tikrai. O Boizas — negali. 

Būdamas jūroje, jis prisimindavo Boizą, jo keistus įpročius 
ir beviltišką, desperatišką meilę. Jis prisiminė, kaip pirmą kartą 
pamatė jį, dar mažą kačiuką, žaidžiantį su savo atvaizdu tabako 
prekystalio stikliniame paviršiuje Kochimaro bare ant uolų, su- 
pančių įlanką. Jie užsuko į barą giedrą Kalėdų rytą. Bare tebe- 
sėdėjo keletas girtuoklių, užsilikusių nuo vakarykštės šventės, 
tačiau per visą restoraną ir barą traukė toks gaivus rytys, ir saulė 
švietė taip skaisčiai, ir oras buvo toks tyras ir vėsus, kad buvo 
aišku, jog girtuokliams toks rytas ne prie širdies. 

— Uždarykit duris — vėjas, — tarė vienas jų šeimininkui. 

— O kam? - atsakė šeimininkas. — Man taip patinka. Jei 
jums per šalta, pasiieškokit užuovėjos kur kitur. 

— Mes mokam pinigą už tai, kad mums būtų patogu, — pa- 
sakė kitas užsilikelis. 

— Nieko panašaus. Jūs mokat už tą, ką geriat. O patogumų 
pasiieškokit kitur. 

Žmogus — o tai buvo Tomas Hadsonas - žiūrėjo per atvirą 
baro terasą į tamsiai mėlyną su putų karūnomis jūrą, kurią viso- 


mis kryptimis vagojo žvejų burlaiviai, velkantys jauką delfinams. 

Prie bufeto stalo sėdėjo šešetas žvejų ir dar kažkiek buvo apsėdę 
du stalus restorane. Tai buvo žvejai, vakar sugavę gerą laimikį, 
bei tokie, kurie manė, kad geras oras ir srovė dar ilgai nesikeis, 
ir rizikavo per Kalėdas neplaukti į jūrą. Nė vienas iš čia sėdinčių 
Tomo Hadsono pažįstamų žvejų nevaikščiodavo į bažnyčią net 
ir per Kalėdas ir tyčia nesirengdavo žvejiška apranga. Jis nebu- 
vo matęs labiau į žvejus nepanašių žvejų, o žvejai jie buvo labai 
geri. Kai kurie iš jų dėvėjo senas šiaudines skrybėles, kiti buvo 
vienplaukiai. Vilkėjo senais drabužiais, vaikščiojo kas apsiavęs, 
kas basas. Žvejį lengva atskirti nuo kaimiečio, gwajiro; kaimiečiai 
atvyksta į miestą su klostėtais marškiniais, plačiom skrybelėm, 
siaurom kelnėm ir auliniais batais ir beveik visi turi mačetes, o 
žvejai vilki senų drapanų liekanomis ir esti linksmi, pasitikintys 
savimi. Kaimiečiai, jei negėrę, santūrūs ir drovūs. Tačiau ge- 
riausiai žvejį gali atskirti iš rankų. Senių rankos rudos, saulės 
numargintos, gumbuotos, o delnai ir pirštai suraižyti ir randuoti 
nuo valo. Jaunimo rankos, nors negumbuotos, irgi saulės numar- 
gintos ir giliai suraižytos, o plaukai ant rankų ir plaštakų, išsky- 
rus pačių juodžiausių brunetų, nuo saulės ir druskos išblukę. 

Tomas Hadsonas prisiminė, kaip tą Kalėdų rytą, pirmųjų 
karo Kalėdų rytą, baro šeimininkas paklausė jį: „Gal norite kre- 
večių?“ ir atnešė didelę lekštę, kaupiną ką tik išvirtų krevečių, ir 
pastatė ant bufeto stalo, o tada supjaustė geltoną citriną ir grie- 
žinėlius sudėjo ant lekštutės. Krevetės buvo didžiulės, rausvos, 
ir jų ūsai per porą sprindžių nukaro per stalo kraštą, ir jis išsi- 
rinko vieną ir visu ilgumu ištiesė ūsus, ir pasakė, jog jie ilgesni ir 
už japonų admirolo. 

Tomas Hadsonas nutraukė japonų admirolui galvutę ir 
nykščiais perplėšė kiautą, ir išlupo krevetę, ir kąsdamas juto, 


kokia ji minkšta ir šilkinė, ir nuo jūros vandens, kuriame buvo 

virusi, bei nuo citrinos sulčių ir juodųjų pipirų ji buvo tokia 
skani, kad skanesnėes, atrodė, nebuvo ragavęs net Malagoje, Ta- 
ragonoje ar Valensijoje. Štai tada pastriuokomis per stalą prie 
jo ir pribėgo kačiukas ir emė glaustytis prie rankos, prašydamas 
krevetės. 

— Jos tau per didelės, murkiau, - pasakė jis. Tačiau atgnybo 
dviem pirštais gabalėlį ir padavė kačiukui, o tas įsikandęs nubė- 
go atgal ant tabako prekystalio ir ėmė sparčiai ir godžiai ėsti. 

"Tomas Hadsonas apžiūrėjo gražiai margą kačiuką balta krū- 
tinėle ir priekinėmis kojelėmis ir nelyginant simetriška juoda 
kauke pridengta kakta ir akimis; žiūrėjo, kaip jis narnėdamas 
doroja krevetę, ir paklausė šeimininką, kieno jis yra. 

— Jei norite — jūsų. 

— Turiu namie bent dvi. Persiškas. 

— Dvi — tai nedaug. Imkit ir šitą. Įmaišykit kochimariško 
kraujo. 

— Tėte, ar galėsim jį pasiimt? — paklausė vienas iš jo sūnų, 
apie kuriuos jis dabar stengėsi negalvoti; berniukas grįžo nuo 
terasos laiptų, kur žiūrėjo, kaip parplaukia žvejų botai, kaip vy- 
rai vynioja bures, krauna valo ritinius ir mėto ant kranto žuvis. — 
Paimkim, teveli, a? Toks gražus kačiukas. 

— O ar, manai, gera jam bus, kai išsivešim nuo jūros? 

— Bus, bus, tėveli. Čia jam greit prasidės sunkus gyvenimas. 
Ar nematei, kokios suskurdusios katės, kur slankioja gatvėm? 
O kažkada ir jos tikriausiai buvo kaip šitas kačiukas. 

— Pasiimkit, — pasakė šeimininkas. — Vienkiemy jam bus gera. 

— Klausykit, Tomasai, — tarė vienas iš žvejų, klausęsis pašne- 
kesio. — Jei reikia katino, galiu pristatyt iš Guanabakos angori- 
nį, tikrą angorinį. Grynakraujį angorinį „tigrą“. 

— Tikrai žinot, kad vyriškosios giminės? 


— Jo bus bemaž kaip tamstos, — atsakė žvejys. 

Visi prie jo stalo nusijuokė. Tuo pagrįsti beveik visi ispaniški 
pokštai. 

— Tiktai jo po kailiuku, - pamėgino antrąkart prajuokinti 
žvejys — ir prajuokino. 

— Paimkim, tėveli, šitą kačiuką, — paprašė sūnus. - Jis katinas. 

— Tikrai žinai? 

— Žinau, tėte. Tikrai. 

— Tą patį tų sakei ir apie persiškąsias. 

— Persiškosios — kitas dalykas. Del persiškųjų, prisipažįstu, 
apsirikau. Bet dabar žinau. Dabar žinau tikrai. 

— Klausykit, Tomasai. Tai ar reikia jums angorinio „tigro“ iš 
Guanabakos? — paklausė žvejys. 

— Kas ten per katinas? Kerėjimo? 

— Joks ne kerėjimo. Jis nė puse ausies nėra girdėjęs apie šven- 
tąją Barborą. Tas katinas didesnis krikščionis ir už jus patį. 

— Es muy posible', - pasakė kitas žvejys, ir visi nusijuokė. 

— Kiekgi kainuoja tas jūsų garsenybė? — paklausė Tomas 
Hadsonas. 

— Nieko. Atiduosiu dykai. Grynakraujis angorinis „tigras“. 
Bus jums Kalėdų dovana. 

— Ateikit prie bufeto ir apibūdinkit jį man. 

Žvejys priėjo prie bufeto. Jis nešiojo akinius raginiais rėmais 
ir vilkėjo švarius, išsišėrusius mėlynus marškinius, kurie, atrodė, 
išsileistų, jei pamėgintum skalbti. Per vidurį nugaros marški- 
niai buvo išskydę it nėriniai, ir medžiaga jau beirstanti. Jis mū- 
vėjo išsišerusias chaki spalvos kelnes ir net ir per Kalėdas buvo 
basas. Veidas ir randuotos rankos buvo juodai nudegę, ir jis 
atsirėmė į bufeto stalą ir pasakė šeimininkui: 


— Viskio ir imbierinio limonado. 


" Labai galimas daiktas (:sp.). 

— Nuo šito limonado man bloga, - tarė Tomas Hadsonas. — 
Man geriau su mineraliniu. 

— O man tinka su limonadu, - pasakė žvejys. - Mėgstu „Ka- 
nados sausąjį . Be limonado man viskis neskanu. Klausykit, T'o- 
masai. Tai rimtas katinas. 

— Tėveli, — tarė sūnus, — kol jūs su ponu nepradėjot gert — 
ar galima pasiimt šitą kačiuką? 

Jis buvo užrišęs ant baltos medvilninės virvutės krevetės lukštą 
ir žaidė su kačiuku, kuris nelyginant liūtas herbe stovėjo ant 
užpakalinių kojyčių ir priekinėmis kepšėjo per berniuko priešais 
jį sūpuojamą masalą. 

— Tu jo nori? 

— Pats žinai, kad noriu. 

— Gerai, gali pasiimt. 

— Labai ačiū, tėveli. Aš jį išsinešiu į automobilį ir prisi- 
jaukinsiu. 

Tomas Hadsonas žiūrėjo, kaip berniukas, nešinas kačiuku, 
perėjo skersai kelią ir atsisedo ant priekinės sėdynės. Automo- 
bilio viršus buvo nuleistas, ir iš baro jis gerai matė viduje sėdintį 
skaisčios saulės nutviekstą berniuką nuo vėjo prigludusiais ru- 
dais plaukais. Kačiuko nematė, nes berniukas buvo pasiguldęs 
jį ant sėdynės ir pasilenkęs nuo vėjo glostė jį. 

Dabar berniuko nebėra gyvo, o kačiukas, pergyvenęs ber- 
niuką, išaugęs į seną katiną. Dabar mudviejų su Boizu tokia 
draugystė, pagalvojo jis, kad nė katras nenorėtume pergyventi 
kito. Aš nežinau, ar dažnai yra taip buvę, kad žmogus ir gyvulys 
tikrai mylėtų vienas kitą. Iš šalies žiūrint, turbūt juokinga. Bet 
man tai visiškai nejuokinga. 

Ne, galvojo jis, čia ne juokingiau už tai, kad kačiukas pergy- 


veno berniuką. Kai kada toji meilė pasireiškia iš tiesų juokingai, 

sakysim, kai Boizas narna narna, o paskui staiga tragiškai su- 
kniaukia ir visas sumedėjęs prisiglaudžia prie šeimininko. Kar- 
tais, pasak tarnų, šeimininkui išvykus, jis kelias dienas nieko ne- 
esdavęs, bet galiausiai badas jį priveikdavęs. Nors būdavo dienų, 
kai bandydavo pramisti vien iš medžioklės ir nesimaitindavo su 
kitomis katėmis, galiausiai vis dėlto ateidavo ir jis, vos tik tarnas, 
nešinas maltos mėsos dubeniu, atidarydavo duris, strykteldavo 
iš kambario per kitų susigrūdusių palei duris kačių nugaras, o 
paskui šokdavo atgal per nugaras kačių, susibūrusių aplink ber- 
niuką, atnešusį maisto. Jis visada esdavo labai sparčiai ir pačdęs 
tuoj pat prašydavosi iš kambario. Nejautė jis prieraišumo nė 
vienai katei. 

Jau senokai Boizo šeimininkui atrodė, jog katinas save laiko 
žmogumi. Jis negerdavo su šeimininku, kaip galėtų daryti lo- 
kys, tačiau ėsdavo visa, ką valgydavo jo šeimininkas, ir tokius 
daiktus, į kuriuos jokia kita katė nė nežiūrėtų. Tomas Hadso- 
nas prisiminė, kaip pernai vasarą jiedu drauge pusryčiavo ir jis 
pasiūlė Boizui skiltelę šviežio šaldyto mango. Boizas ją su malo- 
numu suėdė ir per visą mango sezoną, kai Tomas Hadsonas 
būdavo krante, jis kas rytą suesdavo mango gabaliuką. Skilteles 
katinui reikėdavo supenėti iš rankos, nes ant lekštutės jos slidi- 
nėdavo, ir jis svarstė, gal padarius kokias groteles, maždaug kaip 
skrebučiams kepinti, kad katinas galėtų ėsti neskubėdamas. 

O rugsėjy, kai jis buvo likęs krante remontuoti katerio prieš 
išplaukiant į Haitį ir kai ant aligatorinių kriaušių, agwacates, juo- 
dų tamsžalių medžių, buvo prinokę vaisiai, tik truputį tamsesni 
ir labiau blizgantys negu lapija, — jis pasiūlė Boizui šaukštelį 
minkštimo iš įdubos, likusios išėmus sėklas, į kurią buvo įpilta 
aliejaus ir acto, ir katinas suėdė, ir paskui ėsdamas visada sudo- 


rodavo po puselę aguacale. 

— Užliptum ir pats pasiskintum, a? — pasiūlė Tomas Hadso- 
nas katinui, kai juodu sykį vaikštinėjo kalvotais vienkiemio lau- 
kais. Tačiau Boizas, aišku, nieko neatsakė. 

O vieną vakarą, temstant, išėjęs pasivaikščioti ir pažiūrėti, kaip 
skrenda link Havanos juodieji strazdai, kurie kiekvieną vakarą 
suskrisdavo ten iš pietų ir rytų ir triukšmingai taisydavosi nakvoti 
ispaniškuose Prado lauramedžiuose, — Tomas Hadsonas pamatė 
Boizą aukštai aligatorinėje kriaušėje. Vakarais, kai saulė nusileis- 
davo už Havanos į jūrą ir ant kalvų sužibdavo žiburiai, Tomas 
Hadsonas megdavo žiūrėu, kaip virš kalvų lekia strazdai ir pasi- 
rodo pirmieji šikšnosparniai, ir skrenda į naktinę medžioklę 
mažytės pelėdžiukės. Tą vakarą jis pasigedo Boizo, kuris beveik 
visada eidavo su juo pasivaikščioti, ir išsivedė pasivaikščioti Ožį, 
vieną iš Boizo sūnų, plačiapetį, storasprandį, plačiaburnį, ilgaūsį, 
juodą peštuką. Ožys medžioti niekad neidavo. Jis buvo peštukas 
ir reproduktorius ir darbo turėjo per akis. Į darbą jis žiūrėjo rim- 
tai, bet šiaip buvo nuotaikingas ir mėgo eiti pasivaikščioti, ypač 
jei Tomas Hadsonas, stipriai pastūmęs koja, parversdavo jį ant 
šono. Tuomet Tomas Hadsonas koja paglostydavo katinui pilvą. 
Galima būdavo nebijoti, kad paglostysi jį per stipriai ar per 
šiurkščiai, ir jam būdavo tas pats, ar jį glosto su batu, ar basa koja. 

Tomas Hadsonas pasilenkė ir patapšnojo jį - katinas mėgo, 
kad jį tapšnotų stipriai kaip stambų šunį, —- o tada, pakėlęs gal- 
vą, aukštai aligatorinėje kriaušėje pamatė Boizą. Ožys pasižiū- 
rėjo ir taip pat pamatė jį. 

— Ką tu ten veiki, nenaudėli? — šūktelėjo jam Tomas Hadso- 
nas. — Išmokai pagaliau ėst ant medžio? 

Boizas pasižiūrėjo žemyn ir pamatė Ožį. 

— Lipk, pasivaikščiosim, — tarė jam Tomas Hadsonas. — Agua- 


cate duosiu tau per vakarienę. 

Boizas tylėdamas žiūrėjo į Ožį. 

— Baisiai gražiai atrodai tarp tų tamsiai žalių lapų. Kad nori, 
gali sau tupėt. 

Boizas nusisuko, ir Tomas Hadsonas su juoduoju katinu nu- 
ėjo pro medžius. 

— Gal išprotėjo jis, a, Ožy? - paklausė žmogus. Paskui, įsiteikda- 
mas katinui, tarė: — O prisimeni tą vakarą, kai neradom vaistų? 

„Vaistai“ Ožiui buvo magiškas žodis, ir, vos jį išgirdęs, jis 
atsigule, kad šeimininkas paglostytų. 

— Pameni vaistus? — paklausė žmogus, ir stambus katinas 
eme begėdiškai raitytis iš malonumo. 

„Vaistai“ jam tapo magišku žodžiu vieną vakarą, kai šeimi- 
ninkas pasigerė, pasigėrė iki žemės graibymo, ir Boizas nepano- 
ro su juo miegoti. Nemiegodavo su juo girtu nei Princesė, nei 
Vilis. Nemiegodavo nė viena katė, išskyrus Vienužį — taip iš 
pradžių vadinosi Ožys - ir Vienužio Brolį, nors iš tikro tai buvo 
jo sesuo, vargšė, nelaiminga katytė, kuri turėjo begales bėdų ir 
labai mažai džiaugsmų. Ožiui jis labiau patikdavo girtas negu 
blaivus, o gal taip tik atrodė todėl, kad Tomas Hadsonas tik 
girtas priimdavo Ožį pas save miegoti. O tą vakarą, maždaug 
keturias dienas praleidęs krante, Tomas Hadsonas smarkiai pa- 
sigere. Prasidėjo viskas užeigoje Ploridita, ir iš pradžių jis gėrė 
su kubiečiais politikais, užbėgusiais greitomis išmesti taurelės, 
su cukranendrių ir ryžių plantatoriais, su Kubos vyriausybės tar- 
nautojais, geriančiais per priešpiečių pertrauką, su antraisiais ir 
trečiaisiais ambasados sekretoriais, atlydėjusiais ką nors į Flori- 
dita, su visur esančiais FTB agentais, maloniais vyrukais, kurie 
taip stengėsi atrodyti eiliniai, tvarkingi amerikiečiai vaikinai, kad 
jų profesija kiekvienam buvo tokia aiški, lyg būtų nešioję ant 


savo baltų drobinių ar indiško dryžuoto audimo kostiumų tarny- 

binius ženkliukus. Jis gėrė dvigubą šaldytą daikirio kokteilį, 
Konstantės pasididžiavimą, kuriame nesijautė alkoholio sko- 
nio ir kurio išgėręs jauteisi tartum sniego dulkių debesy leis- 
tumeis su slidėmis apledėjusiu kalno šlaitu, o po šeštos ar aštun- 
tos taurės — tartum leistumeis apledėjusiu šlaitu neprisirišęs. 
Užėjo keletas pažįstamų jūrininkų, ir jis išgėrė su jais, o paskui 
su keliais vadinamaisiais „jūros chuliganais“, tai yra kranto ap- 
saugos jūreiviais. Tačiau tai per daug priminė tarnybą, o ją jis 
kaip tik norėjo pamiršti, todėl nuėjo į baro galą, kur sėdėjo 
senos, garbios šliundros, prašmatnios senos šliundros, su ku- 
riomis per pastarąją dvidešimtį metų buvo pergulėję visi nuo- 
latiniai Floridita klientai, ir atsisėdo tarp jų ant taburetės, ir 
suvalgė daugiasluoksnį sumuštinį, ir išgėrė dar keletą taurių 
šaldyto daikirio. 

Namo jis tą vakarą grįžo labai girtas, ir iš visų kačių miegoti 
su juo panoro tik Ožys, kurio nepykino romo kvapas ir kuris 
nebuvo nusistatęs prieš girtavimą ir mėgaudavosi aštriu šliun- 
drų kvapu, sodriu tartum gero vaisinio Kalėdų pyrago. Juodu 
abu miegojo kietai, ir pabudęs jis girdėdavo, kaip Ožys garsiai 
murkia, ir galiausiai, atsibudęs ir prisiminęs, kiek yra išgėręs, 
Tomas Hadsonas tarė Ožiui: 

— Reik išgert vaistų. 

Ožiui patiko šio žodžio skambesys, simbolizuojantis prabangų 
gyvenimą, į kurį žmogus jį įsileido, ir jis ėmė dar garsiau murkti. 

— Kur vaistai, Ožy? — paklause Tomas Hadsonas. Jis pa- 
mėgino uždegti stalinę lempą, stovinčią prie lovos, bet ji neužsi- 
degė. Per audrą, del kurios jis ir sėdėjo krante, vėjas ar nutraukė 
laidus, ar padarė trumpą sujungimą, avarija buvo dar nelikvi- 
duota, ir elektros nebuvo. Jis pagrabaliojo ant tualetinio staliu- 


ko, norėdamas rasti didelę dvigubą sekonalio kapsulę, paskutinę, 

kuri buvo jam likusi ir kuri būtų padėjusi užmigti ir rytą atsi- 
busti nepagiriotam. Tamsoje grabaliodamas, jis numetė ją nuo 
staliuko ir nebegalėjo rasti. Apgrabaliojo visas grindis, bet vis 
tiek nerado. Degtukų prie lovos neturėjo, nes nerūkė, o žibintu- 
vėlis nešvietė, kadangi jam nesant namie jį buvo išdeginę tarnai. 

— Ožy, - pasakė jis. — Reik rast vaistus. 

Jis išlipo iš lovos, Ožys irgi nušoko ant grindų, ir juodu ėmė 
ieškoti vaistų. Ožys, pats nežinodamas, ko ieško, palindo po lo- 
va ir baisiausiai stengėsi, ir Tomas Hadsonas sakė jam: 

— Vaistų, Ožy. Ieškok vaistų. 

Ožys inkšdamas šniukštinėjo po palovį. Galiausiai murkdamas 
išlindo, ir Tomas Hadsonas, pagrabaliojęs po grindis, užčiuopė 
kapsulę. Ji buvo dulkėta ir aplipusi voratinkliais. Ožys ją surado. 

— Tu radai vaistus, - pasakė jis Ožiui. — Stebuklingas tu 
katinas. 

Laikydamas saujoje, jis nuplovė kapsulę vandeniu iš ropi- 
nės, stovinčios prie lovos, o paskui migdomuosius užgėrė van- 
deniu ir gulėjo jausdamas, kaip jie pamažu ima veikti, ir gyrė 
Ožį, ir stambus katinas giriamas murkė, ir nuo tada „vaistai“ 
jam tapo magišku žodžiu. 

Jūroje jis prisimindavo Ožį taip pat dažnai, kaip ir Boizą. 
Tiktai Ožys gailesčio nežadino. Nors patyręs ir labai didelių ne- 
malonumų, jis liko tikras patinas ir net žiauriausiai konkurentų 
apdraskytas anaiptol neatrodydavo pasigailėtinai. Ir net kai sy- 
kį nebepajėgė pareiti namo ir drybsojo už terasos po manga- 
medžiu sunkiai alsuodamas ir toks permirkęs prakaitu, kad bu- 
vo matyti, kokie platūs jo pečiai ir kokie įkritę ir liesi šonai, kai 
drybsojo nepajėgdamas pajudėti, sunkiai gaudydamas orą, — 
net ir tada jis neatrodė pasigailėtinai. Jo galva buvo stambi kaip 


liūto, ir kaip liūtas jis buvo nenugalimas. Ožys buvo prisirišęs 


237 


Ernest Hemingway 


prie šeimininko, o Tomas Hadsonas buvo prisirišęs prie jo, jį 
gerbė ir mylėjo. Tačiau nebuvo tarp jųdviejų nieko panašaus į 
meilę tarp šeimininko ir Boizo. 

Boizas elgėsi vis nedrausmingiau. Tą vakarą, kai Tomas Hadso- 
nas jį rado aguacate medyje, Bojus ilgai negrįžo namo, parsirado 
tik šeimininkui nuėjus miegoti. Jis miegojo didelėje lovoje namo 
gale, kur trijose miegamojo sienose buvo dideli langai ir naktimis 
kambarį košdavo vėjas. Atsibudęs jis klausydavosi naktinių 
paukščių klegesio ir tą nakųį kaip tik nemiegojo ir klausėsi, ir išgirdo, 
kaip ant palangės užšoko Boizas. Boizas buvo tylus katinas. T'a- 
čiau vos užšokęs ant palangės, jis sukniaukė, šaukdamas šeimi- 
ninką, ir Tomas Hadsonas nuėjo prie tinklinio lango ir atidarė. 
Boizas įšoko į kambarį. Jis turėjo įsikandęs dvi sodo žiurkes. 

Pro langą krintančioje mėnesienoje, nuo kurios skersai pla- 
čią baltą lovą gule seibos kamieno šešėlis, Boizas ėmė žaisti su 
sodo žiurkėmis. Įsižaidė su tokiu įkarščiu kaip būdamas mažas: 
tai šuoliavo, tai sukosi ratu, tai stumdė žiurkes letenėlemis, tai, 
vieną nutempęs, prisigūždavo ir puldavo prie kitos. Tada abi 
nuvilko į vonios kambarį, o paskiau Tomas Hadsonas pajuto, 
kaip lova, užšokus katinui, įdubo nuo jo svorio. 

— Tai mangų tu, vadinas, neėdei? — paklausė jį žmogus. Boi- 
zas pasitrynė į jį galva. - Vadinas, medžiojai, saugojai mūsų tur- 
tą? Katuli tu mano, broleli Boizai. Negi tu nežadi jų ėst? 

Boizas tik trynėsi galva į žmogų ir tyliai murkė, o paskui, 
kadangi nuo medžioklės buvo pavargęs, užmigo. Bet miegojo 


jis neramiai, O rytą į tas negyvas sodo žiurkes nė nepasižiūrėjo. 


Breško, ir Tomas Hadsonas, taip ir neužmigęs, žiūrėjo, kaip 
eina šviesyn ir palšoje brekšmos šviesoje ryškėja palši karališkųjų 


palmių kamienai. Iš pradžių jis matė tik kamienus ir viršūnių 

apybraižas. Paskui, pašviesėjus, ėmė įžiūrėti, kaip vėjas šiaušia 
palmių viršūnes, o kai iš už kalvų patekėjo saulė, pasimatė, jog 
palmių kamienai balkšvai pilki, vėjo šiaušiamos šakos ryškiai 
žalios, žolė ant kalvų nurudusi nuo žiemos sausros, o tolimų 
kalvų kalkakmenio viršūnės atrodė tartum apsnigtos. 

Jis atsikėlė nuo grindų, apsiavė mokasinais ir apsivilko striu- 
ke su diržu, ir palikęs Boizą susirangiusį ant antklodės per didįjį 
kambarį ir valgomąjį nuėjo į virtuvę. Virtuvė buvo pačiame šiau- 
rinio Hygelio gale, ir vėjas lauke siautėjo plikomis /lamboydn šako- 
mis plakdamas sienas ir langus. Šaldytuve nerado nieko valgo- 
mo, o sieniniame virtuvės bufete — tik prieskonių, amerikietiškos 
kavos dežutę, L/pton arbatos skardinėlę ir virtuvinio žemės 
riešutų aliejaus skardinėlę. Kinas virėjas maisto produktus kiek- 
vienai dienai pirkdavo turguje. Niekas nemanė, kad Tomas 
Hadsonas grįš, ir kinas tikriausiai jau buvo išėjęs į turgų pirkti 
produktų tarnams. Kai kuris iš tarnų ateis, pasiųsiu nupirkti 
vaisių ir kiaušinių, pagalvojo Tomas Hadsonas. 

Jis užsivirino vandens ir užsiplikino arbatos, ir nusinešė ar- 
batinį kartu su puodeliu ir lekštute į didįjį kambarį. Saulė jau 
buvo patekėjusi, ir kambaryje buvo šviesu, ir jis atsisėdo į didįjį 
krėslą, ir gerdamas karštą arbatą žiūrėjo į skaisčios ryškios žie- 
mos saulės ryškiai apšviestus paveikslus ant sienų. Reikėtų vieną 
kitą pakeisti, pagalvojo jis. Geriausi kabo miegamajame, o ten 
aš niekad nebebūnu. 

Pripratusiam prie katerio, kambarys sedint krėsle atrodė 
didžiulis. Jo ilgio jis nežinojo. Užsakydamas demblį žinojo, bet 
paskui pamiršo. Kad ir labai ilgas, šįryt jis atrodė bent triskart 
ilgesnis. Ką tik grįžus iš jūros, tokie dalykai kaip kambario 1lgu- 
mas ir šaldytuvo tuštumas labai krinta į akis. Pojūtis, kad grin- 


dys supasi, atsiradęs nuo ilgo buvimo netvarkingai sušiauštoje 

jūroje, kurią suaudrino uraganinis šiaurės vakarų vėjas, pučiantis 
skersai galingą srovę, — šis pojūtis dabar buvo išnykęs. Jis buvo 
taip pat toli nuo jo, kaip ir pati jūra. Pro atviras balto kambario 
duris ar langus jūra buvo matyti ir iš čia, —- už medžiais aplipu- 
sių kalvų, kurias kirto plento juosta, už plikų tolimesniųjų kalvų, 
kur kadaise buvo miesto įtvirtinimai, už įlankos ir už baltuojan- 
čio miesto. Bet iš čia jūros buvo matyti vos mėlyna juostelė anapus 
išsklidusios miesto baltumos. Ji buvo taip pat toli, kaip ir visa, 
kas priklauso praeičiai, ir dabar, atsikratęs supimo pojūčio, jis 
norėjo, kad taip liktų ir toliau tol, kol vel reikės išplaukti į jūrą. 

Tegu sau fricai kokias keturias dienas dar pakaraliauja jū- 
roj, pagalvojo jis. Įdomu, ar žuvys, kai jie pasineria, tokiu oru 
buriasi po jų laivu ir šmešeluoja aplink. Įdomu, iki kokio gilu- 
mo vėjas įjudina vandenį. Žuvų ten, kur jie pasineria, gali būti 
bet kokiame gylyje. Joms tikriausiai labai įdomu. Kai kurių po- 
vandeninių laivų dugnai turėtų būti gana nešvarūs, ir žuvys bū- 
tinai sukinėsis aplink juos. Bet gal ir nėra nešvarūs — tokiomis 
vietomis jie neplauko. Vis tiek žuvys apie juos sukinėsis. Jis aki- 
mirką įsivaizdavo, kaip šiandien būtų jūroje — kalnai mėlyno 
vandens ir vėjo nuo bangų keterų draskomos baltų putų karū- 
nos, — o tada ištrynė tą vaizdą. 

Žmogaus paglostytas katinas, gulintis ant antklodės, pabu- 
do. Jis nusižiovavo, ištiesė priekines kojas ir vėl susirange. 

— Nesu turėjęs tokios moters, kad pabustų kartu su manim, — 
tarė žmogus. — O dabar nebeturiu net ir tokios katės. Miegok, 
miegok, Bojau. Meluoju aš, begėdis. Turėjau juk tokią moterį, 
kuri atsibusdavo kartu su manimi, o kai kada ir anksčiau už 
mane. Tu jos nepažinojai, nepažinojai tu nė vienos padoresnės 
moters. Nepasisekė tau, Boizai. Na ir velniai nematė. Tu žinai 


ką? Reikėtų mums įsitaisyt gerą bobikę, Bojau. Mudu abu ją 

mylėtume. Jei įstengtum išlaikyti, galėčiau tau ją vienam perleist. 
Nors, tiesa, negirdėjau tokios, kuri būtų ilgai mitus žiurkiena. 

Arbata buvo trumpam apmalšinus alkį, bet dabar jis ir vėl 
jautėsi labai alkanas. Jūroje jau prieš valandą būtų sočiai pa- 
pusryčiavęs, o prieš tai galbūt išgėręs ir puodelį arbatos. Grįž- 
tant į uostą, dėl supimo buvo neįmanoma nieko išsivirti, tačiau 
jis ant tiltelio suvalgė porą sumuštinių su veršiena ir storais svo- 
gūnų griežiniais. Bet dabar jis buvo išalkęs ir piktas, virtuvėje 
neradęs nieko valgomo. Reikėtų nusipirkti konservų ir pasidė- 
ti, kad būtų ko užkąsti grįžus iš jūros, pagalvojo jis. Bet tada 
reikėtų įsitaisyti rakinamą spintelę, kad nesudorotų prieš laiką 
tarnai, o rakinti maistą — nei šis, nei tas. 

Galiausiai jis įsipyle škotiško viskio su vandeniu ir atsisėdo į 
kreslą, ir ėme skaityti susikaupusius dienraščius jausdamas, kaip 
gėrimas slopina alkį ir ramina nervinę įtampą, apimančią grį- 
žus namo. Šiandien, jei norėsi, galėsi gert, tarė jis sau. Aišku, 
atidavęs raportą. Jei bus taip šalta, Ploridita žmonių daug ne- 
bus. O smagu bus vel ten apsilankyti. Jis buvo dar neapsispren- 
dęs, kur pietaus — Ploridita ar Pacifico. Pacifico irgi bus šalta, 
pagalvojo jis. Bet apsivilksiu megztinį ir švarką, o pasieny prie 
bufeto yra staliukas, kur gera užuovėja. 

— Gaila, tu nemegsti keliauti, Bojau, — tarė jis katinui. — 
Mudu smagiai pasivažinėtume po miestą. 

Boizas keliauti nemėgo. Jis bijodavo, kad jį veža pas veteri- 
narą. Veterinarų jis iki šiol bijojo. O štai Ožys automobilyje jaus- 
tųsi kaip namie, pagalvojo jis. Jei ne vandens purslai, jis pui- 
kiausiai jaustųsi ir laive. Reikėtų eiti jų išleisti. Gaila, neparvežiau 
jiems lauktuvių. Jei rasiu, nupirksiu mieste katžolių ir šįvakar 
Ožį, Vilį ir Bojų jomis nugirdysiu. Katžolių turėtų dar būti ir 


kačių kambary, bufete, jei tik nebus perdžiūvusios ir nusiduk- 

sojusios. Atogrąžose jos labai greit nusidūkso, o sode augusios ir 
visai nesvaigina. Būtų gerai, kad ir mums, nekatėms, būtų koks 
nors taip pat nekenksmingas ir toks pat stiprus kaip katžolės 
svaigalas, pagalvojo jis. Kodel nėra ko nors panašaus, nuo ko 
būtų galima pasigerti? 

Kates labai nevienodai žiūrėjo į katžolės. Boizas, Vilis, Ožys, 
Vienužio Brolis, Mažylė, Pūkutis ir Opergrupė buvo tikri nar- 
komanai. Princesė — taip tarnai pavadino Pupulę, mėlyną per- 
sišką katę, — katžolių nė iš tolo neliesdavo; neliesdavo ir Dėdė 
Vilkišius, pilkas persiškas katinas. Dede Vilkišius, toks pat kvai- 
las kaip ir gražus, katžolių neragaudavo arba iš kvailumo, arba 
iš santūrumo. Dedė Vilkišius neliesdavo nieko neįprasto ir tol 
atsargiai uostinėdavo kokį nors naujovišką maistą, kol kitos ka- 
tes jį suesdavo ir Vilkišiui nieko nelikdavo. Tačiau Princesė, vi- 
sų šitų kačių senelė, protinga, delikati, labai principinga, aris- 
tokratiška ir nepaprastai meili, katžolių kvapo bijote bijodavo ir 
bėgdavo nuo jų kaip nuo maro. Princesė, dūmų pilkumo kai- 
liu, auksinėmis akimis, gražių manierų katė, buvo tokia delikati 
ir aristokratiška, ir tokia ori, kad jos rujojimo periodai galėdavo 
pailiustruoti, paaiškinti ir pagaliau demaskuoti skandalingas ka- 
rališkųjų šeimų istorijas. Pamatęs Princesę rujojant — ne pirmą- 
jį, tragišką kartą, bet kai ji buvo jau subrendusi ir išgražėjusi ir 
kai iš orios ir santūrios damos staiga virto paprasčiausia paleis- 
tuve, - Tomas Hadsonas panūdo, kol gyvas, žūtbūt pamylėti 
tikrą princesę, tokią pat gražią kaip Princesė. 

Ji turės būti tokia pat rimta ir delikati, ir graži kaip Princesė, 
iki juodu pamils vienas antrą, ir kaip Princese begėdė ir pasilei- 
dusi lovoje. Tokia princesė jam kartais prisisapnuodavo nakų, 
ir tiems sapnams negalėdavo prilygti jokia tikrovė, bet jis norė- 
davo, kad sapnas išsipildytų, ir tikėdavo, kad jis ir išsipildys, jei 


tik tokia princesė yra. 

Deja, neskaitant dėmesio nevertų italių princesių, vienintelė 
princesė, su kuria jis mylėjosi, buvo ne itin graži moteriškė storo- 
komis ir ne per dailiausiomis kojomis. Tiesa, jos buvo graži šiau- 
rietės oda ir žvilgantys, stropiai prižiūrimi plaukai, ir jam patiko 
jos veidas ir akys, ir patiko ji visa, ir buvo malonu laikyti delne jos 
ranką, kai jie vienudu stovėjo prie turėklų, plaukdami Sueco ka- 
nalu link Ismailijos žiburių. Juodu labai gerai sutare, ir nedaug 
trūko iki abipusės meilės; trūko tiek nedaug, kad žmonėse ji tu- 
redavo žiūrėti jųdviejų balsų intonacijos; trūko tiek nedaug, kad 
dabar, jiems laikantis patamsy prie turėklų už rankų, jis neturėjo 
jokių abejonių del to, kas dedasi tarp jųdviejų. Jausdamas tą ir 
tuo nė kiek neabejodamas, jis jai apie tai pasakė ir kai ko paprašė, 
nes juodu vienas iš kito reikalavo visiško atvirumo. 

— Aš labai norėčiau, — pasake ji. — Pats žinote. Bet negaliu. 
Ir tai žinote. 

-- Bet galima paieškot išeities, — tarė Tomas Hadsonas. — 
Visada galima rasti kokią nors išeitį. 

— Jūs norit pasakyt — gelbėjimo valtyje? — paklause ji. — Gel- 
bėjimo valtyje aš nenorėčiau. 

— Klausykit... — tarė jis ir uždėjo delną jai ant krūties, ir pa- 
juto, kaip ji atgijusi pakilo po jo pirštais. 

— Gera man, — pertraukė ji. — Žinokit, yra dar antra. 

— Žinau. 

— Man labai gera, - pasakė ji. - Žinokit, aš myliu jus, Had- 
sonai. Šiandien man paaiškėjo. 

— Kaip? 

— Paaiškėjo, ir viskas. Ne taip jau sunkiai. O jums niekas 
nepaaiškėjo? 

— Nebuvo man ko paaiškėti, - pamelavo jis. 

— Puiku, - pasakė ji. —- Tačiau gelbėjimo valtis netinka. Jūsų 


kajutė netinka. Mano kajutė netinka. 

— Gal barono? 

— Barono kajutėje nuolatos kas nors sedi. Ištvirkėlis tas ba- 
ronas. Kaip miela, kad tarp mūsų, kaip senovėj, yra ištvirkėlis 
baronas, tiesa? 

— Taip, — pritarė jis. — Bet aš galėčiau patikrinti, ar ten yra 
kas, ar nieko nėra. 

— Ne. Netinka. Jūs tiktai kuo stipriau mylėkit mane. Įsivaizduo- 
kit, kad stipriai stipriai mane mylit, ir darykit tą pat, ką iki šiol. 

Jis taip ir padarė, o paskui padarė dar ir kitką. 

— Nereikia, — pasakė ji. —- Nedarykite taip. Aš neištversiu. 

Paskui ji pati kai ką padarė ir paklausė: 

— O jūs kaip — ištversit? 

— Taip. 

— Puiku. Aš stipriai jums spausiu. Ne, nebučiuokit manęs. 
Jeigu pradėsit mane ant denio bučiuoti, tai dar imsim daryti ir 
visa kita. 

— O kodel to visa kita nepadarius? 

— Kur, Hadsonai? Kur? Pasakykit, būkit malonus, kur? 

— Aš galiu pasakyti kodėl. 

— Kodel — aš pati gerai žinau. Visas keblumas — kur. 

— Aš jus labai myliu. 

— Taip, taip. Aš jus irgi myliu. Ir nieko iš to neišeis gera. 
Gerai tik tai, kad mudu mylime vienas kitą. 

Tada jis jai kai ką padarė, ir ji pasake: 

— Prašau taip nedaryti. Arba aš jus paliksiu. 

— Prisėskim. 

— Ne, stovėkim kaip dabar. 

— Jums patinka šitaip man daryti? 

— Taip, labai. Jūs nieko prieš? 


— Nieko. Bet juk negalima taip iki begalybės. 

— Na ką gi, — tarė ji ir, atsukusi veidą, skubiai jį pabučiavo, o 
tada vėl ėmė žiūrėti į nakties apgobtą dykumą, pro kurią slinko 
jų laivas. Buvo žiema, ir naktis buvo vėsi, ir juodu stovėjo susi- 
glaudę, žiūrėdami į tolį. —- Ką gi, tegu bus, kaip norit. Praver- 
čia, pasirodo, ir atogrąžose audinių kailiukai. Tik ne pirmiau 
už mane, gerai? 

— Gerai. 

— Prižadat? 

— Prižadu. 

— Ak, Hadsonai. Prašau, na, prašau. 

— Norit? 

— O taip. Kad tik kartu su jumis. Jau! Jau! O taip. Jau. 

— Tikrai — jau? 

— O taip. Tikėkit — tikrai. 

Po visko jie stovėjo ten pat, ir žiburiai švietė arčiau, o pro šalį 
vis taip pat slinko kanalo krantas ir už jo nusidriekusios platumos. 

— Jūs manęs neniekinat? 

— Ne. Aš jus labai myliu. 

— Bet jums tai nesveika. Ir aš pasielgiau egoistiškai. 

— Ne. Kažin, ar taip jau tai nesveika. Ir jūs ne egoistė. 

— Nemanykit, kad tai buvo tuščias laiko gaištas. Tuščiai 
nepraėjo. Man — tuščiai tikrai nepraėjo. 

— Nepraėjo — vadinasi, nepraėjo. Būkit gera, pabučiuokit mane. 

— Ne, negaliu. Stipriau apkabinkit mane. 

Veliau ji tarė: 

— Jūs nepykstat, kad jis man taip patinka? 

— Ne. Jis tuo labai didžiuojasi. 

— Pasakysiu jums vieną paslaptį. 

Ir ji pasakė jam vieną paslaptį, nors ji jo labai nenustebino. 


— Tai labai negražu? 

— Ne, - atsakė jis. — Tai smagu. 

— Ak Hadsonai, - tarė ji. - Kaip aš jus myliu! Eikit ir pailsė- 
kit, o tada grįžkit čia pas mane. O gal išgertume R/:z butelį 
šampano? 

— Su mielu noru. Tik ką pasakys jūsų vyras? 

— Jis tebelošia bridžą. Matau pro langą. Baigęs ateis mūsų 
ieškoti ir išgers kartu su mumis. 

Taigi jie nuėjo į R/:z, kuris buvo laivagalyje, ir išgėrė butelį 
1915 metų sauso Perrier-Jouet, paskui kitą, o po kurio laiko 
prie jų prisedo ir princas. Princas buvo labai malonus ir Tomui 
Hadsonui jis patiko. Jis su žmona, kaip ir Tomas Hadsonas, 
medžiojo Rytų Afrikoje, ir jie susipažino Nairobyje, Murbaiga 
Club ir Toro restorane, ir tuo pačiu laivu išplaukė iš Momba- 
sos. Laivas kursavo aplink pasaulį ir iš Mombasos per Suecą ir 
Viduržemio jūrą plaukė į Sauthemptoną. Tai buvo superliuk- 
sas, kiekviena kajutė susidėjo iš kelių kambarių. Laivas, kaip tais 
laikais būdavo dažnai daroma, buvo užfrachtuotas kelionei ap- 
link pasaulį, tačiau keletas keleivių išlipo Indijoje, ir vienas iš 
tipų, kurie visada viską žino, Murbaiga Club pasakė Tomui Had- 
sonui, kad laive bus laisvų vietų ir kad bilietai kainuoja žmo- 
niškai. Jis tą persakė princui su princese, kuriems nepatiko skri- 
dimas į Keniją, kadangi Handley Pages tais laikais skraidė labai 
lėtai ir kelionė buvo labai ilga ir varginanti, todėl galimybė ke- 
liauti jūra ir žmoniška bilietų kaina juos smarkiai nudžiugino. 

— Bus nuostabi kelionė, ir koks jūs šaunuolis, kad tą sužino- 
jot, — pasakė princas. — Aš ryt pat paskambinsiu dėl bilietų. 

Kelionė tikrai buvo nuostabi: laivas lėtai išplaukė iš naujo 
uosto į mėlyną Indijos vandenyną, ir Afrika pasiliko užpakaly, 
pasiliko užpakaly senas baltas miestas, apaugęs medžiais, pasili- 


ko užmiesčio žaluma, paskui bangos dužo į ilgą rifą, pro kurį jie 

plaukė, o paskui laivas padidino greitį ir išplaukė į atvirą vande- 
nyną, ir vandenį priešais laivą plaišino žuvys skraiduolės. Iš Afri- 
kos paliko ilga mėlyna juostelė, ir stiuardas daužė gongą, o jis su 
princu, princese ir baronu, kuris buvo šeimos draugas ir iš tiesų 
ištvirkęs ir gyveno kažkur Europoje, bare gėrė sausą martinį. 

— Neklausykit to gongo, pavalgysim Ri:z, — tarė baronas. — 
Sutinkat? 

Laive jie su princese taip ir nepermiegojo, tačiau tiek daug 
darė kitokių dalykų, kad kai atvyko į Haifą, buvo pasiekę savo- 
tišką nevilties ekstazę, ir tokią stiprią, jog jiems derėjo per teis- 
mą priteisti vien del nervų nuraminimo tol miegoti kartu, kol 
sveikata leis. Užuot taip darę, jie iš Haifos nuvažiavo automobi- 
liu į Damaską. Keliaujant į Damaską, Tomas Hadsonas sėdėjo 
prieky šalia vairuotojo, o princas su princese ant užpakalinės 
sėdynės. Tomas Hadsonas matė gabalėlį Šventosios žemės ir ga- 
balelį žemes, kur lankėsi I. E. Lorensas, ir daug šalčiu dvel- 
kiančių kalvų, ir didžiulius dykumų plotus; grįždami juodu se- 
dėjo ant užpakalinės sėdynės, o princas — prieky šalia vairuotojo. 
Grįžtant iš Damasko, Tomas Hadsonas matė princo ir vairuo- 
tojo pakaušius ir prisiminė, kad kelias iš Damasko į Haifą, kur 
buvo nuleidęs inkarą jų laivas, eina palei upę. Vienoje vietoje 
upė susiaurėjusi virsta nelyginant tarpekliu, bet labai siauru, 
tartum nedidelio mastelio reljefiniame žemėlapyje, ir tame tar- 
peklyje yra sala. Iš visos kelionės jis labiausiai įsiminė tą salą. 

Kelionė į Damaską nedavė naudos, ir kai laivas išplaukė iš 
Haifos ir paėmė kursą skersai Viduržemio jūrą ir juodu stovėjo 
ant denio, košiami šalto šiaurės rytų vėjo, kurio sukeltos bangos 
jau buvo bepradedančios supti laivą, ji tarė jam: 

— Mudviem reikia kažką daryti. 

— Megstate kalbėti su potekste? 

— Ne. Aš noriu gulti į lovą ir bent savaitę nesikelti. 

— Savaitė — ne taip jau ilgai. 

— Tai mėnesį. Bet mudviem reikia tą daryti tuoj pat, o dary- 
ti tuoj pat mes negalim. 

— Galim nueit į barono kajutę. 

— Ne. Aš noriu, kad mudu tą darytume ten, kur nereikėtų 
nerimauti. 

— Kaip jūs dabar jaučiatės? 

— Jaučiuosi, tartum eičiau iš proto ir jau būčiau tolokai 
nuėjus... 

— Galėsim pasimylėti lovoje Paryžiuj. 

— Ber kaip aš išeisiu iš namų? Aš neturiu patyrimo, kaip išeiti 
iš namų. 

— Sakykit, kad einat apsipirkt. 

— Bet viena taigi neisiu. 

— Eikit ne viena. Patikimos draugės neturit? 

— O taip, turiu. Bet man taip nesinorėtų to daryti. 

— Tai nedarykit. 

— Ne, privalau padaryti. Žinau, kad privalau. Bet nuo to ne 
lengviau. 

— Ar jūs nė karto nebuvot jam neištikima? 

— Ne karto. Ir maniau, kad niekad nesulaužysiu ištikimy- 
bės. Bet dabar aš vien to tenoriu, daugiau nieko. Man skaudu 
tik, kad tą turės kažkas kitas žinoti. 

— Ką nors sugalvosim. 

— Būkit geras, apkabinkit mane ir stipriai priglauskit prie 
savęs, — tarė ji. — Nekalbėkim, negalvokim ir nesijaudinkim. 
Tik stipriai mane glauskit ir labai mylekit, nes man dabar visur 


skauda. 


Po kurio laiko jis tarė jai: 

— Klausykit, šitaip blogai jums bus visada, kai tik atsitiks 
taip, kaip dabar. Jūs nenorit būt neištikima ir nenorit, kad žinotų 
kažkas pašalinis. Bet juk taip bus visada, kai tik taip atsitiks. 

— Aš noriu tą daryti. Bet nenoriu skaudinti jo. O nedaryti to 
aš negaliu. Tai nebe mano valioj. 

— Tai darykit. Dabar pat. 

— Bet dabar — baisiausiai pavojinga. 

— Ar manot, kad bent vienas žmogus šiame laive, kuris mus 
mato, girdi ir pažįsta, mano, kad mudu nesame pergulėję? Ar 
tai, ką mes esam darę iki šiol, labai nuo to skiriasi? 

— Žinoma, kad skiriasi. Didžiausias skirtumas. Nuo to, ką 
mudu esam darę iki šiol, nebūna vaikų. 

— Jūs nuostabi, — pasakė jis. — Dievaži. 

— Bet jei ir būtų vaikas, aš tik džiaugčiausi. Jis labai nori 
vaiko, o mums nieko neišeina. Aš sugulsiu su juo iškart po jūsų, 
ir jis nesužinos, kad vaikas ne jo. 

— Aš, jumis dėtas, iškart negulčiau. 

— Na, gal ne iškart. Kitą naktį. 

— Kiek jau laiko jūs su juo negulit? 

— O, aš guliu su juo kiekvieną naktį. Kitaip neišeina, Had- 
sonai. Aš taip įsijaudrinu, kad nesugulti negaliu. Man rodos, 
dėl to jis dabar taip ilgai ir bridžą lošia. Jis nori parėjęs rasti 
mane miegančią. Man rodos, nuo tada, kai mudu įsimylėjom, 
jis ima vis labiau nuilsti. 

— Ar jūs pirmą kartą nuo vestuvių įsimylėjusi? 

— Ne. Labai gaila, bet ne pirmą. Buvau įsimylėjus kelis kar- 
tus. Bet ne karto nesulaužiau ir neketinau laužyti jam ištikimy- 
bės. Jis toks geras, toks mielas ir toks ištikimas vyras, ir aš taip 
prie jo prisirišus, ir jis mane myli ir visada man geras. 

— Eikim geriau į R/:z ir išgerkim šampano, - pasakė Tomas 


Hadsonas. Jį buvo apėmę labai prieštaringi jausmai. 

Ri:z buvo tuščias, ir padavėjas atnešė jiems vyno prie vieno 
pasienio staliuko. Padavėjai dabar visą laiką turėjo įdėję tarp 
ledų 1915 metų sauso Perrier-Jowet šampano ir tik paklausda- 
vo: „Jums to paties, pone Hadsonai?“ 

Juodu pakėlė taures, ir princesė pasakė: 

— Man labai patinka šitas vynas. O jums? 

— Labai. 

— Apie ką susimąstėte? 

— Apie jus. 

— Natūralu. Aš galvoju vien apie jus. O ką jūs galvojat apie 
mane? 

— Galvoju, kad mums reikėtų nueiti į mano kajutę. Mudu 
per daug plepam, tuščiai leidžiam laiką, o ko reikia nedarom. 
Kiek, jūsų manymu, laiko? 

— Dešimt dvyliktos. 

— Kiek, jūsų manymu, laiko? — šūktelėjo jis stiuardui vy- 
nininkui. 

— Penkiolika dvyliktos, pone, - atsakė stiuardas, pasižiūrėjęs 
į laikrodį ant baro sienos. 

Kai stiuardas nuėjo taip toli, kad būtų nebegirdėjęs, jis pa- 
klausė: 

— Iki kol jis loš bridžą? 

— Sakė, kad loš ilgai ir kad miegočiau, jo nelaukčiau. 

— Baigsim vyną ir eisim į kajutę. Aš turiu jo ir ten. 

— Bet, Hadsonai, tai labai pavojinga. 

— Visada bus pavojinga, - pasake Tomas Hadsonas. — Ta- 
čiau nieko nedaryti — nepalyginamai pavojingiau. 

Tą vakarą jis paemė ją tris kartus, ir kai palydėjo į kajutę (ji 
sakė, kad nereikia, o jis atsakė, kad bus natūraliau, jeigu jis ją 


palydės), princas tebelošė bridžą. Tomas Hadsonas grįžo į Riiz, 


250 


SALOS VANDENYNĖE 


kur baras tebebuvo atidarytas, ir užsisakė butelį to paties vyno 
ir skaitė laikraščius, kuriuos laivas paėmė Haifoje. Jis suvokė, 
jog jau seniai neturėjo laiko skaityti laikraščiams, ir skaitydamas 
juto palengvėjimą ir malonumą. Kai bridžo lošėjai išsiskirstė ir 
princas užsuko į R/:z, Tomas Hadsonas pasiūlė jam prieš miegą 
išgerti taurę vyno, ir princas labai jam patiko, ir jis pasijuto jam 
labai artimas. 

Juodu su baronu išlipo Marselyje. Dauguma kitų keleivių 
plaukė iki galo, tai yra iki Sauthemptono. Marselyje juodu su 
baronu sėdėjo Senajame uoste, gatvės restoranėlyje, valgė >20wu- 
les marinės! ir gėrė pasistatę ropinę Vin rosė“. Tomas Hadsonas 
buvo labai alkanas ir prisiminė, kad buvo alkanas nuo pat Haifos. 

Aš ir dabar velniškai alkanas; pagalvojo jis. Kur velnias išnešė 
tuos tarnus? Bent vienas pasirodytų! Vėjas darėsi šaltesnis ir 
šaltesnis. Jis jam priminė tą šaltą dieną Marselyje šalia stačios 
gatvės, vedančios į uostą, kai jie sėdėjo prie kavinės staliuko pa- 
sistatę apykakles ir valgė 20ules, griebdami plonas juodas kriauk- 
leles iš karšto pipiringo pieno sultinio, kurio paviršiumi plau- 
kiojo karštas tirpintas sviestas, gėrė Tavelio vyną, kurio skonis 
priminė Provanso vaizdus, ir žiūrėjo, kaip vėjas blaško žvejų mo- 
terų, laivo keleivių ir apdriskusių šliundrų sijonus, kai jos mist- 
ralio plakamos kopė stačia, akmenimis grįsta gatve. 

— Jūs išdykęs vaikinas, — pasakė baronas. — Tikras išdykėlis. 

— Norite dar moules? 

— Ne. Norėčiau ko nors rimtesnio. 

— Gal paimam ir bous/labaisse?? 


— Dvi sriubas? 


! Marinuotus moliuskus (pranc. ). 
* Raudonojo vyno (pranc. ). 
* Žuvienės (pranc. ). 


251 


Ernest Hemingway 


— Aš noriu valgyt. O čia mes negreit kitą kartą apsilankysim. 

— Kad jūs alkanas, labai tikiu. Puiku. Užvalgysim bouz/la- 
baisse, o paskui išgersim gero, seno Chūteaubriand. Atpenėsiu 
aš jus, jūs šioks ir toks. 

— Ką jūs žadate veikti? 

— Klausimas — ką jūs žadate veikti? Jūs ją mylite? 

— Ne. 

— Tuo geriau. Geriausia būtų, kad jūs dabar dingtumėt jai 
iš akiračio. Būtų užvis geriausia. 

— Aš pažadėjau nuvažiuoti pas juos pažvejoti. 

— Jei pamedžioti — sakyčiau, vertėtų, - pasakė baronas. - Žu- 
vauti šalta ir labai nemalonu, o jai vedžioti už nosies vyrą nedera. 

— Jis tikriausiai pats numano. 

— Nenumano. Žino tik, kad ji jus įsimylėjusi. Ir daugiau nie- 
ko. Jūs vyriškis, tad kaip padarysit, taip bus gerai. Bet jai vedžioti 
už nosies vyrą labai netinka. Jūs juk jos nevestumėt, tiesa? 

— Nevesčiau. 

— Ji ir taip negalėtų už jūsų tekėti, o jį padaryti nelaimingą 
nėra reikalo. Nebent jūs ją mylėtumėt. 

— Nemyliu aš jos. Dabar pajutau. 

— Tada, mano galva, jums derėtų pasitraukti iš žaidimo. 

— Šventai tikiu. 

— Malonu, kad sutinkate su manimi. O dabar pasakykit man 
atvirai-— kaip ji? 

— Labai šauni. 

— Juokaujate. Aš pažinojau jos motiną. Kad būtumėt pažino- 
jęs jos motiną! 

— Gaila. 

— Tikrai, kad gaila. Nesuprantu, kaip jūs ėmėt bendraut su 
tokiais dorybingais, nuobodžiais žmonėmis. Gal kartais norit ją 


tapyti ar panašiai, ką? 

— Ne. Taip nedaroma. Ji man tikrai labai patiko. Patinka ir 
dabar. Bet mylėti jos aš nemyliu, be to, viskas per daug susi- 
komplikavo. 

— Malonu, kad sutinkate su manimi. Ir kur dabar ketinate 
keliauti? 

— Kol kas grįžtam iš Afrikos. 

— Taigi. Kodėl jums nepagyvenus kurį laiką Kuboj ar Baha- 
mose? Jei sukrapštyčiau pinigų, aš irgi prisidėčiau prie jūsų. 

— Tikitės sukrapštyti? 

— Ne. 

— Aš gal pagyvensiu kol kas Paryžiuj. Seniai gyvenau dides- 
niame mieste. 

— Paryžius — koks čia miestas! Londonas — tai kas kita. 

— Noriu pažiūrėt, kas dedasi Paryžiuj. 

— Galiu jums papasakot, kas ten dedasi. 

— Aš ne apie tai. Noriu pasižiūrėt paveikslų, su kai kuo pasi- 
matyt, nueit į žirgų lenktynes Šešių dienų hipodrome, Otejyje, 
Engjene, Le Tremble. Galėtumėt paviešėt ir jūs. 


— Lenktynių nemėgstu, o lošti nebeturiu lėšų. 


Ir kam visa tai prisiminti, pagalvojo jis. Baronas mirė, o Pa- 
ryžius užimtas fricų, o princesė taip ir nesusilaukė kūdikio. Ne- 
bus jo kraujo jokiuose karališkuose namuose, nebent kada im- 
tų begti iš nosies kraujas Bakingemo rūmuose, tačiau tai visai 
neįtikėtina. Jei per dvidešimt minučių neateis bent vienas iš tar- 
nų, nutarė jis, reikės pačiam traukti į kaimą ir nusipirkti keletą 
kiaušinių ir duonos. Badauti savo paties namuose, pagalvojo, — 
kur tai girdėta! Bet eiti į kaimą nesinori, per daug esu pavargęs. 

Čia jis išgirdo kažką įeinant į virtuvę ir paspaudė mygtuką, 
įtaisytą didelio stalo apačioje, ir išgirdo, kaip virtuvėje dukart 


subirbė skambutis. 

Įėjo jaunesnysis tarnas, klastingu, įteikliu, kentėtojišku žvilgs- 
niu panešintis iš dalies į pederastą, iš dalies į šventąjį Sebastijo- 
ną, ir tarė: 

— Skambinot? 

— Jis dar klausia! Kur Marijas? 

— Išėjo pašto. 

— Kaip katės laikosi? 

— Labai gerai. Nieko nauja. Ožys buvo susipjovęs su E/ 
Gordo'. Bet žaizdas mes tuoj aprišom. 

— Boizas sulysęs. 

— Labai ilgai bastosi naktimis. 

— Kaip Princesė? 

— Buvo truputį nusiminus. Bet dabar apetitas jai ir vel 
atsitaisė. 

— Mesos nesunku buvo gaut? 

— Gavom Kotore. 

— O šunys kaip? 

— Visi kuo puikiausiai. Negrita vėl pasilaksčius. 

— Negalėjot palaikyt uždarę? 

— Buvom uždarę, bet ištrūko. 

— Daugiau nieko neatsitiko? 

— Nieko. Kaip kelionė? 

— Be nuotykių. 

Kol jis kaip paprastai irzliai ir nemandagiai šnekėjosi su šituo 
berniūkščiu, kurį jau dukart buvo atleidęs, bet ir vėl, tėvui mal- 
daujant, priėmęs, — nešinas laikraščiais ir laiškais, įėjo vyresnysis 
tarnas Marijas. Jis šypsojosi, ir jo rudas veidas buvo linksmas, 


malonus ir meilus. 


' Rubuilis, dručkis (/5p. ). 

— Kaip kelionė? 

— Į galą gerokai pametė. 

— Figirate. Tik pamanyk. Stiprus šiaurys. Valgėt? 

— Kad ner ko. 

— Parnešiau kiaušinių, pieno ir duonos. 74, — tarė jis jaunes- 
niajam tarnui. — Eik, paruošk ca6a/lero pusryčius. Kaip jums 
iškepti kiaušinius? 

— Kaip paprastai. 

— Los buevos como siempre, — pasake Marijas. — Boizas jus 
pasitiko? 

— Taip. 

— Šį kartą labai jūsų pasiilgo. Labiau negu kitais kartais. 

— O kitos katės? 

— Nieko, tik Ožys buvo smarkiai susipjovęs su Rubuiliu, — 
jis išdidžiai tare angliškus vardus. — Princesė buvo truputį nu- 
liūdus. Bet nieko baisaus. 

— Y bi? 

— Aš? — jis droviai patenkintas nusišypsojo. — Labai gerai. 
Labai ačiū. 

— O namiškiai? 

— Ačiū, visi sveiki. Uetė vėl dirba. 

— Džiugu girdėti. 

— Jis irgi džiaugiasi. Ar iš kitų ponų niekas čia nenakvojo? 

— Ne. Visi išvažiavo į miestą. 

— Tikriausiai išvargę. 

— Kur nebus išvargę! 

— Jums skambino daug pažįstamų. Visus užrašiau. Gal su- 
prasit. Nemoku rašyt angliškų pavardžių. 

— Rašyk, kaip girdisi. 


— Bet man girdisi kitaip negu jums. 

— Pulkininkas skambino? 

— Ne, neskambino. 

— Atnešk man viskio su sodos vandeniu, - tarė Tomas Had- 
sonas. — O katėms prašom nunešt pieno. 

— Į valgomąjį ar čia? 

— Viskį čia. Pieną katėms į valgomąjį. 

— Tuoj pat, - pasakė Marijas. Jis nuėjo į virtuvę ir grįžo su 
stiklu viskio, atmiešto sodos vandeniu. — Atrodo, bus ganėtinai 
stipru, — pasakė jis. 

Ar skustis dabar, ar po pusryčių, pagalvojo Tomas Hadso- 
nas. Reikėtų nusiskusti. Juk tam ir viskio paprašiau — kad leng- 
viau pakęsčiau barzdos skutimąsi. Na tai skuskis. Et, velniai ne- 
matė, pagalvojo jis. Ne, eik skustis. Pagerės nuotaika, o kita 
vertus, po pusryčių reikės važiuoti į miestą. 

Skusdamasis jis gurkšnojo viskį, — įpusėjęs muilintis barzdą, 
baigęs muilintis ir muilindamasis antrą kartą, ir kai triskart keitė 
peiliukus, kurie šipo nuo dviejų savaičių šerių ant žandų, smak- 
ro ir pasmakrės. Katinas vaikščiojo aplink, žiūrėjo, kaip jis sku- 
tasi, ir trynėsi į kojas. Staiga jis nėrė iš kambario, ir Tomas Had- 
sonas suprato, jog jis išgirdo tarną dedant ant plytinių valgomojo 
grindų pieno dubenėlius. Jis pats negirdėjo nei dubenėlių tarš- 
kant, nei tarno šaukiant kates. O Boizas išgirdo. 

Tomas Hadsonas baigė skustis ir prisipylė dešinės rankos 
saują pilną nuostabaus gryno devyniasdešimties laipsnių spirito, 
kuris Kuboje kainavo taip pat pigiai, kaip Valstijose prastų pras- 
čiausias trinamasis spiritas, ir apdegino juo veidą jausdamas, kaip 
geliantis šaltis ramina skutimosi suerzintą odą. 

Aš nevartoju cukraus ir nerūkau tabako, pagalvojo jis, bet 
Dieve mano, kokį malonumą man teikia čionykščių vyndarių 


produkcija! 

Vonios kambario langai buvo iki pusės uždažyti, nes visą 
namą supo akmenimis grįstas kiemelis, tačiau viršutinė langų 
puse buvo skaidraus stiklo, ir jis mate vėjo lankstomas palmių 
šakas. Pučia dar stipriau, negu man atrodė. O juk greit reikės 
vėl išplaukt. Nors ką gali žinoti. Žiūrėsim, kaip bus, kai vėjas 
atsisuks iš šiaurės rytų. Kaip gera kelias valandas buvo, kad ne- 
reikėjo galvoti apie jūrą. Susilaikykim nuo tokių minčių ir to- 
liau, tarė jis sau. Negalvokim nei apie jūrą, nei kas yra ant van- 
dens ar po vandeniu, nei apie nieką, kas susiję su jūra. Ir 
apsieikim be sąrašo, apie ką negalvosim. Tiesiog visai negalvo- 
kim apie jūrą. Žinokim tik tiek, kad ji yra, ir taškas. Tas pats ir 
su kai kuriais kitais dalykais. Negalvosim ir apie juos. 

— Kur sevjor norėtumėt pusryčiauti? — paklausė Marijas. 

— Bet kur, kad tik toliau nuo tos pu/a' jūros. 

— Didžiajame ar miegamajame? 

— Miegamajame. Įnešk pintąjį krėslą ir padėk pusryčius ant 
staliuko šalia jo. 

Jis išgėrė karštos arbatos, suvalgė keptą kiaušinį ir keletą 
skrebučių su apelsinų marmeladu. 

— Ar vaisių nėr? 

— Tik bananai. 

— Atnešk keletą. 

— Bet jie, rodos, išgėrus nesveika? 

— Prietaras. 

— Bet kai jūsų nebuvo, kaime vienas toks prisivalgęs bananų 
išgėrė romo ir numirė. 

— Ką tu žinai, gal jis numirė ne nuo bananų, o nuo romo? 

— No, serior. Vas žmogus bananų prisivalgė labai daug, o 


tada išgerė truputį romo ir staigiai numirė. Bananai buvo iš jo 
Kekšė (1sp. ). 

paties sodo. Jis gyveno ant kalvos už kaimo ir dirbo septintaja- 
me autobusų maršrute. 

— Amžiną jam atilsį, —- pasakė Tomas Hadsonas. — Atnešk 
man keletą bananų. 

Marijas atnešė iš sodo bananų, nedidelių, geltonų, nuno- 
kusių. Nulupti jie buvo ne ką didesni už pirštą ir labai skanūs. 
Tomas Hadsonas suvalgė penkis. 

— Stebek, kada pradėsiu merdėti, — tarė jis. — Ir atnešk Prin- 
cesę, tegu suėda atlikusį kiaušinį. 

— Aš jai jau supenėjau kiaušinį jūsų grįžimui pažymėti, — 
pasakė vaikinas. - Daviau po vieną ir Boizui su Viliu. 

— O Ožiui? 

— Sodininkas sake, kad Ožiui, kol sugis žaizdos, daug ėsti 
nesveika. Apdraskytas jis žiauriai. 

— Ko jie ten nepasidalijo? 

— Susipjovė iš rimtųjų. Nubėgo pjaudamiesi bent pusantro 
kilometro. Pametėm juos už sodo po erškėčių krūmu. Pjovėsi 
patylom - dabar jie visada taip. Nežinau, katras ir laimėjo. Ožys 
grįžo pirmas, ir mes patepėm jam žaizdas. Atėjo į kiemelį ir atsi- 
gulė už cisternos. Užšokti nevaliojo. Rubuilis parsirado po va- 
landos, tada patepėm žaizdas ir jam. 

— O pameni, kaip jie draugavo maži? 

— O kaipgi. Bet dabar bijau, kad Rubuilis Ožį nunovys. 
Jis juk kone puskilogramiu sunkesnis. 

— Ožys moka gintis. 

— Si, setor. Bet pagalvokit pats — anas visa puse kilogramo 
sunkesnis! 

— Nemanau, kad katinams svoris reiškia tiek, kiek gaidžiams. 
Tu viską matuoji gaidžių kapotynių matais. Ir žmonėms svorio 


skirtumas reikšmes didelės neturi, nebent mesdamas svorį kuris 

nusilpsta. Džekas Dempsis pasaulio čempionu tapo sverdamas 
vos 84 kilogramus. O Vilardas sverė 103. Ir Ožys, ir Rubuilis — 
abu iš stambiųjų katinų. 

— Katinų pjautynėse puse kilogramo — didžiulis pranašu- 
mas, — pasakė Marijas. — Jei pjautųsi dėl pinigų, lažybininkai į 
puskilogramį ranka nenumotų. Gramų ir tų paisytų. 

— Atnešk dar bananų. 

— Serior, na būkit geras. 

— Ir tikrai tiki tom nesąmonėm? 

— Tai ne nesąmonės, se70r. 

— Tai atnešk dar viskio su soda. 

— Jei liepiate. 

— Aš prašau. 

— Prašote — vadinasi, liepiate. 

— Tai nešk šen. 

Vaikinas atneše viskio su ledo gabaliukais ir šaltu šnypščian- 
čiu sodos vandeniu, Tomas Hadsonas paeme stiklinę ir tarė: 

— Stebėk, kada pradėsiu merdėti, — tačiau matant suneri- 
musį vaikino žvilgsnį Tomui Hadsonui praėjo noras erzinti. Jis 
tarė: — Ne, rimtai, aš žinau, kad man nuo to nieko neatsitiks. 

— Seor žinote, ką darote. Bet mano pareiga — perspėti. 

— Na ir gerai, perspėjai. Ar Pedras atėjęs? 

— No, serior. 

— Kai ateis, pasakyk, tegu paruošia kadilaką, ir tuoj pat va- 
žiuojam į miestą. 

O dabar eik į vonią, tarė sau Tomas Hadsonas. Paskui apsi- 
renk, kad galėtum važiuoti į miestą. O tada važiuok į Havaną 
pasimatyti su pulkininku. Kokios dar bėdos neduoda tau ra- 
mybės? Tokių bėdų — gausybė, pagalvojo jis. Gausybė. Gau- 


sybės žemė. Gausybės jūra. Gausybės oras. 

Jis sėdėjo pintame krėsle, pasidėjęs kojas ant ištraukiamos 
pakojos, ir žiūrėjo į paveikslus ant miegamojo sienos. Gale lo- 
vos, pigios lovos su netikusiu čiužiniu, kuri kadaise buvo pirkta 
taupumo sumetimais, nes joje jis miegodavo tik susipykęs su 
žmona, — kabojo Chuano Griso „Gitaristas“. Nostalgia becha 
hombre', pagalvojo jis ispaniškai. Ne visi žino, kad nuo to gali- 
ma mirti. Kitoje kambario pusėje, virš knygų spintos, kabojo 
Paulio Klė „Monument im Arbeit“. Pastarasis jam ne taip pati- 
koks nepadorus jam pasirodė šis paveikslas, kai tik nusipirko jį 
Berlyne. Spalvos — begėdiškos tartum įvairių vočių ir venerinių 
opų iliustracijos tėvo medicininėse knygose. Ir kaip baugino šis 
paveikslas jo žmoną, kol ji apsiprato su spalvų nepadorumu ir 
emė žiūrėti į jį kaip į meno kūrinį. Dabar jis žinojo apie šį pa- 
veikslą ne daugiau kaip tada, kai pamatė jį Berlyno Flechthei- 
mo galerijoje prie upės tą nuostabų šaltą rudenį, kai juodu bu- 
vo laimingi. Bet tai buvo geras paveikslas, ir jis mego į jį žiūrėti. 

Virš kitos knygų spintos kabojo vienas iš Masono girių vaiz- 
dų. Tai buvo Vil d' Avre vaizdas, ir jis mėgo jį tiek pat, kiek ir 
„Gitaristą“. Paveikslai geri tuo, kad juos gali mylėti nepatirda- 
mas nevilties. Juos galima mylėti be širdgėlos, o patys geriausi 
teikia laimės pojūtį, nes juose įkūnyta tai, ką tu pats siekei pada- 
ryti. Dabar tai padaryta, ir tai labai puiku, nors padaryti pavy- 
ko ir ne tau. 

Į kambarį įėjo Boizas ir užšoko ant kelių. Jis nuostabiai gra- 
žiai šuoliuodavo ir, atrodė, be pastangų užšokdavo ant pačios 


aukščiausios komodos didžiajame miegamajame. Dabar, dailiai 


' Nostalgijos kamuojamas žmogus (1. ). 
“ Statomas paminklas (vok. ). 

neaukštai stryktelėjęs, jis įsitaisė Tomui Hadsonui ant kelių ir 
emė meiliai spaudyti kojas priekinėmis letenėlėmis. 

— Žiūriu į paveikslus, Bojau. Tau būtų įdomiau gyventi, jei 
mėgtum dailę. 

Kas žino, gal jam tokį pat malonumą teikia strykčiojimas ir 
naktine medžioklė kaip man paveikslai, pagalvojo Tomas Had- 
sonas. Gaila, kad jis nemoka į juos žiūrėti. Ką žinai, gal paaiškė- 
tų, kad jo nepaprastai blogas skonis dailei. 

— Įdomu, kokie paveikslai tau patiktų, Bojau. Galbūt olandiš- 
kojo periodo, kai tapydavo tokius nuostabius natiurmortus su 
žuvimis, austrėmis ir sumedžiotais paukščiais bei žvėreliais. Ei, 
atsargiau tenai! Dienos metas juk. O dieną taip meilautis nedera. 

Boizas toliau demonstravo savo meilę, ir Tomas Hadsonas 
parvertė jį ant šono, kad apsiramintų. 

— Mandagumo, Bojau! — tarė jis. — Aš, kad tau įtikčiau, su 
kitomis katėmis dar net nesisveikinau. 

Boi1zas buvo laimingas, ir Tomas Hadsonas, uždėjęs jam ant 
gerklės ranką, juto, kaip jis murkia. 

— Reikia nusimaudyt, Bojau. Tu tam pusę gyvenimo skiri. 
Tik tu prausiesi su liežuviu. Štai tada tu į mane nė puse akies 
nežiūri. Kai prausiesi, atrodai tartum koks verslininkas konto- 
roj. Rimtas darbas! Negalima trukdyti! Na, tai dabar laikas 
praustis man. O aš sėdžiu ir pilu į lempą iš pat mielo ryto lyg 
koks prasilakėlis. Štai koks tarp mudviejų skirtumas. Ir dar: tu 
neišstovėtum aštuoniolikos valandų prie šturvalo. O aš galiu. 
Dvylika — bet kada. Aštuoniolika — kai reikia. Vakar ir šiąnakt — 
devyniolika. Tačiau aš nemoku taip šokinėti ir medžioti nakti- 
mis, kaip tu. Nors kartais ir mes naktimis smagiai pamedžio- 
jam, mintyse, žinoma. Tau geriau, tu ūsuose turi radaro įtaisą. 


O karveliai — tikriausiai antaugoje virš snapo. Visų pašto karve- 

lių yra tokios antaugos. Kokie tavo ultraaukštųjų dažnumų 
virpesiai, Bojau? 

Boizas, sunkus, standus, ištįsęs, gulėjo, labai laimingas, ir ty- 
liai murkė. 

— Ką sako tavo pelengatorius, Bojau? Koks tavo impulso 
plotis? Koks impulso kartojimo dažnis? Manyje — magnetronas 
įtaisytas. Tik tu niekam nesakyk. Veliau, sukūrus pajėgesnius 
ultraaukštųjų dažnumų pelengatorius, priešų kekšes bus gali- 
ma susekti iš daug toliau. Mikrobangas - štai ką tu dabar mur- 
ki, Bojau. 

Tai taip tu laikaisi žodžio negalvoti apie jūrą tol, kol ateis 
laikas vel išplaukti. Ne jūrą norėjai tu pamiršti. Pats žinai, kad 
jūrą myli ir be jos negalėtum būti. Nueik verandon ir pasižiū- 
rek į ją. Kad ji žiauri, kad beširdė — visa tai Ouarsch'. Ji yra, ir 
tiek, ir judina ją vėjas; ir judina ją srovė, ir jos paviršiuj vėjas 
grumiasi su srove, tačiau gelmei tai ničnieko nereiškia. Džiau- 
kis, kad vel išplauksi į jūrą ir kad ji bus tavo namai. Jūra — tavo 
namai. Ir nešnekek, ir negalvok apie ją jokių nesąmonių. Jūra 
čia niekuo dėta. Pradedi ateit į protą, tarė jis sau. Nors ne kažin 
kiek to proto tu parodai krante. Nieko tokio, pasakė jis sau. 
Jūroj sveiko proto reikia parodyt tiek, kad krante sveikai pro- 
taut ne nebesinori. 

Krante malonu, pagalvojo jis. Šiandien išbandysim tuos ma- 
lonumus. Kai aplankysiu tą prakeiktą pulkininką, pagalvojo jis. 
Ne, man visada smagu su juo pasimatyti, nes tai pataiso nuotai- 
ką. Bet pulkininkui į smegenis nelįskim, pagalvojo jis. Štai ko 
reikia vengti tokią gražią dieną. Nueisiu su juo pasimatyti. Bet į 


smegenis jam nelįsiu. Ten jau ir taip tiek visko prilindę, kas 


' Nesąmonė (104.). 

niekad nebeišlįs. Ir tiek iš ten visko išėjo, ko niekad nebegrąžin- 
si. O aš maniau, tu nelįsi jam į smegenis. Nelendu, nelendu. Aš 
tik nueisiu, atiduosiu raportą, ir viskas. 

Jis baigė gerti, nukėlė nuo kelių katiną, atsistojo, dar pa- 
žiūrėjo į visus tris paveikslus, o tada nuėjo į dušą. Vandens 
šildytuvą tarnai įjungė tik atėję rytą, ir karšto vandens buvo 
dar nedaug. Bet jis gerai išsimuilino, išsitrinko galvą, o pabai- 
goje persipylė šaltu vandeniu. Apsivilko baltais medvilniniais 
marškiniais, pasirišo tamsų kaklaraištį, apsimovė medvilninėmis 
kelnėmis, vilnonėmis puskojinėmis ir apsiavė prieš dešimt metų 
pirktais grubaus darbo angliškais batais, apsivilko kašmyro vil- 
nų megztinį ir seną tvido švarką. Tada paskambino Marijui. 

— Ar Pedras atsirado? 

— Sr, seor. Jau išvarė automobilį. 

— Suplak man „Tomą Kolinzą“ su kokoso pienu ir kartimu. 
Stiklinę įdek į kamštinį laikiklį. 

— 52, sežor. Paltą imsit? 

— Paimsiu — gali kartais būt šalta grįžtant. 

— Ar priešpiečių parvažiuosit? 

— Ne, nebūsiu ir pietų. 

— Gal norit prieš išeidamas žvilgtelt į kates? Visos šildosi sau- 
lėj pasieny, kur neužpučia vėjas. 

— Ne, pamatysiu vakare. Noriu parvežt joms lauktuvių. 

— Einu, sutaisysiu jums gėrimo. Truputį užtruksiu su rie- 
šutais. 

Na ir kokio velnio neini aplankyt kačių, paklausė jis save. 
Nežinau, atsakė pats. Niekaip šito nesuprantu. Cia kažkas nauja. 

Boizas sekė jam iš paskos, truputį sunerimęs, kad šeiminin- 
kas išvažiuoja, tačiau be panikos, kadangi nematė nei kraunant, 


nei nešant į automobilį bagažo. 

— Galbūt aš taip darau dėl tavęs, Bojau, - tarė Tomas Had- 
sonas. — Nesijaudink. Grįšiu arba naktį, arba paryčiais. Reik 
tikėtis, pravalęs vamzdį. Ir, reik tikėtis, atsakančiai. Gal tada pra- 
dėsim blaiviau protauti. Vamonos a limpiar la escopeta'. 

Jis išėjo iš ilgo, šviesaus didžiojo kambario, kuris vis dar atro- 
dė per didelis, ir akmeniniais laiptais nusileido į dar ryškesnę 
Kubos žiemos ryto šviesą. Šunys ėmė žaisdami šokinėti jam apie 
kojas, tik liūdnasis pointeris prišliaužė, nuolankiai prisigūžęs, 
linkčiodamas nuleista galva. 

— Vargšeli tu mano nelaimingas, — tarė jis pointeriui. Pa- 
glostė šunį, ir tas pasigerino jam. Kiti mišrūnai linksmi strykčio- 
jo, šalčio ir vėjo jaudrinami. Ant laiptų buvo prikritę vėjo nu- 
laužtų sausų kiemelyje augančios seibos šakų. Iš už automobilio, 
pabrežtai drebėdamas, pasirodė vairuotojas ir tarė: 

— Labas rytas, pone Hadsonai. Kaip kelione? 

— Neblogai. Kaip automobiliai? 

— Kaip laikrodžiai. 

— Aš manau! — angliškai pasakė Tomas Hadsonas. Paskui 
kreipėsi į Mariją, kuris išėjo iš namo ir nusileido laiptais prie 
automobilio, nešinas didele rūdžių spalvos gėrimo stikline, įsta- 
tyta į kamštmedžio laikiklį, per centimetrą neprieinantį iki stik- 
linės briaunos: — Atnešk megztinį Pedrui. Tokį, kur užsisega iš 
priekio. Paieškok tarp Tomio drabužių. Ir pasakyk, kad nuva- 
lytų laiptus. 

"Tomas Hadsonas padavė vairuotojui palaikyti stiklinę ir pa- 
silenkė paglostyti šunų. Boizas tupėjo ant laiptų ir su panieka 
žiūrėjo į juos. Čia lakstė Negrita, juoda, nuo amžiaus net pa- 


pilkėjusi kalytė užriesta uodegele, žvilgančiomis dailiomis plo- 


! Važiuojam pravalyti šautuvo (:sp. ). 

nomis kojytėmis, aštriu it foksterjero snukučiu, meiliomis ir pro- 
tingomis akutėmis. 

Jis pamatė ją sykį, išbėgančią paskui kažką iš baro, ir paklau- 
sė, kokios ji veislės. 

— Kubietiškos, — atsakė padavėjas. — T'rainiojasi čia ketvirta 
diena. Sekioja visiems iš paskos, bet visi užtrenkia automobilių 
duris jai prieš nosį. 

Jie parsivežė ją į vienkiemį, ir dvejus metus ji nerujojo, ir 
Tomas Hadsonas nusprendė, kad ji per sena pasilakstyti. Bet 
paskui vieną dieną jis gavo plešte atplėšti ją nuo pėdsekio šuns, 
tr paskui ji atsivedė vaikų nuo pėdsekio, vaikų nuo buldogo, 
vaikų nuo pointerio ir vieną nuostabų šviesiai rudą nežinomos 
kilmės šunytį, kurio tėvas, iš visko sprendžiant, galėjo būti airių 
seteris, tik šio šunyčio buvo buldogiški pečiai ir krūtinė ir kaip 
Negritos užraityta uodegėlė. 

Dabar aplink ją lakstė pulkas jos vaikų, o ji pati buvo vel 
vaikinga. 

— Su kuo ji pasilakste? — paklausė Tomas Hadsonas vairuotoją. 

— Nežinau. 

Vairuotojas, nusimetęs apspurusį uniforminį švarką, apsi- 
vilko megztinį ir Marijas pasake: 

— Tėvas — didžiausias kaime peštūnas. 

— Na, likit sveiki, šunes, — tarė Tomas Hadsonas. — Iki pasi- 
matymo, Bojau, — pasake jis katinui, kuris šuoliais pasileido pro 
šunis prie automobilio. Atsisėdęs į automobilį, Tomas Hadsonas, 
vienoje rankoje laikydamas stiklinę kamštmedžio laikiklyje, išsi- 
lenkė pro langą ir paglostė katiną, kuris, atsistojęs ant užpakali- 
nių kojų, bade galva jam delną. —- Neliūdek, Bojau. Greit grįšiu. 

— Vargšas Boizas, — tarė Marijas. Jis paėmė katiną ant ran- 


kų, ir katinas žiūrėjo, kaip automobilis apsuko aplink gėlyną ir 


265 


Ernest Hemingway 


nuvažiavo nelygiu, lietaus išgraužtu keliuku, kol dingo už kal- 
vos šlaito ir aukštų mangų. Tada Marijas nunešė katiną į vidų ir 
paleido ant grindų, ir katinas užšoko ant palangės ir žiūrėjo 
tolyn, kur keliukas dingsta už kalvos. 

Marijas jį paglostė, tačiau katinas nenurimo. 

— Ak tu Boizai, Boizai, — pasakė aukštas vaikinas negras. — 
Vargšeli tu vargšeli. 

OO Tomas Hadsonas u vairuotoju keliuku privažiavo vartus, ir 
vairuotojas iššoko ir juos atkabino, o tada vėl įlipo, ir automobilis 
išvažiavo į gatvę. Gatve žingsniavo negriukas, ir vairuotojas šūkte- 
lėjo jam uždaryti vartus, ir berniukas nusišypsojo ir linktelėjo. 

— Marijo broliukas. 

— Žinau, - atsakė Tomas Hadsonas. 

Iš skurdžios šalutinės kaimo gatvelės jie išsuko į Centrinį 
plentą. Pravažiavo kaimo namukus, dvi maisto krautuvėles, pro 
kurių duris matėsi barų bufetai, eilės butelių, o iš šonų — kon- 
servų lentynos, o paskui pravažiavo paskutinį barelį ir virš gat- 
vės ištiesusį šakas storą ispanišką lauramedį ir senu, akmenimis 
grįstu keliu nuriedėjo pakalniui. Kelias, apaugęs senais storais 
medžiais, leidosi pakalniui beveik penkis kilometrus. Pro šalį 
bėgo medelynai, ūkeliai ir ūkiai su nušiurusiais ispaniško kolo- 
nijinio stiliaus namais, sklypeliais išskirstyti laukai, apleistos kal- 
votos ganyklos, išraižytos gatvelių, kurios baigėsi ties sausros nu- 
rudintais šlaitais. Žalios šioje žalumynų šalyje dabar buvo tik 
aukštų, pilkų palei upelių vagas išsirikiavusių karališkųjų pal- 
mių vėjo nulenktos viršūnės. Pūtė sausas šiaurys, sausas, stiprus 
ir šaltas. Šiaurys buvo jau seniau atvėsinęs Floridos sąsiaurį, to- 
dėl dabar nenešė nei rūko, nei lietaus. 

Tomas Hadsonas gurkštelėjo ledinio gėrimo, skoniu pana- 


šaus į šviežios žaliosios citrinos sultis, sumaišytas su beskoniu koko- 

so pienu, kuris buvo vis dėlto juntamesnis negu koks nors sodos 
vanduo. Stiprumo kokteiliui davė geras Gordono džinas, nuo 
jo ant liežuvio tarsi atgydavo visos sudedamosios dalys ir būda- 
vo malonu nuryti, o kartimas gėrimui teikė stangrumo ir kole- 
ro. Ragaudamas jį, junti maždaug tą pat, ką liesdamas vėjo įtemp- 
tą burę, pagalvojo Tomas Hadsonas. Velniškai puikus gėrimas! 

Kamštmedžio deklas neleido ledui ištirpti ir atskiesti gėri- 
mo, ir jis švelniai spaudė jį ir žiūrėjo pro langą. 

— Kodėl neišjungi variklio? Sutaupytum benzino. 

— Jeigu liepiat, galiu išjungt, - atsakė vairuotojas. — Tik ben- 
zinas taigi valdiškas. 

— Pasimokyk važiuot išjungęs variklį, —- pasakė Tomas Had- 
sonas. — Žinosi, kaip tą daryt, kai benzinas bus nebe valdiškas, o 
mūsų nuosavas. 

Dabar jie važiavo lyguma, kur iš kairės bėgo gėlininkų skly- 
pai, o iš dešinės — pintinių pynėjų nameliai. 

— Reikia pašaukt pynėją, kad sutaisytų, kur prairę, demblį 
didžiajame kambaryje. 

— SI, serior. 

— Ar pažįsti kokį? 

— S2, serior. 

Vairuotojas, kurio Tomas Hadsonas labai nemėgo dėl jo 
nemokšiškumo ir kvailumo, pasipūtimo, variklio neišmanymo, 
brutalaus elgesio su automobiliu ir tinginystės, atsakinėjo trum- 
pai ir oficialiai, įsižeidęs del pastabos apie benzino taupymą. 
Nepaisant visų ydų, vairuotojas jis buvo puikus, tai yra puikiai 
orientavosi netvarkingame, neurotiškame Kubos transporto eis- 
me. Be to, jis per daug žinojo apie jų kovines operacijas, kad 
būtų galima jį imti ir atleisti. 


— Ar šilta su megztiniu? 

— 52, serior. 

Velniai rautų, pagalvojo Tomas Hadsonas. Tu man dar taip 
pašnekėk, tai kaulų nesusirinksi. 

— Ar labai šalta buvo vakar tavo namuose? 

— Baisu! Horroroso! Jūs ir įsivaizduoti, pone Hadsonai, 
negalite. 

Taika buvo atkurta, ir dabar jie važiavo per tiltą, kur buvo 
rastas kūnas merginos, kurią jos meilužis policininkas buvo su- 
kapojęs į šešis gabalus, juos suvyniojęs į vyniojamąjį popierių ir 
išmėtęs ant Centrinio plento. Upė dabar buvo išdžiūvus. T'a- 
čiau tą vakarą ja bego vanduo, ir lietuje stovėjo kone kilometri- 
nė mašinų eilė, o jų savininkai spoksojo į šią istorinę vietą. 

Rytojaus rytą laikraščiai pirmuosiuose puslapiuose išspaus- 
dino kūno nuotraukas, ir viename reportaže buvo pabrėžta, jog 
merginos neabejotinai būta šiaurės amerikietės, kadangi visos 
atogrąžose augusios jos vienmetės kur kas labiau fiziškai subren- 
dusios. Kaip pavyko nustatyti ukslų merginos amžių, Tomas 
Hadsonas taip ir nesužinojo, nes jos galva žvejų buvo rasta Ba- 
tabano uoste tik gerokai vėliau. Kas tiesa, tai tiesa: sprendžiant 
iš nuotraukų, iki geriausių graikų skulptūros pavyzdžių kūnui 
buvo toli. Tačiau amerikietė turistė ji nebuvo: paaiškėjo, kad 
visos kuklios gražmenelės jai atsirado atogrąžose. O Tomas Had- 
sonas gavo kuriam laikui pertraukti kelio remonto darbus už 
vienkiemio ribų, nes tamsi liaudis, užmačiusi ką nors bėgant ar 
net sparčiau einant, galėjo pulti vytis tokį su riksmais: „Ei ei, tai 
jis! Tai jis! Tas, kur merginą sukapojo! 

Jie pervažiavo per tiltą ir eme kilti įkalniui į Lujaną, iš kur 
kairėje buvo matyti El Seros vaizdas, Tomui Hadsonui panašus 
į Toledą. Ne elgrekišką Toledą, o tikrojo Toledo dalį, matomą 


nuo kaimyninės kalvos. Automobiliui baigiant užvažiuoti ant 

kalvos, jis aiškiai pamatė — vos minutėlę — tikrą Toledą, o pas- 
kui kelias ėmė leistis žemyn, ir abipus jo ėmė bėgti Kubos vaizdai. 

Jis nemėgo šitos kelio į miestą dalies. Dėl to ir gėrimo imda- 
vosi. Geriu, kad nematyčiau skurdo, nešvaros, keturių šimtme- 
čių dulkių, apsisnarglėjusių vaikigalių, suplaišėjusių palmių la- 
pų, išlygintom konservų dėžučių skardelėm dengtų stogų, 
šliurinančios sifilitikų eigasties, nutekamojo vandens išdžiūvu- 
sių upelių vagose, utėlėtų plikakaklių naminių paukščių, pleis- 
kanotų senių sprandų, geriu, kad nejausčiau senų bobų smar- 
vės ir negirdėčiau visu garsumu plyšojančio radijo, galvojo jis. 
Gražu! Užuot visa tai gerai pastudijavęs ir emęsis kokių nors 
žygių, tu dediesi į kelionę gėrimo, kaip senovėj kai kas dėdavosi 
uostomosios druskos. Ne, ne visai taip. Iš dalies geri dėl to, o iš 
dalies geri taip, kaip geria Hogarto „Džino gatvelėje“. Tu geri 
ir del to, kad nereikėtų galvoti apie būsime pašnekesį su pulki- 
ninku, pagalvojo jis. Dabar tu visada geri arba už ką nors, arba 
prieš ką nors, pagalvojo jis. Ne velnio. Labai dažnai geri sau, ir 
tiek. Šiandien pagerėti teks nemažai. 

Jis nurijo didelį gurkšnį, pajusdamas burnoje gryno, šalto 
gėrimo skonį. Prasidėjo bjauriausia kelio dalis su tramvajų lini- 
ja ir viena ant kitos lipančiomis mašinomis prie nuleisto užkar- 
do. Priekyje, už susigrūdusių automobilių ir sunkvežimių eilės, 
kilo Ataro pilies kalnas, kur keturiasdešimt metų iki jo gimimo, 
Bahija Ondoje žlugus puolamajai ekspedicijai, buvo sušaudyti 
pulkininkas Kritendenas ir kiti kariai ir kur kalvos papėdėje buvo 
sušaudyti šimtas dvidešimt du amerikiečių savanoriai. Dar to- 
liau iš aukštų Havanos elektros bendrovės kaminų dangumi 
driekėsi dūmų ruožai, o plentas, pralindęs pro seną, akmenimis 
grįstą viaduką, ėjo lygiagrečiai su uosto linija, kur juodavo van- 


duo, alyvuotas nelyginant nuosėdos ant tanklaivių cisternų dug- 

no. Užkardas pakilo, ir jie pajudėjo, ir įvažiavo į užuovėją: palei 
kreozotu aplietus medinės prieplaukos polius stovėjo pasigailė- 
tini, gremėzdiški, lentomis apkalti karo meto prekybiniai laivai, 
kurių šonus talaškavo viso uosto atmatos, juodesnės ir už kreo- 
zotuotus polius ir dvokiančios nelyginant nevalytas kanalizaci- 
jos vamzdis. 

Jis matė pažįstamų laivų. Vienas senas barkas buvo toks di- 
delis, kad juo susidomėjo povandeninis laivas ir pavaišino mi- 
na. Barkas gabeno miško medžiagą ir turėjo pasikrauti cukraus. 
Nors buvo jau suremontuotas, Tomas Hadsonas įžiūrėjo vietas, 
kur jis buvo pramuštas, ir prisiminė, kaip jie, priplaukę prie 
barko, jame rado ir gyvų, ir negyvų kinų. Maniau, tu šiandien 
nebegalvosi apie jūrą. 

Aš noriu į ją pasižiūrėt, atsakė jis sau. Tie, kurie plaukia į 
jūrą, gyvena nepalyginti geriau už tuos vargetas, pro kuriuos ką 
tik pravažiavom. Be to, šita įlanka, dergiama jau trečias ar ket- 
virtas šimtmetis, — tai ne tikra jūra. O beje, žiotyse ir įlanka visai 
nieko. Ir Kasablankos pusėje — nieko. Tu esi šiame uoste pralei- 
dęs smagių naktelių ir neišsisukinėk. 

— Žiūrėk, — tarė jis. Vairuotojas, pamatęs, kur jis žiūri, pri- 
stabdė automobilį. Bet jis liepė nestoti. — Važiuok į ambasa- 
dą, — pasakė jis. 

Žiūrėjo jis į senuką ir senutę, kurie gyveno palmių lapų ir 
lentų būdelėje, prišlietoje prie tvoros, skiriančios geležinkelio 
ruožą nuo sklypo, kur Elektros bendrovė laikė atplukdytas ak- 
mens anglis. Tvora buvo juoda nuo dulkių, nes anglis versdavo 
per viršų, o iki bėgių buvo vos metras. Būdelės lentos buvo pri- 
remtos prie tvoros nuožulniai, ir joje užteko vietos dviem žmo- 
nėms tik atsigulti. Senukai, būdelės gyventojai, sedėjo ties jos 


anga ir konservų skardinėlėje viresi kavą. Jie buvo negrai, abu 

labai seni, nuo senatvės ir nešvaros aptekę purvais ir šašais, apsi- 
vilkę skarmalais iš senų maišų nuo cukraus. Šuns nesimatė. 

— Yel perro'? - paklausė jis vairuotoją. 

— Jau seniai nematau. 

Jie jau kelinti metai pravažiuoja pro šituos senukus. Mote- 
ris, kurios laiškus jis vakar skaitė, kadaise kiekvieną kartą, jiems 
pravažiuojant pro šią būdelę, sušukdavo: „Baisu žiūrėti!“ 

„O ko tu jiems niekuo nepadedi? — paklausė jis ją. - Kodėl 
tu vis šneki: „Baisu, baisu“ ir labai gerai tuos baisumus apraši- 
nėji, bet nė piršto nepajudini, kad viso to nebūtų?“ 

Moteris supyko, sustabdė automobilį, išlipo, nuėjo prie tos 
būdelės ir padavė senutei dvidešimt dolerių, ir liepė už tuos 
pinigus pasiieškoti geresnio būsto ir nusipirkti maisto. 

„St, seriorita, — pasakė senutė. — Jūs be galo maloninga“. 

Kai jie važiavo pro šalį kitą kartą, senukai tebegyveno ten 
pat ir džiugiai jiems pamojavo. Jie buvo nusipirkę šunį. Ir ne 
bet kokį, o baltą garbiniuotą šuniuką, vargu ar akmens dulkėms 
saugoti augintą, pagalvojo Tomas Hadsonas. 

— Kaip manai, kur jų šuo? — paklausė Tomas Hadsonas 
vairuotoją. 

— Greičiausiai padvėsė. Patys valgyt neturi ko. 

— Reikia nupirkt kitą, - pasakė Tomas Hadsonas. 

Palikę būdelę toli užpakaly, jie dabar važiavo pro Kubos 
kariuomenės generalinį štabą tinkuotomis dumblo spalvos sie- 
nomis. Prie vartų nerūpestinga, tačiau išdidžia poza stovėjo 
pošviesis kubietis kareivis, vilkintis žmonos suskalbta dengia- 
mosios spalvos uniforma, su kepure, prašmatnesne ir už pa- 


ties generolo Stilvelo, ant kaulėto peties patogiai užsimetęs 


" O šuo? (/sp.) 

Springfield markės šautuvą. Jis abejingai pasižiūrėjo į jų auto- 
mobilį. Tomas Hadsonas mate, koks jis nuo šiaurės vėjo su- 
žvarbęs. Vaikštinėtų sau — ir apšiltų, pagalvojo Tomas Hadso- 
nas. Bet jeigu jis stovės kaip stovi, neeikvodamas energijos, greit 
ant jo užeis saulė, ir jis sušils. Neseniai dar, matyt, kariuome- 
nėj, kad toks liesas, pagalvojo jis. Pavasarį — jei tik pavasarį dar 
teks čia pravažiuot — aš jo, ko gera, neatpažinsiu. Springfildas 
jam tikriausiai velniškai sunkus. Gaila, kad jam neleidžiama 
stovėti sargyboje su lengvu plastmasiniu šautuvėliu — antai ma- 
tadorai šiais laikais, dirbdami su muleta, kad neįskaustų rie- 
šai, naudoja medines špagas. 

— Kas girdėti apie generolo Benito diviziją, kuri rengėsi 
vykti kariaut į Europą? — paklausė jis vairuotoją. — Ar jau išvyko? 

— Todavia no, — atsakė vairuotojas. — Dar ne. Tačiau gene- 
rolas mokosi vairuoti motociklą. Kiekvieną rytą važinėjasi po 
Malekoną. 

— Vadinasi, divizija bus motorizuota, - pasakė | omas Had- 
sonas. — O kokius ten maišelius kareiviai ir karininkai nešasi iš 
Estado Mayor? 

— Ryžius, — atsakė vairuotojas. —- Atplauke laivas su ryžiais. 

— O jų gaut sunku? 

— Neįmanoma. Kaina - iki debesų. 

— Tau blogai su maistu? 

— Labai. 

— Kodėl? Tu juk valgai pas mane, Už viską, kad ir kaip bran- 
giai kainuoja, moku aš. 

— Aš sakau — kai valgau namie. 

— O kada tu valgai namie? 

— Sekmadieniais. 


— Reikės nupirkt tau šunį, —- pasakė Tomas Hadsonas. 

— Mes turim, — atsakė vairuotojas. — Labai gražus, protin- 
gas šuniukas. Myli mane labiau už viską pasauly. Kur eik - ir jis 
iš paskos. Bet jums, pone Hadsonai, nieko netrūksta, todel jūs 
negalit nei suprast, nei įsivaizduot, kokias kančias atnešė karas 
Kubos liaudžiai. 

— Reik manyt, daug badaujančių. 

— Jūs negalite įsivaizduoti. 

Taip, negaliu, pagalvojo Tomas Hadsonas. Visiškai negaliu 
įsivaizduoti. Negaliu įsivaizduoti, kaip tokiame krašte žmonės 
gali badauti. O tave, šunsnuki, už tokią automobilių variklių 
nepriežiūrą ne penėti, o sušaudyti reikėtų. Sušaudyčiau su di- 
džiausiu malonumu. Tačiau pasakė jis kitaip: 

— Pažiūrėsiu, gal pasiseks išrūpinti ryžių tavo namiškiams. 

— Labai ačiū. Kad jūs žinotumet, kaip sunku dabar mums, 
kubiečiams, gyventi. 

— Reik manyt, kad nelengva, - pasake Tomas Hadsonas. — 
Gaila, kad negaliu pasiimt tavęs į jūrą. Paatostogautum, pailsėtum. 

— Jūroj tikriausiai irgi nelengva. 

— Reik manyt, — tarė Tomas Hadsonas. — Jūroj kai kada 
nelengva net ir tokią dieną kaip štai šiandien. 

— Kiekvienam savo kryžius. 

— Mielai nusiimčiau savąjį ir įgrūsčiau ne vienam pažįstamam 
į culo!. 

— Reikia ramiau, pone Hadsonai, daugiau kantrybės. 

— Muchas gracias', - pasakė Tomas Hadsonas. 

Jie įsuko į San Isidro gatvę už centrinės geležinkelio stoties, 


|] v i] . . [|] |] < LH] . 
priešais senosios „Pirėnų ir Rytų kompanijos prieplaukos vartus, 


' Užpakalį (1p.). 
* Labai dėkui (isp. ). 

kur seniau švartuodavosi laivai iš Majamio ir Ki Vesto ir kur 
tūpdavo Pan American bendrovės hidroplanai. Dabar prieplau- 
ka buvo apleista: „Pirėnų ir Rytų“ kompanijos laivus buvo pe- 
rėmęs karinis laivynas, o Pan American, DC-2 ir DC-3 tūpė 
Rančo Bojero aerodrome, o ten, kur anksčiau tūpdavo hidro- 
planai, dabar švartavosi pakrančių sargybos ir Kubos karo lai- 
vyno laivai —- povandeninių laivų medžiotojai. 

Tomas Hadsonas puikiai prisiminė, kaip atrodė ši pamėgta 
Havanos dalis senais laikais. Anuomet tai buvo paprastas kelias 
į Matansą, nykus miesto kampas, Ataro pilis, priemiestis, kurio 
pavadinimo jis nežinojo, o paskui - plytom grįstas kelias su pa- 
kelėje išsimėčiusiomis gyvenvietėmis. Pralėkdavai pro jas — ir 
jos nesiskirdavo viena nuo kitos. Šiame miesto rajone jis žinojo 
kiekvieną barą, kiekvieną rūselį, o San Isidro gatvė visame uos- 
to rajone garsėjo viešnamiais. Dabar gatve buvo apmirusi, ne- 
veikė nė vienas viešnamis, neveikė nuo tada, kai juos uždarė, o 
visas kekšės išvežė atgal į Europą. Šis istorinis įvykis priminė vaiz- 
dą Vilfranšo uoste, kai iš savo bazės Viduržemio jūroje išplauk- 
davo amerikiečių laivai ir nuo kranto jiems mojuodavo visos 
laisvo elgesio damos. Prancūzijos laivui su viešnamių damomis 
paliekant Havaną, visa pakrante būriavosi pulkai žmonių, joms 
laimingos kelionės linkėjo ir mojavo nuo kranto, nuo prieplau- 
kos, nuo molo. Ir ne vien vyrai. Laivui plaukiant iš įlankos į 
jūrą, aplink jį ratu suko arba iš šono lydėjo frachtuoti botai ir 
valtys, kuriose sėdėjo moterų. Liūdna buvo žiūrėti, nors daug 
kam atrodė juokinga. Jis negalėjo suprasti, kuo kekšės taip jau 
juokingos. Tačiau daug kam kekšių išsikraustymas atrodė ko- 
miškas dalykas. Bet laivui išplaukus žmones nuliūdo, o San Isidro 
gatvė taip ir nebeatsigavo. Tačiau jos pavadinimas dar tebe- 


jaudina, pagalvojo jis, nors dabar ši gatvė nyki ir vieninteliai 

baltaodžiai, kurie ten pasimaišo — tai sunkvežimių vairuotojai ir 
prekių išvežiotojai. Yra Havanoje ir linksmų gatvių, kur gyvena 
vieni negrai, ir labai pavojingų gatvių, kaip, sakysim, netoliese 
esanti Jėzaus ir Marijos gatvė. Tačiau San Isidro gatvė tebėra 


tokia pat liūdna, kokia ji tapo išsikrausčius kekšėms. 


Dabar automobilis įvažiavo į patį uostą, ten, kur švartavosi 
keltas, kursuojantis į Reglą, bei pakrantės apsaugos burlaiviai. 
Rudas prieplaukos vanduo bangavo, tačiau potvynio bangos 
buvo be baltų karūnų. Vanduo buvo per daug rudas. Tačiau, 
palyginti su juodai užterštomis kitomis įlankos vietomis, jis, kad 
ir rudas, atrodė tyras ir švarus. Žiūrėdamas tolyn, jis matė lygų 
įlankos paviršių, kurį nuo vėjo užstojo už Kasablankos dunk- 
sančios kalvos, matė, kur stovi išmetę inkarus žvejų burlaiviai, 
pilkos Kubos karinio jūrų laivyno kanonierės, ir, nors ir nema- 
te, žinojo, kad ten stovi ir jo paties kateris. Kitame įlankos kran- 
te matė geltoną senovišką bažnyčią ir išsibarsčiusius Reglos na- 
mus, rausvus, žalius ir geltonus namus, ir Beloto naftos valymo 
įmonės cisternas ir kaminus, o už jų —- Kochimaro pusėje — pil- 
kas kalvas. 

— Matot savo katerį? — paklausė vairuotojas. 

— Iš čia nematyt. 

Vėjas nešė dūmus iš Elektros bendrovės kaminų tolyn, į prie- 
šingą pusę, ir rytas buvo giedras ir aiškus, o oras — švarus ir 
grynas kaip namie, ant kalvos. Visi žmonės prieplaukoje vaikš- 
čiojo gūždamiesi nuo šiaurės vėjo. 

— Užsukam pirmiau į F/oridita, — pasakė vairuotojui Tomas 
Hadsonas. 

— Iki ambasados tik keturi kvartalai. 


— Taip. Bet aš pasakiau, kad pirmiau norėčiau į Ploridita. 

— Kaip norite. 

Jie įvažiavo į miestą ir pasislėpė nuo vėjo, ir, jiems važiuojant 
pro prekių sandėlius ir parduotuves, Tomas Hadsonas užuodė 
miltų dulkių ir maišuose užsigulėjusių miltų kvapą, neseniai at- 
plėštų dėžių kvapą, spragintų kavos pupelių aromatą, svaigi- 
nantį labiau negu rytinė taurelė, ir nuostabų tabako kvapą, ku- 
ris dar labiau sustiprėjo, kai automobilis pasuko į dešinę, Floridita 
link. Tai buvo viena mėgstamiausių jo gatvių, bet dieną ja vaikš- 
čioti jis nemėgo, nes šaligatviai čia pernelyg siauri, o gatvėje per 
daug mašinų, o vakarais, kai mašinų eismas nutrūkdavo, — ne- 
bespragindavo kavos pupelių ir, kadangi sandėlių langai būda- 
vo uždaryti, nebesijausdavo tabako kvapo. 

— Uždaryta, — tarė vairuotojas. 

Geležinės užlaidos abipus kavinės durų buvo nuleistos. 

— Taip ir maniau. Suk į Obispo ir važiuojam į ambasadą. 

Šia gatve jo buvo vaikščiota tūkstančiai kartų ir dieną, ir 
naktį. Važiuoti važiuotas čia jis nemėgo, nes per greitai pralek- 
davo, bet jis jau nebeturėjo dingsčių ilgiau atidėlioti vizitą pas 
pulkininką ir baigė gerti kokteilį, ir žiūrėjo į priekyje važiuojan- 
čias mašinas, į šaligatviu žingsniuojančius žmones, į mašinas, va- 
žiuojančias šoninėmis gatvėmis, nutaręs pasigrožėti gatve veliau, 
kai galės pereiti pėsčias. Automobilis sustojo priešais ambasa- 
dos ir konsulato pastatą, ir jis įėjo į vidų. 

Užėjus pagal tvarką reikėjo užsiregistruoti savo pavardę, ad- 
resą ir apsilankymo tikslą. Prie stalo sėdintis niūrus tarnautojas 
išpešiotais antakiais ir siauručiais ūseliais ant viršutinės lūpos pa- 
sižiūrėjo į jį ir pastūmėjo jam per stalą blanką. Tomas Hadso- 
nas į popierių nė nedirstelėjo ir įėjo į liftą. Tarnautojas gūžtelė- 
jo pečiais ir pasiglostė antakius. Gal su jais jo kiek ir persistengta. 


Vis dėlto išpešioti atrodo gražiau ir tvarkingiau negu tankūs, 

krūmingi ir labai tinka prie ūsiukų. Jis buvo įsitikinęs, kad siau- 
resnių ūselių užsiauginti neįmanoma, ir vis tiek tai ūseliai. Siau- 
resnių neturi net pats Erolas Flinas, net pats Pinčas Gutjeras, 
net pats Chorche Negretė. O vis dėlto tas šunsnukis Hadsonas 
neturi teisės taip be niekur nieko eiti ir praeiti pro jį kaip pro 
tuščią vietą. 

— Kas ten per maricėn! budi prie durų? — paklausė Tomas 
Hadsonas liftininką. 

— Ne maricėn jis. Šiaip sau — tuščia vieta. 

— Kaip reikalai? 

— Gerai. Normaliai. Kaip visada. 

Ketvirtame aukšte jis išlipo ir nuėjo koridoriumi. Įėjo pro 
vidurines iš trejų durų ir paklausė jūrų karininką, sėdintį prie 
rašomojo stalo, ar yra pulkininkas. 

— Jis rytą išskrido į Gvantanamą. 

— Kada grįš? 

— Sake, kad skris į Haitį. 

— Man nieko nėra? 

— Pas mane - nieko. 

— Jis neprašė man ko nors pasakyt? 

— Liepė pasakyt, kad niekur neprapultumėt. 

— Kaip buvo nusiteikęs? 

— Bjauriai. 

— O atrodė kaip? 

— Siaubingai. 

— Ant manęs piktas? 

— Nemanau. Tik liepė pasakyt, kad nedingtumet. 

— Ar negirdėjot daugiau nieko tokio, ką man vertėtų žinot? 


' Pederastas (15p.). 

— Negirdėjau. O ką turėjau girdėt? 

— Baikit, ką jūs čia dabar! 

— Gerai. Tikiu, kad jums ten ne pyragai. Bet jūs nedirbat su 
juo šitoj kontoroj. Jūs plaukiat į jūrą. Kuriems velniams man... 

— Ramiau, ramiau. 

— Jūs dabar būsit namie? 

— Taip. Bet šįvakar ir šiąnakt būsiu mieste. 

— Šįvakar ir šiąnakt jo nesulauksit. Kai jis atskris, aš jus iškviesiu. 

— Ir rimtai sakot, kad jis manęs nekeikė? 

— Garantuoju. Kas čia jums dabar? Sąžinė nešvari? 

— Ne. O šiaip kas nors manęs nekeikė? 

— Kiek žinau, net pats admirolas jūsų blogu žodžiu nemini. 
Eikit sau ir pasigerkit už mane. 

— Pirmiau pasigersiu už save. 

— Pasigerkit ir už mane. 

— Čia dabar! Jūs ir taip kas vakarą girtas, gal ne? 

— Man to per maža. Kaip Hendersonas laikos? 

— Gerai. Kodėl klausiat? 

— Nieko, šiaip sau. 

— O vis dėlto? 

— Šiaip sau. Paklausiau, ir tiek. Turit kokių nusiskundimų? 

— Mes skundų nenešiojam. 

— Tai bent vyras! Tai bent vadas! 

— Mes pateikiam kaltinimus. 

— Neturit teisės. Jūs civilis. 

— Eikit jūs peklon! 

— Nebūtina. Aš ir taip pekloj sėdžiu. 

— Iškvieskit mane, kai tik jis parsiras. Ir perduokit pulkinin- 
kui linkėjimus ir pasakykit, kad buvau atvažiavęs. 


— Klausau, gerbiamas tamsta. 

— Kam tas „gerbiamas“? 

— Iš mandagumo. 

— Viso gero, pone Holinzai. 

— Viso, pone Hadsonai. Klausykit. Laikykit saviškius po 
ranka, kad būtų galima staigiai surinkt. 

— Labai ačiū, pone Holinzai. 

Koridoriuje jis pamatė iš šifravimo skyriaus išėjusį pažįstamą 
kapitoną. Jo veidas nuo golfo ir nuo Chaimanitų paplūdimio 
buvo rudai įdegęs. Sveika išvaizda slėpė nelaimingą sielą. Jis buvo 
nesenas, tačiau didelis Tolimųjų Rytų žinovas. Tomas Hadso- 
nas susipažino su juo Maniloje, kur jis laikė automobilių preky- 
bos agentūrą su filialu Honkonge. Jis mokėjo tagališkai ir šva- 
riai kalbėjo kinų kalbos Kantono dialektu. Savaime aišku, 
mokėjo ir ispaniškai. Todel jis 17 Havanoje atsidūrė. 

— Sveiks, Tomi, — tarė jis. — Kada grįžai? 

— Vakar naktį. 

— Kaip suvažinėjai? 

— Su vėjeliu. 

— Kada nors apvirsi su tuo savo klebetu. 

— Aš atsargus vairuotojas. 

— Tu visame kame atsargus, — pasakė kapitonas Fredas Ar- 
čeris. Jis apkabino Tomą Hadsoną per pečius. - Leisk, pačiupi- 
nėsiu tavo. 

— Kam: 

— Nuotaikai pakelti. Pačiupinėju tave — ir man smagiau. 

— Seniai pietavai Pacific 

— Pora savaičių bus. Važiuojam? 

— Kada pageidauji. 

— Priešpiečių negaliu, bet vakare - prašom. Vakare tu užimtas? 

— Vakare — ne. Naktį - taip. 

— Aš irgi. Kur galėsiu tave rast? Floridita? 

— Darbas baigsis — ir atvažiuok. 

— Puiku. Paskui man dar reikės grįžt. Todėl labai nusigert 
neišeis. 

— Tai ką, jūs, šmikiai, ir naktim dirbat? 

— Aš - dirbu, — atsakė Arčeris. - Bet sekėjų nesiranda. 

— Malonu man tave matyti, pone Fredi, —- pasake Tomas 
Hadsonas. - Tu man irgi pakeli nuotaiką. 

— Tau nuotaikos taisyt nereikia, - pasakė Fredas Arčeris. — 
Tu ir taip nuotaikingas. 

— Nori pasakyt, buvau nuotaikingas. 

— Buvai. O dabar ir vel esi. Ir dar dvigubai nuotaikingesnis. 

— Nepasakyčiau, kad labai. 

— Labai tau nė nereikia. Gyvenimo džiaugsmo tau ir taip 
užtenka. 

— Užrašyk, kai turėsi laiko, man ant popieriaus, Fredi. Kad 
galėčiau rytais atsibudęs perskaityt. 

— Daug rūpesčių del katerio? 

— Ne dėl katerio. Del trisdešimt penkių tūkstančių dolerių 
vertės griozdų. Pasirašiau, kad esu už juos atsakingas. 

— Žinau. Mačiau seife. Su tavo parašu. 

— Blogai jie saugo savo seifus. 

— Aukso žodžiai, laiku pasakyti. 

— Ar visur taip? 

— Ne. Ir apskritai reikalai krypsta į gerąją pusę. Tikrai, Tomi. 

— Puiku, — pasakė Tomas Hadsonas. — Pakėlei man ūpą 
visai dienai. 

— Nenori užeit pas mus? Yra keletas naujokų — tau patiks. 
Du vyrukai labai šaunūs. O vienas - parako ypač daug uostęs. 


— Ne, nenoriu. Ar jie žino apie mūsų reikalus? 

— Aišku, nežino. Jie tik žino, kad plaukai į jūrą, ir norėtų su 
tavim susipažint. Tau patiks. Labai šaunūs vyrukai. 

— Susipažinsim kitąkart, — pasakė Tomas Hadsonas. 

— Na gerai, viršininke, — tarė Arčeris. - Mūsų skylė užsida- 
rys — ir ateisiu pas jus. 

— Į Ploridira. 

— Apie tai ir kalbu. 

— Baigiu iškvaišt. 

— Nieko, praeis, - pasakė Arčeris. — Tai ar nusivest man 
tuos vyrukus? 

— Nereikia. Nebent pars labai nori. Ten gali pasimaišyt kai 
kas iš maniškių. 

— Nemaniau, kad jūsų kompanija dar ir krante renkas į krūvą. 

— Nuobodoka kartais pasidaro vieniems. 

— Susėmei juos visus ir užrakinai. 

— Ištrūktų. 

— Na, žygiuok, — pasakė Arčeris. - Nusivėlinsi. 

Fredas Arčeris įėjo į kambarį priešais šifravimo skyrių, o T'o- 
mas Hadsonas nužingsniavo koridoriumi ir nulipo laiptais, lif- 
tu nesileido. Lauke buvo taip šviesu, kad net dūrė akis, ir tebe- 
pūtė stiprus vėjas Iš šiaurės rytų. 

Jis sėdo į automobilį ir liepė vairuotojui važiuoti O'Reilio 
gatve į Ploridita. Kol automobilis aikštėje priešais ambasadą ir 
ayuntamiento apsuko lanką ir išvažiavo į O' Reilio gatvę, jis ma- 
te įlankos žiotyse dideles bangas, aukštai sūpuojančias bakeną. 
Įlankos žiotyse jūra buvo labai nerami, įsisiautėjusi, ir skaidrus 
žalsvas vanduo tiško į uolą Moro tvirtovės papėdėje, ir saulėje 
baltavo putų karūnos. 

Gražu pažiūrėti, tarė jis sau. Ir ne tik pažiūrėti — tai iš tiesų 


gražu. Reikės už tai išgert. Velniai trauktų, pagalvojo jis, kodėl 

aš nesu toks plieninis, kokiu mane laiko Fredis Arčeris. Nė vel- 
nio, aš ir esu plieninis. Reikia — ir plaukiu, ir visada noriai. Ko 
velnio jiems dar iš manęs reikia? Kad užkandžiaučiau sprogsta- 
maisiais mišiniais? Ar kad nešiočiausi kaip tabaką pažastyse? Nie- 
ko sau būdas susigriebti geltligei, pagalvojo jis. Iš kur tau dabar 
tokia mintis? Baimė ima, Hadsonai? Ne, neima, pasakė jis. Tai 
viena iš neišvengiamų reakcijų. Daugelis iš jų neužslaptintos. 
Ypač manosios. Norėčiau būti ne paprastas žmogus, o plieni- 
nis, kokiu mane laiko Fredis Arčeris. Bet paprastu žmogumi 
būti, nors ir daug skaudžiau, kur kas įdomiau. Štai kad ir da- 
bar — velniškai skaudu. Taigi kad būčiau toks, kokiu mane lai- 
ko kiti. Na, gana jau. Negalvok ir apie tai. Kai apie ką nors 
negalvoji, atrodo, lyg to visai nėra. Taigi kad nebūtų! Bet šitoks 
įsitikinimas man padeda, pagalvojo jis. 

Floridita buvo jau atidaryta, ir jis nusipirko du šviežius laik- 
raščius, Czzs0l ir Alerta, ir nusinešė į barą. Atsisėdo ant aukštos 
taburetės pačiame bufeto stalo gale, kairėje. Jam už nugaros bu- 
vo siena į gatvės pusę, o iš kaires — bufeto siena. Jis užsisakė dvigu- 
bą atšaldyto daikirio porciją be cukraus. Aptarnavo Pedrikas, iš- 
sišiepęs tarsi žmogus, staiga miręs lūžus stuburui, bet drauge tai 
buvo nuoširdi ir pateisinama šypsena. Jis atsivertė C77so0l. Frontas 
buvo persikėlęs į Italiją. Vietovių, kur kovėsi Penktoji armija, jis 
nepažinojo, tačiau pažinojo vietoves kitoje kalnų pusėje, kur da- 
bar buvo Aštuntoji armija, ir kai jis galvojo apie pažįstamas vieto- 
ves, į barą įėjo Ignasijas Natera Reveljas ir atsisėdo šalia jo. 

Pedrikas pastatė priešais jį Victoria Var butelį, stiklinę su 
dideliais ledo gabalais ir butelį „Kanadiškojo sausojo“ gazuoto 
vandens, ir Ignasijas Natera Reveljas paskubomis įsipylė viskio, 
gazuoto vandens ir įsimetė ledo gabaliuką, o tada pasisuko ir 
pro žalius akinius raginiais rėmeliais pažvelgė į Tomą Hadsoną 


tartum tik dabar pamatęs. 


282 


SALOS VANDENYNLĖ 


Ignasijas Natera Reveljas buvo aukštas liesas vyras baltais dro- 
biniais kaimietiškais marškiniais, baltomis kelnėmis, juodomis 
šilkinėmis puskojinėmis, gerai išblizgintais senais angliškais ba- 
tais. Veidas jo buvo raudonas, su geltonų ūsų šepetėliu, o žali 
akiniai slėpė trumpareges, krauju pasruvusias akis. Plaukai — 
rusvi, stropiai suglostyti. Matydamas, kaip nekantriai stvėrė vis- 
kį, galėjai pamanyti, kad nuo ryto nė lašo burnoj neturėjęs. O 
taip nebuvo. 

— Jūsų ambasadorius visai sukvailiojo, — tarė jis Tomui 
Hadsonui. 

— Vaje, širdis plyš, - pasakė Tomas Hadsonas. 

— Ne ne, be juoko. Aš jums viską papasakosiu. Bet tegu lie- 
ka tarp mudviejų. 

— Išgerkit. Man neįdomu. 

— O vertėtų susidomėt. Ir imtis kokių nors priemonių. 

— Ar jums nešalta? — paklausė jį Tomas Hadsonas. — Su vie- 
nais marškiniais ir plonutėm kelnėm? 

— Kada jūs matėt mane sušalusį? 

Nepamatysi tavęs ir blaivaus, pagalvojo Tomas Hadsonas. 
Pradedi gurkšnoti barelyje netoli namų, oO šičia ateini „numal- 
šinti troškulio“ jau prisisiurbęs. Rengdamasis gal nė nepasi- 
žiūrėjai, koks oras. Taip tai taip, pagalvojo jis, o tu pats? O tu 
pats kada pradėjai šiandien gurkšnoti ir kiek išmetęs pasirodei 
čia? Ne tau sviesti pirmąjį akmenį į bet kurį girtuoklį. Gėrimas 
čia niekuo dėtas, pagalvojo jis. Dėl manęs, tegu jis sau geria. 
Visa bėda, kad jis velniškai nuobodus. O nuobodžiųjų nėra ko 
gailėtis ir nėra ko jiems rodyt širdį. Liaukis, tarė jis. Šiandien tu 
ketinai pasilinksminti. Na ir linksminkis, ir nesuk galvos. 

— Metam kauliukus, kam mokėt, — tarė jis. 

— Tvarka, — atsakė Ignasijas. — Pradekit. 


Jis išmetė tris karalius, susilaikė ir laimėjo. 

Laimėjimas pradžiugino. Gėrimas nuo to nepagardėjo. 
Tačiau išmesti tris karalius buvo smagu, ir jis džiaugėsi laimė- 
jęs prieš Ignasiją Naterą Revelją, kadangi tasai buvo snobas 
ir nuobodybė, ir aplošęs jį dareisi tartum svarbesnis ir reika- 
lingesnis. 

— Dabar metam už kitą, — tarė Ignasijas Natera Reveljas. 

Jis toks snobas ir nuobodybė, kad ir mintyse jį vadini visais 
trim vardais, pagalvojo Tomas Hadsonas, taip pat, kaip minty- 
se jį vadini snobu ir nuobodybe. Panašus į tokius, kurie po pa- 
vardės rašo „III“. Tomas Hadsonas Trečiasis. Tomas Hadsonas 
Triedžiąsis. 

— Ar jūs kartais ne Ignasijas Natera Reveljas Trečiasis? 

— Aišku, kad ne. Jūs labai gerai žinot mano tėvo vardą. 

— Na taip. Be abejo, žinau. 

— Žinot ir mano abiejų brolių vardus. Ir mano senelio. Ir 
nesimaivykit. 

— Pasistengsiu, — pasakė Tomas Hadsonas. — Labai rimtai 
pasistengsiu. 

— Pasistenkit, — tarė Ignasijas Natera Reveljas. - Jums bus į 
sveikatą. 

Susikaupęs jis kaip įmanydamas išmaningiau vartė odinį 
puodelį, dirbo sunkiausią ir rimčiausią šios dienos darbą ir pa- 
galiau išmetė varganus keturis valetus. 

— Vargšas mano bičiuli, - tarė Tomas Hadsonas. Jis pakratė 
kauliukus sunkiame odiniame puodelyje. Jam patiko jų kaukšė- 
jimas. — Geručiai kauliukai. Kokie nuostabūs, kokie pagirtini 
kauliukai! — pasakė jis. 

— Na, meskit, meskit, nesimaivykit. 

Tomas Hadsonas ant drėgno bufeto stalo išmetė tris karalius 


ir porą dešimtakių. 

— Norit iš pinigų? 

— Mes ir ne dykai, — pasakė Ignasijas Natera Reveljas. — Iš 
dar kitos porcijos. 

Tomas Hadsonas ir vėl meiliai pakrate kauliukus ir išmetė 
damą ir valetą. 

— O gal vis dėlto iš pinigų? 

— Jūsų didesni šansai. 

— Jei ne, tai ne. Paimsiu kokteilių. 

Jis išmetė karalių ir tūzą jausdamas, kaip jie oriai ir išdidžiai 
rieda iš odinio puodelio. 

— Sekasi jums, kad jus kur perkūnas. 

— Dar vieną dvigubą šaldyto daikirio be cukraus ir ko norės 
Ignasijas, - pasakė Tomas Hadsonas. Jam Ignasijas pradėjo pa- 
tikti. —- Klausykit, Ignasijau, — tarė jis. - Pirmą kartą matau žmo- 
gų, žiūrintį į pasaulį pro žalius akinius. Kad pro rausvus žiūrėtų — 
esu matęs. O pro žalius — ne. Ar neatrodo jums viskas žalia kaip 
žole? Ar nesijaučiat lyg pievoj? Ar nepasijuntat lyg būtumet iš- 
leistas pasiganyti? 

— Žalia spalva geriausiai pailsina akis. Tai įrodyta žymiausių 
okulistų. 

— Jūs pasižįstat su žymiausiais okulistais? Pasiutus tikriausiai 
liaudis. 

— Nepažįstu asmeniškai nė vieno okulisto, išskyrus savąjį. 
Tačiau jis yra susipažinęs su kitų atradimais. Geriausias okulistas 
Niujorke. 

— O man reikia geriausio Londone. 

— Geriausią Londono okulistą aš pažįstu. Bet pats geriausias — 
Niujorko. Mielai jus jam rekomenduosiu. 

— Metam už naują porciją. 


— Puiku. Jūs pirmas. 

Tomas Hadsonas paėmė odinį puodelį ir pajuto rankoje 
svarų, patikimą stambių Pl/oridita kauliukų sunkumą. Jis iš 
lengvo krestelėjo juos, kad nesuardytų jų gerumo ir dosnumo, 
ir išmetė tris karalius, dešimtakę ir damą. 

— Trys karaliai vienu metimu. Clasico. 

— Na ar ne niekšas jūs? — tarė Ignasijas Natera Reveljas ir 
išmetė tūzą, dvi damas ir du valetus. 

— Dar vieną dvigubą šaldyto daikirio visiškai be cukraus ir 
to, ko pageidaus donas Ignasijas, - tarė Tomas Hadsonas Ped- 
rikui. Pedrikas pateike savo šypseną ir kokteilį. Jis pastate pla- 
kiklį priešais Tomą Hadsoną. Plakiklyje buvo mažiausiai dar 
viena pilna porcija daikirio. 

— Aš galėčiau jus aplošinėti kiaurą dieną, — pasakė Tomas 
Hadsonas Ignasijui. 

— Baisiausia, kad, ko gera, tikrai galėtumėt. 

— Myli mane kauliukai. 

— Gerai, kad nors kauliukai. 

Tomas Hadsonas, jau kelintą kartą per mėnesį, pajuto, kaip 
jam viršugalviu perbėgo skruzdėlės. 

— Ką jūs tuo norit pasakyt, Ignasijau? — labai mandagiai pa- 
klausė jis. 

— Noriu pasakyt, kad aš jūsų tikrai nemyliu. Jūs juk mane 
apšvarinot! 

— A, - pasakė Tomas Hadsonas. — Į sveikatą. 

— Kad jūs padvėstumėt, — pasakė Ignasijas Natera Reveljas. 

Tomas Hadsonas pajuto, kaip jam vėl viršugalviu perbėgo 
skruzdėles. Jis slapčia, kad nepamatytų Ignasijas Natera Reveljas, 
pakišo ranką po stalu ir triskart pastukseno pirštų galais'. 


' Prietaras: kad neatsitiktų nelaimė, apie kurią kas nors netyčia prasitarė, reikia 
pastuksenti į kokį medinį daiktą. 

— Labai malonu iš jūsų pusės, — tarė jis. - Metam už naują 
porciją? 

— Ne, - atsakė tas. — Ir taip per vieną dieną pralošiau jums 
krūvą pinigų. 

— Pinigų jūs nepralošėt. Tik gėrimo. 

— Aš apsimoku sąskaitą. 

— Ignasijau, — tarė Tomas Hadsonas. — Aš iš jūsų girdžiu jau 
trečią piktoką užuominą. 

— Aš ir esu piktas. Jūs irgi nesidžiaugtumet, jeigu kas nors 
išplūstų taip, kaip mane išplūdo jūsų prakeiktasis ambasadorius. 

— Ir vis viena man tai neįdomu. 

— Na matot. O dar vadinat mane piktu. Klausykit, Tomai. 
Mudu geri draugai. Aš seniai pažįstu jus ir jūsų sūnų Tomą. 
Beje, kaip jis laikosi? 

— Jis žuvęs. 

— Atleiskit. Aš nežinojau. 

— Nieko, - pasakė Tomas Hadsonas. - Išgerkim mano sąskaita. 

— Aš labai atsiprašau. Patikekit, aš labai apgailestauju. Kaip 
jis žuvo? 

— Dar nežinau, —- atsakė Tomas Hadsonas. — Kai sužinosiu, 
pasakysiu. 

— O kur? 

— Nežinau. Žinau tiktai, kur skrido, bet daugiau nieko nežinau. 

— Ar Londone jam teko būti? Su mūsų draugais matėsi? 

— O taip. Buvo kelis kartus ir kiekvieną kartą užeidavo 
pas Vaitą, ir matėsi su visais, kas ten lankosi. 

— Nors tiek gerai. 

— Kaip: 

— Na, bent tiek ramiau, kad jis matėsi su mūsų draugais. 

— Be abejo. Tikiu, kad jam ten buvo smagu. Jam visur bū- 


davo smagu. 

— Gal išgeriam už jį? 

— Fu, ne, - atsakė Tomas Hadsonas. Jis pajuto, kaip į sielą 
plūstelėjo visa tai, apie ką jis buvo stengęsis negalvoti, visas 
skausmas, kurį jis buvo atstūmęs nuo savęs ir atsitvėręs storiau- 
siomis sienomis ir neleidęs sau net prisiminti nei jūroje, nei visą 
šį rytą. — Nereikia. 

— O man rodos, reikia, - pasakė Ignasijas Natera Reveljas. — 
Man rodos, net labai tinka ir reikia. Tik mokėsiu aš. 

— Na gerai. Išgerkim už jį. 

— Koks buvo jo laipsnis? 

— Aviacijos kapitonas. 

— Būtų jau išsitarnavęs iki papulkininkio ar bent iki eskadri- 
lės vado. 

— Palikim ramybėj jo laipsnį. 

— Kaip norit, - pasakė Ignasijas Natera Reveljas. - Už mano 
brangų draugą ir jūsų sūnų Tomą Hadsoną. Dulce es morire 
pro patria'. 

— Kiaulei po uodega, — burbtelėjo Tomas Hadsonas. 

— Kas yra? Aš blogai šneku lotyniškai? 

— Ne man spręsti, Ignasijau. 

— Bergi jūs lotynų puikiai mokėjot. Girdėjau iš jūsų buvusių 
moksladraugių. 

— Išpendėjo mano lotynų kalbos žinios, - pasakė Tomas Had- 
sonas. — Išpendėjo ir graikų, ir anglų, ir mano galva, ir mano 
širdis. Aš dabar bemoku šnekėt tik daikiriškai. 74 bablas frozen 
daiguiri ti *? 

— Man rodos, Tomui priderėtų rodyti daugiau pagarbos. 


' Malonu mirti už tėvynę (netaisykl. lotyn. ). 
* Ar tu moki šaltadaikiriškai (:sp.-angl. ). 

— Tomas pats mėgo pajuokaut. 

— Ką mėgo, tai mėgo. Mažai kas turi tokį puikų, tokį subtilų 
humoro jausmą. Ir mažai pažinojau tokių gražių ir tokio kultū- 
ringo elgesio vaikinų. O koks puikus sportininkas! Aukštos klasės. 

— Teisingai. Diską numesdavo daugiau kaip 40 metrų. Žais- 
davo centro puolėju ir kairiuoju saugu. Neblogai žaidė tenisą, 
taikliai šaudė paukščius, neblogai meškeriodavo su musele. 

— Jis buvo nuostabus sportininkas ir puikus medžiotojas ir 
meškeriotojas. Kiek pažįstu, vienas puikiausių. 

— Turi tik vieną trūkumą. 

— Kokį? 

— Jis žuvęs. 

— Nesigraužkit, Tomi. Prisiminkit Tomą tokį, koks jis buvo. 
Linksmą, švytintį, teikiantį tokių nuostabių vilčių. Graužtis be- 
prasmiška. 

— Gerai sakot, - sutiko Tomas Hadsonas. - Nesigraužkim. 

— Džiugu, kad man pritariat. Malonu buvo šnektelėti apie 
jį. Ir skaudu buvo išgirsti šią žinią. Bet aš žinau, kad jūs, kaip ir 
aš, skausmą iškęsit, nors jums, tėvui, ir tūkstantį kartų skaudžiau. 
Kuo jis skraidė? 

— Lektuvu Spi/Hfires. 

— Spitu. Įsivaizduosiu jį valdanų spitą. 

— Ar ne per sunku bus? 

— O ne, nebus. Esu matęs spitą kine. Turiu knygų apie anglų 
karinį oro laivyną, ir mes gaunam Britų informacijų biuro pra- 
nešimus. Ten, žinot, būna nuostabių dalykėlių. Aš aiškiai įsivaiz- 
duoju, kaip atrodė Tomas. Tikriausiai su pripučiama gelbėjimo- 
si liemene, su parašiutu, su lakūno uniforma ir sunkiais batais. 
Įsivaizduoju kaip gyvą. Bet man jau reikia namo priešpiečių. Gal 


važiuojam pas mane? Liutecija, garantuoju, jumis apsidžiaugtų. 

— Ne, man reikia su kai kuo susitikt. Labai ačiū. 

— Likit sveikas, drauguži, — pasakė Ignasijas Natera Revel- 
jas. - Žinau, kad laikysitės vyriškai. 

— Dėkui, kad paremėt sunkią valandą. 

— Nieko aš neparėmiau. Aš mylėjau Tomą. Kaip ir jūs. Kaip 
mes Visi. 

— Dėkui už gėrimą. 

— Kitąkart atsilošiu. 

Jis išėjo. Iš užpakalio prie Hadsono priėjo vienas iš jo ko- 
mandos vyrų. Tamsaus gymio, juodais garbanotais trumpai 
kirptais plaukais, kairę akį lyg ir primerkęs. Akis buvo dirbtinė, 
tačiau to nesimatė, nes valdžia buvo skyrusi jam keturias nevie- 
nodas akis: pasruvusią krauju, paraudusią, pošvarę ir švarią. Da- 
bar jis buvo įsidėjęs paraudusiąją ir buvo jau įkaušęs. 

— Labas, Tomai. Kada čia atsibeldei? 

— Vakar, — atsakė Tomas Hadsonas. Paskui letai, beveik 
nejudindamas lūpų, pridūrė: - Šalčiau. Kad man be fokusų! 

— Aš fokusų ir nekrečiu. Geriu, ir tiek. Jei man prapjautų 
pilvą, ant jaknų rastų užrašyta: „Kontržvalgyba“. Aš - kontržval- 
gybos karalius. Pats žinai. Klausyk, Tomai, aš stovėjau už šito 
apsimetėlio anglo ir norom nenorom girdėjau, ką jūs šnekėjot. 
Žuvo tavo Tomis? 

— Aha. 

— Ok velnias! — tarė vaikinas. — Ok velnias! 

— Nenoriu apie tai kalbėt. 

— Suprantu. Bet kada tu sužinojai? 

— Prieš išplaukdamas. 

— Ok velnias! 

— Ką šiandien veiki? 

— Su pora tokių tipų susitariau papietaut „Baskų bare“, o 


paskui visi važiuosim pamerginėt. 

— Kur ryt valgysi priešpiečius? 

— „Baskų bare“. 

— Pasakyk Pakui, kad man iš ten paskambintų, gerai? 

— Gerai. Į namus? 

— Taip, į namus. 

— Gal nori prisidėt prie mūsų ir patraukt pas mergas? Mes 
žadam pas Henrį, į jo „nuodėmių namus“. 

— Galimas daiktas, kad nuvažiuosiu. 

— Henris dabar medžioja mergas. Medžioja mergas nuo pat 
pusryčių. Ir jau su pora fifų pergulėjo. O norėjo jų atsikratyt. 
Užsiverbavom jas kurhauze, ir dienos šviesoj pasirodė esančios 
tikros laumės. Daugiau užsimušk nieko neradom. Kas čia vel- 
nias per miestas? Tas dvi fifas jis laiko atsargai savo „nuodėmių 
namuose“, o pats su Dorąja Lile ieško mergų. Su automobiliu. 

— Ir kaip jiems sekas? 

— Atrodo, nelabai. Henris užsigeidė tokios mažytės, kurią kas- 
dien mato Fronton. Lilė jos neprišnekina, toji bijanti jo, nes jis 
toks didelis. Su manim, sako, sutinkanti. Bet su Henriu - prisibi- 
janti jo ūgio ir svorio ir dar ko ten ji girdėjusi apie jį pasakojant. 
O Henris nori tiktai jos, nes anų dviejų jau atsikandęs. Duok jam 
mažytę, ir baigta, — jis ją, girdi, įsimylėjęs. Taip ir sako: įsimylėjęs. 
Dabar, ko gera, bus visą meilę pamiršęs ir vel barškinąs tas fifas. 
Bet nevalgęs nebus, tad susitiksim „Baskų bare“. 

— Liepk jam gerai pasistiprint, — pasakė Tomas Hadsonas. 

— Jo nepriversi. Štai tu — priverstum. O manęs jis neklauso. 
Bet prašysiu, kad valgytų. Maldausiu, kad valgytų. Pats rodysiu 
pavyzdį. 

— Tegu jį Pakas papeni. 

— Idėja! Pakas privers jį pasistiprint. 

— Ar manai, kad jis bus neišalkęs? 


— O tu neišalktum? 

Tuo metu šypsodamasis, net ir tokią šaltą dieną nuo prakai- 
to blizgančiu veidu, į barą įžengė žmogus, už kurį augalotesnio 
ir linksmesnio, ir su platesniais pečiais, ir gražesnių manierų žmo- 
gaus Tomas Hadsonas gyvenime nebuvo sutikęs. Jis ėjo ištiesęs 
ranką sveikintis. Jis buvo toks stambus, kad visi esantys bare 
prieš jį atrodė neūžaugos, ir jis maloniai šypsojosi. Jis vilkėjo 
senomis mėlynomis kelnėmis, kaimietiškais marškiniais ir avėjo 
batais virveliniais padais. 

— Tomai! - tarė jis. — Ak tu šioks, tu toks! Mes ieškojom panų. 

Įėjusio iš vėjo į barą, gražus jo veidas dar labiau suprakaitavo. 

— Pedrikai! Man irgi to paties. Dvigubą. O jeigu galima, tai 
ir su kaupu. Kas galėjo pamanyti, kad rasiu čia tave, Tomai? 
Pamiršau — aš su Dorąja Lile. Eikš šen, mano gražuole. 

Doroji Lilė įėjo pro kitas duris. Gražiausiai ji atrodydavo 
sėdėdama bufeto gale, kai būdavo matyti tiktai gražus tamsus 
jos veidas, o išstorėjusią figūrą slepdavo poliruotas prekystalis. 
Dabar, eidama nuo durų prie bufeto, slėptis neturėjo už ko, 
todel krypuodama, skubėdama ir drauge stengdamasi neatro- 
dyti skubanti, atvairavo save prie bufeto ir atsisėdo ant tabure- 
tes, ant kurios buvo sedėjęs Tomas Hadsonas. Jis gavo persėsti 
ant gretimos ir pridengti ją iš kairiojo sparno. 

— Sveikas, Tomai, — tarė ji ir pabučiavo Tomą Hadsoną. — 
Henris — baisus padaras. 

— Visai aš ne baisus, mano gražuole, — atsakė jai Henris. 

— Baisus, baisus, — pasakė ji. - Kiekvieną kartą, kai su tavim 
susitinku, tu vis baisesnis. Tomai, gink mane nuo jo. 

— Kuo aš jau toks baisus? 

— Įsižiūrėjo jis ir užsigeidė tokios mažutės smulkutės merge- 
lytės, o ta mergelytė šiandien negali. Ji ir taip su juo neitų, nes 


bijo — jis toks stambus ir sveria šimtą keturis kilogramus. 

Henris Vudas paraudo, dar labiau suprakaitavo ir paėmė 
gerą gurkšnį kokteilio. 

— Šimtą tris, — pasakė jis. 

— O kąaš sakiau? — tarė tamsiaveidis vaikinas. — Ar ne tą patį 
ir aš sakiau? 

— O kas tave prašė pasakot? — paklausė jį Henris. 

— Valkatėlės dvi. Dvi fifos. Dvi nusivalkiojusios uosto šliu- 
rės. Dvi stervos, kurioms galvoj viena mintis: kiek uždirbsiu? 
Mudu tas stervas tvarkom. Tada jomis keičiamės ir vel tvar- 
kom. Nespėjusias ataušt. O užteko žodį leptelėt — draugiškai, 
nuoširdžiai, — aš, girdi, negražiai elgiuos! 

— Nepasakytum, kad rinktinės, ar ne? — tarė, vėl išraudęs, Henris. 

— Rinktinės? Tokias tik apipilt benzinu ir padegt. 

— Siaubas! — tare Doroji Lilė. 

— Klausyk, gerbiamoji, — pasakė tamsiaveidis vaikinas. — Aš 
ir esu siaubingas žmogus. 

— Vili, — tarė Henris. — Nori, imk raktą nuo „nuodėmių 
namų“ ir eik pažiūrėt, ar ten tvarka. 

— Nenoriu, - atsakė tamsiaveidis vaikinas. - Tu, matyt, pa- 
miršai — raktą nuo „nuodėmių“ namų aš turiu, tačiau eiti tik- 
rinti, ar ten tvarka, nenoriu. Tvarka bus tada, kai mudu katras 
išspirsim tas fifas į gatvę. 

— Na, o jeigu nerasim geresnių? 

— Reikia rast. Liliana, gal, sakau, pasikeltum nuo taburetės 
ir eitum kam nors paskambint? Velniai nematė tos nykštukės. 
Mesk iš galvos tu tą liliputę, Henri. Pradėsi įsikalbėt tokius daly- 
kus - dar supsichuosi. Žinau, ką šneku. Pats buvau supsichavęs. 

— Tu ir dabar psichas, - pasakė jam Tomas Hadsonas. 

— Gal ir psichas, Tomai. Tau geriau matyt. Bet lilipučių 


aš nekrušu. (Jis tarė „livipučių“.) Jeigu Henris negali be livipu- 

tes, tai jo reikalas. Tik man regis, ta liviputė jam reikalinga tiek 
pat, kiek kokia vienarankė ar vienakojė. Tegu jis pamiršta tą 
prakeiktą liviputę ir tegu siunčia Lilianą skambinti. 

— Man bus gerai bet kokia — padori mergina, — tarė Hen- 
ris. — Tu, Vili, tikiuosi, nieko prieš? 

— Padorių mums nereikia, — atsakė Vilis. - Su padoriom 
prasidėk — irgi savaip supsichuosi. Teisingai sakau, Tomi? Ner 
nieko pavojingiau už padorias mergas. Tuoj tau pripaišys ar 
tvirkinimą, ar išprievartavimą, ar mėginimą išprievartaut. Vel- 
niop padorias mergas! Duokit mums šliundrų. Gražių, švarių, 
patrauklių, įdomių, nebrangių šliundrų. Tokių, kur moka dul- 
kintis. Liliana, ko tu neini prie telefono? 

— Nes kažkas šneka, o kitas prie tabako prekystalio laukia, 
kada tas baigs, - atsake Doroji Lilė. - Negeras tu vaikinas, Vili. 

— Vaikinas aš baisus, —- pasakė Vilis. —- Pats bjauriausias, kokį 
tu esi mačiusi. Ir vis delto man nepatinka, kad mes tokie neor- 
ganizuoti. 

— Pirmiausia išgerkim vieną kitą stiklą, — tarė Henris. - O 
tada, aš manau, Liliana mums suieškos kokių nors savo pažįstamų. 
Tiesa, mano gražuole? 

- Žinoma, - ispaniškai atsakė Doroji Lilė. - Kodėl nepaieš- 
kor? Tik aš verčiau paskambinsiu iš telefono būdelės, ne iš ba- 
ro. Iš čia skambint nepatogu ir nedera. 

— Kliūtis, — tarė Vilis. - Na nieko. Tegu bus taip. Eilinė 
kliūtis. Na, paragaujam. 

— Įdomu, ką iki šiol veikei, — tarė Tomas Hadsonas. 

— Tomi, aš tave myliu, —- pasakė Vilis. - Man įdomu, ką tu 
pats veikei. 

— Išlenkiau keletą stiklų su Ignasijum Natera Revelju. 

— Skamba lyg italų kreiserio pavadinimas, — pasakė Vilis. — 


Ar nėra buvę tokio italų kreiserio? 

— Manyčiau, kad ne. 

— O skamba kaip kreiserio pavadinimas. 

— Parodyk man sąskaitas, — tarė Henris. —- Kiek ten jūs iš- 
gerėt, Tomai? 

— Pasiemė Ignasijas. Aš išlošiau iš jo kauliukais. 

— O kiek vis dėlto? - paklause Henris. 

— Gal po keturias. 

— O prieš tai? 

— Vieną „Tomo Kolinzo“ važiuodamas išsiurbiau. 

— O namie? 

— Namie - daug ko. 

— Girtuokli tu girtuokli, — tare Vilis. — Pedrikai, dar tris 
dvigubus šaldyto daikirio ir ko pageidaus dama. 

— Un bighbalito con agua mineral', - pasakė Doroji Lilė. — 
Tomi, einam mudu, atsisėsim kitame bufeto gale. Čia nemėgsta, 
kad aš sedečiau šitame gale. 

— Velniop, kas nemegsta, - pasake Vilis. - Susitikom seniau- 
siai nesimatę geri draugai — ir dar negalim išgert šitame bufeto 
gale. Tegu jie eina velniop! 

— Man regis, gražuole, gali drąsiai sėdėt ir čionai, — pasakė 
Henris. Čia jis pamatė bare du pažįstamus plantatorius ir ne- 
laukdamas kokteilio nuėjo su jais šnektelėti. 

— Baigta, — tarė Vilis. — Dabar jis pamirš tą liviputę. 

— Jis labai išsiblaškęs, — pasakė Doroji Lile. — Išsiblaškęs bai- 
siausiai. 

— Nes toks mūsų gyvenimas, — pareiškė Vilis. — Ieškom ir 
ieškom malonumų dėl malonumų. Velniop, malonumų ieškot 


reikia rimtai. 


! Viskio su mineraliniu (isp.-angl. ). 

— Tomas štai — neišsiblaškęs, — pasakė Doroji Lilė. — Tomas 
liūdnas. 

— Eik tu švilpt, — tarė jai Vilis. - Ko čia dabar triedi? Vienas 
jai išsiblaškęs. Kitas liūdnas. Aš pirma — baisus. Ir kas? Ar šliun- 
dros darbas žmones kritikuot? Nežinai, kad tavo reikalas būt 
linksmai? 

Doroji Lilė pravirko. Ašaros jai riedėjo tikros, stambesnės ir 
blizgesnės negu kokios kino aktorės. Ji mokėjo apsiverkti tikro- 
mis ašaromis bet kada, kai panorėdavo ar kai prireikdavo, ar 
kai įsižeisdavo. 

— Šita šliurė verkia didesnėm ašarom negu mano močia, — 
pasakė Vilis. 

— Vili, kam tu mane taip vadini? 

— Baik, Vili, - pasake Tomas Hadsonas. 

— Tu žiaurus, nedoras bernas, Vili, ir aš nekenčiu tavęs, — 
tarė Doroji Lilė. - Nesuprantu, ko su tavim susideda tokie žmo- 
nės kaip Tomas Hadsonas ir Henris. Nedoras tu žmogus ir šlykš- 
čiai šneki. 

— Tu juk dama, - pasake Vilis. — Ai kaip tau netinka taip 
kalbėt. „Šlykščiai“ — taigi negražus žodis. Sakytum skreplys ant 
cigaro nuorūkos. 

Tomas Hadsonas uždėjo jam ant peties ranką. 

— Išgerk, Vili. Ne tau vienam širdį skauda. 

— Henriui neskauda. Jei pasakyčiau, ką tu man sakei, tai ir 
jam skaudėtų. 

— Aš tau atsakiau į klausimą. 

— Aš ne apie tai. Kodėl tu su niekuo nepasidalijai širdies 
skausmu? Kodel visas dvi savaites laikei užgniaužęs savy? 

— Širdies skausmo nepadalysi. 

— Skausmo taupyklė, — tarė Vilis. - Nemaniau, kad tu, po 


velniais, toks skausmo taupyklė. 

— Nereikia, Vili, - pasakė Tomas Hadsonas. - Žinoma, la- 
bai ačiū. Bet apsieisim ir be to. 

— Na gerai. Taupyk, taupyk. Tik nieko tuo nelaimėsi. Pats 
esu tiek ir tiek patyręs. 

— Aš irgi, — pasake Tomas Hadsonas. — Ir gana. 

— Sakai? Gal tada tavo taktika ir geresnė. Bet man tu pasku- 
tiniu laiku atrodei gerokai įtartinai. 

— Daug gėręs, išvargęs, atsigaut nespėjęs. 

— Taviškė rašo? 

— Na taip. Tris laiškus gavau. 

— Kaip ji? 

— Trūksta žodžių. 

— Taigi, — tarė Vilis. — Tokios tokelės. Taupyk bent jos laiš- 
kus — vis bus šis tas. 

— Turiu šį tą ir be jų. 

— Taip taip. Tave myli katinas Boizas. Žinau. Pats mačiau. 
Kaip tas nenormalus vargo dūsuoklis laikos? 

— Toks pat nenormalus, koks ir buvo. 

— Netelpa man į galvą, kas tai per katinas, - pasake Vilis. — 
Rimtai. 

— Jis tikrai baisiai kamuojasi. 

— O gi tikrai, ar ne? Jeigu aš viską imčiau į širdį taip, kaip tas 
katinas, seniausiai būčiau išprotėjęs. Ko gersi, Tomai? 

— To paties. 

Vilis apkabino Dorąją Lilę per platų juosmenį. 

— Klausyk, Lile, — tarė jis. — Gera tu moteriška. Aš tavęs 
įskaudint nenorėjau. Prisipažįstu — kaltas. Susijaudinau labai. 

— Ar daugiau taip nebekalbėsi? 

— Nebekalbėsiu. Jeigu nesusijaudinsiu. 

— Še, tavo stiklas, — tarė jam Tomas Hadsonas. — Būk svei- 


kas, paplavūne. 

— Čia kita kalba, — pasakė Vilis. - Dabar šneki vyriškai. Gai- 
la, čia ner to tavo Boizo. Jis tavim didžiuotųs. Dabar suprantu, 
apie kokį „dalijimąsi“ aš pirma šnekėjau? 

— Taip, — atsake Tomas Hadsonas. - Suprantu. 

— Na gerai, — pasakė Vilis. — Užteks šitos šnekos. Žmonės, 
neškit šiukšles savo — šiukšliavežys atvažiavo. Tu tik pažiūrėk į 
mūsų Henrį. Pasigrožėk juo. Kaip tau regis, ko jis taip prakai- 
tuoja tokią šaltą dieną? 

— Dėl mergų, - atsake Doroji Lilė. - Protas jam dėl mergų 
pasimaiše. 

— Protas pasimaišė, — pakartojo Vilis. —- Pragręžk jam galvoj 
skylę — mergos ir pabirs. Protas pasimaiše. Ne tie žodžiai. 

— „Protas pasimaišė“ — žodžiai užtektinai stiprūs. 

— „Protas pasimaišė“? „Protas pasimaišė“ — nieko nereiškia. 
Ištaikysiu šiandien laisvo laiko — sugalvosiu tinkamesnį pasakymą. 

— Tomai, pereikim prie ano galo, kur mudu galėsim pasi- 
šnekėt ir man bus ramiau. Gal pavaišintum mane sumuštiniu? 
Visą rytą lakstau su Henriu. 

— Aš einu į „Baskų barą“, — tarė Vilis. — Atsivesk jį ten, Lile. 

— Gerai, — atsakė Lile. - Arba liepsiu, kad nueitų. 

Su vienais šnekteldama, kitiems šypteldama, ji didingai nu- 
plaukė prie kito bufeto galo. Vyrai į ją žiūrėjo su pagarba. Be- 
veik visi, su kuriais ji šnektelėjo, per pastaruosius dvidešimt pen- 
kerius metus kuriuo nors metu buvo ją mylėję. Kai tik Doroji 
Lile atsisėdo prie kito bufeto galo ir nusišypsojo Tomui Hadso- 
nui, jis, susirinkęs kvitus, nuėjo pas ją. Jos buvo graži šypsena, 
nuostabios tamsios akys ir gražūs juodi plaukai. Kai jie aplink 
kaktą ir skyrime pašakny pasidarydavo žili, ji paprašydavo To- 
mą Hadsoną pinigų, ir kai nusidažydavo, plaukai žvilgėdavo ir 


atrodydavo tokios natūralios spalvos ir tokie gražūs kaip jaunos 

mergaitės. Jos oda buvo lygi tartum gelsvai žalios spalvos dram- 
blio kaulas — jeigu yra tokios spalvos dramblio kaulas, — su vos 
dulsvu rožiniu atspalviu. Tiesą sakant, Tomui Hadsonui ta spal- 
va paneėšėjo į gerai išlaikytą, šviežiai apipjautą, tada nušveistą 
smėliu ir kiek pavaškuotą mabagua medieną. Niekur kitur jam 
nebuvo tekę tokios spalvos matyti. Tačiau mabagua neturi roži- 
nio atspalvio, kurį teikė jos vartojami dažai ir kuris buvo švelnus 
it jaunos kinės skruostų raudonis. Šitas veidas žiūrėjo į jį, ir kuo 
iš arčiau, tuo jis atrodė gražesnis. Ir štai jis sėdi; šalia — stambus 
jos kūnas, ir rožinė spalva — dabar matyti, kad dirbtinė, ir vei- 
das praradęs paslaptingumą, nors vis tiek gražus. 

— Gražiai atrodai, Lile, — tarė jis jai. 

— Ak Tomai, aš taip sustorėjau. Stačiai gėda. 

Jis apkabino jos galingas strėnas ir pasakė: 

— Tu gražiai stora. 

— Man gėda pereit per barą. 

— Tu gražiai vaikštai. Plauki kaip laivas. 

— Kaip laikosi mūsų bičiulis? 

— Puikiai. 

— Kada aš jį pamatysiu? 

— Kada nori. Dabar? 

— Ne ne. Tomai, apie ką ten šnekėjo Vilis? Kur aš nesupratau. 

— Kvailiojo, ir tiek. 

— Ne, jis nekvailiojo. Šnekėjo apie tave ir kažkokį širdies 
skausmą. Apie tave ir tavo senjorą? 

— Ne. Pikis į akį mano senjorai. 

— Kokią akį, kai jos čia nėra? 

— Taigi. Kas tiesa, tai tiesa. 

— Dėl to ir širdį tau skauda? 

— Ne del to. Skauda, ir tiek. 

— Papasakok. Būk geras. 

— Nera ką pasakot. 

— Man pasakot, pats supranti, gali. Henris man su ašarom 
pasakojasi naktimis savo širdies skausmus. Vilis pasakoja visokias 
baisybes. Ne širdies skausmus, o stačiai visokias baisybes. Man 
gali pasakot. Visi man pasakojasi. Tik tu vienas nenori pasipasakot. 

— Išsipasakojus man nepalengvėja. Man geriau, kai nutyliu, 
negu kai išsipasakoju. 

— Tomai, Vilis mane visaip išvadino. Ar jis nežino, kad 
man skaudu tokius žodžius girdėt? Ar jis nežino, kad aš tokių 
žodžių nevartoju ir nesielgiu kiauliškai, ir aš ne iškrypėle? 

— Todel mes tave ir vadinam Dorąja Lile. 

— Jeigu už iškrypeliškus fokusus mokėtų didžiausius turtus, 
o už normalius dalykus nieko neduotų, tai aš amžiais skursčiau. 

— Žinau. Sumuštinį valgysi? 

— Dar nealkana. 

— Tai gal gersi? 

— Gerai. Noriu tave paprašyt, Tomai. Pasakyk man vieną da- 
lyką. Vilis sake, kad tu turi katiną, kuris tave myli. Nejaugi tiesa? 

— Taip, tikrai tiesa. 

— Baisus dalykas. 

— Nieko čia baisaus. Aš irgi jį myliu. 

— Siaubas! Būk geras, Tomai, neerzink manęs. Vilis paerzi- 
no mane ir pravirkdė. 

— Aš myliu savo katiną. 

— Nenoriu ir girdėt. Tomai, kada tu mane nusivesi į pus- 
pročių barą? 

— Šiom dienom. 

— Ar puspročiai irgi taip pat vaikšto į barą, kaip paprasti 


žmonės — pasišnekėt, išgert? 

— Tikrai. Vienintelis skirtumas — kad jų marškiniai ir kelnės 
iš cukraus maišų pasiūti. 

— Ar tu tikrai žaidei puspročių beisbolo komandoj prieš 
raupsuotųjų komandą? 

— Tikrai. Jų komanda nebuvo turėjus geresnio už mane pičerio. 

— Kaip tu pas juos patekai? 

— Užsukau sykį, grįždamas iš Rančo Bojeros, ir man pas juos 
patiko. 

— Ar tikrai nusivesi mane į puspročių barą? 

— Žinoma. Jei tik nebijosi. 

— Bijot bijosiu. Bet su tavim man bus drąsiau. Aš todėl ir 
noriu ten nueit. Kad būtų baisu. 

— Yra nuostabių puspročių. Tau patiks. 

— Mano pirmasis vyras buvo pusprotis. Bet jis buvo žiaurus. 

— O Vilis, kaip manai, — irgi pusprotis? 

— K3 tu! Jis tik sunkaus charakterio. 

— Jis daug iškentėjęs. 

— Kas nekentėjo? Vilis savo kentėjimais spekuliuoja. 

— Nepasakyčiau. Aš tai žinau, patikek. 

— Tai pasišnekam apie ką kita. Matai tą vyrą, kur šnekasi 
prie baro su Henriu? 

— Matau. 

— Jam lovoj tik visokios kiaulystės rūpi. 

— Vargšas žmogelis. 

— Jis ne vargšas — turtingas. Bet jam tik porgueržas'. galvoj. 

— O tau porguejas niekad nepatiko? 

— Niekad. Klausk ką nori. Ir su mergaitėm aš niekad neužsi- 


iminėjau. 
" Kiaulystės (sp. J. 

— Doroji Lile! - pasakė Tomas Hadsonas. 

— O ar tau ne geriau, kad aš tokia? Tu gi porgueržas nemėgs- 
ti. Tau rūpi pasimylėt, pasidžiaugt ir užmigt. Aš tave pažįstu. 

— Todo el mundo me conoce'. 

— Ne, nepažįsta. Visokiausių dalykų apie tave išsigalvoja. Bet 
aš — aš tave pažįstu. 

Jis vėl gėrė šaldytą daikirį be cukraus ir pakėlęs sunkią, ap- 
šerkšnijusiais kraštais taurę žiūrėjo į gėrimą su putų paviršėliu, 
ir jis jam priminė jūrą. Putos buvo tartum laivo pėdsakas, o pats 
gėrimas — laivo priekio skrodžiamas vanduo seklumoje su mer- 
gelio dugnu. Spalva buvo lygiai tokia pat. 

— Gaila, nėra gėrimo, panašaus į jūros vandenį, kai gilu- 
mas — pusantro kilometro, jokio vėjelio, saulė kabo tiesiai virš 
galvos, o jūra pilna planktono, - tarė jis. 

— Ką tu sakai? 

— Nieko. Gerkim šitą seklumos vandenėlį. 

— Tomai, kas atsitiko? Kas nors rimta? 

— Ne, nieko. 

— Šiandien tu baisiai liūdnas ir truputį senstelėjęs. 

— Tai nuo šiaurės vėjo. 

— Bet juk tu sakydavai, kad nuo šiaurio žvalėji ir linksmėji. 
Kiek kartų mudu esam mylėjęsi dėl to, kad pūtė šiaurys? 

— Daug. 

— Tau šiaurys visada patikdavo, ir tu man nupirkai šitą paltą, 
kad vilkečiau, kai pūs šiaurys. 

— O ką, gražus paltas. 

— Aš jį dešimt kartų būčiau galėjus parduot, — pasakė Doroji 


Lilė. - Tu neįsivaizduoji, kiek moterų ėjo del jo iš proto. 


" Mane pažįsta visas pasaulis (15p. J. 

— Šiaurys šiandien kaip tik tavo paltui. 

— Pralinksmek, Tomai. Tu visada išgėręs pralinksmėji. Baik 
gert ir užsisakyk dar. 

— Kai per greit geriu, ima skaudėt galvą. 

— Tai gerk lėtai, po truputį. O aš išgersiu dar vieną bigbbalito. 

Ji įsipyle iš butelio, kurį Serafinas buvo pastatęs priešais ir 
ant bufeto stalo, ir Tomas Hadsonas pasižiūrėjo ir tarė: 

— Tavo gėrimas kaip grynas vanduo. Tokios spalvos vanduo 
Fairholo upėj prieš jai susiliejant su Gibonu ir tampant Medi- 
sonu. Jei papildytum viskiu, jo spalva pasidarytų kaip tos upelės, 
kuri, ištekėjusi iš kedrų pelkės, ties Vabmimi įteka į Meškų upę. 

— Vabmimi juokingai skamba, — tarė ji. — Ką tai reiškia? 

— Nežinau, - atsakė jis. — Tai indėnų vietovardis. Ką jis reiš- 
kia, turėčiau žinoti, bet pamiršau. Tai odžibviškas žodis. 

— Papasakok man apie indėnus, — tarė Doroji Lile. - Man 
apie indėnus dar įdomiau negu apie puspročius. 

— Čia, pajūry, indėnų gana nemažai. Tai salų indėnai, jie 
gaudo ir džiovina žuvį ir dega medžio anglį. 

— Apie Kubos indėnus gali man nepasakot. Visi jie - mulatos. 

— Ne, ne visi. Kai kurie iš jų — tikri indėnai. Jų protėvius 
tikriausiai, paėmę į nelaisvę, čia atgabeno iš Giatano. 

— Nepatinka man ywcatecos. 

— O man - labai. 

— Papasakok man apie Vabmimi. Ar ta vietove Tolimuo- 
siuose vakaruose? 

— Ne, šiaurėj. Netoli Kanados. 

— Esu Kanadoj buvus. Plaukiau upe į Monrealį ekskursiniu 
garlaiviu. Bet visą dieną lijo ir nieko nesimatė, o vakare trauki- 
niu išvažiavom į Niujorką. 


— Ar visą laiką, kol plaukėt, ir lijo? 

— Visą laiką. O kol plaukėm jūra, buvo rūkas ir tarpais snigo. 
Tavo Kanados man ir už dyką nereikia. Papasakok apie Vabmimi. 

— Tai paprastas kaimelis, per kurį eina geležinkelis, o pau- 
py stovi lentpjūvė. Palei geležinkelį ten visados stovėdavo di- 
džiausios krūvos pjuvenų. Skersai upę buvo rąstų užtvara, ir 
rąstai buvo nukloję visą upę. Upė buvo nuklota rąstais ge- 
rokai už kaimo. Sykį aš žuvavau ir norėjau pereit į kitą krantą, 
ir emiau ropot per rąstus. Vienas rąstas apsivertė, Ir aš pasinė- 
riau į vandenį. Kai iškilau, rąstai buvo susiglaudę, ir aš nepa- 
jegiau jų praskirt. Vandeny buvo tamsu, ir grabaliodamas aš 
užčiuopiau vien medžių žievę. O praskirt rąstų, kad galėčiau 
išlįst, nepajėgiau. 

— Ir ką tu darei? 

— Nuskendau. 

— Oi! — tarė ji. - Nekalbek taip, Sakyk greičiau, ką tu darei. 

— Greit sumečiau, kad reikia skubiai išsikrapštyt į paviršių. 
Labai stropiai apčiupinėjau rąsto apačią, kol aptikau vietą, kur 
jis buvo prisispaudęs prie kito rąsto. Tada sudėjau abi rankas 
ir ėmiau stumti aukštyn, ir rąstai mažumėelę prasiskyrė. Tada į 
tą tarpelį įspraudžiau plaštakas, paskui rankas iki alkūnių, o 
tada alkūnėmis praskyriau rąstus ir iškišau galvą, ir ištiesiau 
ant abiejų rąstų rankas. Abu tie rąstai buvo man tokie mieli, 
kad aš ilgai ant jų taip kabojau. Vanduo nuo rąstų buvo ru- 
das. O upelėj, kuri tekėjo į tą upę, vanduo buvo tokios spal- 
vos kaip tavo gėrimas. 

— Aš tai jau nebūčiau pro tuos rąstus išlindus. 

— Man irgi ilgokai atrode, kad neišlįsiu. 

— Kiek laiko tu prabuvai po vandeniu? 

— Nežinau. Atsimenu tik, kad ilgai ilsėjausi, apsikabinęs tuos 


rąstus, kol sugalvojau, ką daryt toliau. 

— Man patiko tavo pasakojimas. Tik dabar mane kamuos 
sunkūs sapnai. Papasakok ką nors linksma, Tomai. 

— Gerai, — pasakė jis. — Leisk pagalvot. 

— Ne. Pasakok tuoj pat, negalvojęs. 

— Na gerai, - pradėjo Tomas Hadsonas. - Kai mano Tomas 
buvo mažutis... 

— Ouė muchacho mūs guapo! — pertraukė jį Doroji Lilė. — 
Ouė noticias tienes de I?! 

— Muy buenas *. 

— Me alegro, — pasakė Doroji Lilė, ir, įsivaizdavus jaunąjį 
Tomą lakūnu, jai akyse sublizgo ašaros. — Siempre tengo su 
Jotografia en uniforme con el sagrado corazon de Jesus arriba de 
la fotografra y ai lado la virgen del Cobre *. 

— Tu labai tiki Kobrės Mergele? 

— Taip, aklai. 

— Nemesk savo tikėjimo. 

— Ji dieną naktį saugo Vomą. 

— Tai gerai, - pasakė Tomas Hadsonas. — Serafinai, prašy- 
čiau dar vieną dvigubą. Tai ar nori tu linksmos istorijos? 

— O taip, taip, pasakok, — pasake Doroji Lilė. - Papasakok 
linksmą istoriją, būk geras. Man vėl liūdna. 

— Pues ši linksma istorija es muy sencilla“, - tarė Tomas Had- 
sonas. — Kai mes pirmąsyk nusivežėm Tomą į Europą, jam bu- 
vo vos trys mėnesiai, o plaukėm mes senutėliu, mažučiu, lėtaei- 


giu garlaiviuku, o jūra beveik per visą kelionę buvo nerami. 


' Koks gražus vaikinas! Kokios iš jo naujienos? (:sp.) 

“ Labai geros (/sp.). 

* Labai džiaugiuosi. Jo uniformuoto nuotrauką laikau po Šventąja Jėzaus širdimi 
greta Kobrės Mergelės paveikslo (/sp. ). 

* Labai paprasta (15p.). 

Garlaivis dvokė triumo vandeniu, alyva, tepaluotu iliuminatorių 
variu, /Zavabos ', dideliais rausvais dezinfektanto gabalais, kuriuos 
deda į pisuarus... 

— Pues“, tai nelinksma istorija. 

— No, mujer*. Smarkiai apsirinki. Cia linksma istorija, 2wy“ 
linksma. Pasakoju toliau. Garlaivis dvokė voniom, į kurias, no- 
rint neužsitraukt vonių stiuardo paniekos, reikėdavo regulia- 
riai vaikščiot; dvokė karštų sūriu vandeniu, tekančiu iš varinių 
čiaupų vonių kabinose, ir šlapiom medinėm grindų grotelėm, 
ir krakmolyta vonių stiuardo striuke. Dvokė apetitą užmušan- 
čių pigios angliškos garlaivio virtuvės kvapu ir Woodbines, Pla- 
yers, Gold Flakes nuorūkom rūkomajame ir visur kitur, kur tik 
jų būdavo primetyta. Nesijautė jokio malonaus kvapo, o an- 
glai, ir vyrai, ir moterys, kaip žinai, atsiduoda savotišku kvapu, 
kurį jie ir patys jaučia, maždaug kaip negrai užuodžia mūsų 
kvapą, todel jie turi labai dažnai maudytis. Anglams iš burnos 
niekad neina saldus kaip, sakysim, karvės atodūsis kvapas, ir net 
pypkė neužmuša anglo kvapo. Nuo rūkymo jis tik pasidaro tru- 
putį kitoks. Gardžiai kvepia jų tvidas ir jų batų oda, ir jų pa- 
kinktai. Tačiau laive pakinktų nėra, o visi tvido kostiumai prisi- 
gėrę išvėsusios pypkės kvapo. Vienintelį gardų kvapą laive galėjai 
užuosti tik įkišęs nosį į didelį stiklą tviskančio sauso Devono sid- 
ro. Jis kvepėjo nuostabiai, ir aš mirkiau jame nosį, kiek tik leido 
kišenė. Gal ir ilgiau. 

— Pues, Čia jau šiek tiek linksmiau. 

— Pats linksmumas štai kur. Mūsų kajutė buvo taip žemai, 


vos virš vandens linijos, kad iliuminatoriaus nebūdavo galima 


! Išvietėmis (15p.) 

“ Na (1sp.). 

“Ne, moteriške (15p.). 
* Labai (sp. ). 

atidaryt, ir matydavom, kaip pro šalį bėga jūra ir kaip žalia van- 
dens siena smogia į stiklą. Mes surišom visus savo lagaminus ir 
padarem iš jų užtvarą, kad Tomas neiškristų iš gulto, ir kai tik 
mudu su jo mama nulipdavom jo pasižiūrėt, jis visada, jei tik 
nemiegodavo, mus sutikdavo juokdamasis. 

— Trijų mėnesių — ir juokdavosi? 

— Visą laiką. Aš jo mažo nė sykio negirdėjau verkiant. 

— Ouė muchacho mas lindo y mas guapo!! 

— Taip, - pasake Tomas Hadsonas. - Pirmos rūšies m2uchacho. 
Papasakot tau apie jį dar vieną linksmą istoriją? 

— Kodel tu išsiskyrei su gražuole jo motina? 

— Kaltos keistai susiklosčiusios aplinkybės. Ar nori išgirst 
dar vieną linksmą istoriją? 

— Taip. Tik kad būtų mažiau kvapų. 

— Šitas šaldytas daikiris, taip gerai suplaktas, kaip dabar, pana- 
šus į jūrą, kai ją trisdešimties mazgų greičiu skrodžia laivas. O įsi- 
vaizduoji, kaip atrodytų šaldytas daikiris, jeigu dar ir švytėtų fosforu? 

— Gali įsidet fosforo. Bet kažin ar sveika būtų. Kuboj kai 
kas nusižudo, prisivalgydami fosforinių degtukų galvučių. 

— Ir išgėrę t/nte rapido. Kas tai per „spartusis rašalas“? 

— Tai juodi batų dažai. Tačiau merginos, kurioms nenusise- 
kė meilėj arba sužadėtiniai prigavo ir neišpildė žadėto žodžio ir 
nevedė, dažniausiai nusižudo, apsipildamos spiritu ir padegda- 
mos save. Tai klasikinis būdas. 

— Žinau, - pasakė Tomas Hadsonas. — Auto da fč 

— Garantuotas būdas, - pasakė Doroji Lilė. - Miršta beveik 
kiekviena. Pirmiausia apdega galva, o paskui ir visas kūnas. Spar- 


tusis rašalas — tik del efekto. Jodas au fond“ irgi tik dėl efekto. 


' Koks gražus ir mielas vaikinas! (/sp.) 


“ Fakuškai (pranc. ). 

— Apie ką judu, baidyklės, šnekatės? — paklausė juos bar- 
menas Serafinas. 

— Apie savižudybes. 

— Hay mucbo!', — tarė Serafinas. - Ypač vargšų daug žudos. 
Nepamenu, kad kada būtų nusižudęs turtingas kubietis. O jūs? 

— Aš pamenu, - atsakė Doroji Lilė. — Žinau keletą atvejų — 
ir nusižudė, beje, geri žmonės. 

— Tu jau nežinosi! — pasakė Serafinas. 

— Senior Tomas, gal norit prie kokteilio kokios užkandos? 
Un poco de pescado? Puerco frito? * Šaltos mėsos? 

— S7, — atsakė Tomas Hadsonas. - Bus gerai bet kas. 

Serafinas pastatė lėkštę traškios, rudai apkepusios kiaulie- 
nos ir lekštę raudonųjų sneperių, keptų tešloje, todel rausva 
odelė buvo aptraukta geltona plutele, o po odele ir plutele bo- 
lavo švelnus minkštimas. Serafinas buvo aukštaūgis, stačiokas ir 
vaikščiojo nevikriai, mat avėjo medpadžiais, nes ant grindų už 
bufeto stalo būdavo prilaistyta. 

— Šaltos mėsos valgysit? 

— Ne. Užteks. 

— Imk, ką tik duoda, Tomai, - pasakė Doroji Lilė. - Tu juk 
žinai šito baro tvarką. 

Baras garsėjo tuo, kad barmenai klientų niekad nevaišinda- 
vo gėrimais. Tačiau kiekvieną dieną sočiai vaišindavo karštais 
priešpiečiais — ir ne vien kepta žuvimi ir kiauliena, bet ir karš- 
tais mėsos kepsniais ir kepintos duonos, kepinto sūrio ir kum- 
pio sumuštiniais. Be to, daikirio kokteilius maišydavo tokiuose 
didžiuliuose plakikliuose, kad pripildžius taurę juose visada lik- 


davo mažiausiai pusantros porcijos. 


"Jų daug (sp. ). 
* Žuvies? Keptos kiaulienos? (isp.) 


308 


SALOS VANDENYNE 


— Tau nebe taip liūdna? — paklausė Doroji Lilė. 

— Nebe. 

— Sakyk, Tomai, — kas tave liūdina? 

— El mundo entero!. 

— O ko gi jis neliūdina? Jis eina blogyn ir blogyn. Bet 
juk negalima be perstojo vien liūdėti. 

— Įstatymas nedraudžia. 

— Ne visi dalykai, kurių įstatymas nedraudžia, geri. 

Ne etinių diskusijų su Dorąja Lile man dabar reikia, pagal- 
vojo Tomas Hadsonas. O tai ko tau reikia, palaidūne? Tau rei- 
kėjo pasigerti, ir tu nejučia tą baigi padaryti. To, ko nori, tu 
negali ir niekados negalėsi gauti. Tačiau yra vaistų, lengvinan- 
čių skausmą. Tad nelauk. Gydykis. 

— Voy a tomar otro de estos grandes sin azicar“, — tarė jis 
Serafinui. 

— En seguida, don Tomas ', — avsakė Serafinas. — Norit viršyt 
savo rekordą? 

— Ne. Aš sau ramiai, po truputį geriu. 

— Jūs ramiai, po truputį gėrėt ir tada, kai pasiekėt rekor- 
dą, - tarė Serafinas. — Ramiai ir atkakliai nuo ryto lig vakaro. Ir 
iš baro išėjot pats. 

— Velniai nematė to mano rekordo. 

— Turit galimybių jį viršyt, — pasakė jam Serafinas. — Gėrio- 
damas tokiu tempu kaip dabar ir po truputį užkąsdamas, turit 
puikiausių galimybių jį viršyt. 

— Tomai, pamegink viršyt rekordą, — paragino Doroji Li- 


lė. - Aš būsiu liudytoja. 


! Visas pasaulis (15p. ). 
* Darvieną didelį be cukraus (:sp. J. 


* Tuojau, pone Tomasai (/sp. ). 

— Nereikia jam jokių liudytojų, - pasakė Serafinas. - Liudyto- 
jas - aš. Eidamas namo, perduosiu sąskaitą Konstantei. Dabar jūs 
esat išgėręs daugiau negu tokiu laiku tą dieną, kai pasiekėt rekordą. 

— Velniai nematė to rekordo. 

— Jūs labai geros formos. Geriat ramiai, lygiu tempu, ir 
jums visai neina į galvą. 

— Apšikt tą rekordą. 

— Na gerai. Como usted guzere'. Bet aš vis tiek skaičiuosiu — 
gal kartais apsigalvosit. 

— Skaičiaus jis ir pats nepames, — pasakė Doroji Lilė. — 
Jis juk turi kvitų šakneles. 

— Ko tu nori, moteriške? Ar tu nori tikro rekordo, ar ap- 
gavikiško? 

— Nė kokio. Aš noriu bigbhbalito su agua mineral. 

— Como siempre“, - pasakė Serafinas. 

— Aš geriu ir konjaką. 

— Nenorėčiau matyt, kaip tu geri konjaką. 

— Tomai, tu žinai, aš lipdama į tramvajų pargriuvau. Ir ma- 
nęs vos nesuvažinėjo. 

— Vargšė Doroji Lilė, - tarė Serafinas. — Pavojingas ir nuo- 
tykingas tavo gyvenimas. 

— Geresnis negu tavo - kiaurą dieną stovėk su medpadžiais 
ir tarnauk girtuokliams. 

— Toks mano amatas, - pasakė Serafinas. - Man garbė pa- 
tarnauti tokiems įžymiems girtuokliams kaip judu. 

Priėjo Henris Vudas. Jis stovėjo šalia, aukštas, suprakaitavęs, 
sujaudintas naujų planų. Niekas neteikia jam tiek džiaugsmo, 


pagalvojo Tomas Hadsonas, kaip staigus planų pasikeitimas. 


' Kaip norit (/sp.). 
“ Kaip visada (:sp.). 

— Mes važiuojam į Alfredo „nuodėmių namus“, — tarė jis. — 
Nori kartu su mumis, Tomai? 

— Vilis laukia tavęs „Baskų bare“. 

— Manau, kad šįvakar teks apsieit be Vilio. 

— Tuomet reikia jam pasakyt. 

— Aš jam paskambinsiu. O tu važiuosi? Bus labai smagu. 

— Tau reikia pavalgyt. 

— Suvalgysiu stiprius, sočius pietus. Kaip tau einasi? 

— Puikiai, - atsakė Tomas Hadsonas. — Labai puikiai. 

— Meginsi pagerint rekordą? 

— Ne. 

— Šįvakar pasimatysim? 

— Vargu. 

— Jei nori, atvažiuosiu pas tave pernakvot. 

— Nereikia. Linksminkis. Tik nepamiršk pasistiprint. 

— Suvalgysiu atsakančius pietus. Garbės žodis. 

— Nepamiršk paskambint Viliui. 

— Paskambinsiu. Gali būt ramus. 

— Kur tie Alfredo „nuodėmių namai“? 

— Nuostabiai gražioj vietoj. Pro langus matyt įlanka, kam- 
bariai gerai apstatyti, ir apskritai ten labai gražu. 

— Aš klausiu adreso. 

— Nežinau. Pasakysiu Viliui. 

— O Vilis, kaip tau atrodo, neįsižeis? 

— Nieko, Tomai, negaliu padaryt. Vilio jokiu būdu negaliu 
tenai vežtis. Tu juk žinai, kaip aš myliu Vilį. Bet kai kur vežtis jo 
aš nieku būdu negaliu. Pats supranti ne blogiau už mane. 

— Gerai. Bet tu jam paskambink. 

— Garbės žodis, paskambinsiu. Ir garbės žodis, pavalgysiu 
kapitališkus pietus. 

Jis nusišypsojo, paplekšnojo Dorajai Lilei per petį ir išėjo. 
Nors ir tokio stambaus, jo eisena buvo labai graži. 

— O merginos jo paties namuose? — paklausė Tomas Had- 
sonas Dorąją Lilę. 

— Jos jau bus išėjusios, - pasakė Doroji Lilė. - Ten nėra ko 
valgyt. Ir gert tikriausiai ne kažkiek. Ar norėsi eit pas jį, o gal 
geriau pas mane? 

— Pas tave, — atsakė Tomas Hadsonas. — Bet veliau. 

— Papasakok man linksmą istoriją. 

— Gerai. Apie ką? 

— Serafinai, — tarė Lilė. — Įpilk Tomasui dar vieną dvigubą 
šaldyto be cukraus. Tengo todavia mi hbigbbalito', - paskui To- 
mui Hadsonui tarė: —- papasakok apie tuos laikus, kada tu bu- 
vai laimingiausias. Tik be kvapų. 

— Be kvapų neišeis, - pasakė Tomas Hadsonas. Jis žiūrėjo, 
kaip Henris Vudas, perėjęs į kitą aikštės pusę, lipa į labai turtin- 
go cukranendrių plantatoriaus Alfredo sportinį automobilį. Au- 
tomobiliui jis buvo per stambus. Jis beveik viskam per stambus, 
pagalvojo Tomas Hadsonas. Tačiau jis žinojo trejetą ketvertą 
dalykų, kur stambumas nemaišo. Nereikia, tarė jis sau. Šian- 
dien tau laisvadienis. Naudokis tuo. - Apie ką tau pasakot? 

— Ko prašiau. 

Jis žiūrėjo, kaip Serafinas pila iš plakiklio į aukštą taurę gėri- 
mą, ir matė, kaip putos drimba per jos kraštą ant bufeto stalo. 
Serafinas įstatė taurės kojelę į kartoninį dangtelį, ir Tomas Had- 
sonas pakėlė taurę, sunkią ir šaltą, už kojelės ir nugėrė didelį 
gurkšnį, ir prieš nurydamas palaikė burnoje jausdamas, kaip 


gėrimas šaldo liežuvį ir dantis. 


! Aš pati viskio dar turiu (:5p.-angl. J. 

— Na gerai, — tarė jis. - Laimingiausia diena būdavo, kai aš, 
dar mažas, rytą atsibusdavau ir man nereikedavo eit į mokyklą 
ar dirbt. Rytais aš visada atsibusdavau išalkęs ir užuosdavau rasą 
žolėje, ir jei būdavo vėjuota, girdėdavau vėją aukštai dėmėtųjų 
maudų šakose, o jei vėjo nebūdavo, girdedavau miško tylą ir 
ežero ramybę ir klausydavaus pirmųjų rytmečio garsų. Kartais 
pirmiausia išgirsdavau, kaip kleketuodamas skrenda tulžys. Jis 
skrisdavo virš vandens, kuris būdavo toks ramus, kad jame paukš- 
tis atsispindėdavo kaip veidrody. Kartais pirmoji medy šalia na- 
mo imdavo brazdet, viksedama uodega, vovere. Dažnai pirma- 
sis kalvos šlaite imdavo čirškaut sėjikas. Tačiau visada, kai tik 
atsibusdavau ir išgirsdavau pirmuosius ryto garsus, ir pasijusda- 
vau išalkęs, ir žinodavau, kad man nereikės nei eit į mokyklą, 
nei dirbt, — aš būdavau kaip niekad laimingas. 

— Net su moterimis toks laimingas nebūdavai? 

— Su moterimis aš būdavau net ir labai laimingas. Baisiai 
laimingas. Nepakeliamai laimingas. Toks laimingas, kad pačiam 
nesitikėdavo, — jausdavaus tartum pasigėręs ar išprotėjęs. Ta- 
čiau laimingiausias aš jausdavaus, būdamas kartu su savo vai- 
kais arba vaikystėj atsibudęs rytą. 

— Bet kaip tu galėjai, būdamas vienas, jaustis toks pat lai- 
mingas, kaip ir būdamas tarp žmonių? 

— Šneku niekus, ir tiek. Tu juk prašei pasakot bet ką, kas 
ateis į galvą. 

— Aš prašiau ne to. Aš tave prašiau papasakot linksmą istori- 
ją apie pačias laimingiausias, kokias tik prisimeni, savo gyveni- 
mo dienas. O čiagi ne istorija: pabudai ir pasijutai laimingas. 
Papasakok man tikrą istoriją. 

— Apie ką? 

— Kad ir apie meilę būtų. 

— Apie kokią — dvasinę ar kūnišką? 

— Na ne. Papasakok linksmą istoriją apie paprastą, normalią 
meilę. 

— Žinau vieną tokią gerą istoriją. 

— Tai papasakok. Dar gersi? 

— Pirma pabaigsiu šitą. Na gerai. Gyvenau tuomet Hon- 
konge, nuostabiame mieste, kur buvau labai laimingas ir gy- 
venau pašėlusį gyvenimą. Ten labai graži įlanka, o žemyno pu- 
sėje išsidėstęs Koulūno miestas. Pats Honkongas yra miškais 
gražiai apaugusioje kalvotoje saloje, ir iki pat kalvų viršūnių rai- 
tosi keliai, ir ant kalvų išsimėtę namai nameliai, o miestas — že- 
mai, kalvų papėdėje, priešais Koulūną. Iš vieno miesto į kitą 
kursuoja greiti, modernūs keltai. Koulūnas — gražus miestas, 
tau jis labai patiktų. Jis švarus ir gerai su planuotas, ir jį supa 
miškai, ir šalia moterų kalėjimo kiemo yra gera vieta giriniams 
karveliams medžioti. Mes šaudydavom karvelius, stambius, gra- 
žius, su gražiomis violetinio atspalvio plunksnomis ant kaklo, o 
skrydis jų stiprus, sklandus. Medžiodavom prieblandoj, kai jie 
suskrisdavo nakvot į didžiulį lauramedį, augantį palei pat bal- 
tintą kalėjimo kiemo sieną. Kartais man pasitaikydavo pašaut 
aukštai, tiesiai virš galvos pavėjui skrendantį karvelį, ir jis nu- 
krisdavo į kalėjimo kiemą, ir tuomet kieme imdavo šūkaut ir iš 
susižavėjimo spygaut pešdamosi del paukščio moterys, o paskui 
jos spygaudavo ir klykdavo, kada sikhas prižiūrėtojas imdavo 
jas vaikyt ir atimdavo paukšų, kurį, būdamas pareigingas, iš- 
nešdavo mums pro kalėjimo tarnybinius vartus. 

Rajonas apie Koulūną vadinasi Naujosios Teritorijos. Tai 
kalvota, miškinga vietovė, ir ten veisiasi daug girinių karvelių, ir 
vakarais būdavo girdeti, kaip jie susišaukia tarpusavy. Pakelėse 


dažnai tekdavo matyt moterų ir vaikų, kasančių ir kraunančių į 

krepšius žemę. Pamatę žmogų su šautuvu, jie pabėgdavo ir pasi- 
slėpdavo miške. Sužinojau, jog jie kasė žemę todel, kad joje yra 
volframo, volframo rūdos. Tokią žemę tuomet labai pirkdavo. 

— Es un poco pesada esta historia'. 

— Ne, Doroji Lile, šita istorija visai ne nuobodi. Paklausyk, 
pamatysi. Volframas — taip, pesado “. Bet štai kas įdomu. Ten, 
kur jo yra, išgaut jį nepaprastai lengva. Iškasi ir išveži žemes, ir 
visas darbas. Arba surenki ir išveži akmenis. Ispanijoj, Estrema- 
dūroj, yra ištisi kaimai, pastatyti iš akmenų, kuriuose labai di- 
delis procentas volframo rūdos, ir laukus valstiečiai apsitvėrę 
tokiais akmenim, tačiau jie vis vien skursta. Tais laikais volfra- 
mas buvo taip vertinamas, kad jį net gabendavo transporto lek- 
tuvais DC-2, kokie skraido iš čia į Majamį, - gabendavo rūdą iš 
lauko Nam Junge, Laisvojoje Kinijoje, į Kai Tako aerodromą 
Koulūne. Iš ten jį plukdydavo laivais į Valstijas. Jis buvo laiko- 
mas retu metalu, gyvybiškai reikalingu ruošiantis karui, nes jo 
deda į plieną, kad būtų tvirtesnis, tačiau kas tik norėjo, tas galė- 
jo eit į Naujųjų Teritorijų kalvas, prisikast žemių, kiek tik pa- 
jėgs nunešt plokščiame krepšyje, užsidėjęs ant galvos, į didelę 
daržinę, kur tos žemės būdavo nelegaliai superkamos. Aš tą su- 
žinojau medžiodamas girinius karvelius ir apie tai informavau 
žmones, supirkinėjančius volframą žemyne. Nieko tuo labai ne- 
sudominęs, emiau informuot vis aukštesnio ir aukštesnio rango 
pareigūnus, kol vieną dieną labai aukštas viršininkas, kuriam 
visai nerūpėjo, kad volframas laisvai kasamas Naujosiose Teritori- 
jose, man pasakė: „Betgi, drauguži, Nam Jungo kasyklos taigi 


veikia“. Bet kai mes vakarais šaudydavom palei moterų kalė- 

jimą ir matydavom, kaip iš už kalvų pasirodo senas dvimotoris 
Douglas ir neria link aerodromo, ir žinodavom, kad jis pakrautas 
maišais su volframu ir kad jis ką tik perskrido japonų fronto 
liniją, — keista būdavo pagalvojus, kad dauguma moterų tame 
kalėjime sėdi už neteisėtą volframo kasimą. 

— S7, es raro', - pasakė Doroji Lile. - O kada bus apie meilę? 

— Kada tik panorėsi, - atsakė Tomas Hadsonas. - Bet man 
rodos, mano pasakojimas tau labiau patiks, jeigu žinosi, kokioje 
aplinkoje viskas dėjosi. 

Aplink Honkongą daug salų ir įlankų, ir vanduo švarus ir 
gražus. Naujosios Teritorijos, tiesą pasakius, — tai miškingas, kal- 
votas pusiasalis, išsikišęs iš žemyno, o sala, kurioje įsikūręs Hon- 
kongas, yra didelėje mėlynoje, gilioje įlankoje, kuri tęsiasi nuo 
Pietų Kinijos jūros iki pat Kantono. Žiemą klimatas maždaug 
toks kaip šiandien, kai pučia šiaurys, — lietingas ir audrotas, ir 
miegoti būdavo šaltoka. 

Rytą atsikėlęs, net jeigu ir lydavo, eidavau į žuvų turgų. Žu- 
vys beveik visos kaip čionykštės, o pagrindinė valgomoji žuvis — 
raudonasis gruperis. Bet pardavinėdavo ten ir riebutėlius, bliz- 
gančius pompanus, ir didžiules krevetes, už kurias didesnių nie- 
kur kitur nesu matęs. Nuostabu būdavo žuvų turguje ankstų 
rytą, kai ten prinešdavo žvilgančių, ką tik ištrauktų iš jūros žu- 
vų, ir kai kurių, tiesa, nedaugelio, aš nežinojau net pavadini- 
mų, taip pat pardavinedavo ir kilpomis pagautas laukines antis. 
Galėjai matyt ančių yluodegių, kryklių ir švilpikių, tiek patinė- 
lių, tiek patelių su žieminėmis plunksnomis, ir neregėtų lauki- 
nių ančių su plunksnomis tokiomis švelniomis ir tokių sudėtin- 


gų spalvų kaip ir mūsų miškinių ančių. Aš žiūrėdavau į antis ir 

į jų neįtikimai gražias plunksnas, ir gražias akis, matydavau žvil- 
gančias, riebias ką tik sugautas žuvis ir puikias daržoves, išau- 
gintas daržininkystės ūkiuose ir tręštas žmonių ekskrementais, 
kuriuos ten vadina „naktine trąša“, ir daržovės atrodydavo gra- 
žios kaip gyvatės. Aš vaikščiodavau į turgų kas rytą, ir kiekvieną 
rytą patirdavau tokį pat malonumą. 

Rytais gatvėmis lydėdavo į kapines numirėlius. Laidotuvi- 
ninkai vilkėdavo baltai, o orkestras grodavo linksmas melodijas. 
Tais metais per laidotuvių procesijas dažniausiai grodavo melo- 
diją „Laimės dienos grįžo vel“. Ta melodija aidėdavo kone kiaurą 
dieną, nes žmonės mirė pulkais, nors buvo kalbama, kad vien 
saloj gyvena keturi šimtai milijonierių, neskaitant milijonierių, 
gyvenančių Koulūne. 

— Millonarios chinos? 

— Taip, daugiausia kinų. Bet buvo ir visokių kitokių. Aš pats 
pasižinau su daugeliu milijonierių, ir mes dažnai pietaudavom 
garsiuose kinų restoranuose. Ten buvo keletas restoranų, nie- 
kuo nenusileidžiančių geriausiems pasaulio restoranams, o Kan- 
tono virtuvė — aukštos klasės. Tais metais artimiausiai drauga- 
vau su dešimčia milijonierių, kurių visų žinojau tik inicialus: H. 
M., M. J., T. V., H. Dž. ir taip toliau. Taip vadindavosi visi 
žymesni kinai. Be to, pažinojau tris kinus, generolus, kurių vie- 
nas, nuostabus žmogus, buvęs policijos inspektorius, buvo at- 
vykęs iš Londono, iš Vaitčepelio; pažinojau šešis Kinų naciona- 
linės aviacijos bendrovės pilotus, kurie uždirbdavo pasakiškus 
pinigus, ir tikrai ne už gražias akis; pasižinau su policininku; su 
truputį psichiškai nenormaliu australu; su keletu britų karinin- 
kų; su... Bet nevarginsiu tavęs, vardydamas juos visus. Niekad 
gyvenime aš neturėjau tiek draugų, artimų, nuoširdžių drau- 


gų, kaip tada Honkonge. 


317 


Ernest Hemingway 


— Cudndo viene el amor?! 

— Laužau galvą, nuo kokios 4207 pradėt. Gerai. Štai tau 
truputis 4720r. 

— Pasakok įdomiau, nes man apie Kiniją jau nusibodo 
klausytis. 

— Tu nebūtum ten nuobodžiavus. Būtum įsimylėjus tą kraštą 
taip pat, kaip ir aš. 

— Tai kodėl tu ten nepasilikai? 

— Negalėjau, nes bet kada galėjo užpult japonai. 

— Todo esta jodido por la guerra“. 

— Taip, - atsake Tomas Hadsonas, - sutinku. 

Jis pirmą kartą išgirdo iš Dorosios Lilės lūpų tokį stiprų žo- 
dį, todel labai nustebo. 

— Me cansan con la guerra“. 

— Man irgi, - pasakė Tomas Hadsonas. - Man jis labai nu- 
sibodo. Tačiau man niekad nepabosta prisimint Honkongą. 

— Tad papasakok. Tai bastante interesante '. Tik man norė- 
tųsi ką nors apie meilę. 

— Tiesą sakant, viskas buvo taip įdomu, kad meilei mažai 
likdavo laiko. 

— Kas ten buvo tavo pirmoji? 

— Tokia labai aukšta ir graži kine, labai sueuropėjusi ir 
emancipuota, tačiau ji nieku būdu nesutikdavo miegot pas 
mane viešbuty, — girdi, paskui visi žinos, ir neleisdavo man pa- 
silikt nakvynės pas ją, — girdi, sužinos tarnai. Ir vis tiek jos pėd- 


sekys šuo viską žinojo. Jis mudviem labai trukdydavo. 

— Tai kur judu mylėdavotės? 

— Kaip vaikystėj —- kur tik man pavykdavo ją prisišnekint, o 
dažniausiai —- automobiliuose ir kitose transporto priemonėse. 

— Vargšas mūsų draugužis ponas Iksas! 

— Kas teisybė, tai teisybė. 

— Tai judu tik taip ir mylėdavotės? Negi nė vienos nakties 
nepermiegojot? 

— Nė vienos. 

— Vargšas Tomas. Ar ji bent verta buvo tiek vargo? 

— Nežinau. Greičiausiai buvo verta. Reikėjo man išsinuo- 
mot namą, užuot gyvenus viešbuty. 

— Reikėjo išsinuomot „nuodėmių namus“, kaip kad daro- 
ma čia. 

— Nepatinka man šitie „nuodėmių namai . 

— Žinau. Bet jeigu tau labai reikėjo tos moters... 

— Mudu radom kitą išeitį. Ar tau dar nenusibodo? 

— Ne, Tomai, ką tu! Man įdomu. Kokią išeitį judu radot? 

— Vieną vakarą mudu su ta moterim pavakarieniavom, o 
paskui ilgai plaukiojom valtimi, ir buvo nuostabu, tik nepato- 
gu. Jos buvo nuostabi oda, ir nuo pirmųjų glamonių ji labai 
įsijaudrindavo, ir jos plonos lūpos pritvinkdavo meilės. Vuo- 
met iš valties nuėjom pas ją į namus, o ten tas jos pėdsekys šuo, 
ir baisu buvo, kad kas nepabustų, ir galiausiai, pavargęs nuo 
ginčų, aš nuėjau vienas į viešbutį žinodamas, kad ji teisi, bet 
galvodamas: kokia, po velnių, nauda iš tos prakeiktos emanci- 
pacijos, jeigu negali sugult su vyru? Galvojau taip: jeigu jau 
emancipuotis, tai pirmiausia reikia duot laisvę lovai. Šiaip ar 


taip, jaučiausi liūdnas ir frustrado'... 

— Nesu mačius tavęs frustrado. Tikriausiai atrodai juokingai. 

— Ne, nejuokingai. Aš tik būnu piktas, o tą vakarą buvau 
piktas ir viskuo pasibjaurėjęs. 

— Pasakok toliau. 

— Taigi, baisiausiai frustrado, keikdamas viską pasaulyje, 
pasiėmiau iš durininko kambario raktą. Viešbutis buvo labai di- 
delis, prašmatnus ir prašmatniai nykus, ir aš pakilau liftu į savo 
didelį, prašmatnų, nykų ir vienišą kambarį, kuriame žinojau ne- 
rasiąs gražios aukštos kinės. Taigi nueinu koridorium, atsirakinu 
masyvias savo gigantiško nykaus kambario duris ir - ką aš matau! 

— Ir kas ten buvo? 

— Trys nuostabios kinės, tokios gražios, kad manoji gražuolė 
kine, su kuria man niekaip nesisekė sugulti, prieš jas būtų atro- 
džius it kokia mokytoja. Jos buvo nepakeliamai gražios ir nė 
viena nemokėjo angliškai. 

— Kaip jos ten atsirado? 

— Jas buvo atsiuntęs vienas iš mano milijonierių. Viena iš jų 
perdavė labai storo popieriaus laišką pergamentiniame voke. 
Laiškas buvo trumpas: „Iš visos širdies - S. V.“ 

— K3 tu tada darei? 

— Aš nežinojau jų papročių, todel paspaudžiau joms rankas, 
visas pabučiavau, o tada pasiūliau, kad artimiau susipažintume, 
kartu nueiti į dušą. 

— Kokia kalba tu su jomis kalbėjai? 

— Angliškai. 

— Ir jos suprato? 

— Aš viską taip paaiškinau, kad jos gerai suprato. 

— Ir ką jūs veikėt toliau? 

— Aš jaučiausi labai nepatogiai, nes su trim merginom nė 


karto nebuvau mylėjęsis. Su dviem - įdomu, nors tau, žinau, ir 

nepatinka. Nors ir ne dvigubai smagiau kaip su viena, vis dėlto 
savotiškai įdomu, o dar išgėrus. Tačiau trys merginos — tai jau 
daug, ir aš pasijutau nejaukiai. Todėl paklausiau, gal jos norėtų 
išgert, ir jos atsisake. Todėl išgėriau vienas, ir mes susėdom ant 
lovos, kuri, laimė, buvo labai didelė, nors tos merginos buvo ir 
smulkutės, ir užgesinau šviesą. 

— Ar smagu buvo? 

— Nuostabiai. Nuostabiai malonu gulėti su kine, kurios oda 
tokia glotni kaip tos mano pažįstamos kinės, ir dar glotnesnė, su 
kine, kuri drauge ir drovi, ir begėdė, ir visai ne emancipuota, ir 
padaugink visa tai iš trijų, ir prie to dar pridėk tamsą. Niekad iki 
tol nebuvau glamonėjęs iškart trijų merginų. Bet, pasirodo, įma- 
noma. Jos buvo pamokytos ir mokėjo tokių dalykėlių, kokių nebu- 
vau girdėjęs, ir viskas dėjosi tamsoje, ir man norėjosi, kad nereikėtų 
miegoti. Bet galiausiai aš užmigau, o kai rytą pabudau, jos visos 
tebemiegojo ir atrode tokios pat gražios, kokias radau parėjęs į kam- 
barį. Tai pačios gražiausios merginos, kokias esu kada nors matęs. 

— Gražesnės ir už mane, kokia buvau prieš dvidešimt pen- 
kerius metus, kai mudu tik susipažinom? 

— Ne, Lile. No puede ser'. Jos juk buvo kinės, o tu žinai, 
kokių gražių esti kinių. O aš visokių kinių esu mylėjęs. 

— No es pervertido“. 

— Žinoma, kad ne. 

— Bet tris iš karto... 

— Trys — tai ne viena. O mylėti, patikėk, galima tik vieną. 

— Ir vis vien džiaugiuosi, kad tu jas turėjai. Nemanyk, kad 


pavyduliauju. Pats tu jų neieškojai, o be to, tai buvo dovana. Ir 

nekenčiu tos moteries su pėdsekiu šunim, kuri nenorėjo su tavim 
miegot. Bet sakyk, Tomai, ar nesijautei rytą visas kaip išsunktas? 

— Jaučiausi toks išsunktas, kad įsivaizduoti negali. Išsunktas 
iki paskutinio lašo. Ir jaučiausi ištvirkėlis nuo viršugalvio iki kojų 
pirštų galų, o nugara buvo kaip medinė, ir skaudėjo pusiaujį. 

— Todėl tu ėmei ir išgėrei. 

— Todėl ėmiau ir išgėriau, ir pasijutau geriau, ir man buvo 
labai lengva ant širdies. 

— Ir ką tu darei paskui? 

— Aš pasižiūrėjau, kaip jos visos guli ir miega, ir gailėjausi, 
kad negaliu jų nufotografuoti. Graži būtų išėjus nuotrauka su 
trim miegančiom merginom, ir aš jaučiausi alkanas kaip vilkas 
ir tartum išsunktas, ir pasižiūrėjau pro užuolaidas, koks oras. 
Lijo. Aš apsidžiaugiau, kad galėsim visą dieną prasivoliot lovoj. 
Bet reikėjo ko nors užvalgyt pusryčių ir pasirūpint pusryčiais 
merginoms. Todėl, uždaręs duris, nusimaudžiau duše, o tada 
labai tyliai apsirengiau ir, išėjęs iš kambario, be garso uždariau 
duris. Nusileidęs žemyn, viešbučio restorane, kuris veikdavo nuo 
ankstaus ryto, papusryčiavau, suvalgiau atsakančius pusryčius: 
rūkytos žuvies, bandelių su marmeladu, grybų ir bekonienos. 
Viskas buvo labai skanu. Valgydamas išgėriau didelį puodelį 
arbatos ir dvigubą porciją viskio su sodos vandeniu ir vis tiek 
jaučiausi kaip išsunktas. Peržiūrėjau anglišką rytinį Honkongo 
laikraštį speliodamas, iki kol jos miegos. Galiausiai išėjau pro 
paradines viešbučio duris, apsidairiau — vis dar smarkiai lijo. 
Nuėjau į barą - dar uždarytas. Per pusryčius viskį man atnešė iš 
tarnybinio baro. Pagaliau man nusibodo laukt, ir aš grįžau į 
savo kambarį ir atsirakinau duris. Jų ten nebebuvo. 

— Kaip apmaudu! 

— Aš irgi taip pagalvojau. 


— Ir ką tu tada darei? Tikriausiai ėmei ir išgėrei. 

— Taip. Ėmiau ir išgėriau, o tada grįžau į savo apartamentus 
ir dar sykį labai švariai, negailėdamas nei muilo, nei vandens, 
nusiprausiau, ir čia mane apėmė dvilypis gailestis. 

— Un doble remordimiento? 

— Ne, ne dvigubas, o dvilypis. Gailėjausi, kad miegojau 
su trim merginom. Ir apgailestavau, kad jų nebėra. 

— Pamenu, kaip tu gailėdavais pasilikęs pas mane. Bet pas- 
kui apsipratai. 

— Žinau. Aš su viskuo apsiprantu. Ir dėl visko labai apgailes- 
taudavau. Tačiau dvilypis gailestis, kurį pergyvenau tą rytą vieš- 
butyje, buvo gigantiškas. 

— Todėl ėmei ir išgėrei dar. 

— Iš kur atspėjai? Ir paskambinau savo milijonieriui. Bet jo 
nebuvo namie. Ir kontoroj nebuvo. 

— Tikriausiai buvo savo „nuodėmių namuose“. 

— Be abejones. Kur ir nuėjo mano merginos jam papasakot, 
kaip mes praleidom naktį. 

— Bet kuris buvo gavęs tris tokias gražias merginas? Havanoj 
dabar niekaip nerastum trijų tikrai gražių merginų. Kad žino- 
tum, kiek privargau šįryt, mėgindama surast vieną kitą padoresnę 
paną Henriui ir Viliui. Nors rytą, suprantama, ir sunkiausia. 

— O, Honkonge po visą kraštą zujo milijonierių žvalgai. Po 
visą Kiniją. Maždaug kaip Brooklyn Dodgers' agentai ieško savo 
komandai naujų žaidėjų. Vos tik kokiam miestely ar kaime ap- 
tikę gražią merginą, agentai ją nupirkdavo ir įsodinę į laivą išsi- 
veždavo, o paskui mokydavo, lavindavo ir prižiūrėdavo. 

— Bet kaip jos galėjo rytą atrodyt tokios gražios, jeigu jų, 
kaip visų kinių, 2wy estilizado' šukuosenos? Juo labiau est7/7- 


zado šukuosena, juo prasčiau ji rytą po tokios nakties atrodo. 

— Jos buvo be sudėtingų šukuosenų. Jų plaukai buvo pa- 
kirpti sulig pečiais, kaip kad tais metais nešiojo ir amerikietės, o 
daugelis ir dabar taip nešioja. Plaukai buvo truputį, vos vos pa- 
sukti. Taip mėgo S. V. Jis buvo gyvenęs Amerikoj ir, savaime 
aišku, buvo matęs kine. 

— Ar jos niekad daugiau pas tave nebepasirodė? 

— Tik po vieną. S. V. pasiųsdavo man vieną kurią kaip dova- 
nėlę. Bet visų trijų nebeatsiunte. Jos buvo naujokės, ir jis, aišku, 
laikė jas sau. O be to, jis sakė nenorįs vesti manęs iš kelio. 

- Iš to, ką pasakoji, atrodo, gero būta žmogaus. Koks jo likimas? 

— Tikriausiai jį nušovė. 

— Vargšelis. O tavo istorija man patiko, ir papasakojai tu ją 
labai taktiškai. Ir jau lyg ir pralinksmėjai. 

Ko gera, pralinksmėjau, pagalvojo Tomas Hadsonas. Ką gi, 
to čia ir atėjau. O gal ne to? 

— Klausyk, Lile, — tarė jis. - Kaip sakai, gal mudu jau prisi- 
gerėm bemaž ganėtinai? 

— Kaip jauties? 

— Jau geriau. 

— Suplak Tomasui dar vieną dvigubą šaldyto be cukraus. 
Aš jau apgirtau. Nebenoriu. 

Man tikrai geriau, pagalvojo Tomas Hadsonas. Tai ir yra 
keisčiausia. Visada pasijunti geriau ir visada su viskuo apsipran- 
ti. Neapsipranti tik su vienu dalyku - su mirtimi. 

— Ar tu buvai kada nors mirus? — paklausė jis Lilės. 

— Žinoma, ne. 

— Yo tampoco'. 


— Kodel tu taip kalbi? Man baisu, kai tu taip kalbi. 


" Aš irgi (isp. ). 

— Aš tavęs nebauginu, mieloji. Aš nieko nebauginu. 

— Man malonu, kai tu mane vadini „mieląja“. 

Kas iš to, galvojo Tomas Hadsonas. Ar nesugalvotum kokio 
kito lygiaverčio užsiėmimo, užuot sėdėjęs ir gėręs su nujodinėta 
Dorąja Lile Floridita gale bufeto, kur paprastai sėdi senos šliun- 
dros? Ar negalėtum šitų keturių laisvų dienų praleist kaip nors 
protingiau? Kur, pagalvojo jis. Alfredo „nuodėmių namuose“? 
Tau gerai ir čia. Niekur nėra smagiau gert kaip čia, o kad tu, 
berneli, to čionai atėjai, tai ir gerk, kiek turi sveikatos. Štai kuo 
tu dabar esi užsiėmęs, tad pasistenk šį užsiėmimą pamėgti — pa- 
mėgti visa širdimi. Tu juk visados jį mėgai, tad pasistenk pa- 
mėgti ir dabar. 

— Megstu, - tarė jis balsiai. 

— Ką? 

— Gerti. Ne šiaip sau gerti, o šitą šaldytą daikirį be cukraus. 
Jei būčiau gėręs su cukrum, seniai būčiau apsivėmęs. 

— Ya lo creo'. O kitas, išgėręs tiek, kick tu, ir be cukraus, 
seniai būtų numiręs. 

— Gal ir aš mirsiu. 

— Tu nemirsi. Tu viršysi savo rekordą, o tada mudu važiuo- 
sim pas mane, ir tu užmigsi, ir blogiausiu atveju imsi knarkt. 

— Ar aš praeitą sykį knarkiau? 

— Horrores“. Ir per naktį išvadinai mane bent keliais ne- 
gražiais žodžiais. 

— Atsiprašau. 

— Nieko. Juokas mane ėme. Sužinojau šį bei tą, ko nebuvau 


žinojus. O kitos tavo moterys nepyksta, kai tu jas visaip vadini? 


| Tikiu (1sp.). 
* Siaubingai (15p.). 

— Neturiu aš jokių kitų moterų. Tik žmoną. 

— Aš labai stengiuos ją pamėgt ir gerai apie ją galvot, 
bet man tai labai sunkiai sekas. Jos apkalbėt aš, savaime aišku, 
niekam neleidžiu. 

— Tai aš apkalbėsiu. 

— Nereikia. Tai vulgaru. Dviejų dalykų nekenčiu. Vieno — 
tai verkiančių vyrų. Žinau, kai kada jie negali neverkę išbūt. 
Bet man tai nepatinka. Ir nekenčiu, kai jie apkalba žmonas. O 
apkalba kone visi. Todėl nedaryk to, juk mums taip smagu. 

— Gerai. Velniai jos nematė. Visai apie ją nekalbėkim. 

— Tomai, susimildamas. Žinok, man ji labai graži. Ir išties ji 
graži. Tikra gražuolė. Pero n0 es mujer para ti'. Bet neapkalbė- 
kim jos. 

— Gerai. 

— Papasakok man dar vieną linksmą istoriją. Nebūtinai apie 
meilę. Kad tik tau būtų smagu pasakot. 

— Kad kažin ar bežinosiu daugiau linksmų istorijų. 

— Nebūk toks. Tu jų žinai tūkstančius. Išgerk dar ir papasa- 
kok kitą linksmą istoriją. 

— O kodėl tu nepadedi? 

— Ko)? 

— Pataisyt man nuotaikos. 

— Tui tienes la moral muy baja“. 

— Teisybė. Pats jaučiu. Tai kodėl tau nepapasakojus ko nors 
tokio, kas man pakeltų ūpą? 

— Tu pats turi tą daryt. Ir tu tą žinai. Prašyk ko kita — pada- 


rysiu. Ir tą žinai. 


' Deja, ji ne tau skirta (/5p.). 
“ Tavo nuotaika labai prasta (/sp.). 

— Valio, - pasakė Tomas Hadsonas. — Ar tu rimtai nori pa- 
siklausyt kitos linksmos istorijos? 

— Noriu, pasakok. Štai tavo gėrimas. Dar viena istorija, 
dar viena taurė — ir būsi atsigavęs. 

— Garantuoji? 

— Negarantuoju, - atsakė ji ir, pasižiūrėjusi į jį, vėl pravirko; 
ašaros tekėjo lengvai ir natūraliai lyg vanduo iš šaltinio. — To- 
mai, kodel tu nesisakai, kas tau yra? Aš bijau net klaust. Ar — 
atsitiko? 

— Atsitiko, —- pasakė Tomas Hadsonas. Ir ji balsiai prarudo, 
ir jis ją apkabino ir ėmė, visam barui matant, raminti. Ji verkė 
nebegražiai. Žliumbė nesivaldydama, pasistriūbaudama. 

— Vargšas mano Tomas, — sakė ji. — Vargšas vargšas mano 
Tomas. 

— Susiimk, m2ujer, ir išgerk konjako. Pralinksmėkim. 

— Ai, aš nebenoriu pralinksmet. Aš niekados nebepra- 
linksmėsiu. 

— Klausyk, - tarė Tomas Hadsonas. - Dabar matai, kas išei- 
na, kai pasakai teisybę. 

— Aš pralinksmėsiu, — pažadėjo ji. — Tu palauk. Suvaikščio- 
siu į tualetą ir nusiraminsiu. 

Pamegink tik nenusiramint, pagalvojo Tomas Hadsonas. Aš 
ir taip jaučiuos prastai, o jei tu nesiliausi raudojus arba vėl man 
tą priminsi, — nešdinsiuos iš čia velniop. O išsinešdinus velniop, 
kur man beliks, po velnių, dėtis? Jis žinojo, kad jo galimybės 
ribotos ir kad jokie „nuodėmių namai“ — ne išsigelbėjimas. 

— Duok man dar vieną dvigubą šaldyto daikirio be cukraus. 


No sė lo gue pasa con esta mujer '. 


' Nežinau, kas šitai moteriai yra (15p.). 

— Lieja ašaras kaip iš laistytuvo, — pasakė barmenas. — Ga- 
lėtų atstot vandentiekį. 

— Kas girdet del vandentiekio? — paklausė Tomas Hadsonas. 

— Cabrones'!- tarė žmogus, sėdintis jam iš kairės, nedidu- 
kas, linksmo veido, įlaužta nosimi vyriškis, kurį iš veido jis paži- 
nojo, bet nei vardo, nei politinių įsitikinimų neprisiminė. — Už 
vandenį jie pinigą trauke ir trauks, nes be vandens — prapultis. 
Reikia ir daug ko kita. Tačiau vandens niekuo nepakeisi, ir be 
jo neįmanoma apsieit. Todėl iš vandens jie visada sugebės pasi- 
pelnyt. Ir todėl mes niekados neturėsim gero vandentiekio. 

— Ne visai jus suprantu. 

— S, hombre“. Už vandentiekį jie visada galės paplėšt pini- 
go, nes be vandentiekio - prapults. Todel vandentiekio jie ne- 
ves. Ar pjautumet jūs žąsį, dedančią auksinius vandentiekius? 

— O kodėl neįvedus vandentiekio ir neuždirbus pinigo, o 
paskui nesugalvojus naujos truco“? 

— Geresnės aferos kaip su vandeniu nerasi. Žadėk vandens — 
ir turėsi pinigų. Koks gi politikas ves vandentiekį — ir tuo padės 
kryžių savo 77402 Būna, kad pradedantys politikai dėl visokių 
niekniekių šaudosi. Tačiau joks politikas nedrįs kėsintis į politi- 
nės ekonomijos pagrindą. Leiskite pasiūlyti tostą už muitinę, už 
machinaciją su loterija, už machinaciją su tuščiais bilietais, už 
tvirtą cukraus kainą ir už gyvenimą be vandentiekio per amžių 
amžius! 

— Prosit! - pasakė Tomas Hadsonas. 

— Ar jūs kartais ne vokietis? 


— Ne, amerikietis. 


' Ispaniškas keiksmas (pažodžiui: ožiai). 
* Taip, drauguži (?sp.). 
* Aferos (:sp.). 

— Tai išgerkim už Ruzveltą, Cerčilį, Batistą ir gyvenimą be 
vandentiekio. 

— Už Staliną! 

— Būtinai. Už Staliną, už marihuaną ir už gyvenimą be 
vandentiekio! 

— Už Adolfą Liuką! 

— Už Adolfą Liuką, už Adolfą Hitlerį, už Filadelfiją, už 
Džiną Tanį, už Ki Vestą ir už gyvenimą be vandentiekio! 

Jiems šnekantis, Doroji Lilė grįžo iš tualeto į barą. Buvo pa- 
sigražinusi ir nebeverkė, tačiau buvo matyti, kad ji sukrėsta. 

— Ar pažįsti šitą poną? — paklause jos Tomas Hadsonas, pri- 
statydamas savo naująjį pažįstamą, arba, tiksliau, naują seną pa- 
žįstamą. 

— Tik tiek, kiek lovoj, — pasakė ponas. 

— Callate', - pasakė Doroji Lilė. - Jis politikas, — paaiškino 
jį Tomui Hadsonui. — Muy bambriento en este momento “. 

— Ištroškęs, — pataisė politikas. — Ir esu jūsų paslaugoms, — 
tarė jis Tomui Hadsonui. — Ką gersit? 

— Dvigubą šaldyto daikirio be cukraus. Gal mesim kauliu- 
kus, kam moket? 

— Ne. Leiskit mokėt man. Aš čia turiu neribotą kreditą. 

— Jis geras žmogus, — pakuždėjo Doroji Lilė Tomui Hadso- 
nui tuo metu, kai politikas bandė atkreipti arčiausio barmeno 
dėmesį. — Politikas. Bet labai doras ir linksmas. 

Vyriškis apkabino Lilę per juosmenį. 

— Liesėji ir liesėji, 722 vida — tarė jis. - Mudviem derėtų stot 
į tą pačią politinę partiją. 

| Tylėk (sp. ). 


“ Dabarjis labai išalkęs (75p. J. 
* Gyvenime mano (?5p. J. 

— Už vandentiekį! — tarė Tomas Hadsonas, 

— Saugok, Dieve, ką jūs galvojat? Norit atimti iš mūsų 
duonos kąsnį ir paskandint vandeny? 

— Išgerkim, kad greičiau baigtųs puta gwerra', — tarė Lilė. 

— Geriam. 

— Už juodąją rinką! — pasakė vyriškis. - Už cemento stygių! 
Už tuos, nuo kurių priklauso aprūpinimas pašarinėm pupom! 

— Geriam! — pasakė Tomas Hadsonas ir pridūrė: —- Už ryžius! 

— Už ryžius! — paantrino politikas. —- Geriam. 

— Tau jau lengviau? — paklause Doroji Lilė. 

— Žinoma. 

Jis pasižiūrėjo į ją ir pamatė, jog ji tuoj vel pravirks. 

— Tik pravirk, — tarė jis, — ir aš tau sumalu snukį. 

Ant baro sienos kabojo litografinis plakatas, kuriame buvo 
pavaizduotas politikas balta eilute ir buvo parašas: „Un alcalde 
mejor“-— „geresnis alkaldas'. Plakatas buvo didelis, ir geresnysis 
alkaldas žiūrėjo kiekvienam gėrėjui tiesiai į akis. 

— Už un alcalde peor!- tarė politikas. - Už blogesnį alkaldą! 

— Iškelsit savo kandidatūrą? — paklausė jį Tomas Hadsonas. 

— Būtinai. 

— Puiku, - tarė Doroji Lilė. - Suformuluokim savo rinkimų 
platformą. 

— Ne problema, - pasakė kandidatas. - Un alcalde peor — 
patrauklus šūkis. Kam mums platformos? 

— Be platformos negalima, - atsake Lilė. - Sutinki, Tomasai? 

— Sutinku. Kaip jums patiktų šūkis „Šalin kaimo mokyklas!“? 

— Šalin! — pasakė kandidatas. 

— Menos guaguas y peores! -- pasiūlė Doroji Lilė. 


' Prakeiktas karas (1sp.). 

— Puiku. Mažiau — ir prastesnių — autobusų! 

— Kodėl nelikvidavus transporto iš viso? — kilo mintis kan- 
didatui. — Es mas sencillo!. 

— Valio, - pasake Tomas Hadsonas. — Cero transporte!“ 

— Trumpas ir taurus šūkis, - pasakė kandidatas. — Ir jis ro- 
do, kad mes žmonės nešališki. Bet jį galima būtų praplėst. O 
jeigu: „Cero transporte ačreo, terrestre, y maritimo!*“? 

— Nuostabu. Tuoj turėsim visą platformą. Koks mūsų po- 
žiūris į raupsus? 

— Por una lepra mas grande para Cuba!“- pasiūlė kandidatas. 

— Por el cūncer cubano!'- tarė Tomas Hadsonas. 

— Por una tuberculosis ampliada, adecuada, y permanente 
para Cuba y los cubanos!“- pasakė kandidatas. - Šitas šūkis ilgo- 
kas, bet gerai nuskambės per radiją. O koks bus mūsų požiūris 
į sifilį, brangūs tikėjimo broliai? 

— Por una s/filis criolla cien por cien! 

— Puiku, — pritarė kandidatas. — Šalin peniciliną ir kitus 
jankių imperializmo fokusus! 

— Šalin! — sutiko Tomas Hadsonas. 

— Man rodos, reikėtų išgert, — tarė Doroji Lilė. - Kokia jūsų 
nuomonė, tikėjimo broliai? 

— Nuostabi idėja, — pasakė kandidatas. — Tik tau tokia idėja 
ir galėjo ateit į galvą. 

— Ir tau, - pasake Doroji Lile. 


! Taip paprasčiau (15p.). 

* Jokio transporto! (/sp.) 

* Jokio oro, sausumos ir jūrų transporto! (/sp.) 

* Už kuo didesnį raupsų paplitimą Kuboj! (/sp.) 

* Už kubietišką vežlį! (/sp.) 

“ Už visuotinę, epideminę ir nuolatinę džiovą Kubai ir kubiečiams! (/sp.) 


“ Už šimtaprocentinį kreolišką sifilį! (/sp.) 

— Atakuokit mano kreditą, — tarė kandidatas. — Pažiūrėsim, 
kas liks iš jo po tokio rimto antpuolio. Barmeneli, barmenaiti, 
barmeniuk, duok mums dar to paties. O štai šitam mano poli- 
tiniam sąjungininkui — be cukraus. 

— Idėja šūkiui, — tarė Doroji Lile. - Kubos cukrų - kubiečiams! 

— Šalin Šiaurės Kolosą! — pasakė Tomas Hadsonas. 

— Šalin! — pakartojo kiti du. 

— Mums reikėtų daugiau šūkių apie vidaus reikalus, apie 
miesto problemas. Nesiveržkim labai toli į tarptautines lankas, 
kol vyksta karas ir mes esam sąjungininkai. 

— Vis dėlto, man regis, šūkio „Šalin Šiaurės Kolosą!“ atsisa- 
kyti nereikia, - pasakė Tomas Hadsonas. - Dabar, kai Kolosas 
įsivėlęs į globalinį karą, pats laikas verst jį nuo koto. Man regis, 
reikia verst jį nuo koto būtinai. 

— Versim, kai mane išrinks. 

— Už un alcalde peor! - varė Tomas Hadsonas. 

— Už mus visus! Už mūsų partiją! —- sušuko Alcalde Peor. 
Jis pakėlė taurę. 

— Reikia įsimint partijos įkūrimo aplinkybes ir surašyt 
manifestą. Beje, kelinta šiandien diena? | 

— Maždaug dvidešimta. 

— Dvidešimta ko? 

— Dvidešimta maždaug vasario. £/ grito de la Horidita'. 

— Iškilmingas momentas, - tarė Tomas Hadsonas. - Lile, tu 
moki rašyt? Ar galėtum viską jamžint? 

— Rašyt aš moku. Bet dabar negaliu. 

— Mums reikia nutart, kokios pozicijos laikysimės dar keleto 


problemų atžvilgiu, — pasakė A/ca/de Por. — Klausykit, Šiaurės 


! Floridita šauksmas (isp. ). 

Kolose, gal pastatytumet dabar jūs? Pats matėt, kaip narsiai at- 
laikė antpuolį mano kreditas. Bet kam mums jį pribaigt, kai jis 
ir taip baigias? Nagi, Kolose. 

— Nevadinkit manęs Kolosu. Mes juk nusiteikę prieš tą pra- 
keiktą Kolosą. 

— Gerai, šefe. Beje, ką jūs dirbat? 

— Aš mokslininkas. 

— Sobre todo en la cama', — pridūrė Doroji Lilė. — Jis yra 
atlikęs plačius tyrinėjimus Kinijoj. 

— Na, mokslininkas ne mokslininkas, vis tiek statykit, — 
pasakė Alcalde Peor. — lr ruoškim toliau platformą. 

— Koks mūsų požiūris į šeimą? 

— Šventa tema. Šeimai tokia pat pagarba kaip ir religijai. 
Būkim atsargūs ir taktiški. O ką, jeigu: „Abajo los padres de 
familias!“ *? 

— Taktiškai pasakyta. O gal: „Šalin šeimos varžtus!“, ir tiek? 

— Jausmas išreikštas gražus, bet kiti gali supainiot su med- 
varžčiais. 

— O kaip del vaikų? 

— Leiskite mažutėlius pas mane, kai tik jie sulauks balsuoto- 
jų amžiaus, — pasakė Alcalde Peor. 

— O del skyrybų kaip? — paklause Tomas Hadsonas. 

— Irgi aštri tema, — pasakė Alca/de Peor. — Bastante esbinoso. 
Kokia apie skyrybas jūsų paties nuomonė? 

— Skyrybas gal palikim ramybėj. Jos kliudys mūsų kampani- 
jai už šeimą. 


— Gerai, šios temos neliečiam. Dabar pažiūrėkim... 


| Ypač lovoj (25p. ). 


2 Šalin šeimų tėvus! (/5p.) 

— Žiūrėtojas! - nusišaipė Doroji Lilė. - Tavo jau akys užpiltos. 

— Nekritikuok manęs, moterie, - pasakė jai Akalde Peor. — 
Mums reikia būtinai padaryt vieną dalyką. 

— Kokį? 

— Orinar'. 

— Pritariu, — išgirdo save sakant Tomas Hadsonas. — Tai 
gyvybiškai svarbus dalykas. 

— Toks pat svarbus kaip ir vandentiekio nebuvimas. Jo 
pagrindas — vanduo. 

— Ne vanduo, o alkoholis. 

— Alkoholio, palyginti su vandeniu, mažai. Pagrindas — van- 
duo. Jūs mokslininkas. Kiek procentų mumyse vandens? 

— Aštuoniasdešimt septyni ir trys dešimtosios, — spėtinai 
pasakė Tomas Hadsonas žinodamas, kad klysta. 

— Tiksliai, — pritarė Alcalde Peor. — Tai ar einam, kol dar 
pacinam? 

Vyrų tualete ramus, orus negras skaitė rozenkreicerišką bro- 
šiūrą. Jis nagrinėjo eilinę savo studijuojamo kurso pamoką. T'o- 
mas Hadsonas pagarbiai jį pasveikino, ir jam buvo atsakyta taip 
pat pagarbiai. 

— Vėsoka šiandie, pone, — tarė tualeto prižiūrėtojas, studi- 
juojantis religinę literatūrą. 

— Tikrai vėsoka, — pasakė Tomas Hadsonas. — Kaip sekasi 
studijos? 

— Labai gerai, pone. Ne sunkiau, kaip tikėjausi. 

— Malonu girdėti, - pasakė Tomas Hadsonas. Paskui krei- 
pėsi į vargstantį Alcalde Peor: - Aš kadaise Londone priklausiau 
klubui, kurio pusei narių sunkiai sekėsi nusišlapint, o kitai pu- 


sei — susilaikyt nesišlapinus. 


" Nusišlapint (75. ). 

— Tvarkelė, — tarė Alcalde Peor, baigęs savo vargus. — O 
kaip jis vadinosi, gal £/ Club Mundial !'? 

— Ne. Prisipažinsiu, pamiršau jo pavadinimą. 

— Jūs pamiršot savo klubo pavadinimą?! 

— Taip. O kas? 

— Gal pakartojam? Kiek reikia mokėt už nusišlapinimą? 

— Kiek negaila, pone. 

— Moku aš, - pasakė Tomas Hadsonas. - Mėgstu mokėt už 
nusišlapinimą. Tas pats, kas geles pirkt. 

— Gal kartais Karališkasis autoklubas? — paklausė negras, 
duodamas rankšluostį. 

— Ne ne. 

— Atleiskit, pone, — pasakė rozenkreiceris. - Žinau, kad tai 
vienas didžiausių Londono klubų. 

— Teisingai, — sutiko Tomas Hadsonas. — Vienas didžiau- 
sių. Štai, prašom nusipirkti kokį nors gražų daiktą, — jis pa- 
davė negrui dolerį. 

— Kam jūs davėt jam pesą? — paklausė jį Akalde Peor, kai jie iš 
tualeto grįžo į baro, restorano ir gatve ūžiančių mašinų triukšmą. 

— Kad man jo nereikia. 

— Hombre“, - tarė Alcalde Peor. — Kaip jaučiatės? Normaliai? 

— Visai normaliai, — atsakė Tomas Hadsonas. - Dėkui už 
rūpestį, jaučiuosi visai normaliai. 

— Kaip kelionė? — paklause jį Doroji Lilė, sėdinti ant tabure- 
tes prie bufeto stalo. Tomas Hadsonas pasižiūrėjo į ją ir pamatė 
lyg pirmą kartą. Ji atrodė gerokai tamsesnė ir drūtesnė. 

— Labai smagi, — atsakė jis. — Keliaudamas visada susitinki 


įdomių žmonių. 


' Pasaulinis klubas (/sp.). 
“ Drauguži (1sp.). 

Doroji Lilė uždėjo ranką jam ant šlaunies ir spustelėjo, o jis, 
nusisukęs nuo Dorosios Lilės, žiūrėjo į barą, žiūrėjo pervirš pa- 
namų, pervirš kubiečių veidų, pervirš kratomų puodelių su kau- 
liukais, žiūrėjo pro atdaras duris į ryškios saulės nutviekstą aikštę 
ir staiga pamatė, kaip privažiavo automobilis ir durininkas, nusi- 
emęs kepurę, atidarė užpakalines duris, ir iš automobilio išlipo ji. 

Tai buvo ji. Ji viena temokėjo taip išlipti iš automobilio — da- 
lykiškai, laisvai ir gražiai ir drauge tarytum rodydama gatvei di- 
delę malonę tuo, kad stato ant jos savo koją. Jau daug metų visos 
moterys stengiasi panėšėti į ją, ir kai kurioms tai gana neblogai 
sekasi. Bet užtenka ją pamatyti, ir visos, panašios į ją, atrodo imi- 
tacijos. Ji buvo uniformuota, ir ji nusišypsojo durininkui, ir kaž- 
ko jį paklausė, ir jis nušvitęs linktelėjo ir atsake, ir ji šaligatviu 
žengė tiesiai į barą. Jai iš paskos sekė kita uniformuota moteris. 

Tomas Hadsonas atsistojo, ir jam taip suspaudė krūtinę, kad 
nepajege atsidusti. Ji jau buvo jį užmačiusi ir žingsniavo tarpe- 
liu tarp bufeto stalą apsėdusių žmonių ir staliukų. Jos palydovė 
sekė jai iš paskos. 

— Atsiprašau, — tarė jis Dorajai Lilei ir Akalde Peor. - Man 
reikia pasišnekėt su viena pažįstama. 

Jie susitiko vidury tako tarp bufeto stalo ir staliukų, ir jis 
apkabino ją. Juodu abu spaudė vienas kitą prie savęs taip stip- 
riai, kaip tik gali du žmonės vienas kitą spausti, ir jis stipriai, 
vyriškai bučiavo ją, o jinai bučiavo jį ir glostė jam rankas. 

— Ak, tu. Tu. Tu, - sakė ji. 

— Velniene tu, — tarė jis. — Kaip čia atsiradai? 

— Iš Kamagvėjaus, iš kur daugiau. 

Visi žiūrėjo į juos, ir jis, stipriai spausdamas prie savęs, pake- 
lė ją nuo žemės ir dar kartą pabučiavo, o tada pastatė ją ir pač- 


mė už rankos ir nusivedė prie kampinio staliuko. 

— Čia taip elgtis negalima, — pasakė jis. - Mus areštuos. 

— Tegu areštuoja, — tarė ji. - Čia Džinė, mano sekretorė. 

— Sveika, Džine, — pasakė Tomas Hadsonas. — Vedam šitą 
pamišelę prie ano stalo. 

Džinė buvo maloni, labai negraži mergina. Jų abiejų uni- 
forma buvo vienoda: karininkiškos palaidinės be skiriamųjų žen- 
klų, marškiniai su kaklaraiščiais, sijonai, kojinės ir bateliai. Ant 
galvų — angliškos pilotės, o ant kairiojo peties - po dar nematy- 
tą antsiuvą. 

— Nusiimk pilotę, velniene tu. 

— Draudžia statutas. 

— Nusiimk, nusiimk. 

— Na gerai jau. 

Ji nusiėmė pilotę ir atmetusi galvą krestelėjo ir paskleidė 
plaukus, ir atsilošusi pasižiūrėjo į jį, ir jis matė atvirą kaktą, ap- 
rėmintą kerimos banguotos plaukų linijos, —- plaukai buvo to- 
kios pat kaip ir seniau sidabriškos prinokusių kviečių spalvos, — 
ir aukštus skruostikaulius, ir įdubusius skruostus, į kuriuos žiū- 
rint sąla širdis, į truputį priplotą nosį ir bučinių apterliotas lū- 
pas, ir žavingą smakrą, ir kaklo liniją. 

— Kaip aš atrodau? 

— Pati žinai. 

— Ar buvo tekę bučiuot uniformuotą moterį? Ir susibraižyt į 
kariškas sagas? 

— Ne. 

— Tu myli mane? 

— Myliu kaip mylėjęs. 

— Ne, ar myli dabar? Dabar, šią akimirką? 

— Taip, — atsakė jis, pajusdamas perštėjimą gerklėje. 


— Tai gerai, - pasakė ji. - Liūdnai tau būtų, jei nemylėtum. 

— Ar tu čia ilgam? 

— Tik šiai dienai. 

— Leisk pabučiuot tave. 

— Sakei, kad už tai gali areštuot. 

— Galim palaukt. Ko norėtum išgert? 

— Ar čia yra gero šampano? 

— Yra. Bet yra ir vieno gero čionykščio gėrimo. 

— Aš manau. Kiek taurių jo jau esi išgėręs? 

— Nežinau. Apie tuziną. 

— Bet tik iš akių matyti, kad esi girtas. Esi kokią nors 
įsimylėjęs? 

— Ne. O tu? 

— Duosis matyt. Kur ta kekšė - tavo žmona? 

— Ramiajame vandenyne. 

— Būtų gerai, kad ji ten tikrai būtų. Poros kilometrų gilu- 
moj. Ak, Tomi, Tomi, Uomi, Vomi, Vomi. 

— O tu įsimylėjus? 

— Ko gera. 

— Bjaurybuke. 

— Baisu, ar ne? Pirmą kartą susitinku tave po to, kai pame- 
čiau, ir tu nieko nesi įsimylėjęs, o aš - įsimylėjus. 

— Tu mane pametei? 

— Tokia mano versija. 

— Ar jis — geras žmogus? 

— Taip, geras, gerutis kaip vaikas. Aš jam labai reikalinga. 

— Kur jis? 

— Karinė paslaptis. 

— Ten ir keliauji? 

— Taip. 


— Kur tu tarnauji? 

— JSDO!. 

— Ar tai tas pats, kas ir STV*? 

— Eik eik, kvaileli. Neapsimesk kvaišu ir neširsk vien 
todėl, kad aš myliu kitą. Tu juk nesitari su manim, prieš ką 
nors įsimyledamas. 

— Ir labai tu jį myli? 

— Aš nesakiau, kad myliu. Aš sakiau tik, kad esu įsimylėjus. 
Jeigu nenori, tai šiandien nebūsiu net ir įsimylėjus. Aš juk čia 
tik vienai dienai. Nenoriu pasirodyt nemandagi. 

— Eik velniop, — pasakė jis. 

— Kaip sakot, jeigu aš sėdu į mašiną ir važiuoju į viešbutį? — 
paklausė Džinė. 

— Nevažiuok, Džine. Pirmiau išgersim šampano. Tu su ma- 
šina? — paklausė ji Tomą Hadsoną. 

— Su. Aikštėj. 

— Gal galėtume nuvažiuot pas tave? 

— Žinoma. Pavalgysim ir važiuojam. Arba ko nors nupirksiu 
ir pavalgysim namie. 

— Kokia laime, kad mes čia užvažiavom! 

— Taip, — pritarė Tomas Hadsonas. — Iš kur tu sužinojai, 
kad aš čia? 

— Vienas vaikinas Kamagvėjuje man pasakė, kad tu čia 
lankaisi. Tavęs neradę, būtume važiavę pasidairyt po Havaną. 

— Galim po Havaną pasidairyt ir dabar. 

— Nereikia, — pasakė ji. - Tegu Džinė dairosi. Gal turi pa- 
žįstamą, kuris galėtų Džinei aprodyt Havaną? 


— Turiu, ko aš neturėsiu. 


! Jungtinė scenos darbuotojų organizacija. 


“ Strateginių tarnybų valdyba. 

— Vakare mums reikia grįžt į Kamagvėjų. 

— Kada išskrenda jūsų lėktuvas? 

— Regis, šeštą. 

— Viskas bus sutvarkyta, — pasakė [omas Hadsonas. 

Prie jų staliuko priėjo jaunas havanietis. 

— Atleiskit, — tarė jis. — Gal galėčiau paprašyt jus autografo? 

— Prašom. 

Jis padavė jai atviruką, kuriame buvo matyti baras, o už jo — 
Konstante, maišantis kokteilį, ir ji pasirašė Tomui Hadsonui taip 
gerai pažįstama pernelyg stambia aktoriška rašysena. 

— Čia ne mano dukrelei ar mokinukui sūnui, - pasakė vy- 
rukas. — Čia man pačiam. 

— Ir gerai, — atsakė ji ir nusišypsojo. — Malonu, kad mane 
paprašėt. 

— Esu matęs visus jūsų filmus, - pasakė vyrukas. - Man jūs 
gražiausia pasauly moteris. 

— Nuostabu, - pasakė ji. - Manykit taip ir toliau. 

— Gal galiu pasiūlyt jums išgert? 

— Aš geriu su savo bičiuliu. 

— Aš jį pažįstu, —- pasakė vyrukas, radijo diktorius. - Mudu 
seni pažįstami. Ar galima pas jus prisėst, Tomai? Jūs turit viena 
dama per daug. 

— Ponas Rodrigas, - pasakė Tomas Hadsonas. — O kokia 
jūsų pavardė, Džine? 

— Votson. 

— Panelė Votson. 

— Džiaugiuosi su jumis susipažinęs, panele Votson, — tarė 
radijo diktorius. Jis buvo gražus juodaplaukis, įdegęs, malo- 
nių akių, jaukiai šypsantis vyriškis stambiomis beisbolininko 


rankomis. Buvo žaidęs ne tik beisbolą, bet ir azartinius žaidi- 

mus, ir jo išvaizdoje buvo likę šiuolaikinio profesionalaus lo- 
šiko patrauklumo. 

— Gal jūs visi sutiktumėt pavalgyt su manim priešpiečių? — 
paklausė jis. - Būtų kaip tik laikas. 

— Mudu su ponu Hadsonu turim važiuot į kaimą, - atsakė ji. 

— Mielai palaikyčiau jums kompaniją, - pasakė Džinė. — 
Man jūs labai patinkat. 

— Kaip jis — nieko? — paklausė ji Tomą Hadsoną. 

— Puikus žmogus. Geresnio visam mieste nerasi. 

— Labai ačiū, Tomai, — pasakė vyrukas. — Tai jūs tikrai atsi- 
sakot valgyt priešpiečius su manim? 

— Mums iš tiesų labai reikia išvažiuot, — tarė ji. — Jau vė- 
luojam. Tad susitiksim viešbuty, Džine. Labai jums ačiū, pone 
Rodrigai. 

— Jūs dievaž gražiausia moteris pasauly, — pasakė ponas 
Rodrigas. — Nors žinoti tą ir seniau žinojau, bet dabar galutinai 
įsitikinau. 

— Prašom taip ir toliau galvoti, - pasakė ji, ir jie išėjo į gatvę. 

— Na ką gi, - tarė ji. — Ir visai gerai išsisprendė. Džinei jis 
patiko ir atrodo geras žmogus. 

— Jis ir yra geras žmogus, — patvirtino Tomas Hadsonas, ir 
vairuotojas atidarė jiems automobilio dureles. 

— Tu irgi geras žmogus, — pasakė ji. — Gaila tik, kad šian- 
dien per daug išgėręs. Todel aš ir šampano atsisakiau. Kas ta 
tavo juočkė, kur sėdėjo bufeto gale? 

— Juočkė, ir tiek. 

— Nori dar išgert? Galim kur stabtelt ir užbegt. 

— Nenoriu. O tu? 

— Tu juk žinai, kad aš negeriu. Nors vyno truputį išgerčiau. 


— Vyno aš namie turiu. 

— Nuostabu. Dabar gali mane pabučiuot. Dabar nebe- 
areštuos. 

— Adondė vamos?' — paklausė vairuotojas, žiūrėdamas tiesiai 
prieš save. 

— A la finca“, - atsake Tomas Hadsonas. 

— Ak Tomi, Tomi, Tomi, - tarė ji. - Bučiuok gi. Juk nieko, 
kad jis matys, ar ne? 

— Nieko. Jei nori, gali išraut jam liežuvį. 

— Ne, nenoriu. Ir apskritai nenoriu žinot jokių žiaurybių. 
Bet gražu, kad pasiūlei. 

— Nebloga idėja. Kaip tu laikais? Vis tokia pat dosni meilės? 

— Tokia pat. 

— Tikrai? 

— Tokia pat, nepasikeitus. Šiame mieste aš tavo. 

— Iki išskris lėktuvas. 

— Taip, - pasake ji ir atsisėdo patogiau. — Tu žiūrėk, — tarė 
ji. — Visas blizgesys paliko užpakaly, prasidėjo purvas ir dūmai. 
Ar ne visada mudviem taip būdavo? 

— Kartais nebūdavo. 

— Taip, — pasakė ji. — Kartais. 

Paskui jie žiūrėjo į nešvarius, aprūkusius namus, ir jos aštri 
akis ir guvus protas akimirksniu pagaudavo tai, ką jis įstengė 
įžvelgti tik per daugelį metų. 

— Dabar jau pradeda atrodyt geriau, — pasakė ji. Ji niekad 
jam nemeluodavo, ir jis taip pat stengdavosi jai nemeluoti. Bet 
nemeluoti jam sunkokai sekdavosi. - Tu tebemyli mane? - pa- 


klausė ji. — Sakyk tiesiai, be pagražinimų. 


' Kur važiuojam? (/sp.) 


* Į vienkiemį (isp. ). 

— Taip. Pati turėtum žinot. 

— Aš ir žinau, — pasakė ji ir, lyg norėdama įrodyti (jei tai 
galėjo būti įrodymas), apkabino jį. 

— Kas tavo dabartinis? 

— Nekalbėkim apie jį. Tau jis nepatiktų. 

— Ko gera, — pasakė jis ir taip stipriai suspaudė ją, kad atro- 
dė, jei katras neatsitokės, kažkas luš. Tai buvo jųdviejų senas 
žaidimas, ir pačią paskutinę sekundę ji neišlaikiusi šūktelėjo. 

— Tau nera krūtų, — tarė ji. - Todėl tu ir laimi. 

— Aš neturiu ir veido, kurį pamačius sąla širdis. Ir neturiu 
kita ko, ką turi tu, ir nė tokių ilgų dailių kojų. 

— Tu turi ką kita. 

— Taip, — pasakė jis, — šią naktį turėjau priegalvį ir besimei- 
laujantį katiną. 

— Katiną šiandien atstosiu aš. Ar dar toli? 

— Vienuolika minučių. 

— Pagal savijautą — per toli. 

— Nori, aš perimsiu vairą ir nuvažiuosim per aštuonias. 

— Oi ne, nereikia, prisimink verčiau, kiek kartų aš tave mo- 
kiau kantrybes. 

— Tai buvo pačios rimčiausios ir pačios kvailiausios pamo- 
kos mano gyvenime. Pakartok trumpai man kokią iš jų. 

— Ar reikia? 

— Nebūtinai. Jau tik aštuonios minutės. 

— Ar pas tave jauku, o lova plati? 

— Duosis matyt, - pasakė Tomas Hadsonas. — Vel tave, kaip 
kadaise, abejonės ima apnikt? 

— Ne, - atsake ji. — Aš tik noriu atsigult į plačią plačią 
lovą. Kad visiškai užmirščiau armiją. 


— Lova plati yra, — tarė jis. - Armija, tiesa, gal ir netilptų. 

— Be reikalo ironizuoji, — pasakė ji. — Net patys patrauk- 
liausi galų gale pradeda rodinėt žmonų nuotraukas. Nepažįsti, 
gaila, tu oro desantininkų. 

— Ir gerai, kad nepažįstu. Mums tenka šiek tiek pamirkt 
vandeny. Tačiau nei niekas mūsų, nei mes patys savęs nevadi- 
nam jūrų desantininkais. 

— Gal papasakotum man apie jūrą? — paklausė jinai, įkišusi 

— Ne. 

— Iš tavęs neištrauksi žodžio, ir už tai aš tave myliu. Bet 
man smalsu, ir žmones klausinėja, ir man neramu. 

— Smalsumas — maža bėda, - pasakė jis. — Bet jaudintis nesi- 
jaudink. Nepamiršk: katinas smalsus nudegė ūsus. Aš turiu ka- 
tiną, ir gana smalsų, — jis prisiminė Boizą. Paskui pridūrė: - O 
štai verslininkus nerimas pribaigia pačiame jėgų žydėjime. Ar 
man nerimaut del tavęs? 

— Tik kaip dėl aktorės. Ir tik truputį. Dvi minutės dar. Čia 
gražūs vaizdai, man patinka. Ar galesim pavalgyt priešpiečius lovoj? 

— Tai gal galėsim ir numigti. 

— Taip. Ne nuodėmė. Kad tik į lėktuvą spėtume. 

Automobilis kilo aukštyn stačiu, senu, akmenimis grįstu ke- 
liu, iš abiejų pusių apaugusiu dideliais medžiais. 

— Gal tu šįvakar turėjai kokių kitų planų? 

— Ne, tik tave, — atsakė jis. 

— Aš apie tavo darbą. 

— Ar aš panašus į dirbantį? 

— Kas tave žino. Tu didelis aktorius. Blogesnio nesu mačius. 
Myliu tave, mano mielas bepročiuk, — tarė ji. — Esu mačius 
visus tavo didžiuosius vaidmenis. Labiausiai tu man patikai, ka- 


da vaidinai Ištikimą Vyrą ir vaidinai be galo įsijautęs, ir ant kel- 


344 


SALOS VANDENYNE 


nių tau buvo prasimušus didelė gamtinių syvų dėmė, ir kai tik 
tu į mane pasižiūrėdavai, ji eidavo didyn ir didyn. Jei neklystu, 
tai buvo Rirz. 

— Ištikimą Vyrą tenai aš vaidinau geriausiai, — pasakė jis. — 
Kaip pats Garikas „Old Beilyje“. 

— Truputį painioji, - pasakė ji. - Geriausiai, man rodos, tu 
vaidinai „Normandijoj“. 

— Kai jis sudege, aš kokią savaitę vaikščiojau kaip žemę 
pardavęs. 

— Savaite — tau ne rekordas. 

— Taip, - pasakė jis. 

Automobilis buvo sustojęs, ir vairuotojas rakino vartus. 

— Ar mes tikrai čia gyvenam? 

— Taip. Ant pačios kalvos. Prašau atleist, kelias labai prastas. 

Automobilis pro mangus ir nužydėjusius /lamboyantes, pro 
diendaržius pakilo į kalvą ir apskrita alėja privažiavo prie namo. 
Jis atidarė automobilio duris, ir ji išlipo lyg dosni, geraširdė ka- 
ralienė, daranti malonę žemei. 

Ji apžvelgė namą ir pastebėjo atdarus miegamojo langus. 
Langai buvo dideli ir kažkuo jai priminė „Normandiją . 

— Praleisiu aš šitą lėktuvą, — tarė ji. — Kodėl aš negaliu su- 
sirgt? Visos moterys serga. 

— Pažįstu du gerus daktarus, kurie su priesaika patvirtins, 
kad tu susirgai. 

— Nuostabu, — pasakė ji, lipdama laiptais. - O pietų kviest 
jų nereikės, ne? 

— Nereikės, — atsakė jis, darydamas duris. — Aš jiems pa- 
skambinsiu ir pasiųsiu vairuotoją atvežt pažymų. 

— Viskas, aš sergu, — tarė ji. - Tegu kariuomenė linksminasi 


bent sykį be manęs. 

— Išskrisi, taip tik sakai. 

— Ne. Aš linksminsiu tave. Ar linksmino kas nors rimčiau 
tave paskutiniu laiku? 

— Ne. 

— Manęs taip pat. O gal „manęs irgi“? 

— Nežinau, — atsakė jis ir apkabino ją, ir pažvelgė į akis, 
o paskui nusuko žvilgsnį į šalį. Atidarė didžiojo miegamojo 
duris. —- Manęs irgi, — užsigalvojęs pasakė jis. 

Langai buvo atdari, ir kambaryje siautė vėjas. Tačiau kaiti- 
nant saulei vėjuotame kambaryje buvo malonu. 

— Tikrai kaip „Normandijoj“. Ar tu dėl manęs viską įrengei 
kaip „Normandijoj'? 

— Žinoma, dėl tavęs, brangioji, - pamelavo jis. - O kaip 
tu mManei? 

— Tu didesnis melagis ir už mane. 

— Bet ne toks užkietėjęs. 

— Nemeluokim. Įsivaizduokim, kad tu čia viską įrengei man. 

— Tau, — pasakė jis. — Tik vietoj tavęs buvo kita. 

— Ar stipriau apkabint nebemoki? 

— Nesulaužęs kaulų — ne, — paskui pridūrė: — arba neatsigulęs. 

— O kas sake, kad nenori gultis? 

— Aš nesakiau, — tarė jis ir pakėlęs nunešė ją į lovą. — Nulei- 
siu žaliuzes. Aš nieko prieš, kad tu linksmintum kareivius. Bet 
tarnus virtuvėj tegu linksmina radijas. Apsieis be mūsų. 

— Eikš, — pasakė ji. 

— Einu. 

— Prisimink visa, ko tave kažkada mokiau. 

— Negi atrodau pamiršęs? 

— Šį tą. 


— Šį tą, — pasakė jis. - Kur mes galėjom su juo susipažint? 

— Susitikom kartą, ir tiek. Neprisimeni? 

— Klausyk, nesistenkim nieko prisimint ir nekalbėkim, ne- 
kalbėkim, nekalbėkim. 

Paskui ji tarė: 

— Net ir „Normandijoj“ žmonės, būdavo, įsinori valgyt. 

— Tuoj pakviesiu stiuardą. 

— Bet šitas stiuardas mūsų nepažįsta. 

— Susipažins. 

— Ne. Kelkimės, apžiūrėkim namą. Ką gera nutapei? 

— Ką? Nieko dora. 

— Ner kada? 

— O ką manai. 

— Bet kai esi krante? 

— K3 reiškia „esi krante“? 

— Tomai, - tare ji. Dabar juodu sėdėjo dideliuose krėsluose 
darbo kambaryje, ir ji buvo nusiavusi batelius: norejo basa 
pavaikščiot po demblį. Sėdėjo susirangiusi krėsle, susišukavusi 
taip, kad jam patiktų, nes žinojo, kaip tatai jį veikia, ir sėdėjo 
tokia poza, kad, pajudinus galvą, plaukai suposi lyg sunki šilki- 
nė banga. 

— Po velnių, — tarė jis. - Mieloji, — pridūrė. 

— Keik keik, pripratus, - pasakė ji. 

— Nekalbėkim apie tai. 

— Kodel tu ją vedei, Tomai? 

— Nes tu buvai įsimylėjus kitą. 

— Ne pati rimčiausia priežastis. 

— Niekas ir nesako. Aš — tuo labiau. Bet jeigu aš savo 
klaidą apgailėjau, tai ar verta ją dar aptarinėt? 

— Jei norėsiu, tai ir aptarinėsim. 


Įėjo didelis margas katinas ir ėmė glaustytis jai apie koją. 

— Jis tave sumaišė su manim, - tarė Tomas Hadsonas. — O 
gal žino, ką daro. 

— Nejaugi čia? 

— Taip taip. Tas pats. Bojau! - pašaukė jis. 

Katinas atėjo pas jį ir užšoko ant kelių. Jam buvo tas pat, ant 
kieno kelių gulėti. 

— Mudu galim abu ją mylėt, Bojau. Gerai į ją įsižiūrėk. 
Kitos tokios moteries kaip gyvas neregėsi. 

— Tai čia tas, su kuriuo tu miegi? 

— Taip. O ką, negalima? 

— Prašom, prašom. Man jis patinka labiau už vyrą, su 
kuriuo miegu aš ir kuris toks pat liūdnas kaip šitas katinas. 

— Gal nešnekėkim apie jį, ką? 

— Gerai. O tu neapsimesk, kad nebuvai išplaukęs jūron — 
akys raudonos, o kampučiuose baltos, neįdegusios raukšlelės, o 
plaukai nuo saulės nudegę lyg specialiai nubalinti... 

— Ir vaikštau aš krypuodamas, ir nešiojuos ant peties papū- 
gą, Ir švaistaus medine koja. Klausyk, brangute, aš kartkarčiais 
plaukiu į jūrą, nes esu marinistas, tapau eskizus Gamtos istori- 
jos muziejui. Net ir karas negali sutrukdyt mūsų mokslinio darbo. 

— Tegyvuoja mokslas! — pasakė ji. — Šią melagystę įsiminsiu 
ir kitiems kartosiu. Tomai, tu tikrai jos nė trupučio nemyli? 

— Nė trupučio. 

— Tebemyli mane? 

— Ar neįrodžiau? 

— Kas tave žino, gal vaidinai. Vaidinai kaip vaidinęs, kad 
ir su kokiom šliundrom būčiau radus, amžinai ištikimą meilužį. 
Ne, nebuvai tu ištikimas man, Sinara. 

— Aš tau gera linkėdamas kiek kartų sakiau, kad tu per 
daug apsiskaičius. Manęs šitas eilėraštis nebedomino, kai suėjo 


devyniolika. 

— Taip, o aš tau kiek kartų sakiau, kad jeigu tu rimtai 
atsidėtum tapybai, užuot tuščiai fantazavęs ir įsimylėjęs visokias... 

— Nori pasakyt — „užuot vedęs . 

— Ne. Vedybos, aišku, negeras dalykas. Bet tu jas dar ir 
įsimyli, o tokio aš tavęs negaliu gerbti. 

— Sena miela nepamirštama frazė: „O tokio aš tavęs ne 
galiu gerbti.“ Prašyk, kiek nori, pirksiu už bet kokią kainą, 
kad tik išimčiau ją iš apyvartos. 

— Aš tave gerbiu. O tu jos nemyli, tiesa? 

— Aš myliu ir gerbiu tave ir nemyliu jos. 

— Ir puiku. Aš taip džiaugiuosi, kad susirgau ir neišskridau. 

— Tu juk žinai, aš tikrai tave gerbiu ir aš gerbiu kiekvieną 
tavo daromą ar padarytą kvailystę. 

— Ir tu man toks geras ir tesi visus pažadus. 

— Koks buvo paskutinis? 

— Nežinau. Kad ir koks jis buvęs, tu jo netesėjai. 

— Gal apeikim, brangute, šią temą? 

— Gerai būtų. 

— Tai ir apeikim. Mes juk daugelį dalykų apėjom. 

— Ne, netiesa. Yra regimų pėdsakų. Bet tau atrodo, jog už- 
tenka, kad moterį pamylėsi. Nepagalvoji, kad ji nori didžiuotis 
tavimi. Kad jai reikia švelnumo. 

— Ir kad privalėčiau pavirsti bejėgiu kūdikėliu — tau juk 
tokie patinka, tokius tu myli. 

— Kodėl tu negalėjai būt bent tiek nuo manęs priklausomas, 
kad aš jausčiausi tau reikalinga? Kodėl tu vien „duok“, „imk“, 
„nešk, aš nealkanas'“? 

— Ko mes čia atvažiavom? Pamoralizuot vienas kitam? 

— Atvažiavom, nes aš tave myliu ir noriu, kad tu būtum ver- 


tas pats Savęs. 

— Ir tavęs, ir Dievo, ir kitų abstrakcijų. Aš net kaip dailinin- 
kas nelinkęs į abstrakcionizmą. Tu tikriausiai Tulūz-Lotreką bū- 
tum perspėjus nešliaužiot po viešnamius, Gogeną — nejsitaisyt 
sifilio, Bodlerą — anksti parsirast namo. Man iki jų toli, bet vis 
tiek — eik tu po velnių. 

— Niekad aš tokia nebuvau. 

— Ir dar kaip buvai. O dar tavo darbas. Prakeiktai ilgos 
darbo valandos. 

— Kiną aš būčiau metus. 

— Tikiu tikiu, kad būtum metus. Ir būtum dainavus nakti- 
niuose klubuose, o aš būčiau pasidaręs tvarkdariu. Pameni, kaip 
mes kūrėm tokius planus? 

— Kas girdet iš Tomo? 

— Viskas gerai, — atsakė jis ir pajuto, kaip per odą nubėgo 
pažįstamas keistas šiurpulys. 

— Jis man jau trys savaitės, kai nerašo. Per tiek laiko, atrodo, 
turėjo parašyt. Jis visą laiką taip dažnai rašydavo. 

— Pati žinai, kaip kare esti. O gal jų laiškų nepraleidžia. 
Kai kada nepraleidžia. 

— Ar prisimeni, kaip jis visiškai nemokėjo angliškai? 

— O prisimeni jų gaują Gštade? Ir Engadine, ir Cuge? 

— Gal turi jo naujų nuotraukų? 

— Tiktai tą, kur ir tu turi. 

— Gal išgerkim? Ko galėtum pasiūlyt? 

— Ko tik pageidausi. Einu, pasakysiu tarnui. Vynas rūsy. 

— Nebūk ilgai, gerai? 

— Komiškai skamba mudviejų atveju tokie žodžiai. 

— Nebūk ilgai, gerai? — pakartojo ji. - Girdėjai? Ir aš niekad 
neliepiau tau anksti parsirast namo. Beda ne ta, ir tu tą žinai. 


— Žinau, — pasakė jis. — Ir ilgai neužsibūsiu. 

— Gal tavo tarnas pataisys mums ir ko nors užvalgyt? 

— Gal ir pataisys, - pasake Tomas Hadsonas. Paskui tarė 
katinui: — Pabūk tu su ja, Boizai. 

Kodel, pagalvojo jis. Kodėl aš taip pasakiau? Kodėl sumela- 
vau? Kodėl nesakau jai tiesiai? Gal noriu, kaip sakė Vilis, savo 
skausmą pataupyti sau? Ar aš tikrai toks? 

Na, bet kas padaryta — padaryta, pagalvojo jis. O ir kaip 
pasakyti motinai, kad jos sūnus žuvęs, kai tu ką tik su ja mylėjai- 
si? Kaip pasakyti sau, kad tavo sūnus žuvęs? Seniau tu žinoda- 
vai, ką kada atsakyti. Pamegink atsakyti dabar. 

Atsakymo nėra. Laikas būtų tau tą žinoti. Jokio atsakymo 
nera. 

— Tomai, - pasigirdo jos balsas. — Man vienai ilgu, o kati- 
nas, nors Ir stengiasi, tavęs neatstoja. 

— Bruk jį žemėn. Tarnas išėjęs į kaimą. Ieškau ledo. 

— Apsieisiu negėrus. 

— Aš irgi, — pasakė jis ir koklinėmis grindimis grįžo į kam- 
barį, kur kojų padais pajuto demblio minkštumą. Pasižiūrėjo į 
ją - ji sėdėjo kaip sėdėjusi. 

— Tu nenori apie jį šnekėt, — tarė ji. 

— Nesinori. 

— Kodel? Ar ne geriau pasišnekėt? 

— Jis per daug panašus į tave. 

— Ne dėl to, - pasakė ji. - Sakyk - jis žuvo? 

— Taip. 

— Apkabink mane stipriau. Dabar aš tikrai sergu, — jis pa- 
juto, kaip ją purto drebulys, ir atsiklaupė šalia krėslo, ir apkabi- 
no ją, ir juto, kaip ji dreba. Paskui ji tarė: - Tu irgi nelaimingas. 
Vargšelis mano. 


Po kurio laiko ji pasakė: 

— Atleisk už visa, ką padariau ar pasakiau. 

— Ir tu man. 

— Nelaimingi mudu abu. 

— Visi nelaimingi, - pasakė jis ir nepridūrė: „Vargšas Tomas“. 

— Ką dar gali man pasakyt? 

— Nieko. Tik tiek. 

— Gal palengva apsiprasim. 

— Galbūt. 

— Kad nors galėčiau pravirkt, o dabar tik maudžia visą, net 
negera. 

— Suprantu. 

— Ar taip visiems būna? 

— Tikriausiai. Mudviem tai nebepasikartos. 

— Dabar aš tartum velionio namuose. 

— Atleisk, kad nepasakiau, kai tik susitikom. 

— Nieko, - atsakė ji. — Tu visada viską atidėlioji. Aš nesigailiu. 

— Aš taip tavęs norėjau ir pasielgiau taip neprotingai ir 
egoistiškai. 

— Visai ne egoistiškai. Mudu visą laiką mylėjom vienas kitą, 
tik kartais darydavom klaidų. 

— Didžiausias darydavau aš. 

— Ne. Klydom abu. Bet dabar niekad niekad nebesibar- 
kim, — jai kažkas pasidarė, ir ji pagaliau pravirko. - Ak, Tomi, 
aš negaliu to pakelti. 

— Suprantu, — pasakė jis. — Mieloji tu mano, gražuole ma- 
no. Aš irgi negaliu to pakelti. 

— Mudu buvom tokie jauni ir kvaili, ir buvom abu gražūs, 
ir Tomis buvo toks velniškai gražus... 

— Kaip jo mama. 


— O dabar iš to neliks jokio regimo pėdsako. 

— Vargšelė tu mano mieliausioji. 

— Ką mudu dabar darysim? 

— Tu - savo, o aš - savo. 

— Ar negalėtume mudu truputį pagyvent kartu? 

— Kol vėjas nesiliaus. 

— Tad tegu nesiliauja. Kaip manai, ar mylėtis mudviem 
dabar netinka? 

— Nemanau, kad Tomas mudu už tai pasmerktų. 

— Žinoma, nesmerktų. 

— O tu pameni, kaip šliuožei slidėmis, užsisodinęs jį ant pe- 
ties, ir kaip mudu dainuodami leisdavomės prieblandoj per so- 
dą už viešbučio? 

— Aš pamenu viską. 

— Aš irgi, — pasake ji. — Ir kodėl mudu buvom tokie kvaili? 

— Mudu buvom ne vien įsimylėjėliai, o ir varžovai. 

— Žinau. Nereikėjo mudviem varžytis. Bet tu nemyli kitos, 
tiesa? Juk dabar tik tiek mudviem ir teliko. 

— Tik tave, tikrai. 

— Aš irgi tik tave. Kaip manai, ar galėtume dar mudu 
susigrąžint vienas kitą? 

— Nežinau, ar kas iš to išeitų. Bandyt galima. 

— Kiek truks karas? 

— Klausk tą, kuris jam diriguoja. 

— Keletą metų? 

— Porą tikrai. 

— O tu irgi rizikuoji gyvybe? 

— Labai. 

— Tai negerai. 

— O jei man nieko neatsitiks? 

— Nežinau. Gal pasistenkim dabar, kai Tomo nebėra, nelie- 


ti tulžies ir neduoti valios blogiesiems savo pradams? 

— Pasistengsiu. Tulžingumo aš netulžingas, o nuo blogųjų 
pradų yra vaistų. Tikrai. 

— Kokių vaistų? Kekšės — tie tavo vaistai? 

— Gal ir kekšės. Bet jei mudu gyventume kartu, man jų 
nereikėtų. 

— Tu pratęs viską apvilkt gražiais žodžiais. 

— Na štai. Geriau nepradėkim. 

— Nepradekim. Velionio namuose nedera. 

— Jau sakei. 

— Žinau, — pasakė ji. - Dovanok. Bet aš nežinau, kokiais 
kitais žodžiais galėčiau tą išreikšt. Skausmas darosi kažkoks bukas. 

— Pasidarys dar bukesnis, — tarė jis. — Bukas skausmas 
ne lengvesnis už aštrų. Bet jis pasidarys dar bukesnis. 

— Pasakyk man visų baisiausia, ką apie jį žinai, kad skausmas 
kuo greičiau pasidarytų dar bukesnis. 

— Gerai, — pasakė jis. - Dieve, kaip aš myliu tave. 

— Tu visą laiką mylėjai, —- pasakė ji. — Na, sakyk. 

Jis sėdėjo jai po kojų, nežiūrėdamas į ją. Jis žiūrėjo į katiną 
Boizą, išsitiesusį ant demblio saulės apšviestame sklypelyje. 

— Jo lėktuvą numušė zenitinė patranka per žvalgybinį skry- 
dį netoli nuo Abvilio. 

— Jis iššoko su parašiutu? 

— Ne. Lektuvas užsidegė. Jį tikriausiai nukovė. 

— Norėčiau tikėt, kad jis žuvo iškart, — pasakė ji. — Visa 
širdimi noriu tikėt, kad jis žuvo iškart. 

— Beveik kad tikrai taip ir buvo. Jis būtų spėjęs iššokt. 

— Tu nemeluoji? Gal jo parašiutas kartais užsidegė? 

— Ne, - pamelavo jis manydamas, kad vienai dienai užtenka 
ir tiek. 

— Iš ko tu sužinojai? 


Jis pasakė to žmogaus pavardę. 

— Jei taip, tai teisybė, — pasake ji. - Dabar aš, taip pat ir tu 
likome be vaikų. Gal ir galėsim su tuo apsiprast. Ar daugiau 
nieko nežinai? 

— Ne, nežinau, - atsakė jis stengdamasis, kad tai nuskambė- 
tų kuo įtikimiau. 

— O mudu gyvensim toliau? 

— Taigi. 

— Su kuo? 

— Su niekuo, - atsakė jis. 

— Ar negalėčiau aš pasilikt ir pagyvent pas tave? 

— Abejoju, ar tai ką padėtų, nes kai tik oras leis, aš turėsiu 
išplaukt. Tu ne plepe, ir ką pasakau, tas lieka tarp mudviejų. 
Tegu ir tatai lieka tarp mudviejų. 

— Bet iki tol aš galėčiau būt su tavim ir galėčiau palaukt, 
kada tu grįši. 

— Kas iš to? — pasake jis. — Aš nežinau, kada mes grįšim, o tau 
sėdėt be darbo būtų dar sunkiau. Kol išplauksim, pagyvenk, 
jeigu nori, Čia. 

— Gerai, — tarė ji. — Aš pagyvensiu tol, kol tu išplauksi, ir 
mudu galvosim apie Tomą. Ir mylėsimės, kai tik tu nuspręsi, 
kad galima. 

— Tomas šiame kambaryje nebūdavo. 

— O dvasias tų, kieno čia būta, aš išrūkysiu. 

— Dabar jau iš tikrųjų reikėtų pavalgyt ir išgert stiklą vyno. 

— Butelį, - pasakė ji. — Argi ne gražus berniukas buvo To- 
mas? Ir toks linksmas ir mielas. 

— Ir iš ko tu padaryta? 

— Iš to, kas tau patinka, - atsakė ji. — Su plieno priemaiša. 

— Nežinau, kur pasidėjo mano tarnai, — pasakė jai Tomas 
Hadsonas. - Jie nelaukė manęs šiandien grįžtant. Tačiau vienas 


turėtų budėt prie telefono. Einu, atnešiu vyną. Bus jau atšalęs. 

Jis atkimšo butelį ir pripylė dvi taures. Vynas buvo geras, jis 
taupė jį sugrįžtuvėms iš jūros ir gerdavo jau spėjęs atsigauti, ir 
palei stiklą uoliai kilo smulkučiai dailūs burbuliukai. 

— Išgerkim už mus ir už visas mūsų klaidas, ir visus būsimus 
mūsų praradimus ir laimėjimus. 

— Esamus, — pasakė jis. 

— Už esamus, — pritarė ji. Paskui pridūrė: — Vienintelis daly- 
kas, kuriam tu amžinai likai ištikimas — tai geras vynas. 

— Pavydetinas bruožas, ar ne? 

— Atleisk, kad rytą prikišau, kam geri. 

— Juokis nesijuok, bet man labai padeda. 

— Apie ką tu — apie gėrimą? Ar apie priekaištą? 

— Apie gėrimą. Apie tą šaldytą, iš aukštų taurių. 

— Gal ir padeda. O aš daugiau nebeprikaišiosiu, pasakysiu 
tik tiek, kad tavo namuose velniškai sunku išprašyt ko nors 
užvalgyt. 

— Pakentėk. Kiek kartų pati mane mokei. 

— Aš kenčiu, - atsakė ji. - Bet noriu valgyt, ir viskas. Dabar 
suprantu, kodėl žmonės per šermenis ir prieš laidotuves valgo. 

— Kalbek kuo šiurkščiau. Jei tik tau nuo to lengviau. 

— Ir kalbėsiu, nesijaudink. Negi atsiprašinėsim del kiekvieno 
žodžio? Jaugi atsiprašiau. 

— Klausyk, tu, — tarė jis. — Aš šitą žinią nešiojuos jau trys 
savaitės ir galbūt esu kitokioj stadijoj. 

— Kur jau ten, tu kitokioj, įdomesnėj stadijoj, - pasakė ji. — 
Aš tave pažįstu. Eik, bėk pas savo šliundras. 

— Gal liautumeis? 

— Nesiliausiu. Man nuo to lengviau. 

— Kas pasakė: „Pasigailėki moterų, Marija!“? 

— Koks nors vyras, — pasake ji. - Koks nors niekšelis. 

— Gal nori išgirst visą eilėraštį? 

— Nenoriu. Man tu jau nusibodai, ir nusibodo tavo pūti- 
masis, kad tu tą žinai jau trys savaitės, ir viskas nusibodo. Aš mat 
ne kareivis, o tu atlikinėjąs tokias slaptas užduotis, kad miegi su 
katinu, idant neprasitartum.... 

— Ir tu iki šiol nesupranti, kodėl mudu išsiskyrėm? 

— Mudu išsiskyrėm todėl, kad tu man nusibodai. Tu visą 
laiką mane mylėjai, negalėjai nemylėt ir negali nemylėt ir dabar. 

— Tai teisybe. 

Valgomajame stovėjo tarnas. Jis ir seniau neišvengiamai ma- 
tydavo ir girdėdavo kivirčus didžiajame kambaryje, ir nuo to 
jam būdavo taip negera, kad net jo rudą veidą išmušdavo pra- 
kaitas. Jis mylėjo savo šeimininką ir kates, ir šunis, ir jis pagar- 
biai žavėdavosi gražiomis moterimis, o kivirčai jam labai užduo- 
davo širdį. O šita moteris jam atrodė gražiausia iš visų matytų, o 
štai caballero barasi su ja, o jinai piktai šneka su caba/lero. 

— Serior, — tarė jis. — Atsiprašau, ar negalėtumėte ateiti į 
virtuvę? Turiu jums šį tą pasakyti. 

— Atleisk, brangioji. 

— Baisios paslaptys, — pasakė ji ir prisipylė pilną taurę vyno. 

— Senior, — tarė vaikinas, — skambino leitenantas ir liepė 
pasakyti jums, kad tučtuojau prisistatytumėt. Dar pakartojo: 
tučtuojau. Sakė, jūs žinosiąs, kur ir kad yra reikalas. Mūsų 
telefonu skambinti nenorėjau, todėl paskambinau iš kaimo. Pa- 
sakė, kad jūs čia. 

— Gerai, — pasakė Tomas Hadsonas. — Labai ačiū. Būk ge- 
ras, pakepk mudviem su seorita kiaušinių ir liepk vairuotojui 
paruošt automobilį. 

— Klausau, pone, — atsakė vaikinas. 


— Kas atsitiko, Tomai? — paklausė ji. - Kas nors nemalonaus? 

— Man reikia grįžt į darbą. 

— Betgi tu sakei, kad kol pučia toks vėjas, nereikės. 

— Sakiau tai sakiau. Juk ne nuo manęs priklauso. 

— Ar man likt čia? 

— Jei nori, lik, paskaityk Tomo laiškus, o vairuotojas tave 
nuves į lektuvą. 

— Gerai. 

— Jei norėsi, jo laiškus ir nuotraukas ar šiaip ką radus gali 
pasiimt. Išgriozk mano rašomojo stalo stalčius. 

— Koks tu pasikeitęs! 

— Gal šiek tiek, - pasakė jis. 

— Nueik į studiją, apžiūrėk paveikslus, — pasakė jis. — Yra 
neblogų, nutapiau prieš imdamasis šito darbo. Kas patiks, 
pasiimk. Yra vienas neblogas tavo portretas. 

— Ji aš pasiimsiu, — pasakė ji. —- Koks tu geras, kai būni geras. 

— Jei norėsi, gali paskaitinet ir jos laiškus. Kai kurie — nors 
dek į muziejaus vitriną. Kurie tau atrodys komiškesni, pasiimk. 

— Iš tavo kalbos atrodytų, jog aš keliauju su lagaminu. 

— Gali perskaityt, o paskui išmesi lėktuve į unitazą. 

— Gerai. 

— Pasistengsiu grįžt prieš tau išvažiuojant. Bet negarantuo- 
ta. Jei vairuotojo reikės man, tai atsiųsiu taksi, kad nuvežtų tave 
į viešbutį arba į oro uostą. 

— Gerai. 

— Jei ko reikės, paprašyk tarno. Jis galės išlygint tau unifor- 
mą, o persivilkt galėsi kokiais nors mano drabužiais. 

— Gerai. Mylėk mane, Tomai, ir norėčiau, kad niekas, kaip, 
pavyzdžiui, šitas barnis, visko nesugadintų. 

— Na žinoma. Tai niekai, o tu pati sakei, kad aš negaliu 


tavęs nemylet. 

— Negalek nemylėt ir toliau. 

— Tai nuo manęs nepriklauso. Pasiimk kokių norėsi knygų 
ar šiaip ko rasi mano ūky, o mano kiaušinienę ar bent dalį ati- 
duok Boizui. Jis mėgsta kiaušinius smulkiai supjaustytus. Na, 
man laikas, jau ir taip vėluoju. 

— Lik sveikas, Tomai, - pasakė ji. 

— Lik sveika, velniuke. Žiūrėk, saugok save. Mane tikriau- 
siai šaukia dėl kokio nieko. 

Jis išėjo pro duris. Tačiau kartu su juo išsmuko ir katinas ir 
žiūrėjo, pakėlęs galvą, į jį. 

— Nieko baisaus, Boizai, — tarė jis. — Prieš išplaukdamas aš 
dar sugrįšiu. 

— Kur važiuojam? — paklausė vairuotojas. 

— Į miestą. 

Nesinori tikėti, kad tokiu oru reikėtų plaukti į jūrą. Bet gal 
jie ką nors aptiko. Gal kas nors šaukiasi pagalbos. Velnias, kad 
nors šį kartą pasisektų. Ir kad nepamirščiau brūkštelt testa- 
mentėlį ir užrašyt jai namą. Ir patvirtint jį pasiuntinybėj, ir palikt 
seife. Ji baisiai šauniai laikėsi, tai sužinojusi. Nors, tiesą pasakius, ji 
šito smūgio dar nepajuto iki galo. Tai kad galėčiau padėti jai ta- 
da, kai pajus. Kad galėčiau suteikti jai dorą paramą! Gal ir galė- 
siu, jei šį kartą mums sekmingai baigsis — ir kitą kartą, ir dar kitą. 

Pirmiausia tegu laimingai baigsis šį kartą. Kažin, ar ji išsiveš 
ką nors iš namų? Tikiuosi, išsiveš ir nepamirš supenėti Boizui 
kiaušinio. Kai šalta, jis labai edrus. 

Vyrus susirinkti nebus sunku, tik kažin kaip atlaikys be re- 
monto kateris? Kad nors šį reisą atlaikytų. Vieną reisą tikrai at- 
laikys. Rizikuosim. Atsarginių dalių beveik gana. Ką tos ban- 
gos, kad tik pavyktų susikibti. Gera būtų buvę šiandien likti 
krante. Gal ir gera. Velnią ten būtų buvę gera! 

Pažiūrėkim teisybei į akis. Sūnų — praradai. Meilę — prara- 
dai. Garbės jau seniai nė padujų. Belikusi pareiga. 

Na taip, bet kokia ta tavo pareiga? Tai, ką prižadėjau daryti. 
O visa kita, ką žadėjai? 

Vienkiemyje, miegamajame, įrengtame kaip „Normandijos“ 
kajutė, moteris gulėjo ant lovos šalia katino, vardu Boizas. Kiau- 
šinių ji nepajėgė nuryti nė kąsnelio, o šampanas atrodė neska- 
nus. Ji susmulkino visus kiaušinius Boizui ir atidarė rašomojo 
stalo stalčių, ir pamatė mėlynus vokus su sūnaus rašysena ir cen- 
zūros antspaudais. Ir nuėjo ir krito kniūbsčia ant lovos. 

— Pirma vienas, paskui kitas, — tarė ji katinui, kuris gulėjo 
šalia, laimingas nuo kiaušinienės ir nuo moters artumo. - Pir- 
ma vienas, paskui kitas, — pakartojo ji. — Sakyk, Boizai, — ką 
mums dabar daryti? 

Katinas negirdimai murke. 


— Tu irgi nežinai, — pasakė ji. — Ir niekas nežino. 


III DALIS 


Jūroje 


Ilgą baltą paplūdimį juosė kokoso palmių juosta. Skersai įlan- 
kos žiotis driekėsi rifas, į kurį guro stipraus rytų vėjo genamos 
bangos, todel įlankos žiotis plaukiant kranto link buvo lengva 
pastebėti. Paplūdimys buvo tuščias, o smėlis toks baltas, kad 
žilpino akis. 

Vyriškis, stovintis ant kapitono tiltelio, apžiūrinėjo krantą. 
Ten, kur turėjo būti trobelės, nebuvo matyti jokių trobelių, o 
lagūnoje — jokio laivelio. 

— Taip. 

— Argi ana ten nebuvo trobelių? 

— Buvo, ir žemelapy šitoj vietoj pažymėtas kaimas. 

— O dabar nėra, nors tu ką, —- pasakė vyriškis. - Ar mangro- 
vėje botų irgi neįžiūri? 

— Nieko nematau. 

— Reikės paplaukėt arčiau ir nuleist inkarą, — pasakė vyriš- 
kis. — Aš šitą pakrantę pažįstu. Čia kokius aštuonis kartus giliau, 
negu atrodo. 

Jis pasilenkė ir pro žalsvą vandenį pasižiūrėjo, ar didelis ka- 


terio šešėlis. 

— Geriausiai gruntas laiko į rytus nuo tos vietos, kur buvo 
kaimas, — pasakė padėjėjas. 

— Žinau. Nuleisk dešiniojo borto inkarą. Čia ir apsistosime. 
Kai dieną naktį pučia toks vėjas, uodų nebaisu. 

— Taip, tikrai. 

Jie nuleido inkarą, ir kateris, toks nedidukas, kad laivu jį vadi- 
no, ir tai tik mintyse, vien jo savininkas, — sustojo priekiu prieš 
vėją, už rifo, į kurį, žaliais ir baltais purslais tikšdamos, guro bangos. 

Vyriškis ant tiltelio patikrino, ar kateris laisvai stovi ir ar tvir- 
tai laikosi inkaras. Paskui pažvelgė į krantą ir išjungė variklius. 
Jis žiūrėjo ir žiūrėjo į krantą ir niekaip negalėjo suprasti, kas ten 
atsitikę. 

— Pasiimk tris vyrus ir plaukit apžvalgyt, — tarė jis. — Aš tru- 
putį nusnūsiu. Nepamirškit, kad jūs mokslininkai. 

Dedamiesi mokslininkais, jie ginklus slėpdavo ir prisiseg- 
davo mačetes, ir užsidėdavo plačias šiaudinės skrybėles, ko- 
kias dėvi Bahamų pinčių rinkėjai. Šitas skrybėles komanda va- 
dino sombreros cientificos '. Juo didesnė, juo mokslininkiškesne 
ji jiems atrodė. 

— Kažkas nukniaukė mano mokslininkišką skrybėlę, — tarė 
plačiapetis baskas su tankiais, tarpunosy suaugusiais antakiais. — 
Duokit man moksliškumo delei maišelį granatų. 

— Imk mano mokslininkišką skrybėlę, — atsiliepė kitas bas- 
kas. — Ji dvigubai mokslininkiškesnė už tavąją. 

— Oho, kokia mokslininkiška skrybėlė! — pasakė plačiapetis 
baskas. — Su ja aš tikras Einšteinas. Tomasai, ar galima bus par- 
sinešt egzempliorių bandymams? 

— Ne, — atsakė vyriškis. — Antonijas žino, ką jam daryt. O 


jūs, mokslininkai, gerai viską apžiūrėkit. 
" Mokslininkiškos skrybėlės (1sp.). 

— Aš ieškosiu vandens. 

— Vanduo bus už kaimavietės, - pasakė vyriškis. — Pažiū- 
rek, ar geras. Reikėtų apsirūpint. 

— H,O, - tare baskas. — Moksliškai sakant. Ei tu, mokslinin- 
kiūkšti! Skrybliavagy! Duokš mums keturis butelius po dvidešimt 
litrų, kad ne veltui būt kelionė. 

Antrasis baskas nuleido į valtį keturis vytelėmis apipintus 
butelius. 

Vyriškis girdėjo juos kalbanus. 

— Nebadyk man nugaros su savo šūdinu mokslininkišku irklu. 

— Mokslo labui, mokslo labui. 

— Apšikt ir mokslą, ir jo seserį. 

— O gal brolį? 

— Penicilinas vardu. 

Vyriškis stebėjo, kaip jie irkluoja link akinamai balto paplū- 
dimio. Reikėjo keltis į krantą man pačiam, pagalvojo jis. 

Bet esu visą naktį nesudėjęs akių ir pusę paros stovėjęs prie 
šturvalo. Antonijas padarys kas reikia ne blogiau už mane. Bet 
įdomu, koks velnias ten atsitiko? 

Jis žvilgtelėjo į rifą, paskui į krantą ir į skaidrų vandenį, te- 
kantį palei bortą ir smulkiai verpetuojantį užuovėjoje. Paskui 
užsimerkė, apsivertė ant šono ir užmigo. 

Pabudo, kai valtis priplaukė prie katerio, ir išvydęs jų veidus 
suprato, jog atsitikta kažko baisaus. Jo padėjėjas buvo suprakai- 
tavęs, lyg kad ištiktas bėdos ar gavęs blogą žinią. Žmogus jis 
buvo posausis ir prakaituodavo retai. 

— Trobelės kažkieno sudegintos, — tarė jis. - Kažkieno mė- 
ginta gesint, ir degėsiuose yra lavonų. Iš čia negalima užuost, 
nes vėjas ne iš tos pusės. 

— Kiek lavonų? 


— Mes suskaičiavom devynis. Gali būt ir daugiau. 

— Vyrų ar moterų? 

— Ir tų, ir tų. 

— Pėdsakų nelikę? 

— Jokių. Paskui lyta. Smarkiai. Smėlis dar tebėr lietaus suplaktas. 

Plačiapetis baskas, vardu Ara, tarė: 

— Žuvę jie prieš kokią savaitę. Paukščių dar neliesti, bet 
krabai jau graužia. 

— Iš kur žinai, kad jie žuvę prieš savaitę? 

— Tiksliai niekas nepasakys, — atsake Ara. — Bet apie savaitę 
bus. Sprendžiant iš krabų pėdsakų, lietaus būta maždaug prieš 
trejetą dienų. 

— Kaip vanduo? 

— Atrodo, geras. 

— Atsigabenot? 

— Atsigabenom. 

— Kam jiems tą vandenį nuodyt? — tarė Ara. — Iš kvapo atro- 
dė geras, tad paragavau ir atgabenau. 

— Ragavai be reikalo. 

— Iš kvapo atrodė geras, ir pagalvojau - kam jiems jį nuodyt? 

— Kas juos išžudė? 

— Kas ten žino. 

— Nebandėt nustatyt? 

— Ne. Grįžom tau pranešt. Tu juk vadas. 

— Na gerai, — pasake Tomas Hadsonas. 

Jis nulipo į apačią ir prisisegė revolverį. Sunkus ginklas nu- 
sisvėrė ant šlaunies, o peilio makštys, prisegtos kitoje diržo pu- 
sėje, tabalavo aukštai. Jis užėjo į kambuzą, pasiėmė šaukštą ir 
įsidėjo į kišenę. 

— Ara, judu su Henriu eisit į krantą. Tu, Vili, liksi valty ir 


jis pasake: — patikrink variklius, gerai? Ir visus bakus. 

Pro skaidrų vandenį gražiai baltavo dugnas, ir jis įžiūrėjo 
smulkiausius smėlio gumburelius ir rieveles. Kai valtis užčiuožė 
ant smėlio ir jie brido į krantą, jis juto, kaip jam į kojų pirštus 
baksi smulkios žuvelės, ir jis pasižiūrėjo ir pamatė, jog tai mažy- 
čiai pompanai. Gal čia ir ne pompanai, pagalvojo jis. Bet ir at- 
rodo, ir nebaikštūs lygiai kaip pompanai. 

— Henri, — tarė jis, kai jie išbrido į krantą. — Pereik per pa- 
plūdimį prieš vėją iki pat mangrovės. Žiūrėk, ar nepamatysi 
pėdsakų ar šiaip ko. Susitiksim čia. Tu, Ara, pereik pavėjui ir 
taip pat išžvalgyk. 

Klausti, kur lavonai, nereikėjo. Jis matė ten vedančius pėd- 
sakus ir girdėjo sausuose krūmuose čežančius krabus. Jis pasi- 
žiūrėjo į savo laivą ir į mūšos liniją, ir į plūduriuojančios valties 
vairagalyje sėdintį Vilį, kuris persilenkęs per valties kraštą pro 
vandens žiūroną ieškojo moliuskų. 

Tą padaryti ar šiaip, ar taip reikės, tad juo greičiau, tuo ge- 
riau, galvojo jis. Tačiau diena šiandien ne tokiems darbams. 
Keista, kad čia, kur visai nereikėjo, būta tokio lietaus, o pas mus 
nenukrito nė lašelio. Kiek jau dienų, kai tolumoj matom lietaus 
debesis, o mums nenukrinta nė lašelio? 

Vėjas pūtė smarkiai, pūtė jis taip dieną naktį jau penkias- 
dešimt parų. Vyriškis buvo su juo apsipratęs, vėjas jo nenervi- 
no. Vėjas teikė jam jėgos ir atsparumo, ir jam norėjosi, kad vėjas 
nesiliautų pūtęs. 

Visados mes ko nors laukiam ir nesulaukiam, galvojo jis. Bet 
geriau laukti pučiant vėjui negu stojus tykai ar užkluptiems ne- 
lauktų, pragaištingų škvalų. Vandens visada kur nors galima 
rasti. Tegu sau nelyja. Vandens mes visada rasim. Vandens yra 
visose šitose salelėse, reikia tik mokėti ieškoti. 


Nagi, tarė jis sau. Eik ir greičiau atlik savo darbą. 


365 


Ernest Hemingway 


Darbą greičiau atlikti jam padėjo vėjas. Kai jis atsitūpęs po 
apdegusiais krūmokšniais rieškučiomis ėmė samstyti smėlį, vė- 
jas nešė specifinį kvapą tolyn nuo jo. Smėlyje, keista, nieko ne- 
rado, tačiau prieš eidamas į kaimavietę jis ištyrinėjo smėlį pavė- 
jinėje sudegintų trobelių pusėje. Buvo tikėjęsis, jog tai, ko ieškojo, 
ras nesunkiai. Bet nieko nerado. 

Paskui, atsukęs nugarą prieš vėją, atsigręždamas ir įkvėpda- 
mas oro ir vel sulaikydamas kvapą, jis ėmė peiliu krapštyti apan- 
glėjusius žmonių palaikus, kuriuos edė krabai. Staiga peilis atsi- 
bedė į kažkokį kietą daiktą, tas nuriedėjo palei kaulą, ir jis iškasė 
jį su šaukštu. Padėjo ant smėlio ir pakrapštęs, parausęs ten pat 
rado dar tris. Tada atsisuko prieš vėją ir nuvalė į smėlį peilį ir 
šaukštą. Jis paeme šitas keturias kulkas su sauja smėlio ir per 
krūmus grįžo atgal. 

Didelis begėdiškai baltas sausumos krabas ėmė trauktis at- 
pakalias, pakėlęs žnyples. 

— Nori užeit, drauguži? — tarė jam vyriškis. — O aš išeinu. 

Krabas, pakėlęs praskėstas žnyples, nesitraukė. 

— Kaip krabas, esi jau per didelis, — pasakė vyriškis. Jis 
neskubėdamas įsikišo peilį į makštis, o šaukštą į kišenę. Tada 
perpylė smėlį su keturiomis kulkomis į kairę ranką. Dešinę šva- 
riai nusivalė į šortus. Paskui išsitraukė prakaito nujuodintą, ge- 
rai suteptą 357 kalibro magnumą. — Dar turi galimybę išsigel- 
bet, — tarė jis krabui. — Kaltinti niekas tavęs nekaltina. T'u kartu 
ir smaguriauji, ir pareigą atlieki. 

Krabas, aukštai iškėlęs žnyples, nejudėjo. Jis buvo didelis, 
pusantro sprindžio platumo, ir vyriškis iššovė jam tarp akių, ir 
krabas ištiško. 

— Šitų 357 dabar sunku gauti, nes su jais eftėbistai, išsisuki- 


nėjantys nuo karo tarnybos, medžioja kitus išsisukinėtojus, — 

pasakė vyriškis. — Bet reikia juk kada ne kada iššauti, kad pama- 
tytum, ar dar moki šaudyt. 

Vargšas krabas, pagalvojo, jis tiktai dirbo savo darbą. Bet 
verčiau būtų kepėstavęs sau. 

Jis nuėjo į paplūdimį ir pamatė savo laivą, nenykstančią ban- 
gų mūšos liniją, ir Vilį, kuris, nuleidęs inkarą, nardė moliuskų. 
Jis švariai nuplovė peilį, nušveitė ir nuplovė šaukštą, o paskui 
numazgojo keturias kulkas. Jis žiūrėjo į kulkas ant delno taip, 
kaip aukso ieškotojas, tikėjęsis tik aukso kruopelių, žiūrėtų į du- 
benyje žibančius keturis aukso grynuolius. Kulkos buvo juo- 
dais smaigaliais. Dabar, išsiplovus mesos likučiams, buvo aiškiai 
matyti siauras graižtvų ruoželis. Tai buvo tipiškos 9 mm šmeise- 
rio automato kulkos. 

Radinys vyriškį labai pradžiugino. 

Gilzes jie susirinko visas, pagalvojo jis. Tačiau kulkas, tokias 
pat iškalbingas kaip vizitinės kortelės, paliko. Dabar reikia pa- 
bandyti sumegzt siūlų galus. Mes žinom du dalykus. Kad jie čia 
nepaliko nė vieno gyvo žmogaus ir kad nepaliko nė vieno boto. 
Štai ir spręsk galvosūkį. Galvą taigi turi. 

Tačiau galvosūkio jis nesprende. Atsigulęs ant smėlio, pa- 
traukėjo diržu ir pasiguldė tarp kojų pistoletą, ir įsižiūrėjo į vėjo 
ir smėlio iš šiekšto sukurtą skulptūrą. Šiekštas buvo pilkas, smė- 
liuotas, įsmegęs baltame miltiškame smėlyje. Atrodė lyg paro- 
dos eksponatas. Tokiam vieta Rudens salone. 

Jis girdėjo, kaip bangos kriokdamos gūra į rifą, ir galvojo: 
gerai būtų tai nutapius. Jis gulėjo ir žiūrėjo į dangų, ir dangus 
buvo tuščias, tik rytų vejas traukė kaip traukęs, o užsegtoje 
šortų kišenėleje gulėjo keturios kulkos. Jis žinojo, kad jos — tai 
visa jam likusio gyvenimo esmė. Tačiau dabar jam nesinorėjo 


nei galvoti apie jas, nei daryti reikalingas išvadas. Verčiau pa- 

sigrožėsiu šituo pilku šiekštu, pagalvojo jis. Dabar mums aiš- 
ku, kad turime priešų ir kad jie nuo mūsų nepabėgs. Ir mes 
nuo jų nepabegsim. Bet iki sugrįš Ara su Henriu, galvoti apie 
tai nebūtina. Ara ką nors ras. Rasti yra ką, o galvą jis turi. 
Paplūdimys daug ką meluoja, tačiau visados kur nors esti pa- 
rašyta ir tiesos. Jis pačiupinėjo kulkas kišenėlėje, o tada, pasi- 
remdamas alkūnėmis, pašliaužė atgal, kur smėlis sausesnis ir 
net baltesnis, jei galima įsivaizduoti dar baltesnį baltumą, ir 
atsigulė, atremdamas galvą į pilkąjį šiekštą, o pistoletą pasideė- 
jo tarp kojų. 

— Kiek jau laiko tu mano meiluže? — tarė jis pistoletui. — 
Gali neatsakyt. Gulėk sau ramiai. Ateis laikas, ir aš pasistengsiu, 


kad tu nušautum ką nors rimtesnio už krabą. 


II 


Jis gulėjo žiūrėdamas į bangų mūšą, ir kai pamatė paplūdi- 
miu grįžtančius Arą ir Henrį, buvo jau viską gerai apsvarstęs. 
Jis pažvelgė į juos, o paskui vėl nusisuko į jūrą. Buvo mėginęs 
negalvoti ir ramiai pailsėti, bet veltui. Dabar, kol jie prieis, jis 
ilsėsis ir apie nieką negalvos, tik apie bangas, dūžtančias į rifą. 
Bet pailsėti nebebuvo kada. Jie priėjo per greit. 

— Ką radot? — paklausė jis Arą, kuris atsisėdo šalia pilkojo 
šiekšto. Henris atsisėdo greta jo. 

— Vieną. Jauną. Negyvą. 

— Pats tikriausias vokietis, - pasake Henris. — Tik su šortais, 
plaukai labai ilgi, šviesūs ir išblukinti saulės, ir guli smėly 
kniūbsčias. 


— Kurioj vietoj peršautas? 

— Žemiau juosmens ir į sprandą, — pasake Ara. — Rema- 
tado'. Štai kulkos. Numazgojau. 

— Taip, - pasakė Tomas Hadsonas. — Aš irgi radau keturias 
panašias. 

— Jos 9 mm liugerio, ar ne? - paklause Henris. — Tas pats 
kalibras kaip mūsų 38-as. 

— Šitos su juodom viršūnėm — automato, - pasakė Tomas 
Hadsonas. — Ačiū, kad išemet, daktare. 

— Jūsų paslaugoms, - pasakė Ara. — Ta, kuri pataikė į spran- 
dą, perėjo kiaurai, aš ją radau smėly. Kitą iškrapšte Henris. 

— Be ypatingo pasibjaurėjimo, - pasake Henris. - Nuo sau- 
lės ir vėjo lavonas apdžiūvęs. Pjausčiau kaip pyragą. Ne toks 
kaip šitie. Kodel jie jį nušovė, Tomai? 

— Nežinau. 

— O kaip tau rodos? — paklause Ara. — Jie čia buvo išlipę 
pasiremontuot ar kaip? 

— Ne. Laivo jie nebeturėjo. 

— Taip, - pasakė Ara. — Pasiemė čionykščių botus. 

— Kodėl jie nušovė šitą jūrininką? — paklause Henris. — 
Atleisk, Tomai, jeigu mano klausimas tau atrodo kvailas. Bet 
tu žinai, kaip aš stengiuos daryt, ką sugebu, ir taip džiaugiuos, 
kad pagaliau juos aptikom. 

— Nieko mes jų neaptikom, — atsakė Tomas Hadsonas. — 
Tiktai kvapelį užuodėm. 

— Bet, Tomai, kas nušovė tą jūrininką ir kodel? 

— Šeimyninis kivirčas, - pasakė Tomas Hadsonas. — Kur ma- 
tyta, kad iš geros širdies šautų žmogui į stuburgalį. Iš geros šir- 


dies jam iššovė paskui, į sprandą. 


" Pribaigtas (1sp. ). 

— Gal jų iš viso buvo du? — pasakė Ara. 

— Gilzių radai? 

— Ne, - atsakė Ara. — Tą vietą, kur jų galėjo būt, gerai apieš- 
kojau. Net ir iš automato nebūtų nusviedę toliau, negu aš ieškojau. 

— Čia galėjo būt tas pats pedantas, kuris surankiojo ir kai- 
mavietėj. 

— Kur jie galėjo patraukt? — paklause Ara. — Kur jie galėjo 
plaukt su botais? 

— Aišku, tik į pietus, - pasake Tomas. — Pats puikiai žinai, 
kad į šiaurę plaukt jie negalėjo. 

— O mes? 

— Mėginu įsivaizduot save jų vietoj, - pasakė Tomas Hadso- 
nas. — Bet per mažai faktų. 

— Yra lavonai, yra dingę botai, — tarė Henris. — Iš to jau 
galima daryt tam tikras išvadas, Tomai. 

— Žinom ir vieną jų ginklą. Bet kur jie pragaišino savo 
povandeninį laivą ir kiek jų? Suplak šitą putrelę, pridek vaka- 
rykštį neišdegusį ryšį su Gvantanamu, įmaišyk, kiek į pietus nuo 
čia salų salelių ir kad mūsų bakuose vandens tik ant dugno. 
Pridek dar Pitersą ir bandyk viską suvirškint. 

— Viskas bus gerai, Tomai. 

— Taigi taigi, - pasakė Tomas Hadsonas. - Tokiuose reika- 
luose „gerai“ ir „blogai“— vienas kito verti broliai dvynukai. 

— Bet tu tiki, kad mes juos pasivysim, ar ne? 

— Na taip, - atsakė Tomas Hadsonas. - Dabar eikit, pasig- 
nalizuokit Viliui, kad grįžtų į katerį, ir Antonijas tegu pradeda 
darinėt jo laimikį. Valgysim moliuskų troškinio. Ara, tu per šitas 
tris valandas prisipilk kuo daugiau vandens. Variklius tegu pa- 
žiūri Antonijas. Reikėtų pasišalint iš čia, kol nesutemę. Ar saloj 


daugiau nieko nematet? Kiaulių, paukščių? 

— Nieko nematėm, - atsakė jam Ara. - Anų viskas susigrobta. 

— Susigrobė — turės ir suvalgyt. Šerti, lesinti jų neturi kuo, 
neturi ir ledo. Vokiečiai — vyrai sumanūs, jie ir vėžlių sugebės 
pasigaut. Man regis, mes juos rasim Lobe. Logiškai galvojant, 
turėjo patraukt į Lobą. Tegu Vilis supila moliuskus į ledainę, o 
vandens pasiimsim tik tiek, kad užtektų iki kitos salelės, — jis 
patylėjo ir apsigalvojo. - Atleiskit, ne taip. Apsirikau. Iki saulė- 
leidžio pilkit vandenį, o išplauksim iš čia patekėjus mėnuliui. 
Tris valandas sugaišim, bet paskiau laimėsim šešias. 

— Vandens ragavai? — paklausė Ara. 

— Ragavau, — atsakė jis. — Švarus, skanus. Tavo teisybė. 

— Na matai, — pasakė Ara. — Einu, pašauksiu Vilį. Gana 
prinarde. 

— Tomai, - kreipėsi Henris, - ar man pasilikt su tavim, ar 
plukdyt vandenį, ar kaip? 

— Plukdyk, kol pavargsi, vandenį, o paskui valandžiukę 
nusnūsk. Šiąnakt padėsi man ant tiltelio. 

— Gal atvežt tau marškinius ar megztinį? - paklausė Henris. 

— Atvežk marškinius ir plonutę antklodę, — atsakė Tomas 
Hadsonas. - Smėlis sausas. Kol saulė, galima miegot. Bet pas- 
kui nuo vėjo bus šalta. 

— Koks puikus smelis, ar ne? Reta tokio sauso ir smulkaus 
smėlio. 

— Vėjo metų metais maltas. 

— Susemsim mes juos, Tomi? 

— Žinoma, - atsakė Tomas Hadsonas. - Nėr abejonės. 

— Dovanok man už kvailą galvą, - tarė Henris. 

— Tau už viską dovanota dar lopšy, - pasakė Tomas Hadso- 
nas. - Tu man patinki, Henri, esi narsus vyras, ir aš tavim pasi- 


kliauju. Ir galva tavo nekvaila. 


371 


Ernest Hemingway 


— Ar tikrai manai, kad mums reikės su jais susiremt? 

— Ne manau, o žinau. Bet tu apie tai negalvok. Galvok apie 
visokias smulkmenas. Galvok, ką privalai daryt ir ką daryt, kad 
visi laive iki susikaunant būtų žvalūs. Apie susirėmimą galvosiu aš. 

— Savo pareigas aš atliksiu kuo uoliau, — tarė Henris. — 
Būtų gerai parepetavus, kaip elgtis per mūšį, kad geriau pada- 
ryčiau, kas nuo manęs priklauso. 

Tomas Hadsonas atsake: 

— Padarysi kaip reikiant ir taip. Neišmanau, kaip galėtume 
išsisukt nuo susirėmimo. 

— Labai prailgo, - pasake Henris. 

— Laukiant viskas prailgsta, - pasakė jam Tomas Hadsonas. — 
O gaudynės užvis labiausiai. 

— Nusnūsk, - tarė Henris. - Mažai miegi. 

— Reiks pamiegot, - atsakė Tomas Hadsonas. 

— Kur jie liko be laivo, kaip manai, Tomai? — paklausė Ara. 

— Botus jie čia pasigrobė ir žmones išpleškino, sakysim, 
prieš savaitę. Vadinas, jie iš to paties povandeninio laivo, 
apie kurį pranešė iš Kamagvėjaus. Bet jis turėjo nuskęst kažkur 
netoli. Kai toks vėjas, su guminėm valtim labai nepaplauksi. 

— Turėjo nuskęst į rytus nuo čia. 

— Savaime aišku. O laivui nuskendus jie turėjo likt pliki kaip 
tilvikai, — pasakė Tomas Hadsonas. 

— O tėviškelė tolokai, — tarė Henris. 

— Dabar — dar toliau, - pasakė Ara. 

— Keisti tie vokiečiai, — tarė Tomas Hadsonas. — Drąsūs kaip 
velniai, ir yra tarp jų stačiai nuostabių žmonių. Yra ir niekšų, 
kaip štai šitie. 

— Einam verčiau prie darbo, — tarė Ara. — Pasišnekėsim, 


kad miegas neimtų, naktį budėdami. Tu, Tomai, pasilsek. 

— Tau reikia nusnūst, - pasake Henris. 

— Ar poilsis, ar miegas — tas pats. 

— Netiesa, — pasakė Ara. - Tau, Tomai, reikia išsimiegot. 

— Pamėginsiu, — pasakė Tomas Hadsonas. Tačiau vyrams 
nuplaukus miegas jo neėmė. 

Kodel jie čia taip žvėriškai pasielgė, galvojo jis. Vis tiek mes 
juos pavysim. Šitie čiabuviai mums būtų tepasakę, kiek jų ir 
kaip apsiginklavę, ir daugiau nieko. Vokiečių akimis žiūrint, 
matyt, vertėjo dėl to išžudyt. Kas jie jiems — negrai! Šis faktas šį 
tą apie juos pasako. Jeigu jie salos gyventojus taip išžudė, tai, 
matyt, turi kokį planą ir vilties būti išgelbėti. Be to, del plano, 
matyt, jų nesutarta — antraip kam būtų nužudę saviškį? Beje, 
galėjo nudeti už bet ką. Gal del jo kaltės laivas ir nuėjo į dugną, 
kai dar buvo galima išlaikyt jį ant vandens ir mėgint siekti namus. 

Ir kas iš tų spėlionių, pagalvojo jis. Pasikliauti jomis negali- 
ma. Tai tik versija. Bet jeigu ji teisinga, tai reikštų, jog laivas 
nuskendo netoli nuo kranto ir staigiai. Vadinasi, jie liko bemaž 
tuščiomis rankomis. Gal tas vaikinas nieko panašaus nepadarė 
ir buvo apkaltintas neteisingai. 

Nėr žinios, ir kiek jie turi botų, nes vienas kitas botas galėjo 
būt išplaukęs vežliauti. Belieka spėlioti ir apšniukštinėti saleles. 

Bet tarkim, jie perplaukė skersai Senąjį Bahamos sąsiaurį ir 
pasiekė Kubą. Tikrai, pagalvojo jis, kaip tau pirma neatėjo į 
galvą? Jiems tai geriausia išeitis. 

Jei jiems pasisektų, jie gali sprukti iš Havanos bet kokiu is- 
panų laivu. Kingstone yra patikros postas. Bet šansų šiuo atveju 
jie turėtų daugiau, ir pats žinai, kad daugeliui yra pasisekę pra- 


smukti. Tas Pitersas su savo dėže! NRV ', taip sakant, pagalvojo 


' Nacionalinė ryšių valdyba. 

jis. Nera Ryšio, Vyrai. Tokį didelį, gražų aparatą gavom - jam, 
pasirodo, per daug sudėtinga technika. Neišmanau, kas ten jam 
sugedo. Bet vakar ryšio laiku jis nesusisiekė su Gvantanamu, o 
jei nesusisieks ir šiąnakt — gausim sukti galvas patys. Na ir vel- 
niai nematė, pagalvojo jis. Sukti galvas patiems — dar ne di- 
džiausia bėda. O dabar snūstelėk, tarė sau. Nieko protingesnio 
šiuo metu nesugalvosi. 


Jis įsirausė pečiais į smėlį ir bangų mūšos liūliuojamas užmigo. 


III 


Užmigęs Tomas Hadsonas susapnavo, kad jo sūnus Tomas 
nežuvęs ir kad kiti berniukai taip pat sveiki gyvi, ir kad karas 
baigęsis. Jis sapnavo, kad guli su Tomo motina ir kad ji guli, 
kaip kartais mėgdavo, jam ant viršaus. Jis juto ją visą kaip gyvą: 
tr kojomis juto jos kojas, ir jos kūno svorį ant savęs, ir jos krūtis 
ant savo krūtinės, ir savo lūpomis ji gaudė jo lūpas. Palaidi jos 
plaukai sunkia šilkine banga gulė jam ant akių ir skruostų, ir jis 
nusuko burną nuo ieškančių jos lūpų ir sukando jos plaukų 
sruogą. Tuomet viena ranka suvilgė savo magnumą ir, kietai 
miegodamas, lengvai įstūmė jį, kur jam derėjo būti. Paskiau 
gulėjo slegiamas jos svorio, jos plaukų lyg užuolaidos apgobtu 
veidu, ir letai ir ritmingai siūbavo. 

Henris atėjęs apklojo jį plona antklode, ir Tomas Hadsonas 
pro miegus sumurmėjo: 

— Ačiū, kad tu tokia slidi ir graži, ir tokia sunki. Ačiū, 
kad taip greit grįžai ir kad nesi labai liesa. 

— Vargšelis, - pasakė Henris ir rūpestingai jį apkamšė. Ir, ne- 


šinas dviem apipintais dvidešimties litrų buteliais ant pečių, nuėjo. 

„Argi tu nenorėjai, kad būčiau liesa, Tomai? — klausė sapne 
moteris. — Kai buvau liesa, sakei, kad aš kaip jaunutė ožkytė ir 
kad už jauną ožkytę nieko nėr meilesnio'. 

„Klausyk, — tarė jis. — Katras katrą imsim?“ 

„Abu drauge, — atsakė ji. — O gal tu nori kitaip?“ 

„Imk geriau tu mane. Aš pavargęs . 

„Sakyk, tingi. Leisk, nusegsiu pistoletą ir paguldysiu tau šalia 
kojos. Labai trukdo“. 

„Paguldyk šalia lovos, - pasakė jis. — Ir daryk visa, kaip turi 
būti“. 

Ir ji padarė viską, kaip turi būti, ir klausė: „Ar nori, kad aš 
būčiau tu, ar kad tu — aš?“ 

„Rinkis pati“. 

„Aš negaliu pavirsti tavimi. Bet pamėginsiu“. 

„Įdomu. Mėgink. Ne kiek savęs netaupyk. Stenkis viską ati- 
duot ir kartu viską paimt“. 

„Gerai . 

„Na kaip, išeina?“ 

„Taip, — atsakė jis. - Nuostabu!“ 

„Dabar tu supranti, ką mudu jaučiam?“ 

„Suprantu, — atsakė jis. — Taip, suprantu. Atiduoti lengva . 

„Tu atiduosi viską iki galo? Ar džiaugiesi, kad grąžinau sū- 
nus ir kad pati grįžau ir naktį vedu tave iš proto?“ 

„Taip, aš viskuo džiaugiuosi. Būk gera, apklėsk plaukais man 
veidą ir duok savo lūpas, ir apkabink mane taip stipriai, kad net 
apsvaigčiau . 

„Gerai. O dabar tu mane, gerai?“ 

Pabudęs jis pačiupinėjo antklodę ir akimirką nesusigaudė, 
jog tai būta sapno. Tuomet apsivertė ant šono ir pajuto tarp 


kojų pistoleto dėklą, ir prisiminė, kaip yra iš tikrųjų, ir visi šir- 

dies mauduliai dvigubai sustiprėjo, ir nuo sapno prisidėjo nau- 
jas širdies maudulys. Jis matė, jog dar netamsu, ir matė valtelę, 
kuria vyrai į laivą plukdė vandenį, ir matė baltą dunksinčių į 
rifą bangų mūšą. Jis apsivertė ant šono, susisupo į antklodę ir 
pasidėjęs galvą ant rankų užmigo. Šį kartą ničnieko nesapnavo, 


ir atėję žadinti vyrai rado jį kietai miegantį. 


IV 


Visą tą naktį jis prastovėjo prie šturvalo, ir iki vidurnakčio 
ant tiltelio budėjo Ara, o paskui - Henris. Laivą metė aukštos 
šoninės bangos, ir vairuodamas jautiesi lyg jotum raitas pakal- 
niui, pagalvojo jis. Pakalniui ir pakalniui, o kartais — šlaitu pa- 
įstrižai. Jūra visada kalnuota, o šičia, galima sakyt, net itin raižy- 
ta vietovė. 

— Papasakok ką nors, — tarė jis Arai. 

— Ką, Tomai? 

— Bet ką. 

— Pitersas ir vėl nesusisiekė su Gvantanamu. Sugadino suvis 
jis tą naująjį didelį aparatą. 

— Žinau, — pasakė Tomas Hadsonas, stengdamasis taip iš- 
vairuoti laivą kalvos šonu, kad kuo mažiau svaidytų. — Sude- 
gino kažką, o pataisyt nemoka. 

— Jis klausos, — tarė Ara. — Vilis padeda jam neužmigt. 

— O Viliui kas padeda? 

— Jo miegas neima, — atsake Ara. — Jis toks pat nemiegalis 
kaip ir tu. 

— O tu? 

— Galiu, jei nori, nemiegot visą naktį. Gal pakeist tave 


prie šturvalo? 

— Ne, aš ir taip neturiu ką veikt. 

— Tomai, ar labai tau negera? 

— Nežinau. Ką reiškia „labai negera '? 

— Tuščia kalbos, - pasake Ara. — Nori, atnešiu vynmaišį? 

— Nereikia. Atnešk butelį šaltos arbatos ir užmesk akį, ką 
veikia Pitersas su Viliu. Ir šiaip užmesk akį, ar viskas savo vietoj. 

Ara nulipo žemyn, ir Tomas Hadsonas liko vienas su nakti- 
mi ir jūra ir jis tebesijautė lyg jodamas pakalniui raižyta vietove. 

Henris užlipo ant tiltelio su buteliu šaltos arbatos rankoje. 

— Kaip reikalai, Tomai? — paklausė jis. 

— Tvarkelė. 

— Pitersas senuoju radiju pagavo Majamio policijos skyrių. 
Su visom patruliuojančiom mašinom. Vilis užsinorėjo su jais pa- 
sišneket. Bet pasakiau, kad negalima. 

— Teisingai padarei. 

— Trumposiomis bangomis Pitersas nugirdo kažką garga- 
liuojant vokiškai, bet, pasak jo, tai greičiausiai jų bazė. 

— Bazė nesigirdėtų. 

— Labai keista naktis, Tomai. 

— Ne tokia jau ir keista. 

— Nežinau. Šneku, kas užėjo ant seilės. Nurodyk kursą ir 
leisk mane prie šturvalo, o pats lipk žemyn. 

— Ar Pitersas pažymėjo žurnale? 

— Be abejo. 

— Liepk Chuanui, kad pasakytų man koordinates, o Pitersas 
tegu pažymi žurnale. Kada jis girdėjo tą vokišką gargaliavimą? 

— Kai aš lipau pas tave. 

— Liepk Chuanui nustatyt koordinates, ir tuoj pat pažymė- 
kit žurnale. 

— Gerai, Tomai. 


— Ką kiti juokeriai veikia? 

— Deda į akį. Gilas irgi. 

— Na, drožk ir liepk Pitersui užrašyt žurnale koordinates. 

— O tau pasakyt? 

— Kur mes esam, aš ir taip Žinau. 

— Gerai, Tomai, — pasakė Henris. — Pasistenk nesinervint. 

Henris grįžo, bet Tomui Hadsonui nebuvo ūpo šnekėtis, ir 
Henris stovėjo šalia jo ant tiltelio ir balansavo bangoms mėtant 
katerį. Po valandos jis tarė: 

— Matau šviesą, Tomai. Apie dvidešimt laipsnių nuo mūsų 
kurso į dešinę. 

— Vadinas, plaukiam teisingai. 

Kai laivas atsidūrė traverse, jis pakeitė kursą, ir atvira jūra 
liko jiems už nugaros. 

— Mūsų žirgelis risnoja stačiai į ganyklą, — tarė jis Henriui. — 
Mes jau farvatery. Kelk Chuaną, tegu lipa šen, o pats žiūrėk 
akis išpūtęs. Šviesą pamatei pavėluotai. 

— Dovanok, Tomai. Tuoj prikelsiu Chuaną. Gal geriau, kad 
stebėtume keturiese? 

— Kol prašvis, nereikia, — atsakė Tomas Hadsonas. — Aš 
pasakysiu. 

Galimas daiktas, jie plaukė per seklumą, galvojo Tomas Had- 
sonas. Bet vargu. Naktį nerizikuotų, o dieną povandeninio lai- 
vo jūrininkai pabijotų seklumos. Jie suktų ten pat, kur ir aš. 
Paskui jiems patogiausia būtų plaukti mūsų kursu — farvaterio 
pakraščiu, o paskui jie greičiausiai pasuks link aukščiausios iš 
jūros matomo Kubos kranto dalies. Uostų jie vengs, todel leisis 
pavėjui. Konfitą aplenks iš tolo, nes žino, kad ten yra radijo 
stotis. Betgi jiems reikia maisto ir reikia vandens. Faktiškai ge- 
riausia jiems būtų išsikelti į krantą kuo arčiau Havanos, saky- 
sim, ties Bakuranao, o iš ten gautis į Havaną. Reikės pasiųst iš 


Konfito radiogramą. Nurodymų, ką daryti, neprašysiu. Jei 

pulkininko kartais nebūtų, laukdami atsakymo tik sugaištume. 
Pranešiu, kas ir kaip, ir ką ketinu daryti. Jis tegu daro, kaip jam 
galva veda. Gvantaname tegu daro savo, Kamagvėjuje — savo, 
La Fe - savo, eftėbistai — savo, ir per savaitę gal kas nors ir išdegs. 

Šimts perkūnų, galvojo jis. Per savaitę aš juos būtinai pa- 
gausiu. Juk reikės jiems sustoti ir pasiieškoti vandens, ir pasiga- 
minti ko valgyti, kol jų gyvuliai nepastipo ir nepašvinko. Labai 
galimas daiktas, kad jie plauks naktimis, o dieną miegos. Logika 
taip diktuoja. Aš, jais dėtas, daryčiau tik taip. Mėgink atspėti, 
kaip protautų gudrus vokiečių jūrininkas, povandeninio laivo 
vadas, ir kaip jis spręstų tokias problemas. 

Problemų jam iki kaklo, galvojo Tomas Hadsonas. Ir pati 
didžiausia problema — tai mes, o apie mus jis net nenumano. 
Mes jam nekeliam baimės. Mes jam atrodom nepavojingi 
žmogeliai. 

Tik nepradek trokšt kraujo keršto, pagalvojo jis. Ničnieko 
tuo nelaimėsi. Suk galvą ir džiaukis, kad turi ką veikti ir kad 
turi gerų padėjėjų. 

— Chuanai, — tarė jis. — Ką matai, drauguži? 

— Dykų dykiausią vandenyną. 

— O jūs, ponai, ką nors matot? 

— Dyka nors prišik, — atsakė Gilas. 

— Mano dykas pilvas mato kavutę. Bet ji nejuda artyn, — 
pasakė Ara. 

— Matau žemę, — tarė Henris. Jis kaip tik pamatė siaurą 
kampuotą dėmelę, lyg kas rašaluotu pirštu būtų lengvai 
pabraukęs per šviesėjantį horizontą. 

— Tai bus Romano kyšulys, — pasake Tomas Hadsonas. — 
Dėkui, Henri. Dabar jūs, tipai, eikit gert kavos ir atsiųskit kitus 
keturis banditus — pasižiūrėti neregėtų įdomybių. 


— O tu, Tomai, nori kavos? - paklausė Ara. 

— Nenoriu. Išgersiu, kai išvirs, arbatos. 

— Mes budėjom dar tik dvi valandas, — tarė Gilas. — Dar 
galim pastovėt, Tomai. 

— Lipkit žemyn išgert kavos ir duokit progą pagarset kitiems 
keturiems banditams. 

— Tomai, betgi tu pats sakei, kad jie greičiausiai Lobe. 

— Sakiau. Bet dabar man regis kitaip. 

Vyrai nulipo žemyn, ir į jų vietą užlipo kiti keturi. 

— Ponai, — tarė Tomas Hadsonas. — Pasiskirstykit pasaulio 
šalis. Ar kavos apačioj yra? 

— Sočiai, — atsakė jo padėjėjas. — Ir arbatos. Varikliai veikia 
kaip laikrodžiai, ir vandens prisirinkę mažiau, negu tokioj jūroj 
tikėtumeis. 

— Kaip Pitersas? 

— Naktį siurbė viskį iš savo butelio. Su ėriuku ant etiketės. 
Bet užmigt neužmigo. Vilis padėjo jam neužmigt ir gert viskį, — 
paaiškino padėjėjas. 

— Konfite reikės prisipilt benzino ir pasikraut ko ten bus. 

— Su krovimu neužtruks, bet kiaulę nudurt, nušutint ir nu- 
mazgot spėsiu, — pasake padėjėjas. — Ketvirtadalį paliksiu ra- 
distams už pagalbą, o išmėsinėsiu jau laive. O tu, kol pasikrau- 
sim, nusnūsk. Gal man pastovėt prie šturvalo? 

— Ne. Man Kontite reikės tik išsiųst tris radiogramas, ir kol 
jūs krausit, aš numigsiu. Paskiau vysimės vėl. 

— Namų link? 

— Na taip. Kuriam laikui gal ir pamesim jų pėdas. Bet pa- 
bėgti nuo mūsų jie niekur nepabegs. Veliau viską aptarsim. 
Kaip vyrų nuotaika? 

— Tujjukjuos pažįsti. Pašnekėsim vėliau. Pasuk labiau į kran- 


to pusę, Tomai. Pasroviui bus greičiau. 

— Ar labai nukrypom nuo kurso? 

— Kaip ir ne. Velniškos vis dėlto buvo bangos, — pasakė 
padėjėjas. 

— Ya Vo creo, - pasakė Tomas Hadsonas. — Tikiu. 

— Šiose vietose jeigu kas pasirodys, tai tik tie iš povandeninio 
laivo. Tai tikriausiai tas pats, apie kurį pranešė, kad nuskendo. 
Dabar jie kažkur į šoną nuo La Gvairos, kažkur už Kingsto- 
no, — žodžiu, bet kur, kur tik yra benzino. Be to, jie palaiko ryšį 
su baze. 

— Gali pasirodyt ir čia. 

— Taip, už mūsų nuodėmes. 

— Ir už savo. 

— Todėl mums reikia juos persekiot atsargiai ir apgalvotai. 

— Kad tik greičiau! — tarė Tomas Hadsonas. 

— Spėsim. 

— Man labai prailgo laukt. 

— Taip, — pasakė padėjėjas. —- Bet Konfite numigsi, ir pa- 


matysi, viskas klosis daug sparčiau, negu tau regis. 


V 


Smelingoje saloje Tomas Hadsonas matė aukštą stebėjimo 
bokštą ir ilgą signalizacijos stiebą. Ir bokštas, ir stiebas buvo nu- 
dažyti baltai, ir juos jie pamatė pirmiausia. Paskiau jis išvydo 
trumpus ir storus radijo antenų stiebus ir aukštai iškilusius ant 
uolų išmesto laivo griaučius, užstojančius radijo stoties baraką. 
Iš šitos pusės sala atrodė negražiai. 

Saulė liko jam už nugaros, ir buvo nesunku rife rasti plato- 


ką tarpą ir, aplenkiant seklumas ir koralų gaugarus, įplaukti į 

užuovėją. Įlanką supo paplūdimio pusmėnulis, ir sala pavėjinėje 
pusėje buvo apaugus sausa žole, o priešvėjinėje driekėsi akme- 
nuota lyguma. Smėlis prasišvietė pro skaidrų žalsvą vandenį, 
Tomas Hadsonas priplaukė prie paplūdimio vidurio ir, kate- 
riui vos priekiu neįsibedus į krantą, nuleido inkarą. Saulė buvo 
jau patekėjusi, ir virš radijo stoties barako su šalinamiais plevė- 
savo Kubos vėliava. Signalizacijos stiebas buvo tuščias. Žmonių 
nesimatė, o Kubos vėliava, naujutėlė, švarutelė, plakėsi vėjyje. 

— Galbūt pas juos atvyko pamaina, — tarė Tomas Hadso- 
nas. — Senąją vėliavą palikom visai susitrynusią. 

Jis apsidairė ir pamatė savo paliktas benzino statines ir smė- 
lio kauburius ten, kur, matyt, buvo užkasti jo ledo luitai. Jie 
buvo tartum ką tik supilti kapai, ir virš salos vėjuje skraidė tam- 
siai rudos žuvėdros. Dauguma jų perėjo tarp akmenų priešvėji- 
nėje salos pusėje, o kitos — užuovėjos žolėje. Dabar jos skraidė: 
tai sklendė pavėjui, tai atkakliai grūmėsi su vėju, tai smigo že- 
myn, į žolę ir tarp akmenų. Ir visos klykavo, liūdnai ir gailiai. 

Mavyr, kas nors rankioja pusryčiams jų kiaušinius, pagalvo- 
jo omas Hadsonas. I'uo metu jis užuode kambuze kepinamo 
kumpio kvapą ir nulipo į vairagalį, ir šūktelėjo, kad jam pus- 
ryčius atneštų ant tiltelio. Jis atidžiai apžiūrėjo salą. Ką žinai, gal 
jie čia, pagalvojo jis. Nesunkiai galėjo užimt. 

Bet pamatęs takeliu nuo radijo stoties į paplūdimį besilei- 
džiantį vyriškį su šortais jis pažino, jog tai leitenantas. Jis buvo 
rudai įdegęs, linksmas ir tris mėnesius nesikirpęs, ir jis šūktelėjo: 

— Kaip sekėsi kelionė? 

— Neblogai, — atsakė Tomas Hadsonas. — Prašom pas mus 
alaus išgerti. 

— Vėliau, — tarė leitenantas. — Prieš porą dienų jums at- 


gabeno ledo, produktų ir alaus. Ledą užkasėm. Kitkas viduje. 

— Kas girdėti? 

— Kažkur apie Ginčą aviacija prieš dešimtį dienų paskandi- 
nusi povandeninį laivą. Bet tada jūs dar buvot čia. 

— Taip, - pasakė Tomas Hadsonas. — Prieš dvi savaites. Gal 
čia tas pats? 

— Tas pats. 

— Kas daugiau? 

— Užvakar kitas povandeninis laivas kažkur apie Kajo Salį 
numušęs žvalgybinį lėktuvą. 

— Faktas patvirtintas? 

— Taip mums sakė. Na ir istorija su jūsų kiaule. 

— Kokia istorija? 

— Tą pačią dieną, kai buvo numuštas žvalgybinis lėktuvas, 
jums atgabeno su produktais kiaulę, o ji kitą rytą išplaukė 
į jūrą ir nuskendo. O mes ją dar pašerėm! 

— Ouė puerco mas suicido!-—- pasake Uomas Hadsonas. 

Leitenantas nusijuokė. Jis buvo linksmo įdegusio veido ir 
nekvailas. Tik vaidino kvailą, nes jam toks vaidmuo patiko. Jis 
buvo gavęs nurodymus visokeriopai padėti Hadsonui ir ničnie- 
ko jo neklausinėti. Tomas Hadsonas buvo gavęs nurodymus 
naudotis stoties paslaugomis ir niekam nieko nepasakoti. 

— Daugiau nieko nauja? — paklausė jis. - Ar kartais nematėt 
bahamiečių pinčių rinkėjų ar vežliautojų botų? 

— Ką jie čia veiks? Pintys ir vežliai visai kitam krašte. Tiesa, 
šią savaitę tikrai praplaukė du bahamiečių vėžliautojų burlai- 
viai. Apiplaukė kyšulį ir buvo besuką pas mus. Bet paskui nu- 
plaukė Kajo Kruso link. 


— Įdomu, ko jiems čia prireikė? 


' Kiaulė savižudė! (/sp.) 

— Nežinau. Jūs, suprantu, plaukiojat moksliniais tikslais. 
Bet kam vežliautojams plaukti čionai, staiga palikus vėžlingiau- 
sius vandenis? 

— Kiek matėt žmonių? 

— Mes įžiūrėjom tik vairininkus. Laivai buvo apdengti pal- 
mių šakomis. Šakos suremtos kaip palapinė. Gal kad saulė ne- 
kepintų vėžlių. 

— Ar vairininkai baltaodžiai ar juodaodžiai? 

— Baltaodžiai, įdegę. 

— O laivų numerių ar pavadinimų neįžiūrėjot? 

— Neįžiūrėjom. Per toli buvo. Paskelbiau gynybos parengtį, 
bet nei tą naktį, nei kitą dieną ir naktį nieko neatsitiko. 

— Kada jie praplaukė pro čia? 

— Viena diena anksčiau, negu jums atgabeno ledą, produk- 
tus ir savižudę kiaulę. Vienuoliktą dieną po to, kai buvo pra- 
nešta, jog jūsų aviacija nuskandino povandeninį laivą. Kitaip 
sakant, prieš tris dienas. Tai jūsų draugai? 

— Jūs, aišku, apie juos pranešėt? 

— Savaime suprantama. Bet atsakymo nesulaukiau. 

— Ar galėsit perduot tris mano radiogramas? 

— Be abejo. Kai tik parašysit, ir atsiųskit. 

— Aš dabar pradėsiu krautis į laivą benziną, ledą ir produk- 
tus. Ar jūs sau nieko nenorėtumėt pasiimt? 

— Nežinau. Ten pridėtas sąrašas. Pasirašyt, kad gavau, pasi- 
rašiau, nors angliškai nieko nesuprantu. 

— Vištų ar kalakutų neatsiuntė? 

— Atsiuntė, — atsakė leitenantas. — Laikiau juos kaip staig- 
meną. 

— Paukščius mes draugiškai pasidalysim, — tarė Tomas Had- 


sonas. — Pasidalysim ir alų. 

— Jei norit, maniškiai padės jums pasikraut benziną ir ledą. 

— Gerai. Būsiu labai dėkingas. Norėčiau po poros valandų 
išplaukt. 

— Suprantu. Mūsų pamainą pratęsė dar mėnesiui. 

— Ir vel? 

— Ir vel. 

— K3 į tai jūsiškiai? 

— Jie visi čia atlieka bausmę. 

— Labai ačiū už pagalbą. Mokslo pasaulis bus amžinai jums 
dekingas. 

— Ir Gvantanamas? 

— Gvantanamas — mūsų mokslo Atėnai. 

— Man regis, jie bus kur nors pasislėpę. 

— Aš irgi taip manau, - pasakė Tomas Hadsonas. 

— Palapinės buvo iš visai žalių kokoso palmių lapų. 

— Pasakykit dar ką nors. 

— Daugiau nežinau. Atsiųskit radiogramas. Pas jus nelip- 

— Jei mums išvykus atgabentų greit gendančių produktų, 
suvartokit, kol nesugedo, patys. 

— Dekui. Užjaučiu jus del kiaulės savižudybės. 

— Dekui, - atsakė Tomas Hadsonas. —- Gyvenimas visiems 
nesaldus. 

— Liepsiu vyrukams, kad pas jus neliptų, o tik padėtų atnešt 
ant kranto ir sukelt į katerį. 

— Dėkui, - pasakė Tomas Hadsonas. — Daugiau nieko apie 
tuos vėžliautojų burlaivius neprisimenat? 

— Burlaiviai kaip burlaiviai. Abu visiškai vienodi. Iš pažiūros 
lyg vieno meistro darbas. Apiplaukė rifo kyšulį ir buvo beplau- 
kią čionai. O paskui pasuko prieš vėją Kajo Kruso link. 

— Šiapus rifo? 

— Kol išnyko iš akių, plaukė šiapus. 

— O apie povandeninį laivą palei Kajo Salį? 

— Buvo išlindęs į paviršių ir pašovė žvalgybinį lektuvą. 

— Jumis dėtas, aš neatšaukčiau gynybos parengties. 

— Aš ir neatšaukiau, — atsakė leitenantas. — Todėl jūs ir ne- 
matot žmonių. 

— Matau išbaidytus paukščius. 


— Vargšai paukšteliai, - pasakė leitenantas. 


VI 


Jie plaukė pavėjui į vakarus, lenkdami rifą iš atsuktos į salą 
pusės. Benzino bakai buvo pilni, ledas sukrautas, ir apačioje 
viena pamaina peše ir darinėjo vištas. Kita valė ginklus. Kapito- 
no tiltelis buvo sulig juosmeniu apsuktas brezentu, o ant borto 
pritvirtintos dvi ilgos lentos, dviejų sprindžių didumo spaus- 
dintomis raidėmis bylojančios apie mokslinę katerio misiją. Pa- 
silenkęs per bortą patikrinti vandens gylio, Tomas Hadsonas 
matė kilvateryje dryksančias plunksnų saujas. 

— Leisk pačiu pakraščiu, bet saugok, kad neužsikabintum 
už kokio smelio kaubrio, - tarė jis Arai. — Tu juk žinai šitą pa- 
krantę. 

— Tai jau žinau, kokia bjauri, —- pasakė Ara. - Kur mesim 
inkarą? 

— Norėčiau patikrint Kajo Kruso kyšulį. 

— Galim tikrint, bet vargu ar ką pešim. Negi manai, kad jie 
ten tupės? 

— Nemanau. Bet gal tenykščiai žvejai kartais bus juos matę. 


Ar angliadegiai. 

— Kad bent vėjas nurimtų, — tarė Ara. —- Nors porą dienų 
paplaukėjus visiškoj tykoj! 

— Už Romano vėjas dar pasiutesnis. 

— Žinau. Bet šičia traukia lyg kalnų tarpekly. Jei ilgai 
neatlėgs, mes juos matysim kaip savo ausis. 

— Klaidos mes kol kas nepadarėm, — pasakė Tomas Hadso- 
nas. — O gal, žiūrėk, laimė nusišypsos? Galimas daiktas, jog jie 
užemė Lobą ir per radijo stotį mėgino atsikviest kitą povandeninį 
laivą jų paimti. 

— Tai reiškia, kad jie nežinojo, jog kitas laivas jau tenai? 

— Taip išeitų. Per dešimt dienų galima toli nuplaukt. 

— Turint noro, —- pasakė Ara. - Nebesvarstykim, Tomai, 
gana. Man net galvą įsopo. Verčiau jau benzino statines ridi- 
nėti. Svarstyk tu vienas, o man pasakyk, kokio kurso laikytis. 

— Tegu eina kaip dabar, ir stebek, kada pasirodys ta ne- 
lemta Minerva. Laikykis arčiau kranto, tik kad neužšliaužtum 
ant smėlio kaubrio. 

— Aišku. 

Ar manai, kad, netekę laivo, jie liko ir be radijo, galvojo 
Tomas Hadsonas. Turėjo būt atsarginis radijas, kuriuo galėjo 
išsišaukt pagalbą. Tačiau Pitersas, tą laivą subombardavus, trum- 
posiomis bangomis nieko neaptiko. Bet neskubėk iš to daryti 
išvadų. Išvadų negalima daryt jokių; mes faktiškai žinom tik tiek, 
kad prieš tris dienas mūsų kursu praplaukė du burlaiviai. Ar 
juose buvo valčių — aš jį klausiau? Ne, pamiršau. Tikriausiai 
valčių turi, nes jis sakė, jog tai tipiški bahamiečių vežliautojų 
burlaiviai, tik su palmių šakų palapinėmis. 

Kiek jų? Nežinai. Sužeistų yra? Nežinai. Kuo apsiginklavę? 
Tau žinoma, jog yra tik vienas automatas. Jų kursas? Kol kas 


plaukiam jiems įkandin. 

Gal ką rasim tarp Kajo Kniso ir Megano, pagalvojo jis. Jei 
ką rasi, tai greičiausiai pulkus tilvikų ir iguanų pėdsakus aplink 
šaltinį. 

Neišsiblaškyk, galvok apie tai, kas svarbiausia. Svarbiausia? 
Nebėra daugiau svarbių dalykų. Yra, yra. Yra šitas kateris ir jo 
komanda, ir jūra, ir niekšai, kuriuos tu medžioji. Vėliau tu pa- 
matysi savo šunis ir kates ir nuvažiuosi į miestą, ir iki soties prisi- 
kauši, ir pravalysi šautuvėlį, o paskui vėl imsi ruoštis išvykti ir 
pradėsi viską nuo pradžios. 

Gal šįkart tu nutversi tuos banditus. Jų laivą nuskandinai 
ne tu, bet šiek tiek prie to prisidėjai. Jei susemsi jų komandą, 
padarysi itin naudingą darbą. 

Bet kodel tada esi toks šaltas ir abejingas, paklausė jis save. 
Kodel negalvoji, jog jie žudikai, ir kodėl neužsidegi teisėtu rūs- 
čiu? Kodel tik leki ir leki lyg lenktynių žirgas, numetęs raitelį, 
bet neišsukęs iš rato? Nes visi mes žmogžudžiai, atsakė sau. Ir 
vienoj, ir kitoj pusėj visi bent kiek vertesni — žmogžudžiai, ir 
prie gero tai neprives. 

Bet daryt šį darbą vis tiek privalai. Žinoma, kad taip, pasakė 
jis. Tačiau didžiuotis tuo nėra ko. Užteks, jei tik gerai atliksiu 
savo pareigą. Aš ne iš tų, kurie parsisamdo del to, kad mėgsta tokį 
darbą. Juk tu išvis neparsisamdei, pasakė jis sau. Tuo blogiau. 

— Ara, dabar leisk man, - tarė jis. 

Ara užleido jam šturvalą. 

— Atidžiai dairykis į dešinę. Tik saugokis, kad saulė neakintų. 

— Atsinešiu akinius. Klausyk, Tomai, gal tu leisk pavairuot 
man, o budėti pastatyk keturis vyrus. Tu išvargęs, o saloj visai 
nepailsėjai. 

— Keturiems kol kas nebūtina. Reikės vėliau. 


— Betgi tu išvargęs. 

— Miegas neima. Klausyk, jeigu jie plauks naktimis palei kran- 
tą, bedos neišvengs. Tada turės apsistot pasiremontuot, ir mes 
juos užklupsim. 

— Tai ne priežastis visai nesiilsėti, Tomai. 

— Aš nesiilsiu ne del to, kad pasigirčiau ištvermingumu, — 
atsakė Tomas Hadsonas. 

— Niekam ir mintis tokia į galvą neatėjo. 

— K tu galvoji apie tuos niekšus? 

— Kad pagausim — vienus nudėsim, o kitus paimsim gyvus. 

— O apie išžudytus salos gyventojus? 

— Nemanau, kad mes, jais dėti, būtume taip pasielgę. Bet 
jiems atrodė, kad taip reikia. Ne dėl malonumo jie taip pada- 
rė, — atsakė Ara. 

— O ką manai apie jų nušautą saviškį? 

— Henris keliskart saikstėsi užmušt Pitersą. Man ir pačiam 
kartais toks noras užeina. 

— Taip, - pasakė Tomas Hadsonas. - Toks noras daugeliui 
pažįstamas. 

— Aš apie tokius dalykus negalvoju, todėl esu ramus. Nusi- 
ramink ir tu. Paskaityk ką nors — taip juk paprastai ramini nervus. 

— Šiąnakt miegosiu. Kai nuleisim inkarą, šiek tiek paskaity- 
siu, o tada nusnūsiu. Nors ir nesijaučia, mes esam laimėję ketu- 
rias dienas. Dabar reikia ieškot akis išplėtus. 

— Arba mes patys juos susemsim, arba įvysim kitiems į na- 
gus, — pasakė Ara. —- Koks skirtumas? Išdidumas mums nesve- 
timas, bet mūsų išdidumas toks, apie kurį kiti nė nenumano. 

— Tąaš kaip tik ir buvau pamiršęs, - pasakė Tomas Hadsonas. 

— Tai ne tuščias išdidumas, — toliau kalbėjo Ara. - Šūdas — 
mūsų išdidumo brolis, nesėkmė — sesuo, o mirtis - žmona. 


— Didelis tai išdidumas! 

— Didelis, - pasakė Ara. - Nepamiršk to, Tomai, ir nesiplė- 
šyk. Visi mūsiškiai turi tokio išdidumo, net ir Pitersas. Nors aš 
Piterso ir nemegstu. 

— Ačiū, kad pasipasakojai, — pasakė Tomas Madsonas. — 
Kartais viskas taip juodai atrodo, nors pasikark. 

— Tomai, - tarė Ara, — išdidumas žmogui — viskas. Kai žmo- 
gus per daug išdidus — tai jau nuodėmė. Per išdidumą mes kar- 
tais atliekam neįmanomų dalykų. Viskas mums tada nusispjaut. 
Tačiau savo išdidumą reikia paremti protu ir atsargumu. Tu 
visai nebežiūri savęs, todel aš tave labai prašau saugotis. Del mūsų 
ir del laivo. 

— Kas tie „mes ? 

— Mes visi. 

— Gerai, — atsakė Tomas Hadsonas. - Šūktelk, kad atneštų 
tau juodus akinius. 

— Tomai, na tu suprask. 

— Aš suprantu. Dekui tau. Vakare prisikirsiu kiek lenda ir 
miegosiu kaip užmuštas. 

Ara net nenusišypsojo, o jis visada suprasdavo juoką. 


— Pasistenk, Tomai, — pasakė jis. 


VII 


Jie nuleido inkarą užuovėjinėje Kajo Kruso pusėje, smėlin- 
goje įlankoje tarp dviejų salelių. 

— Nuleisim dar vieną inkarą! — šūktelėjo Tomas Hadsonas 
savo padėjėjui. — Nepatinka man šitas dugnas. 

Padėjėjas gūžtelėjo pečiais ir pasilenkė prie kito inkaro, ir 


Tomas Hadsonas, stebėdamas vandens sūpuojamas seklumos 

žoles, apgręže katerį priekiu į srovę. Kai inkaras gerai įsmigo į 
dugną, jis nuėjo į vairagalį. Kateris stovėjo priekiu į vėją, ir pro 
šonus bėgo atoslūgio nešamas vanduo. Net ir užuovėjoje vėjas 
traukė smarkiai, ir jis žinojo, kad kai atoslūgį pakeis potvynis, 
laivas atsisuks į bangas skersas. 

— Na ir velniai nematė, — tarė jis. - Tegu supa. 

Padėjėjas jau buvo nuleidęs valtį, ir vyrai leido vairagalio 
inkarą. Tomas Hadsonas žiūrėjo, kaip į vandenį paniro mažiukas 
dentortas, kuris padės kateriui atsilaikyti prieš vėją prasidėjus 
potvyniui. 

— Išmeskit dar bent porą! —- šūktelėjo jis. — Tada galėsim 
parduot savo katerį už krabą. 

Padėjėjas, atsisukęs į jį, nusišiepė. 

— Pavaryk valtį prie borto. Kelsiuos krantan. 

— Ne, Tomai, — pasakė padėjėjas. —Tegu keliasi Ara su Vi- 
liu. Juos išsodinsiu čia, o kitus nuplukdysiu į Meganą. Ar liept 
jiems pasiimt nžyios'? 

— Ne. Dekitės mokslininkais. 

Aš perleidžiu jam atsakingas pareigas, galvojo jis. Tai, ma- 
tyt, reiškia, jog man tikrai reikia poilsio. Bet faktas lieka faktu: 
aš nei išvargęs, nei miego noriu. 

— Antonijau, — tarė jis. 

— Ką? — atsiliepė padėjėjas. 

— Atnešk man pripučiamąjį čiužinį, du priegalvius ir ko 
nors išgert. 

— Ko gersi? 

— Džino su kokoso pienu, kartimu ir citrinos žievele. 


— Tomini? — tarė padėjėjas nudžiugęs, kad jis vėl geria. 


" Kūdikius (1sp.). 

— Dvigubą. 

Henris užmetė ant tiltelio pripučiamąjį čiužinį ir užlipo su 
knyga ir žurnalu pats. 

— Tau čia neužpučia, — tarė jis. — Gal padaryt brezente dėl 
ventiliacijos plyšį? 

— Kada aš nusipelniau tokio rūpesčio? 

— Tomai, mes viską apšnekėjom ir sutarėm, kad tau reikia 
poilsio. Tu baigi persistengt. Jau ir persistengi. 

— Nesąmonė, — pasakė Tomas Hadsonas. 

— Gal ir nesąmonė, — tarė Kenris. — Aš sakiau, kad, mano 
galva, tu laikaisi normaliai ir kad jėgų tau ilgai užteks, ir nepa- 
lūši. Bet kiti labai susirūpinę, ir jie mane įtikino, jog klystu. Tu 
gali įtikint savaip. Bet dabar pailsek, Tomai. 

— Jaučiuosi žvalus kaip niekad. Man stačiai niekas daugiau 
neįdomu. 

— Tas ir yra. Tu net nuo tiltelio nebenulipi. Kiekvieną pamai- 
ną prie šturvalo ir prie šturvalo. Niekas daugiau tau neįdomu. 

— Na gerai, — tarė Tomas Hadsonas. — Viskas aišku. Bet 
kol kas vadas čia aš. 

— Aš juk tau ne bloga linkedamas, patikėk. 

— Nepyk, - tare Tomas Hadsonas. — Aš pailsiu. Kaip salas 
apžiūrėt, žinosi? 

— Turėčiau. 

— Patikrinkit ir Meganą. 

— Meganas man. Vilis su Ara jau išsikėlė. Aš su saviškiais 
laukiu, kada Antonijas atvarys valtį. 

— Kaip Pitersas? 

— Visą pusdienį prasikrapštė su tuo didžiuoju radiju. Sakė 
sutaisęs kaip reikiant. 


— Būtų puiku. Grįžę, jei miegosiu, tuoj pat žadinkit. 

— Gerai, Tomai. 

Henris pasilenkė ir paėmė kažką duodamą iš apačios. Tai 
buvo didelė stiklinė, pilna ledo ir rūdžių spalvos gėrimo, ap- 
vyniota dvilinku popieriniu rankšluosčiu, perjuostu gumine 
juostele. 

— Dvigubas Tomini, — tare Henris. — Išgerk, paskaityk ir 
nusnūsk. Stiklinę gali įstatyt į granatos lizdą. 

Tomas Hadsonas nugėrė didelį gurkšnį. 

— Skanu, — tarė jis. 

— Tavo mėgstamas. Viskas bus gerai, Tomai. 

— Gerai ne gerai, bet stenkimės viską padaryt kuo geriau. 

— Svarbiausia, gerai pailsėk. 

— Pasistengsiu. 

Henris nulipo žemyn, ir Tomas Hadsonas išgirdo grįžtan- 
čios valties burzgimą. Burzgimui nutilus, pasigirdo šneka, o pas- 
kui jis išgirdo tolstančios valties garsą. Jis suklusęs minutę pa- 
laukė. Tada paeme stiklinę ir šliūkštelėjo gėrimą už borto, ir 
vėjas nunešė jį vairagalio pusėn. Tada įstatė stiklinę į lizdą trijų 
eilių granatų stove ir atsigulė kniūbsčias, abiem rankom apsika- 
bindamas guminį čiužinį. 

Man regis, palapinėse jie slėpė sužeistuosius, galvojo jis. O 
gal norėjo nuslept, kiek jų daug. Bet vargu. Jei jų būtų daug, 
būtų čia pasirodę jau pirmą naktį. Reikėjo man keltis krantan. 
Dabar visada kelsiuos. Bet Ara su Henriu — vyrai kokių reta, o 
tr Vilis — vyras labai geras. Reikės ir man pasistengt būt labai 
geram. Šiąnakt parodyk, ką sugebi, tarė sau. Persekiok kantriai 
ir uoliai ir nedaryk klaidų. Ir nepamesk jų pėdsakų. 

VIII 


Jis pajuto ant peties ranką. Tai buvo Ara ir jis tarė: 

— Vieną turim, Tomai. Mudu su Viliu radom. 

Tomas Hadsonas, o paskui jį ir Ara nubėgo žemyn. Vokietis 
gulėjo vairagalyje, suvyniotas į antklodę. Galva ilsėjosi ant dvie- 
jų priegalvių. Šalia jo su stikline vandens rankoje sėdėjo Pitersas. 

— Žiūrėk, ką mes turim, — tarė jis. 

Vokietis buvo sulysęs, smakras ir įdubę skruostai apžėlę švie- 
sia barzda. Plaukai ilgi, susivelę, ir blėstančioje vakaro šviesoje 
jis atrodė tartum šventasis. 

— Jis neiškalba, — tarė Ara. - Mudu su Viliu jau mėginom. 
Ir nestovek pavėjui nuo jo. 

— Aš jau lipdamas užuodžiau, — atsakė Tomas Hadsonas. — 
Paklausk, ar jis nieko nenori, — tarė jis Pitersui. 

Radistas persakė vokiškai, ir vokietis pažvelgė į jį, bet nei 
atsakė, nei galvos pajudino. Tomas Hadsonas išgirdo, kaip burz- 
gia valties variklis, ir pasižiūrėjo į įlanka nuo sauleleidžio atplau- 
kiančią valtį. Ji plaukė pasinėrusi iki vandens linijos. Paskum jis 
vel atsigręžė į vokietį. 

— Paklausk, kiek jų yra. Sakyk, mums būtinai reikia žinoti. 
Labai, sakyk, svarbu. 

Pitersas tyliai ir, kaip Tomui Hadsonui pasirode, meiliai per- 
sakė vokiečiui. 

Vokietis vos ne vos išspaudė tris žodžius. 

— Jis sako, kad nieko nėra svarbaus, — paaiškino Pitersas. 

— Sakyk jam, kad klysta. Man būtina žinot. Paklausk, gal 
jis nori morfijaus. 

Vokietis dėkingas pasižiūrėjo į Tomą Hadsoną ir ištarė tris 


žodžius. 

— Jis sako, kad jam nebeskauda, - paaiškino Pitersas. Jis ėmė 
tankiai malti vokiškai, ir vel Tomas Hadsonas pajuto meilų to- 
ną; o gal tik meilų vokiškų žodžių skambesį. 

— Nustok, Pitersai, — tare Tomas Hadsonas. — Versk tik tai, 
ką sakau, ir žodis žodin. Supratai? 

— Supratau, kapitone, — atsakė Pitersas. 

— Pasakyk jam, kad aš galiu priversti jį prašnekt. 

Pitersas persake vokiečiui, ir tasai pakėlė akis į Tomą Had- 
soną. Akys buvo seno žmogaus, susenusiame it jūros išmestas 
šiekštas ir beveik tokiame pat pilkame jaunuolio veide. 

— Nein, - lėtai ištarė vokietis. 

— Jis sako: „Ne“, — išvertė Pitersas. 

— Taip, tiek ir aš suprantu, — pasake Tomas Hadsonas. — 
Pašildyk, Vili, jam sriubos ir atnešk konjako. Pitersai, paklausk, 
gal jam iš tikrųjų reikia mortijaus, jeigu jau nežada šnekėt. Sa- 
kyk, turim sočiai. 

Pitersas išvertė, ir vokietis pažvelgė į Tomą Hadsoną. Ir 
nusišypsojo santūria šiauriečio šypsena. 

Pitersui jis atsakė beveik negirdimai. 

— Jis dėkoja, sako, kad jam nereikia ir kad verčiau pataupy- 
tume sau. 

Paskui jis kažką tyliai pasakė Pitersui, ir tas išvertė: 

— Sako, praėjusią savaitę būtų neatsisakęs. 

— Pasakyk jam, kad aš jį gerbiu, - pasakė Tomas Hadsonas. 

Jo padėjėjas Antonijas su Henriu ir kitais vyrais, apžiūrėju- 
siais Meganą, priplaukė prie katerio. 

— Lipkit tyliai, — pasakė jiems Tomas Hadsonas. — Neikit į 
vairagalį. Ten miršta fricas, ir noriu, kad jis numirtų ramiai. Ką 
radot? 

— Nieko, - atsake Henris. — Visiškai nieko. 

— Pitersai, — tarė Tomas Hadsonas. — Šnekėkis su juo apie 
ką nori. Gal ką išpeši. Aš einu pas Arą ir Vilį išgert. 

Nulipęs į apačią, jis tarė: 

— Sriubą užkaitei, Vili? 

— Užkaičiau, kas po ranka pasitaikė — moliuskienę, — atsakė 
Vilis. — Jau ganėtinai šilta. 

— Kodėl tada nepavaišinus jo veršio uodegos sultiniu ar 
aštria sriuba su prieskoniais? — tarė Tomas Hadsonas. - Tada, 
tokiam susibaigusiam, tikrai iškart galas. O vištienos sultinys 
kur išgaravo? 

— Vištienos sultinio nenorėjau imt. Jis Henrio. 

— Ir gerai, kad neėmei, — pasakė Henris. - Kam mums jį 
popint? 

— Nei mes jį popinam, nei ką. Užsakiau tikėdamasis, kad 
užvalgęs sriubos ir išgėręs jis bus sukalbamesnis. Bet jis kalbėt 
nežada. Gal sutaisytum man džino, Ara? 

— Jie jam surėmė palapinę, Tomai, ir paklojo iš šakų patogų 
guolį, ir paliko daug vandens ir ąsotį su maistu. Padarė viską, 
kad jam būtų kuo patogiau, ir iškasė griovelius vandeniui nute- 
kėti. Nuo kranto ten veda daug aiškių pėdsakų; spėju, kad jų 
būta kokių aštuonių ar dešimties, ne daugiau. Nešėm jį mudu 
su Viliu labai atsargiai. Abi žaizdos dešinėj kojoj gangrenavu- 
sios ir beveik iki pat šlaunies. Gal ir nereikėjo mums jo čia ga- 
bent, gal geriau būtume atplaukę pasiimt tavęs su Pitersu, o jūs 
būtumeėt apklausę jį palapinėj. Jei taip, tai kaltas aš. 

— Ar jis buvo be ginklo? 

— Be. Ir be jokių atpažinimo ženklų. 

— Duok man džino, - tarė Tomas Hadsonas. - Kada, tavo 
nuomone, nukirstos šakos palapinei? 

— Manyčiau, ne vėliau kaip vakar rytą. Bet galvos nededu. 

— Ar jis ką nors sake? 

— Ne. Pamatęs mus su pistoletais, sakytum sumedėjo. Vilio 
lyg ir išsigando. Turbūt, kai pamatė jo akį. Paskui, kai pakelėm, 
nusišypsojo. 

— Parode, kad dar moka, — pasakė Vilis. 

— Tada nualpo, — tarė Ara. — Kaip sakai, Tomai, kiek 
jis dar gyvens? 

— Nežinau. 

— Pasiimam stiklines ir einam viršun, — pasakė Henris. — 
Nepasitikiu aš Pitersu. 

— Pirma susrėbkim moliuskienę, — tarė Vilis. — Pilvas maršą 
groja. Jei Henris nepyks, jam pašildysiu sultinį. 

— Jei sultinys padės jį prašnekint — prašom, kokia gali 
būt kalba, - pasakė Henris. 

— Padėt gal ir nepadės, - pasakė Vilis. — Bet mirštančiam 
žmogui siūlyti moliuskienę lyg ir kiauliška būtų. Nunešk jam 
konjako, Henri. Gal jis irgi toks pat konjako mėgėjas kaip 
mudu su tavim. 

— Duokit jūs jam ramybę, — tarė Tomas Hadsonas. — Tas 
fricas geras žmogus. 

— Kurgi ne, — burbtelėjo Vilis. - Pakėlę rankas jie visi geručiai. 

— Jis rankų nepakėlė, - atsakė Tomas Hadsonas. - Jis miršta. 

— Ir labai iškilniai, — pasakė Ara. 

— Ar tu irgi fricams prijauti? — paklausė jį Vilis. - Dabar 
būsit du tokie — tu ir Pitersas. 

— Nustok, Vili, — tarė Tomas Hadsonas. 

— O tau kas čia dabar? — paklausė Vilis Tomą Hadsoną. — 
Aš ir nežinojau, kad tu vadovauji grupelei atsidavusių fricų pri- 
jautėjų. 

— Eime į viršų, Vili, - tarė Tomas Hadsonas. — Ara, kai sulti- 
nys sušils, atnešk į vairagalį. Kiti, jeigu norit, galit pažiūrėt, kaip 


tas fricas numirs. Bet arti nelįskit. 

Antonijas buvo besekąs paskui Tomą Hadsoną ir Vilį, tačiau 
Tomas Hadsonas papurtė galvą, ir storulis grįžo į kambuzą. 

Juodu stovėjo priekiniame kokpite, ir buvo beveik visai su- 
temę. Vilio veidą Tomas Hadsonas vos įžiūrėjo. Prieblandoje jis 
atrodė gražesnis, gal ir todėl, kad buvo atsukęs sveikąją akį. To- 
mas Hadsonas pažvelgė į Vilį, o paskui į dviejų inkarų lynus ir į 
vos įžiūrimą medį ant kranto. Nepatikimas šis smėlingas dug- 
nas, pagalvojo jis ir tarė: 

— Na gerai, Vili. Klok, kas ant širdies guli. 

— Matai... — tarė Vilis. — Del to, kad tavo vaikas žuvo, tu 
baigi save mirtinai nukamuot. Ne tau vienam vaikas žuvo, žinok. 

— Žinau. Kas dar? 

— Ogi tas šiknius Pitersas ir tas apsitriedęs fricas, užsmardinęs 
visą vairagalį, ir kas čia per laivas, kad virėjas - kapitono padėjėjas? 

— Ar jis blogas virėjas? 

— Virėjas jis nuostabus, ir jis geresnis nedidelių laivų žinovas 
už visus mus kartu paėmus, įskaitant ir tave. 

— Daug geresnis. 

— Tu nemanyk, Tomai, man ne nervai. Neturiu aš jokių 
nervų. Bet aš pratęs prie kitokios tvarkos. Patinka man ir laivas, 
ir komanda, išskyrus tą bizduką Pitersą. Tik tu liaukis kamavęsis. 

— Aš nesikamuoju, — atsake Tomas Hadsonas. — Man tik 
darbas rūpi. 

— Tu toks šventas, kad tave derėtų iškimšt ir prikalt prie 
kryžiaus, — pasake Vilis. - Galvok geriau apie mergas. 

— Greit mes pas jas drošim. 

— Čia tai vyriška šneka. 

— Nusiraminai, Vili? 

— Nusi, nusi. Ko aš nenusiraminsiu? Matyt, tas fricas mane 


išmušė iš vėžių. Jie juo taip gražiai pasirūpino, kaip mes nė vie- 

nu nepasirūpintume. O gal, jei laiko turėtume, ir pasirūpintu- 
me. O jie laiko tam sugaišo nemažai. Jie ir nenujaučia, kaip arti 
mes nuo jų. Bet kad kažkas juos vejasi, nujaust turėtų. Visų jiems 
reikia saugotis. Bet jie padarė del jo visa, ką tik galima tokioj 
būklėj atsidūrusiam žmogui padaryt. 

— Na taip, - pasake Tomas Hadsonas. —- Anos salelės gy- 
ventojais jie irgi gražiai pasirūpino. 

— Taigi, — pritarė Vilis. — Tai ir yra visa velniava. 

Sulig šiais žodžiais priėjo Pitersas. Jis visada, net nelabai paje- 
gus būdamas, stengėsi vaizduoti jūrų vilką ir buvo didžiai paten- 
kintas laive galiojančia tikra, formalumų nevaržoma disciplina. 
Jis iš visų labiausiai gebėjo ja naudotis. Dabar jis atsistojo stovėse- 
na „Ramiai!“, atidavė pagarbą, o tai rodė, jog jis girtas, ir tarė: 

— Tomai, tai yra kapitone, jis mirė. 

— Kas mirė? 

— Belaisvis, kapitone. 

— Gerai, — pasakė Tomas Hadsonas. - Užsikurk savo gene- 
ratorių ir pamėgink susisiekt su Gvantanamu. 

Jie turėtų pranešt ką nors nauja, pagalvojo jis. 

— Ar belaisvis ką nors sake? — paklausė jis Pitersą. 

— Nieko nesake, kapitone. 

— Vili, — kreipėsi jis. — Kaip jauties? 

— Puikiai. 

— Paimk keletą blyksčių ir nufotografuok jį ten, vairagalyje, 
porą sykių iš profilio. Paskui nufotografuok, nuklojęs antklodę 
ir numovęs šortus, visu ūgiu. Ir dar nufotografuok veidą iš prie- 
kio ir visu ūgiu iš viršaus. 

— Klausau, - atsake Vilis. 

Tomas Hadsonas užlipo ant kapitono tiltelio. Jis išgirdo, 


kaip emė burgzti generatorius, ir pamatė, kaip nelauktai 

tvykstelėjo blykstės. Tikrintojai, sėdintys JŽV!, nepatikės, kad 
mes nutvėrėm visą fricą. Įrodymų taigi nėra. Kas nors ims 
įrodinet, kad mes išgriebėm išmestą lavoną, ir viskas. Reikė- 
jo anksčiau nufotografuot. E, velniai jų nematė. Gal ryt su- 
semsim visus kitus. 

Ant tiltelio užlipo Ara. 

— Tomai, kam liepsi nuplukdyt jį į salą ir palaidot? 

— Kas šiandien mažiausiai nusidirbęs? 

— Daug dirbo visi. Pasiimsiu Gilą, ir su juo palaidosim. 
Užkasim smely šiek tiek virš potvynio linijos. 

— Gal kiek aukštėliau. | 

— Atsiųsiu Vilį — tu jam pasakyk, ką užrašyt ant lentos, 
Sandėeliuke turiu lentą nuo dėžės. 

— Pasakyk Viliui, tegu ateina. 

— Užsiūt į brezentą reikės? 

— Nesiūkit. Tik suvyniokit į jo paties antklodę. Atsiųsk Vilį. 

— Ko reikejo? — paklause Vilis. 

— Užrašyk ant lentelės: „Nežinomas vokiečių kareivis“, o 
apačioj — datą. 

— Gerai, Tomai. Ar liepsi man ir palaidot? 

— Ne. Palaidos Ara su Gilu. Užrašyk ant lentelės ir gali atsi- 
pūst ir išgert. 

— Kai Pitersas susisieks su Gvantanamu, iškart atsiųsiu ra- 
diogramos tekstą. Į apačią nulipt nenori? 

— Ne. Aš pailsiu ir čia. 

— Na ir kaip savijauta ant tokio didelio laivo tiltelio, kai 
slegia atsakomybė ir visokie rūpesčiai? 


— Tas pats, kas daryti užrašą ant lentelės. 


! Jūrų žvalgybos valdyba. 

Radiograma iš Gvantanamo iššifruota skambėjo taip: „TO- 
LIAU STROPIAI IEŠKOKITE VAKARŲ KRYPTIMI.“ 
Čia mums, tarė sau Tomas Hadsonas. Jis atsigulė ir tuoj pat 


užmigo, ir Henris apklojo jį plona antklode. 


IX 


Valandą prieš brekštant jis nulipo į apačią ir dabar žiūrėjo, 
ką rodo barometras. Slėgis buvo nukritęs keturiais dešimtada- 
liais, ir jis pažadino padėjėją ir parodė barometrą. 

Padėjėjas pasižiūrėjo ir linktelėjo. 

— Vakar pats matei virš Romano škvalų debesis, - sušnibž- 
dėjo jis. — Vėjas suka į pietus. 

— Gal išvirtum man arbatos? — papraše Iomas Hadsonas. 

— Yra ant ledo butelis šaltos. 

Jis nuėjo į vairagalį, susirado kibirą su plaušine ir nušveitė 
vairagalio denį. Denis buvo nušveistas, bet jis nušveitė dar sykį 
ir išplovė plaušinę. Tuomet nusinešė ant tiltelio butelį šaltos 
arbatos ir ėmė laukti aušros. 

Dar neišaušus jo padėjėjas pakėlė vairagalio inkarą, o pas- 
kui, Aros padedamas, pakėlė dešiniojo borto inkarą, ir jie su 
Gilu užkelė ant denio valtį. Tada padėjėjas išpumpavo triumo 
vandenį ir patikrino variklius. 

Padėjėjas iškišo galvą ir tarė: 

— Nors ir dabar. 

— Kodel tiek daug vandens prisirinko? 

— Riebokšlis praleidžia. Dabar priveržiau. Bet verčiau jau 
tegu truputį vandens prisirenka, negu kad varikliai perdega. 

— Tvarka. Atsiųsk pas mane Arą su Henriu. Judėsim. 

Jie pakėlė inkarą, ir jis atsisuko į Arą. 

— Parodyk man dar tą medį. 

Ara parodė medį ant kranto, nuo kurio jie tolo, ir Tomas 
Hadsonas jūrlapyje pieštuku pabraukė mažutį kryželį. 

— Ar Pitersas su Gvantanamu nesusisiekė? 

— Ne. Vėl kažką perdegino. 

— Ką gi, mes sekam jiems iš paskos, kiti laukia prieky, 
ir esam gavę nurodymus. 

— Ar tikrai manai, kad vėjas atsisuks iš pietų, Tomai? — 
paklausė Henris. 

— Barometras rodo, kad atsisuks. Kai ims kilt, bus aiškiau. 

— Apie ketvirtą buvo beveik visai nurimęs. 

— Ar uodai nekando? 

— Tik išaušus. 

— Gal, žinai ką, nulipk ir išpurkšk. Kam mums juos vežiotis? 

Diena buvo graži, ir, atsigręžę į įlanką, kur jie buvo nuleidę 
inkarą, ir į paplūdimį, ir į abiem gerai pažįstamus Kajo Kruso 
krūmokšnius, I'omas Hadsonas ir Ara virš sausumos matė aukš- 
tus kamuolinius debesis. Kajo Romanas dunksojo plačiai išsi- 
plėtęs lyg žemynas, ir debesys kabojo aukštai, pranašaudami ar- 
ba pietų vėją, arba tyką ir pakrančių škvalus. 

— Ką tu galvotum, būdamas vokietis, Ara? — paklause To- 
mas Hadsonas. — Įsivaizduok: matai tokius debesis ir žinai, kad 
netrukus stos tyka. Ką tu galvotum? 

— Slėpčiausi kokioj saloj, - atsakė Ara. — Greičiausiai slėpčiausi. 

— Saloj reikėtų vedlio. 

— Gaučiau ir vedlį, - pasakė Ara. 

— Kur jau tu jį gautum? 

— Ką nors iš Antono ar Romano žvejų. Arba Koko. Ten 
dabar kaip tik žvejai sūdo žuvį. Antone dabar gali net stovėt 


gyvų žuvų surinkėjų laivas. 


402 


SALOS VANDENYNĖE 


— Meginsim į Antoną, - tarė Tomas Hadsonas. —- Malonu- 
mas: rytą atsibundi ir stoji prie šturvalo, o saulė šildo nugarą. 

— Smagu būtų vandenyne, jeigu visada būtų toks oras kaip 
šiandien ir saulė vairuojant šildytų nugarą. 

Buvo visai vasariška diena, ir dabar, rytą, niekas nepranaša- 
vo audros. Diena žadėjo vien švelnią šilumą, o jūra plytėjo rami 
ir skaidri. Plaukdami sekluma, jie aiškiai matė jūros dugną, ir 
jiems gerokai nuplaukus, ten, kur ir turėjo būti, pasirodė Mi- 
nerva, kurios koralų uolas ramiai skalavo jūra. Ji dar buvo ne 
visai nurimusi nuo du mėnesius be paliovos pūtusių pasatų. Ta- 
čiau bangos guro švelniai, ramiai, tingiai ir vienodai. 

Jūra tarytum sako: dabar mes draugai, aš niekada daugiau 
nebepyksiu ir nebesiautėsiu, galvojo Tomas Hadsonas. Kodėl ji 
tokia nesąžininga? Upe gali būti tiek klastinga ir žiauri, tiek ma- 
loni ir draugiška. Upokšnis, jei nepiktnaudžiausi jo gerumu, 
gali būti be galo draugiškas, ir jam gali drąsiai patikėti savo gy- 
vybę. Vačiau jūra, prieš iškrėsdama šunybę, visada meluoja. 

Jis vėl pasižiūrėjo į lengvai siūbuojančią jūrą, taip vienodai 
ir gundomai atidengiančią Minervos saleles, lyg būtų siūliusi 
įsigyti gražią gyvenamą vietovę. 

— Gal atneštum sumuštinį? — paprašė jis Arą. — Su jautiena 
ir žaliu svogūnu arba su kumpiu ir kiaušiniu, ir žaliu svogūnu. 
Kai papusryčiausit, atsiųsk čia keturių vyrų pamainą ir patikrink 
visus žiūronus. Prieš pasukdami į Antoną, išeisim į atvirą jūrą. 

— Klausau, Tomai. 

Ką aš daryčiau be šito Aros, pagalvojo Tomas Hadsonas. Tu 
puikiai išsimiegojai, tarė jis sau, ir jautiesi, kad geriau nenorėk. 
Mes gavom įsakymą ir mes lipam jiems ant kulnų, ir genam 
kitiems tiesiai į nagus. Tu vykdai įsakymą ir žiūrėk, koks nuo- 


stabus rytas gaudynėms. Bet pernelyg gražiai viskas atrodo. 

Jie plaukė farvateriu, atidžiai žvalgydamiesi aplink, tačiau 
tematė neaukštai pakilusios saulės spindulių nužertą ramią, tai- 
kiai vilnijančią jūrą ir ilgą žalią Romano liniją, ir daugybę mažų 
salelių priešais Romaną. 

— Šitokiu oru jie su burlaiviais toli nenuplauks, — tarė Henris. 

— Jie ir neplauks, - pasakė Tomas Hadsonas. 

— Užsuksim į Antoną? 

— Žinoma. Visą iššukuosim. 

— Patinka man Antonas, — tarė Henris. — Ten gera vieta 
tykoj apsistoti, nebaisu, kad jie mus suės. 

— Išlipsi — tuoj duosies į kojas, - pasakė Ara. 

Prieky žemai pasirode jų link atskrendantis mažiukas hid- 
roplanas. Baltas ir mažytis, jis spindėjo saulėje. 

— Lėktuvas, — tarė Tomas Hadsonas. - Liepkit pakelt didžią- 
ją vėliavą. 

Lektuvas artėjo ir artėjo, ir galiausiai praburzgė virš katerio. 
Paskui dusyk apsuko aplink katerį ratą ir nuskrido į rytus. 

— Jei jis aptiktų povandeninį laivą, sveiko kailio neišneštų, — 
pasakė Henris. — Nupiltų jį. 

— Jis perduos į Kajo Fransesą koordinates. 

— Gal ir taip, — sutiko Ara. Kiti du baskai tylėjo. Jie stovėjo 
vienas į kitą nugaromis ir apžiūrinėjo katras savo stebėjimo plotą. 

Po kurio laiko baskas, kurį jie vadino Džordžu, kadangi jis 
vadinosi Euchenijas, o Pitersas žodį „Euchenijas“ ne visada iš- 
tardavo, tarė: 

— Lėktuvas grįžta ir suka į rytus per vidurį tarp Romano 
ir mažųjų salelių. 

— Pusryčių grįžta, - pasake Ara. 

— Jis praneš apie mus, — tarė Tomas Hadsonas. — Tad po 


menesio, ko gera, visi žinos, kad šiandien mes buvom čia. 

— Jei tik teisingai pažymės mūsų koordinates savo jūrlapy, — 
pasakė Ara. - Žiūrėk, Didysis Paredonas, Tomai. Maždaug dvi- 
dešimt laipsnių nuo kairiojo borto. 

— Tavo geros akys, — pasake Tomas Hadsonas. — Jis ir yra. 
Reikia plaukt artyn ir ieškot farvaterio į Antoną. 

— Suk devyniasdešimt laipsnių į kairę ir, man regis, pataikysi. 

— Plauksiu iki seklumos, o tada palei ją, iki rasiu tą nelemtą 
farvaterį. 

Jie artinosi prie virtinės žalių salelių, kurios kyšojo iš van- 
dens nelyginant juodos gyvatvorės, ir tik vėliau išryškėdavo jų 
forma ir žaluma ir galiausiai - smėlėti paplūdimiai. Tomas Had- 
sonas nenoriai paliko užpakaly savęs platų farvaterį, palankią 
jūrą ir vandenyno rytmečio grožį ir ėmė galvoti apie savo parei- 
gą apieškoti smulkiąsias saleles. Tačiau lektuvas, patruliuojantis 
palei šį krantą ir perskridęs virš katerio, iš apačios apšviestas saulės, 
turėtų reikšti, kad rytų pusėje vokiečių laivai neaptikti. Tiesa, 
tai galejo būti paprastas rytinis patrulis. Tačiau logiškiau galvo- 
ti priešingai. Paprastas patrulis būtų perskridęs išilgai farvate- 
rio į abi puses. 

Jis išvydo Antoną, tolydžio didėjančią miškingą, jaukią salą, 
ir vairuodamas link seklumos ėmė akimis ieškoti pažįstamų 
orientyrų. Reikėjo nutaikyti, kad aukščiausias medis salos kyšu- 
lyje sutaptų su Romano balnakalnio įduba. Laikydamasis tokio 
kurso, jis galėtų priplaukti prie salos, net jeigu akis spigintų saulė 
ir vanduo tviekstų lyg ištirpęs stiklas. 

Šiandien orientyro jam nereikėjo. Jo jis ieškojo tik įgūdžiui 
lavinti ir galvodamas, jog reikėtų susirasti šiame uraganų pa- 
mėgtame krante tvirtesnį orientyrą, pamatęs medį, jis iš lengvo 
leido katerį palei seklumą, kol medis atsidūrė Romano balna- 


kalnio įdubos viduryje, ir staigiai pasuko salos link. Kateris plaukė 

farvateriu tarp seklumų su mergelio dugnu, vos apsemtu van- 
dens, ir Tomas Hadsonas tarė Arai: 

— Pasakyk Antonijui, tegu įmerkia meškerę. Gal ištrauksim 
ką nors valgoma. Šičia dugne — gausus bufetas. 

Toliau jis vairavo, tiksliai laikydamasis kurso. Jautė pagun- 
dą nesidairyti į seklumas, o varyti tiesiai. Tačiau jis žinojo, kad 
tai vienas iš Aros minėto per didelio išdidumo požymių, ir at- 
sargiai vairavo palei dešinį kraštą, stebėdamas dugną, o ne kitą 
orientyrą. Tatai buvo tartum važiavimas naujo miesto rajono 
gatvėmis, ir vanduo sparčiai kilo. Iš pradžių jis tvino rudas, pas- 
kui švarus ir skaidrus. Kateriui priplaukus prie pat vietos, kur 
buvo numatęs mesti inkarą, jis išgirdo Vilį šaukiant: 

- Žuviiis! Žuviiis! 

Pažvelgęs atgal, jis išvydo aukštai virš vandens spurdantį di- 
džiulį tarpūną. Jis buvo didelis, išsižiojęs, ir saulėje žvilgėjo si- 
dabriniai jo žvynai ir ilgas žalsvas nugaros peleko botagas. Be- 
viltiškai paspurdėjęs jis pūkštelėjo į vandenį. 

— Sabalo', - su pasibjaurėjimu tarė Antonijas. 

— Bjaurybė s46alo, — pasakė baskai. 

— Galima man su juo pažaist, Tomai? — paklause Henris. — 
Norėčiau pagaut, nors ir nevalgomas. 

— Jei Vilis neperėmė, tai perimk iš Antonijo tu. Antonijas 
tegu skuodžia į priekį. Čia mesim inkarą. 

Metant inkarą, didysis tarpūnas susijaudinęs keliskart iššo- 
ko iš vandens, tačiau niekas į jį nebekreipė dėmesio, nebent tik 
kuris šypteldavo. 


— Antro nereikės? — šūktelėjo Tomas Hadsonas stovintiems 


katerio prieky. 


' Pasiutžuvė (15p.). 

Padėjėjas papurtė galvą. Kai inkaras įsmigo kaip reikiant, 
padėjėjas užlipo pas jį ant tiltelio. 

— Atlaikys šitas vienas, Tomai, - pasakė jis. - Bet kokį škvalą 
atlaikys. Patį didžiausią. Pasupti tai pasups, niekur nedingsi. 

— Kada tas škvalas užeis? 

— Po antros, — atsakė padėjėjas, žiūrėdamas į dangų. 

— Nuleiskit valtį, — tarė Tomas Hadsonas. — Ir įdek atsargai 
benzino bakelį. Reikia paskubėt. 

— Kas plauks su tavim? 


— Tik Ara, Vilis ir aš. Mažiau svorio — greičiau. 


X 


Į valtį jie visi trys pasiemė po lietpaltin susuktą 2770. Vaip jie 
vadino /hompson automatus avikailio dėkluose. Dėklus, nors ir 
ne siuvėjas, sukirpo ir pasiuvo Ara, o Tomas Hadsonas vidinę 
vilnotą pusę sumirkė karboliu atsiduodančia impregnuojamąja 
alyva. Baskai todel juos ir praminė „kūdikiais“, kad automatai 
gulėjo avikailio dekluose it lopšeliuose, o tie lopšeliai suposi, 
pakabinti už diržų vairinės sandėliuke. 

— Duok mums butelį vandens, - tarė Tomas Hadsonas pa- 
teliu butelį perdavė Viliui, o tas jį paguldė valties priekyje. Ara 
mėgo vairuoti valtį, todel sėdėjo vairagalyje. Tomas Hadsonas 
atsisėdo per vidurį, o Vilis atsitūpė priekyje. 

Ara vairavo tiesiai į salelę, ir Tomas Hadsonas žiūrėjo į besi- 
buriančius virš sausumos debesis. 

Jiems įplaukus į seklumą, Tomas Hadsonas matė iš smėlio 


kyšančius pilkšvus moliuskų gumbus. Ara, pasilenkęs priekin, tarė: 

— Krantą apžiūrėt nori, Tomai? 

— Gal tikrai geriau apžiūrėkim dabar, kol nelyja. 

Ara paleido valtį į krantą, tik paskutinę akimirką kilsteldamas 
variklį. Potvyniai ir atoslūgiai buvo kyšulyje išgraužę nedidelį 
griovelį, ir jis įvarė valtį į jį, ir valties priekis užšliaužė ant smėlio. 

- Štai ir atvažiavom, — tarė Vilis. — Koks šitos saliūkštės 
pavadinimas? 

— Antonas. 

— Ne Didysis Antonas, ne Mažasis, ne Antonas Nevidonas? 

— Ne, paprasčiausias Antonas. Tu eik į rytus iki to kyšulio, o 
tada tiesiai. Mes nuplauksim tavęs pasiimt. Aš apleksiu šitą kraštą, 
o Ara pastatys valtį kur nors už kito kyšulio ir apžiūrės nuo ten. 
Aš nuplauksiu valtimi jo paimt, ir abu grįšim paimt tavęs. 

Vilis užsimetė ant peties lietpaltin susuktą 2770. 

— Jei fricų sutikčiau, galima į juos šaut? 

— Pulkininkas liepė vieną palikt gyvą, —- pasake Tomas 
Hadsonas. — Pasistenk palikt kokį protingesnį. 

— Prieš šaudamas, patikrinsiu jų protinius sugebėjimus. 

— Pasitikrink pirma savo. 

— Jeigu jau esu čia, tai reiškia, kad mano protiniai sugebėji- 
mai velniškai menki, — pasake Vilis ir nuėjo. Jis žingsniavo pa- 
niekinama eisena ir apžiūrinėjo paplūdimį ir tolimesnes apy- 
linkes taip atidžiai, kad atidžiau nebegalima. 

Tomas Hadsonas ispaniškai paaiškino Arai, ką daryti, ir nu- 
stūmė valtį nuo kranto. Pasikišęs 2270 po pažastimi, jis ėmė žings- 
niuoti paplūdimiu, jausdamas tarpupirščiuose smėlį. Valtis plau- 
kė aplink nedidelį kyšulį. 

Jam buvo smagu išlipus ant kranto, ir jis žingsniavo sparčiai, 
tačiau nieko neišleisdamas iš akių. Paplūdimyje buvo malonu, 


ir jo nebekamavo slogutis, apėmęs rytą kateryje. 

Rytą visaip vaidenosi, galvojo jis. Gal todėl, kad stojo tyka. 
Tolumoje jis matė kylančius debesis. Bet oras tebebuvo toks 
pat kaip pirma. Karšta saulė išvaikė smėlinius uodus ir moski- 
tus, ir prieky jis matė didelį baltą garnį, palenkusį galvą, kaklą 
ir snapą ir žiūrint į seklų vandenį. Arai plaukiant pro šalį, jis 
nenuskrido. 

Apžiūrinėti reikia atidžiai, nors netikiu, kad mes čia ką nors 
rastume, galvojo jis. Šiandien, per tyką, plaukti jie niekur nega- 
li, taigi mes nieko neprarasim, o pamesti jų pėdsakus būtų nu- 
sikaltimas. Kodel aš ko nors daugiau apie juos nežinau, galvojo 
jis. Kaltas, reikėjo man keltis į salą ir apžiūrėti jų suremtą pala- 
pinę ir pėdsakus. Apklausiau Vilį su Ara, o jais galima pasikliauti. 
Bet geriau būčiau plaukęs pats. 

Jaučiu bjaurų nenorą juos susitikti, galvojo jis. Tai mano 
pareiga, ir aš noriu juos sugauti ir sugausiu. Bet aš galvoju apie 
juos kaip apie to paties mirties aplankyto namo gyventojus. Ar 
tokio namo gyventojai nekenčia vieni kitų? Netikiu tuo; jei kas 
nekenčia, tai tikriausiai nenormalus. 

Tą akimirką garnys pakilo ir paskrydėjo tolėliau. Plačiai iš- 
sketęs didelius baltus sparnus, jis nerangiai pabėgėjo ir sustojo. 
Gaila, kad aš jį išbaidžiau, pagalvojo Tomas Hadsonas. 

Jis apžiūrėjo visą paplūdimį virš potvynio linijos. Tačiau jo- 
kių pėdsakų nerado, tik vienoje vietoje buvo iš jūros išropota ir 
grįžta vėžlio. Jis buvo išvaręs smėlyje platų ruožą į abi puses ir 
išgulėjęs duobę, kur dėjo kiaušinius. 

Kiaušinių kasti neturiu kada, pagalvojo jis. Debesys tolydžio 
tirštejo ir slinko artyn. 

Jei jie būtų išsikėlę šioje salos pusėje, tikrai būtų kiaušinius 
išsikasę. Jis pasižiūrėjo į priekį, tačiau valties nepamatė, nes ją 


užstojo kitas kranto išsikišimas. 

Jis žingsniavo standžiu, potvynių suplūktu smėliu ir matė 
vėžius vienuolius, velkančius savo kriaukles, ir krabus vaiduok- 
lius, ropojančius per smėlį ir nyrančius į vandenį. Dešinėje, sek- 
lioje įdauboje, jis pamatė pilką kefalių būrį ir smėlio dugnu 
judantį jo šešėlį. Pamatė paskui kefales sekančios didžiulės ba- 
rakudos šešelį, o tada ir pačią žuvį, ilgą, balzganą, lyg sustingu- 
sią vietoje. Jis žingsniavo neletindamas žingsnio, ir netrukus žu- 
vis paliko užpakaly, o jis vėl ėmė artėti prie garnio. 

Pažiūrėsim, ar pavyks praeiti pro jį ir nenubaidyti, pagalvo- 
jo jis. Bet kai susilygino su garniu, kefalės, didžiaakės, plačia- 
burnės, negražios, staiga purstelėjo viena po kitos iš vandens 
sidabriškai sužvilgedamos saulėje. Tomas Hadsonas atsisuko, 
stengdamasis įžiūrėti kefalių būrin įsibrovusią barakudą. Pleši- 
kės jis nepamatė, tik pašelusiai šokčiojančias persigandusias ke- 
fales. Paskiau pamatė, jog žuvys vėl susibūrė į pilką judančią 
dėmę, o kai pasuko galvą, garnys buvo jau pakilęs. Jis mate, 
kaip jis skrenda, mojuodamas baltais sparnais, virš žalio van- 
dens, o priekyje geltonavo smėlėtas paplūdimys ir išilgai kyšulio 
tamsavo medžių juosta. Debesys virš Romano pajuodo, ir jis 
paspartino žingsnį, norėdamas apeiti kyšulį ir pamatyti, kur Aros 
pastatyta valtis. 

Spartus ėjimas sužadino erekciją, ir jis pagalvojo, kad fricų 
čia, matyt, nera. Jei netoliese slėptųsi fricai, erekcijos nebūtų. 
Nors ką gali žinoti, pagalvojo jis. Gal nuojauta tave apgauna, 
tik tu to nežinai. 

Kyšulio gale baltavo šviesaus smelio sklypas, ir jis pagalvojo: 
gerai būtų čia prigulus. Vieta pati ta. Paskui gale ilgo paplūdi- 
mio jis pamatė valtį ir pagalvojo: et, velniai nematė. Šiąnakt ga- 
lėsiu miegoti ir myluoti pripučiamąjį čiužinį ar katerio denį. 


Galėčiau myluoti ir denį. Mes jau taip seniai draugaujam, kad 

galėtume ir susituokti. O apie tave ir tiltelį tikriausiai seniai 
liežuviais plaka, pagalvojo jis. Turėtum gražiai su juo elgtis. O 
tu užsilipi ir mindai. Kas gi taip daro? Kitąsyk ir šalta arbata 
aplaistai. Negražu. Bet kam tau jį tausot? Kad numirtum ant 
jo? Jis, be abejo, įvertintų tavo jausmus. Vaikščiok ant jo, stovėk 
ant jo ir mirk ant jo. Gražiai su juo elkis. Protingiausia bus, jei 
baigsi kliedėti, apžiūrėsi paplūdimį ir plauksi pasiimti Aros. 

Jis žingsniavo paplūdimiu ir stengėsi nieko negalvoti, o tik 
viską dėmėtus. Jis labai gerai žinojo savo pareigą ir niekad nesi- 
stengė nuo jos išsisukti. O šiandien išsikelė į krantą, nors tą pui- 
kiausiai už jį galėjo padaryti bet kas kitas. Tačiau jei būtų likęs 
kateryje, jaustų sąžinės priekaištus, jiems grįžus be nieko. Jis vis- 
ką dėmėjosi. Tačiau mintys prieš jo valią lindo į galvą. 

Gal Vilis kartais ras ką, galvojo jis. O gal Ara ką nors aptiks. 
Fricais dėtas, aš būčiau išsikėlęs tik čia. Puikiausia sleptuvė. Jie 
galėjo praplaukti pro šalį ir plaukti toliau. O gal užsuko į kurią 
salelę tarp Paredono ir Kruso; bet vargu, nes juos galėjo paste- 
bėti nuo švyturio, o naktį nei su vedliu, nei be vedlio jie ten 
nebūtų įplaukę. Greičiausiai bus nuplaukę kitur. Galbūt ap- 
tiksim juos kur nors už Koko. O gal ir čia. Reikėtų apžiūrėti dar 
vieną salelę. Reikia turėti minty, kad jie vadovaujasi jūrlapiu. 
Nebent pasieme kokį žvejį. Angliadegių laužų rūkstant nepa- 
stebėjau. Gerai bent tiek, kad apžiūrėsim šią salelę, kol nelyja. 
Man patinka šitas darbas, galvojo jis. Nepatinka tik pabaiga. 

Jis nustūmė į vandenį valtį ir įlipo, prieš tai nusimazgojęs 
smėlėtas kojas. Ranka pasiekiamai paguldė guminiame lietpaltyje 
suvyniotą 2470 ir įjungė variklį. Jis, priešingai negu Ara, nemė- 
go prikabinamojo variklio ir visada, jį jungdamas, prisiminda- 
vo, kaip gęsta kibirkštis, kaip užsikemša karbiuratorius, kaip pra- 


puola kontaktas, bei kitus variklio teikiamus malonumus. Tačiau 

Ara tokių bėdų nepažinojo. Varikliui užsiožiavus, jis jausdavo 
tą pat, ką jaučia šachmatininkas po gražaus priešininko ėjimo. 
Tomas Hadsonas vairavo valtį palei paplūdimį, tačiau Ara 
buvo toli prieky, ir jis jo nematė. Turėtų būti pusej kelio iki 
Vilio, pagalvojo jis. Tačiau pamatė jį mangrove užaugusioje įlan- 
koje, smėlėto paplūdimio gale, kur mangrovė, tanki ir žalia, augo 
iš pat vandens, ir rudos šaknys styrojo lyg susipynusios lazdos. 

Paskiau jis pastebėjo iš mangrovės kyšantį stiebą. Ir daugiau 
nieko. Tik truputį vėliau per žemą kopą jis pamatė ant smėlio 
gulintį Arą. 

Jis pajuto, kaip pakaušiu nubėgo skruzdėlės, lyg staiga pa- 
mačius iš priekio ne sava kelio puse atūžiantį automobilį. Ta- 
čiau Ara išgirdo variklio burzgimą ir pakėlė galvą, ir pamojo 
sukti valtį pas jį. Tomas skersomis priplaukė užpakaly Aros. 

Baskas dryžuotais marškiniais įlipo į valtį, užsimetęs ant de- 
šinio peties lietpaltin susuktą 7770 vamzdžiu į priekį. Jis atrodė 
gerai nusiteikęs. 

— Plauk šituo farvateriu kuo toliau nuo kranto, — tarė jis. — 
Reikia rast Vilį. 

— Ar čia vienas iš jų burlaivių? 

— Taigi, - atsake Ara. — Bet man regis, paliktas Dievo ma- 
lonei. Tuoj lis, Tomai. 

— Ar tu ką nors radai? 

— Nieko. 

— Aš irgi ne. 

— Jauki salelė. Radau seną taką prie šaltinio. Bet ten niekie- 
no nebūta. 

— Vilio pusėj irgi yra šaltinis. 

— Antai ir Vilis, — tarė Ara. 

Vilis sėdėjo ant smėlio. Sėdėjo parietęs kojas ir ant kelių pa- 


sidėjęs 2770. Tomas Hadsonas pasuko valtį prie jo. Vilis pasižiū- 

rėjo į juos; prakaitu sumirkę juodi plaukai krito jam ant kaktos, 
o mėlyna sveikoji akis žvelgė piktai. 

— Kur judu, vargo dūsuokliai, taip ilgai slampinėjot? — 
paklausė jis. 

— Kada jų čia būta, Vili? 

— Sprendžiant iš šūdų - o gal sakyt išmatų — vakar, - atsakė 
Vilis. 

— Kiek jų? 

— Aštuoni pašikantys, iš jų trys tik bepatriedžiantys. 

— Kas dar? 

— Turi vedlį ar locmaną, vadinkit kaip norit. 

Vedliu jie buvo pasiėmę žvejį, kuris turėjo palmių šakų sto- 
ginę ir ant tokio stovo džiovindavo sūdytos barakudos bryzus, 
paskui parduodavo kinams supirkėjams, o tie parduodavo ki- 
nams krautuvininkams, kurie džiovintą žuvį savo krautuvėlėse 
pardavinėdavo už menkę. Sprendžiant iš stovo dydžio, žvejo žu- 
vies būta prisūdyta ir pridžiovinta daug. 

— Fricas menkių niam niam ohoho! - tarė Vilis. 

— Kokia čia dabar tavo kalba? 

— Mano asmeninė, - atsake Vilis. — Kiekvienas turim savo 
kalbą, vienas baskų, kitas dar kokią. Ar man negalima savo 
kalba kalbėt? 

— Baik pasakot. 

— Dūmas rūksta, fricas čiūčia liūlia, - pasakė Vilis. - Niam 
niam kiaulieną. Iš Lavonų salos. Fricų šefas konservų neturėt 
arba nedavėt. 

— Nustok maivytis ir kalbėk kaip žmogus. 

— Ponui Hadsonui dėl smarkaus škvalo ir gausaus lietaus 
vis tiek pusdienis šuniui ant uodegos. Galėtų ir pasiklausyt Vi- 
lio, visų pampų pėdsekių pėdsekio. Vilis šnekės, kaip jis norės. 

— Baik, baik. 

— Klausyk, Tomai, kas dusyk rado fricus? 

— Kaip jų laivas? 

— Laivas kaput. Supuvusių lentų daug daug. Iš galo vienos 
nebeber. 

— Tamsoj į ką nors atsitrenkė. 

— Tikriausiai. Na gerai, nebesimaivysiu. Nuplaukė jie į va- 
karus saulei leidžiantis. Aštuoni kareiviai ir vedlys. O gal de- 
vyni — gal jų vadas, kaip ir mūsiškis, del didelės atsakomybės 
neprašika, o žiūrėkit, jau pradeda lyt. Jų paliktas laivas smir- 
da, užušiktas kiaulių, vištų ir to draugo, kur palaidojom. Yra 
ir dar vienas sužeistas, bet, sprendžiant iš tvarsčių, ne taip pa- 
vojingai. 

— Su pūliais? 

— Aha, bet švariais. Ar nori pamatyt savo akimis, ar tiki 
mano žodžiu? 

— Tikiu, bet vis tiek noriu pamatyt pats. 

Jis pamatė viską: pėdsakus, laužą, kur jų nakvota ir virtasi 
valgyti, tvarsčius, krūmus, atstojusius jiems išvietę, ir krantan 
traukiamo vežliautojų boto paliktą šliūžę. Jau smarkiai lijo, ir 
ūžčiojo pirmieji škvalo gūsiai. 

— Apsivilkit lietpalčiais ir pasikiškit 27705 po apačia, — tarė 
Ara. — Šįvakar reikės išardyr. 

— Aš tau padėsiu, — pasakė Vilis. — Mes jiems minam ant 
kulnų, Tomai. 

— Vietų pasislėpt čia sočiai, o su jais žmogus, pažįstantis šias 
vietoves. 

— Tu vis savąją, — tarė Vilis. - Kuo jau jis geriau pažįsta už mus? 

- Žinia, kad nepalyginamai geriau. 

— Ir trauk jį velniai. Nusimazgosiu ant vairagalio su muilu. 


Dieve, kaip noriu pasipraust su švariu vandeniuku ir muilu! 

Lietus jau žliogė taip smarkiai, kad apiplaukę kyšulį jie kate- 
rį vos įžiūrėjo. Škvalas nuūžė link vandenyno, ir toks ūmus, o 
lietus pylė taip smarkiai, kad kateris vos vos buvo matyti lyg pro 
vandens krioklį. Visi bakai kaipmat bus pilni, pagalvojo Tomas 
Hadsonas. Vanduo tikriausiai jau dabar kliokia pro kambuzo 
čiaupus ir katerio priešakį. 

— Kiek jau dienų nebuvo lietaus, Tomai? — paklause Vilis. 

— Reikia pažiūrėt žurnale. Bus daugiau kaip penkiasdešimt. 

— Atrodo, tikras musonas, — tarė Vilis. — Paduok kaušą, iš- 
semsiu vandenį. 

— Saugok, kad nesušlaptų 2770 dėklas. 

— Buožė man tarpukojy, o vamzdis kairėj pažasty po lietpal- 
čiu, — atsake Vilis. — Kaip gyvas jis nėra taip puikiai jautęsis. 
Paduok kaušą. 

Vairagaly visi maudėsi nuogutėliai. Muilijosi, stypčiojo tai 
ant vienos, tai ant kitos kojos, lenkėsi po lietaus čiurkšlėmis, 
paskui suko joms išmuilytą šoną. Visi buvo gerai įdegę, bet 
šioje keistoje šviesoje atrodė balti. Tomas Hadsonas prisiminė 
Sezano drobę su besimaudančiomis moterimis, paskui pagal- 
vojo: šį vaizdą gerai nutapytų Ykinsas. O paskui pagalvojo, 
kad reiketų tatai nutapyti pačiam: laivas baltame dundančios 
mūšos fone, o tolumoje - atslenkantys pilkų debesų kalnai su 
naujo škvalo juoduma ir trumpais saulės blyksniais, nuo ku- 
rių sidabru sublizga lietaus bangos ir sužvilga besimaudančių 
vairagaly vyrų kūnai. 

Jis privairavo valtį prie katerio borto, ir Ara užmetė lyną, ir 


štai jie vel namie. 

XI 


Tą vakarą, lietui nustojus, prieš tai patikrinęs visus per ilgą 
sausrą atsiradusius protėkius ir paliepęs po visais pakišti indus, 
o tikrąją protekio, ne varvėjimo, vietą pažymėti pieštuku, jis pa- 
skirstė budėjimą, pareigas ir su padėjėju ir Ara aptarė visus rei- 
kalus. Po vakarienės, kai vyrai susėdo pokerio, jis užlipo ant til- 
telio. Pasiėmė F/r skysčio, pripučiamąjį čiužinį ir ploną antklodę. 

Jis norėjo atsigulti ir apie nieką negalvoti. Kai kada jam tai 
pavykdavo. Kai kada jis galėdavo galvoti apie žvaigždes, nesiste- 
bėdamas jomis, apie vandenyną, bet ne apie jo spendžiamas 
žabangas, ir apie saulėtekį, nemąstydamas, ką jis atneš. 

Nusiprausęs su muilu lietuje, pylusiame ant vairagalio, jis 
jautėsi švarus nuo viršugalvio iki kulnų ir norėjo tiktai gulėti ir 
mėgautis kūno švarumu. Jis žinojo, kad nėra prasmės galvoti 
apie moterį, pagimdžiusią Tomą, nei apie visa tai, ką juodu yra 
veikę, nei kur lankęsi, nei kaip išsiskyrė. Nėra prasmės galvoti ir 
apie Tomą. Jis liovėsi galvojęs apie jį tada, kai sužinojo jį žuvus. 

Nera prasmes galvoti ir apie kitus du sūnus. Jie taip pat žu- 
vę, ir galvoti apie juos nėra prasmės. Jis iškeitė širdies skausmą į 
kitą arkliuką, kuriuo dabar ir joja. Tad gulėk sau, mėgaukis 
lietaus su muilu išprausto kūno švarumu ir geriausia — nieko 
negalvok. Kai kada tai visai neblogai tau pasiseka. O ką žinai, 
gal užmigsi ir susapnuosi linksmų ar malonių sapnų. Gulėk ra- 
mus, grožėkis naktimi ir negalvok. Jei Pitersas ką aptiks, Ara 
arba Henris tave pažadins. 

Netrukus jis užmigo. Susapnavo esąs vaikas ir jojąs stačiu 
kanjonu aukštyn. Kanjonas praplatėjo, ir jis matė smėlėtą užla- 
ją šalia skaidrios upelės, tokios skaidrios, kad įžiūrėjo dugne ak- 


menukus, ir stebėjo, kaip iš duburio nardo upetakiai, gaudy- 

dami vandens nešamus vabzdžius. Jis sėdėjo ant žirgo ir žiūrėjo, 
kaip nardo iš vandens upėtakiai, ir tada jį pažadino Ara. 

Jis atnešė radiogramą: „TOLIAU STROPIAI IEŠKOKITE 
VAKARŲ KRYPTIMI“ su šifruotu parašu. 

— Dėkui, - tarė Tomas Hadsonas. - Jei gausit ką nors nau- 
jesnio, atnešk. 

— Būtinai. Miegok toliau, Tomai. 

— Sapnavau gražų sapną. 

— Nepasakok, — nutraukė Ara. — Gal tada išsipildys. 

Jis užmigo ir užmigdamas šypsojosi, kadangi galvojo, kad 
vykdo įsakymus ir toliau ieško vakarų kryptimi. Į vakarus aš nu- 
sigavęs gerokai toli, galvojo jis. Jie tikrai nenumano, kad aš taip 
toli vakaruose. 

Jis užmigo ir susapnavo, kad jo trobelė sudeginta ir kad kažkas 
nušovęs jo stirniuką, išaugusį į jauną stirniną. Kažkas buvo 
nušovęs ir jo šunį, ir jis rado jį po medžiu, ir pabudo šlapias nuo 
prakaito. 

Matyt, sapnai — ne išsigelbėjimas, tarė sau. Ką gi, galiu kaip 
paprastai žiūrėti tikrovei į akis, be jokių raminamųjų vaistų. Na 
ir žiūrek, ir galvok toliau. 

Dabar tau belikęs pagrindinis uždavinys ir tarpiniai užda- 
viniai. Tiek tau bėra likę, tad pamėk šiuos dalykus. Ramių sap- 
nų nebesapnuosi, tad gali ir nebemiegoti. Ilsėkis, suk galvą, ko! 
susisuks, o užmigęs tikekis košmarų. Košmarai — štai didžiausias 
tau tekęs laimėjimas šitame mėšliname lošime. Tu pastatei savo 
sumą ir užsakei taškus, ir ratas pasisuko, ir galiausiai tu ištraukei 
laimikį — sunkų, neramų miegą. Vos neištraukei nemigos. Bet 
tu iškeitei ją į neramų miegą, tad susitaikyk su juo. Tave ima 
miegas. Tad užmik ir žinok, kad pabusi šlapias nuo prakaito. Ir 


kas iš to? Nieko. Bet ar pameni tuos laikus, kai visą naktį kuo 

saldžiausiai pramiegodavai su moterimi pašonėj ir atsibusdavai, 
tik jeigu ji tave pažadindavo, kad pamylėtum? Prisimink tuos 
laikus ir matysi, kaip atkusi. 

Kažin, kiek tvarsčių jie turi tam kitam sužeistam banditui? 
Jei turėjo laiko apsirūpinti tvarsčiais, tai turėjo laiko apsirūpinti 
ir kitkuo. Kuo kitkuo? Ką dar, manai, jie gali turėti, neskaitant 
to, ką jau žinai juos turint? Manau, kad ne kažin ką. Gal pisto- 
letus ir keletą automatų. Gal truputį sprogmenų, kuriuos galė- 
tų panaudoti. Reikia spėti, kad turi ir kulkosvaidį. Bet vargu. 
Kautis jie nebus linkę. Jiems rūpi išnešti sveiką kailį ir patekti į 
ispanų laivą. Jei būtų nusiteikę kautis, būtų tą naktį grįžę ir 
užėmę Konfitą. O gal ir ne. Gal jiems kažkas pasirodė įtartina, 
gal jie pamatė ant kranto mūsų statines ir pamanė, kad mes ten 
nakvojam. Kas mes tokie, jie nežino. Bet mūsų statines turėjo 
pamatyti ir suprasti, kad netoliese esama kažko tokio, kas ryja 
daug benzino. Be to, jie tikriausiai nenorėjo susikauti ir dėl sa- 
vo sužeistųjų. Bet jei jau norėjo pasprukti tuo antruoju povan- 
deniniu laivu, galėjo naktį kur nors palikti laivą su sužeistaisiais 
ir užimti radijo stotį. Įdomu, kur dėjosi tas antras povandeninis 
laivas. Kažkokia keista istorija. 

Prisimink ką nors smagaus. Prisimink, kaip išplaukiant sau- 
lė šildė nugarą. Ir nepamiršk, kad drauge su sūdyta žuvimi jie 
turi šių vietų žinovą, ir tau reikės pavartyt smegeninę. Jis užsnū- 
do ir visai gerai numigo, ir pabudo, pažadintas smėlinių uodų, 
kai iki aušros buvo likę pora valandų. Panarpliojęs visus klaus- 


tukus, jis nusiramino ir miegojo nesapnuodamas. 

XII 


Jie išplaukė prieš patekant saulei, ir Tomas Hadsonas vedė 
katerį panašiu į kanalą farvateriu su abipus pilkuojančiomis sek- 
lumomis. Saulei patekėjus, jis jau buvo išvedęs katerį tarp dvie- 
jų seklumų ir vairavo tiesiai į šiaurę, į mėlynus vandenis, tolyn 
nuo pavojingų uolėtų išorinio rifo gaugarų. Toks kelias buvo 
ilgesnis negu vidine rifo puse, tačiau saugesnis. 

Vėjo, saulei pakilus aukščiau, nebuvo, ir bangos tik laižė 
uolas. Jis žinojo, kad diena bus karšta ir tvanki ir kad popiet 
užeis škvalų. 

Pas jį užlipo padėjėjas ir apsidairė. Paskui įdėmiai apžvelgė 
kranto liniją su tolumoje kyšančiu aukštu, nedailiu švyturio bokštu. 

— Galėjom laisvai išplaukt šiapus. 

— Žinau, - atsakė Tomas Hadsonas. — Bet man taip atrodė 
geriau. 

— Diena bus tokia pat kaip vakar. Tik dar karštesnė. 

— Toli jie nenubėgs. 

— Niekur jie nenubėgs. Vėjo ner — sėdi kur ausis suglaudę. 
Žadi klaust švytury, ar jie praplaukė farvateriu tarp Paredono 
ir Koko, tiesa? 

— Na taip. 

— Galėsiu nuplaukt aš. Prižiūrėtojas man pažįstamas. Tu su 
kateriu galėsi palaukt tarp salelės ir kyšulio. Ilgai neužsibūsiu, — 
pasakė Antonijas. 

— Nereikės ne inkaro mest. 

— Yra užtektinai petingų vyrų — pakels. 

— Atsiųsk pas mane, jeigu jau pavalgę, Arą su Viliu. Palei 
švyturį fricų tikrai nebus, o ir prieš saulę ne velnio nematyt. Bet 


atsiųsk ir Džordžą su Henriu. Padarykim viską kaip reikiant. 

— Turėk galvoj, Tomai, kad uolos čia traukiasi iki pat 
mėlyno vandens. 

— Turėsiu, o ir matau. 

— Arbatos atnešt šaltos? 

— Taip. Ir sumuštinį. Bet pirmiau atsiųsk vyrus. 

— Tuoj bus čia. Einu, atsiųsiu tau arbatos ir pasiruošiu 
keltis krantan. 

— Švytury reikia atsargiai šnekėt. 

— Todel pats ir keliuosi. 

— Įmerk kokią porą meškerių. Sukelsim švytury mažiau 
įtarimo. 

— Teisingai, - atsakė padėjėjas. — Gerai būtų jiems ką pa- 
dovanojus. 

Keturi vyrai užlipo ant tiltelio ir užėmė įprastus postus, ir 
Henris paklausė: 

— Tu, Tomai, nieko nematei? 

— Kirą, sukanųį ratu aplink vežlį. Maniau, tūps jam ant kup- 
ros, bet nenutūpė. 

— Mi capitan'- tarė aukštesnis už Arą baskas Džordžas. 
Buvo jis geras atletas, puikus jūrininkas, tačiau iki Aros jam 
daugeliu atžvilgių toli šaukė. 

— Mi senor obispo“, - atsiliepė Tomas Hadsonas. 

— Gerai jau - Tomai, - pasitaisė Džordžas. - Jei pamatysiu 
didelį povandeninį laivą, pasakyt tau? 

— Jei tokį pat didelį kaip anąkart, geriau nesakyk. 

— Aš jį iki šiol sapnuos matau, - pasakė Džordžas. 

— Nešnekeėk man apie ji, — tarė Vilis. - Ką tik pusryčius 


pavalgiau. 


' Tamsta kapitone (isp. J. 
“ Tamsta pone vyskupe (isp. ). 

— Artinamės, ir juntu, kaip cojones man tik kyla, tik kyla it 
liftas, - pasakė Aras. — O kaip tu jauteis, Tomai? 

— Širdis į užkulnius nukrito. 

— Žiūriu tik — išnyra, — tarė Ara. — Paskui girdžiu, Henris: 
„Tai lektuvnešis, Tomai!“ 

— Man taip pasirodė, - pasakė Henris. — Na ir šūktelėjau. 
Kad taip dabar, ir vėl tą pat sušukčiau. 

— Pagadino jis man visą sveikatą, - pasakė Vilis. - Nebe tas 
aš dabar, koks buvau. Dešimt centų būtų kas davęs — ir būčiau 
nebeplaukęs jūron. 

— Še, - tarė Henris. - Imk dvidešimt ir išlipk Didžiajame 
Paredone. Grąžos gal ten gausi. 

— Grąžos man nereikia. Imu tranzitinį. 

— Rimtai? — paklausė Henris. Po paskutinių dviejų pasibu- 
vimų Havanoje tarp jųdviejų įsigalėjo didelė nesantarvė. 

— Klausyk, piniguočiau, — tarė Vilis, — mes ne povandeni- 
nius laivus medžiojam. Jei medžiotume, tai tu neišmetęs stikliu- 
ko čia ir nosies nerodytum. Mums tereikia pasivyt fricų geldą ir 
juos išpleškint. Tiek net ir tu turėtum sugebėt. 

— Imk vis tiek dvidešimt centų, - tarė Henris. — Pravers. 

— Įsikišk tu juos... 

— Baikit, jūs abu. Baikit, sakau! - sušuko Tomas Hadsonas, 
žvilgsniu nuverdamas abu. 

— Gailiuosi, kad taip nušnekėjau, Tomai, - pasakė Henris. 

— O aš nesigailiu, — pasakė Vilis. - Bet atsiprašau. 

— Žiūrėk, Tomai, — tarė Ara. - Kranto pusėj, beveik traverse. 

— Tai tik uola, išlindus iš vandens, - pasake Tomas Hadso- 
nas. — Jūrlapy ji toliau į rytus. 

— Ne ne, pusmyle toliau. 


— Kažkas vežiauja ar traukia venterius. 

— Gal pašnekėt su juo, kaip sakai? 

— Jis iš švyturio. Antonijas pašnekės su juo švytury. 

— Žuviiis! Žuviiis! - sušuko jo padėjėjas. 

Henris paklausė: 

— Leisi ištraukt, Tomai? 

— Žinoma. Atsiųsk šen Gilą. 

Henris nulipo žemyn, ir netrukus žuvis iššoko iš vandens 
dar sykį, ir tai buvo barakuda. Paskui, truputį vėliau, jis išgirdo, 
kaip krenkštelėjo, smeigdamas žeberklu, Antonijas, ir išgirdo 
kuoką bubsint žuviai per galvą. Jis lauke, kada žuvį pūkštels į 
vandenį, ir žiūrėjo į kilvaterį, kad pamatytų, ar didele. Pūkšte- 
lėjimo nepasigirdo, ir jam toptelėjo, kad čionykštės barakudos 
tinka maistui ir kad Antonijas pasiliko ją vežtis į švyturį. Tuo- 
met kažkas dviese vienu metu suriko: „Žuviiis!“, ir šį kartą žuvis 
iš vandens nešoko, o valas ėme švilpdamas vyniotis nuo ritės. Jis 
pasuko toliau į mėlynus vandenis ir sulėtino abu variklius. T'a- 
čiau matydamas, kad valas vis taip pat vyniojasi, vieną variklį 
išjungė ir pusiau apsuko katerį žuviai įkandin. 

— Vahu! - sušuko jo padėjėjas. — Didelis. 

Henris ėmė traukti vahu, ir visi sužiuro nuo vairagalio ir 
pamatė ilgą žuvį keistu snukiu, ir jos dryžiai aiškiai išsiskyrė gi- 
laus vandens mėlynumoje. Kai žuvis buvo žeberklu pasiekia- 
mai, ji pasuko galvą ir dar sykį staigiai nėrė į gelmę, ir akies 
mirksniu dingo skaidriame vandenyje. 

— Įprastas jų fokusas, — tarė Ara. - Šovė kaip kulka. 

Henris greitai ją ištraukė, ir visi, persilenkę per vairagalį, 
žiūrėjo, kaip jis nusmeigė žuvį žeberklu ir pastirusią, drebančią 
užkelė ant denio. Jos šviesiai mėlyni dryžiai blizgėjo, o žiomenys, 
aštrūs kaip skustuvai, spazmiškai, tuščiai žiopčiojo. Antonijas pa- 


guldė žuvį vairagalyje, ir jos uodega plakė denį. 

— Ouė peto mas hermoso!' — sušuko Ara. 

— Gražus vahu, - pritarė Tomas Hadsonas. — Bet šitaip mes 
neišsikrapštysim iš čia visą rytą. Meškeres palikit, bet pavadėlius 
nuimkit, — pasakė jis padėjėjui. 

Jis vairavo link švyturio, stovinčio ant aukštos uolos, skube- 
damas atgauti sugaištą laiką, bet taip, kad iš šalies atrodytų, jog 
čia plaukiama žūklautojų. Nuo valo trinties į vandenį meškerės 
net linko. 

Henris atėjęs tarė: 

— Graži žuvelė, ar ne? Įdomu būtų buvę ištraukt su lengves- 
ne meškere. Kokios keistos jų galvos, tiesa? 

— Kiek ji galėtų svert? — paklause Vilis. 

— Antonijas sako, kokius dvidešimt septynis kilogramus. 
Gaila, nespėjau pašaukt tavęs, Vili. Ji, po teisybei, priklausė tau. 

— Niekis, - atsakė Vilis. — Aš taip greit nebūčiau susidorojęs, 
o mums reikia paskubėt. Čia, nėr kalbos, prižvejot galėtum tiek 
ir tiek. 

— Atplauksim kada nors po karo. 

— Būtinai, — atsakė Vilis. — Po karo įsidarbinsiu Holivude 
konsultantu jūros klausimais. 

— Pasikaustęs būsi. 

— Aš manau. Juk kaustaus štai jau geri metai. 

— Kurių velnių tu šiandien toks kaip drignių apsiėdęs, 
Vili? — paklause Tomas Hadsonas. 

— Nežinau. Toks jau atsikėliau. 

— Klausyk, nueik į kambuzą, pažiūrėk, ar arbatos butelis 
atšalęs, ir atnešk man. Antonijas mėsinėja žuvį. Todėl gal sutep- 


si ir sumuštinį, gerai? 


' Koks gražus vahu! (/sp.) 

— Gerai. Kokį? 

— Su Žemės riešutų pasta ir svogūnu, jeigu užtektinai yra. 

— Klausau, sumuštinį su žemės riešutų pasta ir svogūnu. 

— Ir šalin juodas mintis. 

— Klausau, juodos mintys šalin. 

Jam nuėjus, Tomas Hadsonas tarė: 

— Neerzink tu jo, Henri. Man tas velnio vaikas reikalingas, 
ir jis išmano savo darbą. Tik va šiandien vargšas be nuotaikos. 
— Aš stengiuos su juo gražiuoju. Bet jis vis tiek šiaušias. 

— Pasistenk dar švelniau. Jis, žinok, užsigavo dėl tų dvide- 
šimties centų. 

Tomas Hadsonas žvelgė į lygų jūros paviršių ir nekaltai at- 
rodantį pavojingą rifą po kairei. Jis mėgo gautis pro pavojingus 
rifus šviesai krintant iš užpakalio. Tai buvo tartum atlygis už 
tuos kartus, kai reikėdavo vairuoti į saulę, ir už daug ką kita. 

— Dovanok, Tomai, - pasakė Henris. — Pasistengsiu žiūrėt, 
ką sakau ir ką galvoju. 

Grįžo Vilis su arbatos pilnu buteliu nuo romo. Butelis bu- 
vo apsuktas popieriniu rankšluosčiu, perjuostu dviem gumos 
juostelėm. 

— Baltutėlė, kapitone, — tarė jis. — Ir su izoliacija. 

Jis padavė Tomui Hadsonui į popierinio rankšluosčio skiautę 
suvyniotą sumuštinį sakydamas: 

— Sumuštinių meno viršūnė. Pavadinimas - „Everestas“. Tik 
komandorams. 

Tykoje, net ir nuo tiltelio, Tomas Hadsonas užuodė jo kvapą. 

— Ar ne per anksti pradėjai, Vili? 

— Nieko panašaus, kapitone. 

Tomas Hadsonas pasižiūrėjo į jį, apgalvodamas išgirstus 


žodžius. 

— Ką tu pasakei, Vili? 

— Ką girdėjai, kapitone — „nieko panašaus“. 

— Ką gi, — pasakė Tomas Hadsonas. — Tu man pasakei du 
kartus. Aš tau pasakysiu vieną. Eik į apačią. Išblizgink kaip reikalas 
kambuzą, o tada atsistok ir stovek, kad matyčiau, prieky, prie inkaro. 

— Klausau, kapitone, - pasakė Vilis. - Aš negeruoju, kapitone. 

— Įsikišk savijautą į pauodegį, pone konsultante. Jei dabar 
tu negeruoji, tai netrukus kaip reikiant bloguosi. 

— Klausau, kapitone, - pasake Vilis. - Aš negeruoju. Man 
reikėtų pasirodyt laivo gydytojui. 

— Rasi tą gydytoją laivo prieky. Eidamas pro šalį, pasibelsk, 
ar kur neišėjęs. 

— Aš ir sakau, kapitone. 

— Ką tu sakai? 

— Nieko, kapitone. 

— Girtas kaip maišas, —- pasake Henris. 

— Ne, jis negirtas, — paprieštaravo Tomas Hadsonas. — Jis 
tik geria. Greičiau, kad jam galvoj maišos. 

— Jis jau senokai nei šioks, nei toks, - tarė Ara. — Nors visada 
buvo savotiškas. Niekas iš mūsų nera tiek perkentęs, kiek jis. Aš 
tai visai nesu dėl nieko kentėjęs. 

— Štai Tomas yra kentėjęs, - pasakė Henris. — O geria šaltą 
arbatą. 

— Nesiknaisiokim po psichiką ir nepliaukškim nesąmonių, — 
pasake Tomas Hadsonas. - Del nieko aš nesu kentėjęs, o šaltą 
arbatą mėgstu. 

— Seniau nemėgai. 

— Su laiku visi išmokstam ko nors nauja, Henri. 

Jie baigė priartėti prie švyturio, ir jis matė uolą, kurios rei- 


kėjo saugotis, ir galvojo, kad geriau šito pokalbio būtų nebuvę. 

— Ara, tu nueik ir pažiūrėk, kaip jis ten. Pabūk prie jo. Tu, 
Henri, sukelk meškeres. Tu, Džordžai, lipk žemyn ir padėk An- 
tonijui nuleist valtį. Jei norės, plauk su juo į švyturį. 

Likęs vienas ant tiltelio, jis apiplaukė kyšulį, iš kur dvelke 
iguanų kvapas, ir išmetė inkarą pusketvirto metro gilumoje. 
Dugnas buvo švarus, ir vanduo sparčiai tvino. Jis pasižiūrėjo į 
baltą namą ir aukštą senovinį švyturį, o paskui į žalias mangrove 
apaugusias saleles kitapus aukštos uolos ir už jų dūluojantį že- 
mą, akmenuotą, pliką Kajo Romano kyšulį. Jie buvo taip susi- 
gyvenę su šios ilgos, keistos, vabzdžių privisusios salos vaizdu ir 
dalį jos taip gerai pažinojo, ir taip dažnai, tiek geru, tiek blogu 
oru, vadovaudavosi jos orientyrais, kad visada, ją išvydus ar nuo 
jos tolstant, jį apimdavo jaudulys. Dabar ji buvo atsukusi p1l- 
kiausią, dykiausią šoną, tikrą dykumą su šen bei ten stirksan- 
čiais krūmokšniais. 

Toje didelėje saloje veisėsi sulaukėję arkliai, sulaukėję galvi- 
jai ir kiaulės, ir jis pagalvojo: kiek žmonių tuščiai vylėsi šią salą 
kolonizuosią. Buvo čia tiršta žole apželusių kalvų ir gražių sle- 
nių, ir statybai tinkamo miško, ir kažkada Romane mėginta įsi- 
kurti prancūzų ir būta jų gyvenvietės, pavadintos Versaliu. 

Dabar visi karkasiniai namai, išskyrus vieną, patį didįjį, bu- 
vo palikti Dievo valiai, ir sykį, nuėjęs vandens, Tomas Hadso- 
nas matė krūvon su dumble išsivoliojusiomis kiaulėmis suvirtusius 
šunis, ir kiaules bei šunis dengė pilka stora moskitų antklodė. 
Toje saloje buvo malonu pabūti, kiaurą parą pučiant rytų vė- 
jui, ir galėjai dvi dienas vaikščioti su šautuvu ir nerasti žmogaus 
pėdsakų. Sala tebebuvo tokia pat nelytėta, kokią ją rado išsikė- 
lęs Kolumbas. Tačiau vėjui nurimus iš pelkių pakildavo debe- 
sys moskitų. „Debesys“, pagalvojo jis, šiuo atveju anaiptol ne 


metafora. Atliūliuodavo jų gyvi debesys ir žmogų sukąsti galė- 

davo mirtinai. Tie, kurių mes ieškom, Romane nebus apsistoję. 
O dar tykoj. Jie greičiausiai nuplaukė toliau. 

— Ara! - šūktelėjo jis. 

— Kas yra, Tomai? — atsiliepė Ara. Jis prisitraukė prie tu- 
reklų ir užšoko ant tiltelio nelyginant akrobatas, tačiau sunkus 
it plienas akrobatas. 

— Kas girdėt? 

— Vilis toks pat nesavas, Tomai. Nuvedžiau jį nuo saulės, 
pagirdžiau ir paguldžiau. Nurimt nurimo, bet akys negražiai 
pasterusios. 

— Gal jo nesveikai makaulei saulė pakenkė? 

— Gal. O gal ir kita kas. 

— Kas daugiau? 

— Gilas su Pitersu miega. Gilas naktį padėjo Pitersui neuž- 
migt. Henris irgi miega, o Džordžas išplaukė su Antonijum. 

— Turėtų tuoj grįžt. 

— Grįš. 

— Viliui negalima su tokia galva būt ant saulės. Kvailys, kam 
pastačiau jį prieky. Pastačiau del drausmės, o nepagalvojau. 

— Aš ardau ir valau kulkosvaidžius, ir patikrinau, ar nesu- 
drekę sprogdikliai ir ar vakarykštis lietus nepakenkė visiems ki- 
tiems ginklams. Vakar, palošę pokerį, visus išardėm, išvalėm ir 
sutepėm alyva. 

— Kai oras toks drėgnas, reikia, šaudom ar nešaudom, viską 
pertikrint kiekvieną dieną. 

— Aiškus dalykas, — atsakė Ara. — Vilį reikėtų išsodint. Bet 
čia negi išsodinsi. 

— Kajo Fransese? 

— Kajo Fransese galima. Bet geriausia būtų Havanoj, o iš 
ten reikėtų išsiųst dar toliau. Jis ne toks, kad nulaikytų liežuvį 


už dantų, Tomai. 

Mintis, kuri Tomui Hadsonui atėjo į galvą, privertė jį susigėsti. 

— Nereikėjo mums priimt žmogaus demobilizuoto, su kon- 
tūzyta galva, — pasakė Ara. 

— Žinau. Bet priėmėm, tai priimta. Argi tą vieną klaidą esam 
padarę? 

— Ne vieną, bet ir ne tiek jau daug, — pasakė Ara. — Gal 
galiu eit baigt savo darbo? 

— Taip, - sutiko Tomas Hadsonas. —- Dekui tau labai. 

— A sus ordenes', — atsakė Ara. 

— Galėtų jie būt protingesni, — tarė Tomas Hadsonas. 

Prie katerio priplaukė valtis su Antonijum ir Džordžu, ir 
Antonijas tuoj pat užlipo ant tiltelio, o valtį su varikliu užkėlė 
Džordžas su Henriu. 

— Na, ką? — tarė Tomas Hadsonas. 

— Jie pro čia turėjo praplaukt paskutinę naktį, kai dar buvo 
vėjas, — pasakė Antonijas. — Jei būtų pasukę farvateriu, nuo 
švyturio būtų juos matę. Tas senukas, kur stato venterius, jokio 
vežliautojų boto nematęs. Pasak švyturio sargo, esąs plepys ir 
būtų tikrai papasakojęs. Ar mums plaukt pasiteiraut jį patį? 

— Nereikia. Manau, kad jie bus Puerto Koke ar kur nors 
apie Giljermą. 

— Su tokiu vėju toliau nusigavę nebus. 

— Tu tiki, kad jie nepraplaukė farvateriu naktį? 

— Net ir su geriausiu pasauly locmanu. 

— Tada reikia jų ieškot pasislėpusių Koke ar kur nors 
apie Giljermą. Keliam inkarą ir plaukiam. 

Pakrantė čia buvo labai pavojinga, ir, apiplaukdamas salą, 


jis laikėsi per porą šimtų metrų nuo kranto. Visa pakrante tęsėsi 


' Pasirengęs vykdyti tavo nurodymus (:sp. J. 

žemos uolos, rifai ir dideli seklumų sklypai, kurie per atoslūgį 
išlįsdavo iš vandens. Keturi vyrai stovėjo stebėjimo postuose, ir 
Tomui Hadsonui iš kairės stovėjo Gilas. Tomas Hadsonas žiū- 
rėjo į krantą ir matė pirmuosius žalius mangrovės krūmynus, ir 
galvojo: velnias ne vieta čia stovėti per tyką. Debesys kauburia- 
vosi nebetoli, ir jis pagalvojo, kad škvalai šiandien užeis anks- 
čiau. Už Puerto Koko yra kokios trys vietos, kurias reikėtų apieš- 
koti, pagalvojo jis. Reikia paspausti ir dumti ten. 

— Henri, - tarė jis. - Pavairuok už mane. Apsisukimai 285. 
Einu į apačią, kažin, kaip ten Vilis. Pamatęs ką, šūktelk. Kranto, 
Gilai, gali neapžiūrinėt. Žiūrėk į dešinę. Cia per seklu, jų nebus. 

— O man, Tomai, rūpi apžiūret ir krantą, - pasake Gilas. — 
Jei nieko prieš. Tengi tas kvailas farvateris prieina prie pat kranto, 
ir vedlys galėjo parodyt kelią ir paslėpt juos mangrovėje. 

— Gerai, - sutiko Tomas Hadsonas. — Atsiųsiu čia Antoniją. 

— Su šitais dideliais žiūronais aš laisvai įžiūrėsiu jų stiebą 
net Ir mangrovėje. 

— Labai abejoju. Nors ką gali žinot. 

— Na, sutik, Tomai. Jeigu galima. 

— Aš jau sutikau. 

— Nepyk, Tomai. Sakau, gal kartais vedlys bus juos čia 
atvedęs. Mes irgi sykį buvom užsukę. 

— Ir gavom nėšintis iš kur atsiradę. 5 

— Žinau. Bet jei vėjas staiga nurimo ir jiems reikėjo skubiai 
kur nors slėptis. Nesinorėtų pamest jų pėdsakų. 

— Teisybė. Bet stiebo iš taip toli tu neįžiūrėsi. Be to, jie 
galėjo prisikirst šakų ir užmaskuot stiebo viršūnę. 

— Taip tai taip, — su ispanišku užsispyrimu neatlyžo Gilas. — 
Bet mano labai geros akys, o čiagi dvylika kartų didinantys žiū- 
ronai, be to, dabar tyka, todel gerai matyti, ir... 

— Aš jau sakiau, kad nieko prieš. 

— Žinau. Aš tik norėjau išaiškint. 

— Jau išaiškinai, — pasakė Tomas Hadsonas. - Ir jeigu pa- 
matysi stiebą, galėsi papuošt žemės riešutais ir įspraust man 
į subinę. 

Gilas truputį užsigavo, bet Hadsono pasakymas, ypač apie 
žemės riešutus, jį prajuokino, ir jis tol tyrinėjo pro žiūronus mang- 
rovę, kol akys eme list iš kaktos. 

Tomas Hadsonas apačioje šnekėjosi su Viliu ir apžiūrinėjo 
jūrą ir sausumą. Jis stebėjosi, kaip mažai matyti nulipus nuo 
tiltelio ir kokia kvaila tada savijauta, todėl jei žemai viskas klo- 
davosi gerai, jis nesitraukdavo iš savo posto. Jis visada stengėsi 
palaikyti su komanda būtiniausią ryšį ir nenusileisti iki bepras- 
miškos kontrolės idiotizmo. Jis vis daugiau valdžios perleido An- 
tonijui, kuris buvo daug geresnis jūrininkas už jį patį, ir Arai, 
kuris buvo daug geresnis už jį žmogus. Juodu abu geresni žmo- 
nės už mane, galvojo jis, ir vis dėlto man reikia juodviem vado- 
vauti, išnaudojant jų žinias, talentą ir charakterio savybes. 

— Vili, — tarė jis. —- Atvirai — kaip tau? 

— Dovanok, kad kvailiojau. Bet man kažko negera, Tomai. 

— Tu žinai, kokios taisyklės dėl gėrimo, — pasakė Tomas 
Hadsonas. — Taisyklių iš viso nera. O tokių niekų, kaip garbin- 
gas susitarimas, nesinori ir kartoti. 

— Ir nereikia, — atsakė Vilis. — Juk žinai, aš ne girtuoklis. 

— Girtuoklių mes nepriimam. 

— O Pitersas? 

— Mes ne patys jį priėmėm. Jį mums priskyrė. Jis irgi turi 
savų rūpesčių. 

— Viskio butelelis — visas jo rūpestis, — pasakė Vilis. - O jo 


rūpesčiai velniškai greit pavirsta mūsų bendru rūpesčiu. 

— Neminėkim mes jo, — tarė Tomas Hadsonas. — Kas dar 
tau širdį graužia? 

— Šiaip viskas. 

— Na? 

— Nagi aš pusprotis, tu pusprotis, o visa mūsų komanda — 
pusiau šventieji, pusiau galvažudžiai. 

— Pusiau šventasis, pusiau galvažudys — ne toks jau blogas 
žmogus. 

— Žinau. Žmonės jie nuostabūs. Bet aš pratęs prie didesnės 
tvarkos. 

— Iš tikrųjų, Vili, širdies tau niekas negraužia. Tik gal va 
perkaito nuo saulės, ir gėrimas, patikėk, nepadės. 

— Tikiu, - atsakė Vilis. — Aš nevaizduoju šikančio katino, 
Tomai. Bet ar buvo tau kada pasimaišęs protas? 

— Ne. Neturėjau laimės. 

— Bjauri savijauta, — pasakė Vilis. — Ir kiek betruktų, visada 
prailgsta. Bet gerti aš mesiu. 

— Be reikalo. Gerk pamažiukais, kaip seniau gerdavai. 

— Aš gydžiausi gėrimu, kad protas nepasimaišytų. 

— Visi mes gėrimu nuo ko nors gydomės. 

— Na taip. Tu negalvok, aš tau danties neužkalbu. Negi 
manai, kad aš tau galiu meluot, Tomai? 

— Visi mes meluojam. Bet aš netikiu, kad tu galėtum meluot 
tyčia. 

— Lipk ant to savo tiltelio, — pasakė Vilis. — Matau, kad 
ryji akimis jūrą lyg moterį, žadančią tave palikt. Negersiu dau- 
giau nieko, nebent jūros vandens, ir padėsiu Arai išardyt ir su- 
dėt mūsų žaisliukus. 

— Negerk, Vili. 


— Jeigu pasakiau, kad negersiu, vadinas, negersiu. 

— Tikiu. 

— Klausyk, Tomai. Noriu tave paklaust. 

— Klausk. 

— Tau labai sunku? 

— Žinai, kad nelengva. 

— Kaip miegi? 

— Ne kažin kaip. 

— Praėjusią naktį? 

— Miegojau. 

— Nes buvai išlipęs ant kranto, - pasakė Vilis. - Lipk viršun 


ir nesirūpink manim. Mudu su Ara dirbsim savo darbą. 


XIII 


Jie apieškojo Puerto Koko pakrantę ir su valtele aplandžiojo 
mangrovę. Uen buvo vietų, kur vežliautojų botas būtų galėjęs 
puikiausiai pasislėpti. Tačiau jie ničnieko neaptiko, ir škvalai su 
liūtimi šįkart atūžė anksčiau, ir jūra, atrodė, balzganais, trykš- 
tančiais srautais kyla į dangų. 

Tomas Hadsonas apvaikščiojo pakrantę ir buvo nuėjęs į 
salos gilumą už lagūnos. Jis užėjo vietą, kur per potvynį rink- 
davosi flamingai, ir pamatė daug girinių ibių, cocos, davusių 
salelei vardą, ir porą rožinių girnovių, snapinėjančių dumblą 
lagūnos pakrašty. Gražiai jos atrodė, grakščiai, spėriai žirklio- 
damos, ryškiai rožinės pilko dumblo fone, ir nuo jų dvelkė 
baisiu alkanų vandens paukščių beveidiškumu. Ilgai jomis gro- 
žetis nebuvo kada, nes reikėjo žiūrėti, ar jų ieškomieji nėra 
palikę laivo mangrovėje ir įsikūrę kokioj aukštesnėj vietoj, kur 


nepuola moskitai. 

Jis terado seną angliaduobę ir po pirmojo škvalo grįžo į pa- 
plūdimį, ir Ara įsisodino jį į valtį. 

Arai patiko vairuoti valtį per lietų ir stiprų škvalą, ir jis pasa- 
kė Tomui Hadsonui, jog nė vienas ieškotojas nieko neradęs. 
Visi jau buvo kateryje, išskyrus Vilį, kuriam buvo tekęs tolimiau- 
sias kranto ruožas kitapus mangrovės. 

— O tu? — paklausė Ara. 

— Ir aš nieko. 

— Šitas lietutis Vilį ataušins. Nuplukdysiu tave į katerį, tada 
grįšiu jo. Kaip manai, Tomai, kur jie galėtų būt? 

— Giljerme. Aš, jais dėtas, plaukčiau į Giljermą. 

— Aš irgi. Ir Vilis juk taip mano. 

— Kaip jis laikosi? 

— Iš paskutiniųjų, Tomai. Tu juk jį pažįsti. 

— Taigi, - pasake Tomas Hadsonas. Jie priplaukė prie kate- 
rio borto, ir jis užlipo ant denio. 

Tomas Hadsonas žiūrėjo, kaip Ara vietoje apgręže valtį ir 
nušvilpe į baltą škvalą. | uomet jis šūktelėjo, kad paduotų rank- 
šluostį, 1r stovėdamas vairagalyje nusišluostė. 

Henris paklausė: 

— Išgert nenori, Tomai? Peršlapęs iki paskutinio siūlelio. 

— Neatsisakysiu. 

— Gryno romo gersi? 

— Mielai, — atsakė Tomas Hadsonas. Jis nulipo į apačią per- 
sivilkti sausu megztiniu ir šortais ir rado savo komandą linksmai 
nusiteikusią. 

— Mes visi išmetėm gryno romo, - pasakė Henris ir padavė 
jam puspilnę stiklinę. — Greitai nudžiūvus ir išmetus romo, 
man regis, peršalimas nebaisus. Kaip sakai? 

— O, Tomas, — tarė Pitersas. — Tu irgi prisidedi prie mūsų 


profilaktinių gerėjų būrelio? 

— Kada atsikėlei? —- paklausė Tomas Hadsonas. 

— Išgirdęs kažką gargaliuojant. 

— Aš tau kada naktį pagargaliuosiu, žiūrėsiu, ar pabusi. 

— Nesivargink, Tomai. Vilis kas naktį mane šitaip bando. 

Tomas Hadsonas nutarė negerti. Paskui, matydamas juos 
visus išgėrusius, linksmus ir laimingus, nors užduotis buvo ne iš 
linksmųjų, - jis pagalvojo, kad negerdamas atrodytų pasipūtė- 
lis ir pamaiva. Be to, išgerti jam ir norėjosi. 

— Geriam per pusę, — tarė jis Pitersui. - Nepažįstu kito tokio 
šuns kumpio, kuriam miegas geriau eitų su ausinėmis negu be. 

— Nera ko tokį lašą dalytis, — atsakė Pitersas, pažeisdamas 
oficialią drausmę. — Pasidalysi - nebus nei tau, nei man. 

— Tai įsipilk sau atskirai, - pasake Tomas Hadsonas. - Man 
šitie velnio lašeliai patinka taip pat, kaip ir tau. 

Kiti sužiuro į juos, ir Tomas Hadsonas mate, kaip Henrio 
žanduose vaikšto raumenų gumuliukai. 

— Iki dugno, - tarė Tomas Hadsonas. — lr kaip išmanyda- 
mas geriau darbuokis šįvakar su savo paslaptingąja mašinerija. Į 
tavo ir visų kitų sveikatą! 

— Į mūsų visų sveikatą! —- pasake Pitersas. — Kas iš mūsų 
didžiausias darbštuolis? 

— Ara, - atsakė Tomas Hadsonas ir, apžvelgęs visus, pirmą 
kartą gurkštelėjo romo. - Ir visi kiti vargo dūsuokliai. 

— Į tavo sveikatą, Tomai! — tarė Pitersas. 

— Į tavo sveikatą! — atsakė Tomas Hadsonas ir pajuto, kaip 
žodžiai užlūžo gerklėje. — Už ausinių karalių! — tarė jis, siek- 
damas atgauti kažką prarasta. — Už gargaliavimą! — pridūrė pa- 
sakydamas tai, ką reikėjo pasakyti iš pat pradžių. 

— Už mūsų vadą! — tarė Pitersas, šįkart prašaudamas pro 


virvutę. 

— Už ką tik nori, - pasake Tomas Hadsonas. — Statute ne- 
numatyta, bet į pasveikinimą atsakysiu. Pakartok dar. 

— Į tavo sveikatą, Tomai! 

— Dekui, — atsakė Tomas Hadsonas. — Bet į tavo sveikatą, 
kol nesusitvarkys tavo technika ir tu pats, negersiu. 

Pitersas pasižiūrėjo į jį, ir jo veido bruožai sugriežtėjo, o iš- 
gveręs kūnas kaipmat įgavo laikyseną žmogaus, atitarnavusio 
pagal kontraktą tris terminus pamėgtoje tarnyboje ir, kaip ir 
Vilis, perkelto į kitą, ir jis automatiškai ir be išlygų atsakė: 

— Klausau, kapitone. 

— Išgerk pats į savo sveikatą, - pasakė Tomas Hadsonas, -- 
ir išspausk ką nors dora iš tos savo stebuklingos dėžės. 

— Klausau, Tomai, — be vaidybos tiesmukai atsakė Pitersas. 

Na, gal ir gana, pagalvojo Tomas Hadsonas. Tegu čia lieka, 
kaip yra, o aš eisiu į vairagalį ir palauksiu grįžtant kito „sunkaus 
vaiko“. Nesu aš taip nusistatęs prieš Pitersą, kaip kiti komandos 
vyrai. Man regis, jo ydas žinau ne blogiau už juos. Bet kažkas 
tokio jame yra. Jis tarsi toks nusimelavęs melagis, kad juo norisi 
tiketi. Kad jis nesusitvarko su mūsų aparatūra — tai faktas. Bet 
gal susidorotų su svarbesniais dalykais? 

Tas pats ir su Viliu, pagalvojo jis. Abu jie vieno galo. Jau 
turėtų grįžti. 

Jis išvydo valtį, grįžtančią per lietų, ir baltai suplaktą, sūku- 
riuojantį, vėjo gūsių blaškomą vandenį. Abu užlipo ant denio 
kiaurai peršlapę. Lietpalčiais nebuvo apsivilkę, o susukę į juos 
Savo NUJJOS. 

— Sveiks, Tomai, — tarė Vilis. - Šlapia sėdynė ir dykas pilvas — 
štai ir visi rezultatai. 

— Paimk „kūdikius“, — pasakė Ara, duodamas aukštyn į liet- 


palčius susuktus automatus. 

— Tai nieko? 

— Padaugink tą nieką iš dešimties, — pasakė Vilis. Nuo jo ant 
vairagalio čiurkšlėmis plūdo vanduo, ir Tomas Hadsonas šūk- 
telėjo Gilui atnešti porą rankšluosčių. 

Ara užtraukė valtį už fallynio ir nulipo ant denio. 

— Tuščia kaip iššluota, — tarė jis. — Tomai, ar už tokį lietų 
užskaitysi viršvalandžius? 

— Reikia tuoj pat išvalyt automatus, — pasakė Vilis. 

— Pirma išdžiūkim, — pasakė Ara. — Aš šlapias nors gręžk. 
Kai nebuvo, tai ne lašo, o dabar net užpakalis varva. 

— Tomai, — tarė Vilis. - Žinok, tie kalės vaikai, surifavę bu- 
res, per šituos škvalus, jei tik išteks drąsos, laisvai gali plaukt. 

— Man irgi tokia mintis atėjo. 

— Dieną, kai tyka, jie tikriausiai kur nors slepias, o popiet, 
užėjus škvalams, plaukia. 

— Kur, tavo manymu, jie galetų būt? 

— Ne toliau kaip už Giljermo. O gal ir toliau. 

— Ryt išplauksim auštant ir prie Giljermo juos rasim. 

— Gal rasim, o gal ir nebe. 

— Gali būt ir taip. 

— Kodėl, po šimts, mes neturim radaro? 

— Kas mums dabar iš jo? Ką jau tu matytum ekrane, Vili? 

— Tyliu tyliu, - pasakė Vilis. - Nepyk, Tomai. Bet gaudyti 
su UT'B tokius, kurie neturi net radijo... 

— Žinau, — tarė Tomas Hadsonas. — O ar tu gali pasiūlyt 
geresnį variantą? 

— Taip, galiu. Pasakyt? 

— Sakyk. 

— Man rūpi tik susemt tuos kalės vaikus ir visus išgalabyt. 

— Ir kas iš to? 


— O tu pamiršai, kad jie išgalabijo anos salos gyventojus? 

— Nekaišiok tu man tų gyventojų, Vili. Taip ilgai dirbi 
šį darbą ir nesupranti. 

— Na gerai. Aš noriu juos likviduot, ir tiek. Dabar nieko prieš? 

— Tai geriau, negu išgalabyt. Bet man reikalingi belaisviai 
iš šiuose vandenyse veikiančio povandeninio laivo — belaisviai, 
iš kurių būtų galima šį tą išpešt. 

— Iš paskutiniojo išpešėm ne kažin ką. 

— Taigi. Jei tau mirtis būtų ant nosies, iš tavęs irgi ne kažin 
ką išpeštų. 

— Na gerai, — pasakė Vilis. —- Ar galima, tau leidus, išmest 
užtarnautą normelę? 

— Prašom. Persivilk sausais šortais ir marškiniais ir nekibk 
prie žmonių. 

— Taip jau prie nieko ir nekibt? 

— Nebūk mažas, — pasakė Tomas Hadsonas. 

— Kad tave kiaurai! — keiktelėjo Vilis ir nusišiepė. 

— Štai toks tu man patinki, - pasakė jam Tomas Hadsonas. — 


Būk toks visada. 


XIV 


Tą naktį smarkiai žaibavo ir griaudė, ir iki trečios valandos 
lijo. Pitersas per radiją neužmezgė jokio ryšio, ir visi miegojo 
tvankoje, kol lietui apstojus pasirodė smeliniai uodai ir visus vieną 
po kito išbudino. Tomas Hadsonas apačioje papumpavo Fr, 
ir vyrai pagavo kosėti, tačiau muistyts ir pliaukšėti sau per nuo- 
gas vietas ėmė mažiau. 

Dosniai apipurškęs F//r, jis išbudino Pitersą, ir tasai pakratė 
galvą su ausinėmis ir tyliai tarė: 


— Meginu ir mėginu, Tomai, be perstojo. Kaip nieko, taip nieko. 


437 


Ernest Llemingway 


Pasišviesdamas prožektoriumi, Tomas Hadsonas pasižiūrė- 
jo į barometrą. Slėgis kilo. Štai jie ir sulaukė vėjo, pagalvojo jis. 
Neturėtų skųstis, kad nesiseka. Dabar reikia tai apsvarstyti. 

Jis grįžo į vairagalį ir tyliai, kad nepažadintų vyrų, išpurškė 
Flit visą kajutę. 

Jis atsisėdo vairagalyje ir žiūrėjo, kaip naktis eina šviesyn, ir 
tarpais apsipurkšdavo F/ir. Repelento jie nebeturėjo, tačiau tu- 
rėjo užtektinai F/zr. Prakaituotos vietos nuo jo dega, bet tai ma- 
žesnė blogybė už smėlinius uodus. Nuo moskitų jie skiriasi tuo, 
kad nutupia ir įkanda negirdimai ir įkandimo vietą tuoj pat 
ima niežėti. Įkąstoje vietoje ištinsta žirnio didumo gumbelis. Kai 
kuriose pajūrio vietovėse bei salelėse jie itin pavojingi. Bent jau 
įkandimai skaudesni. Bet, pagalvojo jis, galbūt tai priklauso ir 
nuo odos, nuo įdegimo ir užsigrūdinimo. Neįsivaizduoju, kaip 
vietiniai juos ir iškenčia. Tik geležinis žmogus gali ištverti šiame 
krašte ir Bahamose, kada nepučia pasatai. 

Jis sėdėjo vairagalyje, dairydamasis ir klausydamasis. Aukš- 
tai danguje pasigirdo dviejų lėktuvų dūzgimas, ir jis klausėsi 
tol, kol variklių dūzgimas nutilo. 

Tai didieji bombonešiai skrenda į Kamagvėjų, o iš ten trauks 
į Afriką, bet gal skrenda visai kitur ir su mumis neturi nieko 
bendra. Gera jiems, pagalvojo jis, bent smėliniai uodai neka- 
muoja. Nekamuoja ir manęs. Ir velniai jų nematę, o tie pra- 
keikti uodai kamuoja ir mane. Greičiau išauštų, ir mes nešdin- 
tumės sau. Čia, ačiū Viliui, esam apieškoję visą pakrantę iki pat 
kyšulio galo, o šituo siauručiu farvateriu plauksiu palei pat sek- 
lumos pakrašų. Ten bus tik viena pavojingesnė vieta, bet ryto 
metą aš ją įžiūrėsiu net ir per tyką. O tada — tiesiai į Giljermą. 

Išaušus jie išplaukė, ir Gilas, kaip akyliausias, pro dvylika 


kartų didinančius žiūronus stebėjo žalią kranto liniją. Iš taip 


438 


SALOS VANDENYNĖE 


arti jis būtų įžiūrėjęs ir nukirstą šaką. Tomas Hadsonas vairavo. 
Henris stebėjo jūrą. Vilis padėjo Gilui. 

— Čia jau jų seniausiai nebėr, — tarė Vilis. 

— Bet patikrint reikia, - atsakė Ara. Jis padėjo Henriui. 

— Reikėjimo tai reikia, — pasakė Vilis. — Aš tik sakau savo 
nuomonę. 

— Kurgi rytinis patrulis iš to velnio nešto ir pamesto Molasses 
laivo, kur stovi Kajo Fransese? 

— Sekmadieniais jie gal nepatruliuoja, ar ne? — paklausė 
Vilis. - Šiandien lyg ir sekmadienis. 

— Bus vejo, — tarė Ara. - Debesys, žiūrėkit, plunksniniai. 

— Bijau vieno, — pasake Tomas Hadsonas. — Kad jie nebūtų 
farvateriu pramovę pro Giljermą. 

— Duosis matyt. 

— Tai spaudžiam greičiau ten, — pasake Vilis. - Nervais ne- 
betveriu. 

— Man dažnai toks įspūdis susidaro, — tarė Henris. 

Vilis pažvelgė į jį 1r nusispjovė į šoną. 

— Ačiū už komplimentą, Henri, — tarė jis. — Tokį įspūdį aš 
ir noriu padaryt. 

— Baikit, — nutraukė juos Tomas Hadsonas. - Matot dešinėj 
tą didelį koralo gaugarą, vos vos išlindusį iš vandens? Kad tik 
mums už jo neužkliuvus. O šiapus rifo, ponai, Giljermas. Re- 
git, kokia žalia, kokia viliojanti ta sala? 

— Paprasčiausia saliūkštė, ir tiek, — pasake Vilis. 

— Ar dūmų iš angliaduobių nesimato? — paklausė Tomas 
Hadsonas. 

Gilas labai įdėmiai nužvelgė salą ir atsakė: 

— Nesimato, Tomai. 


— Po vakarykščio lietaus kas tau beduos dūmų, - pasakė Vilis. 

— Čia tai, vyruti, apsirinki, - pasakė Tomas Hadsonas. 

— Galbūt. 

— Tikrai. Gali visą naktį pilt kaip iš karties, o didelių anglia- 
duobių vis tiek neužgesina. Pamenu, sykį tris dienas lijo, o an- 
gliaduobė — beveik kaip niekur nieko. 

— Tu apie angliaduobes nusimanai daugiau už mane, — 
nusileido Vilis. - Gerai jau, sutinku - dūmų gali būti. Tegu tik 
būna. 

— Sekluma šičia klastinga, — tarė Henris. — Kažin ar per to- 
kius škvalus jie būtų pro ją prasmukę. 

Ryto šviesoje jie pamatė keletą žuvėdrų, skraidančių aplink 
seklumą. Jos buvo kažką aptikusios ir klykaudamos nardė į 
vandenį. 

— Ką jos ten rado? - paklausė Henris. 

— Nežinau. Gal bus aptikusios smulkių žuvelių būrį, bet per 
giliai — nepasiekia. 

— Tie vargšai paukštėkai, kad prikimštų pilvelį, turi keltis 
anksčiau ir už mus, - tarė Vilis. - Neįvertina žmonės, kad jie 
vargsta labiau negu mes. 

— Pro kur plauksim, Tomai? — paklausė Ara. 

— Pačiu seklumos pakraščiu tiesiai prie kito salos galo. 

— Ar tą mažutę riestą salelę, kur laivo griaučiai, irgi apieškosim? 

— Aš ją apiplauksiu, o jūs visi stebėkit su žiūronais. Inkarą 
nuleisiu įlankoj prie Giljermo. 

— Nuleisim mes, — pasakė Vilis. 

— Tą ir norėjau pasakyt. Ko tu iš pat mielo ryto taip niurzgi? 

— Aš neniurzgiu. Aš grožiuosi vandenynu ir šia nuostabia 
sala, kurią pačią pirmą išvydo Kolumbas. Mano laime, kad 
neteko tarnaut Kolumbo laive. 


— O aš maniau, tarnavai, - pasakė Tomas Hadsonas. 

— Gulėdamas San Diege ligoninėj, skaičiau apie jį knygą, — 
pasake Vilis. — Dabar aš Kolumbo žinovas, o laivas jo buvo 
didesnis trantas ir už mūsiškį. 

— Mūsų laivas — ne trantas. 

— Teisybė, - pasake Vilis. - Dar ne. 

— Gerai jau, kolumbininke. Ar matai apie dvidešimt laips- 
nių į dešinę nuo mūsų kurso laivo griaučius? 

— Tegu į juos žiūri dešiniojo borto stebėtojas, — atsake Vilis. — 
Bet aš su savo sveikąja akimi matau ir juos, ir ant jų tupintį padū- 
kelį iš Bahamų salų. Tai tikriausiai pastiprinimas mūsų komandai. 

— Puiku, - pasakė Tomas Hadsonas. - Jo mums kaip tik ir 
trūko. 

— Iš manęs, ko gera, būtų išėjęs įžymus ornitologas, — pareiš- 
ke Vilis. - Bobute laikė vištų. 

— Tomai, - tarė Ara. — Gal galėtume paplauket arčiau? Da- 
bar pats potvynis. 

— Be abejo, - atsakė I omas Hadsonas. - Pasakyk Antonijui, 
tegu nueina į priekį ir pamatuoja gylį. 

— Gylio, Tomai, čia užtektinai! - sušuko Antonijas. — Iki pat 
kranto. Uu juk šitą farvaterį pažįsti. 

— Pažįstu. Tik norėjau pasitikrint. 

— Gal duosi pavairuot man? 

— Dėkui, - atsakė Tomas Hadsonas. — Aš pats. 

— Dabar mums visa sala kaip ant delno, - tarė Ara. - Stebek 
ją visą, Gilai. Aš tau tik padėsiu. Žiūrėk atidžiai. 

— O kas ims kitą ketvirtį? — paklausė Vilis. - Kodel jūs pasi- 
keitėt? 

— Pasikeitėm, kai Tomas pasakė tau pažiūrėt į laivo griau- 
čius. Mes keičiamės automatiškai. Dabar tu prie dešinio borto, 


aš — prie kairio. 

— Man čia per daug sudėtinga, — pasakė Vilis. — Jei nori 
šneket kaip tikras jūrų vilkas, tai sakyk tiksliai arba tylėk. Kodel 
negali sakyt „kairė“, „dešinė“, kaip sako vairininkas? 

— Tu pats sakei: „dešiniojo borto stebėtojas, - pasakė Henris. 

— Teisingai. O nuo šiol aš apie laivą sakysiu: „viršuj“, „apa- 
čioj“, „prieky“, „užpakaly“. 

— Vili, gal tu atsistotum prie Gilo ir Aros ir pro žiūronus 
apžiūrėtum krantą? — tarė Tomas Hadsonas. — Krantą ir arti- 
miausią salos trečdalį. 

— Klausau, Tomai, - atsakė Vilis. 

Nesunku buvo nustatyti, ar gyvena kas šioje Kajo Giljermo 
pusėje, kurią beveik kiaurus metus gairino vėjas. Tačiau, slink- 
dami pakrante, jie nematė jokių žmonių buvimo žymių. T'ra- 
verse atsidūrus kyšuliui, Tomas Hadsonas tarė: 

— Apiplauksiu arti apie tą riestą salelę, ir visi žiūrėkit. Jei ką 
pastebėsit, galėsim sustot ir pasiųst valtį. 

Stiprėjo vėjas, ir jūra vis labiau vilnijo, bet dėl didelio potvy- 
nio bangos dar neguro ant seklumų, o ritosi per viršų. Tomas 
Hadsonas žiūrėjo į priekį, į mažutę uolėtą salelę. Jis žinojo, kad 
ties vakariniu jos galu yra nuskendęs laivas, tačiau per tokį po- 
tvynį jo buvo matyti vien rauzgana kupra. Įlankoje buvo dide- 
lis atabradas ir smėlėtas paplūdimys, tačiau juos jis pamatys, tik 
apiplaukęs aplink laivo griaučius. 

— Čia kažkieno gyvenama, — tarė Ara. - Matau dūmus. 

— Teisingai, - patvirtino Vilis. - Rūksta užuovėjos pusėje, ir 
vėjas neša dūmus į vakarus. 

— Rūksta kažkur iš paplūdimio vidurio, — pasakė Gilas. 

— Stiebo nematai? 

— Stiebo ner, — atsake Gilas. 


— Dieną jie tą stiebokšlį gali nuleist, - pasake Vilis. 

— Stokit į vietas, — įsakė Tomas Hadsonas. — Ara, tu lik prie 
manęs. Vili, liepk Pitersui, tegu pasiruošia perduot pranešimą, 
nesvarbu, ar kas jį girdės, ar ne. 

— Kaip tau rodos, kas ten? — paklausė Ara, kitiems išsi- 
vaikščiojus. 

— Man rodos, jei aš apie Giljermą žvejočiau ir džiovinčiau 
žuvį, tai per tyką čia tik ir slėpčiausi nuo moskitų. 

— Aš irgi. 

— Anglių šioj salelėj niekas nedega, ir dūmų nedaug. Lauže- 
lis turėtų būt užkurtas neseniai. 

— Arba baigia degt didelis. 

— Aš irgi taip pagalvojau. 

— Penkios minutės, ir bus aišku. 

Jie plaukė aplink laivo griaučius, ant kurių tupėjo dar vie- 
nas padūkėlis, ir Tomas Hadsonas pagalvojo: mūsų sąjunginin- 
kų sparčiai daugėja. Ir štai kateris pasuko į užuovėjinę salelės 
pusę, ir Tomas Hadsonas išvydo smelėtą paplūdimį, už jo nusi- 
driekusį žalumos ruožą ir lūšnelę su rūkstančiais iš jos dūmais. 

— Ačiū Dievui, — tare jis. 

— Ir aš taip sakau, — atsiliepė Ara. — Aš irgi bijojau, kad 
nepamatytume ko kita. 

Jokių laivų nebuvo matyti. 

— Man taip regis, kad mes juos baigiam prisivyt. Greit dum- 
kit su Antonijum ir papasakosit, ką sužinosit. Aš su kateriu pa- 
lauksiu palei pat seklumos pakraštį. Liepk vyrams stovėt savo 
postuose ir neišsiduot. 

Valtis apsisuko ir nudūmė kranto link. Tomas Hadsonas 
žiūrėjo, kaip Antonijas su Ara žingsniuoja prie palmių lapų lūš- 
nelės. Juodu ėjo labai greitai, vos ne pabėgomis. Jie šūktelėjo, ir 


iš lūšnelės išėjo moteriškė. Buvo ji tamsiaodė, matyt, vietinė in- 

dėne, basa ir ilgais, beveik iki juosmens plaukais. Jai kalbant, iš 
lūšnelės išėjo antra. Šioji irgi buvo tamsiaodė, ilgais plaukais ir 
laikė ant rankų kūdikį. Moteriškei baigus šnekėti, Ara ir Anto- 
nijas jom abiem paspaudė rankas ir grįžo prie valties. Jie nustū- 
mė ją į vandenį, užvedė variklį ir pasuko katerio link. 

Antonijas su Ara užlipo ant tiltelio, o valties užkelti nuėjo kiti. 

— Ten dvi moterys, - pasakė Antonijas. — Vyrai išplaukę 
žvejot. Moteris su kūdikiu mačiusi vežliautojų bortą įplaukiant 
į farvaterį tarp salų. Įplaukė pakilus vėjui. 

— Vadinasi, maždaug prieš pusantros valandos, — pasakė 
Tomas Hadsonas. - O vanduo slūgsta. 

— Ir smarkiai, — pritarė Antonijas. — Slūgsta labai sparčiai, 
Tomai. 

— Kai visai nuslūgs, ten plaukt bus per seklu. 

— Taip. 

— Kaip sakai, ką darom? 

— Kateris — tavo. 

Tomas Hadsonas staigiai pasuko šturvalą ir paleido abu va- 
riklius dviem šimtais septyniasdešimčia apsisukimų, ir kateris 
pajudėjo salelės kyšulio link. 

— Jie ir patys gali užsibest ant seklumos, — tarė jis. — Velniai 
nematė! 

— Blogiausiu atveju išmesim inkarą, — pasakė Antonijas. — 
Jeigu ir ant seklumos užplauktum, dugnas čia mergelio. Mer- 
gelis ir dumblas. 

— Vietom pasitaiko ir uolų, — pasakė Tomas Hadsonas. — 
Atsiųsk pas mane Gilą — stebės farvaterio gaires. Ara, judu su 
Viliu sužiūrekit ginklus. Tu, Antonijau, pabūk prie manęs, gerai? 

— Farvateris čia bjaurus, — tarė Antonijas. — Bet pralįst gal ir 


įmanoma. 

— Tik ne per atoslūgį. Bet gal tų šunsnukių laivas irgi užsi- 
bes ant seklumos arba gal vėjas nustos. 

— Vėjas, Tomai, nenustos, — pasake Antonijas. — Tai stiprus, 
ilgalaikis pasatas. 

Tomas Hadsonas pažvelgė į dangų ir pamatė ilgas, baltas, 
rytų vėjui būdingas debesų sruogas. Paskui pasižiūrėjo į priekį, 
į didžiosios salos kyšulį ir iš vandens išlindusį paplūdimio ruožą 
bei seklumas. Ten, žinojo, ir laukia didžiausi vargai. Paskui ap- 
žvelgė salų salelių margumyną, tartum žalias dėmes, išsimėčiu- 
sias ant vandens. 

— Ar jau įžiūri kokią gairę, Gilai? — paklausė jis. 

— Neįžiūriu, Tomai. 

— Tai gali būt paprasta medžio šaka, o gal lazda. 

— Kol kas nieko nematau. 

— Turėtų būti tiesiai prieky. 

— Matau, Tomai! Ilga lazda. LUiesiai prieky. 

— Dekui, —- pasake Tomas Hadsonas. 

Seklumos abipus katerio, apšviestos saulės, buvo baltai gels- 
vos, o iš lagūnos farvateriu plūdo atoslūgio nešamas žalsvas van- 
duo. Jis nebuvo nei nešvarus, nei drumstas nuo seklumų mer- 
gelio, kadangi vėjas buvo nespėjęs jaudrinti jūros, kuri būtų 
sudrumstusi seklumas. Todėl vairuoti katerį buvo lengviau. 

Tuomet jis pamatė, kokia siaura už gairės farvaterio vaga, ir 
pajuto, kaip jam per pakaušį nubėgo skruzdėlės. 

— Nieko, Tomai, pralįsi, — tarė Antonijas. — Glauskis prie 
pat dešinio pakraščio. Aš pamatysiu, kada praplatės. 

Jis lėtai paleido katerį palei patį dešiniosios seklumos pakrašų. 
Vienu metu žvilgtelėjo į kairę ir pamate, kad sekluma toje pusėje 
dar arčiau negu dešinėje, ir pasistūmėjo dar truputėlį į dešinę. 


— Ar sraigtas dumblo kabina daug? 

— Debesis. 

Jie priartėjo prie klastingojo posūkio, ir jis pasirodė esąs ne 
toks jau baisus, kaip jis buvo manęs. Užpakalyje likusi siauruma 
buvo pavojingesnė. Vėjas dar sustiprėjo, ir kai jie, įplaukę į tą 
vagą, pasisuko į jį bortu, Tomas Hadsonas juto, kaip vėjo gūsiai 
daužo plikus pečius. 

— Gairė tiesiai prieky, — tarė Gilas. — Šaka, ir tiek. 

— Matau. 

— Spauskis kuo arčiau dešinio šono, Tomai, — tarė Antoni- 
jas. — Paskutinis sunkus straipsnelis. 

Tomas Hadsonas priglaudė katerį prie dešinės seklumos 
pakraščio lyg statydamas prie šaligatvio automobilį. Tačiau į 
šaligatvį šis pakraštys ne kiek nebuvo panašus, o buvo tartum 
dumblu apėjęs kalvotas mūšio laukas, kur kadaise kautasi stam- 
bių artilerijos pajėgų ir kuris staiga pakilo nuo vandenyno dug- 
no ir atsiskleidė jam po dešinei nelyginant reljefinis žemėlapis. 

— Dumblo metam daug? 

— Gausiai, Tomai. Šita vaga praplaukę, galėsim nuleist in- 
karą. Šiapus Kontrabando. Arba už, — pasiūlė Antonijas. 

Tomas Hadsonas pasuko galvą ir pamatė Kajo Kontraban- 
dą, mažutę, žalią, linksmą salelę, ir tarė: 

— Velnias negriebs. Apžiūrėk, Gilai, ar apie tą salelę ir farva- 
tery nesimato vežliautojų boto. Matau dar dvi gaires. 

Šia vaga plaukti buvo nesunku. Tačiau priekyje, dešinėje, 
jis matė smėlėtą seklumą, baigiančią išlįsti iš vandens. Juo ar- 
čiau Kajo Kontrabando, juo farvateris siaurėjo. 

— Apiplauk tą gairę iš kairės! — tarė Antonijas. 

— Į kairę ir suku. 

Jie praplaukė pro gairę - sausą šaką. Ji buvo ruda ir lingavo 
vėjuje, ir Tomas Hadsonas pagalvojo, kad per tokį vėją van- 


dens gylis bus mažesnis už vidutinį mažą. 

— Dumblo kabinam daug? - paklausė jis Antoniją. 

— Eina tumulais. 

— Ar ką nors matai, Gilai? 

— Tik gaires. 

Jūrai nuo vėjo įsibangavus, vanduo pabalško, ir buvo ne- 
įmanoma įžiūrėti nei dugno, nei seklumų, išskyrus tuos tarpus, 
kai katerio sujudintas vanduo jas apnuogindavo. 

Prasti popieriai, pagalvojo Tomas Hadsonas. Tačiau ne ge- 
resni ir jų. O jiems reikia dar ir laviruou. Nepesčių jų, matyt, 
esama buriuotojų. Bet man dabar reikia spręsti, ar jie bus pasukę 
senuoju, ar naujuoju farvateriu. Tai priklauso nuo jų locmano. 
Jei jaunas, tikriausiai bus pasirinkęs naująjį. Tą, kur uraganas išarė. 
Jei senas, iš įpratimo ir iš atsargumo tikriausiai bus pasirinkęs senąjį. 

— Antonijau, — tarė jis. —- Katra vaga geriau plaukt — senąja 
ar naująja? 

— Vienodai pavojinga abiem. Mažas skirtumas. 

— O ką tu darytum? 

— Nuleisčiau inkarą prie Kontrabando ir laukčiau potvynio. 

— Kol potvynio sulauksim, sutems. 

— Tai ir yra visa bėda. Tu tik klausei, ką daryčiau. 

— Mėginsiu pralįst. 

— Laivas tavo, Tomai. Bet jei mes jų ir nenutversim, nu- 
tvers kiti. 

— Ber kodėl čia nesirodo oro patrulių iš Kajo Franseso? 

— Rytą vienas praskrido. Nematei? 

— Nemačiau. Kodėl man nepasakei? 

— Maniau, matei. Mažiukas toks hidroplanas. 

— Tai kad tave! — tarė Tomas Hadsonas. - Matyt, tuo laiku 
buvau nulipęs ir stovėjau prieky prie veikiančio generatoriaus. 

— Dabar nebeturi reikšmės, — pasake Antonijas. — Bet, To- 


mai, kitų dviejų gairių tai nebėr! 

— O tu, Gilai, kitas dvi gaires matai? 

— Nematau jokių gairių. 

— Ir trauk jas velniai, — tarė Tomas Hadsonas. — Man už- 
davinys tik apiplaukt šitą apšniaukštą saliūkštę ir neužstrigt 
ant smėlio nerijos, kur eina nuo jos į šiaurę ir į pietus. Paskui 
išžvalgysim tą didesniąją mangrove apaugusią salą, o tada pa- 
mėginsim pralįst senuoju ar naujuoju farvateriu. 

— Rytų vėjas baigia išnešt iš ten visą vandenį. 

— Ir velniop tą rytų vėją, - pasakė Tomas Hadsonas. Jo ištarti 
žodžiai nuskambėjo tartum pikčiausias Dievo įžeidimas, senesnis 
už visus keiksmus, atsiradusius drauge su krikščionių religija. Jis 
žinojo, kad burnoja prieš vieną geriausių visų jūron plaukiančių- 
jų bičiulių. Tačiau sukeikęs jis neatsipraše. Jis pakartojo tą patį. 

— Negerai kalbi, Tomai, - pasakė Antonijas. 

— Pats žinau, — atsakė Tomas Hadsonas. Tada kaip atgailos 
aktą mintyse savais žodžiais pasake cileraščio posmelį: „Pūsk, va- 
kari, pūsk, vėjeli! Te lietutis tyliai dulkia. Kaip norėčiau apka- 
bint ją ir į lovą atsigulti!“ Dai tas pats vėjas, tik pučia iš kitos 
platumos, pagalvojo jis. Jie atkeliauja nuo skirtingų žemynų. 
Tačiau abu jie ištikimi, draugiški, geri vėjai. Paskui pakartojo 
sau: kaip norėčiau apkabint ją ir į lovą atsigulti! 

Vanduo dabar buvo toks drumstas, kad orientuotis vairuo- 
jant bebuvo galima vien pagal katerio sukeltas bangas, atsi- 
mušančias į seklumų pakraščius. Priekyje stovėjo Džordžas su 
rankiniu lotu ir Ara su kartimi. Jie katras sau matavo gylį ir 
pranešinėjo vairininkui. 

Tomą Hadsoną apėmė pojūtis, jog visa tai jau yra sapnavęs 
košmariškame sapne. Jiems buvo daug kartų tekę plaukti pavo- 
jingais farvateriais. Tačiau dabar kartojosi ir dar kažkas, kas jau 


buvo kažkada gyvenime jam atsitikę. O gal dėjosi visą gyveni- 

mą. Tačiau dabar jis tatai išgyveno taip aštriai, kad jautėsi drau- 
ge esąs ir tos būsenos valdovas, ir jos belaisvis. 

— Ką nors matai, Gilai? — paklausė jis. 

— Nematau nieko. 

— Gal pašaukti Vilį? 

— Nereikia. Ką Vilis matytų, tiek ir aš matau. 

— Vis tiek, man rodos, geriau tegu jis būna ant denio. 

— Kaip nori, Tomai. 


Po dešimties minučių jie užplaukė ant seklumos. 


XV 


Jie užplaukė ant smelėtos ir dumblotos seklumos, kažkodėl 
nepažymėtos gaire, ir vanduo vis dar slūgo. Vėjas pūtė smar- 
kiai, ir vanduo buvo drumstas. Priekyje matėsi žalia vidutinio 
didumo salelė, žema, tarsi įgrimzdusi į vandenį, o kairėje buvo 
išsimėtę daugybė smulkių salelių. Vandeniui slūgstant, po kai- 
rei ir po dešinei tolydžio ryškėjo pliki seklumų sklypeliai. To- 
mas Hadsonas matė sukančius ratu ir tupiančius ant seklumų 
ieškoti maisto kranto paukščius. 

Antonijas nuleido ant vandens valtį ir drauge su Ara išmetė 
priekinį ir du lengvus vairagalio inkarus. 

— Kaip sakai, gal nuleist dar vieną inkarą nuo priekio? — 
paklausė Tomas Hadsonas Antoniją. 

— Man rodos, Tomai, kad nėra reikalo. 

— Jei vėjas sustiprėtų, kad nepradėtų varyt mūsų prieš srovę. 

— Kažin ar sustiprės. Nors visko gali būt. 

— Nuleiskim vėjo pusėj mažą inkarą, o didįjį perkelkim 


toliau į užuovėjos pusę. Taip bus ramiau. 

— Gerai, - pasakė Antonijas. — Verčiau jau inkarus perkilot, 
negu nutūpt ant seklumos kokioj bjaurioj vietoj. 

— Taigi, - pasakė Tomas Hadsonas. — Mes šitą jau aptarėm. 

— Nuleist inkarą vis tiek reikia. 

— Žinau. Aš tik paprašiau tave išmest dar vieną mažą, o didį- 
jį perkelt. 

— Klausau, Tomai, - pasakė Antonijas. 

— Ara mėgsta kelt inkarus. 

— Inkarų kelt niekas nemėgsta. 

— Ara mėgsta. 

Antonijas šyptelėjo ir pasake: 

— Gal ir mėgsta. Gerai jau, sutinku su tavim. 

— Mudu visada sutinkam vienas su kitu. 

— Svarbiausia, kad ne per vėlai. 

Tomas Hadsonas stebėjo, kaip buvo atliktas manevras su 
inkarais, ir nukreipė žvilgsnį į žalią salelę, kurią, nuslūgus van- 
deniui, palei mangrovės šaknis apjuosė tamsi juosta. Jie gali bū- 
ti įlankelėje tos salelės pietuose, pagalvojo jis. Vėjas nesiliaus iki 
kokios antros trečios valandos nakties, o kol nesutemę, prasidė- 
jus potvyniui, jie galbūt mėgins sprukti iš ten katruo nors farva- 
teriu. Tada jie pasiektų tą didelę kaip ežeras įlanką, o ten visą 
naktį tik plauk ir norėk. Gale jos švyturiai, puikus farvateris. 
Viskas priklausys nuo vėjo. 

Nuo pat tos minutės, kai kateris užplaukė ant seklumos, jis 
jautėsi, tarytum jam būtų atidėtas mirties nuosprendžio vykdy- 
mas. Kateriui užplaukus ant seklumos, jis pajuto stiprų dunks- 
telėjimą, lyg patsai gavęs smūgį. Iš dunkstelėjimo suprato, kad 
dugnas ne uolėtas. Jis tai pajuto delnais ir pėdomis. Ir vis dėlto, 
kateriui užplaukus ant seklumos, jam suskaudo, lyg pats būtų 


buvęs sužeistas. Paskui, truputį veliau, jį apėmė sužeistam žmo- 

gui būdingas jausmas, jog jam atidėtas mirties bausmės vykdy- 
mas. Jam vis dar atrodė, kad visa tai yra sapnavęs košmariškame 
sapne ar kad visa tai jau yra buvę. Tačiau atsitikti taip niekad 
nebuvo atsitikę, ir dabar, užplaukęs ant seklumos, jis jautėsi tar- 
tum žmogus, kuriam laikinai atidėtas mirties nuosprendžio vyk- 
dymas. Jis žinojo, kad nuosprendis atidėtas tik laikinai, tačiau 
naudojosi šia pertrauka poilsiui. 

Ant tiltelio užlipo Ara ir tarė: 

— Gruntas čia gerai laiko, Tomai. Visi inkarai trosu sujungti 
su didžiuoju. Didįjį ištraukiam — ir galim plaukt. Vairagalio in- 
karus irgi sujungėm. 

— Mačiau. Dėkui. 

— Nenukabink nosies, Tomai. Tie šunsnukiai gal čia pat, 
už anos salelės. 

— Aš nosies nenukabinau. Man tik pikta, kad susitrukdė. 

— Čia dar ne autoavarija, ne laivo sudužimas. Mes tik užplau- 
kėm ant seklumos ir laukiam potvynio. 

— Suprantu. 

— Abu sraigtai sveikutėliai. Kateris su visu užpakaliu sėdi 
dumble. 

— Žinau. Aš jį ir pasodinau. 

— Kaip lengvai užšliaužė, taip ir nušliauš. 

— Tikiu. 

— Tomai... Tu kažko nerimauji? 

— Ko man nerimauti 

— Nieko. Man tik neramu, kad tu kažko nerimauji. 

— Velniop nerimastį! - pasakė Tomas Hadsonas. — Lipkit 
judu su Gilu į apačią. Prižiūrėkit, kad visi būtų sotūs ir žvalūs. 
Veliau plauksim apieškot anos salelės. Daugiau mums nėra 


kas veikia. 

— Mudu su Viliu galim plaukt kad ir dabar. Mes nevalgysim. 

— Ne. Palūkėję plauksim mes su Viliu ir Pitersu. 

— Ne su manim? 

— Ne. Pitersas moka vokiškai. Kol kas nesakyk, kad plauks. 
Pažadink ir sočiai pagirdyk kava. 

— O kodėl man su jumis negalima? 

— Per maža valtis. 

Gilas paliko jam didžiuosius žiūronus ir su Ara nulipo že- 
myn. Tomas Hadsonas su didžiaisiais žiūronais įdėmiai apžiū- 
rėjo salą ir įsitikino, kad mangrovė per didelė ir kad per ją salos 
vidaus įžiūrėti neįmanoma. Kietame grunte pramaišiui su mang- 
rove augo ir kitų medžių, dar aukštesnių ir už mangrovę, todel 
jis nieku būdu nežiūrėjo, ar yra kitoje pasagos formos salos pu- 
sėje laivo stiebas. Nuo didžiųjų žiūronų įskaudo akys, ir jis įkišo 
juos į dėklą ir pakabino už dirželio ant vagio, o deklą paguldė 
ant granatų stovo. 

Jis apsidžiaugė, vėl pasijutęs vienas ant tiltelio, ir paskyrė tą 
trumpą laiką, kol atidėtas mirties nuosprendžio vykdymas, po- 
ilsiui. Jis stebėjo, kaip ant seklumų lesioja kranto paukščiai, ir 
prisiminė, kiek daug jie reikšdavo jam vaikystėje. Dabar jis į 
juos žiūrėjo kitaip ir neturėjo jokio noro juos nušauti. Jis prisi- 
minė seniai prabėgusias dienas, kai juodu su tėvu, užtiesę vielos 
tinklus, laukdavo slėptuvėje kokioje smėlio nerijoje, ir kaip, ato- 
slūgiui apnuoginus seklumas, priskrisdavo paukščių, ir kaip jis 
švilpdamas viliodavo ratu sukantį paukščių pulkelį. Liūdnai 
skambėdavo tasai švilpesys, jis ir dabar taip sušvilpė, ir vienas 
pulkelis pasuko jo link. Bet ties įstrigusiu ant seklumos kateriu 
pasuko į šalį ir nuskrido ieškotis maisto tolyn. 

Jis dar sykį perleido su žiūronais horizontą, tačiau jokio lai- 


vo nesimatė. Gal jie naujuoju farvateriu nuplaukė į įlanką tarp 

salų, pagalvojo jis. Būtų puiku, jei juos sugautų kas nors kiti. 
Mes dabar be kautynių jų paimti negalim. Valties įgulai jie ge- 
ruoju nepasiduos. 

Jis taip ilgai stengėsi įsijausti į jų padėtį, kad nuo to net pa- 
vargo. Pagaliau aš rimtai pavargęs, pagalvojo jis. Ką gi, aš žinau, 
ką man daryti, taigi viskas paprasta. Šita užduotis - nuostabus 
dalykas. Nežinau, ką būčiau daręs Tomui žuvus, jei ne užduo- 
tis. Galėjai tapyti, atsakė sau. Arba dirbti kokį naudingą darbą. 
Gal ir taip, pagalvojo. Užduotis — paprasčiau. 

Užduotis —- naudingas dalykas. Neburnok prieš ją. Ji padeda 
priartinti pabaigą. To mes visi siekiame. O kas bus toliau, Dievas 
vienas žino. Mes visai neblogai persekiojam tuos banditus, o da- 
bar — dešimties minučių pertraukėlė, ir vykdyk toliau savo už- 
duotį. Velnią ten „neblogai“. Mes persekiojam juos labai gerai. 

— Valgyt nenori, Tomai? — šūktelėjo iš apačios Ara. 

— Ne, vyruti, nealkanas, - atsakė Tomas Hadsonas. - Išger- 
siu tik šaltos arbatos iš butelio, kur ant ledo stovi. 

Ara padavė butelį, ir Tomas Hadsonas jį paėmė ir atsisėdęs 
atsirėmė į turėklus. Jis gėrė iš butelio šaltą arbatą ir stebėjo di- 
džiausią salą priešais save. Mangrovės šaknys dabar buvo aiškiai 
matyti, ir salelė tartum stovėjo ant kojūkų. Paskui kairėje pa- 
matė atskrendant būrį flamingų. Jie skrido žemai, saulės gražiai 
apšviesti. Ilgi kaklai nulenkti žemyn, o neproporcingai ilgos ko- 
jos ištiestos tiesiai; rožiniai juodais galais sparnai plakėsi, nešda- 
mi nejudrius kūnus link dumbloto kranto priekyje, truputį į 
dešinę. Tomas Hadsonas žiūrėjo į paukščius ir grožėjosi jų nu- 
sklembtais pusiau juodais, pusiau baltais snapais ir rožine plunks- 
nų spalva; dangaus fone jų individualios detalės atrodė nereikš- 
mingos, o drauge kiekviena iš jų jį žavėjo. Priartėję prie salelės, 


paukščiai per ją neskrido, o pasuko staigiai į dešinę. 

— Ara! — šūktelėjo jis. 

Ara užlipo ant tiltelio ir tarė: 

— Klausau, Tomai. 

— Įdek į valtį tris 2iž0s ir kiekvienam po šešias apkabas, 
kokią dešimtį granatų ir nedidelį pirmosios pagalbos komplek- 
telį. Ir atsiųsk pas mane Vilį, gerai? 

Flamingų pulkelis nutūpė ant seklumos toli dešinėje ir ėmė 
uoliai ieškotis maisto. Žiūrėdamas į juos, Tomas Hadsonas iš- 
girdo Vilio balsą: 

— Pasižiūrėk, ana flamingai! 

— Jie kažko išsigando ir neskrido per salą. Esu tikras, kad 
anoj pusėj stovi arba jų, arba koks kitas laivas. Plauktum su ma- 
nim, Vili? 

— Koks klausimas! 

— Ar užkrimtai ko? 

— Myriop pasmerktasis su apetitu papietavo. 

— Tai padek Arai. 

— Ara irgi plauks? 

— Plauks Pitersas, nes jis moka vokiškai. 

— Geriau imkim vietoj jo Arą. Nesinori su Pitersu eit į mūšį. 

— Gal Pitersas pašnekės, ir apsieisim be mūšio. Klausyk, Vili. 
Man reikia belaisvių, ir aš nenoriu, kad žūtų jų vedlys. 

— Baisiai daug tu sąlygų keli, Tomai. Jų, atmink, aštuoni ar 
net devyni, o mūsų tik trys. Ir, be to, kas ten žino, ar jie tikrai 
turi vedlį, ar ne. 

— Mes žinom. 

— Nebūkim tokie baisiai humaniški. 

— Aš tave paklausiau, ar tu nori plaukt, ar ne. 

— Plaukt aš plauksiu, - atsake Vilis. — Tik va tas Pitersas... 

— Pitersas kausis. Atsiųsk šen, būk geras, Antoniją su Henriu. 


— Tu manai, jie ten, Tomai? — paklausė Antonijas. 

— Beveik galvą guldau. 

— Gal galima ir man su jumis, Tomai? — pasiteiravo Henris. 

— Ne. Valty tilpsim tik trys. Jei mums kas atsitiktų, tai jiems 
per potvynį mėginant sprukt pertraukit jų laivą iš kulkosvai- 
džių. Jį paskiau rasit ilgojoj įlankoj. Bus apgadintas. Gal nė įlan- 
kos nepasieks. Pasistenkit paimt bent vieną į nelaisvę, pristaty- 
kit į Kajo Fransesą ir gaukit parašą. 

— O gal paimtumet mane vietoj Piterso? — paklausė Henris. 

— Nepyk, Henri, neimsiu. Jis, matai, moka vokiškai. Ko- 
manda tau lieka gera, — pasake Tomas Hadsonas Antonijui. — 
Jei mums viskas klosis gerai, paliksiu Vilį su Pitersu saugoti jų 
laivo, o pats valtimi atplukdysiu belaisvį. 

— Paskutinysis mūsų belaisvis neilgai tetvėrė. 

— Pasistengsiu atgabent gerą, stiprų, sveiką. Lipkit į apačią 
ir viską sužiūrėkit. Aš kol kas pavėpsosiu į Elamingus. 

Jis stovėjo ant tiltelio ir žiūrėjo į amingus. Svarbiausia ne jų 
spalva, galvojo jis. Ir ne juodų ir šviesiai rožinių dėmių dermė. 
Svarbiausia, kad jie tokie dideli ir kad viskas jų, atskirai pae- 
mus, nedailu, o drauge ir neįprastai gražu. Flamingai tikriau- 
siai labai seni paukščiai, užsilikę iš žilos senovės. 

Jis žiūrėjo į juos be žiūronų, kadangi smulkmenos jo dabar 
nedomino. Jam rūpėjo pasigrožėti rožinėmis dėmėmis pilkšvai 
rudame fone. Nusileido dar du pulkeliai, ir seklumos nusidažė 
tokiomis spalvomis, kokiomis jis nebūtų drįsęs jų tapyti. O gal 
ir būčiau drįsęs ir būčiau nutapęs, pagalvojo jis. Malonu pasi- 
žiūrėti į Hamingus prieš tokią kelionę. Ne, reikia nelaukti, kol 
vyrai pradės nerimauti ar velniai žino ką galvoti. 

Jis nulipo nuo tiltelio ir tarė: 

— Gilai, lipk su žiūronais ir nenuleisk nuo salos akių. Tu, 
Henri, jei pasigirstų šūviai, o paskui iš už salos pasirodytų vež- 


liautojų burlaivis, — pliek iš kulkosvaidžio jam į priekį. Visi lėkit 

su žiūronais ant denio ir žiūrėkit, kur dėsis likusieji gyvi, o su- 
gaudyt juos spėsit ryt. Valtį, kur bus per šauta, užtaisykit ir pa- 
siimkit į katerį. Vežliautojų bote irgi yra valtis — jei nebūsim 
labai supylę, užlopę pasiimkit ir ją. 

Antonijas paklausė: 

— Daugiau nurodymų nebus? 

— Rūrų sumygę nesėdekit, bet ir nederkit kur papuola. Mes 
netrukus grįšim. Nagi, ponai kekšės vaikai, keliaujam. 

— Mano bobutė tikino, kad aš ne kekšės vaikas, — pasakė 
Pitersas. - Vadindavo mane gražiausiu visoj apygardoj, visiškai 
teisėtu vaikučiu. 

— Mano mamutė teigė, jog aš irgi ne kekšės vaikas, — pareiš- 
ke Vilis. - Kur mums sėstis, Tomai? 

— Valtis lygiausiai guli, kai tu prieky. Bet jei nori, galiu prie- 
ky sedėt ir aš. 

— Tu vairuok, — pasakė Vilis. — Ne laivas, o svajone! 

— Išlošiau, vadinas, — atsakė |'omas Hadsonas. - Karjerą da- 
rau. Prašom pas mus, pone Pitersai. 

— Patekti į jūsų laivą man didelė garbė, admirole, — atsakė 
Pitersas. 

— Sekmės! — sušuko Henuis. 

— Eik velniop! - atsišaukė Vilis. 

Variklis užsivedė, ir jie nuplaukė link prieky dūluojančios 
salelės, kuri dabar, iš žemai, jiems atrodė tarsi pažemėjusi. 

— Privairuosiu prie borto, ir tyliai sulipsim į laivą. 

Tuodu - vienas prieky, kitas valties vidury - linktelėjo. 

— Užsikabinkit šaunikus. Būta daikto, jeigu ir matysis, — 
pasake Tomas Hadsonas. 

— Kad ir slėpt nežinau kur, — pasake Pitersas. — Jaučiuosi 


apkrautas tarytum bobutės mulas. 

— Na ir džiaukis. Mulas — geras gyvulėnas. 

— Tomai, ar apie vedlį ką porinai būtina atsimint? 

— Atsimink, bet ir smegenis vartyk. 

— Na štai, — tarė Pitersas. - Daugiau neaiškumų nebėr. 

— Gana plepėt, — tarė Tomas Hadsonas. — Į laivą sulipam 
visi trys iš karto, ir jeigu anie bus apačioj, tu jiems friciškai liepk, 
kad išlįstų pakėlę rankas. Dabar prikąskim liežuvius, nes balsus 
jie gali išgirst greičiau ir už variklį. 

— O jeigu nelįs? 

— Vilis mes granatą. 

— O jeigu jie visi bus ant denio? 

— Atidengiam kiekvienas į savo sektorių ugnį. Mano - vai- 
ragalis. Piterso — vidurys. Tavo — priekis. 

— O granatą paskui mest ar ne? 

— Mest mest. Mums reikia sužeistųjų, kuriuos būtų galima 
išslaugyt. Todel aš ir vaistineėlę paėmiau. 

— Maniau, ji mums. 

— Pravers ir mums. O dabar tylim. Ar viskas aišku? 

— Aišku kaip dieną, — atsake Vilis. 

— Ar kamštelių subinei užsikišt nebus? — paklause Pitersas. 

— Šįryt išmetė komplektėlį iš lėktuvo. Ar tau niekas ne- 
perdavė? 

— Ne. Bet bobutė sakydavo, kad mano viduriai kiečiausi 
visoj apygardoj. Mano vystyklai net laikomi Smitsono institute. 

— Gana pliaukšt, - pasakė Vilis atsilošdamas, kad nereikėtų 
kelti balso. — Ir viską reikės padaryt dienos šviesoj, Tomai? 

— Dabar pat. 

— Vargas man, berneliui, - pasakė Vilis. - Tarp kokių vagi- 
šių ir kekšės vaikų aš papuoliau! 


— Parylėk, Vili. Žiūrėsim, kaip tu kausies. 

Vilis linktelėjo ir sveikąja akimi įsižiūrėjo į žalią, mangrove 
apaugusią salą, tarsi pasistiebusią ant rusvai raudonų šaknų. 

Prieš jiems apiplaukiant kyšulį, jis dar pasakė: 

— Ant šitų šaknų esti gardžių austrių. 


Tomas Hadsonas linktelėjo. 


XVI 


Vežliautojų botą jie išvydo, apiplaukę salos kyšulį ir įsukę į 
siaurą vandens juostą, skiriančią salą nuo kitos salelės. Botas sto- 
vėjo priekiu į krantą, ir ant stiebo karojo vynuogienojai, o ant 
denio buvo priklota šviežių šakų. 

Vilis atsilošė ir Pitersui vos ne į ausį tarė: 

— Valties nėr. Perduok toliau. 

Pitersas atsuko strazdanotą, dėmeėtą veidą ir pasakė: 

— Valties nera, Tomai. Kas nors bus nuplaukę į krantą. 

— Sulipę nuskandinsim laivą, - pasakė Hadsonas. —- Atakos 
planas nesikeičia. Perduok toliau. 

Pitersas pasilenkė ir persakė tai Viliui į ausį, ir Vilis eme link- 
seti galva. Tuomet pakėlė ranką, sulenkęs pirštus „nuliu“. Ne 
nulis, o subinės skylė, pagalvojo Tomas Hadsonas. Jie priplau- 
kė prie laivo visu greičiu, kokį tik išspaudė iš mažojo „kavos 
malūnėlio“- prikabinamojo varikliuko, ir Tomas Hadsonas dai- 
liai, netrinktelėjęs priglaudė valtį prie laivo šono. Vilis užmetė 
ant planšyro inkarą ir smarkiai trūktelėjo, ir visi trys veik vienu 
metu užsikorė ant denio. Jie stovėjo ant vystančių šakelių, ir 
"Tomas Hadsonas vel tarsi sapne išvydo vynuogienojais apipintą 
stiebą. Pamatė, jog liukai atdari, tik apmesti šakelėmis. Žmonių 


ant denio nebuvo. 

Tomas Hadsonas mostelėjo Viliui eiti pro liuką į laivo prie- 
kį, o pats nusitaikė automatą į antrąjį liuką. Patikrino, ar atleis- 
tas saugiklis. Basų kojų padais juto standų šakelių apvalumą, 
lapų slidumą ir denio lentų šilumą. 

— Liepk, tegu išeina pakelę rankas, — sukuždėjo jis Pitersui. 

Pitersas šiurkščiu, gerkliniu balsu sušuko vokiškai. Jokio bal- 
so, jokio garso. 

Bobutės vaikaičio nebloga dikcija, pagalvojo Tomas Had- 
sonas Ir tarė: 

— Sakyk jiems, kad duodam dešimt sekundžių. Mes su jais 
elgsimės kaip su karo belaisviais. Ir skaičiuok iki dešimties. 

Piterso tariami žodžiai skambėjo tarsi nuosprendis visai Vo- 
kietijai. Balsas jo skamba nuostabiai, pagalvojo Tomas Hadso- 
nas ir pasuko galvą pasižiūrėti, ar neatplaukia valtis. Pamatė vien 
rudas mangrovės šaknis ir lapijos žalumą. 

— Suskaičiuok iki dešimties ir mesk, — tarė jis. — Tu, Vili, 
nenuleisk akių nuo liuko. 

Velnias, apmestas šakomis. 

— Įgrūsk po Piterso ten granatą. Kište įkišk, nemesk. 

Pitersas suskaičiavo iki dešimties ir, pasikišęs automatą po 
kaire ranka, aukštas, lankstus lyg beisbolininkas, dantimis iš- 
traukė granatos kaištį, sekundę lyg šildydamas palaikė ją rūks- 
tančią rankoje ir dilbio mostu tarsi tikras Karlas Meisas sviedė 
Ją į juoduojančią liuko angą. 

Žiūrėdamas į jį, Tomas Hadsonas pagalvojo: jis gražiai vai- 
dina, iš tiesų jis tikras, kad ten nieko nėra. 

Tomas Hadsonas krito ant denio, nutaikęs į liuką tompso- 
ną. Piterso granata blykstelėjusi su trenksmu sprogo, ir Tomas 
Hadsonas matė, kaip Vilis praskiria šakas, ruošdamasis mesti 


granatą į priekinį liuką. Paskui į dešinę nuo stiebo, apipinto 

vynuogienojais, iš šakelėmis apdengto liuko, prie kurio buvo 
Vilis, jis išvydo lendantį automato vamzdį. Jis iššovė į jį, tačiau ir 
tasai, terkšdamas lyg vaikiška tarškynė, išspjovė penkis staigius 
blyksnius. Paskui ten tvykstelėjo Vilio įmesta granata, ir Tomas 
Hadsonas žvilgtelėjęs pamatė, kaip jis, perbėgęs prie špigato, 
traukia kitos granatos kaištį. Pitersas gulėjo ant šono, galvą pa- 
guldęs ant planšyro. Kraujas iš jo galvos tekėjo pro špigarą. 

Vilis įmetė granatą, ir dabar sprogimas nuskambėjo kitaip, 
nes granata prieš sprogdama nuriedėjo toliau. 

— Kaip tau rodos, ar dar liko ten tų sutrių? — sušuko Vilis. 

— Įmesiu vieną iš čia, — atsiliepė Tomas Hadsonas. 

Jis pasilenkė ir nubėgo saugodamasis, kad jo neapšaudytų 
pro didįjį liuką, ištraukė pilkos, sunkios, kietos, patogiai su- 
gniaužtos granatos kaištį ir, apėjęs liuką, parideno ją į vairagalį. 
Pasigirdo trakštelėjimas ir trenksmas, ir su dūmais į orą išlėkė 
lentų šipuliai. 

Vilis žiūrėjo į Pitersą, ir Tomas priėjo ir taip pat pasižiūrėjo 
į jį. Jis atrodė beveik nepasikeitęs. 

— Ką gi, nebėr mūsų vertėjo, — tare Vilis. Jo sveikosios akies 
vokas trūkčiojo, tačiau balsas skambėjo kaip paprastai. 

— Grimzta greit, - pasake Tomas Hadsonas. 

— Ir taip ant seklumos gulėjo. O dabar pavirs ant šono. 

— Dar daug darbo nepadaryta, Vili. 

— Lygiosios: vienas už vieną. Bet mes paskandinom jų lai- 
viūkštį. 

— Tu, klausyk, spausk į katerį ir atvežk čia Arą su Henriu. 
Pasakyk Antonijui, kad kai tik prasidės potvynis, plauktų prie 
kyšulio. 

— Pirma reikia patikrint, kas čia apačioj. 


— Patikrinsiu aš pats. 

— Ne, - pasakė Vilis. - Tai mano darbas. 

— Kaip tavo savijauta, vyruti? 

— Puikiausia. Liūdna tik, kad ponas Pitersas atsisveikino 
su šiuo pasauliu. Paieškosiu kokio skuduro ar ko veidui apdengti. 
Laivas krypsta ant šono, todėl reikia paguldyt jį, kad galva būtų 
aukščiau. 

— Kaip ten tas fricas laivo prieky? 

— Ištaškytas į gabalus. 


XVII 


Vilis nuplaukė Aros su Henriu. Tomas Hadsonas gulėjo vėž- 
liautojų bote aukšto falšborto priedangoje. Kojomis atsispyręs į 
liuką stebėjo, ar nepamatys vokiečių valties. Pitersas kojomis že- 
myn gulėjo kitapus liuko, ir jo veidas buvo apklotas vokiška dar- 
bine striuke. Nė nepastebejau, kad jo būta tokio ilgo, pagalvo- 
jo Tomas Hadsonas. 

Juodu su Viliu apieškojo visą laivą; viskas jame buvo suvers- 
ta. Laive būta tik vieno vokiečio — to, kuris, matyt, palaikęs va- 
du, nušovė Pitersą. Rado ir dar vieną šmeiserį ir arti dviejų tūks- 
tančių apkabų metalinėje dėžėje, kuri buvo atidaryta žnyplėmis 
ar konservų peiliu. Išplaukusieji į krantą, matyt, buvo ginkluo- 
ti, kadangi laive daugiau ginklų jie nerado. Sprendžiant iš kil- 
blokų ir bružių ant denio, valtis buvo kokių penkių metrų ilgu- 
mo. Maisto vokiečiai tebeturėjo užtektinai, daugiausia džiovintos 
žuvies ir gerai apkepusios kiaulienos. Laive paliktojo, kuris ir 
nušovė Pitersą, būta sužeisto. Žaizdos, viena sunki šlaunyje, o 
kita kairiojo peties minkštumoje, buvo jau apgijusios. Jie turėjo 


gerus pakrantės ir Vest Indijos salų žemėlapius ir muitu neap- 

dėtų Camnel cigarečių paką su užrašu „Jūrų laivybos intendan- 
tūra“. Neturėjo nei kavos, nei arbatos, nei jokių svaigalų. 

Klausimas dabar buvo, ką jie darys. Ir kur jie dabar? Turėjo 
matyti arba girdėti trumpas kautynes vežliautojų bote ir, gali- 
mas daiktas, grįš pasiimti maisto produktų. Galėjo matyti, kaip 
valtimi su prikabinamuoju varikliu nuplaukė vienas žmogus, o 
iš šūvių ir granatų sprogimų spėti, jog bote likę kokie trys už- 
mušti ar sunkiai sužeisti. Jie galbūt grįš maisto ar dar ko, ką yra 
čia paslėpę, o sutemus bandys siekti Kubą. Jei valtis ir užplauk- 
tų ant seklumos, nusistumtų savo jėgomis. 

Tajų valtelė, reik manyt, nesukiužus. Radisto Tomas Hadso- 
nas nebeturėjo, taigi perduoti jos aprašymo buvo neįmanoma, ir 
ieškoti jos niekam neateis ir į galvą. Turėdami noro ir ryžto, jie 
gali mėginti naktį užimti katerį. Tačiau tatai be galo neįtikima. 

Tomas Hadsonas apsvarstė visa tai kuo nuodugniau. Ga- 
liausiai nusprendė: jie, matyt, bus įlindę į mangrovę, užsitempę 
valtį ant kranto ir paslėpę. Jei mes seksim jiems iš paskos, jiems 
nieko nereikš nukepti mus iš pasalos. Paskui naktį išplauks į 
įlanką ir mėgins prasmukti pro Kajo Fransesą. Tai nesunku. 
Maisto pakeliui pasirūpins ar pasigrobs ir stumsis į vakarus, ir į 
vakarus iki kokios nors vokiečių formuotės palei Havaną, kur 
bus priglobti ir paslepti. Geresnį laivą gauti —- ne problema. 

Užgrobs. Arba pasivogs. Reikia pranešti apie viską Kajo Fran- 
sesui, nugabenti ten Pitersą ir gauti tolesnius nurodymus. Iki Ha- 
vanos nemalonumų galima nelaukti. Kajo Fransese viršininkas 
leitenantas, ir jis nepriekabiaus, ir Pitersą galėsim ten ir palikt. 

Iki ten ledo Pitersui pakaks, ir tenai prisipilsiu degalų, o 
ledo pasikrausiu Kaibariene. 

Šituos banditus mums reikia žūtbūt susemt. Bet aš neketinu 


kišti Vilio, Aros ir Henrio tiesiai po fricų vamzdžiais, kad tie, 

mangrovėje susislėpę, juos nupiltų — ir kad nors būtų už ką. 
Sprendžiant iš to, ką radom bote, jų bus koks aštuonetas. Turė- 
jau progą šiandien nutvert juos nuleistom kelnėm, bet nepasi- 
naudojau, nes jie arba per gudrūs, arba per daug jiems sekasi, o 
ir apskritai jie žmonės sumanūs. 

Mes netekom vieno žmogaus, ir dar ko — radisto. Tačiau 
jiems beliko tik valtis. Jei tą valtį pamatysiu, mes ją nuskandin- 
sim, o salą užblokuosim ir tada juos išmedžiosim. Tačiau kišti 
galvas į spąstus, kai mūsų trys prieš jų aštuonis, nė nemanau. Jei 
mane už tai praus, tegu prausia. O prausti praus ir taip. Už 
Pitersą. Jei būtų žuvęs kuris nors iš savanorių, niekas ir nemirk- 
telėtų. Jiems — kas? Tik man ir mano laivui ne tas pats. 

Ko ten maniškiai taip užtruko, pagalvojo jis. Nepageidaučiau, 
kad fricai sumanytų pasižiūrėti, ko mes prikrėtėm jų laive, ir man 
reikėtų vienam kautis prie šitos bevardės salelės. Įdomu vis delto, 
ko jie ten išsikelė? Gal austrių nuplaukė. Vilis minėjo austres. O 
gal nenori sedeti laive vidury dienos, kada juos gali pastebėt oro 
patrulis. Bet dabar jau turėtų žinoti, kokiomis valandomis skrai- 
do patruliuojantis lėktuvas. Perkūnėlis, greičiau jie išlįstų, ir būtų 
baigtas kriukis. Mano gera priedanga, o jie, bandydami patekti į 
botą, būtų man gražus taikinys. Įdomu, kodel tas sužeistasis ne- 
apšaudė mūsų, lipančių ant denio? Variklį turėjo girdėti. Gal už- 
snūdęs buvo. Prikabinamasis variklis veikia labai tyliai. 

Per daug šioje byloje visokių klaustukų, pagalvojo jis, ir aš 
negarantuotas, kad viską teisingai apskaičiavau. Gal nereikėjo 
mums pulti jų laivo. Bet man atrodo, reikėjo. Mes prakiurdėm 
jų laivą ir netekom Piterso, ir nukovėm vieną fricą. Rezultatai 
ne itin džiuginantys, bet vis šis tas... 

Jis išgirdo variklio birbimą ir pasuko galvą. Pamatė valtį, 


lenkiančią kyšulį, tačiau joje buvo matyti tik vienas žmogus — 

Ara vairagalyje. Tačiau jis pastebėjo, kad valtis gerokai įgrimz- 
dusi, ir suprato, jog Vilio su Henriu gulima ant dugno. Vilis 
tikras gudruolis, pagalvojo jis. Tie, besislepiantys saloje, nežino, 
kad valtyje yra daugiau kaip vienas žmogus, ir jie matys, kad tai 
ne tas pats, kuris nuplaukė pirma. Gudru tai ar ne — nežinau. 
Bet Vilis tikriausiai viską apgalvojo. 

Valtis priplaukė prie vežliautojų boto iš kitos pusės, ir To- 
mas Hadsonas išvydo Aros galingą krūtinę, ilgas rankas ir rudą 
surimtėjusį veidą, ir nervinio virpulio traukomas kojas. Henris 
su Viliu gulėjo, pasidėję galvas ant rankų. 

Kai valtis sustojo už vežliautojų boto, pakrypusio nuo salos į 
jūrą, ir Ara nusitvėrė už turėklo, Vilis pasivertė ant šono ir tarė: 

— Lipk ant denio, Henri, ir šliaužk prie Tomo. Ara perduos 
tau tavo daiktus. Pasiimk ir Piterso. 

Henris ant pilvo atsargiai užšliauže smarkiai pasvirusiu de- 
niu. Šliauždamas pro Pitersą, metė į jį žvilgsnį. 

— Štai ir aš, Tomai, — tarė jis. 

Tomas Hadsonas uždėjo ranką jam ant peties ir pakuždo- 
mis tarė: 

— Šliaužk į priekį ir gulėk, nesikelk. Saugokis, kad tavęs 
nesimatytų per falšbortą. 

— Klausau, Tomai, - atsakė augalotasis vyriškis ir ėmė sprin- 
dis po sprindžio šliaužti žemyn, o iš ten į laivo priekį. Jam reikė- 
jo perropoti per Piterso kojas, ir jis pasiėmė jo automatą, o ap- 
kabas užsikišo už diržo. Tada išėmė iš Piterso kišenių granatas ir 
susikabino ant diržo. Patapšnojo Pitersui per kojas ir, suėmęs 
abu automatus už vamzdžių, nušliaužė į savo postą laivo priekyje. 

Tomas Hadsonas matė, kaip jis, šliauždamas mangrovės ša- 
kelėmis nubarstytu smarkiai pasvirusiu deniu, žvilgtelėjo į spro- 


gimo išardytą liuką. Ką ten pamatė, jo veide neatsispindėjo. At- 

sidūręs falšborto priedangoje, jis pasiguldė abu automatus sau 
po dešinei, o paskui patikrino Piterso automatą ir įstatė naują 
apkabą. Kitas apkabas pasidėjo palei falšbortą ir nusisegė nuo 
diržo granatas, ir pasidėjo ranka pasiekiamai. Matydamas, kad 
Henris jau užėmė savo poziciją ir žiūri į žaliuojančią salą, To- 
mas Hadsonas pasuko galvą ir ėmė šnekėtis su Viliu, kuris gulė- 
jo ant valties dugno, užmerkęs prieš saulę ir sveikąją, ir dirbtinę 
akį. Jis vilkėjo išblukusiais chaki spalvos marškiniais su ilgomis 
rankovėmis, mūvėjo apdriskusiais šortais ir avėjo sportbačiais. 
Ara sėdėjo vairagalyje, ir Tomui Hadsonui į akis krito juodų 
plaukų kupeta ir stambios plaštakos, gniaužiančios planšyrą. Jo 
kojos tebevirpčiojo, tačiau Tomas Hadsonas gerai žinojo, kaip 
nervinasi jis prieš mūšį, tačiau koks šaltakraujis būna mūšyje. 

— Vili, — tarė Tomas Hadsonas, — ar tu ką nors sugalvojai? 

Vilis atmerkė sveikąją akį, o nesveikoji liko užmerkta prieš 
saulę. 

— Leisk man plaukt į kitą salos šoną pasižiūrėt, kas ten de- 
das. Negalima juk leist jiems iš čia pasprukt. 

— Tr aš su tavim. 

— Ne, Tomi. Aš šitą reikalą išmanau. Tai mano amatas. 

— Nenorėčiau, kad tu ten plauktum vienas. 

— Kitokios išeities nėr. Pasikliauk manim, Tomi. Ara grįš 
ir padės tau čia, jei kartais juos išbaidyčiau. Ir jeigu viskas 
sklandžiai, priplauks prie kranto ir paims mane. 

Jis buvo atmerkęs abi akis ir prisispyręs žiūrėjo į Tomą Had- 
soną lyg žmogus, norintis įsiūlyti kitam daiktą, kurio, jei tik ki- 
šenė išneštų, tasai tikrai neatsisakytų. 

— Geriau plauksiu ir aš. 

— Per daug triukšmo, Tomai. Aš tau tikrai sakau — šitą reikalą 


gerai išmanau. Esu, žinok, specas. Kito tokio su žiburiu nerasi. 

— Na gerai jau, keliauk, —- pasakė Tomas Hadsonas. — Svar- 
biausia — susprogdink jų valtį. 

— O ką kita, manai, aš ten žadu veikt? Kišeninį biliardą žaist? 

— Jei plauki, tai plauk. 

— Tomai, dabar tavo bent dveji spąstai — vieni katery, kiti 
čia. Ara tave, kur reikės, ten nugabens. Jeigu ir neteksi, tai vie- 
no nurašyto jūrų pėstininko. Ko tu dar spiriesi? 

— Per daug plepi, - pasakė Tomas Hadsonas. - Spausk grei- 
čiau, ir tegu velnio močia tave saugo. 

— Kad tave skradžiai! — atitare Vilis. 

— Iš šnekos matyt, kad esi geros formos, — pasake Tomas 
Hadsonas ir greitakalbe ispaniškai paaiškino Arai, ką jie ketina 
daryti. 

— Nesijaudink, — patikino Vilis. — Aš jam valty gulėdamas 
išaiškinsiu. 

Ara pasake: 

— Aš greit grįšiu, Iomai. 

"Tomas Hadsonas pasižiūrėjo, kaip jis užvedė variklį, o pas- 
kui akimis nusekė tolstančią valtį, kurios vairagalyje matė se- 
dinčio Aros plačią nugarą ir juodą galvą ir ant dugno gulintį 
Vilį. Kad galėtų šnekėtis, Vilis gulėjo atsisukęs į Arą ir padėjęs 
galvą jam po kojų. 

Šaunus, narsus tas Vilis, galvojo Tomas Hadsonas. Nenaudė- 
lis tas mano. Jis padėjo man išsilaikyti ant kojų, kada buvau bepar- 
klumpąs. Kai popieriai prasti, niekas neparems tavęs geriau kaip 
jūrų pėstininkas, kad ir nurašytas. O mūsų popieriai tikrai neko- 
kie. Sėkmės, pone Vili, pagalvojo jis. Ir neprasmek skradžiai žemę. 

— Kaip ten tu, Henri? — tyliai paklausė jis. 

— Puikiausiai, Tomai. Pasisiūlyti į salą — labai gražu iš Vilio 


pusės, tiesa? 


466 


SALOS VANDENYNE 


— Jis ne dėl gražumo taip daro, — atsiliepė Tomas Hadso- 
nas. — Stačiai nutarė, kad tai jo pareiga. 

— Gaila, mudu su juo menki draugai. 

— Kai padėtis liūdna, susidraugaut netrunki,. 

— Nuo dabar būsiu jam draugas. 

— Dabar mūsų laukia daug darbo, — pasakė Tomas Hadso- 


nas. — Greičiau bent prasidėtų! 


XVIII 


Jie gulėjo ant įkaitusio denio, stebėdami salą. Saulė nugaras 
kepino, o vėjas vėsino. Nugaros buvo kone tokios įrudusios kaip 
salų indenių, kurias jie matė rytą anoje atokioje salelėje. Atro- 
do, jog tatai, kaip ir visas gyvenimas, buvo seniai seniai, galvojo 
Tomas Hadsonas. Ir tos indenės, ir atvira jūra, ir bangų daužo- 
mi ilgi rifai, ir tolumoje nusidriekęs tamsus bedugnis vandeny- 
nas dabar atrodė taip pat toli, kaip ir visas ankstesnis jo gyveni- 
mas. Su šiuo vejuku mes būtume galėję išplaukti į atvirą jūrą ir 
pasiekti Kajo Fransesą, ir Pitersas būtų atsiliepęs į jų šaukinį, ir 
šįvakar visi būtume gurkšnoję šaltą aluų. Mesk, drauguži, to- 
kias mintis iš galvos, pagalvojo jis. Taip padaryti reikėjo. 

— Henri, — tare jis, - kaip laikaisi? 

— Nuostabiai, Tomai, — vos girdimai atsiliepė Henris. — Ar 
perkaitusi saulėje granata savaime nesprogs, ne? 

— Neteko matyt. Bet jautrumas turėtų padidėt. 

— Reik manyt, Ara turi vandens, - pasakė Henris. 

— Jie dėjosi. Nepameni? 

— Ne, Tomai, nepamenu. Kroviausi savo daiktus ir nepa- 


stebėjau. 

Paskui jie išgirdo vėjo stelbiamą valties prikabinamo varik- 
lio birbimą. Tomas Hadsonas atsargiai pasuko galvą ir pamatė 
valtį, sukančią aplink kyšulį. Jos priekis buvo iškilęs aukštai virš 
vandens, o vairagalyje sėdėjo Ara. Net iš tokio atstumo jis įžiū- 
rėjo plačius pečius ir juodą galvą. Tomas Hadsonas vel atsisuko 
į salą ir pamatė, kaip iš miško salos viduryje pakilo ir nuskrido 
naktinis garnys. Paskui pamatė, kaip pakilo du giriniai ibiai ir, 
apsukę ratą, tankiai plasnodami sparnais, paskiau sklęsdami ir 
vel plasnodami, nulėkė pavėjui į mažesniąją salelę. 

Henris irgi žiūrėjo į paukščius ir tarė: 

— Vilis jau nuėjęs gerą galą. 

— Taigi, —- atsakė Tomas Hadsonas. — Jie kyla nuo gūbrio 
salos vidury. 

— Vadinas, ten nieko nėr. 

— Taip, jeigu juos išbaide Vilis. 

— Jei kelias ne per sunkiausias, Vilis panašiai ten turėjo 
ir nueit. 

— Kai Ara priplauks, saugokis, nesikelk. 

Ara privairavo valtį prie pakrypusio vežliautojų boto iš kitos 
pusės ir užkabino inkarą už planšyro. Tuomet atsargiai, vikriai 
nelyginant lokys užsirangė ant denio. Ant kaklo kabojo storu 
valu parištas butelis su vandeniu ir senas butelis nuo džino su 
šalta arbata. Jis prišliaužė ir atsigule šalia Tomo Hadsono. 

— Gal kokį gurkšnį, sakau? — paprašė Henris. 

Ara susidėjo savo daiktus šalia Tomo Hadsono, nurišo valą 
nuo butelio su vandeniu ir atsargiai nušliaužė pasvirusiu deniu 
pervirš abiejų liukų pas Henrį. 

— Gerk, — tarė jis. — Tik mazgotis nesugalvok. 

Jis pliaukštelėjo Henriui per nugarą ir nušliaužė atgal pas 


Tomą Hadsoną. 

— Tomai, — vos girdimai tarė jis. - Mes ten nieko nematėm. 
Išsodinau Vilį anoj pusėj beveik tiesiai prieš šitą vietą ir nuplau- 
kiau į katerį. Užlipau iš anos pusės, ne nuo salos. Antonijui viską 
paaiškinau, ir jis gerai suprato. Tada prisipyliau benzino į va- 
riklį ir į atsarginį bakelį ir įsidėjau atšaldytos arbatos ir vandens. 

— Puiku, - pasakė Tomas Hadsonas. Jis paslydėjo deniu že- 
mėliau ir patrauke iš butelio gerą gurkšnį šaltos arbatos. — De- 
kui tau labai už arbatą. 

— Antonijas prisiminė. Per tą skubą mūsų šis tas pamiršta. 

— Pasitrauk labiau į vairagalį, kad galėtum geriau nusitaikyt. 

— Gerai, Tomai, — atsakė Ara. 

Jie gulėjo saulėje ir vėjuje ir visi stebėjo salą. Kartkarčiais 
ten pakildavo paukštis ar pora, ir jis žinojo, kad tuos paukščius 
išbaidė arba Vilis, arba vokiečiai. 

— Pikta tikriausiai Viliui ant paukščių, — tarė Ara. — Plauk- 
damas į salą jis apie juos ir nepagalvojo. 

— Tas pats, ką balionus į orą leistų, - atsake Tomas Hadsonas. 

Užsigalvojęs jis atsisuko ir pasižiūrėjo sau per petį. 

Visas šis reikalas jam dabar labai nepatiko. Pernelyg daug 
paukščių kilo nuo salos. Ir koks pagrindas manyti, kad fricai 
dabar irgi ten? Ko jiems ten, visų pirma, lįsti? Gulint ant denio, 
širdį jam maudė jausmas, jog juodu su Viliu smarkiai apdumti. 
O gal jie mūsų apdumti ir nemanė? Tačiau tai, kad nuo salos 
kyla tiek paukščių, nieko gera nežada, pagalvojo jis. Dar pora 
girinių ibių pakilo netoli nuo kranto, ir Tomas Hadsonas pa- 
sigręžė į Henrį ir tarė: 

— Gal tu, Henri, įlįstum į priekinį liuką ir pažiūrėtum, kas 
dedasi toj pusėj? 

— Ten bjauri marmalynė. 


— Žinau. 

— Gerai, Tomai. 

— Granatas ir apkabas palik. Įsikišk į kišenę vieną granatą ir 
pasiimk ni/7o. 

Henris įlindo į liuką ir iš ten ėmė apžiūrinėti saleles, užsto- 
jančias farvaterį. Jo veido išraiška nepasikeitė. Tačiau tam, kad 
ji liktų nepasikeitusi, jis kietai spaudė lūpas. 

— Nepyk, Henri, - pasakė jam Tomas Hadsonas. —- Truputį 
reikės pakentėt. 

— Nieko tokio, - atsakė Henris. Paskui apsimestinio rūstu- 
mo kaukė nuslinko nuo veido, ir jis nusišypsojo savo nuostabiai 
gražia šypsena. — Tik vasaros šitaip praleist tai jau netrokščiau. 

— Aš irgi. Bet per minutę nieko nepakeisi. 

Iš mangrovės pakilo baublys, ir Tomas Hadsonas girdėjo, 
kaip jis ūkčioja, ir matė, kaip išsigandęs neria pavėjui žemyn. 
Paskui pagal tai, kaip kyla ir skrenda paukščiai, jis pabandė nu- 
statyti Vilio kelią. Paukščiams nustojus kilti, nutarė, kad Vilis 
grįžta atgal. Paskui jie ir vel eme kilti, ir jis suprato, kad Vilis 
apieško priešvejinį salelės linkį. Po trijų ketvirčių valandos jis 
pamatė, kaip išsigandęs pakilo didelis baltas garnys ir lėtai, sun- 
kiai modamas sparnais ėmė stumtis prieš vėją, ir jis tarė Arai: 

— Baigia išeit. Plauk jau prie kyšulio jo paimt. 

— Matau, — po minutes tarė Ara. — Va pamojavo mums. 
Atsigulė palei pat paplūdimį. 

— Plauk jo paimt, ir tegu guli ant valties dugno. 

Ara su ginklu ant kaklo ir pora granatų kišenėje nušliaužė į 
valtį. Atsisėdo vairagalyje ir atsistūmė. 

— Pamėtek man arbatą, Tomai. 

Užuot gaudęs, kaip paprastai, viena ranka, jis dėl tikrumo 
sugavo butelį abiem rankom. Jis mėgo viena ranka ir dar iš sun- 


kiausių padėčių gaudyti granatas bei dantimis traukyti granatų 

kaiščius. Tačiau arbata buvo skirta Viliui, o jis suprato, kokį neleng- 
vą darbą, nors ir be rezultatų, nuveikė Vilis, ir jis atsargiai pakišo 
butelį po vairagalio suoleliu vildamasis, kad arbata dar nesušilusi. 

— Ką galvoji, Tomai? —- paklausė Henris. 

— Šįkart mūsų apsimuilinta. 

Netrukus valtis priplaukė prie borto, ir Vilis gulėjo ant dug- 
no, abiem rankom laikydamas butelį arbatos. Rankos ir veidas, 
nors ir buvo nusimazgojęs su jūros vandeniu, buvo subraižyti ir 
kraujuoti, o viena marškinių rankovė nuplėšta. Moskitų sukan- 
džiotas veidas buvo sutinęs, ir gumbeliai nuo moskitų įkandi- 
mų pūpsojo visur, kur tik plika oda. 

— Nė velnio ten ner, Tomai, — tarė jis. — Jų salelėn nė kojos 
nekelta. Ne kažin kokie mudu su tavim gudruoliai. 

— Taigi. 

— Ir ką galvoji? 

— Įstrigę ant seklumos, jie nuplaukė įlankos link. Gal ilgam, 
gal tik farvaterių ištirti — nežinau. 

— Manai, jie matė, kaip mes sulipom į jų laivą? 

— Gal mate viską, gal nieko. Ant vandens jiems per žemai. 

— Pavėjui — turėjo girdėt. 

— Turėjo. 

— Ir ką dabar? 

— Plaukit į katerį, ir tegu Ara grįžta paimt mudviejų su Hen- 
riu. Gal jie sugalvos grįžt. 

— O ką daryr su Pitersu? Galim jį pasiimt. 

— Vežkitės. 

— Tomi, tu tykai jų ne iš tos pusės, — tarė Vilis. - Mudu abu 
apsirikom, ir nesuprask, kad aš tave mokau. 

— Aš pats žinau. Kai tik Ara nukels Pitersą, lįsiu į užpakalinį 
liuką. 

— Tegu jis kelia vienas, — tarė Vilis. - Dar gali mus pamaryt. 
O gulintį ant denio įžiūrės tik su žiūronais. 

Tomas Hadsonas davė nurodymus Arai, ir Ara užlipo ir ga- 
na lengvai ir ramiai nukėlė Pitersą — tiktai aprišo jam galvą ske- 
peta. Piterso kūną jis kėlė, nerodydamas nei šiurkštumo, nei 
švelnumo, ir nukėlęs ir galva į priekį paguldęs jį į valtį tepasake: 

— Jis labai sustingęs. 

— Nebūtų lavonas, — pasakė Vilis. 

— Taigi, - pritarė Ara. - Mes negyvelius vadinam fiambres, 
tai reiškia šalta mėsa, kaip kad restorane, kur užsisakai Žuvies 
arba šaltos mėsos. Bet Pitersas visada buvo toks lankstus... 

— Aš jį kaipmat nuplukdysiu, Tomai. Ar tau nieko nereikia? 

— Sekmės reikėtų, — atsakė Tomas Hadsonas. - Dėkui už 
žvalgybą, Vili. 

— Nieko ten ypatinga, — tarė Vilis. 

— Tegu Gilas patepa tau žaizdas mertiolatu. 

— Velnias jų neims, — pasake Vilis. - Lakstysiu kaip laukinis 
iš džiunglių. 

Tomas Hadsonas ir Henris katras iš savo liuko stebėjo lau- 
žytą ir dantytą priekyje nusidriekusių salelių liniją tarp jųdviejų 
ir ilgos įlankos, kuria buvo galima patekti į didžiąją salą. Jie šne- 
kėjosi normaliais balsais, kadangi žinojo, jog vokiečiai gali būti 
ne arčiau kaip tose mažose žaliose salelėse. 

— Tu stebek, — tarė Tomas Hadsonas. — Aš išmesiu už borto 
jų amuniciją ir dar sykį apsidairysiu apačioj. 

Apačioje jis rado keletą daiktų, kurių pirma buvo nepaste- 
bėjęs, ir užkelė ant denio ir nustūmė už borto dėžę su amunici- 
ja. Gal reikėjo išbarstyt po dėžutę, pagalvojo jis. Bet ma jas vel- 
niai. Jis atsinešė šmeiserį ir apžiūrėjo, kad jis neveikia. Paguldė 


jį prie savo daiktų. 

Atiduosiu Arai, tegu pasikrapšto, nutarė jis. Žinom bent 
jau, kodel jie jo nepasiemė. Ar manai, kad jie tą sužeistąjį paliko 
svečių sutikti, o patys pasipuste padus? O gal, aprūpinę visais 
patogumais, jį paliko, o patys išvyko į žvalgybą? Ką jie, tavo ma- 
nymu, matė ir kas jiems žinoma? 

— Ar nevertėjo mums amunicijos pasilikt kaip daiktinio įro- 
dymo? — paklausė Henris. 

— Daiktiniai įrodymai mūsų nebedomina. 

— Bet praverčia. Pats žinai, kokie jie priekabūs ir tikriausiai 
viskuo abejos. O ypač JŽV. Pameni, kaip buvo paskutinį kartą? 

— Pamenu, pamenu. 

— Jų laivas įsibrovė iki pat Misisipės žiočių, o tie vis tiek neti- 
ki, ir baigta. 

— Taigi. 

— Man regis, vertėjo amuniciją pasilikt. 

— Nesuk galvos, Henri, - tare Tomas Hadsonas. — Jų išžu- 
dytųjų lavonai tebėr salelėj. Yra šmeiserio kulkos, išimtos iš jų ir 
iš negyvojo frico. Laivo žurnale pažymėta vieta, kur palaidojom 
kitą fricą. Yra nuskandintas vėžliautojų laivas, o jame negyvas 
fricas. Turim du šmeiserius. Vienas neveikiantis, kitas sugadin- 
tas sprogusios granatos. 

— Užeis uraganas ir viską nušluos, ir jie sakys, kad visas 
šis reikalas abejotinas. 

— Na gerai, - pasakė Tomas Hadsonas. — Tarkim, abejoti- 
nas. O Pitersas? 

— Aišku. Nuo to neišsisuksim. 

Jie išgirdo prikabinamojo variklio birbimą, o truputį vėliau 
pamate Arą išnyrant iš už kyšulio. Valties priekis iškilęs tartum 
kanojos, pagalvojo Tomas Hadsonas. 


— Susirink daiktus, Henri, — tarė jis. — Grįžtam į katerį. 

— Jei reikia, aš nieko prieš pabūt ir čia. 

— Ne, man tavęs reikės katery. 

Kai Ara priplaukė prie laivo, jis apsigalvojo. 

— Tai pabūk dar čia, Henri, paskui atsiųsiu Arą tavęs paimt. 
Jei fricai pasirodytų ir bandytų artintis, šveisk į jų valtį granatą. 
Lisk į šitą liuką, čia erdvu. Ir jeigu kas, galvok galva. 

— Gerai, Tomai. Dėkui, kad leidi pasilikt. 

— Pasilikčiau pats, o tave išsiųsčiau į katerį, bet man reikia 
pasitart su Antonijum. 

— Aišku. Ar nereikia, kai prisiartins, jų apšaudyt, prieš gra- 
natą metant? 

— Kaip nori. Tik nekišk galvos, o granatą mesk iš kito liuko. 
Ir laikykis iš paskutiniųjų. 

Jis gulėjo špigate ir perdavinėjo Arai savo daiktus. Tada nu- 
sileido į valtį ir pats. 

— Vandens ten tau ne per daug? — paklausė jis Henrį. 

— Ne, Tomai, viskas normalu. 

— Nepasiduok klaustrofobijai ir žiūrėk išpūtęs akis. Jei jie 
pasirodytų, prisileisk prie pat borto tr tik tada šutink, 

— Aišku, Tomai. 

— Įsivaizduok, kad tykai slėptuvėj ančių. 

— Apsieisiu, Tomai, ir be to. 

Tomas Hadsonas jau gulėjo ant valties dugno. 

— Kai tik tavęs reikės, Ara atplauks paimt. 

— Nesirūpink, Tomai. Jei nori, galiu prabūt čia visą naktį, 
tik tada Ara tegu atveža ko nors valgyt ir kokį lašą romo ir 
vandens. 

— Jis grįš tavęs paimt, ir romo mes išmesim katery. 

Ara trūktelėjo variklio dirželį, ir jie nuplaukė katerio link. 


Kojomis Tomas Hadsonas juto granatas, o ant krūtinės —- 2770 

svorį. Jis apkabino jį ir prispaudė prie krūtinės, o Ara nusijuokė 
ir pasilenkęs pasake: 


— Sunkūs laikai atėjo geriems vaikučiams. 


XIX 


Dabar, pavakary, visi buvo kateryje, ir pūtė vėsus vėjas. Nors 
sekluma tebebuvo išlindusi iš vandens, flamingai iš ten buvo 
nuskridę. Pavakario šviesoje sekluma atrodė pilka, ir ant jos kaps- 
tesi pulkas tilvikų. Už jos ėjo seklaus vandens plotas, dėl dum- 
blo neįžiūrimi farvateriai, o tolumoje — salelės. 

Tomas Hadsonas dabar stovėjo kapitono tiltelio kampe, at- 
sirėmęs į turėklus, ir klausėsi Antonijo. 

— Potvynis kaip reik pakils tik po vienuolikos, - sakė Anto- 
nijas. — Vėjas neša vandenį iš įlankos ir nuo seklumų, ir nežinia, 
koks bus gylis. 

— Ar potvynis nukels, ar reikės traukt su verpu? 

— Nukels. Tik va mėnulio nėr. 

— Taigi. Todėl ir atoslūgis toks didelis. 

— Mėnulis pasirode tik vakar, — pasakė Antonijas. - Jauna- 
tis. Vakar naktį jo nematėm per škvalą. 

— Teisingai. 

— Pasiunčiau Džordžą su Gilu šakų gairėms, kad žinotume, 
pro kur plaukt. Su valtim laisvai praplauksim ir ties posūkiais 
sukaišiosim gaires. 

— Klausyk. Kai potvynis mus nukels, štai ką norėčiau padaryt — 
pastatyt katerį tokioj vietoj, iš kur būtų galima apšviest vežliautojų 
laivą prožektorium ir reikalui esant apšaudyt iš kulkosvaidžių, ir 


kad kas nors iš laivo pasignalizuotų mums, jei jie grįžtų su valtimi. 


475 


Ernest Hemingway 


— Tai būtų idealu, Tomai. Bet tamsoj mes ten nenuplauk- 
sim. Nuplaukt galėtum tik pasišviesdamas prožektorium, ir jei- 
gu prieky plauktų valtis ir matuotų gylį, ir pranešinėtų gylį ir 
gaires. Bet tada tu jų nesulauktum. Tada jau jie tikrai negrįžtų. 

— Ko gera. Šiandien jau dvi klaidas padariau. 

— Klaidų tu padarei, — pasakė Antonijas. — Bet tai rizikos 
dalykas. Kaip kad spėtinai trauktum kortą. 

— Klaida lieka klaida. Na o sakyk, kaip manai tu? 

— Manau, kad jeigu jie neišdūmė ir jeigu neslėpsim, kad sė- 
dim ant seklumos, tai jie šiąnakt puls mūsų katerį. Mes jiems — 
iškylautojai, ir tiek. Esu tikras, kad tuo laiku jie buvo kažkur tarp 
salelių. Jie į mus rimtai nežiūrės ir manys, kad mūsų nedaug, nes 
jeigu stebėjo, tai per visą dieną valty tematė vos vieną žmogų. 

— Mes ir norėjom sudaryt tokį įspūdį. 

— O jeigu jie pamatys, kas padaryta vėžliautojų laive? 

— Pašauk čia Vilį, - pasakė jis Antonijui. 

Vilis atėjo, vis dar sutinęs nuo moskitų įkandimų. Tačiau 
subraižytos vietos atrodė nebe taip baisiai, ir jis mūvėjo vien 
chaki spalvos šortais. 

— Kaip gyvuoji, laukini iš džiunglių? 

— Puikiausiai, Tomai. Ara patepė įkandimų vietas chloro- 
formu, ir nustojo niežėt. Tie prakeikti moskitai daugiau kaip 
pusės centimetro ilgumo ir juodi kaip velniai. 

— Gražiai mes įklimpom, Vili. 

— Perkūnas! Mes įklimpę nuo pat pradžių. 

— Kur Pitersas? 

— Užsiuvom į brezentą ir apdėjom ledu. Kad šviežias kaip 
agurkas liks, negarantuoju, bet dieną kitą išsilaikys. 

— Klausyk, Vili. Aš sakau Antonijui, kad norėčiau pastatyt 


katerį tokioj vietoj, iš kur pasiektume kulkosvaidžiais ir prožek- 


476 


SALOS VANDENYNE 


torium tą jų geldą. Bet jis sako, kad neišbaidę viso vandenyno 
ten nenusigautume. Vadinasi, netinka. 

— Žinoma, — pritarė Vilis. — Jis gerai sako. Šiandien tai jau 
trečia tavo klaida. Aš pirmauju: mano viena mažiau. 

— Kaip manai, ar jie mėgins mus pult? 

— Smarkiai abejoju, — atsakė Vilis. 

— Bet gali. 

— Bepročiai būtų. Jei mėgintų, tai tik blogiausiu atveju. 

Juodu sėdėjo ant kapitono tiltelio, atsirėmę į brezentu ap- 
trauktus turėklus. Vilis pasitrynė į brezentą suniežtėjusį dešinį petį. 

— Gali ir atplaukt, — tarė jis. — Kad anuos salelėje išžudė — 
kuo ne bepročiai? 

— Jiems taip neatrodė. Atsimink, kad tą jie padarė netekę 
laivo ir nematydami jokios išeities. 

— Ką gi, šiandien jie neteko dar vieno laivo ir dar vieno 
saviškio. Gal jie jį mylėjo, tą šunsnukį. 

— Galimas daiktas. Vežiojosi jį, nors jis tik vietą užemė. 

— Neblogo būta vaikino, - pasake Vilis. — Neišsigando nei 
įsakymo pasiduot, nei granatos, o atsišaudė. Pitersą jis, matyt, 
palaikė vadu dėl jo kariškos išvaizdos ir dėl to, kad šprechino 
friciškai. 

— Tikriausiai. 

— Granatos, žinok, sprogo po deniu. Jie galėjo visai jų 
negirdet. Kiek tu serijų paleidai, Tomai? 

— Ne daugiau kaip penkias. 

— O tas tipas vos vieną. 

— Ar labai didelis triukšmas tau atrodė, Antonijau? 

— Nelabai, — atsake Antonijas. — Vėjas ne iš tos pusės, mes 
daugiau į šiaurę, be to, užstoja sala. Triukšmas ne per didžiau- 


sias. Bet aiškumo girdėjosi aiškiai. 

— O jie gal ir nieko negirdėjo, — tarė Tomas Hadsonas. — 
Bet kad mūsų valtis siuvo šen bei ten ir kad jų laivas pavirtęs 
ant šono, nematyt negalėjo. Tikriausiai mano, jog laive jų 
laukia pasala. Abejoju, kad jie drįstų prie jo artintis. 

— Ir man taip regis, — pritarė Vilis. 

— Bet kaip sakai: plauks jie pas mus ar ne? 

— Aš apie tai žinau tiek pat, kiek tu arba Ponas Dievas. 
Tu gi visada sugebėdavai įsijaust į vokiečių padėtį. 

— Teisybė, — pasake Tomas Hadsonas. — Kai kada visai ne- 
blogai pavykdavo. Bet šiandien man galva nedirba. 

— Protauji tu teisingai, — pasakė Vilis. — Tau stačiai nesiseka. 

— Gal jiems ten iš tikrųjų užtaisius spąstus? 

— Taisysi spąstus, kai pats spąstuose sėdi, — pasake Vilis. 

— Plauk, kol šviesu, ir užminuok ten viską. 

— Čia tai vyriška šneka! — pasakė Vilis. — Atpažįstu Tomo 
stilių. Užminuosiu abu liukus ir negyvąjį fricą, ir tureklus. 
Štai ir radai išeitį! 

— Sprogmenų negailėk. Turim sočiai. 

— Užminuosiu taip, kad pats Jėzus Kristus kojos neįkels. 

— Mūsų valtis grįžta, — tarė Antonijas. 

— Pasiimu Arą, visus reikmenis ir maunu, - pasakė Vilis. 

— Tik pats nesusisprogdink. 

— Nefantazuok, - atsakė Vilis. — Pasilsek, Tomai. Visą naktį 
akių nesudėsi. 

— Tu irgi. 

— Tai jau ne! Kai mangs reikės, pažadins. 

— Pradedu budėjimą, — pasakė Tomas Hadsonas Antoni- 
jui. - Kada prasidės potvynis? 

— Jau prasidėjo, bet jam priešpriešiais stiprus rytys gena van- 


denį iš įlankos. 

— Pastatyk Gilą prie kulkosvaidžių, o Džordžas tegu pailsi. 
Pasakyk, kad visi iki nakties ilsėtųsi. 

— Kodel nieko negeri, Tomai? 

— Nenoriu. Ko šįvakar duosi vyrams valgyt? 

— Po gerą gabalą ispaniškam padaže virto vahu su juodo- 
siom pupelėm ir ryžiais. Konservuotų vaisių nebeturim. 

— Konfite sąraše mačiau, buvo. 

— Taip, bet išbraukyti. 

— O džiovintų vaisių turi? 

— Abrikosų. 

— Pamerk iš vakaro, ryt duosi pusryčiams. 

— Henris tokių pusryčių nepripažįsta. 

— Tai duok jam tada, kai įsinorės. Ar sriubos turi užtektinai? 

— Užtektinai. 

— Kaip su ledu? 

— Jei neeikvosim pernelyg daug Pitersui, savaitei turės 
užtekt. Kodėl mes jo nelaidojam jūroj, Tomai? 

— Gal ir palaidosim, - pasake Tomas Hadsonas. - Jis dažnai 
sakydavo, kad norėtų būt palaidotas jūroj. 

— Jis daug ką sakydavo. 

— Taigi. 

— Tomai, gal vis delto išgersi? 

— Na gerai, — sutiko Tomas Hadsonas. — Džino dar yra likę? 

— Tavo butelis stovi spintelėj. 

— O kokosų turi? 

— Yra. 

— Sutaisyk man džino su kokoso pienu ir citrinos sultimis. 
Jei tik turim citrinų. 

— Citrinų turim sočiai. Pitersas turėjo kažkur paslėpęs ško- 


tiško viskio, gal rasiu. Ar ne geriau būtų viskis? 

— Ne. Suieškok ir užrakink. Kada nors pravers. 

— Einu, sutaisysiu ir atnešiu. 

— Dėkui. Ką žinai, gal mums pasiseks, ir šiąnakt jų sulauksim. 

— Man nesitiki. Aš Vilio bendramintis. Bet visko gali būt. 

— Mes jiems didelė pagunda. O laivo kokio nors jiems būti- 
nai reikia. 

— Tas tai taip. Bet jie, Tomai, ne kvailiai. Jei jie būtų 
kvailiai, tai tu neįstengtum įsijaust į jų padėtį. 

— Na gerai. Atnešk išgert, - Tomas Hadsonas pro didžiuosius 
žiūronus žvalgė saleles. — Mėginsiu įsijaust į jų padėtį ir toliau. 

Tačiau įsijausti į jų padėtį jam nesisekė. Jam apskritai nesi- 
sekė galvoti. Jis stebėjo, kaip valtis su vairagaly sėdinčiu Ara, 
užstojančiu Vilį, dingo už kyšulio. Žiūrėjo tol, kol galiausiai pa- 
kilo tilvikų pulkas ir nuskrido link kažkurios atokios salelės. Li- 
kęs visiškai vienas, jis ėmė gurkšnoti Antonijo sutaisytą gėrimą. 

Jis prisiminė, kaip buvo prisižadėjęs per šį žygį negerti, net 
ir gaivinančio kokteilio vakarais, kad galvotų vien apie užduotį 
ir daugiau nieko. Prisiminė, jog buvo planavęs taip nusikamuoti, 
kad išsekęs miegotų kaip užmuštas. Tačiau nei dėl gėrimo, nei 
dėl sulaužyto įžado jis neėmė teisintis. 

Aš stengiausi nusikamuoti, galvojo jis. Stengiausi iš paskuti- 
niųjų. Ir dabar galiu leist sau išgerti ir pamąstyti apie kitką, o ne 
vien apie fricus. Jei jie sugalvos šiąnakt atplaukt, būsim pasirengę 
juos sutikti. Jei ne, aš pats ryt rytą per potvynį plauksiu jų ieškoti. 

Jis gurkšnojo šaltą, gryno skonio gėrimą ir stebėjo laužytą 
salelių liniją prieky ir vakaruose. Gėrimas visados atrakindavo 
dabar taip stropiai rakinamas atminties dureles, ir salų reginys 
jam priminė dienas, kai juodu su sūnumi Tomu, dar mažu ber- 
niuku, plaukdavo gaudyti tarpūnų. Tik salos tenai buvo dides- 


nės, o farvateriai platesni. 

Flamingų ten nebūdavo, tačiau kiti paukščiai, neskaitant 
pulkų stambių auksinių sėjikų, buvo beveik tokie pat. Jis prisimi- 
nė, jog kai kada sėjikai būdavo pilki, o šiaip jų plunksnos būda- 
vo juodos su auksiniu atspalviu, ir jis prisiminė, kaip didžiavosi 
Tomas, parsinešęs pirmąjį savo sumedžiotą paukštį, kurį jis pa- 
šovė pirmuoju gyvenime dvidešimto kalibro vienvamzdžiu. Jis 
prisiminė, kaip Tomas glostė pasipūtusią baltą krūtinėlę ir čiupi- 
nėjo žavias juodas pasparnes, ir kaip jis rado berniuką miegantį 
lovoje, apkabinusį paukštį. Vildamasis, jog berniukas nepabus, 
jis labai atsargiai ištraukė paukštį. Sūnus ir nepabudo. Tik stip- 
riai prispaudė prie krūtinės rankas ir atsivertė aukštielninkas. 

Bet nunešęs auksinį sėjiką į kitą kambarį, kur stovėjo šaldy- 
tuvas, jis pasijuto tartum apvogęs berniuką. Tačiau rūpestingai 
išlygino plunksnas ir paguldė paukštį ant vienos iš vielinių šal- 
dytuvo lentynėlių. Kitą dieną jis nutapė sūnui auksinį sėjiką, ir 
berniukas rudenį išsivežė tą paveikslėlį į mokyklą. Paveikslėlyje 
jis mėgino perteikti spartų paukščio bėgimą kokoso palmėmis 
apaugusio ilgo paplūdimio fone. 

Paskiau jis prisiminė, kaip jie sykį buvo apsistoję turistų sto- 
vykloje. Jis atsibudo anksti, o Tomas dar miegojo. Sūnus gulėjo 
aukštielninkas, susikryžiavęs rankas, tartum jauno riterio ant- 
kapine skulptūra. Tokį jį Tomas Hadsonas ir nupiešė, pavaiz- 
duodamas Solsberio katedroje kažkada matytą antkapį. 

Ketino perkelti piešinį ant drobės, bet to nepadarė, bijodamas 
prišaukti nelaimę. Daug labai laimės prišaukiau, pagalvojo jis. 

Jis pažvelgė į žemai nuslinkusią saulę ir aukštai saulės spin- 
duliuose regėjo Spi/fire skrendanų Tomą. Lėktuvas skrido la- 
bai aukštai, mažytis mažytis, ir spindėjo it sudužusio veidrodžio 
skeveldrėlė. Patiko jam skraidyti, tarė jis sau. Ir protingai pada- 


rei, prisižadedamas negerti. 

Tačiau popieriumi apvyniota stiklinė buvo puspilnė, ir dar 
nebuvo ištirpę ledo gabaliukai. 

Piterso deka, pagalvojo jis. Paskui jis prisiminė, kaip jie ka- 
daise gyveno saloje ir kaip Tomas, mokykloje skaitęs apie le- 
dynmetį, baiminosi, kad jis vel pasikartos. 

„Tete, — sakė jis. — Aš dėl nieko kito taip nesijaudinu“. 

„Mums jis negresia“, — atsakė Tomas Hadsonas. 

„Žinau. Bet man baisu pagalvojus, kas laukia gyvenančių 
Minesotoj, Viskonsine, Mičigane. Net ir Ilinojuj 1r Indianoj'. 

„Kažin ar verta dėl to jaudintis, - sakė Tomas Hadsonas. — 
Jei ledynmetis ir užeis, tai bus be galo lėtas procesas. 

„Žinau, - sakė jaunasis Tomas. — Bet aš dėl nieko kito tiek 
nesijaudinu. Dėl to ir dėl klajoklių karvelių išnaikinimo . 

Toks jau jis buvo, pagalvojo Tomas Hadsonas ir įstatęs stik- 
linę į tuščią granatos lizdą pro žiūronus įdėmiai apžvelgė saleles. 
Nepamatęs nieko panašaus į valtį su bure, padėjo žiūronus. 

Smagiausia buvo gyventi saloje ir Amerikos vakaruose. Ne- 
skaitant, žinoma, Europos, o jei pradėsiu galvoti apie Europą, 
tai teks galvoti ir apie savo moterį, o nuo tokių minčių bus dar 
sunkiau. Įdomu, kur ji dabar. Tikriausiai guli su kokiu nors 
generolu. Tikėkimės, kad pasitaikė neblogas generolas. 

Pašėlusiai daili ir labai graži atrodė ji tada, kai susitikau ją 
Havanoj. Galėčiau galvoti apie ją kad ir kiaurą naktį. Bet ne- 
galvosiu. Užteks to, kad leidau sau galvoti apie Tomą. Negėręs 
nebūčiau galvojęs. Ir gerai, kad išgėriau. Reikia kai kada ir ne- 
silaikyti taisyklių. Gal ne visų. Dar truputį pagalvosiu apie jį, o 
tada suplanuosiu, ką ir kaip darysim šįvakar, grįžus Viliui su 
Ara. Juodu nuostabiai sutaria. Vilis ispanų kalbos pramoko Fi- 
lipinuose ir kalba klaikiai, bet juodu puikiausiai vienas antrą 


supranta. Iš dalies todėl, kad Ara baskas ir pats ispaniškai rezgia 

nelabai kaip. Nenorėčiau, po šimts, atsidurti toje geldoje, kai 
Vilis su Ara bus ją užminavę. 

Nagi baik gerti, kas liko, ir pagalvok apie ką nors malonaus. 
Tomas miręs, taigi galima galvoti ir apie jį. Apsiprasti su tuo 
neįmanoma. Bet palaužtas tu nesi. Prisimink dienas, kada bu- 
vai laimingas. O tokių dienų buvo daugybė. 

Kada aš buvau laimingiausias, pagalvojo jis. Tikrai laimin- 
gas buvai, kai neturėjai jokio turto ir pinigų pakako tiktai pra- 
misti ir tapybai būtiniems daiktams įsigyti. Dviratis teikdavo 
džiaugsmo daugiau negu automobilis. Dviračiu važiuodamas, 
daugiau matydavai, ir jis padėdavo išlaikyti formą, ir kai pasiva- 
žinėjęs Bulonėje grįždavai namo, nemindamas prariedėdavai 
pro Eliziejaus laukus ir net už Ron Puano, ir kai atsigręždavai 
atgal, regėdavai du mašinų srautus ir saulėleidyje pilkuojančią 
didžiulę arką. Dabar ten kaip tik žydi kaštonai. Medžiai, pro 
kuriuos jis mindavo link Santarvės aikštės, prieblandoje atrody- 
davo juodi, o statmenai styrantys žiedai — balti lyg vaškiniai. Jis 
nusėsdavo nuo sportinio dviračio ir varydavosi žvyruotu keliu- 
ku, ir neskubėdamas apžiūrinėdavo kaštonus, ir, stumdamas dvi- 
ratį ir jausdamas pro plonus batelių padus žvyrą, virš galvos jis 
juste jusdavo kūpsančias jų lajas. Tuos sportbačius jis perpirko 
iš pažįstamo Select kavinės padavėjo, buvusio olimpinio čem- 
piono, o pinigų užsidirbo, nutapęs kavinės savininko portretą 
jo pageidaujama maniera. 

„Šiek tiek Manė stiliumi, pone Hadsonai. Jei tik jums pavyks“. 

Portretas Mane stiliumi išėjo ne toks, kad jį būtų pasirašęs 
pats Manė, tačiau Manė dvasios jame vis dėlto buvo daugiau 
negu Hadsono, o savininko — užvis daugiausia. Už jį gautais 
pinigais Tomas Hadsonas užsimokėjo už dviratininko batelius, 


ir dar ilgą laiką juodu su žmona gaudavo nemokamai išgerti. 

Pagaliau vieną vakarą jis pasisiūlė užsimokėti už gėrimą, pini- 
gus iš jo paėmė, ir Tomas Hadsonas suprato, kad už portretą su 
juo atsiskaityta. 

Closerie des Lilas tarnavo vienas padavėjas, kuris juodu taip 
mėgo, kad visada įpildavo po dvigubą porciją, tad skiedžiant 
vandeniu jos vienos užtekdavo visam vakarui. Todel jie ėmė lan- 
kytis tenai. Paguldę Tomą, juodu ištisus vakarus prasėdėdavo 
toje senoje kavinėje, neatsidžiaugdami vienas kitu. Paskui eida- 
vo pasivaikščioti tamsiomis Šv. Genovaitės kalno gatvėmis, kur 
seni namai tada dar nebuvo nugriauti, ir kiekvieną vakarą steng- 
davosi grįžti namo vis kitu keliu. Juodu atsiguldavo ir girdėda- 
vo, kaip savo lovelėje alsuoja Tomas ir murkauja stambus kati- 
nas, kuris miegodavo su juo. 

Tomas Hadsonas prisiminė, kaip žmonės baisedavosi, kad 
jie leidžia katinui miegoti su mažu vaiku ir kad išeidami palieka 
jį vieną. Tačiau Tomas miegodavo labai gerai, o jei atsibusda- 
vo, šalia guledavo jo draugas katinas. Katinas nieko neprileisda- 
vo prie lovutės, ir juodu su Tomu nepaprastai vienas kitą mylėjo. 

O dabar Tomas... Šalin tokias mintis, tarė sau. To niekas 
neišvengs. Laikas tatai suprasti. Tai vienintelis tikrai nepataiso- 
mas dalykas. 

Ką tu žinai, paklausė save. Išvažiuoji — ir tai gali būti nebe- 
pataisoma. Išeini pro duris — ir tai gali būti nebepataisoma. Ne- 
atitaisoma gali būti bet kokia išdavystė. Neatitaisoma gali būti 
niekšybe. Neatitaisomas gali būti, jei parduodi draugą. Et, tai 
tik tušti plepalai. Tikrai nebepataisomas dalykas — tik mirtis. 
Ko taip ilgai Ara su Viliu negrįžta? Tą geldą jie pavers tikra 
siaubo kamera. Man žudymas niekad neteikė malonumo. O 
Viliui tik duok. Keistas jis vyrukas ir drauge labai geras. Jeigu 


ko ėmėsi, tai nenurims, kol padarys nepriekaištingai. 

Jis išvydo grįžtančią valtį. Truputį vėliau išgirdo variklio bir- 
bimą ir žiūrėjo, kaip ji artedama eina didyn ir aiškyn, ir štai 
valtis sustojo prie borto. 

Vilis užlipo ant tiltelio. Atrodė baisiai kaip niekad, o nesvei- 
koji akis nenormaliai baltavo. Jis pasitempė, šauniai atsaliutavo 
ir tarė: 

— Norėčiau tarti žodį kapitonui, pone. 

— Tu girtas? 

— Ne, Tomi. Svaigstu iš entuziazmo. 

— Gėrei, matau. 

— Kas be ko, Tomai. Kad smagiau būtų darbuotis toj lavo- 
ninėj, pasiėmėm truputį romo. O kai baigėm, Ara nusišlapino 
į butelį 1r užminavo. Dabar jis kaip ir su dvigubu užtaisu. 

— Užminavot kaip reikiant? 

— Tomi, net mažiausią nykštuką, mėginantį ten užlipt, 
sprogimas kaipmat nušvilpintų į pat nykštukų dangų. Tarako- 
nas — ir tas neužropotų. Ara bijojo net, kad musės, puldamos 
lavoną, nesusprogdintų. Užminavom gražiai ir švariai. 

— Ką Ara veikia? 

— Entuziazmo pagautas, tik ardo ginklus, tik valo. 

— Kiek romo judu, vyrai, sutvarkėt? 

— Nepilną pusbutelį. Tai aš pasiūliau, ne Ara. 

— Na gerai. Mauk pas jį, ir išvalykit ginklus, ir patikrinkit, ar 
gerai veikia kulkosvaidžiai. 

— Neiššovęs jų kaip reikiant nepatikrinsi. 

— Žinau. Ir vis dėlto patikrinkit juos iš pagrindų, neiššovę. 
Senus sprogmenis išmeskit. 

— Gera mintis. 

— Pasakyk Henriui, tegu atneša man stiklinėlę tokio pat 


gėrimo ir tegu atsineša sau. Antonijas žino kokio. 


485 


Ernest Hemingway 


— Džiaugiuosi, kad vėl gurkšnoji, Tomai. 

— Būk malonus ir dėl to, ar aš geriu, ar negeriu, nei džiau- 
kis, nei liūdėk. 

— Gerai, Tomai. Bet man nesmagu matyt, kaip tu stengies 
nusivaryti lyg arklys, raitas ant kito arklio. Geriau jau būk ken- 
tauras. 

— Iš kur tu žinai, kas tas kentauras? 

— Skaičiau knygoj, Tomi. Aš, žinok, mokytas. Išsimokslinęs 
aš ne pagal amžių. 

— Geras vyras tu, velnio vaike, - pasakė jam Tomas Hadso- 
nas. - Dabar mauk iš čia ir daryk, ką sakiau. 

— Klausau. Tomi, kai grįšim iš šio reiso, ar man parduosi 
vieną savo jūros vaizdą, kur kabo tavo namuose? 

— Ką tu čia man puti? 

— Nieko aš nepučiu. Blogai, matau, pažįsti tu žmones. 

— Galbūt. Gal ir niekad gerai nepažinau. 

— Tomi, aš daug ką pasakau juokais. Bet persekioji tu juos, 
dievaž, gražiai. 

— Pamatysim ryt. Pasakyk Henriui, kad atneštų man išgert. 
Nors ir nebesinori. 

— Spjauk, Tomi. Šiąnakt jeigu kas ir bus, tai tik paprastas 
susišaudymas, o gal net to nebus. 

— Gerai, —- pasakė Tomas Hadsonas. — Tegu atneša. O tu 


spausk greičiau nuo tiltelio ir prie darbo! 

XX 


Henris padavė dvi stiklines ir užšoko ant tiltelio. Jis atsistojo 
šalia Tomo Hadsono ir pasilenkęs įsižiūrėjo į tolumoje dūluo- 
jančias saleles. Vakaruose, pirmajame dangaus ketvirtyje, kabo- 
jo siauras mėnulio rėželis. 

— Į sveikatą, Tomai, — tarė Henris. — Nebijok, nežiūrėjau į 
mėnulį per kairį petį. 

— Jau nebe jaunatis. Jaunatis buvo vakar naktį. 

— Be abejo. O nematėm jo per škvalą. 

— Teisingai. Kaip ten, apačioj? 

— Viskas kuo puikiausiai, Tomai. Visi dirba, visi linksmi. 

— Kaip Vilis su Ara? 

— Jie išmetė truputį romo, Tomai, todel labai įsismagino. 
Bet daugiau negeria. 

— Taip. Daugiau negalima. 

— Aš labai laukiu susirėmimo, - tarė Henris. — Vilis irgi. 

— Oaš ne. Bet tam mes juos ir vejames. Matai, Henri, mums 
reikia belaisvių. 

— Žinau. 

— Padarę baisią kvailystę — išžudę tos salelės gyventojus, — 
geruoju į nelaisvę jie nepasiduos. 

— Kad nepasakius stipriau, - pasakė Henris. — Manai, jie 
šiąnakt mėgins mus pult? 

— Nemanau. Bet del visa pikta reikia būt pasirengusiems. 

— Būsim pasirengę. Bet ką jie, tavo manymu, toliau darys, 
Tomai? 

— Neįsivaizduoju, Henri. Jei tikrai nebemato jokios išeities, 
mėgins pult mūsų katerį. Jei tarp jų yra radistas, jie galėtų susi- 
taisyt mūsų radiją ir plaukt į Angilą, o ten — išsikvietei taksi ir 

važiuok namo. Jiems yra pagrindo pult mūsų katerį. Galimas 
daiktas, kas nors Havanoj prasitarė, ir jie jau žino, kas mes tokie. 

— Kas galėjo prasitart? 

— Apie mirusius arba gerai, arba nieko, — pasakė Tomas 
Hadsonas. — Bet jis, kad kokios, įgėręs galėjo išplepėt. 

— Vilis tuo garantuotas. 

— Ar jis tikrai žino? 

— Ne, tik taip įsitikinęs. 

— Gal taip buvo, gal ne. Bet jie gali mėgint siekt Kubą, o 
tada sausuma — į Havaną ir ten sėst į ispanų laivą. Arba Argen- 
tinos. Bet, išžudę tuos žmones, susemiami jie nieku būdu nesi- 
duos. Todel aš linkęs manyt, kad jie ryšis laužtis per jėgą. 

— Gerai būtų. 

— Kad tik pavyktų juos įveikt, - pasakė Tomas Hadsonas. 

Tačiau per visą naktį ničnieko nenutiko, tik palengva slinko 
žvaigždes, ir nepailsdamas pūtė rytys, ir katerio bortus skalavo 
vandens srovės. Daug kur švytėjo potvynio ir vėjo įbanguoto 
vandens nuo dugno išrauti dumbliai, ir jie kyščiojo šen bei ten 
it šalti balzganos, nesveikos ugnies liežuviai. 

Vėjas prieš aušrą aprimo, o kai prašvito, Tomas Hadsonas 
atsigulė kniūbsčias ant tiltelio, galvą paguldęs ant brezento, ir 
užmigo. Antonijas apklojo jį ir jo ginklą brezento gabalu, bet 
Tomas Hadsonas miegojo ir nepabudo. 

Antonijas perėmė budėjimą ir, kai potvynis nukėlė katerį nuo 
seklumos, pažadino Tomą Hadsoną. Jie pakėlė inkarus ir nu- 
plaukė įkandin valties, kur vyrai matavo gylį ir žymėjo pavojingas 
vietas. Potvynio vanduo dabar buvo švarus ir skaidrus, ir vairuoti 
katerį buvo kad ir nelengva, bet ir ne taip sunku kaip vakar. Toje 
vietoje, kur buvo užplaukę ant seklumos, jie įbedė šaką, ir atsi- 


gręžęs Tomas Hadsonas matė, kaip srovė judina žalius lapus. 

Tomas Hadsonas žvelgė į priekį ir neatsilikdamas vairavo 
katerį farvateriu paskui valtį. Jie praplaukė pro ilgą žalią salą, 
kuri iš galo atrode mažutė ir apskrita. Paskui, žiūrėdamas pro 
žiūronus tolyn, į ištisinę dantytą mangrove apaugusių salelių 
liniją, Gilas tarė: 

— Gairė, Tomai! Palei mangrovę tiesiai prieš valtį. 

— Reikia patikrint, — atsakė Tomas Hadsonas. — Ar tai jau 
farvateris? 

— Panašu, tik aš nematau pradžios. 

- Jūrlapy jis visai siaurutis. Šakos beveik brauks per abu bortus. 

Tuomet jis šį tą prisiminė. Kaip aš galėjau taip apsižioplint, 
pagalvojo jis. Bet dabar jau nebėra ko stoti, reikia prasigauti 
farvaterių. Tuomet galėsiu juos nusiųsti. Jis buvo pamiršęs pa- 
sakyti Arai su Viliu, kad išminuotų vežliautojų botą. Baisu pa- 
galvoti, kas būtų, jei ten užklystų koks vargšas žvejys. Nieko, 
grįš ir išminuos. 

Iš valties jam signalizavo sukti kuo labiau į dešinę nuo trijų 
mažučių salelyčių ir glaustis prie pat mangrovės. Paskui, tar- 
tum pabūgę, kad jų gali nesuprasti, jie apsisuko ir priplaukė 
prie katerio. 

— Farvateris eina palei pat mangrovę! — sušuko Vilis. - Api- 
plauk gairę iš dešinės. Mes maunam tiesiai. Kol neduosim žen- 
klo, drąsiai sekit iš paskos. Cia gilu. 

— Pamiršom išminuot tą jų laivą. 

— Žinau! — atsišaukė Vilis. — Mes paskui grįšim. 

Ara nusišiepė ir apsuko valtį, ir jie nuplaukė. Vilis signaliza- 
vo, kad viskas gerai. Jie pasuko į kairę, paskui į dešinę ir dingo 
žalumoje. 

Tomas Hadsonas sekė valties taku. Čia buvo gilu, nors jūr- 


lapyje toks gylis ir nebuvo pažymėtas. Šitą seną farvaterį, matyt, 

uraganas pagilino, pagalvojo jis. Nuo tada, kai JAV karo laivas 
Nokomis čia tyrė farvaterius, daug kas pasikeitė. 

Tuomet jis pastebėjo, kad, valčiai įplaukus į krūmais apau- 
gusį siaurą farvaterį, iš mangrovės nepakilo joks paukštis. 

Vairuodamas jis pro vamzdį pasakė priekiniame kokpite esan- 
čiam Henriui: 

— Šitam farvatery mes galim ant jų užsiraut. Paruoškit kul- 
kosvaidžius šaudyt nuo priekio ir vidurio. Pasislepk už skydo ir, 
kai pamatysi blyksnius, šutink tiesiai į juos. 

— Klausau, Tomai. 

Antonijui jis pasakė: 

— Čia mes galim ant jų užsiraut. Nekišk nosies ir, jeigu mus 
apšaudys, taikykis kiek žemėliau blyksnių ir šutink. Tik nekišk 
nosies. 

— Gilai, - pasakė jis. - Žiūronus pasidėk. Paimk dvi grana- 
tas ir ištiesink kaiščius, ir padėk stove man po dešinei. Ištiesink 
ir gesintuvų kaiščius, o žiūronus pasidėk. Jie galbūt puls iš abie- 
jų pusių. Taip jau derėtų. 

— Tu man pasakyk, kada mest, Tomai. 

— Kai tik pamatysi blyksnius. Tik šveisk aukštai virš krūmų. 

Nesimate jokio paukščio, o kadangi potvynis buvo didelis, 
jis žinojo, kad paukščiai turėtų būti sulindę į mangrovę. Kateris 
įplaukė į siaurą tarpą taip salelių, ir Tomas Hadsonas, vienplau- 
kis ir basas, apsivilkęs tik chaki spalvos šortais, jautėsi kaip dau- 
giau nebegalima nuogas. 

— Gulkis, Gilai, -— tarė jis. - Aš pasakysiu, kada reikės stotis 
ir mest. 

Gilas atsigulė ant grindų, greta paguldęs du gesintuvus, už- 
taisytus dinamitu ir tarpiniu detonatoriumi, kurį sprogdinda- 


vo paprastos granatos sprogdiklis su dinamito kapsule. 

Tomas Hadsonas dirstelėjo į jį ir pamatė, kad jis visas supra- 
kaitavęs. Tuomet ėmė žiūrėti į mangrove apaugusius krantus. 

Galima dar būtų mėginti išvaryt katerį atbulą. Bet kai toks 
potvynis, vargu ar pavyktų. 

Jis stebėjo žalius krantus. Vanduo vel buvo rudas, o medžių 
lapai žvilgėjo it lakuoti. Jis žiūrėjo, ar nepamatys kur nukirstų 
ar nulenktų šakų. Bet nepamatė nieko, vien žalius lapus, tam- 
sias šakas ir sraigto apnuogintas šaknis. Vandeniui atsitraukus, 
pasimatydavo olos su lindinčiais krabais. 

Plaukiant tolyn, farvateris siaurėjo, tačiau priekyje jis matė 
jį praplatėjant. Gal man nervai, ir daugiau nieko, pagalvojo jis. 
Staiga pamatė, kaip iš po ilgų mangrovės šaknų nuslydo ir pūkš- 
telėjo į vandenį krabas. Jis įtempęs akis stebeilijosi į mangrovę, 
tačiau pro kamienų ir šakų raizgyną ničnieko neįžiūrėjo. Spar- 
čiai iškepėstavo ir pasinėrė į vandenį dar vienas krabas. 

Tą akimirką vokiečiai ir atidengė ugnį. Blyksnio jis nespėjo 
pamatyti, jį kirto kulka, ir tik tada jis išgirdo automato kaleni- 
mą, o Gilas pašoko ant kojų. Antonijas leido trasuojamąsias kul- 
kas ten, kur matė automato blyksėjimą. 

— Ten, kur lekia trasuojamosios kulkos! - sušuko Tomas Had- 
sonas Gilui. 

Tomas Hadsonas jautėsi taip, lyg kas būtų triskart smogęs 
beisbolo kuoka, ir jo kairė koja buvo šlapia. 

Gilas, aukštai užsimojęs, sviedė bombą, ir Tomas Hadsonas 
matė, kaip žvilga saulėje pailgas varinis jos cilindras ir kūgiškas 
galas. Ji nesivartė, o lekė sukdamasi aplink savo ašį. 

— Gilai, krisk! — sušuko jis ir pagalvojo, kad ir pačiam derėtų 
kristi. Paskui suprato, kad negalima, nes negalima palikti kate- 
rio nevairuojamo. Šaudė abu kulkosvaidžiai, ir jis girdėjo jų ka- 
lenimą ir basų kojų padais juto katerio virpčiojimą. Daug trenks- 
mo, pagalvojo jis. Bijos šunsnukiai ir nosių pakelt. 

Jis išvydo akinamą bombos sprogimą, ir tik paskui pasigirdo 
trenksmas ir ėmė virsti dūmai. Jis užuodė dūmus ir lūžusių ša- 
kų, svylančių žalių lapų kvapą. 

— Stokis, Gilai, ir mesk dvi granatas. Abipus dūmų. 

Granatų Gilas nemetė taip nerangiai. Jas jis nusviedė leng- 
vai it beisbolininkas, ir jos nuskriejo oru nelyginant pilki geleži- 
niai artišokai, velkini plonutėmis dūmų uodegėlėmis. 

Joms dar nespėjus mangrovėje sprogti balta traškančia lieps- 
na, Tomas Hadsonas sušuko į vamzdį: 

— Tratink juos, Henri, kad apsikakotų! Jiems nėr kur dėtis! 

Granatų dūmų kvapas skyrėsi nuo bombos, ir Tomas Had- 
sonas paliepė Gilui: 

— Mesk dar dvi granatas. Vieną toliau kaip bombą, o kitą 
arčiau. 

Jis žiūrėjo, kaip lekia granatos, o paskui krito ant tiltelio. Jis 
nesuprato, ar tai jis trenkėsi į grindis, ar grindys į jį, kadangi jos 
buvo slidžios nuo kraujo, bėgančio jam per koją, ir susitrenkė 
jis smarkiai. Sprogus antrajai granatai, jis išgirdo, kaip dvi ske- 
veldrėlės prakirto brezentą. Kitos atsimušė į katerio apkalą. 

— Padek man atsistot, — tarė jis Gilui. - Antrą numetei labai 
jau arti. 

— Kur tu sužeistas, Tomai? 

— Poroj vietų. 

Priekyje jis pamatė valtimi farvateriu grįžtančius Vilį ir Arą. 

Pro vamzdį jis liepė Antonijui, kad paduotų Gilui pirmo- 
sios pagalbos komplektą. 

Tą akimirką jis pamatė, kaip Vilis visu ūgiu išsitiesė valties 
priekyje ir ėmė šaudyti į mangrovę dešinėje. Buvo girdėti, kaip 
kala jo tompsonas. Paskui nuterškė ilga serija. Jis įjungė abu 


variklius ir visu greičiu, kokį tik leido farvateris, pavarė katerį jų 

link. Greitį jis suvokė gana miglotai, kadangi jautė didelį silp- 
numą. Silpnumas smelkėsi į kaulus, į krūtinę, į vidurius, ir skaus- 
mas gniaužė sėklides. Bejėgis jis dar nesijautė, bet jau juto pir- 
muosius bejegiškumo požymius. 

— Atsuk savo kulkosvaidžius į dešinį krantą, — tarė jis Hen- 
riui. — Vilis aptiko daugiau jų. 

— Gerai, Tomai. Tau nieko? 

— Aš sužeistas, bet laikausi. Kaip judu su Džordžu? 

— Mudu gyvuojam gerai. 

— Pamatę ką nors, tuoj pliekit. 

— Gerai, Tomai. 

Tomas Hadsonas išjungė variklius ir lėtai pavarė katerį at- 
gal iš Vilio apšaudymo lauko. Vilis buvo įsistatęs apkabą su tra- 
suojamosiomis kulkomis ir rodė kateriui taikinį. 

— Pasirengęs, Henri? — paklausė jis pro vamzdį. 

— Taip, Tomai. 

— Varyk trumpom serijom. 

Jis išgirdo, kaip sukaleno kulkosvaidžiai, ir pamojo Arai su 
Viliu plaukti prie katerio. Jie atšvilpė visu greičiu, kokį tik iš- 
spaudė iš savo varikliuko. Kol jie prisišvartavo katerio priedan- 
goje, Vilis nesiliovė šaudęs. 

Vilis užšoko ant denio ir atlėkė ant tiltelio, o Ara liko pririšti 
valties prie bakštovo. 

Jis pasižiūrėjo į Tomą ir į Gilą, kuris dėjo Tomui timpą ant 
kairės kojos prie pat kirkšnies. 

— O rupūpū! — tarė jis. —- Ar sunkiai, Tomai? 

— Nežinau, - atsakė Tomas Hadsonas. Jis iš tiesų nežinojo. 
Nebuvo matęs nė vienos savo žaizdos. Jis tepamatė kraujo spal- 
vą: kraujas buvo tamsus, todel jis neišsigando. Tačiau kraujo 


bėgo pernelyg daug, ir jam darėsi silpna. 

— Kiek jų ten, saloj, Vili? 

— Nežinau. Vienas tipas šovė į mus iš automato, ir aš jį 
nukepiau. Bent man taip pasirodė. 

— Per tą jūsų tratinimą aš nė šūvio neišgirdau. 

— O jūs patys kad užgriaudėjot — lyg amunicijos sandėlis 
būtų sprogęs. Kaip manai, ar ten jų dar liko? 

— Gal ir liko. Gerą pamoką mes jiems davėm. 

— Reikia galvot, ką daryt toliau, - pasakė Vilis. 

— Galim šituos šunsnukius palikt čia, tegu sau dvesia, — pa- 
sakė Tomas Hadsonas. — O galim išsikelt į salą ir visus pribaigt. 

— Man pirmiausia reikia tavim pasirūpint. 

Henris krapštėsi su kulkosvaidžiais. Kaip nerūpestingai jis 
elgėsi su automatais, taip švelniai —- su kulkosvaidžiais, o kadan- 
gi jų buvo du, tai ir čiupinėjo jis juos dvigubai švelniai. 

— Ar numanai, kur jie, Vili? 

— Jie gali būt tik vienoj vietoj. 

— Tai einam ir išpleškinam, kad tos smarvės neliktų. 

— Vado ir džentelmeno vertas žodis! —- sušuko Vilis. - Mes, 
beje, nuskandinom jų valtį. 

— Šit kaip? Mes ir to negirdėjom, - pasakė Tomas Hadsonas. 

— O mes be triukšmo, - pasakė Vilis. - Ara mačete prakirto 
skylę ir sukapojo burę. Pats Jėzus Kristus, kai dirbo dailide, nė 
per mėnesį jos nebūtų sutaisęs. 

— Tu eik su Henriu ir Džordžu į priekį, o Ara su Antonijum 
tegu stoja prie dešinio borto, ir suksim prie kranto, - tarė Tomas 
Hadsonas. Jis jautėsi nusilpęs ir nesavas, nors galva dar nesvai- 
go. Gilo timpa pernelyg lengvai sustabdė kraują, ir jis suprato, 
kad kraujoplūdis vidinis. — Šutinkit be gailesčio ir signalizuokit 
man, kaip vairuot. Ar toli jie? 


— Visai netoli nuo kranto, už tos pakilumėlės. 

— Ar Gilas numestų ten bombas? 

— Aš jam trasuojamosiomis parodysiu taikinį. 

— Manai, jie ten tebesėdi? 

— Jiems ner kur dėtis. Jie matė, kaip mes sudirbom jų valtį. 
Čia, mangrovėje, jų „Paskutinis Kasterio mūšis“. Gaila, kad tarp 
mūsų nera Anhoizerio Bušo. 

— Šalto kaip ledas ir su putele, - pasakė Tomas Hadsonas. — 
Judam! 

— Tu baisiai išbalęs, Tomi, - tarė Vilis. - Daug kraujo netekai. 

— Tad paskubėkim, - pasakė Tomas Hadsonas. — Kol kas 
dar laikausi. 

Kateris pajudėjo pirmyn. Vilis, iškišęs galvą virš dešinio bor- 
to, tarpais koregavo kursą. 

Henris šaudė, taikydamasis priešais ir už pakilumėlės, apau- 
gusios medžiais, o Džordžas apšaudė spėjamą pakilumėlės viršų. 

— Kaip reikalai, Vili? — paklausė pro vamzdį Tomas Hadsonas. 

— Gilzių čia tiek, kad nors vario liejyklą atidaryk, — atsakė 
Vilis. — Varyk tiesiai prie kranto, o tada pasuk šonu, kad Ara su 
Antonijum galėtų atidengt ugnį nuo borto. 

Gilui kažkas pasivaideno, ir jis iššovė. Tačiau tai tebuvo žema 
Henrio bombos pakirsta šaka. 

Tomas Hadsonas žiūrėjo, kaip krantas artėja ir artėja, kol 
emė įžiūrėti paskirus lapus. Tuomet jis pasuko katerį šonu ir 
išgirdo Antoniją šaudant, ir pamatė, kaip trasuojamosios kul- 
kos lekia truputį dešiniau nuo Vilio kulkų. Ara irgi šaudė. Tuo- 
met jis pavarė katerį truputį atgal, arčiau prie kranto, tačiau 
palikdamas Gilui erdvės sviesti bombai. 

— Sviesk gesintuvą, — tarė jis. —- Ten, kur Vilis šaudo. 

Gilas sviedė bombą, ir Tomas Hadsonas vėl grožėjosi, kaip 


sukdamasis lekia oru žvilgantis varinis cilindras ir krinta būtent 

ten, kur reikia. Plykstelėjo liepsna, nugriaudė sprogimas, ir siūb- 
telėjo dūmų kamuoliai, ir tuomet Tomas Hadsonas pamatė iš 
dūmų išeinantį žmogų, susinėrusį ant galvos rankas. 

— Nutraukt ugnį! - į abu vamzdžius skubiai sušuko jis. 

Tačiau Ara buvo spėjęs iššauti, ir jis pamatė, kaip žmogus 
krito ant kelių ir sudribo kniūbsčias tarp krūmų. 

Jis pasakė: 

— Šaudykit toliau! — o paskui be galo išvargusio žmogaus 
balsu pasakė Gilui: — Mestelek, jei gali, ten pat dar vieną. O 
paskui porą granatų. 

Belaisvis buvo. O jie jo neteko. Po kurio laiko jis tarė: 

— Vili, nenori su Ara pasidairyt tenai? 

— Mielai, - atsakė Vilis. — Bet kol išsikelsim į krantą, priden- 
kit mus ugnimi. Norėčiau apeit juos iš užnugario. 

— Paaiškink, ką ketini daryt, Henriui. O kada ugnį nutraukt? 

— Kai tik įlįsim į brūzgynus. 

— Gerai, laukini iš džiunglių, - pasakė Tomas Hadsonas ir 


pirmą kartą suvokė, kad tikriausiai greitai mirs. 


XXI 


Jis išgirdo, kaip už mažojo gūbrio sprogo granata. Paskui 
stojo tyla — nei šūvių, nei sprogimų. Sunkiai užgulęs vairą, jis 
žiūrėjo, kaip vėjuje tirpsta granatos sprogimo dūmai. 

— Valtis grįš — ir plaukiu, — tarė jis Gilui. 

Jis pajuto ant juosmens Antonijo ranką ir išgirdo jį sakant: 

— Eik, prigulk, Tomai. Aš pavairuosiu. 

— Gerai, — atsakė jis ir paskutinį sykį apžvelgė siaurą žaliais 
krantais vandens juostą. Vanduo buvo rudas, bet skaidrus, ir 


tvino sparčiai. 

Gilas ir Antonijas padėjo jam atsigulti ant tiltelio denio. Tuo- 
met Antonijas atsistojo prie vairo. Jis pavarė katerį truputį prieš 
potvynio srovę, ir Tomas Hadsonas juto švelnų didelių variklių 
dudenimą. 

— Atleisk truputį timpą, — tarė jis Gilui. 

— Atnešiu pripučiamąjį čiužinį, — pasakė Gilas. 

— Gerai ir ant lentų, - atsakė Tomas Hadsonas. — Man re- 
gis, geriau kuo mažiau judėt. 

— Pakišk jam po galva priegalvį, - tarė Antonijas. Jis nenu- 
leido akių nuo farvaterio. 

Po kurio laiko jis tarė: 

— Jie mums moja, - ir Tomas Hadsonas pajuto, kaip ėmė 
veikti varikliai ir kateris ėmė slysti pirmyn. 

— Kai tik išplauksim iš šitos siaurumos, nuleiskit inkarą. 

— Gerai, Tomai. Nešnekėk. 

Kai jie nuleido inkarą, ant tiltelio užlipo ir prie vairo atsisto- 
jo Henris. Dabar, kateriui vel atsidūrus atvirame vandenyje, 
Tomas Hadsonas juto, kaip jis supasi vėjuje. 

— Vandens čia gilu, Tomai, — tarė Henris. 

— Žinau. Iki pat Kaibarieno, o iš ten abu farvateriai aiškūs, 
gerai sužymėti. 

— Būk geras, nekalbek, Tomai. Gulėk ramiai. 

— Tegu Gilas atneša man ploną antklodę. 

— Aš pats atnešiu. Ar nelabai skauda, Tomi? 

— Skauda, — atsakė Tomas Hadsonas. — Bet kentėt galima. 
Ne nuo tokių dalykų esame gyvenime kentėję. 

— Štai ir Vilis, — tarė Henris. 

— Tai, sakai, drybsai? — tarė Vilis. - Tik nešnekek. Jų ten su 
vedliu buvo keturi. Tai jų branduolys. Ir dar tas, kurį netyčia 


pašovė Ara. Jis žino, kaip tau reikėjo belaisvio, todėl baisiausiai 

graužiasi ir net verkia. Prisakiau jam sėdėt apačioj. Spustelėjo, 
ir viskas, — kiekvienam taip galėjo atsitikt. 

— Ką tu ten apmetei granatom? 

— Įtartina pasirodė, ir tiek. Nešnekek, Tomai. 

— Jums reikia grįžt ir išminuot tą geldą. 

— Mes tuoj. Patikrinsim ir dar vieną vietą. Tai kad turėtume 
greitą motorvaltę! Tomi, tie gesintuvai geresni ir už 83 mm mi- 
nosvaidžius. 

— Tik netoli neša. 

— Kam mums tas tolumas? Gilas ir taip mėtė juos kaip į krepšį. 

— Keliaukit. 

— Ar labai blogi tavo reikalai, Tomi? 

— Nekokie. 

— Bet gal kaip nors ištversi? 

— Pasistengsiu. 

— Gulėk, nejudek. Ne nekrustelėk. 

Valtis buvo išplaukusi neseniai, tačiau Tomui Hadsonui at- 
rodė, jog praėjo daug laiko. Jis gulėjo aukštielninkas po Anto- 
nijo užtiestu stogeliu. Gilas su Džordžu nurišo nuo tiltelio bre- 
zentą, ir jį draugiškai glamonėjo gaivus rytų vėjas. Jis pūtė ne 
taip stipriai, kaip vakar, tačiau be paliovos, ir aukštai danguje 
plaukė retos debesų sruogos. Dangus, kaip paprastai rytinėje 
salos pusėje, labiausiai gairinamoje pasatų, buvo žydras, ir Tomas 
Hadsonas gulėjo ir žiūrėjo į dangų, stengdamasis nepasiduoti 
skausmui. Henris buvo atnešęs morfijaus, tačiau jis atsisakė ma- 
nydamas, kad jam dar gali prireikti blaivios galvos. Morfijaus 
spės susileisti ir vėliau. 

Jis gulėjo po plona antklode, ir visos trys žaizdos buvo su- 
tvarstytos. Tvarstydamas Gilas jas gausiai apibarstė sulfamidu, 


ir jis matė baltuojant sulfamidą lyg cukrų ant tiltelio ties šturva- 

lu, kur stovėjo, kada Gilas jį tvarstė. Kai jie rišo nuo tiltelio bre- 
zentą, kad prieitų gryno oro, jis pastebėjo skyles tų trijų kulkų 
bei keletą skylių į dešinę ir į kairę nuo jų. Matė ir granatų ske- 
veldrų perplėštas vietas. 

Jam taip gulint, Gilas žiūrėjo į jį, į druskų išblukintus plau- 
kus ir papilkėjusi veidą. Gilas buvo vaikinas tiesmukas. Buvo jis 
geras sportininkas ir beveik toks pat stipruolis kaip ir Ara, ir jei 
būtų mokėjęs atmušti suktą kamuolį, iš jo būtų galėjęs išeiti la- 
bai geras beisbolininkas. Jis buvo geras metikas. Tomas Hadso- 
nas žiūrėjo į jį ir prisiminęs granatas nusišypsojo. Paskui vėl nu- 
sišypsojo, žiūrėdamas į ilgas muskulingas Gilo rankas. 

— Iš tavęs galėjo išeit beisbolininkas, — tarė jis, neatpažinda- 
mas savo balso. 

— Šaltakraujiškumo man neužtenka. 

— Šiandien užteko. 

— Gal todel, kad labai reikėjo, — nusišypsojo Gilas. - Jei nori 
prasiskalaut burną, Tomi, linktelėk. 

Tomas Hadsonas papurtė galvą ir nukreipė žvilgsnį į plačią 
tartum ežeras įlanką. Ja bėgo baltai garbiniuotos bangelės. Jos 
buvo nedidelės, o vėjas — tikra buriuotojo svajonė, o tolumoje 
jis matė mėlynuojančias Turiguanjo kalvas. 

Taip ir padarysim, pagalvojo jis. Plauksim į Sentralį ar kurią 
kaimyninę salą, ir gal ten bus gydytojas. Tiesa, dabar nebe sezo- 
nas. Bet gal galėtų geras chirurgas atskristi lėktuvu. Žmonės 
ten puikūs. Ką blogas chirurgas, geriau jokio, aš ramiai pagulė- 
siu ir palauksiu, kol atskris geras, ir mane nuneš pas jį. Reikėtų 
išgerti kuo daugiau sulfamido. Bet nė, man negalima gerti van- 
dens. Nesuk dėl to galvos, drauguži, tarė jis sau. Tu visą gyveni- 
mą prie to ėjai. Kad bent Ara nebūtų pašovęs ano frico. Būtu- 


me turėję apčiuopiamą laimikį. Vis būtų buvęs šioks toks geras 

darbas. Geru darbu vadinti nelabai tinka. Tiksliau — būtų bu- 
vus šiokia tokia nauda. Laimė dar, kad jie apsiginklavę buvo 
prasčiau už mus. Jie tikriausiai ir ištraukė iš kitų farvaterių gai- 
res, kad įviliotų mus, kur jiems reikia. Bet kas žino, gal būtų 
pasitaikęs koksai nieko nežinantis negudrėlis. Bet pravertęs bū- 
tų ir toks. O dabar jokios iš mūsų naudos. Kaip tai jokios? Mes 
išminuojam vežliautojų botą. 

Galvok, kaip bus po karo ir kaip tu vel tapysi paveikslus. 
Tokia daugybė puikių sumanymų, ir jeigu tu tapysi kaip įsteng- 
damas geriau ir neeikvodamas jėgų niekam kitam, tai bus tin- 
kamiausias tau darbas. Jūrą, jei atsidėtum ir neeikvotum laiko 
niekam kitam, mokėtum tapyti geriau už visus. Tikink save, jog 
visa širdimi to trokšti. Iš paskutiniųjų kabinkis už gyvenimo, 
kad tą padarytum. Gyvenimas be veiklos - menkas turtas. Bet 
kad ką nors nuveiktum, turi gyventi. Tad laikykis tvirčiau. Štai 
kada tau atėjo laikas parodyti, ko esi vertas. Tad parodyk da- 
bar, neturėdamas vilties. Kraujas tau gerai kreši, ir tu dar gali 
parodyt, ko esi vertas. Mes ne liumpenproletarai. Mes - rinkti- 
nė publika ir dirbame ne dėl pinigų. 

— Tomai, nori vandens? — paklausė Gilas. 

Tomas Hadsonas pakratė galvą. 

Trys apšiktos kulkelės, galvojo jis, ir še — velniop visa tapyba, 
ir kad nors būtų kokia nauda. Ir reikėjo tiems niekšeliams išžudy- 
ti anos salos gyventojus! Pasidavę būtų į nelaisvę, ir baigtas kriu- 
kis. Įdomu, kas toks buvo tas, kurį Ara pašovė einantį pasiduoti? 
Galbūt toks pat kaip tas, kurį jie nudėjo anoje saloje. Iš kur jų tas 
prakeiktas fanatizmas? Mes gerai juos persekiojom ir nesiliausim 
kovęsi su jais ir toliau. Bet tikiuosi, kad mes ne fanatikai. 

Tuomet jis išgirdo grįžtančios valties variklį. Iš savo vietos jis 


nematė, kaip ji prisišvartavo, o pamatė Arą ir Vilį tik tada, kai 

jie užlipo ant tiltelio. Ara buvo šlapias nuo prakaito, ir abudu 
buvo susibraižę į krūmus. 

— Dovanok, Tomai, — tarė Ara. 

— Dar ką išsigalvosi, - atsakė Tomas Hadsonas. 

— Nešam iš čia kudašių, — tare Vilis. — Aš tau viską papasa- 
kosiu. Ara, marš kelt inkaro, o Antonijas tegu eina vairuot. 

— Plaukiam į Sentralį. Arčiau. 

— Gera mintis, - pasakė Vilis. - Dabar, Tomai, nešnekėk, o 
klausyk manęs, — jis nutilo ir pridėjo delną Tomui Hadsonui 
prie kaktos, paskui pakišo ranką po antklode ir labai atsargiai, 
tačiau sumaniai užčiuopė pulsą. - Nemėgink man mirt, — tarė 
jis. - Suimk save į rankas ir nejudėk. 

— Supratau, — atsakė Tomas Hadsonas. 

— Per pirmąjį susirėmimą jų krito trys, — paaiškino Vilis. 

Jis sėdėjo šalia Tomo Hadsono, ir vėjas nuo jo nešė rūgštų 
prakaito kvapą, ir nesveikoji akis vėl buvo persisukusi, ir veide 
baltavo plastinės operacijos randai. Tomas Hadsonas gulėjo la- 
bai ramiai ir klausėsi jo. 

— Jie teturėjo du minosvaidžius, bet buvo užėmę gerą pozi- 
ciją. Pirmasis Gilo gesintuvas pataikė tiesiai į juos, o kulkosvaidžiai 
supylė galutinai. Antonijas irgi pataikė. Henris šauniai pliekia 
iš kulkosvaidžių. 

— Kada jis nepliekė! 

— O šiandien su ypatingu užsidegimu. Tą laivą mes išmina- 
vom. Jis smarkiai apsemtas. Mudu su Ara tik nukirpom laidus, 
o sprogmenis palikom. Dabar ten tvarka, ir aš pažymėsiu jūrla- 
py, kur mes ištaškėm paskutinius likusius fricus. 

Inkaras buvo pakeltas, ir varikliai veikė. 

— Ne itin sklandžiai mums šįkart nuskilo, ar ne? — tare To- 


mas Hadsonas. 

— Nė velnio, - atsakė Vilis. - Niekados žmogus nesupranta. 

— Jie mus pergudravo. Tačiau mes turėjom daugiau ginklų. 
Jiems irgi baigėsi ne taip jau sklandžiai. Neminėk tu Arai to 
belaisvio. Jis ir taip baisiausiai nusiminęs. Spustelėjau, sako, ne- 
spėjęs pagalvot. 

Kateris, didindamas greitį, plaukė mėlynuojančių kalvų link. 

— Tomi, - tarė Vilis. - Myliu aš tave, velnio vaike, tik tu 
nemirk. 

Tomas Hadsonas pasižiūrėjo į jį nepasukdamas galvos. 

— Pasistenk tą suprast, jei nesunku. 

Tomas Hadsonas pasižiūrėjo į jį. Viskas tartum kažkur nu- 
tolo, viskas atrodė nebereikšminga. Prie lentų prispaustomis 
mentėmis jis juto, kaip kateris didina greitį ir kaip jaukiai du- 
dena varikliai. Jis pažvelgė aukštyn, į savo pamėgtą dangų, pas- 
kui į plačią lagūną, kurios — dabar buvo tikras — niekad nebe- 
nutapys, ir jis truputį pasikreipė į šoną, kad atlėgtų skausmas. 
Varikliai, pagalvojo, dabar daro po tris tūkstančius apsisukimų, 
ir jų dudenimas, perėjęs per lentas, smelkėsi į kūną. 

— Man regis, aš suprantu, Vili, — tarė jis. 

— Nė velnio, - atsakė Vilis. - Niekados žmogus nesupranti 


to, kuris tave myli. 

